
Au trecut şase ani de la dezastrul 
din „Jurassic Park“. 
Şase ani de cind acel extraordinar 
vis al științei şi al imaginaţiei 
a cunoscut un sfîrșit lamentabil: 
dinozaurii au fost nimiciţi, parcul 
de distracţii — distrus, insula — 
inchisă pentru public 
pe termen nedefinit. 
Umbla însă zvonul cå ceva 
a supravieţuit... 
lar cînd paleontologul Richard 
Levine va descoperi pe o plaja 
din Costa Rica un animal desprins 
parcă din epocile preistorice, 
aventura este gata să reînceapă. 
De data aceasta, cu ce 
deznodămint oare? 

Lui Carolyn Conger 


Ceea ce mă interesează cu adevărat este dacă 
Dumnezeu a avut vreun cuvânt de spus în crearea 
lumii. 

ALBERT EINSTEIN 


În profunzimea haosului, uşoare schimbări în 
structură duc aproape întotdeauna la modificări 
majore în comportament. Comportamentul complex 
controlabil pare a fi exclus. 

STUART KAUFFMAN 


Sechelele sunt în mod inerent imprevizibile. 
IAN MALCOLM 

Introducere 


“Dispariţia speciilor la granița K-T” 


Sfârşitul secolului douăzeci a fost martorul unei 
remarcabile creşteri a interesului ştiinţific fată de 
dispariţia speciilor. 

Subiectul nu este nou - primul care a demonstrat 
dispariţia speciilor a fost baronul Georges Cuvier, 
încă din 1786, la puţin timp după Revoluţia 
Americană. De aceea, faptul dispariţiei speciilor a 
fost acceptat de savanţi cu aproape trei sferturi de 
secol înainte ca Darwin să-şi prezinte teoria asupra 
evoluţiei. lar după Darwin, cele mai multe 
controverse privind această teorie nu au căutat să 
găsească soluţii. 

Dimpotrivă, dispariţia speciilor a fost considerată 
de către toată lumea drept lipsită de importanţă, 
aidoma unei maşini rămase fără carburant. Ea 
dovedea pur şi simplu incapacitate de adaptare. 
Modul de adaptare a speciilor a fost intens studiat şi 
puternic dezbătut. Dar faptului că unele specii nu au 
reuşit i s-a acordat prea puţină atenţie. Ce se putea 
spune despre asta? Şi totuşi, începând din anii '70, 
două proiecte au început să atragă atenţia asupra 
dispariţiei speciilor, dintr-un nou punct de vedere. 

Primul era recunoaşterea faptului că fiinţele umane 
au devenit foarte numeroase şi astfel alterează 

starea planetei, într-un ritm foarte rapid - eliminând 
habitaturile tradiţionale, defrişând pădurile, poluând 
aerul şi apa, chiar schimbând climatul global. In 
decursul acestui proces, multe specii de animale au 
dispărut. Unii savanţi au tras un semnal de alarmă; 
alţii, deşi neliniştiţi, au tăcut. Cât de fragil era 
ecosistemul terestru? Oare specia umană se 
angajase într-un proces comportamental care avea 
să o ducă la propria sa dispariţie? 

Nimeni nu era sigur. De vreme ce nici un om de 
ştiinţă nu se obosise să studieze dispariţia speciilor 
în mod organizat, informaţiile referitoare la rata 
dispariţiilor în alte ere geologice erau reduse. Astfel 
că savanții au început să cerceteze cu atenţie 
dispariţia speciilor din trecut, sperând să răspundă 
neliniştilor prezentului. 

A doua idee privea noile date apărute despre 
moartea dinozaurilor. Se cunoştea de multă vreme 
că toate speciile de dinozauri dispăruseră într-un 
interval de timp relativ scurt, la sfirşitul erei 
cretacice, cu aproximativ 65 de milioane de ani în 
urmă. luţeala cu care se petrecuse această 
dispariţie a fost subiect de îndelungi dezbateri: unii 
paleontologi credeau într-o dispariţie catastrofal de 
rapidă, alţii erau de părere că dinozaurii dispăruseră 
în mod gradat, de-a lungul unei perioade cuprinse 
între zece mii şi zece milioane de ani - interval greu 
de considerat a fi un eveniment rapid. 

Apoi, în 1980, fizicianul Luis Alvarez, împreună cu 
trei dintre colaboratorii săi, a descoperit înalte 
concentraţii de  iridiu în rocile de la sfirşitul 
cretacicului şi de la începutul terţiarului - 
aşa-numita graniţă K-T (cretacicul a fost prescurtat 
K, pentru a se evita confuzia cu cambrianul şi alte 

perioade geologice). lridiul este un material rar pe 
Terra, dar abundent în meteoriți. Echipa lui Alvarez 
a tras concluzia că o cantitate atât de mare de 
iridium în rocile de la graniţa K-T sugera ciocnirea 
Pământului, în acea perioadă, cu un meteorit uriaş, 
de mai multe mile în diametru. Ei au presupus că 
praful şi resturile rezultate acoperiseră cerul, 
inhibaseră fotosinteza,  uciseseră plantele şi 
animalele, punând astfel capăt domniei dinozaurilor. 
Această teorie dramatică a cucerit mass-media, iar 
imaginaţia publicului a iscat o controversă ce a 
continuat vreme de mulţi ani. Unde se afla craterul 
acestui meteorit? Au fost propuse mai multe 
candidate.  Existaseră cinci mari perioade de 
dispariţie a speciilor - să le fi cauzat pe toate 
meteoriţii? Să existe cumva un ciclu de douăzeci şi 
şase de milioane de ani pentru catastrofe? Oare 
planeta aştepta acum un alt impact devastator? 
Chiar şi după mai mult de un deceniu, aceste 
întrebări au rămas fără răspuns. Dezbaterile au 
continuat furtunoase - până în august 1993, când, la 
un seminar săptămânal de la Institutul Santa Fe, un 
matematician iconoclast, pe numele său lan 
Malcolm, a anunţat că nici una dintre aceste 
întrebări nu are valoare şi că dezbaterea asupra 
impactului meteoritic era doar „o speculație frivolă 
şi lipsită de relevanţă”. 


— Să luăm în considerare cifrele, spuse Malcolm, 
aplecându-se peste tribună şi privind înainte, către 
audienţă. Pe planeta noastră există în momentul de 
faţă cincizeci de milioane de specii de plante şi 
animale. Credem că aceasta reprezintă o diversitate 
remarcabilă, însă, chiar şi aşa, incomparabilă cu cea 

de dinainte. Estimăm că au existat cincizeci de 
miliarde de specii pe această planetă de când a 
apărut viaţa. Asta înseamnă că din fiecare o mie de 
specii care au vieţuit pe planetă, doar una a mai 
rămas în zilele noastre. De aceea, 99,9 la sută din 
numărul total de specii care au existat vreodată a 
dispărut. lar uciderea în masă este responsabilă 
pentru doar cinci procente din acest total. 
Copleşitoarea majoritate a speciilor a dispărut 
încetul cu încetul. 

Adevărul, a mai spus Malcolm, era că viaţa terestră 
a fost marcată de o rată continuă, constantă, de 
dispariţii. In mare, durata medie de viaţă a unei 
specii a fost de patru milioane de ani. Pentru 
mamifere, aceasta a scăzut până la un milion de 
ani. În medie, în fiecare zi, de-a lungul întregii istorii 
a vieţii pe Pământ, a dispărut câte o specie. 

— Dar de ce? întrebă el. Ce lege guvernează 
înălţarea şi decăderea speciilor terestre, într-un 
ciclu de patru milioane de ani? Un răspuns ar fi că 
nu recunoaştem faptul că planeta noastră este 
continuu activă. Doar în ultimii cincizeci de mii de 
ani - o clipă din punct de vedere geologic - pădurea 
tropicală s-a restrâns drastic, apoi s-a extins din 
nou. Pădurea tropicală nu este un obiect lipsit de 
vârstă; de fapt, este chiar recent. Cu doar zece mii 
de ani în urmă, pe când pe continentul american 
existau oameni ce se ocupau în principal cu 
vânătoarea, o pătură de gheaţă a coborât până în 
dreptul actualului oraş New York. Multe specii de 
animale au dispărut în acea perioadă. 

Deci, o mare parte a istoriei Pământului ne 
demonstrează că speciile de animale trăiesc şi mor 
pe un fundal foarte activ. Acest lucru explică 

probabil nouăzeci la suta din totalul dispariţiilor. 
Dacă mările seacă sau devin mai sărate, atunci, 
fireşte, planctonul oceanic va dispărea în întregime. 
Dar situația animalelor complexe, asemenea 
dinozaurilor, este cu totul alta, pentru că aceste 
animale complexe sunt ferite - la propriu şi la 
figurat - de asemenea schimbări. De ce mor speciile 
complexe de animale? De ce nu se adaptează? Din 
punct de vedere fizic, par a avea capacitatea de a 
supravieţui. Nu există vreun motiv evident pentru 
dispariţia lor. Şi totuşi, aceasta se întâmplă. 

Ideea pe care doresc să o propun este aceea că 
speciile complexe de animale dispar nu din pricina 
vreunei schimbări în adaptarea lor Fizică la mediu, 
ci din pricina comportamentului lor. Aş spune că 
ultimele concepte ale teoriei haosului sau ale 
dinamicii neliniare, dau indicii uimitoare despre felul 
în care se petrec lucrurile. 

Teoria haosului sugerează că acest comportament 
al animalelor complexe se poate schimba foarte 
rapid şi nu întotdeauna spre mai bine. Că el poate 
înceta de a mai fi un răspuns la modifficările din 
mediu, conducând la declin şi moarte. De 
asemenea, că animalele pot înceta să se mai 
adapteze. Asta sa se fi întâmplat cu dinozaurii? Să 
fie asta cauza reală a dispariţiei lor? S-ar putea să 
nu aflăm niciodată. Dar nu este un accident faptul 
că Fiinţele umane sunt atât de interesate de 
dispariţia dinozaurilor. Declinul acestora a permis 
mamiferelor - inclusiv oamenilor - să se dezvolte 
nestingherit. lar asta ne conduce la întrebarea dacă 
o dispariţie precum cea a dinozaurilor are să se 
repete, mai devreme sau mai târziu, avându-ne de 
astă dată pe noi drept subiect. Dacă, la cel mai 

profund nivel, greşeala stă nu în soarta oarbă - în 
căderea din ceruri a vreunui meteorit uriaş - ci în 
propriul nostru comportament. In acest moment nu 
avem nici un răspuns. 

Zâmbi. 

— Eu însă am câteva sugestii... 

Prolog 


„Viața la Marginea Haosului” 


Institutul Santa Fe era găzduit într-o serie de clădiri 
de pe Canyon Road, clădiri care aparținuseră unei 
mânăstiri, iar seminarele se ţineau într-o încăpere 
ce servise drept capelă. Acum, stând la tribună, în 
bătaia razelor de soare strecurate prin ferestre, lan 
Malcolm făcu o pauză dramatică, înainte să-şi 
continue prelegerea. 

Malcolm avea patruzeci de ani şi era o figură 
obişnuită pentru cei de la Institut. Fusese unul dintre 
pionierii teoriei haosului, dar cariera lui promițătoare 
fusese întreruptă de un accident grav pe care-l 
suferise în timpul unei călătorii în Costa Rica; de 
fapt, Malcolm fusese declarat mort la câteva 
buletine de ştiri. 

— |lmi pare rău că am stricat sărbătorirea 
evenimentului în departamentele de matematică din 
ţară, spusese el mai târziu, dar s-a dovedit că eram 
doar pe jumătate mort. Chirurgii au făcut minuni, ei 
au să fie primii care or să vă spună asta. Aşa că 
m-am întors - la o viaţă nouă, s-ar putea spune. 

Imbrăcat complet în negru, sprijinindu-se într-un 
baston, Malcolm dădea impresia de severitate. Era 
cunoscut în Institut pentru analizele lui 
neconvenţionale şi pentru tendinţele pesimiste. 


11 


Micheal Crichton - Lumea pierdută 


Discursul lui din acel august, purtând titlul „Viaţa la 
Marginea Haosului”, era tipic pentru modul în care 
gândea. În acel discurs, Malcolm îşi prezenta analiza 
proprie, din punct de vedere al teoriei haosului, 
aplicată la evoluţia speciilor. 

Nimeni nu şi-ar fi putut dori o audienţă mai 
valoroasa. Institutul Santa Fe fusese ridicat pe la 
mijlocul anilor '80 de către un grup de savanţi 
interesaţi în implicaţiile teoriei haosului. Savanţii 
veniseră din mai multe domenii - fizică, economie, 
biologie, informatică. Aveau în comun credinţa că 
diversitatea lumii ascundea o ordine misterioasă 
care până atunci eludase ştiinţa şi care putea fi 
adusa la lumină prin teoria haosului, cunoscută şi 
sub numele de teoria complexităţii. După spusele 
unuia dintre ei, teoria complexităţii era „ştiinţa 
secolului douăzeci şi unu.” 

Institutul  explorase comportamentul unei mari 
varietăţi de sisteme complexe - corporaţii din cadrul 
pieţei, neuroni din creierul uman, cascade 
enzimatice din interiorul unei singure celule, 
comportamentul de grup al păsărilor migratoare - 
sisteme atât de complexe încât fuseseră imposibil 
de studiat înainte de apariția computerelor. 
Cercetarea era o noutate, iar descoperirile - 
surprinzătoare. 

Nu a trecut mult timp până ce savanții au început 
să observe că sistemele complexe evidenţiau unele 
elemente comportamentale comune. Au început să 
vadă în aceste elemente de comportament 
caracteristici ale tuturor sistemelor complexe. Şi-au 
dat seama că aceste comportamente nu puteau fi 
explicate prin analizarea separata a componentelor 
sistemului. Venerabila metodă ştiinţifica a reducerii 

- demontarea ceasului pentru a vedea cum 
funcţionează - nu ducea la nici un rezultat în 
domeniul sistemelor complexe, din pricină că 
trăsătura de cercetat părea să rezulte din 
interacţiunea spontană a componentelor. Trăsătură 
nu era nici plănuită, nici dirijată; exista pur şi 
simplu. De aceea, numiră un asemenea 
comportament drept „autoorganizat”. 

— Dintre toate trăsăturile auto-organizate, spuse 
lan Malcolm, două prezintă un interes deosebit 
pentru studiul evoluţiei. Una este adaptarea. O 
vedem peste tot. Corporaţiile se adaptează la piaţă, 
celulele cerebrale se adaptează la traficul de 
semnale nervoase, sistemul imunitar se adaptează 
la infecţii, animalele se adaptează la posibilităţile de 
hrană. Am ajuns să gândim că puterea de adaptare 
este o caracteristică a sistemelor complexe - şi s-ar 
putea ca acesta să fie unul dintre motivele pentru 
care evoluţia conduce la organisme tot mai 
complexe. 

Malcolm se mişca, trecându-şi greutatea în baston. 

— Dar şi mai important, spuse el, este felul în care 
sistemele complexe par să atace echilibrul dintre 
nevoia de organizare şi imperativul schimbării. 
Sistemele complexe tind să se localizeze într-o zonă 
pe care noi o numim „marginea haosului”. Ne 
imaginăm marginea haosului drept un loc în care 
există suficienta inovaţie pentru a păstra în stare de 
vibraţie un sistem viu, precum şi suficientă 
stabilitate pentru a-l feri de prăbuşirea în anarhie. 
Este o zonă de conflict şi prefacere, în care vechiul 
şi noul se află în mod constant în război. Găsirea 
punctului de echilibru este, cu siguranţă, o problemă 
delicată - dacă un sistem viu alunecă prea aproape, 

riscă să se prăbuşească în incoerenţă şi nehotărâre; 
dar dacă sistemul se mută prea departe de margine, 
devine rigid, îngheţat, totalitarist. Ambele condiţii 
duc la dispariţia speciei. Prea multe schimbări sunt 
la fel de distructive ca şi prea puţine. Doar la 
marginea haosului pot înflori sistemele complexe. 

Făcu o pauză. 

— Drept urmare, dispariţia este rezultatul inevitabil 
al uneia sau alteia dintre strategii - prea multe 
schimbări sau prea puţine. 

In sala, audiența clătină capul în semn de 
aprobare. Acest fel de a gândi era familiar celor mai 
mulţi cercetători aflaţi de faţă. Într-adevăr, 
conceptul marginii haosului era aproape o dogmă a 
Institutului Santa Fe. 

— Din nefericire, continuă Malcolm, prăpastia 
dintre acest eşafodaj teoretic şi realitatea dispariţiei 
speciilor este imensă. Nu avem nici o posibilitate de 
a afla dacă modul nostru de gândire e corect. 
Dovezile fosile ne pot spune că o specie animală a 
dispărut la un moment dat, dar nu şi de ce. 
Simulările computerizate au o valoare limitată. Nici 
nu putem face experienţe pe organisme vii. De 
aceea, suntem obligaţi să admitem ca dispariţia 
speciilor - imposibil de testat,  neacceptând 
experimentul - poate chiar să nu reprezinte un 
subiect ştiinţific. Acest lucru ar putea explica de ce 
subiectul a fost implicat în cea mai intensă 
controversă religioasă şi politică. Aş vrea sa 
amintesc că nu a existat nici o dezbatere religioasa 
asupra numărului lui Avogadro sau asupra 
constantei lui Planck, nici asupra funcţiilor 
pancreasului. Dar asupra dispariţiei speciilor există 

o controversă continuă de două sute de ani încoace. 
Şi mă întreb cum se va rezolva dacă... Da? Ce doriţi? 

Din spatele sălii se ridicase o mână, clătinându-se 
nerăbdătoare. Malcolm se încruntă, vizibil deranjat. 
Prin tradiţia Institutului, întrebările trebuiau să 
aştepte până la terminarea discursului; se considera 
că întreruperea vorbitorului era o dovadă de 
impoliteţe. 

— Aveţi vreo întrebare? făcu Malcolm. 


Din spatele sălii, se ridică în picioare un tânăr la 
vreo treizeci de ani. 

— De fapt, spuse tânărul, am de făcut o 
observaţie. 

Cel care vorbise era brunet şi slab, îmbrăcat în 
cămaşă şi pantaloni scurţi, ambele kaki, arătând 
precizie în mişcări şi în felul de a fi. Malcolm îl 
recunoscu pe Levine, paleontologul de la Berkeley 
care-şi petrecuse toată vara în Institut. Malcolm nu-i 
vorbise niciodată, dar îi ştia reputaţia: Levine era 
recunoscut drept cel mai bun paleobiolog al 
generaţiei sale, poate chiar cel mai bun din lume. 
Dar cei mai mulţi savanţi ai institutului nu-l agreau, 
găsindu-l pompos şi arogant. 

— Sunt de acord, continuă Levine, cu ideea că 
dovezile fosile nu sunt de mare ajutor în explicarea 
dispariţiei speciilor. Mai ales dacă luăm drept 
adevărată teza în care susţineţi că trăsăturile de 
comportament reprezintă cauza dispariţiei - pentru 
că oasele nu ne spun prea mult despre 
comportament. Dar nu sunt de acord şi cu ideea că 
teza comportamentală este imposibil de testat. De 
fapt, aveţi nevoie de un lucru palpabil. Deşi poate 
nu v-aţi gândit încă la asta. 

În sală se lăsă tăcerea. La tribună, Malcolm se 
încruntă. Eminentul matematician nu era obişnuit să 
fie atenţionat că nu-şi gândise în detaliu ideile. 

— Ce vreţi să spuneţi? întrebă el. 

Levine părea indiferent faţa de tensiunea din sală. 

— Doar atât, spuse el. În cretacic, Dinosauria a fost 
larg răspândită pe planetă. Le-am găsit rămăşiţele 
pe toate continentele şi în toate zonele climatice - 
până şi în Antarctica. Ei, dacă dispariţia lor a fost 
într-adevăr un rezultat al comportamentului şi nu 
consecinţa unei catastrofe, a unei boli, a unei 
schimbări în vegetaţie sau a oricărei alte cauze cu 
efecte pe scară largă, atunci mi se pare foarte 
improbabil ca toate speciile să-şi fi schimbat 
comportamentul în acelaşi timp şi peste tot. lar asta 
înseamnă că pe Pământ ar mai putea exista unele 
animale vii aparţinând acestor specii. De ce nu le 
căutaţi? 

— Fă-o dumneata, replică Malcolm cu răceală, 
dacă asta te distrează. Şi dacă nu ai altceva mai 
bun de făcut. 

— Nu, nu, spuse Levine pe un ton preocupat. 
Vorbesc foarte serios. Ce-ar fi dacă dinozaurii n-au 
dispărut cu totul? Dacă mai există încă? Undeva, 
într-un loc izolat al planetei? 

— Vorbeşti despre Lumea Pierdută, spuse Malcolm, 
iar audiența clătină din cap cu o expresie avizată. 

Savanţii Institutului dezvoltaseră un fel de cod de 
referinţă pentru scenariile evolutive mai cunoscute. 
Vorbeau despre Câmpul de Proiectile, despre Ruina 
Jucătorului de Noroc, despre Jocul Vieţii, despre 
Lumea Pierdută, despre Regina Roşie şi despre 
Zgomotul Negru. Erau teorii bine definite asupra 
evoluţiei. Dar toate aceste teorii erau... 

— Nu, insistă cu încăpățânare Levine. Vorbesc 
despre o realitate. 

— Atunci ai luat-o razna complet, zise Malcolm cu 
un gest de respingere din mână. 

Se întoarse cu spatele către public şi păşi încet 
către tablă. 

— Acum, dacă luăm în consideraţie implicaţiile 
teoriei marginii haosului, putem începe prin a ne 
întreba care este unitatea de bază a vieţii? Cele mai 
multe definiţii contemporane ale vieţii îmbrăţişează 
prezenţa ADN-ului, dar există două exemple care 
sugerează îngustimea acestei definiţii. Dacă luăm în 
consideraţie cazul viruşilor şi al aşa-numiţilor prioni, 
este limpede ca viaţa poate exista şi fără ADN... 

In spatele sălii, Levine rămase cu privirea ţintă preţ 
de o clipă. Apoi, şovăitor, se aşeză şi începu să ia 
notite. 

Ipoteza lumii pierdute 


Malcolm terminase conferința şi traversa 
şchiopătând curtea Institutului, la puţin timp după 
ora prânzului. Alături de el păşea Sarah Harding, o 
tânără din grupul biologilor naturalişti venită în 
vizită din Africa. Malcolm o cunoştea de câţiva ani, 
de când i se ceruse să-şi spună părerea, ca unul 
neimplicat, asupra tezei ei de doctorat de la 
Berkeley. 

Perechea ce traversa curtea în bătaia fierbinte a 
soarelui de vară părea nepotrivită: Malcolm, 
îmbrăcat în negru, aplecat de spate şi cu aer de 
ascet, sprijinindu-se în baston; Harding, îndesată şi 
musculoasă, respirând tinerețe şi energie, 
îmbrăcată cu pantaloni scurţi şi tricou, cu părul ei 
scurt şi negru ridicat de pe frunte de ochelarii de 
soare. Domeniul său de studiu erau animalele de 
pradă africane, leii şi hienele. Era programată să se 
întoarcă la Nairobi în ziua următoare. 

De la operaţia pe care o suferise Malcolm, cei doi 
fuseseră apropiaţi. Harding îşi luase un an de 
concediu şi rămăsese în Austin, unde avusese grijă 
de Malcolm până la însănătoşire. O vreme, toată 
lumea crezuse într-o nouă idilă şi în faptul că 
Malcolm, celibatar convins, avea să se aşeze la casa 
lui. Dar, după aceea, Harding se întorsese în Africa, 

iar Malcolm la Santa Fe. Oricare ar fi fost relaţiile lor 
de mai înainte, acum erau doar prieteni. 

Discutau întrebările care se puseseră după 
încheierea conferinţei. Din punctul de vedere al lui 
Malcolm, obiecțiile fuseseră  previzibile: acea 
dispariţie în masă a dinozaurilor era într-adevăr 
importantă; fiinţele umane îşi datorau existenta 
tocmai acestor dispariții din  cretacic, care 
şterseseră de pe faţa pământului dinozaurii şi 
lăsaseră conducerea mamiferelor. Aşa cum 
formulase pompos unul dintre cei care puneau 
întrebări, „evenimentele din cretacic au oferit 
conştiinţei noastre posibilitatea de a se ridica pe 
cele mai înalte culmi”. 

Replica lui Malcolm fusese imediată: 

— Ce vă face să credeţi că fiinţele umane sunt 
conştiente şi raţionale? Nu avem nici o dovadă în 
acest sens. Fiinţele umane nu gândesc niciodată 
pentru sine, procesul acesta li se pare prea greu de 
controlat. In cea mai mare parte, membrii speciei 
noastre nu fac decât să repete pur şi simplu ceea ce 
li s-a spus - şi se revoltă atunci când sunt expuşi 
unei alte concepţii. Trăsătura umană caracteristică 
nu este conştiinţa, ci conformismul, iar rezultatul 
caracteristic este religia. Alte animale luptă pentru 
teritoriu şi hrană; spre deosebire de animale, fiinţele 
umane luptă pentru „credinţă”. Comportamentul 
este dirijat de credinţe, factorul cu cea mai mare 
importanţă evolutivă pentru oameni; dar acum, în 
clipa în care comportamentul nostru e pe cale să ne 
ducă la pierzanie, nu văd nici un motiv de a 
presupune că am fi dotați cu oarecare conştiinţă. Nu 
suntem decât nişte  conformişti  încăpăţânaţi, 
autodistructivi. Orice altă imagine pe care specia 

noastră o are faţă de sine nu este decât 
lăudăroşenie. Următoarea întrebare... 

Acum, traversând curtea, Sarah Harding râdea. 

— Nu prea le-a plăcut asta... 

— Recunosc că este descurajant, clătină el din cap. 
Dar nu se poate face nimic. Erau de fată câţiva 
dintre cei mai mari savanţi din tara şi totuşi... n-a 
apărut nici o idee demnă de interes. Că veni vorba, 
cine-i tipul care m-a întrerupt? 

— Cine, Richard Levine? râse ea. Enervant, nu? Are 
o reputaţie mondială de a fi o pacoste. 

— Aşa s-ar spune, mormăi Malcolm. 

— E bogat, asta-i marea problemă, spuse Harding. 
Ştii păpuşile Becky? 

— Nu, răspunse Malcolm, aruncându-i o privire 
scurtă. 

— Ei, toate fetiţele din America le ştiu. Sunt serii 
întregi: Becky şi Sally şi Frances şi alte câteva. 
Astea sunt păpuşi Americana. Levine este 
moştenitorul companiei. Aşa că o face pe copilul 
răsfăţat şi bogat. Impetuos, face tot ce vrea. 

Malcolm dădu din cap. 

— Ai timp să luăm prânzul împreună? 

— Sigur, aş fi... 

— Doctore Malcolm! Aşteptaţi-mă o clipa! Vă rog! 
Doctore Malcolm! Malcolm se întoarse. Silueta 
lăbărţată a lui Richard Levine traversa curtea în 
fugă, îndreptându-se spre ei. 

— Ah, la naiba, făcu Malcolm. 

— Doctore Malcolm, spuse Levine, ajungându-i din 
urmă. Am fost surprins că nu mi-aţi luat propunerea 
mai în serios. 

— Cum aş fi putut s-o fac? răspunse Malcolm. E 
absurdă! 

— Da, dar... 

— Domnişoara Harding şi cu mine tocmai plecam 
să luăm prânzul, spuse Malcolm, arătând către 
Sarah. 

— Da, dar cred ca ar trebui să vă mai gândiţi, 
insistă Levine. Sunt de părere că argumentele mele 
stau în picioare - este posibil, ba chiar probabil ca 
dinozaurii să existe încă. Aţi aflat, cu siguranţă, 
despre zvonurile referitoare la animalele din Costa 
Rica, loc în care ştiu că aţi petrecut ceva timp. 

— Da, iar în cazul Costa Rica vă pot spune... 

— Ca şi în Congo, continuă Levine. De ani de zile 
apar rapoarte din partea pigmeilor despre un mare 
sauropod, poate chiar un apatozaur, în pădurile 
dese din jurul localităţii Bokambu. Şi chiar în jungla 
înaltă din lrian Jaya se presupune ca ar exista un 
animal de mărimea rinocerului care poate fi un 
supravieţuitor al speciei ceratops... 

— Fantezii, spuse Malcolm. Pure fantezii. Nimic nu 
a fost văzut vreodată. Nu exista fotografii. Nici o 
dovadă palpabila. 

— Poate că nu, spuse Levine. Dar absenţa dovezii 
nu este o dovadă a absenței. Cred că ar putea 
exista un loc în care să fi supravieţuit animale din 
vremurile trecute. 

Malcolm ridică din umeri. 

— Orice este posibil, admise el. 

— Supravieţuirea este într-adevăr posibilă, insistă 
Levine. Primesc în continuare informaţii din Costa 
Rica despre animale necunoscute. Rămăşiţe, 
fragmente... 

Malcolm făcu o pauză. 

— Recent? 

— Nu chiar în ultima vreme. 

— Hm, făcu Malcolm. Am bănuit eu... 

— Ultimul anunţ a fost acum nouă luni, spuse 
Levine. Eram în Siberia, cercetam puiul de mamut 
îngheţat şi nu am putut ajunge înapoi la timp. Dar 
mi s-a spus că au găsit cadavrul unei şopârle foarte 
mari, neobişnuite, în jungla din Costa Rica. 

— Şi? Ce s-a întâmplat? 

— Cadavrul a fost ars. 

— Deci nu a mai rămas nimic? 

— Nimic. 

— Nici o fotografie? Nici o dovadă? 

— Se pare că nu. 

— Deci nu e decât o poveste, spuse Malcolm. 

— Poate. Dar cred că merită să se facă o expediţie, 
să se afle mai multe detalii despre aceşti 
supraviețuitori. 

Malcolm îl privi fix. 

— O expediţie? Pentru a găsi o ipotetică Lume 
Pierdută? Cine o să finanţeze aşa ceva? 

— Eu, răspunse Levine. Am şi început planificările 
preliminare. 

— Dar s-ar putea să coste o avere... 

— Nu-mi pasă cât costă, spuse Levine. Important 
este că există supraviețuitori; dacă fenomenul s-a 
petrecut la atâtea alte specii, tot la fel de bine ar 
putea sa se fi petrecut şi la cele din cretacic. 

— Fantezii, repetă Malcolm, scuturând din cap. 

Levine făcu o pauză şi privi ţintă spre Malcolm. 

— Doctore Malcolm, trebuie să spun că sunt foarte 
surprins de atitudinea dumneavoastră. Tocmai aţi 
prezentat o teorie, iar eu vă ofer şansa să o 
dovediţi. Am crezut c-o să vă agăţaţi cu disperare 
de această oportunitate. 

— Vremurile când mă aruncam în felul ăsta au 
trecut de mult, replică Malcolm. 
— Dar în loc să mă susţineţi, dumneavoastră... 


— Nu mă interesează dinozaurii, i-o reteza 
Malcolm. 

— Dar toată lumea este interesată de dinozauri!... 

— Nu şi eu. 


Se răsuci sprijinindu-se în baston şi dădu să se 
îndepărteze. 

— Că veni vorba, spuse Levine. Ce făceaţi în Costa 
Rica? Am auzit c-aţi stat acolo aproape un an... 

— Am zăcut într-un pat de spital. N-au putut să mă 
scutească de îngrijirile intensive timp de şase luni. 
Nici măcar atât cât să mă urc într-un avion. 

— Da, spuse Levine. Ştiu că aţi fost rănit. Dar 
pentru ce v-aţi dus acolo? Nu cumva în căutare de 
dinozauri? 

Malcolm îl privi încruntat din pricina soarelui şi se 
sprijini mai bine în baston. 

— Nu, răspunse el, nu făceam asta. 

Stăteau toţi trei la o măsuţă vopsită, din colţul 
cafenelei Guadelupe, de cealaltă parte a râului. 
Sarah Harding sorbea berea Corona direct din sticlă 
şi îi privea pe cei doi bărbaţi aşezaţi de partea 
cealaltă a mesei. Levine părea încântat că se afla în 
prezenţa lor, ca şi cum locul lui la acea masă ar fi 
însemnat o victorie. Malcolm părea plictisit, ca un 
tată care petrecuse prea mult timp cu un copil 
neastâmpărat. 

— Vreţi să ştiţi ce am auzit? spuse Levine. Am auzit 
că, în urmă cu doi ani, o companie numită InGen a 
înviat prin inginerie genetică nişte dinozauri pe care 
i-a izolat pe o insulă în Costa Rica. Dar ceva a mers 
prost, o mulţime de oameni au fost ucişi şi 

dinozaurii au fost distruşi. lar acum nimeni nu vrea 
să vorbească despre asta, din pricina unui pact. O 
înţelegere de neamestec sau ceva de genul ăsta. lar 
guvernul costarican nu vrea să aducă prejudicii 
turismului. Aşa că nimeni nu suflă o vorbă. Asta am 
auzit! 

Malcolm îl privi ţintă. 

— Şi crezi în asemenea chestii? 

— La început n-am crezut, spuse Levine. Dar ceva 
tot s-a întâmplat, primesc veşti în permanenţă. 
Zvonurile continuă să circule. Se presupune că 
dumneavoastră şi Alan Grant, împreună cu un grup, 
aţi fost acolo. 

— L-ai întrebat pe Grant despre asta? 

— L-am întrebat, anul trecut, la o conferinţă ţinută 
la Peking. Mi-a spus că e absurd. 

Malcolm dădu încetişor din cap. 

— Asta o să-mi spuneţi şi dumneavoastră? întrebă 
Levine şi sorbi din halbă. Adică, îl cunoaşteţi pe 
Grant, nu? 

— Nu. Nu l-am întâlnit niciodată. 

Levine îl privi pe Malcolm cu atenţie. 

— Deci nu este adevărat? 

Malcolm oftă. 

— Ai auzit de conceptul de tehno-mit? A fost 
dezvoltat de Geller la Princeton. Ideea de bază este 
că am pierdut toate miturile vechi, i-am pierdut pe 
Orfeu şi Euridice, pe Perseu şi Medusa. Aşa că 
umplem prăpastia cu tehno-mituri moderne. Pe lista 
lui Geller se află vreo duzină. Unul dintre ele spune 
ca într-un hangar de la baza aeriană Wright- 
Patterson trăieşte un extraterestru. Un altul, că a 
fost inventat un carburator cu ajutorul căruia o 
maşină poate rula o sută cincizeci de mile cu un 

singur galon de benzina, dar companiile de 
automobile au cumpărat patentul şi îl ţin dosit. Mai 
este povestea copiilor ruşi, antrenați pentru puteri 
paranormale într-o bază secretă din Siberia, copii 
care pot ucide oameni de oriunde din lume doar prin 
puterea gândului. Povestea cu liniile din Nazca, 
Peru, care ar fi trasee ale unui spaţioport 
extraterestru. Că CIA a împrăştiat virusul SIDA 
pentru a ucide homosexualii. Că Nikola Tesla a 
descoperit o sursa incredibilă de energie, dar că 
notițele lui s-au pierdut. Că în Istanbul există un 
desen din secolul zece, care înfăţişează Pământul 
văzut din spaţiu. Că Institutul de Cercetări Stanford 
a dat peste un individ al cărui trup luminează în 
întuneric. Ai înţeles cum vine treaba? 

— Vreţi să spuneţi că dinozaurii de la InGen sunt 
un mit? insistă Levine. 

— Fireşte că sunt un mit. Trebuie să fie. Crezi că se 
poate construi prin inginerie genetică un dinozaur? 

— Toţi experţii mi-au spus că nu. 

— Şi au dreptate, făcu Malcolm. 

Aruncă o privire către Harding, ca şi cum ar fi cerut 
o confirmare din partea ei. Femeia nu spuse nimic, 
doar sorbi din bere. 

De fapt, Harding ştia şi mai multe amănunte 
despre aceste zvonuri cu dinozauri. După operaţie, 
Malcolm delirase, mormăise tot felul de prostii din 
pricina anesteziei şi analgezicelor. Fusese speriat, 
se răsucise în pat, repetând numele câtorva specii 
de dinozauri. Harding vorbise atunci cu infirmiera; i 
se spusese că aşa se întâmpla după fiecare 
operaţie. Personalul spitalului presupunea un delir 
datorat medicamentelor - cu toate astea, Harding 
avea convingerea că Malcolm dezvăluia fără să vrea 

o experienţă reală şi îngrozitoare. Sentimentul era 
întărit de argoul în care Malcolm făcea referire la 
dinozauri: îi numea „raptori” şi „compi” şi „trici”. Şi 
parcă se temea în mod deosebit de raptori... 

Mai târziu, când se întorsese acasă, Sarah îl 
întrebase despre delirul lui. Malcolm se mulţumise 
să ridice din umeri, făcând o glumă proastă: 

— Cel puţin n-am pomenit despre o altă femeie, 
nu? 

Apoi aruncase în treacăt că fusese un puşti 
înnebunit după dinozauri şi că boala poate produce 
întoarceri în timp la nivel mintal. Întreaga lui 
atitudine era construită atent ca sa mimeze 
indiferența, ca şi cum nimic n-ar fi avut importanţă; 
Sarah avusese totuşi senzaţia că Malcolm încerca să 
scape. Dar nu era genul care să forţeze lucrurile; pe 
atunci, era îndrăgostita de el şi, de aceea, 
indulgentă. 

Acum, el o privea întrebător, ca şi cum ar fi vrut să 
se asigure că nu avea să-l contrazică. Harding nu 
făcu decât să ridice din sprinceană şi se uită în 
spate. Probabil că Malcolm avea motivele lui. Putea 
să aştepte să i le spună din proprie iniţiativă. 

Levine se aplecă peste masă câtre Malcolm şi 
spuse: 

— Deci povestea InGen este cu totul neadevărată? 

— Cu totul neadevărată, repetă Malcolm, dând 
grav din cap. Cu totul neadevărată... 

Malcolm nega această speculație de trei ani. 
Ajunsese sa se descurce foarte bine; plictiseala lui 
nu mai era exagerată, ci reală. Adevărul era că, în 
vara anului 1989, fusese consultant la International 
Genetic Technologies din Palo Alto şi făcuse o 
călătorie în Costa Rica în serviciul lor, călătorie care 

se încheiase dezastruos. În perioada următoare, toţi 
cei implicaţi s-au grăbit să ascundă povestea. InGen 
voia să-i limiteze credibilitatea. Guvernul costarican 
dorea să păstreze reputaţia ținutului, cunoscut drept 
un paradis al turiştilor. lar savanții fuseseră 
încorsetaţi printr-o înţelegere de a nu divulga 
secretul, înţelegere completată mai apoi cu garanţii 
generoase. |n cazul lui Malcolm, nota de plată 
pentru cei doi ani petrecuţi în spital fusese” onorată 
de către companie. 

Intre timp, clădirile InGen de pe insula costaricană 
au fost distruse. Nu mai exista nici o creatură vie pe 
insulă. Compania îl angajase pe George Baselton, 
eminentul profesor de la Stanford, un biolog şi 
eseist ale cărui dese apariții televizate îl 
transformaseră într-un popular autor de subiecte 
ştiinţifice. Baselton a pretins că vizitase insula şi a 
negat vehement zvonurile care răspândeau ideea că 
acolo îşi făcuseră veacul animale de mult dispărute. 
Remarca lui, pufnind în râs: „Tigri cu colţi-sabie, 
fireşte” era deosebit de eficientă. 

O dată cu trecerea timpului, interesul pentru 
poveste s-a pierdut. InGen dăduse de mult faliment; 
investitorii principali din Europa şi Asia suportaseră 
pierderile. Deşi proprietăţile, clădirile şi 
echipamentul de laborator se vânduseră bucată cu 
bucată, compania hotărâse ca tehnologia dezvoltată 
să nu fie înstrăinată niciodată. Pe scurt, capitolul 
InGen era închis. 

Nu mai era nimic de comentat. 

— Deci nu e adevărat, spuse Levine, muşcând din 
turta de porumb cu carne. Ca să vă spun adevărul, 
doctore Malcolm, asta mă face să mă simt mai bine. 

— De ce? întrebă Malcolm. 

— Înseamnă că supraviețuitorii care tot apar în 
Costa Rica trebuie să existe cu adevărat. Dinozauri 
în carne şi oase. Am acolo un prieten de la Yale, un 
naturalist care declară că i-a văzut. Eu îl cred. 

Malcolm ridică din umeri. 

— Ma îndoiesc, spuse el, că vor mai apărea şi alte 
asemenea animale în Costa Rica. 

— E adevărat că n-au mai apărut de aproape un 
an. Dar, dacă mai apare vreunul, eu mă duc acolo. 
Şi până una-alta, am să pun la cale o expediţie. M- 
am gândit mult la felul în care trebuie plănuită. 
Vehiculele speciale vor fi construite şi vor fi gata de 
drum peste un an. Am aranjat deja cu Doc Thorne. 
Apoi am sa adun o echipă, în care să intre, poate, şi 
doctor Harding aici de faţă sau un alt naturalist la fel 
de bun, precum şi câţiva studenţi... 

Malcolm asculta, clătinând din cap. 

— Credeţi că-mi pierd vremea, spuse Levine. 

— Aşa este, da. 

— Dar haideţi să presupunem - doar să 
presupunem - că animalele încep din nou să apară. 

— Asta n-o să se întâmple. 

— Dar dacă apar? insistă Levine. Aţi fi interesat să 
mă ajutaţi? Să punem la cale o expediţie? 

Malcolm îşi termină porţia şi împinse farfuria 
deoparte. Îl privi fix pe Levine. 

— Da, făcu el în sfirşit. Dacă animalele vor începe 
din nou să apară, aş fi interesat să te ajut. 

— Grozav! spuse Levine. Asta-i tot ce voiam să 
ştiu. 

Afară, în soarele puternic de pe strada Guadelupe, 
Malcolm păşea alături de Sarah, către vechiul lui 
Ford Sedan. Levine urcă într-un Ferrari roşu, 
strălucitor, făcu vesel din mână şi porni în trombă. 

— Crezi c-o să se întâmple vreodată? întrebă Sarah 
Harding. Ca aceste... mă rog, animale să apară din 
nou? 

— Nu, spuse Malcolm, sunt sigur că n-o să se 
întâmple niciodată. 

— O spui de parcă ai dori-o. 

El clătină din cap, urcă stângaci în maşină, 
trăgându-şi piciorul beteag sub volan. Harding urcă 
alături de el. Malcolm o privi şi răsuci cheia în 
contact. Porniră înapoi către Institut. i 

A doua zi, Sarah se întoarse în Africa. In cele 
optsprezece luni care urmară, avu destul de puţine 
veşti despre pregătirile lui Levine, şi asta pentru că, 
din când în când, primea de la el câte un telefon ca 
să-i pună întrebări despre pregătirile pentru teren 
sau despre cauciucurile vehiculelor sau despre cel 
mai bun anestezic pentru animalele sălbatice. 
Uneori, primea câte un telefon de la Doc Thorne, cel 
care construia vehiculele. De obicei, vocea acestuia 
trăda nelinişte şi iritare. 

De la Malcolm nu primi nici o veste, deşi de ziua ei 
îi trimisese o felicitare, ajunsă cu întârziere de o 
lună. Măzgălise în josul paginii: „La mulţi ani! Fii 
fericită că nu eşti prin preajmă. Tipul ăsta mă scoate 
din minţi.” 

PRIMA CONFIGURAȚIE 


„În regiunea conservatoare, departe de marginea 
haosului, elementele individuale se agregă lent, fără 
să demonstreze un model clar.” 

IAN MALCOLM 

Forme aberante 


Scăldat în lumina slabă a după-amiezii, elicopterul 
survola la mică înălţime coasta, urmărind linia de 
întâlnire dintre jungla deasă şi plajă. Ultimul dintre 
satele de pescari rămăsese fulgerător în urmă, cu 
zece minute mai devreme. Acum nu se mai vedea 
decât impenetrabila junglă costaricană, mlaştinile 
cu mangrove şi mile întregi de nisip pustiu. Stând 
alături de pilot, Marty Guitierrez privea pe geam la 
defilarea coastei. Nu exista nici măcar un drum în 
această regiune, cel puţin nici unul pe care 
Guitierrez să-l poată vedea. 

Guitierrez era un american de treizeci şi şase de 
ani, tăcut, bărbos, un naturalist care trăise în ultimii 
opt ani în Costa Rica. Venise ai,ci cu gândul să 
studieze tucanii din pădurea tropicală, dar rămăsese 
drept consultant la Reserva Biologica de Carara, 
parcul naţional din nord. Porni microfonul şi se 
adresă pilotului: 

— Cât mai avem de mers? 

— Cinci minute, senor Guitierrez. 

Marty se întoarse şi spuse: 

— Nu mai avem mult. 

Dar bărbatul înalt, ghemuit pe locul din spate al 
elicopterului, nu răspunse ori poate nici măcar nu 
băgă de seamă că i se vorbise. Se mulțumea să stea 
cu bărbia sprijinită în palmă şi să privească încruntat 
pe fereastră. 

Richard Levine purta un hanorac decolorat de 
soare şi o pălărie australiană trasă bine pe cap. Un 
binoclu uzat îi atârna la gât. Dar, în ciuda înfăţişării 
sale, Levine inspira un aer de savant absorbit de 

munca sa. Înapoia ochelarilor cu ramă metalică, 
trăsăturile îi erau ascuţite, expresia atentă şi critică. 

— Ce loc e ăsta? 

— Se numeşte Rojas. 

— Deci suntem departe în sud? 

— Da. Doar la cincizeci de mile de graniţa cu 
Panama. 

Levine privi ţintă către junglă. 

— Nu văd drumuri, spuse el. Cum a fost găsit 
obiectul? 

— O pereche de excursionişti, spuse Guitierrez. Au 
venit cu barca, au tras pe plajă... 

— Când asta? 

— leri. Au aruncat o privire, apoi au fugit ca de 
dracu'. 

Levine dădu aprobator din cap. Aşa cum stătea, cu 
picioarele lui lungi strânse la piept, cu mâinile 
proptite sub bărbie, arăta ca o călugăriţă!. Asta îi şi 
fusese porecla în liceu: în parte din pricina 
înfăţişării, în parte din cauză că ar fi fost în stare să 
rupă gâtul oricui n-ar fi fost de acord cu el. 

— Ai mai fost până acum în Costa Rica? întrebă 
Guitierrez. 

— Nu. E pentru prima dată, răspunse Levine, 
făcând apoi a lehamite din mână, ca şi cum ar fi vrut 
să spună că nu mai voia să fie deranjat cu discuţii 
fără rost. 

Guitierrez zâmbi. După atâţia ani, Levine nu se 
schimbase deloc. Rămăsese unul dintre cei mai 
străluciți şi mai enervanţi savanţi. Cei doi fuseseră 


1  Călugăriţa (manta religiosa) = insectă din ordinul 
ortopterelor, având, popular, reputaţia de ucigaşă, datorită 
faptului că în timpul acuplării femela devorează masculul, 
începând de la cap (nitr.). 

colegi de facultate la Yale, până ce Levine îşi 
părăsise programul de doctorat ca să-şi ia diploma 
în zoologie comparată. Levine anunţase atunci că nu 
este interesat în cercetările faunei contemporane, 
care îl atrăgeau atât de mult pe Guitierrez. În felul 
lui caracteristic, descrisese odată munca lui 
Guitierrez drept „colecţionarea de pene de papagal 
din toată lumea.” 

Adevărul era ca Levine - strălucit şi fastidios - era 
atras de trecut, de lumea care nu mai exista. ŞI 
studiase această lume cu o intensitate obsesivă. Era 
recunoscut pentru memoria lui fotografică, pentru 
aroganţa lui, pentru limba ascuţită şi pentru 
plăcerea nestăpânită cu care scotea în evidenţă 
greşelile colegilor. După cum spunea odată un coleg 
al său, „Levine nu uită niciodată un os - şi nici pe 
tine nu te lasă să-l uiţi”. 

Cercetătorii de teren nu-l plăceau pe Levine, iar el 
le răspundea cu acelaşi sentiment. În adâncul 
sufletului era un om al detaliilor, un catalogator; cel 
mai fericit era atunci când cotrobăia prin colecţiile 
muzeelor, refăcând ordinea speciilor, schimbând 
poziţiile  scheletelor expuse. Ura mizeria şi 
disconfortul muncii de teren. Dacă ar fi fost după el, 
Levine n-ar fi părăsit în veci muzeul. Dar soarta îl 
făcuse să trăiască în perioada celor mai mari 
descoperiri din istoria  paleontologiei. Numărul 
speciilor de dinozauri cunoscute se dublase în ultimii 
douăzeci de ani şi noile specii apăreau acum într-un 
ritm de una la şapte săptămâni. De aceea, reputaţia 
mondială a lui Levine îl forţa să călătorească 
necontenit prin lume, să cerceteze noile descoperiri 
şi să-şi dea cu părerea, în calitate de expert; 

necazul cercetătorilor era că, într-adevăr, Levine era 
indispensabil muncii lor. 

— De unde vii? îl întrebă Guitierrez. 

— Din Mongolia, spuse Levine. Am fost la Culmile 
Aprinse, în deşertul Gobi, la trei ore distantă de Ulan 
Bator. 

— Da? Ce-i acolo? 

— John Roxton a făcut nişte săpături. A găsit 
scheletul incomplet al unui animal pe care el îl crede 
făcând parte dintr-o specie nouă de velociraptor, a 
vrut să arunc şi eu o privire. 

— Şi? 

Levine ridică din umeri. 

— Roxton n-a stat niciodată bine cu anatomia. Este 
un entuziast care se pricepe să facă rost de fonduri, 
dar dacă reuşeşte să descopere ceva, este prea 
incompetent ca să continue. 

— l-ai spus asta? 

— De ce nu? Asta-i adevărul. 

— Şi scheletul? 

— Scheletul nu era deloc al unui raptor, spuse 
Levine. Metatarsienele aveau altă formă, pubisul 
avea poziţia prea ventrală, ischionul ducea lipsă de 
un obturator potrivit, iar oasele lungi erau mult prea 
subţiri. In ceea ce priveşte craniul... Levine dădu 
ochii peste cap. Palatul dur era prea gros, gaura 
preorbitală în poziţie rostrală exagerată, orificiul 
distal prea mic - o, şi-aşa mai departe. lar ghearele 
nu erau de găsit. Asta e. Nu ştiu ce-a gândit Roxton. 
Cred că a găsit mai degrabă o subspecie de 
stenonychosaums, deşi nu m-am hotărât încă. 

— Stenonychosaums? făcu Guitierrez. 

— Un carnivor mic din triasic - doi metri înălţime. 
De fapt, un theropod obişnuit. lar descoperirea lui 

Roxton n-a fost una deosebit de interesantă. Deşi 
există un detaliu curios. Materialul cuprinde şi un 
fragment integumental - o amprentă a pielii 
dinozaurului. Fragmentul în sine nu este rar. 

Avem până acum vreo duzină de amprente de 
piele în stare bună, mai ales de la hadrosauridae. 
Dar nici una nu-i ca asta. Mi-am dat seama că pielea 
acestui animal are nişte caracteristici neobişnuite, 
nebănuite până acum la dinozauri... 

— Senores, îi întrerupse pilotul. Avem în fată golful 
Juan Fernandez. 

— Putem să dăm mai întâi un ocol? 

Levine privi afară pe geam, din nou preocupat, 
uitând de conversaţie. Zburau peste jungla întinsă 
pe dealuri până la orizont. Elicopterul se aplecă pe o 
parte, înconjurând plaja. 

— Uite, spuse Guitierrez, arătând pe geam. 


Plaja era o semilună curată, albă, complet pustie, 
scăldată în lumina după-amiezii. Către sud, văzură o 
masă întunecată, întinsă pe nisip. Din aer părea o 
stâncă sau, poate, o grămadă de alge. Forma era 
neclară, cam de cinci picioare lăţime, împrejur se 
vedeau o mulţime de urme de paşi. 

— Cine a mai fost pe-aici? oftă Levine. 

— Cei de la Serviciul de Sănătate Publică; au trecut 
puţin mai devreme. 

— Au făcut ceva? L-au atins, l-au deranjat în vreun 
fel? 

— N-aş putea să spun, răspunse Guitierrez. 

— Serviciul de Sănătate Publică, repetă Levine, 
scuturând din cap. Ce ştiu ei? N-ar fi trebuit să-i laşi 
niciodată să se apropie, Marty. 

— Ascultă, făcu Guitierrez. Nu eu guvernez tara 
asta. Am făcut tot ce-am putut. Voiau să-l distrugă 
încă înainte să ajungi tu aici. Măcar am reuşit să-l 
păstrez intact până ce soseşti tu. Deşi nu ştiu cât o 
să mai aştepte... 

— Atunci, ar fi mai bine să ne apucăm de treabă, 
spuse Levine. Apăsă butonul microfonului. De ce tot 
ocolim? Pierdem lumina. Coboară pe plajă. Vreau să 
văd imediat obiectul! 


Richard Levine fugi peste nisip către forma 
întunecată, cu binoclul săltându-i la piept. Simţea de 
departe mirosul de putreziciune. Şi deja îşi făcuse 
primele impresii. Cadavrul zăcea pe jumătate 
îngropat în nisip, acoperit de un nor de muşte; în 
plus, gazele care-l umflaseră făceau identificarea 
dificilă. 

Se opri la câţiva iarzi distanţă de creatură şi-şi 
scoase aparatul de fotografiat. Imediat, pilotul 
elicopterului se apropie şi-i apăsă mâna în jos. 

— No permitado. 

— Ce? 

— Îmi pare rău, senor. Nu e voie să fotografiaţi. 

— De ce naiba nu? sări Levine şi se întoarse către 
Guitierrez, care se grăbea către ei. Marty, de ce 
n-am voie să fotografiez? Ar putea fi important... 

— Fără poze, spuse din nou pilotul şi trase aparatul 
de fotografiat din mâna lui Levine. 

— Marty, asta-i o tâmpenie! 

— Tu continuă-ţi examinarea, spuse Guitierrez şi 
porni să vorbească în spaniolă cu pilotul, care 
răspundea tăios şi furios, făcând semne largi din 
mână. 

Levine îi privi o clipă, apoi se întoarse. Să-i ia 
naiba, gândi el. Puteau să se certe la nesfirşit. 
Continuă să se apropie grăbit, respirând pe gură. 
Mirosul deveni mult mai puternic. Deşi cadavrul era 
mare, observă lipsa păsărilor, a şobolanilor şi a altor 
prădători mici. Erau numai muşte - atât de multe 
încât acopereau pielea şi ascundeau forma 
animalului mort. 

Chiar şi aşa, se vedea limpede că fusese o creatură 
de mari dimensiuni, cam de mărimea unei vite sau a 
unui cal, asta înainte să se umfle. Pielea uscată 
crăpase la soare şi se cojise, expunând stratul de 
grăsime galbenă, râncedă, de dedesubt. 

Of, ce duhoare! se strâmbă Levine. Se foiţă să se 
apropie şi mai mult, îndreptându-şi întreaga atenţie 
asupra animalului. 

Deşi de mărimea unei vite, se vedea clar că nu 
fusese un mamifer. Pielea era lipsită de păr. 
Culoarea originală a pielii părea să fi fost verde, cu 
unele striuri mai întunecate. Suprafaţa epidermei 
era împărţită în tuberculi poligonali de diferite 
mărimi, model moştenit de la şopârle. Textura varia 
în diferitele părţi ale trapului, poligoanele cele mai 
largi şi mai puţin distincte aflându-se pe pântece. In 
dreptul gâtului, al umerilor şi al coapselor, pielea 
făcea pliuri groase - iarăşi, aidoma şopârlelor. 

Cadavrul era mare. Levine estimă greutatea 
animalului cam la o sută de kilograme. Nici o 
şopârlă nu atingea aceste dimensiuni, cu excepţia 
dragonilor de Komodo din Indonezia. Varanus 
komodoensis erau şopârle cu lungimea de nouă 
picioare, carnivore, cu înfăţişare de crocodil, care nu 
se dădeau în lături să atace caprele, porcii şi, 
câteodată, şi oamenii. Dar în Lumea Nouă nu 

existau astfel de şopârle. Fireşte, se putea accepta 
apartenenţa la grupul iguanidaelor. Iguanele puteau 
fi găsite prin toată America de Sud, iar cele marine 
putea ajunge la dimensiuni respectabile. Chiar şi 
aşa, aceasta ar fi bătut recordul. 

Levine dădu încet ocol cadavrului, îndreptându-se 
către partea din faţă. Nu, gândi el, nu era o şopârlă. 
Cadavrul zăcea pe o rină, cu partea stângă a cutiei 
toracice în sus. Era îngropat aproape pe jumătate; 
şirul de protuberante care marcau procesele spinale 
dorsale ale coloanei vertebrale se afla la doar câţiva 
inci deasupra nisipului. Gâtul lung era curbat, capul 
ascuns sub trupul ghemuit, asemenea capului unei 
rațe, ascuns sub pene. Levine văzu un picior din faţă 
- părea subdezvoltat. Partea din spate era îngropată 
în nisip. Ar fi vrut să sape şi s-o cerceteze, dar ar fi 
vrut sa ia şi câteva fotografii înainte să mişte 
specimenul din loc. 

De fapt, cu cât cerceta mai mult cadavrul, cu atât 
se gândea să procedeze cu mai multă grijă. Un lucru 
era clar - animalul era foarte rar, poate chiar 
necunoscut. Levine se simţea, în acelaşi timp, 
încordat şi emoţionat. Dacă această descoperire era 
chiar atât de însemnată după cum credea, atunci 
avea nevoie să se documenteze corespunzător. 

Pe plajă, Guitierrez încă se mai răstea la pilot, însă 
acesta din urmă continua să scuture din cap cu 
încăpățânare. Birocraţi de republică bananieră, 
gândi Levine. De ce să nu facă fotografii? Nu putea 
produce nici un rău. In plus, era vital să aibă dovada 
degradării creaturii... 

Auzi un huruit şi ridică privirile; văzu un al doilea 
elicopter dând roată golfului, aruncându-şi umbra 
peste nisip. Elicopterul era alb ca o ambulanţă, cu 

un marcaj roşu pe laturi. Din pricina soarelui, nu 
reuşi să citească înscrisul. 

Reveni la cadavru, observând cât de puternice 
erau labele din spate, cu totul diferite de cele din 
faţă. Acest lucru sugera faptul că animalul avusese 
o poziţie verticală şi păşise echilibrându-se pe labele 
puternice din spate. Fireşte, multe şopârle se ridicau 
în două labe, dar nici una nu era atât de mare ca 
aceasta. De fapt, privind forma generală a 
cadavrului, Levine se simţea din ce în ce mai sigur 
că nu avea în faţă o şopârlă. 

Grăbi ritmul, pentru că soarele apunea şi el mai 
avea destule lucruri de făcut. Pentru fiecare 
specimen studiat, existau întotdeauna două 
întrebări majore, ambele la fel de importante. Prima, 
ce fel de animal era acesta? A doua, de ce murise? 

Ajungând în dreptul pulpei, văzu epiderma crăpată, 
fără îndoială din pricina acumulării de gaz 
subcutanat. Dar, pe când privea mai atent, îşi dădu 
seama că ruptura era de fapt o zgârietură adâncă, 
întinsă pe traseul arterei femurale, expunând 
muşchiul roşu şi fascia? palidă de dedesubt. Ignoră 
duhoarea şi viermii albi care se răsuceau prin 
țesuturile expuse ale rănii, pentru că îşi dădu 
seama... 

— Imi pare rău, se apropie Guitierrez. Dar pilotul 
refuză cu încăpățânare. 

Pilotul îl urma furios pe Guitierrez, ţinându-se scai 
şi supraveghindu-l cu atenţie. 

— Marty, zise Levine. Am mare nevoie să iau 
câteva poze aici... 


2 Fascie = înveliş rezistent al muşchilor, având aspect de 
membrană albicioasă (n.tr). 

— Mi-e teamă că n-ai să poţi, spuse Guitierrez cu o 
ridicare din umeri. 

— E important, Marty. 

— Regret. Am făcut tot ce-am putut. 

Elicopterul alb ateriză ceva mai departe, pe plajă şi 
huruitul lui tânguitor se micşoră. Dinăuntru ieşiră Air 
mulţi bărbaţi în uniformă. 

— Marty... Ce animal crezi că-i ăsta? 

— Păi, nu pot decât să presupun, şovăi Guitierrez. 
După dimensiuni aş spune că e o iguană dintr-o 
specie necunoscută. Este foarte mare şi e limpede 
că nu provine din Costa Rica. Bănuiesc că animalul 
vine din Galapagos, sau de pe una dintre... 

— Nu, Marty, spuse Levine. Nu e o iguană. 

— Inainte să continuu, făcu Guitierrez, aruncând o 
privire către pilot, cred c-ar trebui să afli că prin 
zonă s-au mai arătat şi alte şopârle de felul ăsta. 
Nimeni nu ştie precis de ce. Poate din pricina pădurii 
tropicale care se defrişează, poate din altă pricină. 
Dar apar noi specii. Cu câţiva ani în urmă, am 
început să găsesc specii neidentificate de... 

— Marty... Asta nu-i o amărâtă de şopârlă! 

Guitierrez clipi. 

— Ce vrei să spui? Fireşte că e o şopânlă. 

— Nu cred, insistă Levine. 

— Probabil că te înşeli din pricina dimensiunilor, 
spuse Guitierrez. De fapt, aici în Costa Rica, întâlnim 
câteodată forme aberante... 

— Marty, rosti Levine cu răceală. Eu nu mă înşel 
niciodată. 

— Mă rog, n-am vrut să... 

— Şi-ţi mai spun o dată, asta nu-i o şopârlă. 

— Îmi pare rău, clătină din cap Guitierrez. Dar nu 
pot fi de acord. 

Lângă elicopterul alb, oamenii adunaţi îşi trăgeau 
pe figură măşti chirurgicale albe. 

— Nu-ţi cer SA fii de acord, spuse Levine şi se 
răsuci din nou către cadavru. Diagnosticul se pune 
destul de uşor, tot ce trebuie să facem este să 
dezgropăm capul sau oricare dintre membre, de 
exemplu pulpa asta de-aici, pe care cred că... 

Se opri şi se aplecă mai mult. Privi cu atenţie 
spatele pulpei. 

— Ce e? făcu Gutierrez. 

— Dă-mi cuțitul! 

— De ce? întrebă Guitierrez. 

— Dă-mi-l când îţi spun! 

Guitierrez pescui din buzunar briceagul şi-l întinse 
cu minerul înainte către mâna întinsă a lui Levine. 
Levine privea fix la cadavru. 

— Cred c-o să ţi se pară interesant. 

— Ce? 

— Chiar pe linia dermică posterioară, este o... 

Brusc, auziră strigăte pe plajă şi ridicară privirile; 
cei care veniseră cu elicopterul alb alergau pe plajă 
către ei. Cărau în spate nişte tuburi şi strigau în 
spaniolă. 

— Ce spun? întrebă Levine încruntat. 

Guitierrez oftă. 

— Spun să ne îndepărtăm. 

— Spune-le că suntem ocupați, făcu Levine şi se 
aplecă din nou peste cadavru. 

Dar soldaţii continuau să strige şi brusc se auzi un 
vâjâit; Levine ridică privirile şi văzu aruncătoarele 
de flăcări aprinzându-se, aruncând jeturi mari de 
flăcări roşii în lumina serii. Dădu ocol cadavrului şi 
veni în întâmpinarea lor, strigând: 

— Nu! Nu! Dar echipa nu-i dădu nici o atenţie. 

— Nu, e nepreţuit..., strigă el. 

Primul dintre oamenii în uniformă îl apucă pe 
Levine de pieptul hainei şi-l azvârli brutal pe nisip. 

— Ce naiba faci? ţipă Levine, ridicându-se în 
picioare, împleticit. 

Chiar pe când rostea aceste cuvinte, îşi dădu 
seama că era prea târziu: primul jet de flăcări 
atinsese cadavrul, înnegrind pielea, aprinzând cu o 
flacără albastră pungile de metan de dedesubt. 
Fumul porni să se ridice gros către cer. 

— Opriti! Opriţi! Levine se întoarse către Guitierrez. 
Fă-i să se oprească! 

Dar Guitierrez nu făcu nici o mişcare, se mulţumi 
doar să privească spre cadavru. Consumat de 
flăcări, torsul pocnea şi grăsimea bolborosea; după 
ce pielea arse, ieşiră la iveală coastele negre, plate, 
apoi întregul tors se răsuci şi, brusc, gâtul 
animalului se ridică, înconjurat de flăcări, 
mişcându-se din pricina contractării pielii. În spatele 
flăcărilor, Levine zări un bot lung, ascuțit, cu şiruri 
de dinți de animal de pradă; zări şi orbitele goale; 
întregul trup ardea, ca un dragon din legendele 
medievale înălțându-se parcă, în flăcări, la cer. 

San Jose 


Levine stătea în faţa unei beri în restaurantul din 
aeroportul San Jose, aşteptând să fie anunţat 
avionul care să-l ducă înapoi în State. Guitierrez 
stătea lângă el la măsuţă, fără să spună prea multe. 
De câteva minute se lăsase o linişte stânjenitoare. 
Guitierrez privea rucsacul lui Levine, aşezat pe 
podea, lângă picioare. Era fabricat dintr-un material 
special,  cauciucat, marca Gore-Tex, de un 
verde-ânchis, cu buzunare aplicate pentru 
adăpostirea a tot felul de instrumente electronice. 

— Drăguţ rucsac, făcu Guitierrez. De unde-l ai? 
Parcă ar fi un Thome... 

Levine sorbi din paharul cu bere. 

— Chiar este. 

— Drăguţ, repetă  Guitierrez  nedezlipindu-şi 
privirea de obiect. Ce ai acolo, în buzunarul de sus? 
Un telefon de satelit? Ce naiba or să mai descopere 
ăştia? Destul de fin. Probabil că te-a costat... 

— Marty, izbucni Levine pe un ton exasperat. 
Termină cu pălăvrăgeala. Imi spui sau nu? 

— Ce să-ţi spun? 

— Vreau să ştiu ce naiba se întâmplă aici. 

— Uite ce-i, Richard, îmi pare rău că... 

— Nu, îi tăie vorba Levine. Pe plaja aceea a fost 
distrus un specimen foarte important, Marty. Nu 
înţeleg de ce i-ai lăsat s-o facă... 

Guitierrez oftă. Privi împrejur către turiştii de la 
celelalte mese şi spuse: 

— Rămâne între noi, bine? 

— Bine. 

— Avem o mare problemă aici. 

— Care? 

— Au apărut... forme aberante... pe coastă. Prea 
des. Asta de câţiva ani încoace. 

— Forme aberante? repetă Levine, clătinând din 
cap a neâncredere. 

— Asta-i termenul oficial pentru aceste specimene, 
spuse Guitierrez. Nimeni din guvern nu vrea să fie 
mai precis. Tot circul a început acum cinci ani. Au 
dat peste nişte animale în munţi, lângă o staţiune 
agricolă experimentală care testa specii noi de soia. 

— Soia, repetă Levine. 

Guitierrez aprobă tăcut, printr-o mişcare a capului. 

— Se pare că animalele erau atrase de plantele 
acelea şi de unele ierburi din preajmă. S-a presupus 
că dieta lor necesită aminoacidul lizină. Dar nimeni 
nu-i sigur. Poate că le place mai mult recolta asta... 

— Marty, spuse Levine. Nu-mi pasă dacă preferă 
berea şi pătrunjelul. Singura întrebare importantă 
este: de unde vin animalele astea? 

— Nimeni nu ştie, răspunse Guitierrez. 

Levine trecu pentru moment peste subiect. 

— Ce s-a întâmplat cu animalele acelea? 

— Au fost ucise. După câte ştiu, timp de ani de zile 
după aceea n-au mai dat peste altele. Dar se pare 
că bâlciul a început iarăşi. Anul ăsta am găsit 
rămăşiţele a patru animale, printre care şi pe acela 
pe care l-ai văzut azi. 

— Şi ce s-a făcut cu ele? 

— Formele astea... aberante... sunt întotdeauna 
distruse. Aşa după cum ai putut să vezi. De la 
început, guvernul a făcut tot ce-a putut pentru ca 
nimeni să nu afle despre asta. Cu câţiva ani în urma, 
nişte ziarişti americani au început să raporteze 
întâmplări ciudate petrecute pe o insulă, Isla Nublar. 

Menendez a invitat o mână de ziarişti sa facă un tur 
al insulei - şi a aranjat ca zborul să-i ducă pe o alta. 
Nu şi-au dat seama de diferenţă. Vreau să spun că 
guvernul e foarte serios în treburi din astea. 

— De ce? 

— Sunt îngrijoraţi. 

— Îngrijoraţi? De ce-ar fi? 

Guitierrez ridică mâinile, se foi în scaun, se 
apropie. 

— Boală, Richard. 

— Boală? 

— Mda. Costa Rica are unul dintre cele mai bune 
sisteme de îngrijire a sănătăţii din lume, spuse 
Guitierrez. Epidemiologii au detectat un tip ciudat 
de encefalită care pare să se răspândească, mai 
ales de-a lungul coastei. 

— Encefalită? Cu ce origine? Virală? Gulitierrez 
clătină din cap. 

— Nu s-a găsit nici un agent cauzal. 

— Marty... 

— Dacă-ţi zic, Richard. Nimeni nu ştie. Nu-i un 
virus, pentru că titrul anticorpilor? nu urcă, iar 
numărul relativ de leucocite nu se modifică. Nu e 
nici de origine bacterială, pentru că nu a apărut 
nimic în cultură?. E un mister complet. Tot ce ştiu 
epidemiologii este că boala pare să-i afecteze mai 
ales pe fermieri: cei care stau în preajma vitelor şi a 
nutreţului. Şi e o encefalită adevărata - cu cefalee 
teribilă, confuzie, febră, delir... 


3 Concentrația anticorpilor din sânge, care creşte în infecţii 
virale sau bacteriene (n. tr). 

4 Metodă de depistare a bacteriilor, prin însămânţarea, cu 
fragmente de ţesut bănuit a fi infectat, a unui mediu nutritiv 
pentru bacterii (n.tr.). 

— Mortalitate? 

— După datele pe care le avem până acum, boala 
pare limitată, durează doar vreo trei săptămâni. Dar 
chiar şi aşa, guvernul e îngrijorat. Ţara asta e 
dependentă de turism, Richard. Nimeni nu vrea să 
audă vorbindu-se despre boli necunoscute. 

— Deci se crede că encefalita este legată într-un 
fel de aceste forme... aberante? 

— Şopârlele sunt purtători ai multor boli virale, 
spuse Guitierrez, ridicând din umeri. Sunt un vector 
cunoscut. N-ar fi o idee trăznită, s-ar putea să existe 
vreo legătură. 

— Dar ai spus că nu-i o boală virală... 

— Orice-ar fi, ei cred că are o legătură. 

— Cu atât mai mult, există motive să aflăm de 
unde vin şopârlele astea, spuse Levine. Probabil că 
le-au căutat... 

— Căutat? râse Guitierrez. Fireşte că le-au căutat. 
Au cotrobăit fiecare centimetru pătrat al ţării ăsteia, 
şi nu numai o dată. Au trimis zeci de echipe de 
cercetare - câteva dintre ele le-am condus chiar eu. 
Au făcut recunoaşteri aeriene. Au survolat jungla. Au 
survolat insulele de lângă țărm. Asta e o muncă 
serioasă. Sunt destul de multe insule, ştii şi tu, mai 
ales pe coasta de vest. Le-au cercetat chiar şi pe 
acelea proprietate privată... 

— Există insule particulare? întreba Levine. 

— Câteva. Vreo trei sau patru. De pildă, Isla Nublar 
- a fost concesionată unei companii americane, 
InGen, pentru ani de zile. 

— Dar ai spus că a fost cercetată... 

— Şi încă foarte atent. Nu s-a găsit nimic. 

— Şi celelalte? 

— Păi, să vedem, făcu Guitierrez, numărându-le pe 
degete. Isla Talamanca, pe costa de est; au un Club 
Med acolo. Apoi e Sorna, pe coasta vestică; e 
concesionată unei companii miniere germane. ŞI 
mai este Morazan, sus în nord; este proprietatea 
unei familii bogate din Costa Rica. Poate că mai e 
vreo insulă de care sa fi uitat. 

— Şi cercetările au condus la vreun rezultat? 

— La nici unul, spuse Guitierrez. Nu s-a găsit nimic. 
S-a presupus deci că animalele astea vin de undeva, 
din adâncul junglei. De aceea n-am fost în stare să 
le dibuim până acum. 

— În cazul ăsta, mult noroc, mormăi Levine. 

— Ştiu, spuse Guitierrez. Pădurea tropicală este un 
loc incredibil de bun pentru a te ascunde. O echipă 
de căutare ar putea trece la o depărtare de zece 
metri de un animal de mari dimensiuni, fără să-l 
vadă. Nici chiar cea mai avansată tehnologie de 
detecție la distanţă nu ajută prea mult, din pricina 
mulţimii de straturi care trebuie penetrate - nori, 
coroanele copacilor, flora de la nivelele inferioare. 
Nu-i nici o cale de a ocoli piedicile: aproape că nu 
există lucru care să nu poată fi ascuns în pădurea 
tropicală. Oricum, spuse el, guvernul e speriat. Şi, 
fireşte, el nu-i singura parte interesată. 

Levine ridică brusc privirea. 

— Nu mai spune! 

— Ba spun. Nu ştiu de ce, dar există un mare 
interes faţă de animalele astea. 

— Ce fel de interes? întrebă Levine pe un ton cât 
mai nepăsător. 

— Anul trecut, guvernul a dat permis unei echipe 
de botanişti de la Berkeley să facă o recunoaştere 
aeriană a junglei în zona podişului central. 

Recunoaşterea a ţinut cam o lună, până ce s-a 
pornit o ceartă - ceva legat de nota de plată pentru 
combustibilul de avion, sau cam aşa ceva. Oricum, 
un birocrat din San Jose a telefonat la Berkeley să se 
plângă. lar cei de la Berkeley au spus că nici n-au 
auzit vreodată de echipa aceea de cercetare. Intre 
timp, echipa a dispărut din tară. 

— Deci nimeni nu ştie cine erau de fapt? 

— Nu. Apoi, iarna trecută, au apărut doi geologi 
elveţieni, să colecteze probe de gaz de pe insulele 
de lângă coastă; spuneau că se ocupă cu cercetarea 
activităţii vulcanice din America Centrala. Toate 
insulele de coastă sunt vulcanice, iar multe dintre 
ele pe jumătate active, aşa că cererea lor a părut 
rezonabilă. Dar s-a descoperit că „geologii” lucrau 
de fapt pentru o companie americană de cercetare 
genetică, numită Biosyn, şi că erau în căutarea... 
animalelor mari de pe insule. 

— De ce s-ar interesa de asta o companie care se 
ocupă de biotehnologie? întrebă Levine. Nu pare să 
aibă sens. 

— Poate că n-are sens pentru noi, răspunse 
Guitierrez, dar Biosyn e o companie cu reputaţie 
deosebit de proastă. Şeful cercetărilor de la ei este 
un tip numit Lewis Dodgson... 

— A, da, făcu Levine. Ştiu. E tipul care a făcut 
testul antirabic în Chile cu câţiva ani în urmă. Cel în 
care fermierii au fost expuşi turbării fără să li se 
spună... 

— El e. A mai pornit prin magazine o campanie de 
teste cu o specie de roşii manipulată genetic, fără 
să spună nimănui că era alterata. Copiii au suferit o 
diaree uşoară; vreo doi dintre ei au fost internaţi în 
spital. După asta, compania a trebuit să-l angajeze 


48 


Micheal Crichton - Lumea pierdută 


pe George Baselton ca să le aranjeze imaginea 
publică. 

— Se pare ca toată lumea îl angajează pe Baselton, 
spuse Levine. 

Guitierrez ridică din umeri. 

— E la modă supravegherea din partea profesorilor 
universitari renumiţi. Face parte din afacere. ŞI 
Baselton este profesor doctor docent în biologie. 
Compania a avut nevoie de el ca să limpezească 
apele, din pricină că Dodgson şi-a luat obiceiul să 
încalce legea. Are oameni plătiţi în toată lumea. 
Fură cercetările altor companii, fără nici un scrupul. 
Se spune că Biosyn e singura companie genetică cu 
mai mulţi avocaţi decât savanţi... 

— Şi ce interese avea în Costa Rica? întrebă 
Levine. 

Guitierrez ridica din nou din umeri. 

— Nu ştiu, dar atitudinea faţă de cercetare s-a 
schimbat radical, Richard. Aici se vede limpede. 
Costa Rica are unul dintre cele mai bogate sisteme 
ecologice din lume. O jumătate de milion de specii 
în douăsprezece medii diferite. Cinci la sută dintre 
speciile planetei există aici. [ara asta a fost un 
centru de cercetări biologice vreme de ani de zile şi 
pot să-ţi spun că lucrurile s-au schimbat. Pe vremuri, 
cei care veneau aici erau savanţi pasionaţi să afle 
câte ceva de dragul ştiinţei - despre maimuțe 
urlătoare, viespi polistine sau planta sombrilla. 
Oamenii aceia îşi alegeau domeniul de cercetare 
pentru că le plăcea. Cu siguranţă, nu voiau să se 
îmbogăţească din asta. Dar acum, orice element al 
biosferei are o valoare potenţială. Nimeni nu ştie de 
unde o să apară următorul medicament, de aceea 
companiile farmaceutice fac tot felul de cercetări. 

Poate că oul vreunei păsări are o proteină cu 
proprietăţi hidroizolante... Poate că vreun păianjen 
produce o peptidă care inhibă coagularea... Poate că 
suprafaţa  ceroasa a unei ferigi conţine un 
analgezic... Se întâmplă destul de des ca atitudinea 
faţă de cercetare să se schimbe. Oamenii nu mai 
studiază natura, o exploatează. E mentalitatea 
animalelor de pradă. Orice lucru nou sau 
necunoscut devine brusc interesant pentru că s-ar 
putea să aibă oarece valoare. Poate că valorează o 
avere... 

Guitierrez îşi bău până la capăt berea. 

— Lumea s-a întors cu fundu-n sus, spuse el. O 
mulţime de oameni vor să ştie ce înseamnă 
animalele astea aberante - şi de unde vin ele. 

Megafoanele anunţară avionul lui Levine. Cei doi 
bărbaţi se ridicară de la masă. 

— Ai să ţii secretul? întrebă Guitierrez. Mă refer la 
ceea ce ai văzut astăzi... 

— Ca să fiu cinstit, spuse Levine, nici nu ştiu prea 
bine ce-am văzut azi. Ar putea fi orice... 

Guitierrez zâmbi forţat. 

— Călătorie plăcută, Richard. 

— Să ai grijă de tine, Marty. 

Plecarea 


Cu rucsacul atârnat pe umăr, Levine păşi către 
culoarul de îmbarcare. Se întoarse să-i facă un semn 
de adio lui Guitierrez, dar prietenul lui se îndrepta 
deja către uşă, cu mâna ridicată după un taxi. 
Levine ridică din umeri şi se întoarse. 

Chiar în faţă se aflau ghişeul şi coada la care 
călătorii aşteptau să le fie vizate paşapoartele. Era 
programat pentru un zbor de noapte către San 
Francisco, cu o escală lungă în Mexico City; nu se 
înghesuiau prea mulţi doritori la cursa lui. Probabil 
că îi rămânea destul timp să sune la birou şi să lase 
un mesaj secretarei, Linda, că avea să urce în 
avionul acela; şi gândi el, poate avea să-l sune pe 
Malcolm. Privind împrejur, văzu pe zidul din dreapta 
un şir de telefoane publice purtând inscripţia ICT 
TELEFONOS INTERNATIONAL, dar acestea erau 
puţine şi ocupate toate. Mai bine să folosească 
telefonul pentru satelit din bagaj, gândi el în vreme 
ce-şi cobora rucsacul de pe umăr, şi poate că... 

Se opri încruntat. 

Privi înapoi către zid. 

Patru persoane foloseau telefoanele. La primul se 
afla o femeie blondă cu pantaloni scurţi şi tricou, 
legănând în braţe un copil ars de soare. La cel de 
alături stătea un bărbos în haină safari, care arunca 
priviri dese ceasului de aur marca Rolex. La 
următorul vorbea în spaniolă o femeie cu păr sur şi 
înfăţişare de bunică, având lângă ea pe cei doi fii 
maturi, care dădeau din cap cu emfază. _ 

Ultima persoană era pilotul elicopterului. Işi 
scosese jacheta şi rămăsese într-o cămaşă cu 

mâneci scurte şi cravată. Era întors cu spatele, 
privind către perete, cu umerii aplecaţi în faţă. 

Levine se apropie şi-l auzi vorbind în engleză. Lăsă 
jos rucsacul şi se aplecă peste el, prefăcându-se a-i 
potrivi curelele, în vreme ce asculta. Pilotul continua 
să vorbească, întors cu spatele. 

Îl auzi spunând: 

— Nu, nu, profesore. Nu e aşa. Nu... 

Făcu apoi o pauză. g 

— Nu, continuă pilotul. Vă spun că nu. Imi pare rău, 
profesore Baselton, dar asta nu se ştie. E o insulă, 
dar care dintre ele... Trebuie să mai aşteptăm. Nu, 
pleacă în noaptea asta. Nu, cred că nu ştie nimic şi 
nici fotografii nu are. Nu înţeleg. Adios! 

Levine lăsă capul în jos atunci când pilotul trecu 
grăbit către ghişeul LACSA de la celălalt capăt al 
aeroportului. 

„Ce naiba?” gândi el. 

„O insulă, dar care dintre ele...” 

De unde ştiau că e vorba de o insulă? Nici Levine 
nu era prea sigur. Şi doar “lucrase intens la 
prelucrarea datelor, zi şi noapte, punând cap la cap 
toate datele pe care le avusese la îndemână. De 
unde veniseră animalele... De ce se-ntâmpla ceea 
ce se-ntâmpla... 

Se opri după colţ, la adăpost de priviri indiscrete, şi 
scoase telefonul din rucsac. Formă la iuţeală un 
număr din San Francisco. 

Apelul declanşă un clinchet o dată cu legătura la 
satelit. Auzi sunând, apoi un bip. O voce electronică 
spuse: 

— Vă rog să introduceţi codul de acces. 

Levine formă pe taste un număr de şase cifre. 

Se auzi un alt bip. Vocea electronică interveni din 
nou: 

— Lăsaţi mesajul. 

— Am sunat să-ţi spun rezultatele călătoriei, vorbi 
Levine. Un singur specimen, în condiţie nu prea 
bună. Locaţia: BB-17 pe harta ta. Asta e departe în 
sud, ceea ce se potriveşte cu ipotezele noastre. N- 
am reuşit să fac o identificare precisă înainte ca ei 
să incinereze specimenul. Dar bănuiesc că era un 
omitholestes. După cum ştii, animalul nu se află pe 
listă - descoperirea este importantă. 

Aruncă o privire împrejur, dar nu zări pe nimeni în 
preajmă care să-i acorde atenţie. 

— Mai mult, zona laterală a femurului avea o 
tăietură adâncă. Asta e tulburător. 

Ezită, nu voia să spună prea multe. 

— Am să trimit o probă care necesită examinare 
atentă. Mai cred că sunt şi alţii interesaţi. Oricum, 
orice s-ar întâmpla aici, e un fenomen nou, lan. De 
peste un an de zile n-au mai apărut specimene de 
felul ăsta, acum apar din nou. Se întâmpla ceva şi 
noi nu înţelegem. 

Sau înţelegem? gândi Levine. Apăsă butonul care 
întrerupea legătura, strânse telefonul şi-l puse 
înapoi în buzunarul exterior al rucsacului. Poate, 
gândi el, ştim mai multe decât ne dăm seama. Privi 
cu grija către poarta de acces. Venise vremea să 
prindă cursa aeriană. 

Palo Alto 


La ora două dimineaţa, Ed James opri în parcarea 
aproape goală a restaurantului Mărie Callender de 
pe Carter Road. BMW-ul negru se afla deja acolo, 
parcat aproape de intrare. Dincolo de fereastră, îl 
zări pe Dodgson aşezat la o masă, încruntat. Nu-l 
vedeai niciodată pe Dodgson bine dispus. În clipa 
aceea, vorbea cu bărbatul solid de lângă el şi arunca 
priviri către ceasul de la mână. Bărbatul solid era 
Baselton. Profesorul care apăruse la televizor. James 
se simţea întotdeauna uşurat când îl avea în 
preajmă pe profesorul Baselton. Dodgson îi dădea 
fiori, dar îi venea greu să-şi imagineze că Baselton 
ar putea fi amestecat în lucruri murdare. 

James opri motorul, potrivi oglinda retrovizoare ca 
să verifice dacă era încheiat la nasturele de la 
gulerul cămăşii şi-şi îndreptă cravata. Îşi zări figura 
în oglindă - figura unui om obosit, răvăşit, cu barbă 
de două zile. Ce naiba? gândi el. De ce să nu pară 
obosit? Era miezul nopţii. 

Dodgson îşi programa întotdeauna întâlnirile în 
toiul nopţii şi întotdeauna la blestematul de 
restaurant Mărie Callender. James nu înţelesese 
niciodată de ce făcea asta; cafeaua era îngrozitoare. 
Oricum, erau multe lucruri pe care nu le înţelegea. 

Luă plicul şi ieşi din maşină, trântind uşa. Se 
îndreptă către intrare, clătinând din cap. De câteva 
săptămâni, Dodgson îl plătea cu cinci sute de dolari 
pe zi ca să urmărească o mână de savanţi. La 
început, James crezuse că era vorba despre un fel 
de spionaj economic. Dar nici unul dintre savanţi nu 
lucra pentru industrie; cu toţii lucrau în universităţi, 

în domenii destul de plicticoase. Aşa cum era 
paleobotanista Sattler, a cărei specialitate era 
studiul polenului preistoric. James asistase odată la 
una dintre conferințele ei şi abia dacă reuşise să 
rămână treaz. Un diapozitiv după altul, înfăţişând 
sfere palide ca nişte mingi de vată, în vreme ce ea 
bolborosea ceva despre unghiul legăturilor din 
polizaharide şi despre granita Campanian- 
Maastrichtiană. Doamne, ce plictisitor! 

Cu siguranță că nu valora cinci sute de dolari pe zi, 
gândi el. Intră, clipi orbit de lumină şi se apropie de 
masă. Se aşeză, îi salută cu o mişcare a capului pe 
Dodgson şi Baselton şi făcu semn chelneriţei ca să-i 
aducă o cafea. 

Dodgson îi aruncă o privire scurtă. 

— N-am la dispoziţie toată noaptea, spuse el. Hai 
să-i dăm drumul. 

— Bine, spuse James, lăsându-şi mâna în jos. Cum 
doriţi. 

Deschise plicul, începu să scoată foi de hârtie şi 
fotografii, întinzându-le lui Dodgson peste masă, în 
vreme ce vorbea. 

— Alan Grant: paleontolog la universitatea din 
Montana, în clipa asta este în concediu şi se află la 
Paris, să studieze ultimele descoperiri despre 
dinozauri. Se pare că are nişte idei noi despre 
tiranozaurii care ar fi fost prădători şi... 

— Treci peste asta, spuse Dodgson. Continuă. 

— Ellen Sattler Reiman, spuse James, împingând 
înainte o fotografie. Botanist, amestecată când va 
într-o relaţie amoroasă cu Grant. Acum e căsătorită 
cu un fizician de la Berkeley şi are un băiat şi o fată. 
Lucrează o jumătate de normă la universitate. 
Petrece restul timpului acasă pentru că... 

— Treci peste amănunte. 

— Bine. Mai toţi ceilalţi au murit. Donald Gennaro, 
avocat... a murit de dizenterie într-o călătorie de 
afaceri. Dennis Nedry, angajat la Integrated 
Computer Systems... a murit şi el. John Hammond, 
care a pus bazele companiei International Genetic 
Technologies... a murit în vreme ce vizita 
laboratoarele de cercetări din Costa Rica. La vremea 
aceea, Hammond era cu nepotul său; copilul 
trăieşte cu mama lui în est şi... 

— l-a contactat cineva? Vreunul de la InGen? 

— Nu, nici un contact. Băiatul a început colegiul şi 
fata este la şcoala pregătitoare. lar InGen a înaintat 
un dosar în instanţă invocând paragraful 11. De la 
moartea lui Hammond se tot judecă. Bunurile cele 
mai importante au fost în sfirşit vândute. De fapt, 
afacerea s-a încheiat abia cu două săptămâni în 
urmă. 

Baselton vorbi pentru prima dată: 

— In vânzarea asta a fost implicată şi Zona B? 

James privi în gol. 

— Zona B? 

— Da. A pomenit cineva despre ea? 

— Nu. N-am mai auzit despre asta. Ce înseamnă? 

— Dacă auzi ceva despre Zona B, spuse Baselton, 
vrem să aflăm. 

Stând alături de Baselton în separeu, Dodgson 
răsfoi printre fotografii şi hârtii, apoi le dădu la o 
parte nerăbdător. Ridică privirile către James. 

— Ce alte informaţii mai ai? 

— Asta-i tot, doctore Dodgson. 

— Asta-i tot? făcu Dodgson. Şi despre Malcolm? 
Dar despre Levine? Mai sunt încă prieteni? 

James îşi consultă notițele. 

— Nu sunt sigur. 

Baselton se încruntă. 

— Nu eşti sigur? făcu el. Ce înseamnă că nu eşti 
sigur? 

— Malcolm l-a întâlnit pe Levine la Institutul Santa 
Fe. Au petrecut ceva timp acolo cu vreo doi ani în 
urmă. Dar Malcolm n-a mai dat în ultima vreme pe 
la Santa Fe. E în schimb de experienţă la 
departamentul de biologie de la Berkeley. Predă 
modelele matematice ale evoluţiei. Şi se pare c-a 
pierdut legătura cu Levine. 

— S-au despărţit? 

— Poate. Mi s-a spus că s-au certat de la expediţia 
lui Levine. 

— Ce expediţie? întrebă Dodgson, aplecându-se 
peste masă. 

— De vreun an încoace, Levine pune la cale o 
expediţie. A comandat vehicule speciale la o 
companie numită Mobile Field Systems. E o 
întreprindere mică în Woodside, condusă de unul, 
Jack Thorne. Thorne pregăteşte jeepuri şi camioane 
pentru oamenii de ştiinţă care fac cercetări pe 
teren. Savanţii din Africa, din Sichuan şi din Chile au 
cu toţii legături cu el. 

— Malcolm ştie despre expediţia asta? 

— Cu siguranţă. Din când în când, trece pe la 
Thorne. Cam o dată pe lună. Şi, fireşte, Levine trece 
pe acolo în fiecare zi. Aşa a şi căpătat o 
condamnare. 

— Condamnare? făcu Baselton. 

— Mda, făcu James, aruncând o privire prin notițe. 
Să vedem. Pe zece februarie, Levine a fost arestat 
pentru depăşirea vitezei legale. Conducea cu o sută 
douăzeci de mile pe oră într-o zonă cu restricţie de 

cincisprezece mile pe ora. Chiar în faţa Colegiului 
Woodside Junior. Judecătorul i-a confiscat Ferrari-ul, 
i-a ridicat carnetul şi l-a condamnat la muncă 
forţată. De fapt, i-a ordonat să ţină un curs la 
şcoală. 

Baselton zâmbi. 

— Levine, profesor la colegiu. Mi-ar plăcea s-o văd 
şi pe asta. 

— E destul de conştiincios. Fireşte, oricum 
petrecea mult timp în Woodside, cu Thorne. Asta 
până ce a părăsit tara. 

— Când a plecat din ţară? întrebă Dodgson. 

— Acum două zile. A plecat în Costa Rica. O 
călătorie scurtă, trebuia să se-ntoarcă azi dimineaţă. 

— Şi unde-i acum? 

— Nu ştiu. Mi-e teamă că va fi greu să aflăm. 

— De ce? 

James ezită, tuşi. 

— Pentru că era pe lista de pasageri a zborului din 
Costa Rica, dar nu era în avion atunci când acesta a 
aterizat. Legătura mea din Costa Rica spune că a 
verificat la hotelul din San Jose după plecarea 
avionului şi că nu s-a întors. Nici n-a luat vreun alt 
avion. Aşa că, pentru moment, mi-e teamă că l-am 
pierdut pe Levine. 

Se aşternu o tăcere lungă. Dodgson se lăsa pe 
spate în scaun, şuierând printre dinţi. Privi către 
Baselton, care clătina din cap. Dodgson ridică cu 
grijă toate hârtiile, le bătu de tăblia mesei ca să le 
stivuiască. Le strecură înapoi în plic şi plicul i-l 
înmână lui James. 

— Acum asculta, idiotule, spuse Dodgson. Un 
singur lucru mai vreau de la tine. E foarte simplu. 
Eşti atent? James înghiţi în sec. 

— Ascult. 
Dodgson se aplecă peste masă. 
— Găseşte-l, şuiera el. 

Berkeley 


Aflat în biroul lui înghesuit, Malcolm ridică privirile 
către asistenta sa, Beverly, care intră în încăpere, 
urmată de un bărbat de la DHL ducând în mână o 
cutie. 

— İlmi pare rău că vă deranjez, doctore Malcolm, 
dar trebuie să semnaţi hârtiile astea... E o mostră 
venită din Costa Rica. 

Malcolm se ridică şi ocoli biroul. În ultimele 
săptămâni, reuşise să păşească bine fără baston. 
Piciorul îl mai durea din când în când, dar era 
hotărât să depăşească situaţia. Chiar şi medicul 
terapeut, Cindy, o femeie întotdeauna veselă, 
remarcase mirată progresele lui. 

— Măi să fie, după toţi anii ăştia, brusc aţi căpătat 
o motivaţie, doctore Malcolm, spusese ea. Ce se 
petrece? 

— Ştiţi, îi spusese Malcolm. Nu te poţi baza la 
nesfirşit pe un baston... 

Adevărul era altul. Confruntat cu entuziasmul 
neobosit al lui Levine faţă de ipoteza lumii pierdute, 
cu telefoanele lui agitate la ore nepotrivite din zi şi 
din noapte, Malcolm începuse să-şi reconsidere 
propriile vederi. Ajunsese chiar să creadă în 
posibilitatea - ba chiar în probabilitatea - existenţei 
unor animale considerate dispărute, într-un loc 
îndepărtat şi nebănuit de nimeni. De fapt, Malcolm 
avea propriile lui motive de a crede asta, motive pe 
care i le pomenise doar în treacăt lui Levine. 

Dar posibilitatea existenţei unei alte insule îl făcuse 
să-şi dorească mersul fără sprijin. Voia să se 

pregătească pentru călătoria viitoare spre acea 
insulă. Şi, astfel, începuse să facă eforturi, zi de zi. 

Împreună cu Levine, îşi îndreptase atenţia asupra 
unui şir de insule aflat de-a lungul coastei 
costaricane, iar Levine era, ca de obicei, 
entuziasmat. Dar, pentru Malcolm, toate astea 
rămâneau la stadiul de ipoteză. 

Refuza să se entuziasmeze şi el până ce nu avea o 
dovadă solidă - fotografii sau chiar probe de ţesuturi 
- care să demonstreze existenţa acelor animale. Şi, 
până acum, Malcolm nu văzuse nimic. Nu era sigur 
dacă asta îi aducea dezamăgire sau linişte. 

Oricum, proba lui Levine sosise. 

Malcolm luă planşeta din mâna poştaşului şi semna 
iute primul formular: „Livrare de materiale excluse / 
Probe: cercetări biologice.” 

— Trebuie să completaţi formularul, spuse 
poştaşul. 

Malcolm privi lista de întrebări din josul paginii, 
fiecare flancată de o căsuţă liberă. Dacă specimenul 
era viu. Dacă specimenul era mediu de cultură 
pentru bacterii, fungi, viruşi sau protozoare. Daca 
specimenul era înregistrat într-un protocol de 
cercetare. Dacă specimenul era contagios. Dacă 
specimenul a fost luat dintr-o fermă sau dintr-o 
crescătorie. Dacă specimenul era material vegetal, 
seminţe cu capacităţi de propagare sau bulbi. Dacă 
specimenul era insectă sau cu legături în regnul 
precizat... 

Marcă „Nu” la toate punctele. 

— Şi pe pagina următoare, domnule, spuse 
poştaşul, privind împrejur prin birou, la teancurile de 
hârtii stivuite neglijent, la hărţile de pe pereţi cu 

bolduri colorate înfipte din loc în loc. Faceţi cercetări 
medicale aici? 

Malcolm dădu pagina, mâzgăli semnătura pe 
formularul următor. 

— Şi asta, şi altele, domnule... 

Al treilea formular era o adeverinţă de primire de la 
curier. Malcolm o semnă şi pe aceea. 

— O zi bună, spuse poştaşul şi plecă. 

Imediat, Malcolm oftă, sprijinindu-şi greutatea pe 
marginea biroului. Se schimonosi. 

— Încă mai doare? întrebă Beverly, aşezând 
specimenul pe masa de alături, împingând câteva 
hârtii mai încolo şi începând să despacheteze. 

— Mi-e bine. 

Privi către bastonul care se odihnea lângă scaunul 
din spatele biroului. Apoi trase adânc aer în piept şi 
traversă încet încăperea. 

Beverly termină de despachetat, descoperind un 
cilindru mic de oţel, de mărimea unui pumn. Pe 
capacul înşurubat era desenat semnul cu trei raze al 
biohazardului. Prins de cilindru era un al doilea 
recipient cu valvă metalică în care se afla gaz 
refrigerant. 

Malcolm îndreptă lumina lămpii de birou asupra 
cilindrului şi spuse: 

— la să vedem de ce era el atât de entuziasmat. 

Rupse sigiliul şi deşurubă capacul. Se auzi un 
şuierat şi un norişor alb de condens scăpă din 
cilindru. Exteriorul cilindrului se acoperi cu gheaţă. 
Aruncă o privire înăuntru şi văzu un săculeţ de 
plastic şi o foaie de hârtie. Răsturnă cilindrul, 
vărsând conţinutul pe masă. Săculeţul conţinea o 
bucată sfişiată de carne verzuie, cam de doi inci 
pătraţi, cu o etichetă mică, verde, prinsă de ea. O 

ridică la lumină, o cercetă cu o lupă, apoi o aşeză 
din nou jos. Privi pielea verde, cu textură de pavaj. 

Poate, gândi el. 

Poate... 

— Beverly, sun-o pe Elizabeth Gelman, la grădina 
zoologică. Spune-i că am ceva la care vreau să se 
uite. Şi mai spune-i că afacerea este confidențială. 

Beverly dădu din cap şi ieşi din încăpere, 
îndreptându-se către telefon. Rămas singur, 
Malcolm despături bucata de hârtie care însoțea 
mostra. Foaia fusese ruptă dintr-un carneţel galben. 
Cu litere de tipar, se spunea: 

EU AM AVUT DREPTATE, TU Al GREŞIT. Malcolm se 
încruntă. Ticălosul, gândi el. - Beverly? După ce-o 
suni pe Elizabeth, caută-l pe Richard Levine la biroul 
lui. Vreau să vorbesc cu el imediat. 

Lumea pierdută 


Richard Levine îşi presă faţa de piatra caldă şi se 
opri să-şi tragă răsuflarea. La cinci sute de picioare 
dedesubt, oceanul fierbea, valurile cu luciri albe 
izbeau stâncile întunecate. Vasul care îl adusese 
până la țărm se îndepărta deja, o pată mică, albă, la 
orizont. Fusese nevoit să se întoarcă, nu găsiseră 
nici un loc bun pentru ancorare lângă această insulă 
părăsită şi neprimitoare. 

Acum erau singuri. 

Levine trase puternic aer în piept şi privi în jos 
către Diego, aflat la douăzeci de picioare sub el, pe 
stâncă. Diego era împovărat cu rucsacul care 
conţinea echipamentul, dar era tânăr şi puternic. 
Zâmbi vesel şi ridică bărbia. 

— Curaj. Nu mai e departe, senor. 

— Sper, făcu Levine. Când cercetase de pe vas 
insula cu binoclul, i se păruse un loc uşor de 
escaladat. De fapt, stânca era aproape verticală şi 
incredibil de primejdioasă, pentru că roca vulcanică 
se disloca uşor şi era friabilă. 

Levine ridică braţul, cu degetele îndreptate în sus, 
căutând sa se agaţe de următorul sprijin. Se prinse 
de stâncă; piatra se sfărâmă şi mâna îi alunecă. Se 
prinse din nou, apoi se trase în sus. Răsufla greu, de 
epuizare şi de teamă. 

— Încă douăzeci de metri, senor, spuse Diego 
încurajator. O să reuşiţi. 

— Sigur c-o să reuşesc, mormăi Levine. N-am altă 
alternativă. 

Cu cât se apropia de vârf, vântul bătea mai tare, îi 
şuiera pe la urechi, îi răvăşea hainele, de parcă ar fi 

vrut să-l smulgă de pe stâncă. Ridică privirea, văzu 
desişul care creştea pornind chiar de pe marginea 
stâncii. 

Aproape am ajuns, gândi el. Aproape. 

Apoi, cu o ultimă opintire, se trase peste margine şi 
se prăbuşi, rostogolindu-se în ferigile moi şi umede. 
Gâfiind, privi înapoi şi-l văzu pe Diego apărând cu 
mişcări agile; sări pe iarba moale şi zâmbi. Levine se 
întoarse, privind către ferigile uriaşe de deasupra 
capului, şi încercă să scape de tensiunea acumulată 
în timpul urcuşului prin răsuflări lungi şi zguduitoare. 
Picioarele îi ardeau. 

Dar nu conta - ajunsese! în sfirşit! 

Privi jungla din jurul lui. Era o pădure virgină. Exact 
aşa cum arătaseră fotografiile din satelit. Levine 
fusese forţat să se bazeze pe aceste fotografii din 
satelit pentru că nu existau hărţi ale insulelor 
proprietate particulară, precum aceasta. Insula era 
un fel de lume pierdută, izolată în mijlocul oceanului 
Pacific. 

Levine ascultă şuieratul vântului, fişâitul frunzelor 
de palmier de pe care-i picura apă peste faţă. Apoi 
auzi un alt sunet, depărtat, ca un strigăt de pasăre, 
dar mai profund, mai rezonant. Ascultă şi-l auzi din 
nou. 

Un sfirâit tăios îl făcu să-şi întoarcă privirile. Diego 
aprinsese un chibrit şi-l ridică să-şi aprindă o ţigară. 
lute, Levine se ridică, împinse deoparte mâna 
tânărului şi clătină din cap în semn de negatie. 

Diego se încruntă, nedumerit. 

Levine puse un deget la buze. 

Arătă în direcţia din care se auzea pasărea. 

Diego ridică din umeri cu o expresie indiferentă. Nu 
era impresionat. Nu vedea nici un motiv de 
îngrijorare. 

Asta din pricină că nu înţelege spre ce se-ndreaptă, 
gândi Levine pe când deschidea  fermoarul 
rucsacului verde-ânchis şi începea să monteze 
puşca Lindstradt de mare calibru. Puşca fusese 
fabricată special pentru el în Suedia şi reprezenta 
ultima noutate în tehnologia de control al 
animalelor. Înşurubă camera încărcătorului în locaş, 
introduse un încărcător Fluger, verifică rezerva de 
gaz şi înmână arma lui Diego. Tânărul o luă, ridicând 
din nou din umeri. 

In acest timp, Levine scoase pistolul Lindstradt 
negru, împreună cu tocul pe care-l prinse în jurul 
mijlocului. Scoase pistolul, îi verifică de două ori 
piedica şi-l puse înapoi în toc. Levine se ridică în 
picioare, făcu un gest către Diego să-l urmeze. 
Diego închise fermoarul rucsacului şi-l puse din nou 
pe umăr. 

Cei doi bărbaţi începură să coboare panta abruptă 
a dealului, sa se îndepărteze de stânci. Aproape 
imediat, hainele se îmbibară cu umezeala frunzişului 
ud. Nu aveau vizibilitate; erau înconjurați din toate 
părţile de jungla deasă şi nu puteau vedea decât la 
câţiva iarzi înainte. Desişurile de ferigi erau enorme, 
plantele aveau grosimea unui trup uman, înălţimea 
de douăzeci de picioare şi tulpini aspre şi pline de 
ţepi. Mult deasupra ferigilor, coroanele arborilor 
opreau cea mai mare parte a luminii soarelui. 
Mergeau prin semiântuneric, fără zgomot, pe 
pământul îmbibat ca un burete. 

Levine se oprea des ca să-şi consulte busola de la 
mână. Se îndreptau spre vest, coborând o pantă 

abruptă către interiorul insulei. Ştia că insula era un 
străvechi crater vulcanic, erodat şi preschimbat de 
secole întregi de vânt şi ploaie. 

Interiorul nu era decât un şir de creste care duceau 
în jos către podeaua craterului. Dar mai ales aici, pe 
versantul răsăritean, relieful era abrupt, aspru şi 
înşelător. 

Levine putea simți sentimentul izolării, al 
întoarcerii la o lume primordiala. Inima îi bătea cu 
putere; continuă să coboare panta, trecu peste un 
pârâu nămolos, apoi urcă din nou. Pe vârful culmii 
următoare, găsi un luminiş şi simţi o binevenită 
briză. Din locul în care se afla, putea să vadă până 
în partea cealaltă a insulei, un inel de stânci mari şi 
negre, la depărtare de câteva mile. Intre luminiş şi 
stânci nu văzu nimic altceva decât jungla 
unduitoare. 

Alături de el, Diego spuse: 

— Fantastico! 

Levine îi făcu iute semn să tacă. 

— Dar senor, protestă Diego, arătând priveliştea. 
Suntem singuri aici... 

Levine scutură din cap, enervat. Mai discutase asta 
o dată cu Diego, în timp ce traversau cu barca. O 
dată ajunşi pe insulă, să nu mai vorbească. Să nu 
folosească pomadă de păr, apă de colonie sau ţigări. 
Toată hrana să fie bine sigilată în saci de plastic. 
Totul să fie împachetat cu mare grijă. Nimic care sa 


producă miros sau zgomot... Îl prevenise pe Diego, 
de mai multe ori, de importanta acestor măsuri de 
precauţie. 


Dar acum era clar că Diego nu lua în serios nimic. 
Nu înţelesese. Levine îl zgudui cu furie şi clătină din 
nou din cap. 

Diego zâmbi. 

— Senor, vă rog. Nu sunt decât păsări aici! 

În clipa aceea, un sunet adânc, zguduitor, un 
strigăt nepământean se ridică din pădurea de sub 
ei. După o clipă, strigătul primi răspuns, din altă 
parte a pădurii. 

Diego făcu ochii mari. 

Levine mimă cu buzele: 

— Păsări? 

Diego tăcu. Îşi muşcă buzele şi rămase cu privirea 
ţintă către pădure. 

înspre sud, vârfurile copacilor porniră să 
unduiască, o întreagă parte a pădurii păru să învie, 
ca şi cum ar fi fost răvăşită de vânt. Dar restul 
pădurii era nemişcat. Nu era deci vântul... 

Diego îşi făcu iute cruce. 

Auziră mai multe strigăte; concertul ţinu aproape 
un minut, apoi liniştea se lăsă din nou. 

Levine cobori de pe culme şi pomi în jos către 
junglă, adâncindu-se în interiorul insulei. 

Înainta iute, privind în pământ, atent la şerpi, când 
auzi un şuierat uşor înapoia lui. Se întoarse şi-l văzu 
pe Diego arătând către stânga. 

Levine se întoarse pe drum, se strecură prin frunziş 
şi-l urmă pe Diego spre sud. În scurt timp, ajunseră 
lângă două şanţuri paralele, de mult acoperite de 
ierburi şi ferigi, dar încă uşor de recunoscut: erau 
urmele unui jeep care străbătuse jungla. Fireşte, 
trebuiau să le urmeze. Aveau sa înainteze mult mai 
rapid pe o cărare decât prin desiş. 

Levine făcu un gest şi Diego se despovără de 
rucsac. Era rândul lui Levine; îşi potrivi greutatea pe 
umeri, ajustă curelele. 

În tăcere, porniră pe cărare. 

Din loc în loc, jungla era atât de deasă, încât 
urmele jeepului abia dacă se mai cunoşteau. Era 
limpede că nimeni nu mai folosise de mulţi ani 
drumul, iar jungla era întotdeauna dispusă să-şi 
recupereze teritoriul. 

Înapoia lui, Diego mormăi ceva, înjură încetişor. 
Levine se întoarse şi-l văzu scuturându-şi scârbit 
piciorul; călcase până la jumătatea gleznei în balegă 
verde. 

Diego îşi curăţă cizma cu un şomoiog de ferigi. 
Balega părea compusă din paie  decolorate 
amestecate cu verdeţuri. Materialul era uşor şi 
sfărâmicios - uscat, vechi. Nu mirosea. 

Levine cercetă terenul cu grijă până ce găsi vechile 
urme de atunci. Bălegarul era bine închegat, în 
grămăjoare de doisprezece centimetri în diametru. 
Era limpede că acestea fuseseră lăsate în urmă de 
un ierbivor mare. 

Diego tăcea, cu ochii larg deschişi. 

Levine clătină din cap şi continuă să meargă. Atâta 
vreme cât dădeau peste urme de ierbivore, nu 
aveau de ce să se îngrijoreze. Cel puţin, nu prea 
mult. Cu toate astea, îşi sprijini degetele de patul 
pistolului, ca să fie mai liniştit. 

Ajunseră la un pârâu cu maluri noroioase. Aici, 
Levine se opri. Văzu în noroi urme clare cu trei 
degete, unele dintre ele destul de mari. Palma lui, 
cu degetele răsfirate, ar fi încăput înăuntrul uneia 
dintre aceste urme fără să-i atingă marginile. 

Când ridică privirile, Diego îşi făcea cruce cu o 
mâna, ţinând puşca în cealaltă. 

Aşteptară la pârâu, ascultând gâlgâitul uşor al 
apei. Ceva luci în apă, atrăgându-i privirea. Se 
aplecă şi scoase obiectul. Era un tub de sticla, spart, 

de mărimea unui creion. Unul dintre capete era 
spart. Latura era gradată. Işi dădu seama că avea 
dinainte o pipetă, dintre acelea folosite în toate 
laboratoarele din lume. Levine o ridică în lumină, 
răsucind-o între degete. Ciudat, gândi el. O pipetă 
ca asta înseamnă... 

Levine se întoarse şi zări cu coada ochiului 
mişcare. O creatură mică şi maronie scurma prin 
noroiul de pe mal. O creatură de mărimea unui 
şobolan... 

Diego icni de surpriză. Animalul dispăru în tufişuri. 

Levine înaintă şi se aplecă spre mâlul pârâului. 
Privi îndelung urmele lăsate de animalul cel mic. 
Urmele aveau trei degete, ca acelea ale unei păsări. 
Văzu şi alte urme cu trei degete, chiar şi unele mai 
mari, de câţiva inci. 

Levine mai văzuse asemenea urme, în straturile de 
la Purgatoire River din Colorado, unde străvechiul 
mal era acum fosilizat, păstrând urmele pietrificate 
ale dinozaurilor. Dar aceste urme fuseseră făcute în 
noroi proaspăt de către animale încă vii! 

Stând pe vine, Levine auzi un chirăit uşor venind 
de undeva dinspre dreapta. Intoarse privirile şi văzu 
ferigile foşnind uşor. Rămase nemişcat, aşteptând. 
După un timp, din desiş se ivi un animal mic. Era de 
mărimea unui şoarece; pielea îi era lucioasă, lipsită 
de păr, iar ochii mari i se ridicau proeminenţi pe 
cap. Avea o culoare verde-maronie şi scotea sunete 
continue, enervante, îndreptate către Levine, ca şi 
cum ar fi vrut să-l îndepărteze. Levine rămase 
nemişcat, abia îndrăznind să răsufle. 

Recunoscuse creatura, fireşte. Era un mussaurus, 
un mic prosauropod din triasicul târziu. Se găsiseră 

astfel de schelete doar în America de Sud. Era unul 
dintre cei mai mici dinozauri cunoscuţi. 

Un dinozaur, gândi el. 

Chiar dacă se aşteptase să-i vadă pe insulă, era 
uimit de confruntarea cu un membru viu al 
Dinosauriei. Mai ales cu unul atât de mic. Nu-şi 
putea desprinde privirile de la el. Parcă se afla în 
transă. După toţi aceşti ani, după toate scheletele 
acelea prăfuite - un dinozaur viu! 

Micul musaur se aventură mai departe de frunzişul 
protector. Acum, Levine reuşi să vadă că era mai 
lung decât îşi închipuise la început. Avea vreo zece 
centimetri lungime, cu o coadă surprinzător de 
groasă. Semăna destul de mult cu o şopârlă. Stătea 
ridicat pe labele din spate şi scurma. Văzu cutia 
toracică mişcându-i-se o dată cu respiraţia. Îşi 
clătina labele din faţă, subţiri, agitându-le în aer 
către Levine şi chirăia repetat. 

Încet, foarte încet, Levine întinse mâna. Creatura 
scheună din nou, dar nu fugi. Părea mai degrabă 
curioasă, ridicându-şi capul, aşa cum o făceau foarte 
puţine animale, pe când mâna lui Levine se apropia. 

In sfirşit, degetele lui Levine atinseră frunzişul. 
Musaurul stătea pe labele din spate, ţinându-şi 
echilibrul pe coada întinsă. Fără să arate nici un 
semn de teamă, păşi uşor în palma lui Levine şi 
rămase în căuş. Abia dacă îi simţea greutatea, atât 
era de uşor. Musaurul se plimbă, îi mirosi degetele. 
Levine zâmbi, fermecat. 

Apoi, brusc, creatura cea mică şuieră speriată şi-i 
sări din mână, dispărând printre copaci. Levine clipi, 
nereuşind să înţeleagă motivul. 

Simţi un miros ciudat şi auzi un foşnet greu în 
tufele de pe malul celălalt, apoi un mârâit uşor. Alt 
foşnet. 

Într-o clipă, Levine îşi aminti că animalele carnivore 
vânau pe lângă apele curgătoare, atacându-şi prada 
în postura ei cea mai vulnerabilă, atunci când se 
apleca să bea apă. Dar ideea îi veni prea târziu; auzi 
un strigăt ascuţit de groază şi, când se întoarse, îl 
văzu pe Diego ţipând, în vreme ce trupul îi era târât 
în tufişuri. Diego se lupta; tufele se scuturau 
furioase; Levine prinse fulgerarea unui picior uriaş, a 
unui deget mijlociu cu gheară scurtă şi curbată. Apoi 
piciorul se retrase. Tufele continuară să se scuture. 

Brusc, pădurea se cutremură de  mugete 
înspăimântătoare. 

Levine zări un animal uriaş care se repezea spre el. 
Se întoarse şi fugi, simțind adrenalina invadându-l 
de panică; nu ştia încotro fugea, ştia doar că nu mai 
avea nici o speranţă. Simţi o greutate mare 
sfişiindu-i rucsacul, forțându-l să îngenuncheze în 
noroi şi-şi dădu seama în acel moment că, în ciuda 
tuturor planurilor şi deducţiilor deştepte, lucrurile 
merseseră îngrozitor de prost şi că era pe cale să 
moară. 

Şcoala 


— Când luăm în discuţie dispariţia în masă cauzată 
de un impact meteoritic, spuse Richard Levine, 
trebuie să ne punem mai multe întrebări. Mai întâi, 
exista pe planeta noastră vreun crater de impact cu 
diametru mai mare de nouăzeci de mile - 
dimensiunea minimă necesară pentru a cauza un 
eveniment de acest tip la scară planetară? Şi a doua 
întrebare, perioada formării craterelor este aceeaşi 
cu cea a dispariţiei? Vom afla că există o duzină de 
cratere în lume, dintre care cinci sunt contemporane 
cu dispariţia speciilor în cauza... 

Kelly Curtis căscă în întunericul clasei a şaptea. 
Stând la pupitrul ei, îşi sprijini bărbia în mâini şi 
încercă sa rămână trează. Ştia deja lucrurile astea. 
Televizorul din faţa clasei arăta un lan de porumb, 
filmat din avion, cu rândurile abia vizibile. 
Recunoscu craterul din Manson. Din întuneric, vocea 
înregistrată a doctorului Levine spunea: 

— Acesta este craterul din Manson, statul lowa, 
datând de acum şaizeci şi cinci de milioane de ani, 
din aceeaşi perioadă cu dispariţia dinozaurilor. Să fi 
fost acest meteorit cel care a ucis dinozaurii? 

Nu, gândi Kelly, căscând. Probabil acela din 
peninsula Yucatan. Manson era prea mic. 

— Credem că acest crater are dimensiuni 
insuficiente, iar candidatul actual este craterul de 
lângă Merida, în Yucatan. Pare greu de imaginat, dar 
impactul a golit întregul Golf Mexic, producând 
valuri de două mii de picioare care au spălat întregul 
Pământ. Trebuie să fi fost incredibil. Dar exista 
dispute şi în jurul problemei acestui crater, mai ales 

asupra structurii sale inelare şi a ratei dispariţiei 
fitoplanctonului din depozitele oceanice. S-ar putea 
să sune complicat, dar nu vă bateţi capul cu asta 
acum. Vom intra în detalii data viitoare. Asta a fost 
tot pentru azi. 

Se  aprinseră luminile. Profesoara, doamna 
Menzies, păşi în faţa clasei şi stinse computerul care 
afişase datele, ca şi casetofonul. 

— Ei bine, spuse ea, mă bucur că doctorul Levine 
ne-a dat aceste înregistrări. Mi-a spus că s-ar putea 
să nu ajungă la timp pentru lecţia de astăzi, dar cu 
siguranţă că va fi din nou cu noi atunci când o să ne 
întoarcem din vacanţa de primăvară, săptămâna 
viitoare. Kelly, tu şi cu Arby lucraţi pentru doctorul 
Levine, aşa v-a spus el? 

Kelly aruncă o privire către Arby, care se 
cufundase în scaun, încruntat. 

— Da, doamna Menzies, spuse Kelly. 

— Bine. Acum ascultați cu toţii, tema pentru 
vacanţă este capitolul şapte integral - în clasă se 
auziră mormăituri de nemulţumire - plus toate 
exerciţiile de la sfirşitul primei părţi, ca şi cele din 
partea a doua. Să aduceţi neapărat temele cu voi, 
atunci când vă întoarceţi. Vacanţă plăcută. Ne 
vedem peste o săptămână. 

Sună clopoţelul; clasa se ridică în picioare, târşâind 
scaunele, umplând brusc sala de zgomot. Arby se 
strecură lângă Kelly. O privi îmbufnat. Arby era cu 
un cap mai scund decât Kelly; era, de fapt, cel mai 
scund elev din clasă. Şi cel mai tânăr. Kelly avea 
treisprezece ani, la fel ca şi ceilalţi elevi de clasa a 
şaptea, Arby, în schimb, nu avea decât unsprezece. 
Sărise deja peste două clase, din pricină că era prea 
isteţ. Şi mergea zvonul că era pe cale să sară din 

nou un an. Arby era un geniu, mai ales în domeniul 
computerelor. 

Arby îşi puse stiloul în buzunarul cămăşii albe, 
închisă în nasturi până jos şi-şi împinse spre 
rădăcina nasului ochelarii cu ramă de os. R.B. 
Benton era negru; amândoi părinţii lui erau medici 
în San Jose şi aveau întotdeauna grijă să-l îmbrace 
foarte curat, ca pe un elev de colegiu. Ceea ce, 
reflectă Kelly, avea să ajungă probabil peste vreo 
doi ani, după felul în care mergea cu învăţătură. 

Alături de Arby, Kelly se simţea întotdeauna 
stângace şi slabă la minte. Kelly trebuia să poarte 
hainele surorii mai mari, pe care mama le 
cumpărase de la Kmart acum un milion de ani. Era 
nevoită să încalţe chiar şi pantofii Reeboks cei vechi 
ai lui Ernily, care erau atât de scâlciaţi şi de murdari, 
încât nu se curăţau niciodată, nici după ce Kelly îi 
spăla la maşină. De fapt, Kelly îşi spăla şi-şi călca 
singură toate hainele; mama nu avea niciodată 
timp. Privi cu invidie pantalonii curaţi, cu dungă, ai 
lui Arby şi pantofiorii lui lustruiţi şi oftă. 

Cu toată gelozia, Arby era însă singurul ei prieten - 
singura persoană care o credea isteaţă. Kelly se 
temea că Arby avea să treacă direct în clasa a noua 
şi că nu avea să-l mai vadă niciodată. 

Arby era încă încruntat. Ridică privirea spre ea şi 
întrebă: 

— De ce nu-i aici doctorul Levine? 

— Nu ştiu, spuse ea. Poate că s-a întâmplat ceva. 

— Ce? 

— Nu ştiu. Ceva. 

— Dar a promis c-o să fie, izbucni Arby. Să ne ducă 
În excursie. Era aranjat totul. Aveam permisiunea şi 
toate formele în regulă. 

— Şi ce? încă putem pleca. 

— Dar el ar trebui să fie aici, insistă, încăpățânat, 
Arby. 

Kelly îl mai văzuse comportându-se astfel. Arby era 
obişnuit ca adulţii să fie de încredere. Amândoi 
părinţii lui erau oameni de cuvânt. Kelly nu era 
tulburată de asemenea idei. 

— Lasă, Arb, spuse ea. Hai să mergem singuri la 
doctorul Thorne. 

— Crezi? 

— Sigur. De ce nu? 

Arby ezită. 

— Poate c-ar fi mai bine s-o sun mai întâi pe 
mama. 

— De ce? întrebă Kelly. Ştii c-o să-ţi spună să te 
duci acasă. Hai, Arb. Hai să mergem. 

Arby ezita, încă tulburat. Arby era isteţ, dar orice 
schimbare de planuri îl deranja. Kelly ştia din 
experienţă că urma să se înfurie şi să se certe dacă 
avea să-i forţeze mâna spunându-i c-o să meargă 
singură. Trebuia să-l aştepte să se hotărască singur. 

— Bine, spuse el în sfirşit. Hai la Thorne. 

Kelly zâmbi cu subânţeles. 

— Ne întâlnim în faţa şcolii peste cinci minute, 
spuse ea. 

Pe când cobora treptele de la etajul al doilea, 
cântecelul începu din nou. „Kelly e deşteaptă, Kelly 
e deşteaptă...” 

Ţinu capul sus. Era idioata aceea de Alison Stone şi 
prietenele ei, la fel de idioate. Stăteau în capătul 
scărilor, cu intenţia s-o necăjească. 

„Kelly e deşteaptă...” ă 

Trecu pe lângă fete fără să le bage în seamă. In 
apropiere o zări pe Miss Enders, supraveghetoarea 


76 


Micheal Crichton - Lumea pierdută 


holului, care nu dădea nici o atenţie şicanelor, ca de 
obicei. Chiar dacă domnul Canosa, directorul 
adjunct, luase de curând poziţie în cancelarie faţă 
de aceste ieşiri supărătoare. 

Înapoia ei, fetele strigau: „Kelly e deşteaptă... E 
şopârlă... pe ecran... şi-o să ajungă într-un borcan...” 
Bufniră cu toate în râs. 

Îl văzu pe Arby aşteptând la uşă, cu un ghem de 
cabluri cenuşii în mână. Kelly se grăbi să-l ajungă. 

Când ajunse lângă el, Arby spuse: 

— Nu le băga în seamă. 

— Sunt nişte canalii. 

— Aşa-i. 

— Oricum, nici nu-mi pasă. 

— Ştiu. Nu pune la inimă. 

Înapoia lor, fetele chicoteau: 

— Kel-ly şi cu Ar-by... merg să se distreze... mate' 
să viseze... 

leşiră afară la soare şi vocile fetelor se înecară în 
sfirşit în vacarmul elevilor care plecau spre casă. 
Autobuzele galbene ale şcolii aşteptau în parcare. 
Mulțimea de copii era împrăştiată de pe trepte până 
la maşinile părinţilor aliniate împrejurul clădirii. 
Domnea o mare agitaţie. 

Arby se aplecă să se ferească de un ghemotoc care 
îi trecu pe deasupra capului, apoi privi către stradă. 

— Uite-l, iarăşi! 

— Nu te uita la el, spuse Kelly. 

— Nu mă uit, nu mă uit. 

— Aminteşte-ți ce spunea doctorul Levine... 

— Of, Kel. Îmi amintesc, bine? 

Peste stradă era parcat sedanul Taurus cenuşiu pe 
care-l tot văzuseră în ultimele două luni. La volan, 
prefăcându-se a citi un ziar, stătea acelaşi bărbat cu 

barbă răvăşită. Bărbosul îl urmărea pe doctoral 
Levine încă de când acesta începuse să predea la 
Woodside. Kelly credea că prezenţa bărbatului era 
adevăratul motivul pentru care doctorul Levine îi 
rugase, pe ea şi pe Arby, să-i fie asistenţi. 

Levine le spusese că treaba lor era să-l ajute să 
care echipamentul, să facă  fotocopii după 
materialele de la oră, să strângă temele şi tot felul 
de lucruri din astea, de rutină. Credeau că e o mare 
onoare să lucreze pentru doctorul Levine - sau, 
oricum, că ar fi interesant să lucreze pentru un 
savant adevărat - aşa încât acceptaseră. 

Dar observaseră mai târziu că nu aveau nimic de 
făcut pentru clasă; doctorul Levine făcea singur 
toată treaba. Îi trimitea, în schimb, într-o mulţime de 
locuri. Şi le spusese să aibă grijă să-l evite pe 
bărbosul din maşină. Nu era greu; bărbatul nu le 
dădea nici o atenţie, pentru că erau copii. 

Doctorul Levine le explicase că bărbosul îl urmărea 
dintr-o pricină legată de condamnarea lui, dar Kelly 
nu-l crezuse. Şi mama ei fusese amendată de două 
ori pentru conducere în stare de ebrietate şi nimeni 
n-o urmărise după aceea. Până la urmă, Kelly nu 
ştia de ce-l urmărea omul acela pe Levine, dar era 
limpede că doctorul făcea nişte cercetări secrete şi 
că nu voia să le afle nimeni. Kelly ştia un singur 
lucru - doctorului Levine nu-i păsa prea mult de 
clasa în care preda. De obicei, făcea lecţia din ce-i 
venea în minte pe loc. Alteori, venea până în faţa 
şcolii, le dădea o casetă cu lecţia înregistrată şi 
pleca prin spate. Nimeni nu ştia unde se ducea în 
zilele acelea. 

Drumurile pe care le făceau erau şi ele ciudate. O 
dată, îi trimisese la Stanford să ia de la un profesor 

cinci pătrăţele de plastic. Plasticul era uşor şi 
oarecum spumos. Altă dată, ajunseseră până în 
centrul oraşului, la un magazin de electronice, de 
unde cumpăraseră un aparat triunghiular; omul de 
la tejghea fusese atunci foarte încordat, de parcă ar 
fi făcut o ilegalitate. Altădată transportaseră un tub 
metalic care în care crezuseră că se găsesc ţigări. 
Nu se  putuseră stăpâni să nu-l deschidă; 
descoperiseră înăuntru patru balonaşe de plastic, 
sigilate, care conţineau un lichid gălbui. Balonaşele 
erau marcate PERICOL EXTREM! TOXICITATE 
LETALĂ! şi aveau simbolul internaţional, cel cu trei 
raze groase, al biohazardu-lui. Însă cele mai multe 
sarcini pe care le primeau erau dintre cele obişnuite. 
Deseori îi trimitea la bibliotecile de la Stanford să 
copieze la xerox tot felul de subiecte: manufactura 
săbiilor japoneze,  cristalografia cu raze X, 
liliecii-vampiri mexicani, vulcanii din America 
Centrală, curenții oceanici El Nino, comportamentul 
de împerechere la oile de munte, toxicitatea 
castravetelui de mare, contraforturile suspendate 
ale catedralelor gotice... 

Doctorul Levine nu le spunea niciodată de ce ÎI 
interesau aceste subiecte. Deseori, îi trimitea înapoi, 
zi după zi, să caute mai multe materiale. Apoi, 
brusc, lăsa baltă subiectul, nu mai pomenea 
niciodată despre el şi se apuca de altceva. 

Fireşte, puteau să-şi facă o imagine aproximativă. 
O mulțime de probleme aveau de-a face cu 
vehiculele pe care le construia doctorul Thorne 
pentru expediţia doctorului Levine. Dar, de cele mai 
multe ori, subiectele erau complet misterioase. 

Uneori, Kelly se întreba la ce i-ar fi folosit 
bărbosului să afle toate astea. Se întreba dacă nu 

cumva ştia ceva ce ei încă nu aflaseră. De fapt, 
bărbosul nu părea foarte deştept. Niciodată nu-i 
bănuise pe Kelly şi Arby că fac drumuri pentru 
doctorul Levine. 

Acum, bărbosul privea către intrarea şcolii, fără 
să-i bage în seamă. Merseră până la capătul străzii 
şi se aşezară pe o bancă, aşteptând autobuzul. 

Marcajul 


Puiul de leopard de zăpadă aruncă sticla şi se 
rostogoli pe spate, cu labele în aer. Scoase un 
mieunat uşor. 

— Vrea să fie mângâiat, spuse Elizabeth Gelman. 

Malcolm întinse mâna să mângâie puiul pe burtă. 
Puiul se răsuci şi-şi înfipse colții în degetele lui. 
Malcolm ţipă. 

— Mai face asta, din când în când, spuse Gelman. 
Dorje! Fetiţă rea! Aşa te porţi tu cu distinsul nostru 
vizitator? 

Luă mâna lui Malcolm şi o cercetă. 

— Nu a sfişiat pielea, dar n-ar fi rău să curăţăm 
locul. 

Se aflau în laboratorul de cercetări de la grădina 
zoologică din San Francisco; era ora trei a 
după-amiezii. Elizabeth Gelman, tânăra şefă a 
cercetătorilor, ar fi trebuit să-i raporteze 
descoperirile, dar fusese nevoită să întârzie pentru 
masa de prânz a animalelor din creşă. Malcolm 
urmărise hrănirea puiului de gorilă, care refuza 
mâncarea ca un copil, apoi a unui pui de Koala şi, la 
sfirşit, a drăguţului de pui de leopard de zăpadă. 

— Îmi pare rău, spuse Gelman pe când îl trăgea 
către un lavoar să-i spele mâna cu săpun. Dar m-am 
gândit că ar fi mai bine să vii aici, acum când tot 
personalul se află la conferinţa săptămânală. 


— De ce? 
— Pentru că există un mare interes faţă de 
materialul pe care ni l-ai dat, lan. Mare. li uscă 


mâinile cu un prosop şi le cercetă din nou. Cred c-ai 
să supravieţuieşti. 

— Ce-aţi descoperit? o întrebă Malcolm. 

— Trebuie sa recunoşti că subiectul este o 
provocare. Că veni vorba, e din Costa Rica? 

Păstrându-şi un ton neutru, Malcolm spuse: 

— De ce mă-ntrebi asta? 

— Pentru că au apărut zvonuri despre animale 
necunoscute în Costa Rica. Şi ăsta e, cu siguranţă, 
un animal necunoscut, lan! 

II conduse afară din creşă, într-o sală de conferinţe. 
El se aruncă într-un scaun, sprijinindu-şi bastonul de 
masă. Ea stinse luminile şi pomi un diaproiector. 

— Bine. Uite o fotografie mărită a materialului 
original, făcută înainte să ne începem examinarea. 
După cum vezi, este un fragment de ţesut animal în 
stare de necroză avansată. Țesutul măsoară patru 
pe şase centimetri. De el este prinsă o etichetă 
verde de plastic, măsurând doi centimetri pătraţi. 
Țesutul a fost tăiat cu un cuţit, dar nu unul foarte 
ascuţit. 

Malcolm dădu din cap. 

— Ce-ai folosit, lan, briceagul? 

— Cam aşa ceva. 

— Bine. Hai să ne ocupăm mai întâi de proba de 
ţesut. Diapozitivul se schimbă; Malcolm văzu o 
secţiune microscopică. Este o secţiune histologică 
grosieră prin epidermul superficial. Golurile astea 
zdrenţuite sunt locurile în care modificările necrotice 
au erodat suprafaţa pielii. Dar e interesantă 
aranjarea celulelor epidermale. Observă densitatea 
cromatoforelor, a celulelor pigmentare. În secţiune 
se vede diferenţa dintre melanoforele de aici şi 
aloforele de dincoace. Modelul general este 
caracteristic pentru lacerta sau amblyrhynchus. 

— Adică o şopârlă? remarca Malcolm. 

— Da. Pare o şopârlă - deşi datele nu suportă în 
întregime această idee, spuse ea, apoi bătu cu 
arătătorul în partea stângă a ecranului. Vezi celula 
asta de aici, care are un inel uşor, în secţiune? Cred 
că avem de-a face cu o fibră musculară. 
Cromatoforul se poate deschide şi închide. Asta 
înseamnă că animalul îşi poate schimba culoarea, 
precum cameleonul. Şi aici, vezi forma asta mare, 
ovala, cu centru palid? Este porul unei glande 
odorante femurale. In centru este o substanţă 
ceroasă pe care încă o analizăm. Presupunem că 
avem de-a face cu un mascul, pentru că doar 
şopârlele mascul au glande femurale. 

— Inţeleg, spuse Malcolm. 

Elizabeth schimbă diapozitivul. Malcolm văzu o 
imagine care părea fotografia mărită a unui burete. 

— Mergem mai în adâncime. Aici se vede structura 
straturilor subcutanate. Apar foarte distorsionate, 
din pricina bulelor de gaz eliberate de infecția cu 
clostridia. Dar mai poţi sesiza direcţia vaselor de 
sânge - vezi, unul aici... şi încă unul aici - 
înconjurate de fibre musculare netede. Asta nu-i 
caracteristic şopârlelor. De fapt, întreaga imagine de 
pe diapozitiv nu se potriveşte şopârlelor, nici 
vreunui alt soi de reptilă. 

— Vrei să spui ca pare un animal cu sânge cald? 

— Aşa-i, spuse Gelman. Nu-i chiar un mamifer, dar 
poate un aviar. Ar putea fi, deşi nu ştiu sigur, un 
pelican mort. Ceva de genul ăsta... 

— Mda. 

— Numai că nici un pelican nu are asemenea 
piele... 

— Inţeleg, spuse Malcolm. 

— Şi nu există pene... 

— Mda. 

— Am reuşit să extragem o cantitate infimă de 
sânge din spaţiile intraarteriale. Nu mult, însă destul 
ca să facem un examen microscopic. lată... 

Diapozitivul se schimbă iarăşi. Malcolm văzu un 
amestec de celule, cele mai multe fiind hematii, rar 
câte o leucocită rătăcită şi deformată. Imaginea îl 
nedumeri. 

— Nu-i chiar specialitatea mea, Elizabeth. 

— Ei, am să te luminez eu, spuse ea. Mai întâi, 
observă hematiile nucleate. Asta e o caracteristică a 
păsărilor, nu a mamiferelor. În al doilea rând, 
hemoglobina este atipică, diferă în câteva perechi 
de bază de cea a şopârlelor. În al treilea rând, 
structura aberantă a leucocitelor. Nu avem destul 
material să facem o determinare, dar suspectăm că 
animalul ar avea un sistem imunitar cu totul 
neobişnuit. 

— Nu ştiu ce-nseamnă asta, spuse Malcolm, 
ridicând din umeri. 

— Nu ştim nici noi, iar proba nu ne ajunge ca să 
aflăm. Mai poţi face rost de un alt fragment? 

— S-ar putea, spuse el. 

— De unde, din Zona B? 

Malcolm păru nedumerit. 

— Zona B? 

— Asta e gravat pe marcaj. Elizabeth schimbă 
diapozitivul. Trebuie să spun, lan, că marcajul ăsta e 
foarte interesant. Aici, la grădina zoologică, marcăm 
animale tot timpul şi suntem obişnuiţi cu toate 
mărcile comerciale din lume. Nimeni n-a mai văzut 
un asemenea marcaj. Uite-l, mărit de zece ori. 
Obiectul are cam dimensiunile unei unghii. 
Suprafaţă exterioară uniformă de plastic, prinsă de 

probă cu un clip de oţel acoperit cu teflon, care 
străpunge pielea dintr-o parte în alta. E un clip 
destul de mic, dintre acelea folosite la marcarea 
puilor. Animalul pe care l-aţi văzut era adult? 

— Probabil. 

— Deci marcajul fusese prins de ceva timp, de 
când animalul era tânăr, spuse Gelman. Pare logic, 
după gradul de uzură. Observă piturarea suprafeţei. 
E ceva tare neobişnuit. Plasticul ăsta e Duralon, 
materialul din care se fabrică căştile de fotbal 
american. Este extrem de dur şi această degradare 
nu putea avea loc prin simplă uzură. 

— Atunci cum? 

— Sunt aproape sigură de o reacţie chimică, aşa 
cum ar fi expunerea la un acid, poate în formă de 
aerosoli. 

— Cum ar fi, de exemplu, emanaţiile vulcanice? 
întrebă Malcolm. 

— S-ar putea, mai ales după celelalte lucruri pe 
care le-am descoperit. Observă că eticheta e destul 
de groasă, are nouă milimetri. Şi e goală pe 
dinăuntru. 

— Goală? făcu Malcolm, încruntându-se. 

— Da. Conţine o cavitate internă. N-am vrut s-o 
deschidem, aşa că am radiografiat-o. Uite... 

Diapozitivul se schimbă. În interiorul marcajului, 
Malcolm văzu o îngrămădire de linii albe şi spaţii 
goale. 

— Coroziunea pare serioasă; poate fi, după cum 
spui, din pricina fumului vulcanic. Dar n-am nici o 
îndoială asupra funcţiei originale. lan, ăsta-i un 
marcaj radio! Ceea ce înseamnă că acest animal 
neobişnuit, această şopârlă cu sânge cald sau ce-o fi 
fost ea, a fost marcată şi îngrijită încă de la naştere. 


85 


Micheal Crichton - Lumea pierdută 


De aceea s-au supărat cei de-aici. Cineva are o 
crescătorie de astfel de animale. Ştii cum de s-a 
întâmplat aşa ceva? 

— N-am nici cea mai mică idee, spuse Malcolm. 

Elizabeth Gelman oftă. 

— Minti, ticălosule. 

Malcolm întinse mâna. 

— Îmi pot recăpăta proba? 

— lan, făcu ea. După câte am făcut pentru tine? 

— Proba! 

— Cred că-mi datorezi o explicație. 

— Îți promit că ai s-o capeţi. Cam în două 
săptămâni. Fac cinste cu o cină. 

Elizabeth aruncă pe masă un pacheţel învelit într-o 
folie argintie. Malcolm îl ridică şi-l strecură în 
buzunar. 

— Îţi mulţumesc, Liz, spuse el şi se ridică să plece. 
Îmi pare rău că trebuie să fug, dar am de dat un 
telefon urgent. 

Porni către uşă, iar ea spuse: 

— Apropo, cum a murit animalul ăsta, lan? 

Malcolm se opri. 

— De ce întrebi? 

— Pentru că, atunci când am cercetat celulele 
pielii, am găsit câteva celule străine sub stratul 
extern al epidermei. Celule aparţinând altui animal. 

— Ce vrea să însemne asta? 

— E tipic pentru lupta dintre două şopârle. Se 
freacă una de alta. Celulele sunt împinse sub 
straturile superficiale. 

— Da, recunoscu el. Cadavrul avea semne de 
luptă. Animalul fusese rănit. 

— Şi-ar mai trebui să ştii că existau semne de 
vasoconstricţie cronică a vaselor arteriale. Animalul 


86 


Micheal Crichton - Lumea pierdută 


acela era stresat, lan. Şi nu numai din pricina luptei 
în care a primit rănile. Tipul ăsta de vasoconstricţie 
ar fi dispărut la primele modificări postmortem. 
Vorbesc despre un stres continuu, cronic. Acolo 
unde a trăit creatura asta, mediul era extrem de 
primejdios. 

— Inţeleg. 

— Cum poate un animal marcat să ducă o viaţă 
atât de înspăimântătoare? 

La ieşirea din grădina zoologică, privi în jur să se 
asigure că nu era urmărit, apoi se opri la un telefon 
public şi formă numărul lui Levine. Răspunse 
robotul; Levine nu era acasă. Tipic, gândi Malcolm. 
Când aveai nevoie de el, nu era de găsit. Probabil Se 
chinuia din nou să-şi scoată Ferrari-ul de la poliţie. 

Malcolm închise şi se îndreptă către maşină. 

Thorne 


La capătul îndepărtat al zonei Industrial Park, firma 
„Thorne Mobile Field Systems” era pictată cu litere 
negre pe o uşă de garaj, mare, metalică. La stânga 
ei se găsea o uşă obişnuită. Arby apăsă butonul 
soneriei de la interfon. O voce pufni supărată: 

— Plecaţi! 

— Noi suntem, doctore Thome. Arby şi Kelly. 

— A, bine... 

Se auzi clinchetul zăvorului. Intrară într-un atelier 
spaţios.  Lucrătorii făceau modificări la câteva 
vehicule; aerul mirosea a acetilenă, a ulei de motor 
şi a vopsea proaspătă. Chiar în fată, Kelly văzu un 
Ford Explorer verde-ânchis, decapotabil; două 
ajutoare stăteau pe scări, fixând pe acoperişul 
maşinii un panou solar, mare şi plat. Capota 
Explorer-ului era ridicată şi motorul V-6 fusese scos; 
în locul său, lucrătorii coborau cu macaraua un alt 
motor, mai mic - părea o cutie de pantofi, rotundă, 
cu lucirea plată dată de aliajul de aluminiu. Alţii 
aduceau dreptunghiul larg al convertorului Hughes 
care avea să fie montat peste motor. 

La dreapta, Kelly văzu cele două caravane RV la 
care echipa lui Thome muncise în ultimele două 
săptămâni. Nu erau caravane obişnuite, dintre 
acelea pentru ieşiri la iarbă verde. Una era enormă 
şi suplă, aproape cât un autobuz, transformată în 
dormitor şi adăpost pentru patru oameni, ca şi 
pentru tot felul de echipament ştiinţific special. Se 
numea  „Challenger” şi avea o caracteristică 
neobişnuită: o dată parcată, pereţii puteau glisa în 
afară, extinzând spaţiul interior. 

Caravana Challenger era în aşa fel construită încât 
să se poată cupla, printr-un pasaj de tip acordeon, 
cu o a doua caravana, oarecum mai mică decât 
prima şi tractată de către aceasta. Caravana 
conţinea echipament de laborator şi câteva 
rafinamente de înaltă tehnologie, deşi Kelly nu prea 
era sigură care erau acelea. În acel moment, a doua 
caravană era aproape ascunsă de un uriaş şuvoi de 
scântei ţâşnind printr-o deschizătură din acoperiş. În 
ciuda acestei activităţi, vehiculul părea aproape 
terminat - deşi înăuntru se mai lucra încă, iar tot 
mobilierul era împrăştiat pe afară. 

Thorne stătea în mijlocul halei, strigând către 
deschizătura din acoperişul caravanei. 

— Haide, haide, trebuie s-o dăm gata astăzi! Eddie, 
haide... Se întoarse, ţipă din nou. Nu, nu, nu. Uită-te 
la planuri! Henry: nu poţi pune stâlpul acela lateral. 
Trebuie sa fie încrucişat, pentru rezistenţa. Uită-te 
pe planuri! 

Doc Thorne era un bărbat la vreo cincizeci şi cinci 
de ani, cu părul sur şi pieptul larg. Dacă n-ar fi fost 
ochelarii lui cu rama metalica, ar fi avut înfăţişarea 
unui vânător de recompense ieşit la pensie. Lui Kelly 
îi venea destul de greu să şi-l imagineze pe Thorne 
drept profesor universitar; era imens de puternic şi 
în continuă mişcare. 

— La naiba, Henry! Henry! Henry, mă auzi? 

Thorne înjură din nou şi-şi scutură pumnul în aer. 
Se întoarse către copii. 

— Tipii ăştia, făcu el. Era vorba că mă ajută... 

Dinspre Explorer se auzi un pocnet şi se văzu un 
fulger alb-incandescent. Cei doi bărbaţi aplecaţi sub 
capotă săriră în laturi, în vreme ce un nor de fum 
acru se ridică peste maşină. 

— Ce v-am spus? strigă Thorne. Împământarea! 
Primul lucru e împământarea! Avem voltaje serioase 
aici, băieţi! O să vă frigeţi dacă nu sunteţi atenţi! 

Întoarse din nou privirile către copii şi clătină din 
cap. 

— Nu vor să priceapă, spuse el. IUD-ul ăsta e un 
sistem de apărare serios. 

— IUD? 

— Internai Ursine Deterrent - aşa-i spune Levine. 
După părerea lui, asta-i un fel de glumă, făcu 
Thorne. De fapt, am dezvoltat sistemul ăsta cu 
câțiva ani în urmă pentru îngrijitorii din parcul 
Yellowstone, unde urşii atacă maşinile. Cu o apăsare 
de buton, dai drumul la zece mii de volţi pe învelișul 
exterior al caravanei. Bum! Până şi celui mai mare 
urs îi piere cheful de trântă. Dar voltajul ăsta îi 
aruncă pe băieţi din maşină. Şi ce credeţi că 
se-ntâmplă? O să trebuiască să le plătesc 
lucrătorilor compensaţii. Pentru prostia lor. Thorne 
clătină din cap. Deci? Unde-i Levine? 

— Nu ştim, spuse Arby. 

— Cum adică? N-a predat la clasa voastră astăzi? 

— Nu, n-a venit. 

Thorne înjură din nou. 

— Pai, am nevoie de el azi, ca sa facă ultimele 
revizii, înainte să trecem la probele de teren. 
Trebuia să se întoarcă astăzi. 

— Să se întoarcă de unde? întrebă Kelly. 

— Ei, a plecat într-una dintre excursiile lui, spuse 
Thorne. Era foarte entuziasmat înainte de plecare. L- 
am pregătit cu mâna mea - l-am încărcat cu cel mai 
nou echipament de teren. Tot ce şi-ar fi putut dori 
într-un bagaj de numai patruzeci şi şapte de livre. l- 

a plăcut. A plecat lunea trecută, cu patru zile în 
urmă. 

— Unde? 

— De unde să ştiu? spuse Thorne. Nu mi-a spus. ŞI 
nici eu nu l-am mai întrebat. Toţi sunt la fel acum. 
Toţi savanții cu care ai de-a face sunt secretoşi. Dar 
nu-i poţi învinui. Cu toţii se tem să nu fie jefuiţi sau 
daţi în judecată. Asta-i lumea de azi. Anul trecut, am 
construit echipamentul unei expediţii pe Amazon, 
l-am impermeabilizat - lucru de dorit în pădurea 
tropicală amazoniană, unde aparatura electronică 
pur şi simplu nu funcţionează - iar conducătorul 
expediției a fost acuzat de proasta folosire a 
fondurilor. Pentru impermeatbilizare! Un birocrat din 
universitate a spus că e o „cheltuială inutila”! Pe 
cuvântul meu, e o nebunie. Nebunie curată! Henry... 
tu ai auzit ce ţi-am spus? Pune-o încrucişat! 

Thorne traversă încăperea făcând semne disperate 
din mâini. Puştii îl urmară. 

— Uite cum stă treaba, spuse Thorne. De luni de 
zile îi modificăm maşinile de teren şi, în sfirşit, 
suntem gata. Le-a vrut uşoare, i le-am construit 
uşoare. Le-a vrut puternice, i le-am construit 
puternice - şi uşoare şi puternice, pretenţiile lui sunt 
imposibile, dar cu destul titaniu şi materiale 
compozite i-am dat de capăt. Le-a vrut fără benzină 
şi fără cabluri, şi am făcut-o şi pe asta. Aşa că, până 
la urmă, a căpătat ce-a vrut, un laborator imens, 
puternic şi portabil, care să poată merge oriunde 
fără benzină şi fără curent electric din afară. Acum 
sunt gata... nici nu-mi vine să cred. Chiar nu s-a 
arătat pe la oră? 

— Nu, spuse Kelly. 

— Deci a dispărut, făcu Thorne. Minunat! Perfect! 
Şi cu proba noastră de teren cum rămâne? Eram 
gata să scoatem maşinile astea pentru o săptămână 
şi să le punem la încercări. 

— Ştiu, spuse Kelly. Părinţii ne-au dat voie, aşa că 
putem merge şi noi. 

— Şi acum nu-i aici, pufni Thome. Cred că trebuia 
să mă aştept. Copiii ăştia de bani gata fac ce le 
trece prin cap. Un tip ca Levine te face să crezi că 
răsfăţul e un păcat. 

O cuşcă mare de metal se prăbuşi din tavan lângă 
ei. Thome sări în lături. 

— Eddie! La naiba! Fii mai atent! 

— Îmi pare rău, Doc, spuse Eddie Carr, căţărat pe 
schele. Dar specificaţiile spun că nu trebuie să se 
deformeze la douăsprezece mii de psi. Trebuie s-o 
testăm. 

— Corect, Eddie. Dar nu când suntem noi 
dedesubt! 

Thorne se aplecă să cerceteze cuşca circulară, 
construită din bare de titaniu de un inci grosime. 
Suportase căderea fără probleme. Şi era uşoară; 
Thorne o ridică într-o mână. Avea cam şase picioare 
înălţime şi patru picioare în diametru. Părea o uriaşă 
cuşcă de păsări. Avea o uşă cu balamale, încuiată cu 
un lacăt greu. 

— La ce foloseşte? întrebă Arby. 

— De fapt, e doar o parte componentă, spuse 
Thome, arătând spre cealaltă parte a încăperii, unde 
un lucrător monta o stiva de bare telescopice de 
aluminiu. O platformă de observaţie, gândită să 
poată fi asamblată pe teren. Un pliant care se 
transformă într-o structură rigidă cam de 

cincisprezece picioare înălţime. Prevăzută cu un mic 
adăpost în vârf, şi acela demontabil. 

— O platformă din care să se observe ce? întrebă 
Arby. 

— Nu v-a spus? făcu Thorne. 

— Nu, recunoscu Kelly. 

— Nu, repetă Arby. 

— Ei bine, nici mie nu mi-a spus, spuse Thorne, 
clătinând din cap. Nu ştiu decât că vrea totul 
nemaipomenit de rezistent. Uşor şi rezistent, uşor şi 
rezistent. Imposibil! Oftă. Fereşte-mă doamne de 
academicieni... 

— Credeam că şi dumneata eşti academician, îi 
reaminti Kelly. 

— Fost, rosti scurt Thorne. Acum mă ocup efectiv 
de construcţii. Nu doar vorbesc despre ele... 

Colegii care-l cunoscuseră pe Jack Thorne erau de 
acord că retragerea îi marcase cea mai fericită 
perioadă a vieţii sale. Ca profesor de inginerie 
aplicată şi specialist în materiale exotice, 
întotdeauna demonstrase simţ practic şi dragoste 
pentru studenţi. Cel mai faimos curs al lui de la 
Stanford, Ingineria structurală 101la, era cunoscut 
printre studenţi ca „Problemele lui Thorne”, pentru 
că Thome întotdeauna îi provocase să rezolve 
probleme de inginerie aplicată, special pregătite 
pentru ei. Unele dintre acestea intraseră în folclorul 
studenţesc. De exemplu, problema Dezastrului 
Hârtiei lIgienice: Thorne le ceruse studenţilor să 
arunce un cofraj cu ouă de la înălţimea turnului 
Hoover fără să producă stricăciuni. Ca protecţie, nu 
puteau folosi decât tuburile de carton din mijlocul 
rolelor de hârtie igienică. Piaţeta de dedesubt fusese 
o vreme plină de ouă sparte... 

Apoi, în alt an, Thome ceruse studenţilor să 
construiască un scaun care să suporte greutatea 
unui om de două sute de livre, folosind doar agrafe 
de birou şi sfoară. Altă dată, atârnase foaia cu 
răspunsuri pentru examenul de sfirşit de an de 
tavanul sălii de cursuri şi invitase studenţii să o dea 
jos, folosind după voie, dintr-o cutie de pantofi, o 
livră de lipici şi câteva scobitori. 

Când nu avea cursuri, Thome servea deseori drept 
martor specialist în procesele în care era 
amestecată ingineria materialelor. Se specializase în 
explozii, prăbuşiri de avioane, demolări de clădiri şi 
alte dezastre. Aceste legături cu lumea din afară îi 
ascuţiseră simțul realității, atât de necesar 
savanților. Obişnuia să spună: „Cum poţi construi 
pentru oameni când nu le cunoşti istoria şi 
psihologia? Nu poţi. Formulele matematice pot fi 
perfecte - oamenii le pot da peste cap. Şi dacă se 
întâmplă asta, greşeala îţi aparţine”. Işi presăra 
cursurile cu citate din PI aton, Chaka Zulu, Emerson 
şi Chang-tzu. 

Deşi atât de popular printre studenţi - şi un 
predicator al culturii generale - Thome se văzuse 
luptând împotriva curentului. Lumea academică se 
îndrepta către o specializare tot mai mare, se 
exprima într-un limbaj din ce în ce mai încifrat. În 
asemenea climat, a fi iubit de studenţi era un semn 
de superficialitate, iar interesul faţă de problemele 
lumii reale era o dovada de sărăcie intelectuală şi o 
indiferentă întristătoare faţă de teorie. Până la 
urmă, faptul hotărâtor din pricina căruia se văzuse 
nevoit să renunţe fusese dragostea lui pentru 
Chang-tzu. Intr-o şedinţă de departament, unul 

dintre colegi se ridicase şi declarase că „un rahat de 
chinez legendar îşi bate joc de ingineria noastră”. 

Thorne s-a pensionat, înainte de vreme, o lună mai 
târziu; la scurt timp după aceea, şi-a creat propria 
companie. li plăcea munca lui migăloasă, dar ducea 
dorul studenţilor. De aceea, îi plăceau cei doi foarte 
tineri asistenţi ai lui Levine. Puştii ăştia erau isteţi, 
erau entuziaşti şi destul de tineri pentru ca şcoala să 
nu le fi distrus tot interesul pentru învăţătură, încă-şi 
mai puteau folosi creierul, ceea ce, în concepţia lui 
Thome, însemna că nu-şi terminaseră încă educaţia 
formală. 

— Jerry! strigă Thorne către unul dintre lucrători. 
Echilibrează stâlpii de ambele părţi! Adu-ţi aminte 
de testele de ciocnire! 

Thome arătă către un monitor video aşezat pe 
podea; o secvenţă de animaţie computerizată arăta 
una dintre caravane ciocnindu-se de o barieră: mai 
întâi frontal, apoi din lateral, apoi după o rostogolire. 
De fiecare dată, vehiculul rezista, cu foarte mici 
stricăciuni. Programul de computer fusese dezvoltat 
de companiile de automobile, care renunţaseră mai 
apoi la el. Thom îl cumpărase şi-l modificase. 

— Fireşte, companiile de autovehicule l-au respins 
- era o idee prea bună. Nu vor să scoată idei bune 
dintr-o companie mare. Asta ar duce la un produs 
bun! oftă el. Folosind acest computer, am ciocnit 
maşinile astea de zece mii de ori: făceam planul, le 
ciocneam, modificam, le ciocneam iarăşi. Fără 
teorie, numai din probe. Aşa ar trebui să se facă 
peste tot... 

Refuzul lui Thome fată de teorie era legendar. În 
concepţia lui, o teorie nu era altceva decât un 

substitut pentru experienţă, scos în faţă de cineva 
care nu ştia despre ce vorbeşte. 

— la uită-te acum. Jerry? Jerry! De ce mai facem 
toate simulările astea daca voi nu vă ţineţi de 
planuri? Vi s-a amputat creierul la toţi de pe-aici? 

— Regret, Doc... 

— Nu mai regreta! Acţionează corect! 

— Păi, construcţia e prea încărcată oricum... 

— Ce spui? Aşa gândeşti tu? De când eşti şi 
proiectant? Urmează planurile şi-atâăt! 

Arby se ţinea după Thome. 

— Mă îngrijorează doctorul Levine, spuse el. 

— Serios? Pe mine, nu. 

— Dar a fost întotdeauna de cuvânt. Şi foarte bine 
organizat. 

— Asta-i adevărat, admise Thome. Dar mai e şi 
complet impulsiv şi acţionează după cum are chef. 

— S-ar putea, spuse Arby, dar nu cred c-ar lipsi 
fără un motiv bine întemeiat. Mi-e teamă că are 
vreun necaz. Chiar săptămâna trecută ne-a dus în 
vizită la Berkeley, la doctorul Malcolm, care avea 
harta aceea a lumii în birou şi ne-a arătat... 

— Malcolm! pufni Thome. Las-o moartă! Ăştia doi 
sunt ca sacul şi peticul. Unul mai puţin practic decât 
celălalt. Dar mai bine aş lua legătura cu Levine 
acum. 

Se întoarse pe călcâie şi se îndreptă către biroul 
lui. 

— O să folosiţi telefonul prin satelit? întrebă Arby. 

— Ce să folosesc? se opri Thome. 

— Telefonul prin satelit, spuse Arby. Nu avea 
doctoral Levine un telefon de felul ăsta cu el? 

— Cum aşa? făcu Thome. Doar ştii că sistemul cel 
mai mic de transmisie prin satelit este de mărimea 
unei serviete. 

— Mda, dar nu neapărat, spuse Arby. Aţi fi putut 
face unul foarte mic. 

— Serios? Cum? 

Thome se amuza, fără voie, de vorbele puştiului. 
Nu puteai să nu-l iubeşti. 

— Cu placa aceea VLSI pe care am luat-o noi, 
spuse Arby. Cea triunghiulară. Are două 
microcircuite Motorola BSN-23, tehnologie secretă 
dezvoltată de CIA, care permite construcţia unei... 

— Hei, hei, făcu Thome, întrerupându-l. De unde-ai 
aflat toate astea? V-am prevenit să nu spargeţi 
sistemele computerizate... 

— Nu vă faceţi griji, sunt precaut, spuse Arby. Dar 
am dreptate în privinţa plăcii, nu? Puteţi s-o folosiţi 
ca să construiți un telefon prin satelit care să 
cântărească numai o livră. Deci: aţi construit aşa 
ceva? 

Thome îl privi fix multă vreme. 

— Poate, spuse el în sfirşit. Şi ce? 

Arby rânji. 

— Mişto, făcu el. 

Micul birou al lui Thorne era amplasat într-un colt 
al atelierului. lnăuntru, pereţii erau tapetaţi cu 
planuri, formulare de comandă prinse pe panouri şi 
secţiuni tridimensionale modelate pe calculator. Pe 
birou zăceau împrăştiate componente electronice, 
cataloage de echipament şi teancuri de faxuri. 
Thome cotrobăi printre ele şi scoase în sfirşit un 
receptor cenuşiu. 

— Uite-l, făcu el, arătându-i-l lui Arby. Destul de 
bun, nu? Planul îmi aparţine. 

— Arată ca un telefon celular obişnuit. 

— Da, dar nu e. Telefonul celular foloseşte o reţea 
locală. Telefonul prin satelit se leagă direct de 
sateliții de comunicaţie din spaţiu. Cu unul din ăsta 
pot vorbi oriunde în lume. 

Thome formă un număr la repezeală. 

— La început, avea nevoie de o antenă parabolica 
de trei picioare. Apoi, de una cu diametrul de un 
picior. Acum, nu mai are nevoie deloc - ajunge 
receptorul. Nu-i rău, ca să zic aşa. Să vedem dacă 
răspunde. 

Deschise difuzorul. Auziră cu toţii tonul printre 
şuierăturile zgomotului static. 

— După cum îl ştiu eu pe Richard, spuse Thome, 
probabil că a pierdut avionul sau a uitat că trebuia 
să se întoarcă azi la ultimele verificări. Şi noi am 
cam terminat treaba aici. Când ai să ne vezi lucrând 
la barele exterioare şi la îmbrăcămintea interioară, 
înseamnă că, de fapt, am terminat. Din pricina lui, o 
să întârziem. E foarte urât din partea lui. 

Telefonul sună îndelung. 

— Dacă nu dau de el, am s-o sun pe Sarah Harding. 

— Sarah Harding? întrebă Kelly, ridicând privirile. 

Cine-i Sarah Harding? făcu Arby. 

— Doar cea mai faimoasă expertă din lume în 
comportamentul animalelor, Arb! 

Sarah Harding era una dintre eroinele personale 
ale lui Kelly. Citise toate articolele în care se vorbea 
despre ea. Sarah Harding fusese o studentă săracă, 
bursieră la Universitatea din Chicago, dar acum, la 
treizeci şi trei de ani, ajunsese asistentă la 
Princeton. Era frumoasă şi independentă, o 
răzvrătită care făcea după cum o tăia capul. Alesese 
cercetarea de teren, trăia singură în Africa, unde 

studia leii şi hienele. Asprimea ei era cunoscută în 
toată lumea. Odată, când i se stricase Land 
Rover-ul, mersese pe jos douăzeci de mile, prin 
savană, de una singură, alungind leii cu pietre. 

In fotografii, Sarah poza de obicei în pantaloni 
scurţi şi cămaşă kaki, cu binoclul la gât, alături de 
un Land Rover. Cu, părul ei scurt şi negru, cu trupul 
puternic şi musculos, părea dură şi strălucitoare în 
acelaşi timp. Cel puţin, aşa îi părea lui Kelly, care 
cercetase întotdeauna fotografiile cu atenţie, fără să 
scape nici un detaliu. 

— N-am auzit niciodată de ea, spuse Arby. 

— Petreci cam prea mult timp în faţa calculatorului, 
nu-i aşa, Arby? făcu Thome. 

— Nu mi se pare, spuse Arby. 

Kelly îl văzu lăsându-şi umerii în jos, ca şi cum s-ar 
fi retras în sine, aşa cum făcea de obicei atunci când 
primea vreo observaţie. 

— Comportamentul animalelor, zici? făcu el 
îmbufnat. 

— Exact, spuse Thome. Ştiu că Levine a vorbit cu 
ea de câteva ori în ultimele săptămâni. O să-l ajute 
cu echipamentul ăsta, atunci când o să pornească 
pe teren. Sau o să-i dea sfaturi. Ceva de genul ăsta. 
Sau poate că e legătura dintre el şi Malcolm. Doar 
se ştie că a fost iubita lui Malcolm! 

— Nu cred, ripostă Kelly. Poate că el a fost 
îndrăgostit de ea... 

Thome o privi cu atenţie. 

— Ai întâlnit-o vreodată? 

— Nu. Dar ştiu o mulţime de lucruri despre ea. 

— Inţeleg. 

Thome nu mai spuse nimic. Vedea în purtarea ei 
toate semnele adoraţiei şi nu avea nimic împotrivă. 

Erau lucruri şi mai rele pentru o fetiţă decât 
admiraţia pentru Sarah Harding. Bine măcar că nu 
era o atletă sau o stea rock. De fapt, considera 
benefic pentru un puşti să admire pe cineva care 
încerca să facă ştiinţa să avanseze... 

Telefonul continua să sune. Nu răspundea nimeni. 

— Ei, măcar ştim că echipamentul lui Levine e în 
stare de funcţionare, spuse Thome. Pentru că apelul 
capătă răspuns. Măcar atâta ştim. 

— Nu-l poţi localiza? întrebă Arby. 

— Din nefericire, nu. Şi dacă o mai ţinem mult aşa, 
o să consumăm bateriile, ceea ce-ar însemna... 

Se auzi un clic şi vocea unui bărbat, remarcabil de 
clară: 

— Levine. 

— Bine. Perfect. E acolo, spuse Thome, dând din 
cap, apoi apăsă butonul de transmisie. Richard? Aici 
Doc Thome... 

Prin difuzor, auziră un zgomot static continuu. Apoi 
o tuse şi o voce răguşită spunând: 

— Alo? Alo? Aici Levine. 

Thorne apăsă butonul telefonului. 

— Richard. Aici Thorne. Mă auzi? 

— Alo? spuse Levine de la celălalt capăt. Alo? 

Thorne oftă. 

— Richard. Trebuie să apeşi butonul „T” ca să 
transmiţi. Terminat. 

— Alo? O altă tuse, adâncă şi aspră. Aici Levine. 
Alo? 

Thome clătină din cap cu dezgust. 

— E clar că nu ştie cum funcţionează. La naiba! l- 
am explicat în detaliu. Fireşte, n-a dat nici o atenţie. 
Geniile nu-s niciodată atente. Au impresia că ştiu 
totul. Lucrurile astea nu sunt jucării. Thome apăsă 

butonul de transmisie. Richard, ascultă-mă. Trebuie 
să apeşi butonul „T” ca să... 

— Aici e Levine. Alo? Levine. Vă rog... Am nevoie 
de ajutor. Se auzi un fel de geamăt. Dacă mă puteţi 
auzi, trimiteţi ajutor. Ascultaţi, sunt pe insulă, am 
reuşit să ajung aici cu bine, dar... 

Un pocnet. Un şuierat. 

— Hopa..., făcu Thome. 

— Ce s-a întâmplat? întrebă Arby, aplecându-se 
înainte. 

— ÎI pierdem. 

— De ce? 

— Bateria, răspunse Thome. Se duce repede. La 
naiba! Richard, unde eşti? 

Prin difuzor, auziră vocea lui Levine: 

— ... e mort deja... situaţia a devenit... acum... 
foarte serioasă... nu ştiu... puteţi să mă auziţi... dar 
dacă... aduceţi ajutor... 

— Richard. Spune-ne unde te afli! 


Telefonul şuieră, transmisia se înrăutăţi. Îl auziră 
pe Levine spunând: A 
— ... m-au înconjurat şi... răi... li pot mirosi, mai 


ales... noaptea... 

— Despre ce vorbeşte? întrebă Arby. 

— ... Să... rănit... nu pot... multă vreme... vă rog... 
Apoi se auzi un fişâit care slăbi încetul cu încetul. 
Brusc, legătura se întrerupse. 

Thome închise telefonul şi difuzorul. Se întoarse 
către copiii care păliseră amândoi. 

— Trebuie să-l găsim, spuse el. Chiar acum. 

A DOUA CONFIGURAȚIE 


„Autoorganizarea devine din ce în ce mai 
complexă, pe măsură ce sistemul avansează spre 
marginea haosului.” 

IAN MALCOLM 

Indicii 

Thorne descuie uşa apartamentului lui Levine şi 
aprinse lumina. Rămaseră uimiţi. 

— Parcă-i un muzeu, spuse Arby. 

Apartamentul cu două dormitoare al lui Levine era 
decorat într-un stil vag asiatic, cu comode scumpe 
de lemn şi antichităţi valoroase. Apartamentul era 
curat, fără pată, iar cele mai multe antichităţi erau 
protejate în cutii de plastic. Totul era etichetat şi 
catalogat. Păşiră încet prin încăpere. 

— Chiar aici trăieşte? întrebă Kelly. 

li venea greu să creadă. Apartamentul îi părea atât 
de impersonal, aproape inuman. În apartamentul în 
care trăia ea era întotdeauna aşa o dezordine... 

— Da, aici trăieşte, răspunse Thome, băgând cheia 
în buzunar. Intotdeauna arată aşa. De aceea nu 
poate trăi cu vreo femeie. Nu suportă pe nimeni să 
atingă ceva. 

Fotoliile din sufragerie erau aranjate în jurul unei 
măsuţe de sticlă pentru servit cafeaua. Pe masă 
erau patru teancuri de cărţi, fiecare aranjat frumos 
la marginea sticlei. Arby aruncă o privire peste 
titluri: Teoria catastrofelor şi structurile emergente. 
Procesele inductoare ale evoluţiei moleculare. 
Automatul celular. Metodologia adaptării neliniare. 
Tranziţia de fază în sistemele evolutive. Mai erau şi 
alte cărţi, mai vechi, cu titluri în germană. 

Kelly adulmecă. 

— Se pregăteşte ceva de mâncare? 

— Nu ştiu, spuse Thorne. 

Intrară în sufragerie. Lângă perete se afla un reşou 
şi un rând de farfurii acoperite. În mijlocul încăperii 

se afla o masă de lemn lăcuit, cu un singur scaun, 
iar pe masă, un servici de argint şi sticlă. Dintr-un 
castron, supa scotea aburi. 

Thorne se apropie şi luă de pe masă o foaie de 
hârtie. Citi: „Supă de raci, verdeţuri, ahi tuna 
fierbinte” De foaie era prins un bileţel galben, 
autocolant: „Sper ca excursia să-ţi fi priit! Romelia.” 
— Măi să fie, spuse Kelly. Are pe cineva care-i 
pregăteşte masa în fiecare zi? 

— Cred că da, făcu Thome. 

Nu părea impresionat; răsfoi printr-un teanc de 
scrisori nedeschise care fusese aşezat alături de 
farfurie. Kelly îşi îndreptă atenţia spre câteva faxuri 
de pe masa de alături. Primul era de la muzeul 
Peabody din Yale, New Haven. 

— E în germană? întrebă ea, înmânându-l lui 
Thome. 


Dragă doctore Levine, 

Documentul pe care l-aţi cerut: 

„Geschichtliche  Forschungsarbeiten über die 
Geologie Zentralamerikas, 1922-1929” 

v-a fost trimis astăzi, prin Federal Express. 

Mulţumesc. 


(semnat) 
Dina Skrumbis, arhivist 


— N-o pot traduce, spuse Thome. Dar cred că 
înseamnă  „Nu-ştiu-ce-cercetări de geologie din 
America Centrală”. Şi e de prin anii douăzeci - nu 
teribil de nouă. 

— Mă întreb de ce avea nevoie de ea. 

Thome nu-i răspunse. Se îndreptă către dormitor. 

Dormitorul era mobilat doar cu strictul necesar, 
fără pretenţii; patul avea o saltea neagră şi 
aşternutul era bine întins. Thome deschise uşile 
dulapului şi descoperi şiruri întregi de haine, toate 
călcate, bine aranjate, cele mai multe protejate în 
saci de plastic. Deschise sertarul de sus: ciorapi 
împăturiţi, aranjaţi după culoare. 

— Nu ştiu cum de poate trăi în felul ăsta, spuse 
Kelly. 

— Nu-i mare lucru, spuse Thome. Nu-ţi trebuie 
decât nişte servitori. 

Deschise celelalte sertare repede, unul după altul. 

Kelly se îndreptă agale către măsuţa de lângă pat. 
Acolo se aflau câteva cărţi. Cea de deasupra era 
mică şi îngălbenită de vreme. Titlul era în germană: 
Die Fiinf Todesarten. O răsfoi, dădu peste imagini în 
care apăreau costume multicolore, asemănătoare 
celor aztece. Aproape ca o carte ilustrată pentru 
copii, gândi ea. 

Dedesubt, erau articole de ziar strânse într-un 
dosar cu copertă roşie aparţinând institutului Santa 
Fe şi cărţi: Algoritmi genetici şi reţele euristice. 
Geologia Americii Centrale. Automatul mozaicat al 
dimensiunii arbitrare. Raportul anual pe 1989 al 
Corporaţiei InGen. Alături de telefon, observă o 
notiţă cu scris grăbit. Recunoscu scrisul de mână, 
sigur, atât de caracteristic lui Levine. 

Spunea: 


„ZONA B” 
Vulkanische 
Tacano? 
Nublar? 

1 dintre 5 Morți? 
În min.? Nu!!! 
poate Guitierrez 
atenţie 


— Ce e Zona B? întrebă Kelly. A notat ceva despre 
ea. 

Thome se apropie să vadă. 

—  Vulkanische, spuse el, înseamnă „vulcanic”, 
cred. lar Tacano şi Nublar... suna a nume de locuri. 
Putem verifica pe atlas... 

— Şi ce înseamnă asta: una dintre cinci morţi? 
spuse Kelly. 

— Să mă ia naiba dacă ştiu! 

Mai priveau încă biletul, atunci când Arby intră în 
dormitor şi spuse: 

— Ce-nseamnă Zona B? 

Thorne ridică privirile. 

— De ce întrebi? 

— Mai bine aţi veni în birou să vedeţi, spuse Arby. 


Levine transformase al doilea dormitor în birou. 
Era, ca şi restul apartamentului, admirabil de curat. 
Se afla acolo un birou cu hârtii aşezate în stive 
ordonate, alături de calculatorul acoperit cu o 
învelitoare de plastic. În spatele biroului, un afişier 
mare acoperea aproape tot peretele. Pe acest 
afişier, Levine prinsese în pioneze hărţi, schiţe, 
decupaje din ziare, imagini primite de la sateliții 
Landsat şi fotografii aeriene. In partea de sus a 
afişierului era un bilet mare pe care scria „Zona B?” 
Alături, un instantaneu neclar arăta silueta unui 
chinez cu ochelari, în halat alb de laborator, stând în 
junglă alături de un indicator de lemn care spunea 

„Zona B”. Haina îi era descheiată şi i se vedea 
tricoul cu inscripţia de pe piept. 

Alături de fotografie, era imaginea mărită a 
tricoului, aidoma celui din fotografie. Inscripţia era 
greu descifrabilă, fiind acoperită din ambele părţi de 
halat, dar pe tricou părea să scrie: 


nGen Zona B 
oratorul Cercetă 


Cu mâna, Levine notase: „ |lnGen Zona B 
Laboratorul de Cercetări??? UNDE???” 

Chiar dedesubt era prinsă o pagină tăiată din 
raportul anual InGen. Într-un paragraf încercuit se 
putea citi: 


În plus fată de cartierul general din Palo Alto, unde 
InGen menține un laborator de cercetări 
ultramodern cu suprafaţă de doua sute de mii de 
picioare pătrate, compania mai administrează încă 
trei laboratoare de teren, răspândite în întreaga 
lume. Un laborator geologic în Africa de Sud, de 
unde se primesc răşini şi alte specimene biologice; o 
fermă de cercetări în munţii din Costa Rica, unde se 
cultivă varietăţi exotice de plante; şi un laborator pe 
insula Isla Nublar, la 120 de mile vest de Costa Rica. 


Alături, Levine scrisese: „ Nu e B-ul! Mincinoşilor!” 
— E de-a dreptul obsedat de Zona asta B, spuse 
Arby. 

— Aşa s-ar spune, făcu Thome. Şi crede că e pe 
vreo insulă, pe undeva. 

Apropiindu-se de afişier, Thome privi mai atent 
imaginile din satelit. Observă că, deşi printate în 

culori false, la diferite grade de mărire, toate păreau 
să arate aceeaşi zona geografică: o coastă 
stâncoasă şi câteva insule de lângă țărm. Linia 
coastei avea o plajă şi o junglă deasă; putea fi Costa 
Rica, dar era imposibil de spus cu siguranţă. De 
fapt, imaginea putea reprezenta oricare dintre cele 
o duzină de locuri luate în discuţie. 

— Spunea ceva despre o insulă, sublinie Kelly. 

— Da, ridică din umeri Thome. Dar asta nu ne ajută 
prea mult. Privi atent către afişier. Trebuie să fie 
vreo douăzeci de insule aici, poate chiar mai multe. 

Thome cercetă o foaie ruptă dintr-o agendă, prinsă 
aproape de partea de jos a afişierului. 


ZONA B @#$#CĂTRE TOATE DEPARTAMENTELE DE 


[e 


AMINTIM CĂ %$4 04 !VITAREAPRES*Y*** 


tuturor****după <s*&” marketing 

*%**Planul de marketing pe termen lung 

Studiul de piaţa pentru laboratoarele propuse care 
necesită întreaga complexitate a tehnologiei JP nu 
trebuie dezvăluit anunţat făeut-euneseut. 

DI. Hammond doreşte să reamintească tuturor 
departamentelor că laboratorul de Producţie nu va fi 
subiect de discuţii pentru nici un articol de presă 
sau-diseuție niciodată. 

Producţia/manufacturarea nu poate fI#@#$# 

referinţa la poziţia insulei de produ 

doar referinţe interne despre Isla S. 

strict pres ***"%$** direcţii 


— E ciudat, spuse el. Ce înţelegi din asta? 
Arby se apropie şi cerceta cu atenţie mesajul. 

— Literele astea care lipsesc şi toată încâlceala, 
spuse Thome. Inţelegi ceva din ea? 

— Da, încuviinţă Arby. 

Pocni din degete şi se îndreptă direct către biroul 
lui Levine. Acolo, trase învelitoarea de plastic de pe 
computer şi spuse: 

— Am ştiut eu. 

Computerul de pe biroul lui Levine nu era maşina 
moderna la care se gândise Thome. Avea câţiva ani 
vechime, era voluminos, cu carcasa scorojită în 
multe locuri. Pe carcasă avea o bandă neagră pe 
care scria “Design Associated, Inc.”, iar mai jos, 
chiar lângă comutator, o etichetă mică, 
strălucitoare, de metal, anunţa: „Proprietate 
International Genetics Technology, Inc., Palo Alto, 
CA”. 

— Ce-nseamnă asta? făcu mirat Thome. Levine are 
un computer InGen? 

— Da, spuse Arby. Ne-a trimis să-l cumpărăm 
săptămâna trecută. Vindeau echipamente de calcul. 

— Şi te-a trimis pe tine? spuse Thome. 

— Mda. Pe mine şi pe Kelly. N-a vrut să meargă el 
însuşi, îi e teamă să nu fie urmărit. 

— Dar chestia asta e o maşină CAD-CAM şi trebuie 
sa aibă vreo cinci ani vechime, spuse Thome. 
Computerele CAD-CAM sunt folosite de arhitecți, de 
graficieni şi de ingineri mecanici. De ce ar fi vrut-o 
Levine? 

— Nu ne-a spus niciodată, spuse Arby, anclanşând 
comutatorul de putere. Dar acum ştiu. 

— Chiar? 

— Prinţul acela, spuse Arby, arătând cu bărbia 
către perete. 

Ştii de ce arata aşa? E un fişier recuperat... Levine 
recuperează fişierele InGen din calculatorul ăsta. 


După cum explică Arby, toate computerele pe care 
le vânduse InGen în ziua aceea avuseseră 
hard-discurile reformatate ca să se distrugă toate 
datele aflate pe ele. Dar maşinile CAD-CAM făcuseră 
excepţie. Toate aveau software special instalat de 
către firma producătoare. Software-ul era specific 
fiecărui calculator în parte şi folosea coduri 
individuale. Din aceasta pricină, acele computere nu 
fuseseră reformatate: software-ul ar fi trebuit 
reinstalat pentru fiecare în parte, iar lucrul acesta ar 
fi durat ore întregi. 

— Aşa că n-au făcut-o, spuse Thome. 

— Aşa-i, recunoscu Arby. Au şters numai structura 
de directoare şi au vândut calculatoarele. 

— Asta înseamnă că fişierele originale se mai află 
încă pe disc. 

— Exact. 

Monitorul se aprinse. Pe ecran apăru următorul 
mesaj: 

NUMĂR TOTAL DE FIŞIERE RECUPERATE: 2387 

— Mai să fie, făcu Arby. 

Se aplecă, privind atent, cu degetele aşezate pe 
tastatură. Ceru structura de directoare şi, rând după 
rând, defilă întreaga listă cu numele fişierelor. Mii de 
fişiere. 

— Cum ai să..., spuse Thome. 

— Dă-mi puţin timp, îl întrerupse Arby, apoi începu 
să tasteze cu iuţeală. 

— Bine, Arby, făcu Thorne. 

Era amuzat de felul imperativ în care se comporta 
Arby atunci când lucra la un calculator. Părea să uite 

cât de tânăr era, iar neâncrederea în sine şi 
timiditatea  dispăreau. Lumea electronică era 
elementul lui. Şi el ştia că se pricepe la asta. 

— Orice ajutor ne-ai putea da, ar fi..., mai spuse 
Thome. 

— Doc, făcu Arby. Haide. Du-te şi, ăăă, fă ceva, nu 
ştiu ce. Ajut-o pe Kelly sau ceva. 

Şi se întoarse cu spatele, continuând să lucreze. 

Raptor 


Velociraptorul avea şase picioare înălţime şi o 
nuanţă de verde-ânchis. Hotărât să atace, şuiera 
puternic, cu gâtul musculos împins înainte, cu fălcile 
larg deschise. Tim, unul dintre modelatori, spuse: 

— Ce părere aveţi, doctore Malcolm? 

— Nu pare ameninţător, spuse Malcolm, în trecere. 

Se aflau în aripa din spate a departamentului de 
biologie, în drum către biroul lui. 

— Nu-i ameninţător? se miră Tim. 

— Velociraptorii nu stau niciodată în felul ăsta, cu 
amândouă tălpile pe pământ. Dă-i o carte - apucă 
un carnet de pe un birou şi-l puse în braţele 
animalului - şi ai putea spune că e gata să cânte o 
melodioară de Crăciun. 

— Măi să fie, spuse Tim. N-am crezut să fie atât de 
rău. 

— Rău? spuse Malcolm. E o insultă la adresa unui 
mare prădător. Trebuie să-i simţi iuţeala, şi 
ameninţarea, şi puterea. Deschide-i mai mult fălcile. 
Coboară-i gâtul. Încordează-i muşchii, întinde pielea. 
Şi ridică piciorul acela. Aminteşte-ţi, raptorii nu 
atacă cu fălcile - îşi folosesc pintenii, spuse 
Malcolm. Vreau să văd gheara ridicată, gata să 
biciuiască şi să sfişie maţele victimei sale. 

— Chiar credeţi că aşa ar trebui făcut? spuse 
neâncrezător Tim. S-ar putea să sperie copiii... 

— Adică s-ar putea să te sperie pe tine. Malcolm 
continuă să meargă pe coridor. Şi încă ceva: 
schimbă şuieratul. Sună de parcă ar face pipi. Dă-i 
animalului un mârâit. Dă-i prădătorului ce-i al 
prădătorului. 

— Măiculiţă, spuse Tim. Nu ştiam că puneţi atâta 
suflet în treaba asta. 

— Trebuie să copieze realitatea, spuse Malcolm. 
Ştii, există pe lumea asta o calitate, numită 
acuratețe. N-are nimic de-a face cu sufletul. 

Continuă să meargă, ignorând durerea de moment 
din picior. Modelatorul îl enerva, deşi trebuia să 
recunoască că Tim era doar un reprezentant al 
curentului, un tip cu mentalitate confuză - ceea ce 
Malcolm numea „ştiinţă sănătoasă”. 

Malcolm fusese mult timp intolerant faţă de 
aroganţa colegilor lui savanţi. Aceştia continuau să 
privească totul de sus, ignorând complet istoria 
ştiinţei luată ca metodă de gândire. Savanţii 
pretindeau că istoria nu contează, din moment ce 
erorile trecutului erau acum corectate de 
descoperirile modeme. Dar, fireşte, înaintaşii lor 
crezuseră exact acelaşi lucru. Greşiseră atunci. lar 
savanții moderni greşeau şi ei acum. Nici un episod 
din istoria ştiinţei n-o dovedea mai bine decât felul 
în care fuseseră portretizaţi dinozaurii de-a lungul 
deceniilor. 

Era trist, dar cea mai corectă imagine asupra 
dinozaurilor fusese chiar prima. In 1840, când 
Richard Owen descrisese pentru prima dată oasele 
gigantice din Anglia, le numise Dinosauria: şopârlele 
înfricoşătoare. Aceasta fusese cea mai precisă 
descriere a acestor creaturi, gândi Malcolm. 
Semănau, într-adevăr, cu  şopârlele şi erau 
îngrozitoare. 

Dar, de pe vremea lui Owen, viziunea „ştiinţifică” 
trecuse prin multe schimbări. Pentru că victorienii 
credeau în progresul continuu, insistau asupra ideii 
că dinozaurii ar fi fost inferiori - altfel, de ce-ar fi 


113 


Micheal Crichton - Lumea pierdută 


dispărut? Astfel, victorienii îi făcuseră graşi, letargici 
şi proşti - uriaşii cretini ai trecutului. Această 
concepţie s-a modificat, astfel că, pe la începutul 
secolului douăzeci, dinozaurii deveniseră atât de 
slabi încât nu-şi mai puteau suporta propria 
greutate. Apatozaurii trebuiau sa stea cufundaţi în 
apă până la burtă, riscând altfel să-şi zdrobească 
picioarele. Intreaga imagine a lumii străvechi fusese 
infiltrată de ideea de animale slabe, proaste şi lente. 

Viziunea aceasta nu s-a schimbat până prin anii 
'60, atunci când unii savanţi răzvrătiți, conduşi de 
John Ostrom, au început să descrie dinozauri iuti, 
agili, cu sânge cald. Din pricină că savanții 
avuseseră curajul de a pune la îndoială dogma, 
fuseseră criticaţi brutal vreme de ani de zile, chiar 
dacă acum se părea că ideea lor era corectă. 

Dar în ultimul deceniu, interesul crescând faţă de 
comportamentul social condusese la o altă viziune. 
Dinozaurii erau  închipuiţi acum drept ființe 
sentimentale care trăiseră în grupuri şi avuseseră 
grijă de puii lor. Deveniseră animale bune, chiar 
drăguţe. Uriaşii cei blânzi nu aveau nimic de-a face 
cu soarta îngrozitoare care se abătuse asupra lor, o 
dată cu meteoritul lui Alvarez. lar această viziune 
sănătoasă făcuse să apară oameni ca Tim, care se 
codeau sa privească reversul monedei, cealaltă 
faţetă a vieţii. Fireşte, unii dinozauri fuseseră sociali 
şi cooperativi. Dar alţii fuseseră vânători - şi ucigaşi 
de o nemaiântâlnită ferocitate. Pentru Malcolm, cea 
mai adevărată imagine a vieţii din trecut cuprindea 
toate aspectele vieţii, şi binele şi răul, şi puterea şi 
slăbiciunea. Nu folosea la nimic să se prefacă. 

Să sperie copiii, asta-i bună! Pe când se îndepărta 
pe coridor, Malcolm pufni enervat. 

De fapt, Malcolm era obsedat de ceea ce-i spusese 
Elizabeth Gelman despre fragmentul de ţesut şi mai 
ales despre marcaj. Marcajul acela prevestea 
necazuri, era sigur de asta. 

Dar nu ştia ce să facă. 

Dădu colţul, trecu pe lângă panoul cu vârfuri de 
săgeți şi de lance din perioada Clovis, aparţinând 
primilor oameni din America. Văzu uşa biroului său 
la capătul holului. Beverly, asistenta lui, stătea 
înapoia biroului ei, aranjând hărtiile şi pregătindu-se 
să plece acasă. Îi înmână câteva faxuri şi spuse: 

— l-am lăsat vorbă doctorului Levine la birou, dar 
n-a răspuns până acum. Nimeni nu ştie unde este. 

— Ca de obicei, oftă Malcolm. 

Se lucra atât de greu cu Levine; era atât de 
împrăştiat, încât niciodată nu ştiai la ce să te 
aştepţi. Malcolm fusese cel care-i plătise cauţiunea 
atunci când Levine fusese arestat din pricina 
Ferrari-ului său. Răsfoi prin faxuri: înştiinţări de 
conferinţe, cereri de revenire... nimic interesant. 

— Bine. Mulţumesc, Beverly. 

— A! Au venit şi fotografii. Au terminat cam acum o 
oră. 

— Ce fotografi? întrebă el. 

— De la Chaos Quarterly. Ca să fotografieze biroul 
dumneavoastră. 

— Ce tot vorbeşti? făcu Malcolm. 

— Au venit să fotografieze biroul, răspunse ea. Fac 
un serial despre matematicieni faimoşi. Aveau o 
scrisoare de la dumneavoastră, în care se spunea 
că... 

— N-am trimis niciodată vreo scrisoare, spuse 
Malcolm. Şi n-am auzit niciodată de Chaos 
Quarterly: 

Intră în birou şi privi împrejur. Beverly, cu 
îngrijorarea citindu-i-se pe chip, se grăbi să-l 
urmeze. 

— E-n regulă? Toate lucrurile sunt la locul lor? 

— Da, spuse el, trecând totul iute în revistă. Pare 
să fie bine. Deschise sertarele biroului, unul după 
altul. Nimic nu părea să lipsească. 

— Atunci, m-am liniştit, spuse Beverly, pentru că... 

Malcolm se întoarse şi privi către peretele. 
Îndepărtat al încăperii. 

Harta. 

Malcolm avea o hartă mare a lumii, cu bolduri 
înfipte în locurile în care fuseseră văzute ceea ce 
Levine numea „forme aberante”. Numărând la 
repezeală - după cum o făcuse Levine - trebuiau să 
fie acum vreo douăsprezece, de la Rangiroa în vest, 
la Baja California şi Ecuador în est. Puţine dintre ele 
fuseseră verificate. Dar acum exista o probă de 
ţesut care confirma existenţa unui specimen şi care 
dădea mai multă credibilitate celorlalte locaţii. 

— Au fotografiat şi harta asta? 

— Da, au fotografiat totul. Era importantă? 

Malcolm privi harta, încercând să o vadă cu ochii 
unui străin. Să vadă ce-ar fi putut înţelege un străin 
din ea. Împreună cu Levine, petrecuse multe ore în 
faţa acestei hărţi, gândindu-se la posibilitatea unei 
„lumi pierdute”, încercând să-i descopere poziţia 
exactă. Îşi îngustaseră perimetrul cercetărilor la 
cinci insule aparţinând lanţului de lângă ţărmul 
costarican. Levine era convins ca trebuia sa fie una 
dintre acele insule, iar Malcolm începuse să creadă 

că Richard avea dreptate. Dar insulele acelea nu 
erau marcate pe hartă. 

— Era un grup foarte simpatic, spuse Beverly. 
Foarte politicos. Străini - elveţieni, cred. 

Malcolm dădu din cap şi oftă. La naiba cu toate, 
gândi el. Mai devreme sau mai târziu, tot s-ar fi 
aflat. 

— E în regulă, Beverly. 

— Sunteţi sigur? 

— Da, e bine. O seară plăcută. 

— Noapte bună, doctore Malcolm. 


Rămas singur în birou, formă numărul lui Levine. 
Telefonul sună, apoi se declanşă robotul. Levine 
încă nu ajunsese acasă. 

— Richard, eşti acolo?? Dacă da, ridică receptorul, 
e important. 

Aşteptă, dar nu se petrecu nimic. 

— Richard, aici lan. Ascultă, avem o problemă. 
Harta nu mai e în siguranţă. Şi am analizat proba - 
cred că putem afla localizarea Zonei B, dacă.. 

Se auzi declicul telefonului ridicat. Auzi zgomotul 
unei răsuflări. 

— Richard? spuse el. 

— Nu, se auzi vocea, aici Thome. Cred c-ar fi mai 
bine să veniţi până aici imediat. 

Cele Cinci Morți 


— Am ştiut eu, spuse Malcolm, intrând În 
apartamentul lui Levine şi privind iute împrejur. Am 
ştiut c-o să facă aşa ceva. Ştii cât de nerăbdător 
este. l-am spus: nu te duce până nu avem toate 
informaţiile. Dar ar fi trebuit să mă aştept. Fireşte, 
s-a dus. 

— Da, s-a dus. 

— Mândria, spuse Malcolm, clătinând din cap. 
Richard trebuia să fie primul. Trebuia să vadă 
primul, să ajungă acolo primul. Sunt foarte 
îngrijorat, ar putea strica totul. Comportarea asta 
impulsivă e un fel de furtună în creier, care împinge 
neuronii la marginea haosului. Obsesia e doar o 
formă de dependenţă. Ce-ar fi dacă savanții ar avea 
autocontrol? Se obişnuiesc din timpul şcolii cu ideea 
că echilibrul strică. Uită că Neils Bohr nu era doar un 
mare fizician, ci şi un atlet olimpic. Acum, toţi vor să 
fie pedanţi şi agasanţi. Asta-i stilul profesioniştilor. 

Thorne îl privi pe Malcolm cu atenţie. | se păru că 
vede semnele mândriei rănite. 

— Ştiţi pe ce insulă a plecat? întrebă el. 

— Nu, nu ştiu, răspunse Malcolm, cotrobăind prin 
apartament, atent la fiecare lucru. Ultima data când 
am vorbit, îşi restrânsese căutările la cinci insule din 
sud. Dar nu se hotărâse la nici una dintre ele. 
Thome arătă către afişier, la imaginile din satelit. 

— Insulele astea? 

— Da, spuse Malcolm, aruncând o privire scurtă. 
Sunt cuprinse într-un arc de cerc, cam la zece mile 
în larg de golful Puerto Cortes. Se presupune c-ar fi 
nelocuite. Localnicii le numesc Cele Cinci Morți. 

— De ce? întrebă Kelly. 

— E o poveste veche a indienilor, răspunse 
Malcolm. Ceva despre un războinic curajos, capturat 
de un rege care l-a lăsat să-şi aleagă felul în care să 
moară. Ars, înecat, zdrobit, spânzurat, decapitat. 
Războinicul a răspuns că vrea să le încerce pe toate 
şi a mers din insulă în insula, trecând prin diferite 
încercări. Un fel de versiune din Lumea Nouă a 
muncilor lui Hercule... 

— Deci asta e! spuse Kelly şi ieşi în fugă din 
încăpere. 

Malcolm părea nedumerit. 

Se răsuci înspre Thome, care ridică din umeri. 

Kelly se întoarse, aducând cartea cu poze în limba 
germană. l-o înmână lui Malcolm. 

— Da, spuse el. Die Funf Todesarten. Cele cinci 
feluri de a muri. Interesant, e în germana... 

— Are o mulţime de cărţi în germană, spuse Kelly. 

— Chiar? Ticălosul! Nu mi-a spus niciodată... 

— Asta înseamnă ceva? se interesă Kelly. 

— Da, ceva foarte important. Vrei să-mi dai lupa? 

Kelly îi întinse o lupă de pe birou. 

— Ce înseamnă? 

— Cele Cinci Morți sunt insule vulcanice vechi. 
Ceea ce semnifică, din punct de vedere geologic, că 
sunt foarte bogate. Prin anii douăzeci, nemţii aveau 
de gând să le exploateze minier, spuse el, privind 
chioriş către imagini. Ah! Da, astea-s insulele, fără 
îndoială. Matanceros, Muerte, Tacano, Soma, Pena... 
Toate sunt nume ale morţii şi ale distrugerii... Bine. 
S-ar putea să fim pe-aproape. Avem vreo imagine 
din satelit cu analiza spectrografică a stratului de 
nori? 

— Asta o să vă ajute să găsiţi Zona B? spuse Arby. 

— Ce? făcu Malcolm, răsucindu-se pe călcâie. Ce 
ştii tu despre Zona B? 

Arby mai lucra încă la calculator. 

— Nimic. Doar că doctorul Levine căuta această 
Zonă B. Şi că numele apare în fişiere. 

— Ce fişiere? 

— Am recuperat unele fişiere InGen din computerul 
ăsta. Şi, căutând prin înregistrări vechi, am găsit 
referinţe la Zona B... Dar sunt cam confuze. Cum ar 
fi asta. 

Se lăsă pe spate, ca să-i permită lui Malcolm să 
vadă ecranul. 


Sumar: Planul de revizie nr.35 


Productie Zona B 

Manevranti aer Grad 5 pina la 7 

Structuri laboratoare intre 400cmm si 510cmm 

Securitate bio Nivel PK/3 pina la PK/5 

Viteza banda intre 3 mpm si 2.5 mpm 

Depozite intre 13 si 26 hectare 

Ehipa Q intre 17 (4 admin) si 19 (4 
admin) 


Protocol Com ET(VX) pina la RTD()VX 


Malcolm se încruntă. 

— Curios, dar nu ne ajută prea mult. Nu ne spune 
care dintre insule - nici măcar dacă e vorba despre 
o insulă. Ce mai ai acolo? 

— Păi... Arby bătu la iuţeală câteva taste. Să 
vedem. Mai e asta. 


ZONA B REŢEAUA INSULARĂ PUNCTE NODALE 
ZONA 1 (RIU) 1-8 

ZONA 2 (COASTĂ) 9-16 
ZONA 3 (CULME) 17-24 
ZONA 4 (VALE) 25-32 


— Bine, deci e vorba despre o insulă, spuse 
Malcolm, iar Zona B are o reţea - dar ce fel de 
reţea? De computere? 

— Nu ştiu, făcu Arby. Poate o reţea radio. 

— Cu ce scop? întrebă Malcolm. La ce-ar folosi o 
reţea radio? Nu-i văd utilitatea. 
_Arby ridică din umeri. O lua ca pe o provocare. 
Incepu din nou să tasteze furios. Apoi spuse: 

— Stai puţin!... Uite încă una... dac-aş putea s-o 
aranjez în pagină... Gata! Am făcut-o! 

Se îndepărtă de ecran ca să-i lase pe ceilalţi să 
vadă. Malcolm privi şi spuse: 

— Foarte bine. Chiar foarte bine! 


ZONA B - LEGENDĂ 


ARIPA ESTICĂ ARIPA VESTICĂ CHEI DE ÎNCĂRCARE 
LABORATOR CHEI DE ASAMBLARE INTRARE | 
PERIFERIC MIEZ PRINCIPAL GEO TURBINĂ 
DEPOZIT g SAT LUCRĂTORI MIEZ GEO 

STAȚIE DE BENZINĂ PISCINĂ/TENIS GRĂDINĂ LEGUME 
CASĂ MANAGERI CĂRARE CONDUCTE GAZ 
SECURITATE UNU SECURITATE DOI CONDUCTE TERMICE 
DOC RÎU . HANGAR NAVE SOLAR UNU 
DRUM MLAŞTINĂ DRUMRIU | DRUM CULME 

DRUM MUNTE DRUM STÎNCĂ STAUL 


— Acum ai ajuns undeva, spuse Malcolm, trecând 
cu ochii peste listă. O poţi scoate pe imprimantă? 

— Sigur, jubilă Arby. E chiar atât de bună? 

— Chiar aşa, spuse Malcolm. Kelly privi către Arby 
şi spuse: 

— Arb. Asta e legenda unei hărți! 

— Da, cred că da. Fain, nu? 

Apăsă o tastă şi trimise imaginea către 
imprimantă. 

Malcolm mai privi o dată lista, apoi îşi îndreptă din 
nou atenţia către hărţile de satelit, studiindu-le pe 
fiecare de aproape cu lupa, cu nasul aproape lipit de 
fotografii. 

— Arb, spuse Kelly, nu mai sta acolo degeaba. 
Haide! Recuperează harta! De ea avem nevoie! 

— Nu ştiu dacă am să reuşesc, spuse Arb. E în 
format pe treizeci şi doi de biţi. 

— Nu te mai plânge, Arb. Fă-o! 

— Nu-i nevoie, spuse Malcolm, îndepărtându-se de 
imaginile de satelit prinse în bolduri de afişier. Nu e 
important. 

— Nu? făcu Arb, puţin rănit în amorul propriu. 

— Nu, Arb. Te poţi opri. Pentru ca, din ce-ai 
descoperit până acum, sunt sigur că putem 
identifica insula pe loc. 

James 


Ed James căscă şi împinse mai tare casca în 
ureche. Voia să fie sigur că prinde totul. Se foi în 
scaunul şoferului din  Taurus-ul lui  cenuşiu, 
încercând să se aşeze mai confortabil şi să rămână 
treaz. Reportofonul continua să înregistreze, aşezat 
alături de carneţel şi de ambalajele mototolite ale 
două Big Mac-uri. James privi peste stradă, către 
apartamentul lui Levine. La ferestrele celui de-al 
treilea etaj, luminile erau aprinse. 

Microfonul miniatural pe care-l pusese săptămâna 
trecută funcţiona bine. Prin casca din ureche, auzi 
vocea unuia dintre puşti: 

— Cum? 

Apoi, tipul cu piciorul beteag, Malcolm, spuse: 

— Esenţa verificării este convergenta într-un singur 
punct a mai multor cai de raţionament. 

— Adică? întrebă puştiul. 

— Uită-te la imaginile Landsat, spuse Malcolm. 

Pe carneţel, James scrise LANDSAT. 

— Ne-am mai uitat la ele, spuse fata. 

James se simţi prost că nu-şi dăduse seama mai 
devreme că puştii lucrau pentru Levine. li ţinea bine 
minte, erau în clasa în care preda Levine. Un băiat 
scund, negru, şi o fetiţă albă, stângace. Nişte copii 
obişnuiţi: să fi avut vreo unsprezece, doisprezece 
ani. Trebuia să-şi fi dat seama. 

Acum nu mai conta, gândi el. Căpătase, oricum, 
informaţia. James vâri mâna în torpedo, scoase 
ultimii doi cartofi pai şi-i mâncă, aşa sleiţi cum erau. 

— Bine, îl auzi spunând pe Malcolm. E insula de 
aici. Pe insula asta s-a dus Levine. 

— Credeţi? spuse fata cu îndoială în glas. Asta-i... 
Isla Soma. 

James scrise ISLA SORNA. 

— Asta-i insula pe care-o căutăm, spuse Malcolm. 
De ce? Din trei motive care n-au legătură unul cu 
altul. Mai întâi, pentru că este proprietate privată, 
deci nu a fost cercetată cu atenţie de către guvernul 
costarican. Mai apoi, e proprietatea privată a cui? A 
nemților, care au concesionat drepturile de 
exploatare minieră în anii douăzeci. 

— Cărţile acelea în germană! 

— Exact. In al treilea rând, din lista lui Arby - şi din 
altă sursă independentă - reiese limpede că există 
gaz vulcanic în Zona B. Deci, care insulă are gaze 
vulcanice? la lupa şi uită-te singură. După cum vezi, 
numai una dintre insule. 

— Adică aici? spuse fata. 

— Exact. Asta-i fum vulcanic. 

— De unde ştiţi? 

— Din analiza spectrografică. Vezi vârful de aici, de 
pe grafic? E semnul prezenţei sulfului în pătura de 
nori. Nu există alte surse de sulf în afară de cele 
vulcanice. 

— Ce înseamnă vârful celălalt? întrebă fetiţa. 

— Metan, spuse Malcolm. Se pare că există acolo o 
sursă importantă de gaz metan. 

— Şi asta e vulcanică? întrebă Thome. 

— S-ar putea. Metanul este eliberat prin activitate 
vulcanică, dar cel mai adesea în timpul erupţiilor. 
Cealaltă posibilitate ar fi o sursă organică. 

— Organică? Ce înseamnă? 

— lerbivore mari şi... 

James nu reuşi să audă restul replicii, apoi puştiul 
spuse, parcă supărat: 

— Vreţi să-mi termin recuperarea fişierelor sau nu? 
— Nu, răspunse Thome. Nu mai contează acum, 
Arby. Ştim ce avem de făcut. Hai să mergem, copii! 

James ridică privirile către apartament şi văzu 
luminile stingându-se. Câteva minute mai târziu, 
Thome şi copiii ieşiră prin uşa din faţă. Urcară 
într-un jeep şi plecară. Malcolm se îndreptă către 
maşina lui, intră stângaci şi plecă în direcţia opusă. 

James se gândi să-l urmărească pe Malcolm, dar 
avea altceva de făcut acum. Pomi motorul, ridică 
telefonul şi formă un număr. 

Sisteme de teren 


O jumătate de oră mai târziu, când ajunseră înapoi 
la biroul lui Thome, Kelly făcu ochii mari, uimită. 
Majoritatea lucrătorilor plecaseră şi atelierul fusese 
curăţat. Cele două caravane şi Explorer-ul stăteau 
una lângă alta, proaspăt vopsite în verde-ânchis şi 
pregătite de plecare. 

— Le-au terminat! 

— Ţi-am spus, făcu Thome, apoi se întoarse către 
şeful echipei, Eddie Carr, un tânăr solid la vreo 
douăzeci de ani. Eddie, cum stăm? 

— Tocmai am terminat, Doc, spuse Eddie. 
Vopseaua e încă proaspătă în unele locuri, dar se 
usucă până dimineaţă. 

— Nu putem aştepta până dimineaţă. Plecăm 
acum. 

— Plecăm? Şi noi? 

Kelly şi Arby schimbară ocheade. Era ceva nou şi 
pentru ei. 

— Am nevoie de tine să conduci una dintre maşini, 
Eddie, spuse Thome. Trebuie să fim la aeroport 
până la miezul nopţii. 

— Dar credeam c-o să facem nişte teste de teren... 

— N-avem vreme pentru asta. Mergem direct la 
ţintă. 

Se auzi soneria de la uşa din faţă. 

— Probabil e Malcolm, spuse Thome, apăsând 
butonul care debloca uşa. 

— Nu facem probele de teren? insistă Eddie cu o 
privire îngrijorată. Părerea mea e să le scuturăm 
puţin, Doc. Am făcut nişte modificări destul de 
complexe aici şi... 

— Nu-i vreme, spuse Malcolm intrând în atelier. 
Trebuie să plecăm de îndată. Se întoarse către 
Thome. Sunt foarte îngrijorat în privinţa lui. 

— Eddie! făcu Thome. Ne-au venit actele de ieşire 
din ţară? 

— Sigur, le avem de două săptămâni. 

— Bine, adu-le şi sună-l pe Jenkins, spune-i să vină 
la întâlnire la aeroport şi să se ocupe de detalii. 
Vreau ca peste patru ore să fim în avion. 

— Bine, Doc, dar... 

— Taci şi fă ce ţi-am spus! 

— Plecaţi în Costa Rica? întrebă Kelly. 

— Exact. Trebuie să-l recuperăm pe Levine. Dacă 
nu e prea târziu. 

— Venim cu dumneavoastră, spuse Kelly. 

— Aşa-i, întări Arby. Mergem. 

— Sub nici o formă, spuse Thome. Nici nu 
discutăm. 

— Dar o merităm! 

— Doctorul Levine a vorbit cu părinţii noştri! 

— Deja avem permisiunea! 

— Aveţi permisiunea, spuse cu severitate Thome, 
să ieşiţi la testele de teren în pădurea aflată la o 
sută de mile de aici. Dar noi nu facem asta. Mergem 
într-un loc care ar putea fi foarte periculos, iar voi 
n-aveţi ce căuta acolo, asta să fie clar! 

— Dar... 

— Copii, făcu Thome; Nu mă pisaţi la cap. Vreau să 
dau un telefon. Adunaţi-vă lucrurile. Plecaţi acasă! 

Se întoarse şi se îndepărtă. 

— Măi să fie, mormăi Kelly. 

Arby scoase limba către spatele lui Thome şi 
mormăi: 

— Ce dobitoc! 

— Încadrează-te în program, Arby, spuse Thome, 
fără să privească înapoi. Voi doi mergeţi acasă. 
Punct. 

Intră în birou şi trânti uşa. 

Arby îşi vâri mâinile în buzunare. 

— N-ar fi putut găsi locul fără ajutorul nostru. 

— Ştiu, Arb, spuse ea. Dar nu-l putem obliga să ne 
ia. 

Se întoarseră spre Malcolm. 

— Doctore Malcolm, nu puteţi, vă rugăm... 

— Îmi pare rău, spuse Malcolm. Nu pot. 

— Dar... 

— Răspunsul e nu, copii. E prea primejdios. 


Învinşi, se îndreptară către maşinile care luceau 
sub luminile din tavan. Explorer-ul avea montate pe 
acoperiş şi capotă panourile fotovoltaice negre, iar 
interiorul era înghesuit cu echipament electronic 
lucitor. Imaginea în sine a Explorer-ului era 
suficientă să le dea senzaţia aventurii - o aventură 
la care ei nu aveau să participe. 

Arby aruncă o privire în caravana cea mai mare, 
făcând palmele streaşină între ochi şi fereastră. 

— Măiculiţă, ia uită-te la asta! 

— Eu intru, spuse Kelly şi deschise uşa. 

Fu surprinsă pe moment de rezistenţa şi de 
greutatea ei. Apoi urcă treptele. 

înăuntru, caravana era capitonată cu material 
cenuşiu şi avea o mulţime de echipament electronic. 
Era împărţită în secţiuni, pentru diferitele funcţii ale 
laboratorului. Zona principală era un laborator de 
biologie, cu tăviţe pentru probe, măsuţe de disecţie 
şi microscoape conectate la monitoare video. 
Laboratorul mai conţinea echipament biochimic, 

spectrometre şi o serie de analizoare automate. 
Alături se afla o secţiune computerizată, o bancă de 
date şi o secţiune pentru comunicaţii. Tot 
echipamentul de laborator fusese miniaturizat şi 
fixat pe panouri rabatabile, care se prindeau în 
bolţuri pe pereţi. 

— Asta-i mişto, spuse Arby. 

Kelly nu-i răspunse, absorbită de cercetările ei. 
Doctorul Levine făcuse planurile pentru caravană cu 
un scop bine precizat. Nu se vedeau provizii de 
substanţe pentru geologie, botanică sau chimie şi 
lipseau o mulţime de alte aparate necesare unei 
echipe de teren. Nu era un laborator ştiinţific 
general. Părea să fie doar o unitate de biologie şi o 
unitate mare computerizată. 

Biologie şi computere. 

Punct. 

Pentru ce fel de stadii fusese construită această 
caravană? 

De perete era prins un raft mic, în care cărţile erau 
fixate cu bandă Velcro. Trecu peste titluri: 
Modelarea sistemelor adaptative biologice, 
Dinamica comportamentului vertebratelor, 
Adaptarea în sistemele naturale şi artificiale, 
Dinozaurii din America de Nord, Preadaptare şi 
evoluție... Setul de cărţi părea ciudat pentru o 
expediţie în sălbăticie; dacă fuseseră alese după o 
anumită logică, aceasta îi scăpa. 

Păşi mai departe. Din loc în loc, de-a lungul 
pereţilor, putea vedea locurile unde caravana fusese 
întărită; pereţii erau străbătuţi de bare închise la 
culoare, din fibră de carbon, în formă de fagure. Il 
auzise pe Thome spunând că acelaşi material era 
folosit şi la construcţia supersonicelor. Foarte uşor şi 

foarte rezistent. Şi mai observă că toate geamurile 
fuseseră înlocuite cu o sticlă specială în care se 
găsea încastrată o plasă fină metalică. 

De ce trebuia să fie atât de rezistentă această 
caravană? A 

Se simţea puţin stânjenită. Işi aminti de legătura 
telefonică cu doctorul Levine de mai devreme. 
Richard spusese că era înconjurat. 

Cine îl înconjurase? 

Mai spusese: „Le pot simţi mirosul, mai ales 
noaptea”. 

La ce se referea? 

Cine erau El? 

Incă tulburată, Kelly se îndreptă spre partea din 
spate a caravanei, unde se afla o zonă de odihnă cu 
aspect intim; acolo, ferestrele aveau perdele 
cadrilate. O bucătărie compactă, o toaletă şi patru 
paturi. Compartimente de bagaje deasupra şi 
dedesubtul paturilor. Exista chiar şi o cabină de duş. 
Era drăguţ. 

De acolo, Kelly trecu prin burduful dintre caravane. 
Părea legătura dintre două vagoane de tren, un 
scurt pasaj de trecere. Intră în cealaltă caravană, 
care părea mai mult a fi destinată depozitării: 
cauciucuri de rezervă, piese, echipament de 
laborator, rafturi şi cufere. Toate proviziile care 
trebuiau unei expediţii lungi. Exista chiar şi o 
motocicletă prinsă la spatele caravanei. Kelly 
încercă să deschidă câteva cufere, dar erau 
încuiate. 

Dar chiar şi aici existau stâlpi de rezistenţă 
suplimentari. Această secţiune fusese construită 
foarte solid. 

De ce? se întrebă ea. De ce atâta rezistenţă? 

— Uită-te la asta, spuse Arby, stând dinaintea unui 
instrument de lângă perete. 

Era un panou complex cu afişaje cu LED-uri şi o 
mulţime de butoane; lui Kelly îi făcea impresia unui 
termostat complicat. 

— La ce serveşte? întrebă Kelly. 

— Monitorizează întregul trailer, spuse el. Poţi face 
orice din locul ăsta. Controlează toate sistemele, tot 
echipamentul. Uite, sunt şi camere video... 

Arby apăsă un buton şi unul dintre monitoare 
prinse viaţă. Îl văzură pe Eddie îndreptându-se către 
ei. 

— Hei, dar asta ce-i? făcu Arby. La partea de jos 
găsise un buton acoperit cu un căpăcel de 
siguranţă. Butonul era argintiu şi avea gravat pe el 
DEF. 

— Pariez că declanşează sistemul defensiv contra 
urşilor de care vorbea mai înainte. 

O clipă mai târziu, Eddie deschise uşa caravanei şi 
spuse: 

— Mai bine aţi termina cu prostiile, o să consumaţi 
bateriile. Haide. Aţi auzit ce-a spus doctorul. E 
vremea să vă întoarceţi acasă. 

Kelly şi Arby schimbară ocheade. 

— Bine, spuse Kelly. Plecăm. 

Părăsiră caravana fără tragere de inimă. 

Traversară atelierul către biroul lui Thome, să-şi ia 
rămas-bun. 

— Aş fi vrut să ne lase să mergem, spuse Arby. 

— Şi eu. 

— Nu vreau să stau acasă în vacanţă. O să mă 
pună la treabă tot timpul, făcu el, referindu-se la 
părinţi. 

— Ştiu. 

Nici Kelly nu voia să meargă acasă. Ideea testelor 
de teren din timpul vacanței de primăvară fusese 
perfectă din punctul ei de vedere, pentru că, în felul 
asta, ieşea din casă şi scăpa dintr-o situaţie 
dezagreabilă. In timpul zilei, mama ei lucra la 
introducerea datelor pe calculator într-o companie 
de asigurări, iar noaptea lucra ca ospătar la 
Denny's. Era tot timpul ocupată cu slujba, iar ultimul 
ei prieten, Phil, avea obiceiul să rămână deseori 
peste noapte în casă. Fusese bine câtă vreme o 
avusese pe Emily aproape, dar acum Emily studia la 
colegiul de asistente medicale, iar Kelly rămăsese 
singură în casă. lar Phil era cam ciudat. Dar mamei îi 
plăcea Phil, aşa că nu voia s-o audă pe Kelly 
spunând ceva rău despre el. li spunea tot timpul să 
aibă răbdare şi să mai crească. 

De aceea se îndrepta Kelly către biroul lui Thome, 
sperând inutil să-l convingă în ultima clipă. Thome 
vorbea la telefon, cu spatele la ei. Pe ecranul 
computerului, văzură una dintre imaginile de satelit 
pe care le luaseră din apartamentul lui Levine. 
Thome tot mărea imaginea. Bătură la uşă, o 
deschiseră puţin. 

— Pa, doctore Thome. 

— La revedere, doctore Thome. 

Thome se întoarse, ţinând receptorul la ureche. 

— Pa, copii. 

Le făcu un gest slab din mână. 

Kelly ezită. 

— Ştiţi, n-am putea vorbi o clipă despre... 

— Nu, scutură Thorne din cap. 

— Dar... 

— Nu, Kelly. Trebuie să prind legătura asta 
telefonică, spuse el. Acum e patru dimineaţa în 
Africa şi peste puţin timp, o să se ducă la culcare. 

— Cine? 

— Sarah Harding. 

— Vine şi Sarah Harding? spuse ea, întârziind în 
prag. 

— Nu ştiu, ridică Thorne din umeri. Vacantă 
plăcută, copii. Ne vedem peste o săptămână. 
Mulţumesc pentru ajutor. Plecaţi acum. 

Privi prin atelier. 

— Eddie, copiii pleacă. Condu-i la uşă şi dă-i afară! 
Adu-mi actele acelea! Şi fă-ţi bagajele, mergi cu 
mine! Apoi, cu voce indiferentă, spuse: Da, centrala, 
încă mai aştept. 

Şi se întoarse cu spatele. 

Harding 


Prin binoclul cu infraroşii, lumea apărea în umbre 
de un verde-fluorescent. Sarah Harding privea 
savana africană. Chiar în fată, deasupra ierburilor 
înalte, văzu o colină stâncoasă. Inapoia bolovanilor 
se vedeau clipind puncte verzi, lucitoare. Hyraxii de 
stâncă, gândi ea, sau nişte rozătoare mici de-acelaşi 
soi. 

Stătea în picioare în jeep; purta un tricou 
absorbant ca să se ferească de aerul rece al nopţii; 
resimţind greutatea binoclului, întoarse încet capul. 
Auzea ţipătul şi încerca să-i localizeze sursa. 

Ştia că animalele erau ascunse privirii, chiar şi din 
punctul înalt unde se afla, chiar şi ridicată în 
picioare în maşină. Se răsuci încet către nord, 
căutând mişcări în ierburi. Nu văzu nici una. Se 
întoarse iute, lumea verde se-nvârteji brusc. Acum 
privea către sud. 

Şi văzu. 

larba se despica după un model complicat, o dată 
cu înaintarea grupului care ţipa şi lătra, gata să 
atace. Preţ de o clipă, prinse imaginea femelei pe 
care ea o numea Figura Unu, sau Fl. F1 se 
deosebea de ceilalţi printr-o dungă albă între ochi. 
F1 înainta în salturi, în felul caracteristic hienelor, pe 
o parte; îşi arăta colții; aruncă o privire către restul 
grupului, notând poziţia fiecărui membru. 

Sarah Harding se răsuci cu binoclul la ochi, privind 
înaintea grupului. Văzu prada: o turmă de bivoli 
africani, îngropaţi până la piept în iarbă, agitaţi. 
Bivolii mugeau şi băteau din picioare. 

Hienele ţipară şi mai tare; în felul ăsta, prada 
devenea mai confuză. Trecură în goană prin turmă, 
încercând s-o spargă, să separe viţeii de mamele 
lor. Bivolii africani păreau proşti şi înceţi - în 
realitate, erau printre cele mai primejdioase 
mamifere africane mari, creaturi greoaie cu coame 
ascuţite şi cu o dispoziţie proastă, cunoscută de toţi. 
Hienele nu puteau spera să doboare un adult, decât 
dacă acesta era rănit sau bolnav. 

Dar aveau să încerce să prindă un vițel. 

De la volanul jeepului, Makena, asistentul ei, 
spuse: 

— Vreţi să mă apropii mai mult? 

— Nu, distanţa asta e bună. 

De fapt, era mai mult decât bună. Jeepul se afla pe 
o mică ridicătură şi aveau un câmp vizual mai bun 
decât de obicei. Cu ceva noroc, avea să înregistreze 
întreaga strategie a atacului. Pomi camera video 
aşezată pe un trepied de cinci picioare înălţime şi 
dictă rapid în reportofon. 

— F1 la sud, F2 şi F5 pe flancuri, la douăzeci de 
iarzi, F3 în centru, F6 ocolind de departe prin est. 
Nu-l văd pe F7. F8 ocoleşte prin nord. FI drept 
înainte. Rup rândurile. Turma se mişcă, bate din 
picioare. Uite-l pe F7. Direct înainte, prin turmă. F8 
intră dinspre nord. lese, încercuieşte din nou. 

Era comportamentul clasic al hienelor. Animalele 
conducătoare alergau prin turmă, în vreme ce 
celelalte îi dădeau ocol, apărând mai apoi dinspre 
laturi. Bivolii nu-i puteau urmări pe atacatori. 
Ascultă mugetele turmei, semn că aceasta intrase în 
panică şi că avea să rupă curând formaţia 
compactă. Animalele masive se despărţiră, se 
răsuciră, priviră neputincioase. Harding nu putea 

zări viţeii; erau sub nivelul ierbii. Dar le putea auzi 
strigătele plângăreţe. 

Hienele se întorceau. Bivolii bătură din picioare 
şi-şi  aplecară capetele  ameninţător. Hienele 
despicau ierburile, dând ocol, ţipând şi lătrând; 
sunetele căpătară un ritm staccato. Zări pentru o 
clipa femela F8, cu botul deja înroşit de sânge. Dar 
Harding nu văzuse atacul. 

Turma de bivoli fagi pe o distanţă scurtă către est, 
apoi se regrupă. O femelă se separase de turmă. 
Mugea fără încetare către hiene. Viţelul pe care-l 
luaseră fusese alei. 

Harding se simţi frustrată. Atacul fusese atât de 
iute - prea iute - ceea ce însemna ca hienele 
avuseseră noroc sau că viţelul fusese rănit dinainte. 
Sau poate că fusese foarte tânăr, poate chiar un 
nou-născut: mai erau câţiva bivoli cu viței. Trebuia 
să revadă videocaseta, să încerce să reconstituie 
ceea ce se întâmplase. Riscul studierii animalelor 
nocturne rapide, gândi ea. Fără nici o îndoială, 
hienele răpiseră un animal. Se adunaseră cu toate în 
acelaşi loc; ţipau şi săreau. Îl văzu întii pe F3, apoi 
pe F5, cu boturile însângerate. Acum apărură şi 
căţelanarii, scheunând să ajungă la pradă. Adulții le 
făcură loc de îndată, îi ajutară să mănânce. Uneori, 
smulgeau came de pe oase şi o întindeau celor mici 
ca s-o poată mânca. 

Sarah Harding era obişnuită cu acest 
comportament al lor şi devenise în ultimii ani cel 
mai mare expert din lume în problema hienelor. 
Când îşi raportase pentru prima oară descoperirile, 
colegii o întâmpinaseră cu neâncredere, ba chiar cu 
furie şi-i discutaseră rezultatele în termeni obraznici. 
Fusese atacata pentru că era femeie, pentru că era 

atrăgătoare, pentru că ar avea „o perspectivă 
feministă împovărătoare”. Rectorul universităţii îi 
reamintise că nu era încă titulară pe post. Colegii 
clătinaseră din cap, ameninţători. Dar Harding 
perseverase şi, încetul cu încetul, acumulând tot 
mai multe date, viziunea er asupra hienelor 
ajunsese să fie acceptată. 

Cu toate astea, hienele nu aveau să fie niciodată 
nişte fiinţe atrăgătoare, gândi ea, privindu-le cum se 
hrănesc. Păreau jalnice, cu capul prea mare şi trup 
uscăţiv, cu blana peticită şi mototolită, 
neândemânatice, cu un glas amintind prea tare de 
un hohot isteric. Într-o lume tot mai urbanizată, cu 
zgârie-nori de beton, animalele sălbatice erau 
romanţate, clasificate drept nobile şi jalnice, drept 
eroi şi tâlhari. În această lume condusă de 
mijloacele de informare, hiena era pur şi simplu 
prea nefotogenică pentru a putea fi admirată. De 
mult catalogate drept răufăcători ai câmpiei 
africane, nu se făcuse nici un studiu sistematic până 
ce nu-şi începuse Harding cercetările. 

Descoperirile ei aruncau o altă lumină asupra 
hienelor. Vânători curajoşi şi părinţi sensibili, trăiau 
într-o structură socială remarcabil de complexă - 
care, pe deasupra, mai era şi matriarhat. În ceea ce 
privea binecunoscutul țipăt, el reprezenta de fapt o 
formă de comunicare extrem de complexă. 

Auzi un răget şi prin binoclul cu infraroşii văzu 
primul dintre lei apropiindu-se de pradă. Era o 
femelă mare, dând târcoale tot mai aproape. 
Hienele lătrară şi atacară leoaicele, îndepărtându-şi 
puii. După câteva clipe, alţi lei apărură şi se aşezară 
să mănânce din prada hienelor. 

Leul, gândi ea. Era un animal destul de urâcios. 
Deşi era numit regele fiarelor, leii erau de fapt răi 
ŞI... 
Sună telefonul. 

— Makena, făcu ea. 

Telefonul sună din nou. Cine putea s-o caute la ora 
asta? 

Se încruntă. Prin binoclu, văzu leoaica ridicând 
privirea, întorcând capul să scruteze noaptea. 

Makena cotrobăia sub torpedo, căutând telefonul. 
Soneria se mai auzi de trei ori până ce-l găsi. 

Îl auzi spunând: 

— Jambo, mzee. Da, doctor Harding este aici. 

Îi înmână telefonul. 

— E doctor Thome. 

Fără tragere de inimă, renunţă la binoclul de 
noapte şi luă receptorul. II cunoştea bine pe Thome; 
el concepuse cea mai mare parte a echipamentului 
aflat în jeepul său. 

— Doc, ar fi bine să fie important. 

— Este, spuse Thome. Te sun în privinţa lui 
Richard. 

— Ce s-a-ntâmplat? 

Sarah îi simţi îngrijorarea, dar nu-i înţelegea 
motivul. În ultima vreme, Levine fusese o pacoste, îi 
telefonase aproape zilnic din California, obosind-o cu 
întrebări despre lucrul pe teren cu animalele. Avea o 
mulţime de întrebări despre ascunzişuri, despre 
paravane, despre protocolul de date şi înregistrări, 
şi tot aşa... 

— Ţi-a spus vreodată ce are de gând să studieze? 
întrebă Thome. 

— Nu, răspunse ea. De ce? 

— Chiar nimic? 

— Nu, repetă Harding. Era foarte secretos. Dar am 
înţeles că a localizat o populaţie de animale de care 
s-ar putea folosi ca să aducă un argument valabil 
asupra sistemelor biologice. Ştii cât de obsedat este 
de problema asta. De ce? 

— Pentru că a dispărut, Sarah! Malcolm şi cu mine 
credem că a intrat într-un soi de necaz. L-am 
localizat pe o insulă din Costa Rica şi acum vrem să 
mergem să-l recuperăm. 

— Acum? spuse ea. 

— In noaptea asta. Zburăm lă San Jose peste 
câteva ore. lan merge cu mine. Am vrea să vii şi tu. 

— Doc, făcu ea. Chiar dacă iau primul zbor din 
Seronera mâine dimineaţă către Nairobi, o să-mi 
trebuiască aproape o zi să ajung acolo. Şi asta dacă 
am noroc. Adică... 

— Tu hotărăşti, o întrerupse Thome. Am să-ţi dau 
detaliile şi tu ai să hotărăşti. 

Îi dădu informaţiile, iar ea le notă pe carneţelul 
prins de încheietura mâinii. Apoi Thome închise. 

Sarah rămase privind noaptea africană, simțind în 
faţă briza rece. Din beznă, auzi mărâitul leilor lângă 
pradă. Munca ei era aici. Viaţa ei era aici... 

— Doctor Harding? Ce facem? întrebă Makena. 

— Ne întoarcem, spuse ea. Trebuie să-mi fac 
bagajele. 

— Plecaţi? 

— Da. Plec. 

Mesaj 


Thorne conduse către aeroport, lăsând în urmă 
luminile din San Francisco. Malcolm stătea pe locul 
de alături. Privi către Explorer-ul care venea în urmă 
Şi spuse: 

— Eddie ştie care-i situaţia? 

— Da, răspunse Thome. Dar nu-s sigur că o şi 
crede. 

— lar copiii nu ştiu, aşa-i? 

— Aşa-i, spuse Thome. 

Se auzi un semnal scurt. Thome scoase pagerul 
radio, un aparat mic, negru, marca Envoy. Una 
dintre lumini clipea. Ridică ecranul şi-i înmână 
aparatul lui Malcolm. 

— Citeşte mesajul în locul meu. 

— E de la Arby, făcu Malcolm. Spune: „Călătorie 
plăcută. Dacă aveţi nevoie de noi, sunaţi-ne. 
Suntem aici, gata să vă ajutăm”. Şi dă un număr de 
telefon. 

Thome râse. 

— Sunt adorabili puştii ăştia. Nu renunţă niciodată. 
Apoi îi veni un gând şi se încruntă. Ce oră arată 
mesajul? 

— E transmis acum patru minute, răspunse 
Malcolm. Vine prin reţeaua de calculatoare. 

— Bine. Verificam şi eu... 

Făcură la dreapta, către aeroport. Văzură luminile 
de la distanţă. Malcolm privea sumbru înainte. 

— Nu e foarte înţelept din partea noastră să ne 
grăbim în felul ăsta. Nu aşa trebuie procedat. 

— Ar trebui să meargă totul bine, făcu Thome. 
Dacă nimerim pe insula care trebuie. 

— Nimerim, spuse Malcolm. 

— De unde ştii? 

— Cel mai important indiciu a fost unul despre care 
copiii nu ştiu. Cu câteva zile în urmă, Levine a văzut 
cadavrul unuia dintre animale. 

— Ce spui? 

— Da. A reuşit să arunce o privire înainte ca 
oficialităţile să-l ardă. Şi a descoperit că era marcat. 
A tăiat eticheta şi mi-a trimis-o. 

— Marcat? Adică... 

— Da. Ca un specimen biologic. Marcajul era vechi 
şi avea eroziuni datorate acidului sulfuric. 

— Trebuie să fie de provenienţă vulcanică, spuse 
Thome. 

— Exact. 

— Spui că era un marcaj vechi? 

— De câţiva ani, răspunse Malcolm. Dar 
descoperirea cea mai interesantă a fost felul în care 
a murit animalul. Levine a tras concluzia că animalul 
a fost rănit încă din timpul vieţii - o sfişietură la 
picior care ajungea până la os. 

— Adică animalul a fost rănit de către un alt 
dinozaur? întrebă Thome. 

— Da. Exact. 

Merseră un timp în tăcere. 

— Cine mai ştie, în afară de noi, despre insula 
asta? 

— Nu ştiu, răspunse Malcolm. Dar cineva încearcă 
să afle. Biroul meu a fost spart astăzi şi fotografiat. 

— Grozav, oftă Thome. Dar atunci nu ştiai unde era 
insula, nu? 

— Nu. Încă nu adunasem toate datele. 

— Crezi că le-a adunat altcineva? 

— Nu, spuse Malcolm. Suntem singurii. 

Exploatare 


Lewis Dodgson deschise brusc uşa purtând 
însemnul DEPOZIT ANIMALE şi imediat toţi câinii 
începură să latre. Dodgson traversă coridorul dintre 
rândurile de cuşti stivuite de ambele părţi până la 
zece picioare înălţime. Clădirea era mare; corporaţia 
Biosyn din Cupertino, statul California, avea nevoie 
de o clădire mare pentru animalele de laborator. 

Mergând alături de el, Rossiter, şeful companiei, îşi 
perie cu un gest sumbru reverele costumului italian. 

— Urăsc amărâtul ăsta de loc, spuse el. De ce-ai 
insistat să vin aici? 

— Pentru că trebuie să vorbim despre viitor, spuse 
Dodgson. 

— Ce duhoare, făcu Rossiter, aruncând o privire la 
ceasul de la mână. Dă-i drumul, Lew. 

— Putem discuta aici. 

Dodgson îl conduse la ghereta de sticlă a 
supraveghetorului, aflată în mijlocul clădirii. Sticla 
înăbuşea lătratul câinilor. Dar, prin fereastră, puteau 
vedea şirurile de animale. 

— E simplu, spuse Dodgson, începând să se plimbe 
cu mâinile la spate. Dar cred că e important. 

Lewis Dodgson, la cei patruzeci şi cinci de ani ai 
săi, era un tip copilăros şi obraznic. Trăsăturile îi 
erau tinereşti, iar felul de a se purta, blând. Dar 
aparențele înşelau - Dodgson cel cu chip de copil 
era unul dintre cei mai mârşavi şi agresivi 
geneticieni din generația lui. Cariera îi era 
controversată: îşi terminase studiile la Hopkins, dar 
fusese suspendat pentru că pusese la punct o 
terapie genetică pe oameni fără permisiunea 

procuraturii. Mai târziu, după ce se alăturase 
companiei Biosyn, dirijase un controversat test de 
vaccinare antirabică în Chile - fermierii, nişte bieţi 
analfabeți, nu fuseseră informaţi de faptul că 
serviseră drept cobai pentru teste. 

De fiecare dată, Dodgson explicase că era un 
savant grăbit şi că nu putea fi ţinut pe loc de nişte 
reglementări făcute pentru cei inferiori. Se descria 
pe sine drept „orientat în funcţie de rezultate”, ceea 
ce însemna de fapt că făcea orice lucru pe care-l 
consideră necesar pentru a-şi atinge scopurile. Era 
şi un neobosit promotor de sine. In cadrul 
companiei, Dodgson se prezenta drept cercetător, 
chiar dacă îi lipsea capacitatea de a conduce o 
cercetare originală; de fapt, nici nu făcuse vreuna 
vreodată. Intelectul lui era fundamental derivativ; 
niciodată nu se gândea la ceva până nu-i venea 
altcuiva ideea. Se pricepea foarte bine la 
„dezvoltarea” unei cercetări, însemnând, de fapt, că 
fura munca altuia, aflată într-un stadiu incipient. În 
treburi din astea era fără scrupule. Condusese, 
vreme de mulţi ani, secţia de inginerie reversă de la 
Biosyn, care, teoretic, examina produsele 
concurenţei şi determina felul în care erau 
concepute. Dar, practic, „ingineria reversă” se 
referea, în bună parte, la spionajul economic. 

Rossiter, fireşte, nu-şi făcea iluzii în privinţa lui 
Dodgson. Nu-l plăcea şi-l evita pe cât putea. 
Dodgson risca întotdeauna, sărea etape; îl făcea pe 
Rossiter să se simtă stânjenit. Dar Rossiter mai ştia 
şi că biotehnologia modernă însemna o luptă 
teribilă. Ca să rămână în competiţie, fiecare 
companie avea nevoie de un om precum Dodgson. 
lar Dodgson era foarte bun în munca lui. 

— Am să trec direct la subiect, spuse Dodgson, 
întorcându-se către Rossiter. Dacă acţionăm iute, 
cred că avem şansa să punem mâna pe tehnologia 
de la InGen. 

— lar...? oftă Rossiter. 

— Ştiu, Jeff. Ştiu ce simţi. Recunosc, e o adevărată 
poveste aici. 

— Poveste? Singura poveste este că ai ratat - ori 
de câte ori ai avut ocazia. Am tot încercat - şi pe 
uşa din fată şi pe cea din spate. La naiba, am 
încercat chiar să cumpărăm compania, când se afla 
sub Capitolul 11, pentru că ne-ai spus atunci c-ar fi 
disponibilă. Dar s-a dovedit a nu fi aşa. Japonezii nu 
voiau să vândă. 

— Inţeleg, Jeff. Dar să nu uităm... 

— Ce nu pot eu să uit, spuse Rossiter, este că am 
plătit şapte sute cincizeci de mii de dolari 
prietenului tău Nedry şi nu am căpătat nimic în 
schimb. 

— Dar, Jeff... 

— Apoi am plătit cinci sute de mii de dolari 
spărgătorului acela de mariaje, Dai-Ichi. Nici de aici 
n-a ieşit nimic, încercările noastre de a acapara 
tehnologia InGen au fost complet ratate. Asta nu pot 
eu să uit. 

— Important, sublinie Dodgson, este să continuăm 
lupta. Tehnologia asta este vitală pentru viitorul 
companiei noastre. 

— Aşa spui tu. E 

— Lumea se schimbă, Jeff. Incerc să rezolv una 
dintre problemele majore cu care se va confrunta 
compania asta în secolul douăzeci şi unu. 

— Şi anume? 

Dodgson arătă pe geam către câinii care lătrau. 

— Testele pe animale. Hai s-o recunoaştem, Jeff: 
an de an, suntem din ce în ce mai presaţi să nu mai 
folosim animale pentru teste şi cercetări. In fiecare 
an, tot mai multe demonstraţii, dezvăluiri, articole 
de presă. La început, aveam de-a face numai cu 
nişte indivizi plini de zel şi fără minte, susținuți de 
celebrităţile de la Hollywood. Dar acum avem pe cap 
o mişcare adevărată: chiar şi filozofii de la 
universitate au început să spună că testele pe 
maimuțe, pe câini şi chiar pe cobai sunt lipsite de 
etică; cică animalele ar fi tratate nedemn. Am primit 
chiar şi unele proteste referitoare la „exploatare”, 
deşi animale de felul ăsta se găsesc în farfurii, ca 
meniu, peste tot. Îţi spun, Jeff, mişcarea asta n-o să 
se termine niciodată. Până la urmă, cineva o să 
ajungă să spună că nu mai putem exploata nici 
măcar bacteriile pentru a crea produse genetice. 

— Ei, haide... 

— Aşteaptă şi-ai să vezi. O să se ajungă şi-aici. 
Singura şansă ar fi sa avem animale create în 
întregime prin procedee genetice. la gândeşte-te - 
un animal care a dispărut şi este readus la viaţă 
este doar un obiect cu scopuri practice, nu un 
animal. Nu poate avea nici un drept. A dispărut deja. 
Deci, dacă există, e numai pentru că noi l-am 
fabricat. L-am făcut, l-am patentat, e proprietatea 
noastră. Şi e un câmp de teste perfect. Cred că 
sistemele enzimatice şi hormonale ale dinozaurilor 
sunt identice cu acelea ale mamiferelor. Pe viitor, 
medicamentele vor putea fi testate pe dinozauri 
mici la fel de bine ca pe câini sau cobai - cu mult 
mai puţine riscuri din punct de vedere juridic. 

Rossiter clătină din cap. 

— Aşa crezi tu. 

— Ştiu că aşa o să fie. De fapt, sunt nişte şopârle 
mari, Jeff. 

Şi nimeni nu are la inimă şopârlele. Nu seamănă cu 
căţeluşii ăştia drăguţi care-ţi ling mâna şi-ţi rup 
inima. Şopârlele n-au personalitate. Sunt nişte şerpi 
cu picioare. 

Rossiter oftă. 

— Jeff... Vorbim despre libertatea adevărată. 
Pentru că, în momentul ăsta, orice acţiune asupra 
animalelor vii este blocată de piedici morale şi 
legale. Vânătorii de mare calibru nu mai pot 
împuşca un leu sau un elefant - aceleaşi animale pe 
care taţii şi bunicii lor obişnuiau să le împuşte, apoi 
să pozeze mândri alături de ele. Acum există 
formulare, licenţe, cheltuieli - şi o mare povară 
morală. În zilele noastre, nu îndrăzneşti să împuşti 
un tigru şi mai apoi s-o recunoşti. In lumea de azi, 
eşti mai vinovat dacă împuşti un tigru decât dacă-ţi 
împuşti părinții. Tigrii au avocaţi. Dar ia 
imaginează-ţi: o rezervă specială păstrată pentru 
vânătoare, poate undeva prin Asia, unde indivizi 
bogaţi şi importanţi pot vâna tiranozauri şi 
triceratopşi în mediul lor natural. Ar fi o atracţie 
incredibilă. Câţi vânători au pe perete un cap de 
cerb împăiat? Lumea-i plina de astfel de trofee. Dar 
câţi se pot lăuda că au un cap de tiranozaur atârnat 
deasupra barului? 

— Doar nu vorbeşti serios! 

— Incerc să subliniez un lucru, Jeff: animalele astea 
sunt exploatabile în întregime. Putem face cu ele 
orice! 

Rossiter se ridică de la masă şi-şi vâri mâinile în 
buzunare. Oftă, apoi ridica privirile spre Dodgson. 

— Animalele mai există încă? 

Dodgson dădu încet din cap. 

— Şi ştii unde sunt? 

Dodgson repetă mişcarea. 

— Bine, spuse Rossiter. Fă-o! 

Se întoarse către uşă, apoi se opri şi privi înapoi. 

— Dar, Lew, spuse el. Hai să ne lămurim. Asta-i tot. 
E pentru ultima oară. Ori capeţi animalele acum, ori 
s-a terminat. E pentru ultima oară. Ai priceput? 

— Nu-ţi face griji, spuse Dodgson. De data asta, 
pun mâna pe ele. 

A TREIA CONFIGURAȚIE 


„in faza intermediară, complexitatea aflată în 
dezvoltare rapidă în interiorul sistemului ascunde 
riscul haosului iminent. Dar acest risc e acolo, 
prezent.” 

IAN MALCOLM 


148 


Micheal Crichton - Lumea pierdută 


Costa Rica 


În Puerto Cortes ploua cu găleata. Ploaia bătea 
darabana pe acoperişul gheretei metalice de lângă 
aeroport. Ud până la piele, Thome stătea şi aştepta, 
în vreme ce ofiţerul costarican verifica şi răsverifica 
actele. Se numea Rodriguez şi era doar un puşti de 
douăzeci de ani, îmbrăcat într-o uniformă care-i 
venea prost - un puşti îngrozit să nu facă vreo 
greşeală. 

Thorne privi afară către pistă, unde, în lumina 
blândă a răsăritului, containerele erau scoase cu 
macaraua din burţile a două elicoptere mari Huey. 
Eddie Carr era acolo, în ploaie, lângă Malcolm, 
strigând ordine lucrătorilor care fixau cablurile. 

Rodriguez răsfoi printre hârtii. 

— Deci, senor Thome, după cele scrise aici, 
destinaţia dumneavoastră este Isla Soma... 

— Corect. 

— lar containerele conţin doar vehicule? 

— Exact. Vehicule de cercetări. 

— Soma e un loc primitiv. Nu există petrol, nici 
provizii, nici măcar drumuri care să-şi merite 
numele... 

— Ai fost pe-acolo? 

— Eu însumi, nu. Pe cei de aici nu-i interesează 
insula aceea. E un loc sălbatic, numai stânci şi 
junglă. Nu există nici un loc sigur ca să tragi la mal 
cu barca, decât în condiţii foarte speciale. De 
exemplu, astăzi nimeni nu poate ajunge acolo. 

— Inţeleg, spuse Thome. 

— Vreau doar să vă avertizez, continuă Rodriguez, 
de greutăţile peste care o să daţi la fata locului. 


149 


Micheal Crichton - Lumea pierdută 


— Cred că suntem pregătiţi. 

— Aţi luat rezerve de benzină pentru maşini? 

Thome oftă. De ce să se mai obosească să-i 
explice? 

— Da, am luat. 

— Şi sunteţi numai trei, doctor Malcolm, dumneata 
şi asistentul dumitale, senor Carr? 

— Corect. 

— Şi aveţi de gând să staţi mai puţin de o 
săptămână? 

— Aşa-i. Mai precis, vreo două zile; cu ceva noroc, 
sperăm să plecăm de pe insulă mâine. 

Rodriguez răsfoi din nou actele, ca şi cum ar fi 
căutat un indiciu ascuns. 

— Ei... 

— E vreo problemă? făcu Thome, aruncând o 
privire către ceasul de la mână. 

— Nici una, senor. Permisele dumneavoastră sunt 
semnate de directorul general al Rezervaţiilor 
Naturale. Sunt în regulă... Rodriguez ezită. Dar e un 
lucru tare neobişnuit că s-a acordat un asemenea 
permis. 

— De ce? 

— Nu ştiu detalii, dar acum câţiva ani a fost o 
problemă pe una dintre insule şi, de atunci, 
Departamentul  Rezervaţiilor Naturale a închis 
pentru turişti toate insulele din Pacific. 

— Noi nu suntem turişti, preciză Thome. 

— Înţeleg asta, senor Thome. 

Rodriguez răsfoi încă o dată actele. 

Thome aştepta. 

Afară, pe pistă, sistemele de prindere ale 
containerului intrară în funcţiune şi containerul se 
ridică. 

— Foarte bine, senor Thome, spuse în sfirşit 
Rodriguez, ştampilând actele. Vă urez noroc! 

— Mulţumesc, făcu Thome. 

Vâri actele în buzunar, îşi aplecă fruntea sub bătaia 
ploii şi fugi înapoi, către pistă. 

La trei mile în afara țărmului, elicopterele 
străpunseră stratul de nori al coastei, ieşind în 
lumina dimineţii. Din cabina elicopterului din faţă, 
Thome putea privi în sus şi-n jos, de-a lungul 
coastei. Văzu cinci insule la distanţe diferite faţă de 
țărm - stânci înalte, ascuţite şi aspre, ieşind din 
marea albastră şi agitată. Insulele se aflau la 
distanţă de câteva mile una de alta, fără îndoială 
făcând parte dintr-un vechi lanţ vulcanic. 

Apasă butonul difuzorului. 

— Care e Soma? 

Pilotul arătă înainte. 

— Noi le spunem Cele Cinci Morți, spuse el. Isla 
Muerte, Isla Matanceros, Isla Pena, Isla Tacano şi 
Isla Soma, care e cea mai mare şi cea mai departe 
către nord. 

— Ai fost pe-acolo? 

— Niciodată, senor. Dar cred c-o să găsim un loc 
de aterizare. 

— De unde ştii? 

— Cu câţiva ani în urmă, s-au făcut nişte zboruri 
într-acolo. Am auzit c-au venit nişte americani şi că 
au făcut nişte zboruri din când în când. 

— Nu germani? 

— Nu, nu. N-au mai fost nemți pe-aici... de nu ştiu 
când. De prin război. Americanii au venit... 

— Când se petrecea asta? 

— Nu ştiu exact. Să fi trecut vreo zece ani... 

Elicopterul se răsuci către nord, trecând pe lângă 
cea mai apropiată insulă. Thome zări terenul chinuit, 
vulcanic, acoperit cu junglă deasă. Nu se vedea nici 
un semn de viaţă, nici o construcţie. 

— Pentru localnici, insulele astea nu sunt tocmai 
locuri de distracţie, observă pilotul. Se spune ca 
de-aici nu vine nimic bun, zâmbi el. Dar ce ştiu ei? 
Nu-s decât nişte indieni superstiţioşi... 

Acum survolau apa, îndreptându-se direct către 
Isla Soma. Se vedea limpede că era un vechi crater 
vulcanic: golaş, cu pereţi de stâncă roşii-cenuşii, 
erodat de intemperii. 

— Unde acostează navele? 

Pilotul arată către un loc în care marea fierbea şi 
se lovea de stânci. 

— Pe partea de răsărit a insulei sunt multe peşteri, 
făcute de valuri. Unii dintre localnici numesc insula 
asta Isla Gemido. Înseamnă „geamăt”, după 
sunetele pe care le scot valurile înăuntrul peşterilor. 
Unele peşteri merg până în interior şi, uneori, cu o 
barcă, se poate face şi traversarea. Dar asta nu pe 
vremea pe care o vedeţi acum. 

Thome se gândi la Sarah Harding. Dacă avea să 
vină, avea să aterizeze mai târziu în acea zi. 

— Am o colegă care s-ar putea să sosească în 
după-amiaza asta, spuse el. Ai putea s-o aduci? 

— Îmi pare rău, făcu pilotul. Avem o treabă în Golfo 
Juan. Nu ne întoarcem decât la noapte. 

— Cum ar putea să ajungă? 

Pilotul scruta marea. 

— Poate reuşeşte cu vreo barcă. Marea se schimba 
de la o ora la alta. Poate că are noroc. 

— Ai să te-ntorci mâine după noi? 


152 


Micheal Crichton - Lumea pierdută 


— Da, senor Thome. Venim dimineaţă devreme. 
Atunci e vântul cel mai bun. 

Elicopterul se apropie dinspre apus, ridicându-se la 
câteva sute de picioare, trecând pe deasupra 
culmilor stâncoase ca să descopere interiorul Islei 
Gemido. Insula părea la fel cu celelalte: rigole 
vulcanice şi ravine, bine acoperite cu junglă deasă. 
Din aer, era frumoasă, dar Thome ştia că deplasarea 
pe un astfel de teren avea să fie îngrozitoare. Privi 
atent în jos, căutând trasee abordabile. 

Elicopterul se lăsă în jos, dând roată zonei centrale. 
Thome nu văzu nici clădiri, nici drumuri. Elicopterul 
cobori către junglă. Pilotul spuse: 

— Din pricina stâncilor, vânturile de aici sunt foarte 
proaste. Multe rafale şi curenţi ascendenți. Un 
singur loc de pe insulă e sigur pentru aterizare. Privi 
pe fereastră. Ah, da. Acolo! 

Thorne văzu un luminiş năpădit de ierburi înalte. 

— O sa aterizam acolo, spuse pilotul. 

Isla Sorna 


Eddie Carr cobori în iarba înaltă a luminişului şi se 
întoarse cu spatele, să se ferească de norii de praf; 
cele două elicoptere se desprinseră de la sol şi se 
ridicară în aer. După numai câteva clipe, se vedeau 
abia ca nişte pete mici, cu zgomot din ce în ce mai 
slab. Eddie făcu mâna streaşină la ochi şi ridică 
privirile. 

— Când se-ntorc? întrebă el, pe un ton de om 
părăsit. 

— Mâine dimineaţă, spuse Thome. O să-l găsim pe 
Levine până atunci. 

— Cel puţin, aşa ar trebui, observă Malcolm. 

Elicopterele  dispărură după creasta înaltă a 
craterului. 

Carr rămase alături de Thome şi Malcolm, în 
luminişul scăldat în dogoarea dimineţii şi în liniştea 
profundă a insulei. 

— Locul asta îţi cam dă fiori, spuse Eddie, 
trăgându-şi pe ochi şapca de baseball. 

Eddie Carr avea douăzeci şi patru de ani şi 
crescuse în Daly City. Era brunet, îndesat şi 
puternic. Trupul îi era musculos, dar mâinile i se 
păstraseră elegante, cu degete lungi şi subţiri. Eddie 
avea un talent deosebit - Thome îi spunea mai 
degrabă geniu - pentru mecanică. Eddie putea 
construi şi repara orice. Işi putea da seama de cum 
funcţionează un dispozitiv doar privindu-l. Thorne îl 
angajase cu trei ani în urma, oferindu-i prima lui 
slujbă după ce ieşise din colegiu. Ar fi trebuit să fie o 
slujbă temporară, să câştige bani cu care să se 
întreţină la o şcoală superioară. Dar Thome 

devenise de multă vreme dependent de Eddie. lar 

Eddie, dinspre partea lui, nu prea era interesat să 
treacă din nou cu nasul în cărţi. 

Totuşi, privind de jur împrejur prin luminiş, nu se 
gândise niciodată că o să ajungă într-o asemenea 
situaţie. Eddie era un produs al oraşului, obişnuit cu 
mişcarea, cu zgomotul claxoanelor şi cu traficul. 
Liniştea asta dezolantă îl făcea să nu se simtă în 
apele lui. 

— Haide, spuse Thome, punându-i o mână pe 
umăr. Să pornim. 

Se  întoarseră către  containerele lăsate de 
elicoptere la câţiva iarzi distanţă, în iarba înaltă. 

— Pot să vă ajut cu ceva? întrebă Malcolm. 

— Nu te supăra, dar nu, spuse Eddie. E mai bine să 
ne ocupăm noi înşine de despachetat. 

Trecu o jumătate de oră până ce desfăcură 
bolţurile panourilor din spate, le coborâră la pământ 
şi pătrunseră în containere. Le trebuiră apoi doar 
câteva minute să scoată maşinile. Eddie urca la 
volanul Explorer-ului şi porni motorul. Torsul uşor al 
injectorului abia daca se auzi. 

— Cum stăm cu bateria? întrebă Thome. 

— Plină, răspunse Eddie. 

— Solarele sunt bune? 

— Mda. Par în regulă. 

Eddie se simţea uşurat. Supraveghease personal 
transformarea maşinilor pe energie electrică, dar 
fusese o treabă grăbită şi nu avuseseră timp să le 
testeze minuţios. Deşi maşinile electrice foloseau o 
tehnologie mai puţin complicată decât cele cu motor 
cu combustie internă - relicvă a secolului 
nouăsprezece - Eddie ştia că un echipament 
netestat era riscant pe teren. 

Mai ales atunci când echipamentul folosea ultima 
tehnologie. Acest fapt îl tulbura pe Eddie mai mult 
decât voia el să recunoască. Precum cei mai mulţi 
mecanici cu talent nativ, era un tip profund 
conservator. li plăcea să lucreze - orice, fără să 
conteze - dar asta presupunea să folosească 
tehnologie testată şi dovedită. Din nefericire, de 
această dată nu avusese nici un cuvânt de spus. 

Eddie era îngrijorat în privinţa a două lucruri. Mai 
întâi, în privinţa panourilor negre fotovoltaice, cu 
şirurile lor de faguri octogonali de silicon, montate 
pe acoperişul şi pe capota maşinilor. Aceste panouri 
erau eficiente şi mult mai puţin fragile decât vechile 
panouri solare. Eddie le fixase cu sisteme speciale 
de reducere a vibraţiilor de concepţie proprie. 
Rămânea însă un risc incalculabil: în cazul în care 
panourile ar fi suferit vreo stricăciune, nici 
vehiculele, nici aparatele electronice n-ar mai fi fost 
în stare să se alimenteze. Toate sistemele ar fi 
cedat. 

Cealaltă grija a lui era faţă de baterii. Thome 
alesese noile baterii cu ioni de litiu de la Nissan, 
extrem de eficiente şi de rezistente. Dar erau încă în 
stadiul de experiment, ceea ce pentru Eddie 
însemna doar o forma politicoasă de a spune că nu 
se putea pune încă bază pe ele. 

Eddie voise cu tot dinadinsul să ia şi rezerve; 
insistase pentru un mic generator cu motorină, 
pentru orice eventualitate; insistase să mai ia o 
mulţime de alte lucruri. De fiecare dată fusese 
respins. In asemenea circumstanţe, Eddie făcuse 
singurul lucru raţional posibil: încorporase în sistem 
câteva rezerve fără să spună nimănui. 

Era aproape sigur că Thome ştia. Dar Thorne nu 
spusese niciodată nimic. lar Eddie nu adusese 
subiectul în discuţie. Dar acum, aici, pe această 
insulă izolată, era bucuros c-o făcuse. Pentru că, de 
fapt, niciodată nu există siguranţă absolută. 


Thome privi manevrele lui Eddie: Explorer-ul ieşi 
din container cu spatele şi se opri în iarba înaltă. 
Eddie lăsă maşina în mijlocul luminişului, acolo unde 
soarele bătea în panouri şi încărca bateriile. 

Thome se aşeză la volanul primei caravane şi pomi 
în marşarier. Părea ciudat să conduci un vehicul atât 
de tăcut; cel mai puternic zgomot era cel al 
cauciucurilor pe podeaua de metal a containerului. 
lar după ce ajunse pe iarbă, abia dacă se mai auzi 
ceva. Thome ieşi din cabină şi legă cele două 
caravane între ele cu burduful flexibil de oţel. 

In sfirşit, îşi îndreptă atenţia asupra motocicletei. Şi 
aceasta era tot electrică; Thome o duse până în 
spatele Explorer-ului, o ridică pe suporturi şi o 
conectă la cablul electric al vehiculului ca să-şi 
reâncarce bateriile. Făcu apoi câţiva paşi în spate. 

— Gata. 

Din luminişul înfierbântat şi liniştit, Eddie privi spre 
coama circulară a craterului ridicându-se mult 
deasupra junglei dese. Stâncile golaşe, cu pereţii 
abrupți şi imposibil de escaladat, tremurau în 
căldura dimineţii. Se simţea izolat, prins în capcană. 

— De ce-ar veni vreodată cineva aici? făcu el. 

Malcolm, sprijinindu-se în baston, zâmbi. 

— Ca să se îndepărteze de toată lumea, Eddie. Tu 
n-ai vrut niciodată să te izolezi? 

— Numai atunci când a fost nevoie, răspunse 
Eddie. Mie îmi place să am întotdeauna o pizzerie 
prin apropiere, dacă înţelegeţi ce vreau să spun. 

— Ei bine, acum n-o mai ai. 

Thome se întoarse către panoul din spate al 
caravanei şi scoase două puşti grele. Sub 
încărcătorul fiecăreia erau prinse, unul lângă altul, 
două rezervoare de aluminiu. Îi înmâna unul dintre 
ele lui Eddie, iar pe celălalt i-l arăta lui Malcolm. 

— Ai mai văzut vreodată aşa ceva? 

— Am citit despre ele, spuse Malcolm. E o chestie 
suedeză, nu? 

— Aşa-i. Puşca Lindstradt cu aer comprimat. Cea 
mai scumpă armă din lume. Rezistentă, simplă, 
precisă şi de încredere. Trage o săgeată Fluger, cu 
viteză subsonică şi descărcare la impact, conţinând 
orice substanţă doreşti. 

Thome deschise încărcătorul, descoperind un rând 
de baterii de plastic pline cu un lichid de culoarea 
paiului. Fiecare cartuş avea în vârf un ac de trei inci 
lungime. 

— Le-am încărcat cu extract otrăvitor de conus 
purpurascens. Este cea mai puternică neurotoxină 
din lume. Acţionează în două miimi de secundă. E 
mai rapidă decât conducţia nervoasa. Animalul cade 
înainte să simtă înţepătura. 

— E mortală? Thome dădu din cap. 

— Nu ne jucăm aici. Aminteşte-ţi, să nu te-mpuşti 
singur în picior cu asta, pentru c-ai să mori înainte 
să-ţi dai seama c-ai apăsat pe trăgaci. 

Malcolm dădu din cap. 

— Există vreun antidot? 

— Nu. Dar la ce-ar folosi? N-ai avea timp să-l 
administrezi. 

— Asta simplifică lucrurile, făcu Malcolm, luând 
puşca. 

— Am vrut doar să te avertizez, spuse Thome. 
Eddie? Hai să mergem. 

Pârâul 

Eddie urcă în Explorer. Thorne şi Malcolm urcară în 
cabina caravanei. O clipă mai târziu, radioul intră în 
funcţiune. 

— Porneşti baza de date, Doc? întrebă Eddie. 

— Chiar acum, răspunse Thome. 

Introduse discul optic în fanta din torpedo. Pe micul 
monitor din faţă apăru insula, dar imaginea era în 
mare parte acoperită de nori. 

— La ce-mi foloseşte? spuse Malcolm. 

— Aşteaptă, făcu Thome. Sistemul mai prelucrează 
încă. O să însumeze datele. 

— Care date? 

— Radar. 

In scurt timp, o imagine radar de satelit se 
suprapuse peste fotografie. Radarul putea penetra 
prin stratul de nori. Thome apăsă un buton şi 
computerul întări marginile, mări calitatea detaliilor, 
marcând reţeaua slabă, ca o plasă de păianjen, a 
sistemului de drumuri. 

— Destul de istet, făcu Malcolm pe un ton care lui 
Thome îi păru încordat. 

— Am căpătat imaginea, anunţă Eddie prin radio. 

— Vede şi el acelaşi lucru? întrebă Malcolm. 

— Da. Pe monitorul lui. 

— Dar nu am SPG-ul, continuă neliniştit Eddie. Nu 
funcţionează? 

— Măi băieţi, spuse Thome. Nu fiţi aşa nerăbdători. 
Sistemul încă mai citeşte discul optic. Aşteaptă 
datele şi de la staţiile nod. 

Pe acoperişul caravanei era montat conul 
Senzorului de Poziţionare Globală. Preluând date de 

la sateliții orbitali de navigaţie, aflaţi la mii de mile 
deasupra, SPG-ul putea calcula poziţia vehiculelor 
cu o precizie de câţiva iarzi. După o clipă, un X roşu 
clipitor apăru pe harta insulei. 

— Perfect, spuse Eddie prin staţie. Am imaginea. 
Se pare că un drum iese din luminiş către nord. 
Într-acolo mergem? 

— Aşa aş propune, răspunse Thome. 

După cum arăta harta, drumul şerpuia preţ de 
câteva mile în interiorul insulei, înainte să ajungă în 
locul în care se uneau toate drumurile. Acolo se 
ghicea forma unor clădiri, dar era greu de spus cu 
siguranţă. 

— Bine, Doc. Pornim. 

Eddie trecu pe lângă ei şi preluă conducerea. 
Thome acceleră şi caravana pomi bâzâind, urmând 
Explorer-ul. Pe locul pasagerului, Malcolm tăcea, 
preocupat de un notebook pe care-l ţinea în braţe. 
Nu privi nici o clipă pe fereastră. 

În scurt timp, părăsiră luminişul şi intrară în desiş. 
Luminile de pe consola lui Thome clipiră: maşina 
trecea pe baterii. Prin coroanele arborilor nu 
pătrundea suficientă lumină solară pentru a 
alimenta caravana. Continuară drumul. 

— Cum merge, Doc? întrebă Eddie. Te ţin bateriile? 

— E bine, Eddie. 

— Pare nervos, observă Malcolm. 

— E îngrijorat din pricina echipamentului. 

— Pe naiba, se amestecă Eddie în discuţie. Sunt 
îngrijorat din pricina mea. 

Deşi drumul era prost şi năpădit de ierburi, 
înaintau bine. După zece minute, ajunseră la un 
pârâu cu maluri noroioase. Explorer-ul pomi să-l 


161 


Micheal Crichton - Lumea pierdută 


traverseze, apoi se opri. Eddie ieşi din cabină, păşi 
pe stânci în apă, întorcându-se din drum. 

— Ce s-a întâmplat? 

— Am văzut ceva, Doc. 

Thome şi Malcolm ieşiră şi ei din caravana şi 
rămaseră pe mal. Auzeau strigătele îndepărtate ale 
unor păsări. Malcolm ridică privirea, încruntat. 

— Păsări? întrebă Thome. 

Malcolm clătină din cap în semn ca nu. 

Eddie se aplecă şi scoase din noroi o bucată de 
pânză. Gore-Tex verde-ânchis, cu o fişie de piele pe 
una dintre margini. 

— Asta-i de la un rucsac de-al nostru, spuse el. 

— Cel făcut pentru Levine? 

— Da, doctore. 

— Ai pus un senzor în rucsac? întrebă Thome. 

Aveau obiceiul să coasă un senzor de localizare 
înăuntrul rucsacurilor. 

— Da. 

— Pot s-o vad? ceru Malcolm. 

Luă bucata de pânză şi o ridică la lumină. Trecu cu 
atenţie degetele peste marginea sfişiată. 

Thome scoase un mic receptor de la centură. Părea 
un pager de dimensiuni ceva mai mari. Privi datele 
afişate pe ecranul cu cristale lichide. 

— Nu capăt nici un semnal... 

Eddie cercetă cu privirea malul noroios. Se aplecă 
din nou. 

— Incă o bucată de pânză. Şi încă una. Se pare că 
rucsacul a fost sfişiat în bucăţi, doctore. 

Un alt strigăt de pasăre trecu pe lângă ei, distant, 
fără înţeles. Malcolm scrută depărtarea, încercând 
să localizeze. sursa. Apoi îl auzi pe Eddie spunând: 

— A-aa... Avem oaspeţi. 

Erau vreo şase animale cu piele 
verde-strălucitoare, cu înfăţişare de şopârlă, strânse 
în grup lângă caravană. Aveau mărimea unor găini 
şi ciripeau agitat, în timp ce stăteau pe labele din 
spate, sprijinindu-se pe cozile întinse. Când păşeau, 
capul li se bălăbănea în sus şi-n jos, cu tresăriri 
nervoase. Scoteau sunete clare, aducând foarte tare 
cu ale unor păsări. Cu toate astea, semănau cu nişte 
şopârle cu coadă lungă. Aveau figuri atente, 
nedumerite şi-şi plecau capul pe-o parte, atunci 
când priveau către oameni. 

— Ce-i asta, un congres al salamandrelor? făcu 
Eddie. Şopâărlele verzi stăteau şi-i priveau. Mai 
apărură câteva, dinapoia caravanei şi din frunzişul 
din apropiere. Curând, se strânseseră o duzină de 
şopârle care-i priveau şi chirăiau. 

— Compi, spuse Malcolm. Numele adevărat este 
procompsognathus triassicus. 

— Adică, vreţi să spuneţi că sunt... 

— Da. Dinozauri. 

Eddie se încruntă, fără să-şi desprindă privirile nici 
o clipă. 

— Nu ştiam că sunt atât de mici, spuse el până la 
urmă. 

— Cei mai mulţi dinozauri erau mici, răspunse 
Malcolm. Lumea a crezut întotdeauna că erau uriaşi, 
dar dimensiunea medie era aceea a unei oi sau a 
unui ponei. 

— Parcă-s găini, comentă Eddie. 

— Da. Seamănă foarte mult cu păsările. 

— Sunt primejdioase? întrebă Thome. 

— Nu prea, răspunse Malcolm. Sunt prădători mici, 
precum şacalii. Se hrănesc cu animale moarte. Dar 
eu nu m-aş apropia. Muşcătura lor e uşor veninoasă. 

— Nu mă apropii, spuse Eddie. Îmi dau fiori. În 
schimb, ei parcă nici n-ar fi speriaţi. 

Malcolm observase şi el asta. 

— Cred că n-au mai văzut oameni pe insulă. 
Animalele astea n-au nici un motiv să se teamă de 
om. 

— Ei, atunci hai să le dăm un motiv, spuse Eddie, 
ridicând o piatră. 

— Hei! strigă Malcolm. Nu face asta! Ideea e să... 

Dar Eddie aruncase deja piatra, care ateriză lângă 
un grup de compi; şopârlele din apropiere se 
retraseră, celelalte abia dacă se mişcară. Câteva 
dintre ele ţopăiră, arătându-se agitate. Dar grupul 
rămase pe loc. Nu făcură decât să chirăie şi să-şi 
plece capul pe-o parte. 

— Ciudat, zise Eddie, adulmecând. Simţiţi mirosul? 

— Da, spuse Malcolm. Au un miros distinct. 

— Aţi putea să-i spuneţi mai degrabă putred, fu de 
părere Eddie. Miroase a carne putredă. Miroase a 
mortăciune. Şi dacă m-aţi întreba pe mine, eu aş 
spune că nu-i firesc ca animalele astea să nu se 
teamă deloc. Dacă sunt turbate? 

— Nu sunt, spuse Malcolm. 

— De unde ştiţi? 

— Pentru că turbarea este o boală a mamiferelor. 

Dar, chiar pe când rostea aceste cuvinte, se 
întrebă dacă avea cu adevărat dreptate. Animalele 
cu sânge cald erau purtătoare de turbare. Compii 
erau oare animale cu sânge cald? Nu era sigur. 

Se auzi un fisâit, undeva deasupra. Malcolm ridică 
privirile spre coroanele arborilor. Văzu o mişcare în 

frunziş, ca şi cum un grup de animale mici ar fi sărit 
din creangă în creangă. Auzi chelălăituri şi ţipete, 
sunete clare de animal. 

— Cele de sus nu sunt păsări, spuse Thome. Să fie 
maimuțe? 

— Poate, făcu Malcolm. Deşi mă îndoiesc. 

Eddie tremură. 

— Eu spun s-o ştergem de-aici. 

Se întoarse la pârâu şi urcă în Explorer. Malcolm 
păşi cu atenţie, împreună cu Thome, către uşa 
caravanei. Compii le făcură loc, dar nu fugiră. Li se 
încurcau printre picioare, chirăind agitaţi. Malcolm şi 
Thome urcară în caravană şi închiseră uşile, având 
grijă să nu prindă cu portiera vreuna dintre micile 
vietăţi. 

Thome se aşeză la volan şi pomi motorul. În faţă, îl 
Văzură pe Eddie plecând deja cu Explorer-ul prin 
apă şi îndreptându-se către malul ridicat. 

— Aştia, procomso-nu-ştiu-cum, spuse Eddie prin 
staţie. Sunt adevăraţi, nu? 

— O, da, rosti încetişor Malcolm. Sunt adevăraţi. 

Drumul 


Thorne nu se simţea în apele lui. Începea să 
înţeleagă simţămintele lui Eddie. Construise cu 
mâna lui maşinile astea şi avea senzația 
tulburătoare de izolare, din pricină că se afla în locul 
acela îndepărtat la cheremul unui echipament 
netestat. Drumul continuă să urce abrupt prin junglă 
preţ de încă un sfert de oră. lnăuntrul caravanei, 
căldura devenise supărătoare. 

— Aer condiţionat? întrebă Malcolm. 

— Nu vreau să consum bateriile. 

— Te superi daca deschid fereastra? 

— Dacă tu crezi că e bine, spuse Thome. 

Malcolm ridică din umeri. 

— De ce nu? 

Apăsă butonul şi fereastra acţionata electric cobori. 
Un vânt cald bătu în maşină. Se uită înapoi către 
Thome. 

— Eşti nervos, doctore? 

— Fireşte, răspunse Thome. Cum naiba să nu fiu? 

Chiar şi cu fereastra deschisă, îşi simţea sudoarea 
curgându-i pe piept, în timp ce conducea. 

Prin staţia radio, Eddie spuse: 

— Părerea mea e că ar fi trebuit să testăm mai 
întâi echipamentul, Doc. Trebuia să fi făcut totul ca 
la carte. Nu vii într-un loc cu găini veninoase, dacă 
nu eşti sigur că te ţine maşina. 

— Maşinile se comportă bine, zise Thome. Tu cum 
stai? 

— Normal, răspunse Eddie. Perfect. Dar n-am mers 
decât cinci mile. E abia ora nouă dimineaţa, Doc. 

Drumul coti la dreapta, apoi la stânga, urmând o 
serie de curbe; terenul deveni mai abrupt. Având de 
tras după el caravanele, Thome trebuia să fie atent 
la condus; într-un fel, asta îl mai uşura, pentru că-l 
distrăgea de la gânduri. 

Înaintea lor, Explorer-ul coti la stânga, urcând pe 
drum. 

— Nu mai văd animale, remarcă Eddie, parcă 
uşurat. 

În sfirşit, drumul deveni drept, urmând creasta. 
După datele afişate pe monitorul SPG, se îndreptau 
acum spre nord-vest, către mijlocul insulei. Dar 
jungla continua să-i înconjure din toate părţile; nu 
puteau vedea prea mult dincolo de zidul des de 
frunze. 

Ajunseră la o intersecţie în Y şi Eddie trase pe 
marginea drumului. Thome văzu în unghiul Y-ului un 
indicator de lemn cu săgeți în ambele direcţii. La 
stânga, indicatorul spunea „Către Mlaştină”. La 
dreapta era o altă săgeată şi cuvintele „Către Zona 
B”. 

— Băieți? Pe unde? întrebă Eddie. 

— Către Zona B, spuse Malcolm. 

— Am înţeles. 

Explorer-ul pomi pe drumul din dreapta. Thome îl 
urmă. Pe partea dreaptă a drumului, ţâşneau aburi 
galbeni de sulf din pământ, decolorând frunzişul din 
apropiere. Mirosul era extrem de puternic. 

— Origine vulcanică, rosti Thome către Malcolm, 
exact cum ai prevăzut! 

Trecură pe lângă o baltă care părea să fiarbă, 
având marginile acoperite cu cruste groase, 
galbene. 

— Mda, spuse Eddie, numai că vulcanul ăsta e 
activ. De fapt, aş spune că... Ei, fir-aş al naibii! 

Semnalizatoarele de frână de la maşina lui Eddie 
clipiră şi maşina se opri brusc. 

Thome se văzu nevoit să facă o manevră bruscă de 
ocolire, culcând la pământ ferigile de lângă drum, ca 
să evite coliziunea. Trase alături de Explorer şi privi 
către Eddie. 

— Eddie, pentru numele lui Dumnezeu, ce... 

Dar Eddie nu-l asculta. 

Se holba drept înainte, cu gura larg deschisă. 

Thorne se întoarse să privească la rândul lui. 

Drept în faţa, copacii de lângă drum fuseseră 
doborâţi, lăsând o spărtură în frunziş. Puteau vedea 
de acolo toată partea vestica a insulei. Dar Thome 
nu era interesat de panoramă. Pentru că văzuse un 
animal de mărimea unui hipopotam traversând 
drumul. Doar că nu era un hipopotam. Animalul era 
brun, cu pielea acoperită de solzi mari ca nişte plăci. 
În jurul capului avea o creastă osoasă şi, din această 
creastă, se ridicau două coame boante. Un al treilea 
com îi ieşea din bot. 

Prin radio, îl auzi pe Eddie răsuflând împiedicat. 

— Ce-i asta? 

— Un triceratops, spuse Malcolm. După cum arată, 
e un exemplar tânăr. 

— Probabil, spuse Eddie. Pentru că uite-o pe 
maică-sa... 

Înaintea lor, un alt animal, mult mai mare, traversă 
drumul. Era cel puţin de două ori cât primul, iar 
coamele îi erau lungi, curbate şi ascuţite. 

Apăru al treilea triceratops, apoi al patrulea... O 
întreagă turmă, legănându-se încet peste drum. Nu 
dădură nici o atenţie maşinilor, trecură prin spărtura 

dintre copaci şi coborâră dealul, dispărând din 
vedere. 

Abia după aceea se simţiră în stare să cerceteze 
spărtura dintre copaci. Thome văzu o câmpie 
mlăştinoasă, traversată prin centru de un râu larg. 
De fiecare parte a râului se zăreau animale. Către 
sud, se afla o turmă de vreo douăzeci de dinozauri 
mijlocii, cu pielea de un verde închis, ce-şi vărau din 
când în când capul mare în iarba de lângă râu. In 
apropiere, Thome văzu opt dinozauri cu cioc de rață 
şi creste mari, tubulare; sorbeau din apa râului, apoi 
îşi ridicau capul, gâlgâind morocănos. Chiar în faţă, 
zări un stegozaur singuratic, cu spatele curbat 
subliniat de un rând vertical de placi. Turma de 
triceratops trecu încet pe lângă stegozaurul care nu 
le dădu nici o atenţie. Către vest, ridicându-se 
deasupra unui pâlc de copaci, văzu o duzină de 
gâturi lungi, graţioase, de apatozaur; trupurile erau 
ascunse de frunzişul pe care-l păşteau leneş. Era o 
scenă idilică - dar o scenă dintr-o altă lume. 

— Doctore? făcu Eddie. Ce loc e ăsta? 

Zona B 


Din maşină, priviră peste câmpie, la dinozaurii ce 
se mişcau alene prin ierburile adânci. Auziră 
chemările uşoare ale ciocurilor de rață. Turmele, 
separate, treceau paşnic pe lângă râu. 

— Care va să zică, ce avem aici? Un loc scăpat din 
vedere de către evoluţie? Sau unul în care s-a oprit 
timpul? întrebă Eddie. 

— Ba deloc, îl contrazise Malcolm. Există o 
explicaţie perfect raţională pentru tot ce vezi. Şi o 
să... 

Dinspre panoul de comandă se auzi un semnal 
ascuţit. Pe harta SPG se suprapuse o grilă albastră, 
cu un semn triunghiular marcat LEVN. 

— El e! strigă Eddie. L-am găsit pe nenorocitul ăla! 

— Auzi? făcu Thome. E destul de slab... 

— Ba e destul de bun - semnalul are destulă 
putere să transmită identitatea. E limpede că-i 
Levine. Parcă vine dinspre valea de colo. 

Pomi Explorer-ul şi, derapând, începu să urce. 

— Haide, spuse Eddie. Vreau să scap naibii de-aici. 

Cu o apăsare de buton, Thome aprinse motorul 
electric al caravanei, auzind oftatul injectorului şi 
tânguitul transmisiei automate. Băgă în viteză şi-l 
urmă pe Eddie. 

Jungla impenetrabilă se închise iarăşi înjurai lor, 
deasă şi fierbinte. Copacii de deasupra blocau 
aproape toată lumina soarelui. Pe măsură ce 
înaintară, semnalul deveni tot mai neregulat. Thome 
aruncă o privire către monitor, văzu triunghiul 
clipitor dispărând, apoi apărând iarăşi. 

— Ce se-ntâmplă, Eddie, îl pierdem? 

— Nu mai contează, răspunse Eddie. L-am localizat 
şi putem merge direct către el. De fapt, ar trebui să 
fie chiar la capătul drumului. Chiar după ghereta 
aceea sau ce-o fi ea... 

Thome privi dincolo de Explorer şi văzu o clădire 
mică de beton şi o barieră de metal. Semăna, 
într-adevăr, cu o gheretă de pază. Era însă năruită şi 
năpădită de liane. Ajunseră pe un drum pavat. Se 
vedea limpede că desişul de pe marginea drumului 
fusese odată defrişat mult mai larg, la vreo cincizeci 
de picioare de fiecare parte. Curând, ajunseră la o a 
doua ghereta de pază şi la o a doua barieră. 

După încă o sută de iarzi, drumul continua să se 
curbeze de-a lungul coastei. Desişul dimprejur 
deveni mai rar; prin golurile dintre ferigi, Thome 
văzu clădiri de lemn, toate vopsite la fel, în verde. 
Păreau clădiri anexe, poate depozite pentru 
echipament. Se părea că pătrund într-un complex 
serios... 

Brusc, după o curbă, văzură întregul complex 
întinzându-se în vale. Se afla cam la o jumătate de 
milă distanţă. 

— Ce naiba e asta? mormăi Eddie. 


Thome, uimit, făcu ochii mari. În mijlocul 
luminişului, văzu acoperişul plat al unei clădiri 
enorme care acoperea o suprafaţă de mai mulţi acri. 
Era de mărimea a două terenuri de fotbal. Dincolo 
de acoperişul larg, se ridica un bloc mare cu 
acoperiş metalic, care părea a fi o centrală electrică. 
Dacă destinaţia clădirii era chiar aceea pe care o 
bănuiau, energia electrică generată acolo ar fi fost 
suficientă pentru a alimenta un orăşel întreg. 

Pe latura îndepărtată a clădirii principale, Thorne 
văzu rampe de încărcare şi plăci turnante pentru 
camioane. Către dreapta, ascunse în parte de 
copaci, se vedeau o serie de clădiri mai mici care 
păreau cabane. Dar de la distanţa aceea, era greu 
de spus. 

Pentru Thome, întregul complex avea aspectul unei 
uzine. Se încruntă, încercând să înţeleagă. 

—  Bănuieşti ce poate fi? făcu Thome către 
Malcolm. 

— Da, spuse Malcolm, dând încet din cap. Am 
bănuit de multă vreme. 

Chiar? 

— E o fabrică, spuse Malcolm. Un fel de fabrică. 

— Dar e uriaşă, exclamă Thome. 

— Da, răspunse Malcolm. Trebuia să fie aşa. 

Prin radio, Eddie spuse: 

— Mai primesc încă semnal de la Levine. Şi ştiţi ce? 
Se pare că vine din clădirea aceea... 


Trecură cu maşinile pe lângă intrarea din faţă a 
clădirii principale, pe sub porticul spânzurând într-o 
balama. Clădirea avea un design modem, numai 
oţel şi sticlă, dar jungla o năpădise de mult. Liane 
atârnau de pe acoperiş. Unele geamuri erau sparte; 
din crăpăturile betonului se iţeau ferigi. 

— Eddie? Ai vreun semnal? întrebă Thome. 

— Mda. Dinăuntru. Ce vreţi să facem? se interesă 
Eddie. 

— Să ne-aşezăm tabăra pe câmpul de colo, 
răspunse Thome, arătând la o jumătate de milă 
către stânga, unde se părea că fusese cândva o 
peluză, rămasă acum ca un luminiş în junglă; acolo, 

măcar, aveau destul soare pentru panourile 
fotovoltaice. Apoi o să aruncăm o privire primprejur. 

Eddie parcă Explorer-ul, întorcându-l cu faţa în 
direcţia din care veniseră. Thorne manevră 
caravanele lângă maşina de teren şi stinse motorul. 
leşi în aerul nemişcat, fierbinte, al dimineţii. 
Malcolm ieşi şi el şi rămase alături. Aici, în mijlocul 
insulei nu se auzea nimic, în afară de bâăzâitul 
insectelor. 

Eddie se apropie, pălmuindu-se. 

— Grozav loc, nu? Nu duci lipsa de țânțari. Nu vreţi 
să mergem o dată să-l recuperăm pe ticălosul ăla? 

Scoase receptorul de la centura şi-şi făcu mâna 
streaşină peste ecran, încercând să citească în 
bătaia soarelui. 

— Mai e încă acolo, făcu el, arătând înspre clădirea 
principală. Ce spuneţi? 

— Hai să-l luăm, fu de acord Thome. 

Cei trei se întoarseră, urcară în Explorer şi, lăsând 
caravanele în urmă, plecară prin soarele fierbinte 
către clădirea uriaşă, ruinată. 

Caravana 


înăuntrul caravanei, sunetul motorului slăbi, apoi 
se lăsă liniştea. Panoul de comandă clipi, harta SPG 
rămase vizibilă pe monitor; cu un X cilipitor care le 
marca poziția. O mică fereastră pe monitor, 
intitulată „Sisteme active”, indica încărcarea 
bateriei, eficienţa fotovoltaică şi uzura din ultimele 
douăsprezece ore. Toate datele luceau în nuanţe 
aprinse de verde. 

În sectorul de locuit, unde se aflau bucătăria şi 
paturile, rezerva de apa recirculată din chiuvetă 
gâlgâi uşor. Din compartimentul de bagaje de 
deasupra, de lângă tavan, se auzi o bufnitură. 
Zgomotul se repetă, apoi se lăsă liniştea. 

După o clipă, prin crăpătura uşii compartimentului 
apăru o cartela de credit. Cartela alunecă în sus, 
ridicând încuietoarea panoului. Uşa se deschise, 
vărsând pe podea un pachet de rufe albe care 
ateriză cu o bufnitură. Pachetul se desfăcu şi Arby 
Benton gemu, întinzându-şi trupul micuţ. 

— Dacă nu fac pipi, ţip, strigă el şi se grăbi, cu 
picioarele tremurându-i, către baia minusculă. 

Oftă uşurat. Ideea de a se ascunde fusese a lui 
Kelly, care însă îl lăsase pe Arby să se gândească la 
amănunte. Şi el se gândise la toate, sau cel puţin 
aşa crezuse. Arby anticipase corect că avea să fie 
ger în avion şi că trebuiau să se învelească; îşi 
umpluseră compartimentul cu toate păturile şi 
cearşafurile din; caravană. Anticipase că aveau să 
stea acolo cel puţin douăsprezece ore şi pusese 
deoparte prăjituri şi sticle cu apă. De fapt, 
anticipase totul, mai puţin faptul că, în ultima clipă, 

Eddie Carr avea să treacă prin caravană şi să încuie 
toate compartimentele pe dinafară. Blocându-i 
pentru următoarele douăsprezece ore, nu fuseseră 
în stare să meargă la baie. Douăsprezece ore! 

Oftă din nou, relaxându-se. Şuvoiul continuu de 
urină se scurgea în bazin. Nici nu era de mirare! 
Ferească Dumnezeu! Şi-ar mai fi fost încă închis 
acolo, gândi el, dacă nu i-ar fi venit ideea să... 

Înapoia lui, auzi strigăte înfundate. Trase apa şi se 
întoarse. Se aplecă spre compartimentul de bagaje 
de sub pat, îl descuie grăbit şi un alt pachet se 
rostogoli, aducând-o la lumină pe Kelly. 

— Hei, Kel, spuse el mândru. Am reuşit! 

— Trebuie să merg undeva, rosti fata, sărind pe 
călcâie. 

Trânti uşa în urma ei. 

— Am reuşit! Am ajuns! spuse Arby. 

— Ai răbdare o clipă. Bine, Arb? 

Pentru prima dată, Arby se uită pe fereastra 
caravanei. De jur împrejurul lor se întindea un 
luminiş cu iarbă, iar dincolo de el, ferigile şi copacii 
înalţi ai junglei. Sus, pe deasupra vârfurilor 
copacilor, văzu stâncă neagră a conului vulcanic. 

Deci asta era Isla Soma... 

Perfect! 

Kelly ieşi din baie. _ 

— Vai! Am crezut c-am să mor! făcu ea. Il privi, 
apoi îşi plesniră reciproc palmele deasupra capului. 
Auzi, dar tu cum ai descuiat uşa? 

— Cu o cartelă de credit. 

— Ai tu o cartelă de credit? se încruntă ea. 

— Mi-au dat-o părinţii, pentru cazuri disperate, 
spuse el. Şi mi-am spus că ăsta-i un caz într-adevăr 
disperat. 

Încerca să glumească, să mai destindă atmosfera. 
Arby ştia cât de sensibilă era Kelly în privinţa 
banilor. Întotdeauna făcea comentarii referitoare la 
hainele lui, la faptul că el avea mereu bani pentru 
taxi sau pentru o Cola la cofetăria lui Larson, după 
ore. Odată, Arby spusese că nu crede în importanţa 
banilor, iar ea îi răspunsese pe un ton amuzat: „Ce 
motiv ai avea tu să dai importanţă banilor?”. De 
atunci, încercase să evite subiectul asta în prezenţa 
ei. 

Arby nu ştia întotdeauna cum să se poarte cu 
oamenii. Cu toţii îl tratau atât de ciudat! Pentru că 
era mai mic, fireşte. Şi pentru că era negru. ŞI 
pentru că era ceea ce copiii numeau „căpos”. Se 
trezise angajat într-un efort permanent de a fi 
acceptat, de a se integra. Numai că nu reuşea 
niciodată. Nu era alb, nu era mare, nu era bun la 
sport şi nu era prost. Cele mai multe ore la şcoală 
erau atât de plicticoase, încât Arby abia dacă se 
putea ţine treaz. Profesorii se supărau pe el uneori, 
dar ce putea face? Şcoala, era ca un joc video rulat 
la viteza cea mai mică. Puteai să arunci câte o 
privire la fiecare oră, fără să pierzi nimic. lar când se 
afla prin preajma altor copii, cum putea el să se 
arate interesat de serialele TV de genul „Melrose 
Place” sau de meciurile echipei San Francisco 49ers 
sau de reclamele de la programul „Shaqg”? Nu putea. 
Chestiile alea nu erau importante. 

Dar Arby descoperise de mult că nu făcea bine la 
imaginea publică să spui asta. Era mai bine dacă-şi 
ţinea gura. Pentru că nimeni nu-l înţelegea, în afară 
de Kelly. Ea părea să ştie, de cele mai multe ori, 
importanţa lucrurilor despre care vorbea el. 

Apoi, apăruse doctorul Levine. Cel puţin, şcoala 
avea acum o programă alternativă mai avansată, 
ceea ce-i trezea lui Aby un interes moderat. Nu era 
foarte interesantă, fireşte, dar, oricum, mai bună 
decât la celelalte discipline. lar când doctorul Levine 
se hotărâse să predea la clasa lui, Arby se trezise, 
pentru prima dată în viaţă, entuziasmat de faptul că 
merge la şcoală. De fapt... 

— Deci, asta-i Isla Soma, spuse Kelly, privind pe 
fereastră către junglă. 

— Mda. Aşa cred. 

— Spune-mi, când au oprit maşina mai devreme, ai 
auzit ce spuneau? întrebă Kelly. 

— Nu prea. Din pricina bagajelor. 

— Nici eu, recunoscu Kelly. Dar păreau destul de 
preocupaţi. 

— Mda, mi s-a părut şi mie. 

— Parcă vorbeau despre dinozauri, spuse Kelly. Ai 
auzit ceva? 

Arby râse, scuturând din cap. 

— Nu, Kel. 

— Mie mi s-a părut că da. 

— Haide, Kel. 

— Mi s-a părut că Thome a pomenit ceva despre 
„triceratops”. 

— Kel, făcu el. Dinozaurii au dispărut cu şaizeci şi 
cinci de milioane de ani în urmă! 

— Ştiu asta... 

Arby arătă pe geam. 

— Vezi vreun dinozaur afară? 

Kelly nu răspunse. Se îndreptă către cealaltă parte 
a caravanei şi privi pe fereastră. li văzu pe Thome, 
Malcolm şi Eddie dispărând în clădirea principală. 

— Or să fie tare supăraţi când or să ne găsească, 
fu de părere Arby. Cum facem să le spunem? 

— Am putea să-i luăm prin surprindere. 

— Or să se-nfurie. 

— Şi ce dacă? Ce mai pot face? întrebă Kelly. 

— Poate c-or să ne trimită înapoi... 

— Cum? Nu pot. 

— Mda. Cred că ai dreptate. 

Arby ridică din umeri într-o doară, dar era mai 
tulburat de acest gând decât voia s-o recunoască. 
Fusese numai ideea lui Kelly. Lui Arby nu-i plăcuse 
niciodată să încalce regulile sau să intre în vreun 
necaz. Când primea chiar şi cea mai mică observaţie 
din partea unui profesor, roşea şi asuda. În ultimele 
douăsprezece ore, se gândise numai la felul în care 
aveau să reacționeze Thome şi ceilalţi. 

— Uite ce e, puse lucrurile la punct Kelly. Suntem 
aici doar ca să ajutăm la găsirea prietenului nostru, 
doctorul Levine, asta-i tot. Deja l-am ajutat pe 
doctorul Thome... 

— Da... 

— Şi-o să-i mai putem ajuta şi-n continuare. 

— Poate... 

— Au nevoie de ajutorul nostru. 

— S-ar putea, făcu Arby nu prea convins. 

— Mă întreb ce-au de mâncare pe-aici, spuse Kelly, 
deschizând frigiderul. Ţi-e foame? 

— Sunt lihnit, recunoscu Arby, dându-şi brusc 
seama de asta. 

— Ce vrei să mănânci? 

— Ce avem? 

Se aşeză pe canapeaua cenuşie şi se întinse, 
privind-o pe Kelly cum cotrobăie prin frigider. 

— Vino şi uită-te, făcu ea supărată. Nu-s idioata ta 
de menajeră... 

— Gata, gata, ia-o uşor! 

— Te aştepţi să te servească cineva? continuă ea 
pe acelaşi ton. 

— Ba deloc, ripostă el, ridicându-se iute de pe 
canapea. 

— Eşti aşa o pacoste, Arby... 

— Hei, se revoltă el. Care-i problema? Linişteşte-te. 
Te-am enervat cu ceva? 

— Cu nimic, spuse ea. 

Kelly scoase din frigider un sandvici ambalat. Stând 
lângă ea, Arby aruncă o privire înăuntru şi înşfăcă 
primul sandvici pe care-l văzu. 

— N-ai să-l vrei. 

— Ba da. 

— E cu salată de ton. 

Arby detesta salata de ton. Puse iute pachetul 
înapoi şi cercetă iarăşi conţinutul frigiderului. 

— Vezi că ai curcan în stânga, spuse ea. Pe uşă. 

Arby scoase un sandwich cu came de curcan. 

— Mersi! 

— Să creşti mare! 

Aşezată pe canapea, Kelly desfăcu ambalajul şi 
începu să înfulece. 

— Uite ce-i, măcar te-am adus până aici, spuse el, 
desfăcându-şi pachetul cu grijă. 

Împături ambalajul şi-l puse alături. 

— Mda. Aşa-i. Recunosc... Te-ai descurcat bine cu 
partea ta. 

Arby muşcă din sandvici. | se părea cel mai bun din 
viaţa lui. Era mai bun chiar decât tartinele cu came 
pregătite de mama. 

Gândul ăsta îi făcu inima să-i tresalte. Mama era 
ginecolog şi era foarte frumoasă. Era foarte ocupată 
şi nu dădea prea mult pe-acasă, dar atunci când o 
vedea, i se părea atât de blândă... În prezenţa ei, şi 
Arby se simţea mai liniştit. Între ei se stabilise o 
relaţie deosebită. Deşi, în ultima vreme, mama 
părea stânjenită de mulţimea de lucruri pe care le 
ştia el. Intr-o noapte, intrase în birou; ea tocmai 
citea nişte articole de revista despre nivelul 
progesteronului şi al FSH-ului?. Privise peste umărul 
ei coloanele de numere şi-i sugerase să încerce o 
ecuaţie neliniară ca să analizeze datele. Mama îl 
privise amuzată, într-un fel gânditor şi distant; în 
clipa aceea, simţise că... 

— Eu mai iau unul, spuse Kelly, îndreptându-se 
iarăşi către frigider. 

Se întoarse cu încă doua sandviciuri, câte unul în 
fiecare mână. 

— Crezi ca or să ne-ajungă? 

— Ce-mi pasă? Mor de foame, răspunse ea, sfişiind 
primul ambalaj. 

— Poate ca n-ar trebui să mâncăm... 

— Arb, dacă ai de gând să-ţi tot faci atâtea griji, 
mai bine ai fi rămas acasă. 

Arby trebui să recunoască în sinea lui că avea 
dreptate. Descoperi cu surprindere că-şi terminase, 
fără să-şi dea seama, sandviciul. Aşa că-l luă şi pe 
acela care i se oferea. 

Kelly mânca privind pe fereastră. 

— Mă întreb ce clădire o fi aceea în care-au intrat? 
Pare părăsită. 

— Mda. Şi încă de ani de zile... 


5 Progesteron, FSH (hormon foliculo-stimulant) = hormoni 
sexuali feminini cu acţiune asupra gestaţiei (n.tr.). 


180 


Micheal Crichton - Lumea pierdută 


— De ce-ar construi cineva o clădire atât de mare, 
pe o insulă pustie din Costa Rica? întrebă ea. 

— Poate că făceau aici ceva secret... 

— Sau primejdios, adăuga Kelly. 

— Mada. Sau asta. 

Ideea primejdiei îl tensiona şi-l făcea să se-nfioare. 
Se simţea atât de departe de casă! 

— Mă întreb ce-or fi făcând? spuse ea. 

Continuând să mănânce, se ridică de pe canapea şi 
merse să privească pe geam. 

— Clădirea e mare de tot. Hopa, făcu ea. Asta-i 
ciudat. 

— Ce? 

— Uite-aici. Clădirea asta-i năpădită de ierburi, de 
parcă n-ar mai fi folosit-o nimeni, de ani şi ani de 
zile. lar câmpul e şi el plin de bălării. larba-i chiar 
foarte înaltă. 

— Da... 

— Dar acolo, continuă ea, arătând în apropierea 
caravanei, acolo e o cărare umblată. 

Mestecând, Arby se apropie şi privi. Kelly avea 
dreptate. La doar câţiva iarzi de caravană, iarba 
fusese călcată în picioare şi era îngălbenită. In multe 
locuri se vedea pământul gol. Cărarea era îngustă, 
dar clară, venind dinspre stânga, trecând peste 
luminiş, dispărând către dreapta. 

— Deci, spuse Kelly. Dacă n-a mai trecut nimeni 
pe-aici de ani de zile, cine-a făcut cărarea? 

— Trebuie să fi fost făcută de animale, propuse 
Arby, nereuşind să găsească altă soluţie. O potecă 
de animale. 

— Ce fel de animale? 

— Nu ştiu. Animale de pe-aici... Căprioare sau 
altceva. 

— N-am văzut nici o căprioară. 

Arby ridică din umeri. 

— Poate capre. Ştii tu, capre sălbatice, ca acelea 
din Hawaii... 

— Cărarea e prea largă pentru căprioare sau capre. 

— Poate că e o turmă mare de capre sălbatice... 

— Prea largă, insistă Kelly, apoi ridică din umeri şi 
se îndepărtă de lângă fereastră, întorcându-se la 
frigider. Mă întreb dacă avem ceva la desert. 

Amintirea desertului îi dădu lui Arby o idee. Se 
apropie de compartimentai de deasupra patului, 
urcă şi bâjbâi. 

— Ce faci? 

— Caut prin bagaj. 

— Ce? 

— Cred că mi-am uitat periuţa de dinţi. 

— Şi ce? 

— N-o să ma pot spăla pe dinţi. 

— Arb, făcu ea. Cui îi pasă de asta acum? 

— Dar eu mă spăl întotdeauna pe dinţi... 

— Ce naiba, spuse Kelly. Trăieşte şi tu puţin! Arby 
oftă. 

— Poate că doctorul Thome a luat cu el una de 
rezervă. Se întoarse şi se aşeză pe canapea, lângă 
Kelly. Ea îşi încrucişă braţele la piept şi clătină din 
cap. 

— Nici un desert? 

— Nimic. Nici măcar un iaurt rece. Aşa-s adulţii. 
Niciodată nu-şi fac planul cum trebuie. 

— Mda. Asta cam aşa-i. 

Arby căscă. In caravana era cald. Se simţea toropit. 
Câtă vreme stătuse înghesuit în compartiment, în 
ultimele douăsprezece ore, tremurând şi ghemuit, 
nu dormise deloc. Acum se simţea brusc obosit. 


182 


Micheal Crichton - Lumea pierdută 


Se uită la Kelly, care căsca şi ea. 

— Vrei să ieşim? Să ne mai dezmorţim? 

— Ar trebui sa aşteptăm aici, spuse el. 

— Mi-e teamă că-n felul ăsta o s-adorm, spuse 
Kelly. Arby ridică din umeri. Somnul punea repede 
stăpânire pe el. Se întoarse în compartimentul de 
locuit şi se ghemui pe salteaua de lângă fereastră. 
Kelly îl urmă. 

— Eu n-am de gând să dorm. 

— Cum vrei, Kel, spuse el cu pleoapele grele, 
dându-şi seama că nu mai putea ţine ochii deschişi. 

— Dar, căscă ea din nou, poate că o să mă întind şi 
eu o clipa. 

O văzu întinzându-se pe patul de vizavi, apoi 
închise ochii şi adormi de îndată. Visă că se afla în 
avion, simțind legănarea uşoară, auzind mârâitul 
uşor al motoarelor. Dormi uşor şi, o dată, se trezi 
convins că maşina se legăna cu adevărat şi că 
auzea chiar un mârâit de dincolo de fereastră. Dar 
adormi imediat la loc şi de data asta visa dinozauri, 
din aceia pomeniţi de Kelly; în visul lui se făcea că 
veneau două animale, atât de uriaşe încât nu le 
putea vedea pe fereastră capul, ci doar picioarele 
groase şi solzoase, care treceau pe lângă maşină 
făcând pământul să duduie. In visul lui, cel de-al 
doilea animal se oprea şi se apleca să privească pe 
fereastră curios, iar Arby îşi dădea seama că vede 
capul uriaş al unui Tyrannosaurus rex, mestecând 
din fălcile lui uriaşe, cu colții albi lucind în soare; în 
vis, Arby îl privea liniştit şi se întorcea să doarmă 
mai departe. 

Înăuntru 


Cele două batante mari de sticlă de la intrarea în 
clădirea principală se deschideau către holul 
întunecat de dincolo de ele. Sticla era zgâriată şi 
murdară, iar mânerele cromate aveau puncte de 
coroziune. Dar se vedea limpede că praful, 
sfărâmăturile şi frunzele uscate din faţa uşii 
fuseseră deranjate în două arcuri de cerc gemene. 

— Cineva a deschis recent uşile astea, spuse 
Eddie. 

— Da. Cineva încălţat cu cizme Asolo, spuse 
Thome, apoi deschise uşa. Intrăm? 

Păşiră în clădire. Înăuntru, aerul era fierbinte, 
nemişcat şi fetid. Holul era mic şi nu lăsa o impresie 
prea grozavă. Tejgheaua recepţiei, aflată chiar în 
faţă, fusese odată îmbrăcată cu un material cenușiu, 
care acum era acoperit cu un muşchi întunecat. Pe 
peretele din spate, o inscripţie cromată spunea „Noi 
construim viitorul”, dar cuvintele erau parţial 
ascunse de o împletitură de liane. Din covor 
răsăreau ciuperci şi muşchi. La dreapta, văzură o 
sală de aşteptare, cu o măsuţă de cafea şi două 
canapele lungi. 

Una dintre canapele era murdărită cu noroi 
maroniu, uscat; cealaltă fusese acoperită cu o folie 
de plastic. Alături de această canapea se aflau 
rămăşiţele rucsacului lui Levine, cu câteva sfişieturi 
adânci în material. Pe masă se aflau două sticle 
goale de apă minerală Evian, un telefon de satelit, o 
pereche de pantaloni scurţi, plini de noroi şi câteva 
ambalaje de bomboane mototolite. Un şarpe verzui 
se îndepărtă iute pe când se apropiau. 

— Deci asta,ar fi o clădire InGen? întrebă Thome, 
privind inscripţia de pe perete. 

— Absolut, răspunse Malcolm. 

Eddie se aplecă spre rucsacul lui Levine şi-şi trecu 
degetele peste rupturi. La gestul lui, un şobolan sări 
din rucsac. 

— Isuse! 

Şobolanul fugi chiţcăind. Eddie privi precaut 
înăuntrul rucsacului. 

— Nu cred să dorească cineva să mănânce restul 
de bomboane, comentă el şi-şi îndreptă atenţia spre 
grămada de haine. Aveţi vreun semnal de la astea? 

Unele haine de expediţie aveau microsenzori cusuţi 
în căptuşeală. 

— Nu, spuse Thome, mişcând dintr-o parte în alta 
detectorul de mână. Am un semnal, dar... parcă ar 
veni de acolo! 

Arătă către uşile metalice de lângă biroul recepţiei, 
conducând în interiorul clădirii. Uşile fuseseră 
cândva blocate şi încuiate cu nişte lacăte, acum 
ruginite. Lacătele zăceau pe podea, sparte. 

— Hai să-l găsim, spuse Eddie, îndreptându-se 
către uşi. Ce fel de şarpe credeţi că era? 

— Nu ştiu. 

— Să fi fost veninos? 

— Nu ştiu. 

Uşile se deschiseră cu un scârţâit puternic. Cei trei 
se treziră într-un coridor gol, cu ferestre sparte de-a 
lungul unuia dintre ziduri şi cu podeaua plină de 
frunze moarte şi sfărâmături. Pereţii erau murdari şi 
pătaţi în unele locuri cu un lichid care părea a fi 
sânge. Câteva uşi se deschideau de pe coridor. Nici 
una nu părea încuiată. 

Prin rupturile carpetei de pe podea creşteau 
ierburi. In dreptul ferestrelor, acolo unde lumina era 
mai puternică, lianele creşteau dese peste pereţii 
crăpaţi. Alte liane atârnau de tavan. Thome şi 
ceilalţi se îndreptară către capătul îndepărtat al 
coridorului. Nu se auzea nimic în afară de paşii lor 
scrâşnind peste frunzele uscate. 

— Semnalul devine mai puternic, spuse Thome, 
privind către detector. Trebuie să fie pe undeva prin 
clădirea asta. 

Thome deschise prima uşă şi intră într-un birou 
obişnuit: o masă şi un scaun, o hartă a insulei pe 
unul dintre pereţi. O lampă de birou, aplecată sub 
greutatea împletiturii de liane. Un monitor de 
computer cu im strat gros de praf. La capătul 
îndepărtat al încăperii, lumina se filtra printr-o 
fereastră murdară. 

Merseră pe coridor către a doua încăpere şi intrară 
într-un birou aproape identic: aceeaşi masă, acelaşi 
scaun, aceeaşi fereastră pe peretele opus. 

— Se pare că ne aflăm într-o clădire cu birouri, 
mormăi Eddie. 

Thome continua căutarea. Deschise a treia uşă, 
apoi a patra. Alte birouri. 

Thorne deschise a cincea uşă şi se opri. 

Se afla în sala de conferinţe, murdară de frunze şi 
sfărâmături. Pe masa lungă din mijlocul încăperii era 
o movilă de bălegar. Fereastra de pe peretele opus 
era prăfuită. Privirea lui Thome fu atrasă de o hartă 
mare, care acoperea un perete întreg al sălii de 
conferinţe. Harta era înţesată cu bolduri colorate. 
Eddie intră şi se încruntă. 

Sub hartă se afla o comodă cu sertare. Thome 
încercă să le deschidă, dar erau cu toate încuiate. 

Malcolm intră încet în încăpere, privind împrejur, 
luând aminte. 

— Ce-nseamnă harta asta? spuse Eddie. Aveţi vreo 
idee ce marchează boldurile? 

Malcolm aruncă o privire. 

— Douăzeci de bolduri, în patru culori diferite. Câte 
cinci de fiecare culoare. Aranjate în pentagon sau, 
oricum, într-un model cu cinci laturi, cuprinzând 
întreaga insula. Ai crede că arată ca o reţea. 

— Nu spunea Arby ceva despre o reţea pe insulă? 

— Da, spunea... Interesant... 

— Ei, să lăsăm asta acum, cern Thome. 

Se întoarse pe hol, urmând semnalul detectorului 
de mână. Malcolm închise uşa înapoia lor şi 
continuară drumul. Văzură alte birouri, dar nu mai 
deschiseră uşile. Urmară semnalul lui Levine. 

La capătul coridorului se aflau doua uşi glisante 
purtând inscripția ACCESUL INTERZIS. NUMAI 
PENTRU PERSONALUL AUTORIZAT. Thome privi prin 
geam, dar nu văzu mare lucru. Avu impresia că 
zăreşte un spaţiu larg şi o maşinărie complexă, dar 
sticla prăfuită şi mânjita cu murdărie nu-l lăsa să 
vadă clar. 

Thome i se adresa lui Malcolm: 

— Chiar crezi că ştii la ce folosea clădirea asta? 

— Ştiu exact pentru ce-a fost construită, replică 
Malcolm. E o fabrică de dinozauri. 

— De ce şi-ar dori cineva aşa ceva? făcu Eddie. 

— Nimeni nu-şi doreşte, zise Malcolm. De aceea a 
şi fost păstrat secretul. 

— Nu înţeleg, spuse Eddie. 

Malcolm zâmbi. 

— E o poveste lungă. 

Îşi strecura mâinile între uşi şi încercă sa le 
deschidă, fără sorţi de izbândă însă. Se opinti, 
înroşindu-se de efort. Şi brusc, cu un scârţâit 
metalic, uşile se desfăcură. 

Păşiră în bezna din spatele ei. 

Lanternele luminau un coridor ca de cerneală. 

— Ca să înţelegi locul asta, ar trebui să te întorci cu 
zece ani în urmă, la un individ numit John Hammond 
şi la un animal numit quagga. 

— Cum îi spune? 

— Quagga, răspunse Malcolm, un mamifer african, 
un fel de zebră. A dispărut în secolul trecut. Dar în 
anii '80, cineva a folosit cea mai noua tehnică de 
extragere a ADN-ului dintr-un fragment de piele de 
quagga şi a reuşit să recupereze o cantitate mare 
de ADN. Atât de mult, încât lumea a început să 
discute despre posibilitatea reânvierii speciei. Şi 
daca s-a reuşit readucerea la viaţă a animalului 
quagga, de ce nu s-ar încerca şi cu alte animale 
dispărute? Pasărea dodo? Tigrul cu colţi-sabie? Sau 
chiar un dinozaur? 

— De unde să faci rost de ADN de dinozaur? 
întrebă Thome! 

— De fapt, răspunse Malcolm, paleontologii găsesc 
de ani de zile fragmente de ADN dinozaurian. Nu 
s-au vorbit prea multe despre asta, pentru că n-a 
existat niciodată destul material care sa poată fi 
folosit drept instrument de clasificare. Se părea deci 
că nu are nici o valoare; era doar o curiozitate. 

— Dar ca sa recreezi un animal, ai nevoie de mult 
mai mult, nu numai de un fragment de ADN, spuse 
Thome. Ai nevoie de un set întreg de cromozomi. 

— Asta aşa-i, spuse Malcolm. lar omul care a 
imaginat metoda a fost un afacerist pe nume John 

Hammond. El s-a gândit ca, pe când trăiau, 
dinozaurii erau probabil şi ei înţepaţi de insecte care 
se hrăneau cu sângele lor, după obiceiul ţânţarilor 
de astăzi. Unele astfel de insecte s-au aşezat mai 
apoi pe o ramură de copac şi-au fost prinse în 
răşină. ln anumite cazuri, această răşină s-a 
transformat în chihlimbar. Hammond a decis că, 
dacă fora în insectele păstrate în chihlimbar şi le 
extrăgea conţinutul stomacului, până la urmă avea 
să capete şi ADN de dinozaur. 

— Şi a reuşit? 

— Da. A pus bazele InGen-ului, ca să-şi dezvolte 
mai departe descoperirea. Hammond a fost un 
oportunist, iar adevăratul lui talent era să 
înmulțească banii. A găsit metoda de a căpăta 
destui bani ca să continue cercetarea şi să ajungă 
de la un set ADN la un animal viu. Sursele de 
finanţare n-au apărut de la început. Pentru că, deşi 
reconstrucţia unui dinozaur era un lucru tulburător, 
nu avea aceeaşi valoare cu vindecarea cancerului. 

Aşa că s-a hotărât să pună pe picioare o atracţie 
turistică. Plănuia să recupereze costul dinozaurilor 
punându-i într-un fel de grădină zoologică sau parc 
de distracţii, pentru care să perceapă taxă. 

— Glumeşti? făcu Thome. 

— Nu. Hammond chiar a reuşit lucrul ăsta. A 
construit parcul pe o insulă numită Isla Nublar, la 
nord de aici, şi a plănuit să-l deschidă pentru public 
la sfirşitul anului 1989. Am fost eu însumi să văd 
locul, la scurt timp după ce se anunţase 
deschiderea. Dar Hammond a avut nişte probleme, 
spuse Malcolm. Sistemele de securitate ale parcului 
au căzut şi dinozaurii au scăpat. Câţiva vizitatori au 

fost ucişi. După aceea, parcul a fost închis şi toţi 
dinozaurii au fost distruşi. 

Trecură pe lângă o fereastră de unde puteau privi 
peste câmpie, către turmele de dinozauri care 
păşteau pe lângă râu. 

— Dacă au fost distruşi cu toţii, spuse Thome, ce 
se întâmplă pe insula asta? 

— Insula asta, spuse Malcolm, este secretul murdar 
al lui Hammond. Este partea ascunsă a parcului lui. 


Continuară să străbată coridorul. 

— Vedeţi, continuă Malcolm, vizitatorilor din parcul 
lui Hammond de pe Isla Nublar li s-a arătat un 
laborator genetic impresionant, cu computere şi 
secvenţe de gene şi tot felul de dispozitive pentru 
clocit ouă şi crescut pui de dinozaur. Li se spunea că 
dinozaurii erau creaţi chiar acolo, în parc. lar turul 
prin laborator a fost pe de-a-ntregul convingător. 

Dar, de fapt, turul lui Hammond sărea peste nişte 
etape ale procesului. Intr-o încăpere, arăta cum se 
extrage ADN-ul de dinozaur. În încăperea 
următoare, arata ouă pe cale de a ecloza. Era foarte 
dramatic, dar cum ajungea la un embrion viabil 
pornind de la ADN? Niciodată nu se arăta acest pas 
critic. Era prezentat ca şi cum s-ar fi întâmplat deja, 
între cele două încăperi. 

De fapt, întregul spectacol al lui Hammond era 
prea frumos ca să fie adevărat. De exemplu, avea o 
clocitoare în care puii de dinozaur spărgeau ouăle 
chiar sub ochii uimiţi ai spectatorilor. Dar niciodată 
nu existau probleme în clocitor. Nici naşteri 
premature, nici diformităţi, nici un fel de greutăţi. În 
prezentarea lui Hammond, această tehnologie 
funcţiona fără eroare. 

Şi dacă te gândeşti bine, nu putea fi adevărat. 
Hammond pretindea că fabrică animale dispărute 
folosind cea mai nouă tehnologie. Dar orice 
tehnologie nouă de fabricaţie are o rată mică de 
succes: abia dacă ajunge la unu la sută. Deci, de 
fapt, Hammond trebuie să fi crescut mii de embrioni 
de dinozaur ca să obţină o naştere perfectă. Acest 
lucru implica o operaţiune industrială gigantică, nu 
laboratorul cel mic şi curat pe care-l arăta tuturor. 

— Te referi la acest loc, spuse Thome. 

— Da. Aici, pe o altă insulă, în secret, departe de 
privirile publicului, Hammond era liber să-şi continue 
cercetările şi să rezolve neplăcuta realitate din 
spatele părculeţului lui drăguţ. Grădina zoo-genetică 
a lui Hammond era doar spectacolul. Insula asta era 
adevărata afacere. Aici se fabricau dinozaurii. 

— Dacă animalele de la zoo au fost distruse, spuse 
Eddie, cum se face că nu le-au distrus şi pe cele de 
pe insula asta? 

— O întrebare critică, remarcă Malcolm. O să aflăm 
adevărul în câteva minute. Îşi îndreptă fascicolul 
lanternei către tunel; pereţii de sticlă luciră. Pentru 
că, dacă nu mă înşel, prima hală de producţie se 
află chiar în faţa noastră. 


191 


Micheal Crichton - Lumea pierdută 


Arby 


Arby se trezi, se ridica în capul oaselor, clipind 
jenat de lumina dimineţii care se scurgea prin 
fereastra caravanei. În patul celălalt, Kelly încă 
dormea, sforăind zgomotos. 

Privi pe fereastră, către intrarea în clădirea cea 
mare, însă nu văzu nici urma de adulţi. Explorer-ul 
era parcat la intrare, dar înăuntrul lui nu se afla 
nimeni. Caravana stătea izolată în luminişul invadat 
de ierburi înalte. Arby se simţi singur - 
înspăimântător de singur - şi o pornire bruscă de 
panică îi făcu inima să-i tresară. N-ar fi trebuit să 
venim aici, gândi el. Fusese o idee prostească. Şi 
lucrul cel mai rău era că planul fusese al lui. Cum 
s-au pitit în trailer şi apoi s-au întors în biroul lui 
Thorne. Cum vorbise Kelly cu Thome pentru ca Arby 
sa poată fura cheia. Cum au transmis un mesaj 
întârziat pentru ca Thome să creadă ca rămăseseră 
în Woodside. Arby se simţise deştept atunci, dar 
acum regreta totul. Se hotărî să-l sune pe Thorne 
imediat. Trebuia să se predea. Era copleşit de o 
dorinţă nestăpânită de a se destăinui. 

Avea nevoie de glasul cuiva. Asta era adevărul. 
Trecu din spatele caravanei, unde dormea Kelly, 
către partea din faţă, şi răsuci cheia în contact. Luă 
aparatul de transmisie şi spuse: 

— Aici Arby. E cineva acolo? Terminat. Aici Arby. 

Dar nu răspunse nimeni. După o clipă, privi 
monitorul de pe bord care înregistra toate sistemele 
în stare de funcţionare. Nu văzu nimic referitor la 
comunicaţii. Îi trecu prin minte că sistemul de 

comunicaţii ţinea de computer. Se hotărî să-l 
pornească. 

Se întoarse în mijlocul caravanei, scoase la iveală 
tastatura, o conectă şi deschise computerul. Pe 
ecran apăru un meniu care spunea „Thorne Field 
Systems”, având dedesubt o listă cu subsistemele 
caravanei. Unul dintre ele era comunicaţia radio. O 
selectă şi o pomi. 

Ecranul computerului se umplu de purici. Pe ultima 
linie se putea citi: „Recepție de frecvenţe multiple. 
Doriţi reglaj automat?” 

Arby nu ştia ce înseamnă asta, dar nu se temea de 
computere. Reglaj automat suna interesant. Fără 
ezitare, tastă „Da”. 

Puricii de pe ecran ramaseră la locul lor, în vreme 
ce, pe ultimele linii, rulară nişte numere. Bănui că 
reprezentau frecvenţe exprimate în megahertzi. Dar 
nu ştia sigur. 

Apoi, brusc, ecranul se goli, lăsând un singur 
cuvânt care clipea în colţul din stânga sus: 

PAROLA: 

Făcu o pauză, încruntat. Era ciudat. | se cerea să 
pătrundă în sistemul computerizat al caravanei. lar 
pentru asta avea nevoie de o parolă. Încercă: 
THORNE. 

Nu se întâmplă nimic. 

Aşteptă o clipă, apoi încercă inițialele lui Thome: JT. 

Nimic. 

LEVINE. 

Nimic. 

THORNE FIELD SYSTEMS. 

Nimic. 

TFS. 

Nimic. 

TEREN. 

Nimic. 

UTILIZATOR. 

Nimic. 

Ei bine, gândi el, cel puţin sistemul nu-l eliminase. 
Cele mai multe reţele te eliminau după trei încercări 
ratate. Dar se părea că Thome nu se gândise la 
securitate. Dacă ar fi făcut-o, Arby n-ar fi reuşit 
niciodată. Sistemul era prea răbdător şi gata să 
ajute. 

Incercă: AJUTOR. 

Cursorul trecu pe linia următoare. Făcu o pauză. 
Hard-discul calculatorului porni să se rotească. 

— Motor, spuse el, frecându-şi mâinile. 

Laborator 


După ce Thorne se obişnui cu lumina slabă, se trezi 
într-o încăpere enormă în care se aflau rânduri după 
rânduri de cutii dreptunghiulare de oţel, fiecare 
conectată la o tubulatură de plastic care se pierdea 
deasupra într-un desiş. Totul era prăfuit; multe 
dintre cutii erau răsturnate. 

— Primele rânduri, spuse Malcolm, sunt 
separatoarele de gene Nishihara. lar dincolo de ele 
sunt sintetizatoarele automate de ADN. 

— E o fabrică, spuse Eddie. Un fel de moară. 

— Cam aşa ceva. 

În colţul încăperii era o imprimanta cu câteva foi de 
hârtie alături. Malcolm luă una dintre ele şi o privi. 


[GALRERYFI] actor de trascriere eritro-specificii 
Gallimimus  eryfl mARN, _iniţializare completă. 
[GALRERYFI 1068 bp ss-mARN VRT 15-DEC-1989] 
SURSA [SRC] 

Gallimimus bullatus (mascul) sânge embrionic de 9 
zile, CADN la mARN, clona E120-l. 

ORGANISM Gallimimus bullatus 

Animalia; Chordata; Vertebrata;  Archosauriaj 
Dinosauria; Ornithomimisauria. REFERINȚE [REF] 

1 (bazele 1 la 1418) T.R. Evans, 17-IUL-1989. 
OBIECT [OBJ] 

Locaţie/ Determinanţi 

/nota='Eryfl protein gi: 212629” 

/codon_start=l 

[translaţie="“MEFVALGGPDAGSPTPF 
AGAFLGLGGGERTEAGGLLASYPP 
VSLVPWADTIGTILGTIPQWVPPATQ 

PHYLELLQPPRGSTPHPSSGPLLPLSSG 
PPPCEARECVNCGATATPLWRRDGIG 
HYLCNACGLYHRLNGQNRPLJRPKKRL 
LVSKRAGTVCSNCQTSTTTLWRRSPM 
GDPVCNACGLYYKLHQVNRPLTMRKD 
GIQTRNRKVSSKGKKRPPGGGNPSATA 
GGGAPMGGGGDPSMPPPPPPPAAAPP 
TQSDALYALGPVVLSGHFLPFGNSGGF 
FGGGAGGYTAPPGLSPQI 

NUMĂR BAZE [BAS] 

206 a 371 c 342 g 149 t 


— E o referinţă către o bază de date, spuse 
Malcolm. Pentru un factor sanguin de dinozaur. 
Ceva care are de-a face cu hematiile. 

— lar asta e secvenţa? 

— Nu, spuse Malcolm, răsfoind printre hârtii. Nu, 
secvenţa ar trebui să fie o serie de nucleotide... 
Uite-o. 

Ridica o alta foaie de hârtie. 


Distribuţie [DIS] 

Wu /CG-Oper 

Lori Ruso /Prod 

Venn /Niv-l 

Chang /Celula 89 

NOTA PRODUCŢIE [PNOT] 
Secvența este finală şi aprobată. 


— Să aibă vreo legătură cu motivul pentru au 
supravieţuit animalele? întrebă Thome. 

1 GAATTCCGGA AGCGAGCAAG AGATAAGTCC 

61 GACGTGTGOC AGCTCCCGCA GAGGATTCAC 

121 ATGGAGTTCG TGGCGCTGGG GGGGCCGGAT 

181 GCCGGAGCCT TCCTGGGGCT GGGGGGGGGC 
241 TCCTACCCCC CCTCAGGCCG CGTGTCCCTG 
301 ACCCCCCAGT GGGTGCCGCC CGCCACCCAA 
361 CAACCCCCCC GGGGCAGCCC CCCCCATCCC 
421 GGGCCCCCAC CCTGCGAGGC CCGTGAGTGC 
481 GCAACGCCGC TGTGGCGCCG GGACGGCACC 
541 TGCGGGCTCr ACCACCGCCT CAACGGCCAG 
601 CTGCTGGTGA GTAAGCGCGC AGGCACAGTG 
661 TCCACCACCA CTCTGTGGCG TCGCAGCCCC 
721 GCCTGCGGCC TCTACTACAA ACTGCACCAA 
781 GGAATCCAAA CCCGAAACCG CAAAGTTTCC 
841 GGGGGAAACC CCTCCGCCAC CGCGGGAGGG 
901 TCTATGCCCC CCCCGCCGCC CCCCCCGGCC 
961 GCTCTCGGCC CCGTGGTCCT TTCGGGCCAT 
1021 TTTGGGGGGG GGGCGGGGGG TTACACGGCC 
1081 ATAACTCTGA CGTGGGCAAG TCGGCCTTGC 
1141 CCTCGGCAAT TGCAGAGGGT CGATCTCCAC 
1201 CAGATAAGCA CTTTGCTCCC TGGACTGAAA 
1261 GACAAAT CCC TGTGAAAGGT AAAAGTCGGA 
1321 AAATTACTGT GAATATTGTA AATATATATA 
138! TCGGAGGCGG CATGGACCCA GCGTAGATCA 
TGGCATCAGA TACAGTTGGA GATAAGGACG 
TGGAAGTGCA TTACCTATCC CATGGGAGCC 

GCG GGCTCCC CCACTCCGTT CCCTGATGAA 
GAGAGGACGG AGGCGGGGGG GCTGCTGGCC 
GTGCCGTGGG CAGACACGGG TACTTTGGGG 
ATGGAGCCCC CCCACTACCT GGAGCTGCTG 
TCCTCCGGGC CCCTACTGCC ACICAGCAGC 
GTCATGGCCA GGAAGAACTG CGGAGCGACG 
GGGCATTACC TGTGCAACTG GGCCTCAGCC 
AACCGCCCGC TCATCCGCCC CAAAAAGCGC 
TGCAGCCACG AGCGI1GAAAA CTGCCAGACA 
ATGGGGGACC CCGTCTGCAA CAACATTCAC 
GTGAACCGCC CCCTCACGAT GCGCAAAGAC 

TCCAAGGGTA AAAAGCGGCG CCCCCCGGGG 
GGCGCTCCTA TGGGGGGAGG GGGGGACCCC 
GCCGCCCCCC CTCAAAGCGA CGCTCTGTAC 
TTTCTGCCCT TTGGAAACTC CGGAGGGTIT 
CCCCCGGGGC TGAGCCCGCA GATTTAAATA 
TGAGAAGACA GTGTAACATA ATAATTTGCA 
TTTGGACACA ACAGGGCTAC TCGGTAGGAC 
AAGAAAGGAT TTATCTGTTT GCTTCTTGCT 
CACAGCAATC GATTATTITCT CGCCTGTGTG 
TATATATATA TATATCTGTA TAGAACAGCC 
TGCTGGATTT GTACTGCCGG AATIC 


— Nu sunt sigur, spuse Malcolm. 

să fi fost aceasta foaie legata de ultimele zile ale 
secţiei de fabricaţie? Sau era doar un print, vechi 
de ani de zile şi uitat din întâmplare de vreun 
lucrător? 

Privi de jur împrejurul imprimantei şi găsi un teanc 
de hârtii, aranjat într-un sertar de plastic. Le scoase 
şi descoperi că erau notițe scrise pe hârtie albastră, 
decolorată, toate foarte scurte. 


De la: CC/D-P. Jenkins 

Către: H. Wu 

Excesul de dopamină din Alfa 5 înseamnă că 
receptorul DI încă nu funcţionează la capacitatea 
dorită. Pentru a minimiza comportamentul agresiv în 
organismele finale, trebuie încercat un alt suport 
genetic. Trebuie să începem chiar de azi. 


Alta: 


6 Print = text tipărit la o imprimantă, expunând informaţiile 
cuprinse într-un fişier de calculator (n.tr.). 

De la: CC/D 

Către: H. Wu/Sup 

Glicogen-sintaz-kinaza-3 izolată de la Xenopus ar 
putea să acţioneze mai bine decât alfa/beta GSK-3 
de mamifer cu care lucram acum. Anticipeaza o 
stabilitate mai mare a polarităţii dorsoventrale şi un 
risc mai mic de rejet” embrionar. De acord? 


Malcolm o privi pe următoarea: 


De la: Backes 

Către: H. Wu/Sup 

Fragmenlele scurte proteice pot acţiona drept 
prioni. Sursa îndoielnică, dar sugerez stoparea 
tuturor proteinelor exogene de la org. carniv. până 
la lămurirea originii. Boala nu poate continua! 


Thome privi peste umărul lui. 

— Se pare că au avut probleme, remarcă el. 

— Fară îndoială, spuse Malcolm. Ar fi fost imposibil 
să nu le aibă. Dar întrebarea este... 

Se opri, cu ochii pe următoarea notiţă, ceva mai 
lungă: 


PRODUCŢIE INGEN COMPLETARE 10/10/88 

De la: Lori Ruso 

Către: întregul personal 

Subiect: Slabe rezultate de producţie R 

Episoadele recente de pierdere a născuţilor vii In 
perioada de 24- 72 ore după eclozare au fost puse 
în legătura cu contaminarea cu bacteria Escherichia 
coli. Acest fapt a redus producţia cu 60% şi rezulta 


7 Rejet = reacție de respingere, de obicei de ordin imunologic; 
fragmentul respins este eliminat din organism (n.tr.). 

din metodele inadecvate de sterilizare a 
personalului, mai ales în timpul procesului H (Faza 
de Menţinere a Ouălor, Stimulare Hormonală 2G/H). 
Braţele mobile Komera au fost înlocuite şi adaptate 
la roboții 5A şi 7D, dar înlocuirea acelor trebuie să 
continue zilnic, în concordanţă cu condiţiile sterile 
(Manualul General: paragraful 5-9). În timpul 
următorului ciclu de producţie (10/12-10/26), vom 
sacrifica un ou la fiecare zece aflate în etapa H, 
pentru un test de contaminare, începeţi selecţia 
imediat. Raportaţi orice eroare. Opriţi linia oricând 
devine necesar, până la completa epurare. 


— Au avut probleme cu germenii; li s-a contaminat 
linia de producţie, spuse Malcolm. Şi poate c-au avut 
şi alte surse de infecţie. Uite... 

Îi întinse lui Thome următorul bilet: 


PRODUCŢIE INGEN COMPLETARE 12/18/88 

De la: H. Wu 

Către: întregul personal 

Subiect: DX: MARCAJ SI ELIBERARE 

Născuţii vii vor fi însemnați cu noul tip de marcaj 
de teren Grumbach, după primul interval viabil. Va 
înceta orice program de întreţinere şi hrănire în 
interiorul laboratorului. Programul de punere în 
libertate este acum pe deplin operaţional, iar 
reţelele de urmărire sunt activate. 


— Să însemne asta ceea ce gândesc eu că 
înseamnă? făcu Thorne. 

— Da, spuse Malcolm. Aveau probleme cu 
menţinerea în viaţă a nou-născuţilor, aşa că i-au 
marcat şi i-au pus în libertate. 

— Şi-i urmăreau printr-un fel de reţea? 

— Da. Cred că da. 

— Au dat drumul dinozaurilor pe insulă? întrebă 
Eddie. Cred că erau nebuni. 

— Mai degrabă disperaţi, preciză Malcolm. 
Imaginează-ţi un proces uriaş, costisitor, de înaltă 
tehnologie, care se prăbuşeşte stupid din pricina ca 
animalele se îmbolnăvesc şi mor. Probabil că 
Hammond era furios. Aşa că au hotărât să scoată 
animalele din laborator şi să le dea drumul în 
sălbăticie. 

— Dar de ce n-au descoperit cauza bolii, de ce 
n-au... 

— A fost un proces comercial, spuse Malcolm. Totul 
se leagă numai de rezultate. Au crezut că, dacă pot 
urmări animalele, pot oricând să le aducă înapoi. Și 
nu uita, chestia asta chiar a funcţionat. Scoteau 
animalele pe câmp, le adunau după ce mai creşteau 
şi le trimiteau la grădina zoologică a lui Hammond. 

— Dar nu pe toate... 

— Încă nu ştim detalii, spuse Malcolm. Nu ştim ce 
s-a întâmplat de fapt aici. 


Trecură de următoarea uşă într-o încăpere mică şi 
goală, cu o bancă aşezată pe mijloc şi dulapuri 
lângă pereţi. Câteva afişe spuneau ATENŢIE LA 
MĂSURILE DE PROTECŢIE STERILĂ şi MENŢINEŢI 
STANDARDELE SK4. În dulapul aflat lângă peretele 
îndepărtat se aflau nişte haine îngălbenite. 

— E un vestiar, spuse Eddie. 

— Aşa pare, aprobă Malcolm. 

Deschise un dulap; în afară de o pereche de 
pantofi bărbăteşti, nu mai conţinea nimic. Deschise 

alte câteva dulapuri. Toate erau goale. Înăuntrul 
unuia, o foaie de hârtie cu un mesaj bătut la maşină: 


Siguranţa ne priveşte pe toţi! 

Raportaţi anomaliile genetice! 

Distrugeţi prin procedee adecvate deşeurile 
biologice! 

Opriţi răspândirea maladiei DX! 


— Ce înseamnă maladia DX? întrebă Eddie. 

— Cred că e numele bolii misterioase, spuse 
Malcolm. 

La capătul îndepărtat al vestiarului se aflau două 
uşi. Cea din dreapta era pneumatică, 
deschizându-se prin apăsarea cu piciorul pe un 
contact de cauciuc în chip de preş. Dar uşa era 
încuiată, aşa ca trecură la cealaltă, care se deschise 
de îndată. 

Trecură într-un coridor lung, cu peretele din 
dreapta format din panouri de sticlă. Geamul era 
zgâriat şi murdar, totuşi puteau întrezări încăperea 
din spatele lui, încăpere cu totul diferită decât 
oricare alta văzută de Thome până atunci în clădire. 

Spaţiul era vast, de dimensiunea unui teren de 
fotbal. Benzi rulante se încrucişau pe două nivele, 
unul foarte sus, altul la înălţimea pieptului. Din loc în 
loc, lângă benzile rulante, se aflau maşinării cu 
tubulaturi încurcate şi braţe mecanice. 

Thome trecu lumina lanternei peste benzi. 

— O linie de asamblare, spuse el. 

— Dar pare neatinsă, gata să funcţioneze, spuse 
Malcolm. Sunt câteva plante care au crescut prin 
podea acolo, dar, în general, e remarcabil de curat. 

— Prea curat, spuse Eddie. 

Thome ridică din umeri. 

— Aerul e curat pentru că, probabil, încăperea are 
aer condiţionat, spuse el. Cred că poate rezista în 
felul ăsta ani de zile. 

Eddie clătina din cap. 

— Ani de zile? Doc, eu nu cred. 

— Atunci, cum se explică? 

Malcolm se încruntă, privind în continuare prin 
geam. Cum era posibil ca o încăpere de asemenea 
dimensiuni să rămână atât de curată, timp de atâţia 
ani? Nu exista nici o... 

— Hei, făcu Eddie. _ 

Malcolm văzuse şi el. În colţul îndepărtat, la 
jumătatea înălţimii încăperii, se afla o cutie mică, 
albastră, din care plecau cabluri electrice - în mod 
clar, un fel de conector electric. Pe cutie strălucea o 
luminiţa roşie... 

Strălucea. 

— Locul ăsta-i alimentat electric! 

Thome se apropie de geam, privind o dată cu ei. 

— Asta-i imposibil. Trebuie să fie un fel de 
acumulator sau baterie... 

— După cinci ani? Nici o baterie nu poate rezista 
atât, spuse Eddie. Va spun, doctore, locul ăsta e 
alimentat! 


Arby privi monitorul în vreme ce literele albe 
apăreau una câte una pe ecran: 

SÎNTEŢI LA PRIMA UTILIZARE A REŢELEI? 

Tastă: DA. 

O altă pauză. 

Aşteptă. 

Alt mesaj apăru, la fel de încet: 

NUMELE COMPLET? 

Îşi scrise numele. 

DORIŢI O PAROLĂ PROPRIE? 

Ce gluma bună, gândi el. O sa fie floare la ureche. 
Era aproape dezamăgitor. Crezuse că doctorul 
Thome era mai deştept. Scrise: DA. 

După o clipă: | 

NOUA PAROLĂ ESTE VIG/&*849/. VĂ RUGĂM SĂ 
NOTAŢI. Sigur, gândi Arby. Poţi să pariezi. Pe masa 
din faţa lui nu se găsea nici o bucată de hârtie; 
cotrobăi prin buzunare, găsi o hârtie mototolită şi îşi 
notă parola. 

VA RUGAM REINTRODUCEŢI PAROLA ACUM. 

Tastă seria de litere şi cifre. 

După o altă pauză, alte mesaje apărură pe ecran. 
Viteza lor era ciudat de mică şi uneori chiar se 
opreau. După atâta timp, poate că sistemul nu lucra 
foarte... MULŢUMESC. PAROLA CONFIRMATĂ. 

Ecranul clipi şi deveni brusc albastru-ânchis. Se 
auzi un sunet de clopoțel. 

Arby rămase cu gura deschisă în faţa monitorului 
pe care se putea citi: 


INTERNATIONAL GENETIC TECHNOLOGIES 
ZONA B 
SERVICIUL LOCAL DE REŢEA 


Nu avea nici un sens. Cum putea să existe o reţea 
a Zonei B? InGen închisese Zona B cu ani în urmă. 
Arby citise deja documentaţia. lar InGen ieşise din 
afaceri, era de mult falimentara. Ce reţea? gândi el. 
Şi cum reuşise el să pătrundă? Caravana nu era 
conectată la nimic. Nu exista nici un cablu. Probabil 
ca era o reţea radio care se afla deja pe insulă. 
Reuşise cumva să se înscrie. Dar cum de mai exista 

reţeaua? O asemenea facilitate avea nevoie de o 
sursă de energie, iar aici nu exista nici una. Arby 
aşteptă. 

Nu se petrecu nimic. Cuvintele rămăseseră pe 
ecran. Aşteptă să apară un meniu, dar nu se 
întâmplă nimic. Arby începu să bănuiască o 
defecţiune a sistemului. Sau poate că reţeaua era 
închisă. Poate că te lăsa să te înscrii, după care nu 
se mai întâmpla nimic. 

Sau, poate, gândi el, aştepta ceva de la el. Făcu 
lucrul cel mai simplu, cel de a apăsa tasta de 
confirmare. 

Pe ecran apăru: 


SERVICII DISPONIBILE REŢEA 
FIŞIERE EXISTENTE Ultima modificare 


C/Cercetare 10/02/89 
P/Producţie 10/05/89 
T/Teren 10/09/89 
I/Întreţinere 11/12/89 
A/Administraţie 11/11/89 


BAZE DE DATE 

Ci/Cercetare (AV-AD) 11/01/89 
C2/Cercetare (GD-99) 11/12/89 
P/Producţie (FD-FN) 11/09/89 
REŢEA VIDEO 

A, l-20CCD NDC.1.1 


Era într-adevăr, un sistem vechi: fişierele nu mai 
fuseseră modificate de ani de zile. Intrebându-se 
dacă încă funcționau, selectă REŢEAUA VIDEO. Şi, 
spre uimirea lui, văzu ecranul umplându-se cu 
imagini minuscule, cincisprezece cu totul, 
înghesuindu-se pe ecran, arătând vederi ale 

diferitelor părţi ale insulei. Cele mai multe dintre 
camerele video păreau montate la înălţime, probabil 
prin copaci, şi arătau... Rămase cu ochii holbaţi. 

Arătau dinozauri. 

Se uită chiorâş. Nu era posibil. Vedea doar nişte 
filme. Pentru că, într-un colţ, văzu o turmă de 
triceratops. În pătratul de alături, nişte creaturi 
verzi, asemănătoare şopârlelor, iţindu-şi numai 
capul, din ierburile înalte. Într-un alt cadran, un 
stegozaur singur, umblând fără ţintă. 

Cu siguranţă că erau filme, gândi el. Canalul 
dinozaurilor. 

Dar, în altă imagine, Arby văzu cele două caravane 
legate între ele, în luminiş. Putea zări panourile 
negre fotovoltaice lucind pe acoperiş. Işi imagină că, 
dacă s-ar fi uitat pe fereastră, s-ar fi putut vedea pe 
sine. 

O, Dumnezeule, gândi el. 

În altă imagine îi văzu pe Thome, pe Malcolm şi 
Eddie urcând iute în Explorer-ul verde şi pornind 
către partea din spate a laboratorului. Avu un şoc: 

Imaginile erau adevărate. 

Energie 


Conduseră Explorer-ul spre partea din spate a 
clădirii principale, îndreptându-se către centrala 
electrică. Pe drum, trecură prin stânga unui sătuc. 
Thorne văzu şase colibe şi o clădire mare pe care 
scria „Reşedinţa Managerului”. Colibele fuseseră 
când va arătoase, dar acum erau năpădite de ierburi 
şi invadate în parte de junglă. In centrul 
complexului, văzură un teren de tenis, o piscină fără 
apă, o staţie de benzină în faţa căreia se afla un 
magazin universal. 

— Mă întreb câţi oameni or fi fost aici? spuse 
Thome. 

— De unde ştii ca au plecat cu toţii? întrebă Eddie. 

— Cum adică? 

— Doctore, au energie. După atâţia ani. Trebuie să 
existe o explicaţie. 

Eddie ocoli cu maşina prin spatele rampelor de 
încărcare şi conduse spre centrala electrică, 
ţinând-o drept înainte. 

Centrala electrică era o clădire de beton, lipsită de 
ferestre şi fără zorzoane, având doar un cilindru de 
oţel pentru ventilație, amplasat pe acoperiş. 
Ventilatoarele ruginiseră de mult şi aveau o culoare 
maronie cu pete galbene. 

Eddie ocoli clădirea cu maşina, căutând o uşă. O 
găsi în spate. Era o uşă metalică grea, cu o 
inscripţie ştearsă care spunea: 

ATENŢIE! ÎNALTĂ TENSIUNE. NU INTRAŢI. 

Eddie sări din maşină, iar ceilalţi îl urmară. Thome 
adulmecă. 

— Sulf, spuse el. 

— Foarte puternic, aprobă Malcolm, dând din cap. 

Eddie împinse uşa. 

— Băieți, am o presimţire... 

Cu un clămpănit, uşa se deschise brusc lovindu-se 
de zidul de beton. Eddie scrută bezna dinăuntru. 
Thome văzu o încâlceală de ţevi şi un fir de abur 
care ieşea din podea. Aerul din încăpere era foarte 
fierbinte. Se auzea un ţiuit puternic şi continuu. 

— Să fiu al naibii, spuse Eddie. 

Înainta, privind indicatoarele - multe dintre ele 
aveau inscripţiile şterse, iar sticla acoperită cu un 
strat gros de praf galben. Incheieturile ţevilor aveau 
şi ele cruste galbene. Eddie şterse cu degetul o 
parte din crustă. 

— Uimitor, spuse el. 

— Sulf? 

— Mda, sulf. Uimitor. 

Se întoarse către sursa zgomotului. Văzu un 
ventilator mare, circular, având înăuntru o turbină. 
Paletele turbinei, rotindu-se repede, erau de un 
galben pal. 

— Şi acolo-i tot sulf? întrebă Thome. 

— Nu, spuse Eddie. Probabil că e aur. Paletele 
turbinei sunt din aliaj de aur. 

— Aur? 

— Mda. Ca să fie inerte chimic. Se întoarse către 
Thome. Îţi dai seama ce avem aici? E incredibil. Atât 
de compact şi de eficient. Nimeni n-a reuşit până 
acum. Tehnologia e... 

— Vrei să spui că e o centrală geotermică? se miră 
Malcolm. 

— Exact, exclamă Eddie. Au dat peste o sursă de 
căldură, probabil gaz sau abur, pe care l-au dirijat 
prin ţevi din podea. Apoi, au folosit căldura ca să 

fiarbă apa într-un ciclu închis - la asta foloseşte 
reţeaua de ţevi - şi să pună în mişcare turbina de 
colo, care generează curent electric. Oricare ar fi 
sursa de căldură, procesul geotermic e întotdeauna 
coroziv ca naiba, în cele mai multe cazuri, 
întreţinerea e de-a dreptul brutală. Dar centrala asta 
încă mai funcţionează. Uimitor! 

Lângă zid se afla un panou de comandă care 
distribuia energia întregului complex de laboratoare. 
Panoul era pătat şi mâncat de rugină în câteva 
locuri. 

— Parcă n-a mai trecut nimeni pe-aici de ani de 
zile. O mulţime de contacte electrice sunt moarte. 
Dar centrala încă mai funcţionează... Incredibil! 

Thome tuşi din pricina aerului sulfuros şi ieşi la aer 
curat. Se uită la partea din spate a laboratorului. 
Una dintre rampele de încărcare părea în formă 
bună, cealaltă se prăbuşise. Geamurile din spatele 
clădirii erau sparte. 

Malcolm veni lângă el. 

— Mă întreb dacă e vina vreunui animal. 

— Crezi ca un singur animal ar putea produce 
atâtea stricăciuni? 

Malcolm aprobă cu un semn din cap. 

— Unii dinozauri cântăresc patruzeci, cincizeci de 
tone. Un singur animal are masa unei turme de 
elefanţi.  Stricăciunile ar putea fi foarte bine 
pricinuite de un animal. Observi cărarea de colo? 
Trece pe lângă rampe şi coboară dealul. Ar putea fi 
animale... 

— Nu s-au gândit la asta atunci când le-au dat 
drumul? întrebă Thome. 

— O, sunt sigur că plănuiau să le ţină în libertate 
doar câteva săptămâni sau luni, apoi să le strângă 

iarăşi, cât mai erau încă pui. Mă îndoiesc de faptul 
că s-au gândit să... 

Fură întrerupţi de un şuierat, un fel de zgomot 
static. Venea dinăuntrul Explorer-ului. De dinapoia 
lor, Eddie se grăbi către maşină, cu o expresie de 
îngrijorare pe figură. 

— Ştiam eu, rosti înciudat Eddie. Modulul de 
comunicaţii s-a ars. Ştiam eu c-ar fi trebuit să-l pun 
pe celălalt. 

Deschise uşa Explorer-ului şi urcă pe locul 
pasagerului, ridică receptorul şi apăsă selectorul 
automat. Prin parbriz, îi văzu pe Thome şi Malcolm 
întorcându-se la maşină. 

Atunci, transmisia se clarifică. 

— ... În maşină! spuse o voce stridentă. 

— Cine-i acolo? 

— Doctore Thorne! Doctore Malcolm! Urcaţi în 
maşină! Când Thome sosi, Eddie îl anunţă: 

— Doctore! E turbatul ăla de puşti... 

— Ceee!? exclamă Thome. 

— E Arby. 

Prin radio, Arby spunea: 

— Urcaţi în maşină! îl văd venind! 

— Ce tot vorbeşte? spuse Thome, încruntându-se. 
Nu-i aici, nu? E pe insulă? 

Radioul pocni. 

— Da, sunt aici! Doctore Thome! 

— Cum naiba de a... 

— Doctore Thome! Urcă în maşină! Thome se înroşi 
de furie. Strânse pumnii. 

— Cum a reuşit ticălosul ăsta mic să facă aşa ceva? 
Apucă receptorul de la Eddie. Arby, la naiba... 

— Vine! 

— Ce spune? făcu Eddie. Pare complet isteric. 

— Îl văd pe monitor! Doctore Thome! Malcolm privi 
împrejur către junglă. 

— Poate c-ar trebui să urcăm în maşină, spuse el 
calm. 

— Ce vrea să spună cu monitorul? făcu Thome 
furios. 

— Nu ştiu, doctore, dar daca a prins ceva din 
caravană, putem şi noi să vedem. 

Aprinse monitorul de pe bord. Privi ecranul 
prinzând viaţă. 

— Al naibii puşti, spuse Thome. Îi rup gâtul! 

— Am crezut că vă place puştiul, spuse Malcolm. 

— Îmi place, dar... 

— E haosul în persoană, completă Malcolm, 
clătinând din cap. 

Eddie privi imaginea de pe ecran. 

— Am dat de dracu', spuse el. 


Pe monitorul micuţ de pe bord aveau imaginea în 
prim-plan a unui puternic Tyrannosaurus rex, 
îndreptându-se pe potecă spre ei. Pielea avea 
nuanţe de brun-roşcat, sugerând culoarea sângelui 
uscat în lumina puternică a soarelui, puteau să-i 
vadă limpede muşchii puternici ai coapselor. 
Animalul se mişca iute, fără nici un semn de teamă 
sau de ezitare. 

Cu ochii lipiţi de imagine, Thome ordonă: 

— Toată lumea în maşină! 

Urcară grăbiţi. Tiranozaurul dispăruse din raza de 
acţiune a camerei video. Dar, din Explorer, îl auziră 
venind. Pământul tremura, făcând maşina să se 
legene uşor. 

— lan? şopti timid Thome. Ce crezi c-ar trebui să 
facem? 

Malcolm nu răspunse. Îngheţase, privind înainte, cu 
o expresie pierdută. 

— lan? repetă Thome. 

Radioul pomi. 

— Doctore Thome, răsună glasul lui Arby, l-am 
pierdut de pe monitor. Dumneavoastră îl vedeţi? 

— Isuse, gemu Eddie. 

Cu o viteza uluitoare, tiranozaurul apăru din 
frunzişul aflat în dreapta Explorer-ului. Animalul era 
imens, de mărimea unei clădiri de două etaje, cu 
capul ridicându-i-se mult deasupra, dincolo de raza 
lor vizuala. Se deplasa cu o incredibilă agilitate 
pentru o creatură atât de mare. Thome holbă ochii 
în tăcere, aşteptând să vadă ce avea să se întâmple. 
Simţi maşina vibrând la fiecare pas bubuitor. Eddie 
gemu înăbuşit. 

Dar tiranozaurul nu-i băgă în seamă. Continuând în 
acelaşi ritm rapid, trecu pe lângă Explorer. Abia 
avură şansa să-l vad a înainte ca trupul şi capul 
enorm să dispară în desişul din stânga. Acum 
vedeau numai coada groasă, la vreo şapte picioare 
în aer, legănându-se înainte şi înapoi, la fiecare pas 
al animalului. 

Atât de iute! gândi Thome. lute! Animalul uriaş se 
ivise, le blocase vederea, apoi dispăruse iarăşi. 
Thome nu era obişnuit să vadă o fiinţa atât de mare 
şi, în acelaşi timp, atât de rapida. Acum, se mai 
zărea doar vârful cozii, clătinându-se în urma 
animalului grăbit. 

În momentul următor, coada lovi botul 
Explorer-ului, cu un sunet puternic, metalic. 

Şi tiranozaurul se opri. 

Auziră un mârâit gros, nedumerit. Coada biciui din 
nou aerul, de astă dată cu intenții precise. Curând, 

coada şterse uşor radiatorul maşinii, pentru a doua 
oară. 

Frunzişul din stânga fişâi şi se aplecă; coada 
dispăru. 

Asta pentru că tiranozaurul, după cum îşi dădu 
seama Thome, se întorcea. 

Animalul ieşi din nou din junglă şi se apropie de 
maşină. Mârâi din nou, profund, şi-şi întoarse capul 
dintr-o parte în alta ca să cerceteze obiectul cel nou 
şi ciudat. Când tiranozaurul se aplecă, Thome zări 
ceva între fălcile lui - picioarele unei creaturi 
spânzurând de-o parte şi de alta a botului. Muştele 
se adunaseră într-un nor gros în jurul capului 
monstrului. 

— Fir-aş al dracului! mormăi Eddie. 

— Taci, şopti Thome. 

Tiranozaurul pufăi şi privi maşina. Se aplecă şi o 
adulmecă de mai multe ori, mişcându-şi capul de la 
stânga la dreapta. Adulmeca radiatorul. Trecu apoi 
într-o parte şi adulmecă roţile. Apoi îşi înălţă capul 
uriaş, până ce ochii trecură de capotă. Privi prin 
parbriz. Clipi. Privirea îi era rece şi reptiliană. 

Thome avu impresia clară ca tiranozaurul îi 
examina: ochii lui treceau de la unul la celălalt. Cu 
nasul bont, împinse maşina dintr-o parte, 
legănând-o uşurel, ca şi cum i-ar fi încercat 
greutatea, măsurând-o ca pe un adversar. Thome se 
prinse strâns de volan şi-şi ţinu răsuflarea. 

Brusc, tiranozaurul se îndreptă şi reveni în faţa 
maşinii. Se întoarse cu spatele la ei, ridicându-şi 
coada. Făcu un pas în spate. Auziră frecuşul cozii de 
acoperişul maşinii. Fundul i se apropie şi mai mult... 

Şi tiranozaurul se aşeză pe capotă, clătinând 
maşina, aplecând bara de protecţie până la pământ 

cu greutatea lui enormă. Preţ de câteva clipe, 
rămase nemişcat. Apoi, începu să-şi frece coapsele 
înainte şi-napoi, cu o mişcare rapidă, făcând metalul 
să scârţâie. 

— Ce naiba...? făcu Eddie. 

Tiranozaurul se ridică din nou, maşina se îndreptă 
şi Thome văzu o pastă albă, groasă, ungând capota. 
Tiranozaurul se îndepărtă imediat pe cărare şi 
dispăru în junglă. 

Îl văzură apărând din nou în luminiş, traversându-l, 
trecând prin spatele depozitului, apoi printre două 
colibe, şi dispărând iarăşi. 

Thorne se uită către Eddie, care-şi aruncă privirea 
către Malcolm. Malcolm nu întorsese capul în urma 
tiranozaurului. Continua să privească drept înainte, 
cu trupul încordat. 

— lan? şopti Thome, atingându-l pe umăr. 

— A plecat? întrebă Malcolm. 

— Da. Aplecat. 

lan Malcolm se relaxă, lăsându-şi umerii să cada. 
Expiră încet. Capul i se lăsă.ân piept. Trase aer cu 
putere şi ridică iarăşi bărbia. 

— Trebuie să recunoşti, spuse el. Nu vezi aşa ceva 
în fiecare zi. 

— Te simţi bine? întrebă Thome. 

— Da, sigur, răspunse el, punând mâna pe piept ca 
să-şi potolească bătăile inimii. Fireşte că mă simt 
bine. Oricum, n-a fost decât unul mic. 

— Mic? făcu Eddie. Ţi s-a părut mic... 

— Da, pentru un tiranozaur. Femelele sunt mult 
mai mari. La tiranozauri există dimorfism sexual - 
femelele sunt mai mari decât masculii. Şi, în 
general, ele se ocupă mai mult de vânătoare. Dar 
s-ar putea să vedem asta chiar cu ochii noştri... 

— Stai puţin, spuse Eddie. Cum de eşti atât de 
sigur că era un mascul? 

Malcolm arătă către capota maşinii, de unde pasta 
albă scotea acum un miros înţepător. 

— Şi-a marcat teritoriul! 

— Şi ce? Poate că şi femelele pot să marcheze... 

— S-ar putea, acceptă Malcolm. Dar glandele anale 
se găsesc numai la masculi. Şi ai văzut şi tu cum a 
făcut-o... 

Eddie privi nefericit capota. 

— Sper să pot curăța chestia asta. Am luat ceva 
solvent cu mine, dar nu mă aşteptam, mă-nţelegi... 
la mosc de dinozaur. 

Radioul intră din nou în funcţiune. 

— Doctore Thome, spuse Arby. Doctore Thome? 
Sunteţi bine? 

— Da, Arby. Mulțumită ţie. 

— Atunci, ce mai aşteptaţi? Doctore Thome? N-aţi 
dat de doctorul Levine? 

— Nu, încă nu. 

Thome ridică mâna să privească senzorul, dar 
acesta căzuse pe podea. Se aplecă şi-l ridică. 
Coordonatele lui Levine se schimbaseră. 

— Se mişcă... 

— Ştiu că se mişcă. Doctore Thome? 

— Da, Arby. Stai puţin. De unde ştii tu că se mişcă? 

— Pentru că-l văd, spuse Arby. Merge pe bicicletă. 

Kelly veni în partea din faţă a caravanei, căscând şi 
îndepărtându-şi de pe figură firele de păr rebele. 

— Cu cine vorbeşti, Arb? Privi la monitor şi spuse: 
Hei, faină treabă! 

— Am intrat în reţeaua Zonei B, o lămuri el. 

— Ce reţea? 

— Una locală, radio. Nu ştiu cum, dar încă 
funcţionează. 

— Chiar aşa? Cum... 

— Copii, spuse Thome prin radio. Dacă nu vă e cu 
supărare... II căutam pe Levine, nu? 

Arby ridică receptorul. 

— Merge pe bicicletă pe o cărare prin junglă. E cam 
strimtă şi accidentată. Cred că urmează acelaşi 
traseu cu tiranozaurul. 

— Cu cine? făcu Kelly. 

Thome pomi maşina, îndepărtându-se de centrala 
electrică, îndreptându-se spre locuinţele lucrătorilor. 
Trecu pe lângă staţia de benzină, apoi printre case. 
Urmă cărarea tiranozaurului. Poteca era destul de 
largă şi uşor de folosit. 

— Copiii ăştia n-ar trebui să fie aici, făcu Malcolm 
îmbufnat. Nu sunt în siguranţă. 

— Nu putem face mare lucru, spuse Thorne, apoi 
pomi radioul. Arby, îl mai vezi pe Levine? 

Maşina sălta peste ceea ce fusese odată un strat 
de flori şi ocoli prin spatele Reşedinţei Managerului. 
Era o construcţie cu două etaje, clădită în stil 
colonial, cu balcoane şi o balustradă de lemn 
împrejmuind etajul. Ca şi celelalte case, şi aceasta 
fusese năpădită de ierburi. 

— Da, doctore Thome, se auzi prin radio. Îl vad. 

— Unde e? 

— Urmăreşte tiranozaurul. Pe bicicletă. 

— Urmăreşte tiranozaurul, oftă Malcolm. N-ar fi 
trebuit să mă amestec cu el... 

— Cu toţii suntem de acord., spuse Thome. 

Acceleră, trecând pe lângă o porţiune de zid spart 
care părea să marcheze perimetrul complexului. 
Maşina plonja în junglă, urmând poteca. 

Prin radio, Arby spuse: 

— Aţi ajuns să-l vedeţi? 

— Încă nu. 

Poteca se tot îngusta, răsucindu-se pe măsură ce 
cobora panta dealului. Depăşiră o curbă şi brusc 
văzură un copac doborât blocând drumul. Copacul 
era desfrunzit pe mijloc, cu ramurile rupte - probabil 
pentru că animalele mari călcaseră de multe ori 
peste el. 

Thorne frână în faţa copacului. Cobori şi merse în 
spatele Explorer-ului. 

— Doc, spuse Eddie. Lasă-mă pe mine să merg. 

— Nu, spuse Thorne. Dacă se întâmplă ceva, tu eşti 
singurul care poate repara echipamentul. Acum eşti 
şi mai important, de când avem copiii pe cap. 

Din spatele maşinii, Thome scoase motocicleta de 
pe suporturi. O lăsa jos, îi verifică bateria şi o duse 
pe roţi până în faţa maşinii. 

— Dă-mi puşca aceea, îi ceru el lui Malcolm. 

Thorne puse puşca pe după umăr, luă un receptor 
radio de pe bord şi şi-l atârnă de gât. Prinse bateriile 
la centură, apoi îşi aranja microfonul lângă obraz. 

— Voi doi întoarceţi-vă la caravană, spuse Thome. 
Aveţi grijă de copii. 

— Dar Doc..., începu Eddie. 

— Fa ce-ţi spun, insistă Thorne şi trecu motocicleta 
peste copacul căzut. 

O puse pe partea cealaltă, apoi traversă şi el. Văzu 
pe trunchi aceeaşi secreție palidă, cu miros 
înţepător; se mânji pe mâini. Aruncă o privire 
întrebătoare către Malcolm. 

— Marcarea teritoriului, confirmă Malcolm. 

— Grozav, mormăi Thome, ştergându-şi mâinile de 
pantaloni. Nemaipomenit! 

Apoi urcă pe motocicletă şi plecă. 

Pe când cobora cărarea în urma tiranozaurului, 
frunzişul îl lovea pe Thome peste umeri şi picioare. 
Animalul era undeva în faţă, dar Thorne nu-l putea 
zări. Gonea. 

Radioul pârâi. 

— Doctore Thome? Va vad acum. 

— Bine, spuse Thome. Radioul pârâi din nou. 

— Dar nu-l mai zăresc pe doctorul Levine, spuse 
Arby cu îngrijorare în glas. 

Motocicleta electrică abia dacă făcea zgomot, mai 
ales că nu avea decât de coborât. Undeva, în faţă, 
poteca se bifurca. Thome se opri, se aplecă peste 
motocicletă, privind cărarea noroioasă. Văzu urmele 
tiranozaurului mergând spre stânga. Văzu şi şanţul 
subţire săpat de cauciucurile bicicletei, mergând şi 
el tot spre stânga. 

O luă pe acelaşi drum, de astă dată mai încet. 

La zece iarzi mai încolo, Thome trecu pe lângă un 
picior parţial devorat zăcând lângă drum. Membrul 
sfişiat al nefericitului animal se afla acolo de multă 
vreme; era plin de viermi albi şi muşte. În căldura 
dimineţii, mirosul fetid era insuportabil. Thome 
continuă să meargă şi curând dădu peste craniul 
unui animal mare, cu resturi de came şi piele verde 
prinse pe os. Şi acesta era acoperit cu muşte... 

Vorbi în microfon: 

— Trec pe lângă nişte cadavre pe jumătate 
devorate... y 

Radioul pârâi. Il auzi pe Malcolm: 

— De asta mi-era frica. 

— Frică? De ce? 

— S-ar putea să dai peste un cuib, spuse Malcolm. 
Ai observat prada pe care o avea tiranozaurul în 

bot? Era sfişiată toată, dar n-o mâncase. S-ar putea 
să fi dus prada acasă, la cuib. 

— Un cuib de tiranozaur..., făcu Thome. 

— În locul tau, aş fi precaut, îl avertiză Malcolm. 

Thome scoase motocicleta din viteză şi rulă restul 
drumului la vale. Când poteca se îndreptă, cobori de 
pe motocicletă. Simţea sub picioare vibraţiile 
solului; de după tufele din faţă se auzea un sunet 
profund, ca torsul unei pisici uriaşe. Thome privi 
împrejur. Nu zări nicăieri bicicleta lui Levine. 

Thome luă puşca de pe umăr şi o strânse bine în 
mâinile umede de sudoare. Auzi din nou mârâitul. 
Era ceva ciudat cu sunetul ăsta. Lui Thome îi trebui 
ceva timp să se lămurească. 

Venea din mai multe locuri: dincolo de frunziş se 
aflau mai multe animale. 

Thorne se aplecă, culese o mână de iarbă şi-i dădu 
drumul în vânt. Firele îi veniră înapoi, spre picioare: 
avea vântul în fată. Se strecură prin desiş. 

Ferigile  dimprejur erau uriaşe şi dese, dar 
deasupra vedea soarele răzbătând din luminişul 
aflat în apropiere. Mârâitul răsună acum foarte 
puternic. Şi se mai auzea un sunet - un schelălăit 
ciudat, cu tonuri înalte, ca scârţâitul unei roţi prost 
unse. 

Thome ezită. Apoi, foarte încet, cobori o creangă. 
Şi rămase cu privirile blocate. 

Cuib 


Doi tiranozauri enormi - fiecare de câte douăzeci 
de picioare înălţime - se iviră deasupra lui. Pielea lor 
roşcata părea tăbăcită. Capetele uriaşe erau 
mândre, cu falei grele şi dinţi mari, ascuţiţi. Dar 
animalele nu-i trezeau lui Thome nici o senzaţie de 
ameninţare. Se mişcau încet, aproape blând, 
aplecându-se în mod repetat către o zonă mare, 
circulara, delimitată cu un zid de noroi uscat, înalt 
de aproape patru picioare. Cei doi adulţi ţineau în 
dinţi bucăţi de came roşie şi-şi aplecau capetele 
înapoia zidului. Aceasta mişcare era întâmpinată cu 
sunete frenetice, scârţâitoare, care se opreau 
aproape imediat. Adulții ridicau din nou capul, de 
aceasta dată fără pradă. 

Fără nici o îndoială, era un cuib. lar Malcolm 
avusese dreptate: unul dintre tiranozauri era mai 
mare. 

După câteva clipe, scheunatul se reluă. Lui Thome, 
sunetul acela îi aducea aminte de puii de pasăre. 
Adulții continuară să aplece capul, să hrănească puii 
nevăzuţi. O bucată de came sfişiata căzu pe 
marginea valului de pământ. Thome văzu un pui de 
tiranozaur ridicându-se deasupra parapetului şi 
bâjbâind. Puiul era cam de mărimea unui curcan, cu 
cap mare şi ochi bulbucaţi. Trupul îi era acoperit cu 
un puf roşu care-l făcea să pară rufos. Un colier de 
puf alb îi încercuia gâtul. Scheunând fără încetare, 
puiul se târî stângaci către came, folosindu-se de 
labele din faţă. Dar când ajunse la pradă, o prinse în 
fălci, muşcând hotărât din ea, cu dinţii lui mici şi 
ascuţiţi. 

Pomi, absorbit, să mănânce, când, deodată, scoase 
un țipăt alarmat şi alunecă pe partea exterioară a 
parapetului. Imediat, mama-tiranozaur îşi plonjă 
botul şi prinse puiul în cădere, apoi îl împinse blând 
înapoi către cuib. Thome era impresionat de 
delicateţea mişcărilor, de grija pe care o avea 
pentru pui. In acest timp, tatăl continua să sfişie 
bucățele de came. Ambele animale mârâiau uşor, 
fără încetare, ca pentru a linişti puii. 

Thome îşi schimbă poziţia. Călcă pe o creangă 
uscată: se auzi un pocnet puternic. 

Imediat, amândoi adulţii îşi aruncară capetele în 
sus. 

Thome îngheţă; îşi ţinu răsuflarea. 

Tiranozaurii cercetară cu atenţie zona dimprejurul 
cuibului. Trupurile le erau încordate, privirile atente. 
Ochii le clipeau, însoţiţi de scurte tresăriri din cap. 
După un timp, se mai liniştiră. Îşi bălăbăniră 
capetele în sus şi-n jos şi îşi frecară boturile unul de 
altul. Părea un fel de mişcare rituală, aproape un 
dans. Apoi continuară să-şi hrănească puii. 

Când se liniştiră, Thome se  strecură, 
îndepărtându-se încet către motocicletă. Arby şopti 
prin receptor: 

— Doctore Thome, nu va pot vedea. 

Thorne nu răspunse. Lovi microfonul cu degetul în 
semn ca auzise. 

Arby şopti: 

— Cred ca ştiu unde este doctor Levine. E pe 
undeva, la stânga dumitale. 

Thome bătu din nou în microfon şi se întoarse. 

Către stânga, printre ferigi, văzu o bicicletă 
ruginită, purtând inscripţia „Prop. Corp. InGen”, 
sprijinită de un copac. 

Nu-i rău, gândi Arby, stând în caravană şi privind, 
una câte una, imaginile video. Işi împărţise acum 
monitorul în patru; făcuse astfel un bun compromis 
între numărul şi dimensiunea imaginilor. 

Una dintre imagini arăta de sus cei doi tiranozauri 
din luminişul ascuns. Soarele ajunsese la jumătatea 
cerului de dimineaţă şi lucea puternic peste iarba 
umedă şi mânjită cu noroi a luminişului. În mijloc, se 
vedea un val circular, abrupt, de pământ. lnăuntrul 
cuibului erau câteva resturi de coaja de ou şi doi pui 
de tiranozaur, arătând ca nişte păsări golaşe. 
Stăteau în cuib cu capetele întinse, exact ca puii de 
pasare, cu gurile deschise larg, aşteptând să fie 
hrăniţi. Kelly privi ecranul şi spuse: 

— Uite ce drăguţi sunt, apoi adăugă: Ar trebui să 
fim acolo. 

Arby nu-i răspunse. Nu era deloc sigur că ar fi dorit 
să se apropie mai mult. Adulții considerau treaba 
asta foarte interesanta, dar pe Arby ideea îl speria 
profund, fără să ştie de ce. Arby îşi dorise 
întotdeauna să se organizeze, să creeze ordine în 
viaţa lui - chiar şi aranjarea imaginilor pe monitorul 
calculatorului îl calma. Dar pe insula asta, totul era 
necunoscut şi neaşteptat. Nu ştia ce avea să se 
întâmple. lar asta îl tulbura... 

Pe de alta parte, Kelly era în al nouălea cer. 
Continua sa facă comentarii la adresa tiranozaurilor 
- cât de mari erau, ce dinţi aveau. Părea 
entuziasmată şi complet lipsită de teamă. 

Arby se simţea iritat de purtarea ei. 

— Oricum, spuse Kelly, ce te face sa crezi ca ştii 
unde e doctorul Levine? 

Arby arătă imaginea cuibului de pe monitor. 

— Priveşte. 

— Văd. 

— Nu. Ţi-am spus sa priveşti, Kel. 

— Pe când priveau ecranul, imaginea se mişca 
uşor. Alunecă spre stânga, apoi se centră iarăşi. 

— Ai văzut? făcu Arby. 

— Şi ce? Poate e din pricina vântului. 

Arby clătină din cap. 

— Nu, Kel. E căţărat în copac. Levine e cel care 
mişca aparatul. 

— Aşa, şovăi ea, apoi făcu o pauză, timp în care 
privi din nou. S-ar putea să ai dreptate. 

Arby rânji. Asta era tot ce putea aştepta din partea 
lui Kelly. 

— Mada. Cred ca da. 

— Dar ce caută doctorul Levine în copac? 

— Poate că potriveşte camera video. 

Ascultară şuieratul respirației lui Thome prin radio. 

Kelly privi atentă cele patru imagini video, fiecare 
arătând o altă perspectivă a insulei. Oftă. 

— Abia aştept să merg acolo, spuse ea. 

— Mda, şi eu, o îngâna Arby. 

Dar nu la asta se gândea. Aruncă o privire pe 
fereastra caravanei Şi văzu Explorer-ul 
apropiindu-se, avându-i la bord pe Eddie şi Malcolm. 
În sinea lui, era bucuros să-i vadă întorcându-se. 


Thorne stătea la poalele copacului, privind în sus. 
Nu-l putea vedea pe Levine prin frunziş, dar ştia că 
trebuie să fie pe undeva, pe sus, din pricină că făcea 
o mulţime de zgomot. Thome arunca o privire 
nervoasă către luminişul mascat de frunze. Mai 
putea auzi încă mârâitul continuu, neschimbat. 

Thome aşteptă. Ce naiba făcea Levine în copac? 
Auzi fişâitul crengilor de deasupra, apoi linişte. Un 
mârâit. Apoi alt fişăit. 

Apoi, Levine spuse cu voce tare: 

— Fir-ar să fie! 

Se auzi un pocnet puternic de crengi şi un urlet de 
durere. După care Levine se prăbuşi la pământ, în 
faţa lui Thome, aterizând brutal pe spate. Se 
rostogoli, ţinându-se de umăr. 

— La naiba! înjura el. Levine purta un costum kaki 
mânjit cu noroi şi sfişiat în câteva locuri. Ascunsă de 
o barbă de trei zile, figura îi era ameţită şi murdară 
de noroi. Ridică privirile spre Thome şi zâmbi forţat. 

— Eşti ultimul om pe care mă aşteptam să-l văd, 
Doc, spuse el. Dar ai venit la ţanc. 

Thorne întinse mâna, iar Levine se întinse s-o 
apuce; atunci, din luminiş, tiranozaurii scoaseră un 
răget asurzitor. 

— O, nu! spuse Kelly. 


Pe monitor, tiranozaurii păreau agitaţi, 
mişcându-se iute în cerc, ridicând capul şi mugind. 

— Doctore Thome! Ce s-a întâmplat? întrebă Arby; 

Auziră prin radio vocea lui Levine, slabă şi 
stridentă, fără sa reuşească să distingă vorbele. 
Eddie şi Malcolm intrară în caravană. Malcolm 
aruncă o privire către monitor: 

— Spune-le s-o şteargă imediat de-acolo! 

Cei doi tiranozauri se întorseseră unul cu spatele la 
celălalt, îndreptându-se cu faţa către exterior, în 
chip de apărare. Puii erau protejaţi în centru. Adulții 
îşi legănau cozile grele peste cuib, deasupra capului 
puilor. Chiar şi din faţa monitorului, se putea simţi 
tensiunea. 

Apoi, unul dintre adulţi mugi şi ţâşni din luminiş. 
— Doctore Thome! Doctore Levine! Plecaţi 
de-acolo! 


Thome încălecă motocicleta şi se prinse de ghidon. 
Levine sari în spatele lui şi i se agăţă de mijloc. Se 
auzi un răget care-i stârni fiori lui Thome; privi 
înapoi şi văzu unul dintre tiranozauri forțând 
frunzişul şi atac în du-i. Animalul venea în fugă, cu 
cea mai mare viteză - cu capul aplecat, cu fălcile 
deschise, într-o postură de atac foarte clară. 

Thome răsuci cheia în contact. Motorul electric 
şuiera, roata din spate derapă în noroi, fără să se 
clintească. 

— Dă-i drumul! striga Levine. Dă-i drumul! 

Tiranozaurul se aruncă asupra lor, mugind. Thome 
simţi pământul zguduindu-se. Mugetul era atât de 
puternic, încât îi spărgea urechile. Tiranozaurul 
aproape îi ajunsese, cu capul înainte, cu fălcile larg 
deschise... 

Thome lovi pământul cu călcâiele, împingând 
motocicleta înainte. Brusc, roata din spate făcu 
priză, aruncând un val de noroi şi motocicleta ţâşni 
pe drumul alunecos. Accelera. Motocicleta aluneca 
şi derapa... 

înapoia lui, Levine striga ceva, dar Thorne nu-l 
asculta. Inima îi bătea mai-mai să-i spargă pieptul. 
Săriră peste o brazda; aproape că-şi pierdură 
echilibrul, apoi îl recâştigară şi continuară sa 
accelereze. Thome nu îndrăznea să privească în 
urmă. Putea, în schimb, să simtă mirosul de came 
putredă, sa audă răsuflarea aspră a uriaşului animal 
pornit în urmărire... 

— Doc! la-o mai uşor! striga Levine. 

Thorne nu-l băgă în seamă. Motocicleta mugi, 
zburând peste deal. Frunzişul îi lovea peste faţă; 
noroiul îi stropea pe figură şi pe piept. Alunecară 
într-o brazdă, apoi reveniră pe mijlocul potecii. Auzi 
un alt răget, parcă ceva mai slab, dar... 

— Doc! strigă Levine, aplecându-i-se la ureche. Ce 
vrei, să ne omori? Doc! Suntem singuri! 

Thome ajunse la o porţiune dreaptă de cărare şi 
riscă o privire peste umăr. Levine avea dreptate. 
Erau singuri. Nu văzu nici urma de tiranozaur, deşi 
încă-i putea auzi mugetele, undeva, în depărtare. 

Încetini. 

— la-o mai uşor, îl sfătui Levine, clătinând din cap, 
cu figura înnegrită de spaima. Eşti un şofer 
îngrozitor, ştiai? Ar trebui să mai iei nişte lecţii. 
Aproape că ne-ai omorât... 

— Ne atacă, spuse Thome furios. 

Era obişnuit cu felul critic de-a fi al lui Levine, dar... 

— Absurd, ripostă Levine. Nu atacă deloc. 

— Atunci, se prefăcea al naibii de bine, se răsti 
Thome. 

— Nu, nu, nu, făcu Levine. Nu ne ataca. Rex îşi 
apăra cuibul. E o mare diferenţă. 

— Eu nu văd nici o diferenţă, spuse Thome, oprind 
motorul şi privind către Levine. 

— De fapt, insistă Levine, dacă rex ar fi hotărât să 
te urmărească, am fi fost morţi până acum. Dar s-a 
oprit aproape imediat. 

— Chiar? 

— Fără nici o îndoiala, spuse Levine în felul lui 
pedant. Tiranozaurul voia doar sa ne sperie, ca să-şi 
apere teritoriul. N-ar lăsa nici o clipa cuibul nepăzit, 
decât dacă am fi luat ceva din el sau daca l-am fi 

dărâmat. Sunt sigur că e cu tovarăşa lui acum, 
păzind puii, fără să-i treacă prin cap să plece. 

— Cred că suntem norocoşi că e un părinte atât de 
bun, făcu ironic Thorne, pornind motorul. 

— Fireşte că e un părinte bun, continuă Levine. 
Orice prost ar vedea asta. N-ai văzut ce slab era? îşi 
neglijează dieta ca să-şi hrănească progenitura. 
Probabil că face asta de săptămâni întregi. 
Tyrannosaurus rex este un animal complex, cu un 
comportament de vânătoare complex. Şi are şi un 
comportament parental complex. Nu m-aş mira 
dacă tiranozaurii adulţi ar avea un rol parental 
extins la câteva luni. Poate că-şi învaţă puiul să 
vâneze. Poate că începe să-i aducă animale mici şi 
rănite şi-i lasă pe cei mici să le termine. Ar fi 
interesant de văzut exact ce face. De ce stam aici? 

In casca din urechea lui Thome, radioul hârâi. 

— Nici nu i-a trecut prin cap să-ţi mulţumească că 
i-ai salvat viaţa, spuse Malcolm. 

Thome mormăi. 

— Fireşte că nu, spuse el. 

— Cu cine vorbeşti? Cu Malcolm? E aici? întrebă 
Levine. 

— Da, răspunse Thome. 

— E de acord cu mine, nu? spuse Levine. 

— Nu chiar, făcu Thome, scuturând din cap. 

— Uite ce-i, Doc, rosti apăsat Levine. Imi pare rău 
că te-ai supărat. Dar n-avea nici un rost. Adevărul e 
că n-am fost nici o clipă în primejdie - în afară de 
momentele când ai condus motocicleta. 

— Bine. Foarte bine. 

Inima lui Thome încă mai bubuia. Trase puternic 
aer în piept, întoarse motocicleta către stânga şi se 

îndreptă pe cărarea acum mai largă, înapoi către 
tabără. 

Stând în spate, Levine spuse: 

— Ma bucur foarte mult că te văd, Doc. Pe cuvânt! 

Thome nu răspunse. Urmă cărarea, străbătând 
desişul. 

Către vale, prinseră viteză. Curând, văzură 
caravanele în luminişul de dedesubt. 

— Bine, spuse Levine. Aţi adus totul. Echipamentul 
funcţionează? Totul e în stare bună? 

— Aşa se pare. 

— Perfect, jubilă Levine. Atunci totul e perfect. 

— Eu n-aş pune mâna în foc, spuse Thome. 

Prin fereastra din spate a caravanei, Kelly şi Arby 
făceau veseli din mână. 

— Asta-i bună! exclamă Levine. 

A PATRA CONFIGURAȚIE 


„Apropiindu-se de marginea haosului, elementele 
demonstrează conflicte interne. O regiune instabilă 
şi potenţial letală.” 

IAN MALCOLM 

Levine 


Se apropiară în fuga prin luminiş, strigând: 

— Doctore Levine! Doctore Levine! Sunteţi întreg! 

Îl îmbrăţişară, iar Levine zâmbi fără să vrea. Se 
întoarse către Thome. 

— Doc, spuse Levine. Asta-i o mişcare tare greşită. 

— De ce nu le explici lor, direct? replică Thome. 
Sunt elevii tăi. 

— Nu te înfuria, doctore Levine, spuse Kelly. 

— Noi am hotărât aşa, explică Arby. Am venit pe 
cont propriu! 

— Pe cont propriu? repetă Levine. 

— Ne-am gândit că ai nevoie de ajutor, explică 
Arby. Şi chiar ai avut. 

Arby se întoarse către Thome. Acesta dădu din 
cap: 

— Da. Ne-au ajutat. 

— Şi promitem că n-o să vă-ncurcăm, adăugă 
Kelly. Faceţi-vă treaba şi noi o să... 

— Puştii erau îngrijoraţi din pricina ta, spuse 
Malcolm, apropiindu-se de Levine. Au crezut că eşti 
în primejdie. 

— Voiam sa va întreb de ce vă grăbiţi atât? făcu 
Eddie. Adică, aţi construit toate maşinile astea, ca în 
final să plecaţi fără ele... 

— N-am avut de ales, spuse Levine. Guvernul are 
de-a face cu un soi nou de encefalită. S-a hotărât că 
există o legătură între boala asta şi cadavrele de 
dinozauri care ajung din când în când pe ţărmul lor. 
Fireşte, ideea e cretină, dar asta n-o să-i oprească 
să distrugă toate animalele de pe insulă, în clipa în 

care or să afle despre ele. A trebuit să ajung eu 
primul. Timpul e scurt. 

— Aşa că ai venit aici de capul tău, spuse Malcolm. 

— Prostii, lan! Nu mai fi îmbufnat, urma să te chem 
de îndată ce aflam sigur că asta-i insula cea bună. Și 
n-am venit singur. Am avut un ghid, Diego, un 
localnic care mi-a jurat ca a mai fost pe insula asta 
când era copil. Părea un bun cunoscător al locurilor. 
M-a condus pe faleză fără probleme. Şi totul a mers 
bine, până ce-am fost atacați la pârâu, iar Diego... 

— Atacaţi? spuse Malcolm. De către cine? 

— N-am prea văzut ce era, răspunse Levine. Totul 
s-a petrecut foarte repede. Animalul m-a doborât şi 
mi-a sfişiat rucsacul, după care nu mai ştiu ce s-a 
întâmplat. Poate că forma rucsacului l-a indus în 
eroare, pentru că, atunci când m-am ridicat şi am 
început iarăşi să fug, n-am mai fost urmărit. 

Malcolm îl privea. 

— Ai fost al naibii de norocos, Richard! 

— Da, am fugit mult timp. Când m-am întors să mă 
uit în urma, eram singur în junglă. Rătăcit. N-am 
ştiut ce să fac, aşa ca m-am urcat într-un copac. A 
fost o idee bună, pentru că, pe la căderea nopţii, 
s-au arătat velociraptorii. 

— Velociraptori? repetă nedumerit Arby. 

— Nişte carnivore mici, explică Levine. Trup de 
formă  teropodă obişnuită, bot lung, vedere 
binoculară. Cam doi metri înălţime şi cântărind vreo 
nouăzeci de kilograme. Nişte dinozauri foarte rapizi, 
inteligenţi, răi din fire, organizaţi în grupuri. Noaptea 
trecuta erau opt, săreau întruna în jurul copacului 
meu, încercând să mă prindă. Toată noaptea, 
sărituri şi mârâituri... N-am dormit deloc. 

— Vai, ce păcat, ironiză Eddie. 

— Uite ce-i, replică tăios Levine. Nu e problema 
mea dacă... 

— Ai petrecut noaptea în copac? întrebă Thorne. 

— Da, iar dimineaţă raptorii plecaseră. Aşa că am 
coborât şi am început să mă uit împrejur. Am găsit 
laboratorul sau ce-o fi ăla. E limpede, au plecat în 
grabă şi-au lăsat nişte animale în urma. Am trecut 
prin clădire şi-am văzut că au încă energie electrica 
- unele sisteme mai funcţionează, chiar după atâţia 
ani. Şi, ce-i mai important, exista o reţea de camere 
video. Chestia asta e tare binevenita. Aşa că am 
hotărât să le verific, şi,yma apucasem serios de 
treabă când aţi apărut voi şi aţi stricat totul... 

— la stai, dom'le, sări Eddie. Noi am venit să te 
salvăm... 

— Nu ştiu de ce, spuse Levine. Eu n-am cerut-o. 

— Prin telefon aşa părea, aminti Thome. 

— A fost o neânţelegere, zise Levine. Eram supărat 
că nu puteam pune în funcţiune telefonul. L-ai făcut 
prea complicat, Doc. Asta-i problema. Deci: îi dăm 
drumul la treabă? 

Levine făcu o pauză. Privi chipurile furioase din 
jurul lui. Malcolm se întoarse către Thome. 

— Un mare savant, rosti el ironic, şi un mare om! 

— Uite ce-i, se înfurie Levine. Nu ştiu care-i 
problema voastră. Expediția ajungea mai devreme 
sau mai târziu pe insulă. In cazul ăsta, mai devreme 
e mai bine. Totul a mers perfect şi, cinstit vorbind, 
nu vad motivul pentru care ar trebui să continuăm 
discuţia. N-avem vreme de ceartă. Sunt lucruri 
importante de făcut - şi cred c-ar trebui să pornim la 
treabă. Pentru că insula asta e un prilej extraordinar 
şi n-o să dureze la nesfirşit. 

Dodgson 


Lewis Dodgson stătea ghemuit într-un colţ 
întunecat din Chesperito Cantina din Puerto Cortes, 
cu o bere în faţă. Alături de el, George Baselton, 
profesor doctor docent în biologie la Stanford, 
devora cu entuziasm o farfurie de huevos rancheros. 
Gălbenuşurile de ou erau împrăştiate peste 
verdeţuri. Lui Dodgson, priveliştea din farfurie îi 
făcea rău. Işi întoarse privirea, dar continua să-l 
audă pe Baselton lingându-şi zgomotos buzele. 

Nu mai era nimeni în bar, în afară de câţiva pui de 
găină care ciuguleau pe podea. Din când în când, un 
băieţel intra pe uşă, arunca o mână de pietricele 
către găini şi fugea, hlizindu-se. Un casetofon 
răguşit maltrata un cântec vechi de-al lui Elvis 
Presley, prin boxele sparte de deasupra barului. 
Dodgson îngână „Falling În Love With You” şi 
încercă să-şi ţină firea. Stătea în magherniţa asta de 
aproape o oră. 

Baselton termină ouăle şi împinse farfuria 
deoparte. Scoase computerul portabil pe care-l căra 
peste tot. 

— Acum, Lew, începu el. M-am tot gândit cum s-o 
rezolvăm. 

— Ce să rezolvăm? spuse iritat Dodgson. Nu-i nimic 
de rezolvat până ce nu ajungem pe insulă. 

In vreme ce vorbea, bătea fotografia lui Richard 
Levine de marginea mesei. O întoarse. Privi 
imaginea cu fundul în sus. Apoi o îndreptă. 

Oftă. Privi ceasul de la mână. 

— Lew, făcu răbdător Baselton, ajungerea pe insulă 
nu e partea cea mai importantă. Important este cum 
o să prezentăm lumii descoperirea noastră. 

Dodgson făcu o pauză. 

— Descoperirea noastră, repetă el. Îmi place asta, 
George. E foarte bine. Descoperirea noastră. 

— Ei, doar ăsta-i adevărul, nu? spuse Baselton cu 
un zâmbet sec. InGen e falită, tehnologia ei este 
pierdută pentru omenire. O pierdere tragică, după 
cum am spus-o de multe ori la televiziune. În aceste 
circumstanţe, oricine o găseşte din nou face o 
descoperire. Nu ştiu cum o numeşti tu. După cum 
spunea Henri Poincare... 

— Bine, accepta Dodgson. Deci am făcut o 
descoperire. Şi? Vrei să ţinem o conferinţă de presă? 

— Fireşte că nu, spuse Baselton cu o privire 
îngrozită. O conferinţă de presă ar apărea teribil de 
obraznică. Ne-ar expune la tot felul de critici. Nu, 
nu. O descoperire de asemenea dimensiuni trebuie 
tratata cu nonşalanţă. Trebuie raportată, Lew. 

— Raportată? 

— În reviste: Nature, cred. Da. 

Dodgson se uita cruciş. 

— Vrei s-o anunti într-o publicaţie academică? 

— Vezi tu o cale mai bună de legitimare? întrebă 
retoric Baselton. E un lucru foarte potrivit să-i 
anunţam mai întâi pe colegii noştri savanţi. Fireşte 
că se va declanşa o dezbatere - dar în ce consta o 
dezbatere? O răfuială academică, profesori care sar 
unul la altul, scandal care va umple paginile ziarelor 
vreme de trei zile, până ce va fi eclipsat de ultimele 
ştiri din domeniul implanturilor mamare. lar în 
aceste trei zile, noi ne declarăm practic proprietatea 
asupra descoperirii. 

— Scrii tu articolul? 

— Da, spuse Baselton. lar mai târziu, un articol în 
American Scholar sau poate în Natural History: O 
lucrare de interes general despre însemnătatea 
descoperirii pentru viitor, despre ce ne spune ea 
despre trecut, prostii din astea... 

Dodgson dădu din cap. Işi dădea seama că 
Baselton avea dreptate şi-şi amintea încă o dată cât 
de multă nevoie avea de el şi cât de înţelept fusese 
atunci când îl adăugase la echipă. Dodgson nu se 
gândea niciodată la reacţia publicului. lar Baselton 
nu se gândea la nimic altceva... 

— Ei, asta-i bine, spuse Dodgson. Dar nu putem 
face nimic până ce nu ajungem pe insulă. Işi privi 
din nou ceasul. 

Auzi o uşă deschizându-se înapoia lui; intră Howard 
King, asistentul lui Dodgson, trăgând după el un 
costarican solid, cu mustață. Omul avea o figură 
asprită de vreme şi o expresie posacă. 

Dodgson se răsuci pe scaun. 

— Asta-i tipul? 

— Da, Lew. 

— Cum îl cheamă? 

— Gandoca. 

— Senor Gandoca... Dodgson ridică fotografia lui 
Levine. Îl ştii pe omul ăsta? 

Gandoca abia daca aruncă o privire fotografiei. 
Dădu din cap. 

— Si. Senor Levine. 

— Aşa-i. Blestematul de senor Levine... Când a 
trecut pe-aici? 

— Acum câteva zile. Aplecat cu Dieguito, vărul 
meu. Incă nu s-au întors. 

— Şi unde s-au dus? întrebă Dodgson. 

— Isla Soma. 

— Bine. Dodgson îşi termină berea şi puse sticla 
deoparte. Ai o barcă? Se întoarse către King. Are o 
barcă? 

— E pescar, spuse King. Sigur că are barcă. 

Gandoca dădu din cap. 

— O barcă de pescuit. şi. 

— Bine. Vreau să merg şi eu pe Isla Soma. 

— Şi, senor, dar azi vremea... 

— Nu-mi pasă de vreme, îl întrerupse Dodgson. 
Vremea o să fie mai bună. Vreau să merg acum. 

— Poate mai târziu... 

— Acum! 

Gandoca desfăcu braţele. 

— Îmi pare tare rău, senor... 

— Arată-i banii, Howard, făcu Dodgson. 

King deschise o servieta plină cu pachete de câte 
cinci mii de dolari. Gandoca se uită, luă o bancnotă, 
o cercetă. O puse la loc cu grijă, se fițâi puţin. 

— Vreau să merg acum, repeta Dodgson. 

— şi, senor, spuse Gandoca. Plecăm când sunteţi 
gata. 

— Aşa mai zic şi eu, zâmbi Dodgson. Cât timp ne 
trebuie sa ajungem la insula? 

— Poate vreo două ore, senor. 

— Bine, încheie Dodgson. O sa fie bine. 

Postul de observaţie 


— Plecam! 

Levine conecta cu un pocnet metalic cablul flexibil 
la vinciul Explorer-ului, apoi îl bloca. Cablul se răsuci 
încet în bătaia soarelui. 

Coborâseră cu toţii pe câmpia largă şi ierboasă de 
la poalele dealului. Soarele amiezii se înălța 
deasupra capului, strălucind peste inelul de piatră al 
insulei. Dedesubt, valea tremura în căldura amiezii. 

In apropiere, se afla o turmă de hypsilophodons 
animalele verzi, asemănătoare gazelelor, îşi ridicau 
din când în când capul deasupra ierbii, privind către 
ei de fiecare dala când auzeau un clinchet metalic; 
Eddie şi copiii desfăceau structura de aluminiu care 
fusese subiectul atâtor speculaţii acasă, în 
California. Ansamblul arata acum ca o grămadă de 
tije subţiri - o versiune supradimensionată a unui joc 
Marocco - împrăştiata pe iarba din câmpie. 

— Acum vedem noi, spuse Levine, frecându-şi 
mâinile. 

O dată cu pornirea motorului, tijele de aluminiu 
începură sa mişte şi să se ridice încet. Structura 
părea o delicată pânză de păianjen, dar Thome ştia 
că dispunerea barelor avea să-i confere o rezistenţă 
surprinzătoare. Pe măsură ce barele se desfăceau, 
structura se ridică zece picioare, apoi cincisprezece, 
şi în sfirşit se opri. Ghereta din vârf se afla chiar sub 
cele mai joase crengi ale copacilor din apropiere, 
fapt care aproape o ascundea privirii. Însă 
eşafodajul lucea în soare. 

— Asta e? întreba Arby. 

— Da, asta e. 

Thorne trecu de-a lungul celor patru laturi, 
strecurând în încheieturi bolţurile de blocaj. 

— Dar e mult prea strălucitoare, remarca Levine. 
Ar fi trebuit s-o vopsim în negru mat. 

— Eddie, trebuie s-o camuflam, spuse Thome. 

— S-o vopsesc cu spray-ul, Doc? Cred c-am luat cu 
mine nişte vopsea neagră. 

Levine scutură din cap. 

— Nu, o sa miroasă. Ce zici de palmierii de colo? 

— Sigur, o putem face. 

Eddie se apropie de un pâlc de palmieri începu să 
taie frunze mari cu maceta. 

Kelly privi în sus, la structura metalică. 

— E grozavă. Dar la ce foloseşte? 

— E un post de observaţie, explică Levine. Hai cu 
mine! Şi începu sa urce eşafodajul. 

Structura de deasupra era o ghereta strimtă, cu 
acoperişul susţinut de bare de aluminiu distanţate la 
patru picioare una de alta. Podeaua gheretei era şi 
ea din bare de aluminiu, dar acestea erau apropiate, 
cam la şase inci. Picioarele riscau, însă, să trecă 
printre ele, aşa că Levine luă prima legătură de 
frunze pe care Eddie Carr o legase de frânghie şi o 
folosi ca să netezească podeaua. Restul frunzelor le 
prinse în afară, mascând structura. 

Arby şi Kelly priviră către animale. Din locul acela, 
puteau urmări întreaga vale. Pe celălalt mal al 
râului, se zărea o turmă îndepărtată de apatozauri. 
O ceată de triceratops rătăcea către nord. Aproape 
de apă, nişte dinozauri cu cioc de rață şi creste 
înalte se apropiau să bea. Un strigăt ca de trompetă 
trecu dinspre ciocurile de rața peste vale, către ei: 
un sunet profund, venit parcă de pe altă lume. O 

clipă mai târziu, se auzi un strigăt de răspuns, din 
pădurea situată în partea opusă a văii. 

— Ce-a fost asta? întrebă Kelly. 

— Parasaurolophus, spuse Levine. Trâmbiţează 
prin creasta de pe cap. Sunetele cu frecvenţă joasă 
sunt transmise la mare distanţă. 

Către sud, văzură o turma de animale în nuanţe de 
verde-ânchis, cu frunţi largi, curbate, şi cu o coroană 
de coame noduroase. Arătau ca nişte bivoli mai 
mici. 

— Astora cum le spune? întrebă Kelly. 

— Bună întrebare, observă Levine. Sunt fie 
Gravitholus albertae, fie, mai degrabă, 
Pachycephalosaurus wyomlngensis. Dar e greu de 
spus cu siguranţă, pentru că nu s-a recuperat 
niciodată un schelet întreg al acestor animale. Osul 
frunţii este foarte gros, aşa că am găsit multe 
fragmente ale bolţii craniene. Dar e pentru prima 
data când văd un animal întreg. 

— Şi coamele acelea? La ce folosesc? întrebă Arby. 

— Nimeni nu ştie, spuse Levine. Cu toţii consideră 
că folosesc la lupte între masculi. Întreceri pentru 
femele, ceva de genul ăsta. 

Malcolm urcă în post. 

— Da, se ciocnesc între ei, spuse el în batjocură. 
După cum se şi vede. 

— Bine, ripostă Levine, acum nu se bat. Poate că 
sezonul de împerechere s-a sfirşit. 

— Sau poate că n-o fac deloc, spuse Malcolm, 
privind animalele verzi. Îmi par destul de paşnice. 

— Da, aprobă Levine, dar asta nu înseamnă nimic. 
Bivolul african pare a fi paşnic mai tot timpul - de 
fapt, de obicei sta complet nemişcat. Cu toate 
astea, sunt animale neprevăzute şi primejdioase. 

Trebuie să presupunem că acele coame folosesc la 
ceva - chiar daca nu ne dăm noi seama acum. 

Levine se întoarse către puşti. 

— De aceea am pus la punct această structură. 
Vrem să facem observații complete asupra 
animalelor. Pe cât posibil, vrem un dosar complet al 
activităţii lor. 

— De ce? întrebă Arby. 

— Pentru că, răspunse Malcolm, aceasta insulă 
prezintă o ocazie unică de a studia cel mai mare 
mister al planetei noastre: dispariţia speciilor. 

— Vezi tu, spuse Malcolm, când InGen şi-a oprit 
activitatea, a făcut-o în grabă şi a lăsat câteva 
animale în urmă. Asta s-a întâmplat acum cinci sau 
şase ani. Dinozaurii se maturizează rapid; cele mai 
multe specii ajung la maturitate în patru sau cinci 
ani. Până acum, prima generaţie de dinozauri InGen 
- crescuţi în laborator - a ajuns la maturitate şi a 
început să zămislească o noua generaţie, în 
întregime în sălbăticie. Pe această insulă există 
acum un sistem ecologic complet, cu vreo duzină de 
specii de dinozauri trăind în grupuri sociale, pentru 
prima dată după şaizeci şi cinci de milioane de ani. 

— Şi de ce consideraţi asta drept o ocazie? întrebă 
Arby. 

Malcolm arătă către câmpie. 

— la gândeşte-te. Dispariţia speciilor este un 
subiect foarte greu de cercetat. Există vreo duzină 
de teorii în competiţie. Dosarul fosil este incomplet. 
Şi nu poţi face experienţe... Galileo ar fi fost în stare 
sa urce în tumul din Pisa şi sa arunce să-şi testeze 
teoria gravitaţiei. N-a făcut-o niciodată, dar ar fi 
putut. Newton a folosit prisme pentru a pune la 
încercare teoria lui asupra luminii. Astronomii au 

observat eclipse pentru a testa teoria relativităţii a 
lui Einstein. Toată ştiinţa se bazează pe încercări. 
Dar cum poţi proba teoria dispariţiei speciilor? Nu 
poţi. 

— Dar aici... şovăi Arby. 

— Da, spuse Malcolm. Avem aici o populaţie de 
animale dispărute, introduse artificial într-un mediu 
închis,  permiţându-i-se să evolueze din nou. 
Niciodată nu s-a mai întâmplat aşa ceva în istorie. 
Ştim că aceste animale au dispărut cândva, în 
trecut, toate o dată. Dar nimeni nu ştie de 

— Şi vă aşteptaţi să descoperiţi motivul? în doar 
câteva. zile? 

— Da, spuse Malcolm. 

— Cum? Doar nu vă aşteptaţi să dispară din nou? 

— Adică în faţa ochilor noştri? râse Malcolm. Nu, 
nu. Nici pomeneala. Dar, pentru prima dată, nu 
studiem doar oase. Vedem animale vii şi le 
observăm comportamentul. Am o teorie şi cred ca, 
fie şi în scurt timp, vom avea dovada valabilităţii 
acestei teorii. 

— Ce dovadă? întrebă Kelly. 

— Ce teorie? întrebă Arby. 

Malcolm zâmbi. 

— Aşteptaţi, le spuse el. 

Regina roşie 


Apatozaurii coborâseră la râu în dogoarea zilei; 
gâturile lor graţioase se reflectau în apa spre care 
se aplecau să bea. Cozile lor lungi, ca un bici, 
băteau leneş oglinda lichida. Câţiva apatozauri 
tineri, mult mai mici decât adulţii, se hârjoneau în 
mijlocul turmei. 

— Frumos, nu? spuse Levine. Felul în care se 
potrivesc între ei. Frumos... Se apleca peste margine 
şi strigă spre Thome: Unde-i suportul meu? 

— Urcă, striga Thome. 

Pe frânghie se ridică un tripod greu, având ataşat 
un suport circular. Pe acest suport se aflau cinci 
camere video şi cabluri care duceau la panourile 
solare. Levine şi Malcolm începură să le regleze. 

— Ce faceţi cu imaginile video? întrebă Arby. 

— Datele se prelucrează şi ajung direct în 
California. Prin satelit. Ne-am conectat şi la reţeaua 
de securitate a insulei Aşa ca avem acum o mulţime 
de puncte de observaţie. 

— Şi nici nu-i nevoie să fim aici? 

— Întocmai. 

— Şi asta numiţi dumneavoastră un post de 
observaţie? 

— Da. Cel puţin, aşa-i spun savanții de felul lui 
Sarah Harding Thorne urcă să li se alăture. Micul 
adăpost era acum destul de înghesuit, dar Levine nu 
părea sa bage de seamă. Era absorbit de priveliştea 
dinozaurilor; îndreptă un binoclu spre animalele 
răspândite pe câmpie. 

— Exact după cum am bănuit, rosti către Malcolm. 
Organizare spaţială. Puii şi tinerii în mijlocul turmei, 

iar adulţii, ca apărare, la periferie. Apatozaurii 
folosesc pentru apărare cozile. 

— Aşa se pare. 

— O, fără nici o îndoială, oftă Levine. Ce plăcut e să 
vezi c-ai avut dreptate! 

Dedesubt, pe pământ, Eddie despacheta cuşca 
circulară de aluminiu, aceeaşi pe care o văzuseră în 
California. Avea şase picioare înălţime, patru în 
diametru şi era construita din bare de titaniu, 
groase de un în ci. 

— Ce vreţi sa fac cu asta? întrebă Eddie. 

— Las-o acolo, spuse Levine. Acolo-i locul ei. 

Eddie potrivi cuşca într-un colţ al eşafodajului. 
Levine cobori. 

— La ce foloseşte? întrebă Arby, privind în jos. Să 
prindem un dinozaur? 

— De fapt, exact pe dos. Levine prinse cuşca de 
latura  eşafodajului. Deschise şi închise uşa, 
încercând-o. Uşa avea un lacăt pe care Levine îl 
verifică, lăsând cheia în broască. E o metodă de 
protecţie împotriva animalelor de pradă, un fel de 
cuşcă pentru rechini, spuse Levine. Dacă eşti prin 
preajmă şi se-ntâmplă ceva, intri şi te pui la 
adăpost. 

— Ce să se-ntâmple? întrebă Arby cu o privire 
îngrijorată. 

— De fapt, nu cred să se poată întâmpla ceva, 
spuse Levine. Pentru că mă îndoiesc că animalele ne 
vor da vreo atenţie, nouă sau căsuţei, o dată ce 
camuflăm structura. 

— Adică, n-au s-o vadă? 

— O, ba da, spuse Levine, dar n-au s-o bage în 
seamă. 

— Dar daca ne miros... 

Levine clătina din cap. 

— Am aranjat postul în aşa fel încât curenţii de aer 
să bată spre noi. In plus, poate ca ai observat: 
ferigile astea au un miros deosebit. 

Era un miros discret, uşor astringent, semănând cu 
acela al frunzelor de eucalipt. 

Arby fremăta. 

— Dar dacă le vine cheful să mănânce ferigile? 

— N-au s-o facă, răspunse Levine. Sunt din specia 
Dicranopterus cyatheoides. Au o toxicitate medie şi 
produc strepezirea gurii. De fapt, există o teorie 
care spune că toxicitatea lor ar fi apărut pentru 
prima data în jurasic, ca apărare împotriva 
dinozaurilor. 

— Asta nu-i o teorie, ripostă Malcolm. E o 
speculație pur şi simplu. 

— Trebuie sa existe o logică în toate, spuse Levine. 
Viaţa plantelor din mezozoic trebuie sa fi fost pusă 
în mare primejdie de apariţia dinozaurilor mari. 
Turmele de ierbivore gigantice, în care fiecare 
animal consuma sute de livre de plante în fiecare zi, 
ar fi şters de pe faţa pământului orice plantă fără 
sistem de apărare - gust rău, spini sau toxicitate. 
Deci, e posibil ca cyatheoides să-şi fi dezvoltat 
toxicitatea pe vremea aceea. Şi e foarte eficientă, 
pentru că nici animalele contemporane nu mănâncă 
ferigile astea, nicăieri pe pământ. De aceea sunt 
atât de abundente. Poate că ai observat... 

— Plantele au sisteme de apărare? se miră Kelly. 

— Fireşte. Plantele evoluează ca oricare altă formă 
de viaţă şi vin cu forme proprii de agresiune şi de 
apărare. In secolul nouăsprezece, cele mai multe 
teorii se refereau la animale - natura cu dinţi şi 
gheare. Acum, savanții se gândesc la natura verde 

şi cu rădăcini. Ne dăm seama că plantele, în lupta 
lor neâncetată de a supravieţui, au pus la punct o 
multitudine de mijloace, de la simbioza completă cu 
alte animale, până la mecanisme de semnalizare ca 
să prevină alte plante şi până la războiul chimic. 

— Semnale? se încruntă Kelly. Ce fel de semnale? 

— O, sunt multe exemple, spuse Levine. În Africa, 
arborii de acacia şi-au dezvoltat ţepi foarte lungi şi 
ascuţiţi - cam de vreo trei inci - dar asta nu a făcut 
decât să provoace alte animale, precum girafele şi 
antilopele, să-şi dezvolte limbi lungi ca să treacă de 
bariera spinilor. Spinii, singuri, nu sunt eficienţi. 
Deci, în cursa evolutivă a armelor, arborii de acacia 
şi-au dezvoltat toxicitatea. Au început să producă în 
frunze mari cantităţi de tanin, substanţă care 
declanşează o reacţie metabolică letală la animalele 
care le mănâncă. Cu alte cuvinte, le ucide. În acelaşi 
timp, acacia a dezvoltat un fel de sistem chimic de 
avertizare pentru ceilalţi arbori. Dacă o antilopă 
începe să mănânce dintr-un copac, acel copac 
eliberează în aer vapori de etil care forţează ceilalţi 
arbori din pilc să-şi mărească producţia de tanin din 
frunze. |n cinci sau zece minute, ceilalţi copaci 
produc mai mult tanin, devenind de-a dreptul 
otrăvitori. 

— Şi ce se întâmplă cu antilopa? Moare? 

— Ei, nu mai moare, spuse Levine, pentru că acea 
cursă a înarmărilor continuă. Până la urmă, 
antilopele au învăţat că pot paşte numai un timp 
scurt. O dată ce copacii încep să producă mai mult 
tanin, animalele se opresc din păscut. lerbivorele 
şi-au pus la punct noi strategii. De exemplu, când o 
girafă mănâncă dintr-un arbore de acacia, evită să 
pască din copacii care se află în bătaia vântului. În 

loc de asta, se mută la un arbore mai îndepărtat. 
Deci şi animalele s-au adaptat la acest sistem de 
apărare... 

— In teoria evoluţiei, aceasta poartă numele de 
fenomenul Reginei Roşii, spuse Malcolm. Pentru că 
în „Alice în ţara minunilor”, Regina Roşie îi spune lui 
Alice să alerge cât poate de repede ca să rămână pe 
loc. Aşa se pare că funcţionează şi spirala evoluţiei. 
Toate organismele evoluează într-un ritm furios, 
doar ca să rămână în acelaşi echilibra. Să rămână în 
poziţia de dinainte. 

— Şi asta e ceva comun? întrebă Arby. Cu fiecare 
plantă? 

— Da, spuse Levine. În felul lor, plantele sunt 
extrem de active. Stejarii, de exemplu, produc tanin 
şi fenol, ca apărare împotriva omizilor. Întregul pâlc 
de arbori este alertat imediat ce unul dintre ei este 
infestat. E un mod de a proteja întregul pâlc - un fel 
de cooperare între copaci, după cum s-ar spune. 

Arby dădu din cap şi privi către apatozaurii care 
adăstau lângă râu. 

— Deci, spuse Arby, de aceea n-au mâncat 
dinozaurii toţi copacii de pe insulă? Pentru că 
apatozaurii aceia mari trebuie să mănânce mult. Au 
gâtul lung ca să mănânce frunzele de sus. Dar 
copacii abia dacă par atinşi... 

— Foarte bine, spuse Levine, dând din cap. Am 
observat şi eu. 

— Să fie oare din pricina sistemelor de apărare ale 
plantelor? 

— Ei bine, s-ar putea, spuse Levine. Dar cred că 
mai exista o explicaţie, foarte simplă de altfel, 
pentru care copacii sunt feriţi. 

— Care? 

— Vită-te, îl îndemnă Levine. E chiar dinaintea 
ochilor tăi. 

Arby luă binoclul şi privi turmele. 

— Care e explicaţia aceea simplă? 

—  Paleontologii, explică Levine, duc o dispută 
interminabilă despre motivul pentru care sauropozii 
aveau gâtul lung. Animalele pe care le vezi au gâturi 
de douăzeci de picioare lungime. Tradiţia spune că 
sauropozii şi-au dezvoltat gâturi lungi pentru a 
mânca frunzişul înalt la care nu puteau ajunge 
animalele mai mici. 

— Şi? spuse Arby. De ce se ceartă? 

— Cele mai multe animale de pe pământ au gâtul 
scurt, spuse Levine, pentru că un gât lung e o... 
bătaie de cap. Creează tot felul de probleme. 
Probleme structurale: cum să aranjezi muşchii şi 
ligamentele ca să suporte lungimea gâtului. 
Probleme de comportament: impulsurile nervoase 
trebuie să străbată o mare distanţă de la creier la 
trup. Probleme de deglutiţie: hrana are cale lungă 
de la gură la stomac. Probleme de respiraţie: aerul 
trebuie împins printr-un tub lung. Probleme 
cardiace: sângele trebuie să fie pompat până la cap, 
altfel animalul leşină. În termeni evolutivi, toate 
astea sunt lucruri greu de făcut. 

— Dar girafele au reuşit, spuse Arby. 

— Aşa-i. Deşi gâtul girafei nu este nici pe departe 
atât de lung. Girafele şi-au dezvoltat o inimă mare şi 
o fascie groasă care înveleşte gâtul. De fapt, gâtul 
girafei este ca o manşetă de presiune. 

— Şi dinozaurii au o astfel de manşetă? 

— Nu ştim. Presupunem că apatozaurii au o inimă 
uriaşă, cu o capacitate de vreo trei sute de livre, 

poate şi mai mult. Dar mai există o soluţie pentru 
problema pompării sângelui printr-un gât lung. 

— Da? 

— O ai chiar în faţa ochilor, spuse Levine. 

Arby bătu din palme. 

— Nu ridică capul! 

— Corect, punctă Levine. Cel puţin, nu foarte des 
sau nu mult timp. Fireşte, acum animalele beau, 
deci au gâtul coborât, dar presupun că, dacă o să le 
urmărim ceva mai mult timp, o să ajungem la 
concluzia că nu stau vreme îndelungată cu gâtul 
ridicat. 

— Şi de aceea nu mănâncă frunzele din copaci! 

— Aşa-i. 

Kelly se încruntă. 

— Dar daca nu-şi folosesc gâtul pentru hrănire, 
atunci de ce şi l-au mai dezvoltat? 

Levine zâmbi. 

— Trebuie sa existe un motiv, spuse el. Cred că e 
ceva legat de apărare. 

— Apărare? Un gât lung? Arby căscă ochii. Nu 
înţeleg. 

— Mai uită-te, insistă Levine. E destul de evident. 

Arby privi prin binoclu. 

— Nu-mi place când mi se bagă pe gât o problemă 
„limpede”, şopti el către Kelly. 

— Ştiu, oftă ea. 

Arby arunca o privire către Thome. Acesta făcu pe 
furiş un V cu două degete, apoi aplecă unul. 
Mişcarea forţă celălalt deget să-l urmeze. Deci cele 
două degete erau legate între ele... 

Dacă ăsta era un indiciu, nu-l înţelegea. Se 
încruntă. 

Thorne şopti: „Punte”. 

Arby se uită la cozile biciuind peste animalele 
tinere. 

— Am înţeles! exclamă Arby. Se folosesc de cozile 
lor pentru apărare. Şi au nevoie de gâtul lung ca să 
contrabalanseze mişcarea cozii. E ca o punte de 
suspensie! 

Levine se uită cruciş către Arby. 

— Te-ai prins foarte repede, observă el. 

Thorne se întoarse cu spatele, ascunzându-şi 
zâmbetul. 

— Dar am dreptate..., sublinie Arby. 

— Da, spuse Levine. Ideea ta este în esenţă 
corectă. Gâturile lungi există pentru că există cozile 
lungi. La teropode, care se deplasează în poziţie 
verticala, situaţia e alta. Dar patrupedele au nevoie 
de o contragreutate, altfel animalul pur şi simplu 
s-ar răsturna. 

— De fapt, există un lucru şi mai uimitor la această 
turma de apatozauri, spuse Malcolm. 

— Chiar? întrebă Levine. Care? 

— Nu există adulţi adevăraţi, răspunse Malcolm. 
Acele animale pe care le vedem sunt foarte mari 
după standardul nostru. Dar, de fapt, nici unul nu a 
atins mărimea adultă. Mi se pare ciudat. 

— Chiar? Pe mine nu mă tulbură deloc, făcu Levine. 
Fără îndoială, asta-i pentru că n-au avut destul timp 
să ajungă la maturitate. Sunt sigur că apatozaurii, 
ca să crească, au nevoie de mai mult timp decât alţi 
dinozauri. Mamiferele mari, precum elefanții, cresc 
mai greu decât cele mici. 

Malcolm clătină din cap. 

— Asta nu-i o explicaţie, spuse el. 

— Nu? Atunci care? 

— Mai uită-te, făcu Malcolm, arătând către câmpie. 
E foarte limpede. 

Copiii chicotiră. 

Levine tremură puţin enervat. 

— Ce mi se pare mie limpede, spuse el, e că nici 
una dintre specii nu pare să fi atins maturitatea. 
Triceratopşii, apatozaurii, chiar şi parazaurii sunt 
puţin mai mici decât ne-am aşteptat. Asta pune 
problema unui factor consistent: un element de 
dietă, efectul închiderii pe o insulă mică, poate chiar 
felul în care au fost manipulaţi genetic. Dar nu 
consider lucrul ăsta ca fiind remarcabil sau ca motiv 
de îngrijorare. - Poate ca ai dreptate, spuse 
Malcolm. Sau poate că nu... 

Puerto Cortes 


— Nici un zbor? rosti indignată Sarah Harding. Cum 
adică, nici un zbor? 

Era ora unsprezece dimineaţa. Harding zburase 
preţ de cincisprezece ore, petrecând cel mai mult 
timp pe un avion de transport militar american pe 
care-l prinsese la Nairobi şi care făcea cursa spre 
Dallas. Era epuizată. Se simţea murdară: avea 
nevoie să facă un duş şi să-şi schimbe hainele. In loc 
de asta, se certa cu un ofiţer încăpățânat dintr-un 
orăşel păduchios de pe coasta vestică a Costa Ricăi. 
Afară, ploaia se oprise, dar cerul era încă plumburiu, 
cu nori grei aşezaţi peste aeroportul pustiu. 

— Imi pare rău, spuse Rodriguez. Nu se poate 
aranja nici un zbor. 

— Dar elicopterul care-a luat oamenii mai 
devreme? 

— Da, avem un elicopter. 

— Unde e? 

— Elicopterul nu-i aici. 

— Văd şi eu. Dar unde e? 

Rodriguez îşi desfăcu braţele. 

— A plecat la San Cristobal. 

— Când se întoarce? 

— Nu ştiu. Cred că mâine, poate poimâine. 

— Senor Rodriguez, spuse ea hotărâtă, eu trebuie 
să ajung pe insulă astăzi. 

— Vă înţeleg dorinţa, spuse Rodriguez, dar nu vă 
pot ajuta cu nimic. 

— Ce sugeraţi? 

Rodriguez ridică din umeri. 

— N-aş putea să vă sugerez nimic. 

— Există vreo barcă să mă ducă? 

— Nu ştiu de nici o barcă... 

— Acolo e un port, spuse Harding arătând pe 
fereastră. Văd tot felul de şalupe... 

— Ştiu. Dar nu cred că va merge vreuna pe insulă. 
Vremea nu e bună. 

— Dar dacă mă duc acolo... 

— Da, fireşte, oftă Rodriguez. Fireşte că puteţi să 
încercaţi. 

Astfel, se trezi singură, într-o dimineaţă ploioasă, la 
puţin timp după ora unsprezece, îndreptându-se cu 
rucsacul pe umăr către docul de lemn şubred. Patru 
bărci erau legate la doc, mirosind puternic a peşte, 
dar toate păreau părăsite. Activitatea, în întregul ei, 
se mutase la capătul dinspre larg al docului, unde 
era ancorat un vas mult mai mare. Alături de vas, 
un jeep Wrangler de culoare roşie fusese legat în 
chingi ca să fie ridicat la bord, împreuna cu câteva 
cutii cilindrice de metal şi cufere cu provizii. Admiră 
în trecere maşina; fusese modificată special, lărgită 
la dimensiunile unui Land Rover fender, vehiculul cel 
mai indicat pentru orice teren. Modificările aduse 
acestui jeep trebuie să fi costat o avere, gândi ea: 
era accesibil doar cercetătorilor cu o mulţime de 
bani. 

Stând pe doc, o pereche de americani purtând 
pălării de soare cu boruri largi strigau şi gesticulau 
către jeepul pe care o macara ruginita tocmai îl 
ridica, încercând să-l treacă pe punte. Sarah îl auzi 
pe unul dintre ei strigând: „Atenţie! Cu grijă!” pe 
când jeepul se lăsă greoi pe punte. „La dracu', ai 
grijă!” Câţiva hamali porniră să care bagajele pe 
punte. Braţul macaralei se răsuci înapoi, sa ridice 
cutiile metalice. 

Harding se apropie de primul bărbat şi spuse 
politicoasa: 

— Scuzaţi-mă, dar mă întreb dacă nu m-aţi putea 
ajuta... 

Bărbatul îi aruncă o privire. Era de înălţime 
mijlocie, cu pielea roşcată şi trăsăturile blânde; 
arăta stângaci în hainele noi, kaki, de safari. Părea 
preocupat şi tensionat. 

— Acum sunt ocupat, se răsti el şi se întoarse cu 
spatele. Manuel! Ai grija, ăsta-i echipament sensibil! 

— Imi pare rău că vă necăjesc, insistă ea, dar ma 
numesc Sarah Harding şi încerc sa... 

— Poţi să fii mata şi Sarah Bemharadt, ca - Manuel! 
La dracu'! Bărbatul făcu semne cu braţele. Tu de 
colo! Da, tu! Ţine cutiile alea în picioare! 

— Încerc să ajung pe Isla Soma, termină ea. 

La aceste cuvinte, întreaga purtare a bărbatului se 
schimba. Se întoarse încet către Sarah. 

— Isla Soma? repeta el. Să nu-mi spuneţi că aveţi 
vreo legătură cu doctorul Levine... 

— Ba da. 

— Măi sa fie, făcu bărbatul, afişând brusc un 
zâmbet călduros. Ca sa vezi! întinse mâna. Eu sunt 
Lew Dodgson, de la corporaţia Biosyn din Cupertino. 
E| e asociatul meu, Howard King. 

— Bună, salută celălalt, dând din cap. 

Howard King era mai tânăr şi mai înalt decât 
Dodgson şi arăta bine în costumul lui californian. 
Sarah recunoscu tipul: un mascul clasic de mâna a 
doua, servil până în străfunduri. Şi avea ceva ciudat 
în comportament: se îndepărtase puţin şi părea cu 
atât mai stânjenit de prezenţa ei, cu cât era mai 
prietenos Dodgson. 

— Şi acolo, continuă Dodgson arătând spre punte, 
este al treilea dintre noi, George Baselton. 

Harding văzu un bărbat solid, aplecat peste cutiile 
care fuseseră transportate la bord. Mânecile îi erau 
ude de transpiraţie. 

— Sunteţi prieteni de-ai lui Richard? 

— Chiar acum plecam să-l vedem, spuse Dodgson, 
şi să-l ajutăm. Ezită, încruntându-se. Dar el nu v-a 
pomenit nimic despre noi... 

Sarah îşi dădu brusc seama de felul în care trebuia 
să le fi apărut: o femeie scundă, la treizeci de ani, 
purtând o cămaşă boţita, pantaloni scurţi kaki şi 
cizme grele, cu hainele murdare şi parul răvăşit 
după toată călătoria ei cu avionul. 

— II cunosc pe Richard prin lan Malcolm. lan şi cu 
mine suntem vechi prieteni. 

— Inţeleg..., spuse el, continuând să o privească de 
parcă n-ar fi fost sigur de sinceritatea ei. 

Sarah se simţi datoare să se explice. 

— Am fost în Africa. Am hotărât să vin aici în ultima 
clipă. M-a chemat Doc Thome. 

— A, fireşte, Doc. 

Bărbatul dădu din cap şi păru să se relaxeze, de 
parcă ar fi înţeles totul. 

— Richard e bine? întrebă ea. 

— Sper. Pentru el traversăm tot echipamentul ăsta. 

— Plecaţi acum spre Soma? 

— Da, dacă vremea ţine cu noi, spuse Dodgson, 
aruncând o privire spre cer. Ar trebui să fim gata în 
cinci sau zece minute. Dacă vreţi să mergeţi cu noi, 
sunteţi binevenită, adăugă vesel. Avem nevoie de 
tovărăşie. Unde vă e bagajul? 

— Am numai asta, spuse ea, ridicându-şi rucsacul 
ei mic. 

—  Călătoriţi fără bagaje? Bine. Domnişoară 
Harding, bun venit la petrecere! 

Dodgson părea acum pe de-a-ntregul deschis şi 
prietenos, complet schimbat faţă de început. Dar 
Sarah observă că băiatul, King, rămăsese vizibil 
stânjenit. King îi întorsese spatele şi se prefăcea a fi 
foarte ocupat, strigând la hamali să fie atenţi cu 
ultimele cufere marcate „Biosyn Corporation”. Avea 
impresia că se ferea de privirile ei. Şi încă nu se 
uitase bine la al treilea bărbat, cel de pe punte. 
Situaţia asta o făcea să ezite. 

— Sunteţi sigur că e în regulă... 

— Fireşte! Am fi încântați! insistă Dodgson. Apoi, 
cum altfel aţi vrea să ajungeţi acolo? Nu există 
avioane, iar elicopterul a plecat. 

— Ştiu, am verificat... 

— Vedeţi? Dacă vreţi să ajungeţi pe insulă, trebuie 
să veniţi cu noi. 

Privi jeepul de pe vas şi spuse: 

— Cred că Doc trebuie să fi ajuns deja cu 
echipamentul lui. 

La aceste vorbe, King ridică brusc fruntea, alarmat. 
Dar Dodgson clătină calm din cap şi spuse: 

— Da, cred că da. Aplecat astă-noapte, mi se pare. 

— Aşa mi-a spus şi el. 

— Bine, aprobă Dodgson. Deci a ajuns acolo. Cel 
puţin, aşa sper. 

De pe punte, se auziră strigăte în spaniolă şi un 
căpitan îmbrăcat cu haine unsuroase se aplecă 
peste bord. 

— Senor Dodgson, suntem gata! 

— Bine, spuse Dodgson. Excelent! Urcaţi la bord, 
domnişoară Harding. Să plecăm! 

King 

Împrăştiind fum negru, vasul de pescuit ieşi din 
port pufăind, îndreptându-se către marea deschisă. 
Howard King simţi duduitul motoarelor navei sub 
picioare, auzi scârţâitul lemnului. Ascultă strigătele 
în spaniolă ale echipajului. King privi înapoi către 
târguşorul Puerto Cortas, o îngrămădire de căsuțe la 
țărm. Spera ca vasul să fie în stare sa facă până la 
capăt cursa - pentru că se aflau deja în mijlocul 
neantului. 

lar Dodgson risca din nou... 

Asta era situaţia de care se temea cel mai mult 
King. 

Howard King îl cunoştea pe Lewis Dodgson de 
aproape zece ani, de când se alăturase companiei 
Biosyn ca proaspăt absolvent al facultăţii de 
medicină de la Berkeley, un cercetător promiţător, 
cu destulă energie ca să cucerească lumea. King 
tratase în teza de doctorat subiectul factorilor de 
coagulare sanguină. Intrase la Biosyn într-un 
moment în care se purta un mare interes pentru 
aceşti factori, care păreau să deţină cheia dizolvării 
cheagurilor la pacienţii cu atac de cord. Companiile 
de biotehnologie se întreceau în a dezvolta un nou 
medicament care, în acelaşi timp, să salveze mai 
multe vieţi şi sa ridice mai multe averi. 

La început, King lucrase la o substanţă uimitoare 
pe care o numise Hemaggluttin V-5 sau HGV-5. La 
primele teste, reuşise să dizolve  agregatul 
plachetart într-o proporţie uluitoare. King devenise 


8 Agregat plachetar = dop plachetar = cheag sanguin - 
formaţiune uscata care conţine o reţea insolubila şi depozite 

cel mai promiţător tânăr cercetător de la Biosyn. 
Imaginea lui era scoasă în evidenţă în raportul 
anual. Avea propriul lui laborator şi un buget de 
aproape o jumătate de milion de dolari. 

Apoi, fără veste, veni dezastrul. La testele 
preliminare pe subiecţi umani, HGV-5 nu reuşise sa 
dizolve cheagurile nici din infarctul miocardic, nici 
din embolia pulmonară. Mai rău, produsese efecte 
secundare severe:  sângerare  gastrointestinală, 
erupții pe piele, probleme neurologice. După 
moartea în convulsii a unui pacient, compania opri 
testul. În câteva săptămâni, King îşi pierdu 
laboratorul. Îl preluă un cercetător danez, proaspăt 
sosit, care cerceta un extract din saliva lipitorii 
galbene de Sumatra, compus care se arăta mai 
promiţător. 

King se mută într-un laborator mai mic, paraşi 
factorii sanguini şi-şi  îndreptă atenţia spre 
analgezice. Avea un compus interesant, izomerul L 
al unei proteine extrase de la broasca-rinocer 
africană; proteina părea să aibă efecte narcotice. 
Dar îşi pierduse încrederea de mai înainte şi, atunci 
când compania îl verifică, ajunse la concluzia că 
cercetarea lui era insuficient documentată pentru a 
cere aprobarea procuraturii pentru teste. Proiectul 
se închise fără prea multe discuţii. 

King avea pe-atunci treizeci şi cinci de ani şi ratase 
de două ori. Imaginea lui nu mai apărea în raportul 


de hematii, constituind un baraj pentru pierderile de sânge 
datorate străpungerii vaselor de sânge mici şi mijlocii. Astfel 
de cheaguri se pot forma şi patologic, prin perturbarea 
coagulabilităţii; cheagurile astfel formate călătoresc prin 
sistemul vascular, putând produce baraje cardiace, cerebrale, 
pulmonare etc. (n. tr.). 

anual. Se. zvonea că Biosyn avea de gând să-l pună 
pe liber la următoarea etapă de restructurări. Când 
propuse un nou proiect de cercetare, îi fu refuzat din 
oficiu. Intrase în perioada neagra a vieţii lui. 

Atunci, Lewis Dodgson îi propusese să ia masa 
împreună... 


Dodgson avea o reputaţie proastă printre 
cercetători; era cunoscut sub porecla „Deviatorul”, 
din pricină că prelua munca altora şi pretindea a fi a 
lui. În anii de început, King îl ocolise. Dar acum îi 
permisese lui Dodgson să-l invite la un restaurant 
scump, cu meniu marin, din San Francisco. 

— Cercetarea e grea, făcu Dodgson pe un ton de 
simpatie. 

— Poţi s-o mai spui o dată, exclamă King. 

— Grea şi riscantă, completă Dodgson. De fapt, 
cercetarea inovatoare rareori iese la iveală. Dar 
oare înţelege conducerea? Nu. Dacă cercetarea 
greşeşte, tu eşti cel pe care se dă vina. Nu e drept. 

— Mie-mi spui? făcu King. 

— Dar asta-i treaba, ridică din umeri Dodgson şi 
culese cu furculiţa piciorul unui crab. 

King nu spuse nimic. 

— Personal, nu-mi place riscul, continuă Dodgson. 
Munca originala este riscantă. Cele mai multe idei 
noi sunt proaste, iar cele mai originale dau greş. 
Asta-i realitatea. Daca te simţi atras de cercetarea 
originală, trebuie să te aştepţi la eşecuri. Nu face 
nimic daca lucrezi într-o universitate, unde eşecul 
este o onoare, iar succesul conduce la ostracizare. 
Dar în industrie... nu, nu. Munca originală în 
industrie nu este o alegere înţeleaptă. Nu face decât 

să te bage în necaz. Acolo unde te găseşti tu acum, 
prietene... 

— Ce pot să fac? întrebă King. 

— Ei bine, spuse Dodgson, am propria mea 
versiune fată de metoda ştiinţifică. O numesc 
«dezvoltarea focalizată a cercetării». Dacă numai 
câteva idei sunt bune, de ce să încerci să le găseşti 
singur? E prea greu. Lasă-i pe ceilalţi să le 
găsească... lasă-i pe ei să rişte... lasă-i pe ei să 
urmărească gloria. Eu mai degrabă aş aştepta şi aş 
dezvolta ideile care se arată deja a fi promițătoare. 
lau ce-i bun şi-l fac şi mai bun. Sau, cel puţin, îl fac 
destul de diferit ca să-l pot patenta. Atunci, se 
cheamă că-i al meu. 

King era uimit de felul direct în care recunoştea 
Dodgson hoţia. Nu părea câtuşi de puţin deranjat. 
King amestecă o vreme prin salată. 

— De ce-mi spui toate astea? 

— Pentru ca văd ceva în tine, răspunse Dodgson. 
Văd ambiția. Ambiţia frustrata. Îţi spun, Howard, nu 
trebuie sa te simţi frustrat. Nu trebuie nici să fii 
concediat la următoarea restructurare. Lucru care 
are să se întâmple mai mult ca sigur. Câţi ani are 
puştiul tau? 

— Patru, răspunse King. 

— Îngrozitor, să rămâi fără slujbă când ai o familie 
tânără... Şi nu va fi prea uşor să capeţi o alta slujbă. 
Cine crezi tu c-o să-ţi mai dea vreo şansă acum? 
Până la treizeci şi cinci de ani, un savant sau s-a 
remarcat deja, sau n-are s-o mai facă niciodată. Nu 
spun ca e adevărat, dar aşa cred ei. 

King ştia concepţia asta. O întâlneai în toate 
companiile de biotehnologie din California. 

— Dar Howard, spuse Dodgson, aplecându-se 
peste masă şi coborându-şi glasul, o lume minunată 
te aşteaptă, dacă te hotărăşti să vezi altfel lucrurile. 
Mai există o cale, complet diferită. Cred c-ar trebui 
să te gândeşti bine la ce-ţi spun... 

Două săptămâni mai târziu, King devenise 
asistentul personal al lui Dodgson la departamentul 
de concepte biogenice viitoare, titulatură care nu 
era altceva decât rezultatul efortului companiei 
Biosyn de a ascunde spionajul industrial. lar în anii 
care urmară, King se ridică din nou în companie - de 
astă dată datorită susţinerii lui Dodgson. 

Acum, King avea parte de toate beneficiile 
succesului: un Porsche, o ipotecă, un divorţ, un copil 
pe care-l vedea o dată pe săptămână. Toate - 
pentru că se dovedise a fi un secund perfect, care 
muncea multe ore, care se ocupa de detalii, care-şi 
scotea din necazuri şeful slobod la gură. Şi, în acest 
timp, King ajunsese să cunoască toate părţile lui 
Dodgson - partea lui carismatică, partea vizionară, 
ca şi partea întunecata, lipsita de milă. King crezuse 
c-o să poată ţine în frâu această parte diabolica. 

Dar uneori nu era sigur că reuşea. 

Ca acum, de pildă... 

Pentru că se aflau pe un vas de pescari, împuţit şi 
şubred, îndreptându-se spre ocean dinspre un sat 
nenorocit de pe ţărmul costarican, şi pentru că, în 
acel moment plin de încordare, Dodgson se 
hotărâse brusc să intre într-un fel de joc de noroc, 
întâlnindu-se cu femeia asta şi hotărând s-o ia cu el. 

King nu ştia ce are de gând Dodgson, dar îi văzuse 
lucirea din ochi, lucire care apăruse de puţine ori, 
dar care îl alarma întotdeauna. 

Hardi<g se afla acum pe puntea din faţă, aproape 
de pupa. Privea oceanul. King îl văzu pe Dodgson 
dând ture în jurul jeepului şi bombănind nervos. 

— Ascultă, spuse King, trebuie să vorbim. 

— Sigur, făcu Dodgson cu uşurinţa în glas. La cete 
gândeşti? 

Şi zâmbi. Zâmbetul acela fermecător... 

Harding 


Sarah Harding privea cerul plumburiu, 
ameninţător. Vasul se legăna sub loviturile valurilor. 

Ajutoarele de pe punte se înghesuiau să lege mai 
bine jeepul care ameninţa să scape din chingi. 

Sarah stătea în îmbrăţişarea pupei, luptându-se cu 
răul de mare. La orizont, drept în faţă, vedea linia 
joasă a țărmului Islei Soma. 

Se întoarse, privi în urmă, şi-i văzu pe Dodgson şi 
pe King înghesuiți lângă maşină, absorbiți într-o 
conversaţie nervoasă. King părea supărat şi 
gesticula cu repeziciune. 

Dodgson asculta şi scutura din cap. După o clipa, 
puse o mână pe umărul lui King. Părea să încerce 
să-l calmeze pe tânăr. Nici unul dintre ei nu băga în 
seamă activitatea din jurul jeepului. Ceea ce era 
ciudat, gândi ea, după cât de îngrijoraţi pentru 
echipament fuseseră mai devreme. Acum nu părea 
să le mai pese. 

In ceea ce-l privea pe al treilea bărbat, cu 
siguranţă că-l recunoscuse şi era surprinsă să-l 
găsească aici, pe vasul aceasta mic de pescuit. 
Baselton îi strânsese mâna ţeapăn şi dispăruse sub 
punte de îndată ce vasul se desprinsese de la doc. 
Nu mai apăruse. Sau poate că şi el avea rău de 
mare. 

Il văzu pe Dodgson despărţindu-se de King şi 
grăbindu-se să supravegheze  mateloţii. Lăsat 
singur, King plecă să verifice legăturile cutiilor şi 
butoaielor de pe puntea din spate. Cutiile erau 
marcate „Biosyn”. 

Harding nu auzise niciodată de corporaţia Biosyn. 
Se întrebă ce legătură puteau să aibă lan şi Richard 
cu asta. De câte ori i se oferea prilejul, lan era critic, 
chiar răutăcios la adresa companiilor de 
biotehnologie. lar oamenii ăştia nu prea păreau 
prieteni. Erau prea rigizi, prea... duşmănoşi. 

Dar, mai reflectă ea, lan avea prieteni ciudati. 
Întotdeauna apăreau pe neaşteptate în apartament 
- caligraful japonez, soldatul indonezian, scamatorul 
din Las Vegas cu jacheta lui bolero strălucitoare, 
ciudatul acela de astrolog francez care credea ca 
pământul e gol pe dinăuntru... J 

Apoi, prietenii lui matematicieni. Aştia erau cu 
adevărat trăzniţi. Sau aşa îi păreau lui Sarah. Aveau 
nişte priviri atât de nebune, erau atât de prinşi de 
demonstrațiile lor. Pagini întregi cu demonstraţii, 
uneori sute de pagini... Era prea abstract pentru ea. 
Lui Sarah Harding îi plăcea să atingă pământul, să 
vadă animalele, să audă zgomotele şi să simtă 
mirosurile. Asta însemna realitatea pentru ea. Restul 
era doar o grămadă de teorii: poate ca erau 
adevărate, poate greşeau... 

Valurile începură să se spargă de pupă, aşa că se 
trase mai înspre mijlocul punţii, ca să nu se ude. 
Căscă: nu dormise cine ştie ce în ultimele douăzeci 
şi patru de ore. Dodgson termină treaba la jeep şi 
veni spre ea. 

— E totul bine? îl întrebă. 

— O, da, răspunse Dodgson, zâmbind vesel. 

— Prietenul dumitale, King, pare supărat. 

— Nu-i plac bărcile, zise Dodgson, arătând către 
valuri. Dar facem un timp mai bun decât.ma 
aşteptam. O să tragem la țărm în numai o oră. 

— Spuneţi-mi, făcu ea. Ce înseamnă Corporaţia 
Biosyn? N-am auzit niciodată de ea. 

— E o companie mica, o lămuri Dodgson. Facem 
ceea ce se cheamă produse biologice de consum. 
Suntem specializați în organisme sportive şi 
recreaţionale. De exemplu, manipulăm genetic noi 
feluri de ştiucă şi alţi peşti sportivi. Creăm noi rase 
de câini - animale mai mici pentru cei care locuiesc 
în apartamente. Lucruri din astea... Exact felul de 
lucruri pe care lan le ura, gândi ea. 

— De unde-l cunoaşteţi pe lan? 

— O, trebuie să ne întoarcem mult în urmă, spuse 
Dodgson. 

Ea îi observă tonul vag. 

— Cât de departe? 

— Prin zilele parcului. 

— Parcul, făcu ea. 

El dădu din cap. 

— Ţi-a vorbit vreodată despre cum s-a rănit la 
picior? 

— Nu, spuse ea. Nu vorbim niciodată despre asta. 
A povestit doar că i s-a întâmplat în timpul unei 
munci de consultaţie... nu ştiu. Un soi de necaz. Era 
vorba despre un parc? 

— Da, un fel de parc, zise Dodgson, privind 
oceanul. După o clipă, ridică din umeri. ŞI 
dumneata? De unde-l cunoşti? 

— A fost unul dintre cei care mi-au citit teza de 
doctorat. Sunt etolog. Studiez mamiferele mari din 
ecosistemul  savanei africane. Africa de Est. 
Carnivore, mai ales. 

— Carnivore? E 

— Am studiat hienele, spuse ea. Inainte de asta, 
leii. 

— Multă vreme? 

— Cam de zece ani. De şase ani continuu, de la 
doctorat. 

— Interesant, spuse Dodgson, clătinând din cap. ŞI 
ai venit aici tocmai din Africa? 

— Da, din Seronera. Tanzania. 

Dodgson făcu un gest vag din cap. Privi peste 
umărul ei, către insulă. 

— Ca să vezi! Se face frumos până la urmă... 

Ea se întoarse şi văzu fişii de albastru în norii de 
deasupra, pe cale de a se subţia. 

Soarele încerca să pătrundă prin spărturi. Marea 
era mai calmă. Sarah fu surprinsa să vadă că insula 
se afla mult mai aproape decât crezuse. Vedea 
limpede stâncile înălțate peste mare, stânci 
cenuşii-roşiatice de origine vulcanică, tăioase. 

— În Tanzania, spuse Dodgson, conduci o echipă 
mare de cercetare? 

— Nu. Lucrez singură. 

— Fără studenţi? făcu el. 

— Mi-e teamă că da. Asta pentru că munca mea nu 
e spectaculoasă. Carnivorele mari din savana 
africană sunt mai ales nocturne. Aşa că muncesc 
mai ales noaptea. 

— Trebuie să-i fie destul de greu soţului... 

— A, nu sunt căsătorită, spuse ea cu o uşoară 
ridicare din umeri. 

— Sunt surprins. O femeie atât de frumoasa ca 
dumneata... 

— Niciodată n-am avut timp, rosti ea repede. Ca să 
schimbe subiectul, întrebă: Unde-o să tragem la 
țărm? 

Dodgson se întoarse să privească. Ajunseseră 
acum destul de aproape de insulă ca să vadă 

valurile mari şi înspumate, spărgându-se de stânci. 
Erau doar la o milă sau două depărtare. 

— O insulă neobişnuită, comentă Dodgson. Aceasta 
regiune a Americii Centrale este în întregime 
vulcanica. Există cam treizeci de vulcani activi între 
Mexic şi Columbia. Toate insulele astea din 
apropierea țărmului au fost odată vulcani activi, 
parte a lanţului central. Dar, spre deosebire de 
partea continentală, insulele sunt acum adormite. N- 
au mai erupt de vreo mie de ani. 

— Deci noi vedem partea exterioară a craterului? 

— Exact. Stâncile astea, în forma lor de-acum, sunt 
rezultatul eroziunii ploii, dar şi a oceanului. Părţile 
acelea drepte de pe stâncă arată locurile în care 
oceanul a erodat la baza, iar zone uriaşe de stâncă, 
instabile, au clivat pur şi simplu, alunecând drept în 
mare. Peste tot este numai rocă moale vulcanica. 

— Deci o sa tragem la țărm... 

— Există câteva puncte pe partea îndreptată spre 
vânt în care oceanul a săpat peşteri în stâncă. lar în 
două astfel de locuri, peşterile primesc râuri care vin 
din interior. Aşa că sunt traversabile. Făcu un semn 
înainte. Vedeţi acolo, chiar se zăreşte una dintre 
peşteri... 

Sarah Harding văzu o deschizătură întunecată şi 
neregulată, tăiată la baza masivului. De jur 
împrejurul ei, valurile se spărgeau cu violenţa, jeturi 
de apă înspumată ridicându-se până la cincizeci de 
picioare în aer. 

— Ai de gând să duci vasul prin peştera de colo? 

— Dacă vremea nu se mai schimbă, da. Dodgson 
privi înapoi. Nu-ţi face griji, nu-i atât de rău pe cât 
pare. Aşaa, spuneai ceva. Despre Africa. Când ai 
plecat din Africa? 

— Chiar după ce a sunat Doc Thome. Spunea că 
merge cu lan să-l salveze pe Richard şi m-a întrebat 
dacă nu vreau să vin şi eu. 

— Şi dumneata ce-ai spus? 

— Am spus c-am să mă mai gândesc. 

Dodgson se încruntă. 

— Nu i-ai spus că vii? 

— Nu. Pentru ca nu eram sigură că vreau asta. 
Adică, sunt ocupată. Am munca mea. Şi e un drum 
prea lung... 

— Pentru un vechi iubit, spuse Dodgson, dând din 
cap cu simpatie. 

Ea oftă. 

— Ei, îl cunoaşteţi pe lan. 

— Da, îl cunosc, încuviinţa Dodgson. E o figură... 

— Se poate spune şi-aşa, făcu ea. 

Se lăsă o tăcere stânjenitoare. Dodgson îşi limpezi 
glasul. 

— Sunt nedumerit, spuse el. Cui ai spus că vii aici? 

— Nimănui, spuse ea. Am sărit în primul avion 
şi-am venit. 

— Dar universitatea, colegii... 

Ea ridică din umeri. 

— N-a fost timp. ŞI, cum am spus, lucrez singură. 

Privi din nou către insula. Stâncile se ridicau mult 
deasupra vasului. Erau doar la câteva sute de iarzi. 
Peştera părea acum mult mai mare, dar valurile se 
spărgeau cu putere de ambele părţi ale intrării. 

Sarah clătină din cap. 

— Pare destul de dificil. 

— Nu-ţi face griji, o linişti Dodgson. Vezi? Căpitanul 
a luat deja cursul. O să fim în perfectă siguranţă, o 
dată ce-am trecut. Apoi... O să fie foarte palpitant. 

Vasul se aplecă şi se cufundă pe-o parte în mare, 
cu o mişcare nesigură Sarah se prinse de 
balustrada. Alături de ea, Dodgson rânji. 

— Vezi? Palpitant, nu? 

Părea brusc energizat, aproape agitat. Trupul îi 
deveni încordat; îşi frecă mâinile. 

— Nu trebuie să-ţi faci griji, domnişoară Harding, 
nu pot lăsa să se întâmple ceva celei care... 

Ea nu ştia la ce se referă, dar înainte să poată 
răspunde, botul bărcii se cufundă, ridicând un jet de 
apă. Sarah se împletici puţin. Dodgson se aplecă 
iute - aparent ca s-o susţină - dar se părea că ceva 
mergea prost, trupul lui se lipi de picioarele ei, apoi 
se ridică - moment în care un alt val se izbi de navă 
şi ea îşi simţi trupul răsucit şi ţipa şi se prinse de 
balustradă... 

Dar totul se întâmpla prea iute, lumea se răsuci, 
capul lui Harding lovi balustrada şi femeia se 
rostogoli, căzând prin spaţiu. Văzu vopseaua 
scorojită a bărcii trecându-i prin faţa ochilor, văzu 
oceanul verde aruncându-se spre ea, apoi fu şocată 
de răceala bruscă, înţepătoare, a apei, pe când 
cădea în marea aspră şi legănată şi se scufundă sub 
valuri, în beznă. 

Valea 


— Merge foarte bine, exclamă Levine, frecându-şi 
palmele. Mult peste aşteptările mele, trebuie să 
spun. N-aş putea fi mai mulţumit. 

Stătea în foişor împreună cu Thome, Eddie, 
Malcolm şi copiii, privind către valea de dedesubt. 
Cu toţii asudau în micul post de observaţie; aerul 
amiezii era liniştit şi fierbinte, împrejurul lor, câmpia 
cu iarbă înaltă se întindea pustie; cei mai mulţi 
dinozauri se adăpostiseră sub copaci, la răcoare. 

Excepţie făcea turma de apatozauri care se 
îndepărtase de copaci, îndreptându-se spre râu, de 
unde se adăpau din nou. Animalele uriaşe se cam 
înghesuiau de-a lungul malului. În apropiere, dar 
ceva mai împrăştiaţi, se aflau parasaurolofazaurii cu 
creastă; aceşti dinozauri ceva mai mici se ţineau 
aproape de turma de apatozauri. 

Thome îşi şterse năduşeala de pe sprâncene şi 
întrebă: 

— Şi de ce, mă rog, eşti mulţumit? 

— Din pricina a ceea ce vedem aici, interveni 
Malcolm. Aruncă o privire către ceas şi nota ceva în 
carnet. Căpătăm datele pe care le căutam. E 
pasionant. 

Thome cască, toropit de căldură. 

— De ce e pasionant? Dinozaurii beau. Ei şi? 

— Beau din nou, îl corectă Levine. Pentru a doua 
oara într-o oră. La prânz. O asemenea admisie de 
fluide sugerează puternic strategia 
termoregulatoare pe care o folosesc aceste creaturi 
mari. 

— Adică beau mult ca să se răcorească, spuse 
Thome, veşnic intolerant faţă de limbajul specializat. 

— Da. E limpede că asta fac. Beau mult. Dar sunt 
de părere că întoarcerea lor la râu are o cu totul altă 
semnificaţie. 

— Care ar fi...? 

— Haide, haide, îl îmboldi Levine, gesticulând. 
Priveşte turma. Uită-te cum sunt dispuşi. Vedem 
ceva care la dinozauri nu a mai fost văzut de 
nimeni, ba nici măcar bănuit. Vedem pur şi simplu 
simbioza dintre specii. 

— Chiar aşa? 

— Da, spuse Levine. Apatozaurii şi parazaurii sunt 
împreuna. l-am văzut împreună şi ieri. Pun pariu că 
stau împreună tot timpul, când se află în câmp 
deschis. Fără îndoială că te întrebi de ce. 

— Fără îndoiala, fu de acord Thome. 

— Motivul, continua Levine, este ca apatozaurii 
sunt foarte puternici, dar au vedere slabă, în vreme 
ce parazaurii sunt mai mici, dar văd foarte bine. 
Deci, cele două specii stau alături pentru că-şi oferă 
una alteia apărare. Aşa cum stau zebrele şi babuinii 
pe câmpiile africane. Zebrele au un miros foarte 
bun, iar babuinii o vedere excelentă. Amândoi sunt 
mai eficienţi împotriva prădătorilor decât fiecare 
singur. 

— Şi crezi că asta rămâne valabil şi la dinozauri, 
pentru ca... 

— E destul de evident, spuse Levine. Urmăreşte-le 
comportamentul. Când cele două turme sunt 
singure, membrii se strâng laolaltă. Dar când sunt 
împreuna, parazaurii se împrăştie, abandonând 
formaţia de dinainte, ca să formeze un inel în jurul 
apatozaurii or. Aşa cum îi vezi acum. Asta nu poate 

să însemne decât că fiecare parazaur, în parte, va fi 
apărat de turma de apatozauri. Şi invers. Nu poate fi 
vorba decât de o colaborare defensiva... 

Pe când priveau, unul dintre parazauri înălţă capul 
şi privi peste râu. Claxonă morocănos, emițând un 
sunet melodios şi prelung. Ceilalţi parazauri ridicară 
şi ei privirile. Apatozaurii continuară să se adape din 
râu, deşi unul sau doi dintre adulţi îşi săltară gâturile 
lungi. 

În căldură amiezii, insectele bâzâiau în jurul lor. 

— Deci, unde sunt animalele de pradă? făcu 
Thome. 

— Chiar acolo, zise Malcolm, arătând către un pâlc 
de copaci de pe malul celalalt, nu departe de apă. 

Thorne privi şi nu văzu nimic. 

— Nu-i vezi? 

— Nu. 

— Mai uită-te. Sunt mici, nişte animale ca 
şopârlele. Maroniu închis. Raptori, spuse el. 

Thorne ridică din umeri. Tot nu vedea nimic. Stând 
lângă el, Levine pomi să mănânce o acadea. 
Preocupat să ţină binoclul, aruncă învelitoarea pe 
podeaua ascunzătorii. Bucăţele de hârtie fluturară 
către pământul de dedesubt. 

— Cum sunt chestiile alea? întrebă Arby. 

— Bune. Cam zaharoase. 

— Mai ai? ceru el. 

Levine se scormoni prin buzunare şi-i dădu o 
acadea. Arby o rupse în jumătate şi-i dădu o parte 
lui Kelly. Incepu să-şi dezvelească jumătatea lui, 
împăturind cu grijă ambalajul şi aşezându-l în 
buzunar. 

— ţi dai seama că totul este foarte important, 
spuse Malcolm. Pentru problema dispariţiei, vreau 

să zic. Este clar deja că dispariţia dinozaurilor 
reprezintă o problemă cu mult mai complexă decât 
a recunoscut cineva. 

— Chiar este? făcu Arby. 

— Ei bine, gândeşte-te la asta, explică Malcolm. 
Toate teoriile dispariţiei speciilor se bazează pe 
dosarul fosil. Dar dosarul fosil nu arată tipul de 
comportament pe care-l vedem aici. Nu 
înregistrează complexitatea interacțiunilor de grup. 

— Pentru că fosilele nu-s decât nişte oase, spuse 
Arby. 

— Aşa-i. lar oasele n-au comportament. Când te 
gândeşti la asta, dosarul fosil e ca o serie de 
fotografii: momente îngheţate pentru o realitate 
mişcătoare, evolutivă. Privind prin dosarul fosil e ca 
şi cum ai răsfoi în mare un album de familie. Ştii că 
albumul nu e complet. Ştii că viaţa se scurge între 
două fotografii. Dar nu ai nici o înregistrare a ceea 
ce se petrece între, ci doar fotografiile. Aşa că le 
studiezi, le studiezi. Şi, destul de curând, începi să 
gândeşti că albumul nu este o serie de momente, ci 
însăşi realitatea. Şi începi să explici totul în termenii 
albumului şi uiţi realitatea de dedesubt. lar tendinţa, 
continua Malcolm, este de a gândi în termenii 
evenimentelor fizice. Se presupune că un eveniment 
fizic extern a cauzat dispariţiile. Un meteor loveşte 
pământul şi schimbă clima. Sau erup vulcanii şi 
schimbă vremea. Sau un meteor cauzează erupția 
vulcanilor şi schimbă clima. Sau se schimbă 
vegetaţia şi o specie flămânzeşte şi dispare. Sau 
apare o boală nouă şi speciile dispar. Sau apare o 
plantă nouă şi toţi dinozaurii se otrăvesc. In toate 
aceste cazuri, s-au imaginat evenimente externe. 
Dar nimeni nu şi-a închipuit că animalele însele s-ar 


272 


Micheal Crichton - Lumea pierdută 


fi putut schimba - nu în privinţa oaselor, ci în felul 
de a se comporta. Cu toate astea, când priveşti 
astfel de animale şi vezi cât de complicate sunt 
inter-relaţiile lor, îţi dai seama că o schimbare în 
comportamentul unui grup poate duce cu uşurinţă la 
dispariţie. 

— Dar de ce s-ar schimba comportamentul unui 
grup? făcu Thome. Dacă nici o catastrofă externă nu 
a forţat lucrurile, de ce să se schimbe 
comportamentul? 

— De fapt, spuse Malcolm, comportamentul se 
schimbă tot timpul. Planeta noastră este un mediu 
dinamic, activ. Clima se schimba. Terenul se 
schimbă. Continentele alunecă. Oceanele se ridică şi 
coboară. Munţii se înalţă şi se erodează. Toate 
organismele de pe planetă se adaptează constant 
acestor schimbări. Cele mai bune organisme sunt 
cele care se pot adapta cel mai repede. De aceea, e 
greu de văzut cum o catastrofă care produce o mare 
schimbare poate pricinui dispariţia, de vreme ce 
atât de multe schimbări se petrec oricum, tot 
timpul. 

— In cazul ăsta, zise Thome, care e cauza 
dispariţiilor? 

— Cu siguranţă că nu numai schimbările rapide, 
spuse Malcolm. Faptele vorbesc limpede. 

— Ce fapte? 

— Fiecare schimbare majoră a mediului este 
urmată de obicei de un val de dispariţii - dar nu 
imediat. Dispariţia se petrece doar la câteva mii sau 
milioane de ani după aceea. Să ne uităm la ultima 
glaciațiune din America de Nord. Gheţarii au 
coborât, clima s-a modificat sever, dar animalele 
n-au murit. Doar după ce ghețarii s-au retras, când 

te gândeai ca lucrurile îşi vor intra în normal, o 
mulţime de specii au dispărut. Abia atunci au 
dispărut girafele şi tigrii şi mamuţii de pe acest 
continent. Asta-i schema obişnuită. Ca şi cum 
speciile ar fi slăbite de schimbarea majora, dar mor 
abia după ce ea se încheie. Este un fenomen 
recunoscut. 

— Se cheamă Netezirea Capului de Pod, interveni 
Levine. 

— Şi care ar fi explicaţia? 

Levine tăcea. 

— Nu există, spuse Malcolm. E un mister 
paleontologic. Dar cred că teoria complexităţii are 
multe lucruri să ne spună despre asta. Pentru că 
dacă noţiunea de viaţă la marginea haosului este 
adevărată, atunci schimbările majore împing 
animalele mai aproape de această margine. 
Destabilizează toate tipurile de comportament. lar 
când mediul se întoarce la normal, nu e chiar o 
revenire. In termeni evolutivi, asta e o altă mare 
schimbare şi înseamnă prea mult pentru a ţine 
pasul. Cred că noul comportament al populațiilor 
poate apărea în feluri neaşteptate şi cred că ştiu de 
ce dinozaurii... 

— Ce-i asta? făcu Thorne. 

Privea către copaci şi văzu apărând un dinozaur 
singur. Era suplu, agil pe picioarele lui din spate, 
balansându-şi coada ţeapănă. Avea şase picioare 
înălţime şi o culoare verde-brun cu dungi 
roşu-ânchis, ca un tigru. 

— Asta, preciză Malcolm,ie un velociraptor. 

Thome se întoarse către Levine. 

— Unul ca ăsta te-a făcut să te caţeri în copac? 
Arată urât... 

— Eficient, spuse Levine. Animalele astea sunt 
adevărate maşini de ucis. Se pare că au fost 
prădătoarele cele mai eficiente din istoria planetei. 
Cel care-a apărut trebuie să fie animalul alfa. El e 
conducătorul turmei. 

Thome văzu o nouă mişcare sub arbori. 

— Uite, alţii. 

— Da, spuse Levine. Turma asta e foarte mare. Luă 
binoclul şi privi prin el. Mi-ar plăcea să le localizez 
cuibul, spuse el. N-am reuşit să dau peste nici unul 
pe insulă. Fireşte că sunt secretoşi, dar chiar 
şi-aşa... 

Parazaurii ţipau cu toţii foarte tare, apropiindu-se 
de turma de apatozauri. Dar apatozaurii cei mari 
păreau destul de indiferenți; adulţii aflaţi mai 
aproape de apă întoarseră spatele raptorilor care se 
apropiau. 

— Nu le pasă? întrebă Arby. Nici măcar nu se uită 
la ei... 

— Nu te lăsa înşelat, spuse Levine, apatozaurii sunt 
foarte interesaţi. Poate că seamănă cu nişte vaci 
uriaşe, dar nu sunt deloc aşa. Cozile alea au treizeci 
sau patruzeci de picioare lungime şi cântăresc 
câteva tone. Observă cât de iute le clatină. O 
lovitură de coadă ar rupe spatele oricărui atacator. 

— Deci întoarcerea lor cu spatele face parte din 
apărare? 

— Fară îndoială că da. Şi poţi vedea acum felul în 
care echilibrează balansul cozii cu gâtul. 

Cozile adulţilor erau atât de lungi, încât ajungeau 
până pe celălalt mal al râului. Cum şi le tot clătinau 
înainte  şi-napoi, iar parazaurii ţipau, raptorul 
conducător se întoarse. Câteva clipe mai târziu, 

întreaga hoardă începu să se strecoare urmând 
marginea copacilor, îndreptându-se către dealuri. 

— Se pare c-ai avut dreptate, zise Thome. Cozile 
i-au speriat. 

— Câţi ai numărat? spuse Levine. 

— Nu ştiu. Zece. Nu, stai puţin. Paisprezece. Poate 
mai mulţi. Poate că i-am trecut cu vederea pe unii. 

— Paisprezece, mâzgăli Malcolm în carnet. 

— Vrei să-i urmăreşti? întrebă Levine. 

— Nu acum. 

— Am putea lua Explorer-ul... 

— Poate mai târziu, spuse Malcolm. 

— Cred că trebuie să ştim unde le e cuibul, insistă 
Levine. Este esenţial, lan, dacă vrem să stabilim 
relaţia dintre prădător şi pradă. Nimic nu-i mai 
important decât asta. Şi avem o ocazie perfecta de 
a urmări... 

— Poate mai târziu, repetă Malcolm, verificându-şi 
din nou ceasul. 

— Ea suta oară când te uiţi la ceas azi, observă 
Thome. 

Malcolm ridică din umeri. 

— Se face ora mesei, spuse el. Că veni vorba, ce 
ştiţi de Sarah? N-ar fi trebuit sa ajungă deja? 

— Ba da. Cred că o să apară dintr-o clipă în alta, îl 
linişti Thome. 

Malcolm îşi şterse fruntea. 

— E mare zăpuşeală aici... 

— Da, e zăpuşeală. 

Ascultară băzâitul insectelor în căldura amiezii şi 
priviră retragerea raptorilor. 

— Ştii, ma tot gândesc, rosti rar Malcolm. Poate că 
ar trebui să ne întoarcem. 

— Să ne întoarcem? se miră Levine. Acum? Şi cu 
observaţiile noastre cum rămâne? Şi cu celelalte 
camere video pe care vrem sa le aşezăm... 

— Nu ştiu, poate-ar fi mai bine să facem o pauză. 

Levine îl privi neâncrezător. Nu spuse nimic. 

Thome şi copiii se uitară la Malcolm în tăcere. 

— Ei bine, spuse Malcolm, mi se pare că dacă 
Sarah vine tocmai din Africa, ar trebui sa fim acolo 
s-o întâmpinam. Ridică din umeri. Cred că e o 
problemă de politeţe. 

— Nu m-am gândit la asta..., recunoscu Thome. 

— Nu, nu, zise Malcolm iute. Nu-i vorba de asta. 
Doar că... Adică, poale că nici nu vine. Păru brusc 
nesigur. A spus că vine? 

— A spus ca se mai gândeşte. 

Malcolm se încruntă. 

— Atunci vine. Daca Sarah a spus asta, înseamnă 
că vine. O cunosc. Deci, ce spuneţi, ne întoarcem? 

— Cu siguranţă că nu, zise Levine, privind prin 
binoclu. Nici prin gând nu-mi trece sa plec tocmai 
acum. 

Malcolm se răsuci pe călcâie. 

— Doc? Vrei să mergi? 

— Sigur, se învoi Thome, ştergându-şi fruntea. E 
aşa o năduşeală... 

— Din câte-o ştiu eu pe Sarah, spuse Malcolm, 
coborând eşafodajul, o să apară pe insulă şi-o să 
arate grozav. 

Peştera 


Se luptă să se ridice şi capul îi atinse suprafaţa 
apei, dar nu văzu decât lichid - valuri mari, 
ridicându-se la cincisprezece picioare deasupra ei, 
din toate părţile. Forţa oceanului era imensă. 

Curentul o trase înainte, apoi înapoi, iar ea nu-i 
putea rezista. Nu reuşea să vadă barca, doar marea 
înspumată de jur împrejur. Nu vedea nici insula, 
doar apă. Peste tot, numai apă. Se împotrivi panicii 
care-o copleşea. 
încercă sa dea din picioare împotriva curentului, 
dar cizmele o îngreunau. Se scufundă din nou, 
luptându-se să iasă iarăşi la suprafaţa, sa tragă aer 
în piept. _ 
Trebuia să-şi scoată într-un fel cizmele. Inghiţi o 
gură mare de aer şi-şi afundă capul în apă, 
încercând să-şi desfacă şireturile. Plămânii o ardeau 
pe când se încurca în noduri. Oceanul o arunca 
înainte şi înapoi, fara încetare. 

Îşi scoase o cizmă, trase încă o gură de aer şi se 
cufundă iarăşi. Degetele îi erau înţepenite de 
răceală şi spaimă, pe când se ocupa de cealaltă 
cizmă. | se păru că-i vor trebui ore întregi. In sfirşit, 
îşi simţi picioarele libere, uşoare şi pomi să înoate 
câineşte, trăgându-şi răsuflarea. Valurile o ridicară 
mult, apoi o coborâră iarăşi. Nu putea vedea insula. 
O cuprinse din nou panica. Se răsuci şi se simţi din 
nou ridicată. Abia atunci zări insula. 

Stâncile ascuţite erau aproape, înspăimântător de 
aproape. Valurile bubuiau când se izbeau de pietre. 
Nu se afla la mai mult de cincizeci de iarzi de țărm, 
fiind trasă inexorabil către locul unde avea să fie 

zdrobită. Pe valul următor, văzu peştera, la o sută 
de iarzi spre dreapta. Încercă să înoate către ea, dar 
fără speranţă. N-avea forţă să se mişte în acest 
curent gigantic. Simţea doar puterea mării, făcând-o 
să alunece către stânci. 

Panica îi făcu inima să-i bată nebuneşte. Ştia că 
avea să fie ucisă pe loc. Un val se aplecă peste ea; 
înghiţi apă de mare şi tuşi. Privirea i se înceţoşă. 
Simţi greaţa şi o groază adâncă. 

Lăsa capul în jos şi pomi sa înoate, braţ după braţ, 
lovind apa cu toată puterea. 

Nu ştia în ce direcţie se mişcă, ştia doar că trebuia 
sa tragă într-o parte. Nu îndrăznea să privească în 
sus. Înotă cât putu de tare. Când ridică apoi capul sa 
tragă aer, văzu că se deplasase puţin, foarte puţin, 
către nord. Era ceva mai aproape de peşteră. 

Se simţea încurajată, dar şi îngrozita. Avea atât de 
puţină forţa! Braţele şi picioarele o dureau din 
pricina efortului. Plămânii o ardeau. Respirația îi era 
o serie scurtă de icnete. Tuşi din nou, mai trase o 
dată aer, cobori capul şi continuă să înoate. 

Chiar şi cu capul în apa, auzea bubuitul valurilor pe 
stânci. Lovi apa cu toată puterea. Curenţii o aruncau 
în stânga şi-n dreapta, înainte şi-napoi. Nu avea nici 
o speranţă. Dar continua sa încerce. 

Treptat, durerea din muşchi deveni una surdă,şi 
continuă. | se părea că trăise cu durerea asta toată 
viaţa. N-o mai baga însă în seamă. Continuă să 
înoate. 

Când simţi că valurile o ridică din nou, scoase 
capul să respire. Fu surprinsă să vadă că peştera 
era foarte aproape. Câteva lungimi de braţ, doar, şi 
avea să fie trasă înăuntru. 

Crezuse că pe lângă peşteră curentul urma să fie 
mai slab. Dar nu era aşa; de ambele părţi ale 
deschizăturii, valurile se izbeau înalte, căţărându-se 
pe stânci, apoi căzând. Barca nu se vedea. 

Aplecă din nou capul, înotă înainte, folosindu-se de 
ultimele ei puteri. Işi simţea trupul slăbit. N-avea să 
mai reziste mult. Ştia că e purtată către stânci. 
Auzea bubuitul valurilor devenit acum mai puternic 
şi lovi apa cu şi mai multa forţa; brusc, un val uriaş 
o prinse, o ridică şi-o arunca înspre stânci. Nu avea 
putere să-i reziste. Ridică privirea să privească şi 
zări doar beznă. 

In epuizarea şi durerea ei, îşi dădu seama că se 
află înăuntrul peşterii. Fusese trasă înăuntru! 
Bubuitul suna a gol, reverbera. Era prea întuneric să 
mai vad a pereţii. Curentul era şi ei intens, ducând-o 
şi mai iute înăuntru. Trase cu mare greutate aer în 
piept şi înotă fără rost.Trupul i se freca de stânci; o 
clipă simţi o durere arzătoare, apoi fu absorbită şi 
mai adânc în peştera. Acum însă era ceva nou. Văzu 
lumina slabă a tavanului, iar apa dimprejur începu 
să lucească. Curentul slăbi. Descoperi că-i e mai 
uşor să-şi ţină capul la suprafaţă. Distinse dinainte o 
lumină caldă, strălucitoare şi fierbinte - capătul 
peşterii. 

Şi brusc, lucru uimitor, fu purtata şi aruncata în 
lumina soarelui, sub cer deschis. Se descoperi în 
mijlocul unui râu larg şi noroios, înconjurata de un 
frunziş dens şi verde. Aerul era fierbinte şi liniştit; 
auzi strigătele depărtate ale păsărilor de jungla. 

Mai sus, dincolo de o curba a râului, zări vasul lui 
Dodgson, deja legat la țărm. Nu văzu însă pe nimeni 
şi nici nu voia sa vadă. 

Adunându-şi ultimele forţe, înota către mal şi se 
prinse de nişte tufe de mangrove care creşteau 
dese de-a lungul malului. Prea slăbită să se ţină, îşi 
aruncă un braţ pe după o rădăcină şi se lăsă sa 
plutească pe spate, în curentul blând, privind către 
cer şi respirând cu greutate. Nu ştiu cât timp trecu 
astfel, dar până la urmă se simţi îndeajuns de 
întremată ca să se târască pe lângă tufele de 
mangrove, până ce ajunse la o spărtura îngusta în 
frunziş, ducând la o porţiune noroioasa de țărm. Pe 
când se trăgea afară din apă, pe malul alunecos, 
observa în noroi câteva urme de animale destul de 
mari. Erau urme curioase, cu trei degete, fiecare 
terminat printr-o gheară mare... 

Se aplecă să le cerceteze mai îndeaproape şi 
atunci simţi pământul vibrând, tremurându-i sub 
mâini. O umbră uriaşă căzu peste ea. Ridică privirile 
către pântecul unui animal enorm, dar era prea 
slăbită sa reacționeze. 

Ultimul lucru pe care-l văzu fu un picior uriaş, 
aşezându-se lângă ea şi strivind noroiul. Auzi un 
sforăit uşor. Apoi, brusc, epuizarea o copleşi şi 
Sarah Harding se prăbuşi, căzând pe spate. Ochii i 
se răsuciră în orbite şi-şi pierdu cunoştinţa. 

Dodgson 


La câţiva iarzi mai sus de malul râului, Lewis 
Dodgson. urca în jeepul Wrangler modificat şi trânti 
uşa. Alături de el, pe unul dintre locurile pasagerilor, 
Howard King îşi frângea mâinile. 

— Cum de-ai putut să-i faci una ca asta? ţipă el. 

— Ce? făcu George Baselton, de pe Jocul din spate. 

Dodgson nu răspunse. Intoarse cheia în contact. 
Motorul se trezi. Băgă în viteză şi îndreptă maşina 
cu tracțiune pe patru roţi către jungla, 
îndepărtându-se de barcă şi de mal. 

— Cum ai putut? repetă King, agitat. Doamne! 

— Ceea ce s-a întâmplat a fost un accident, spuse 
Dodgson. 

— Un accident? Un accident, zici? 

— Exact, un accident, rosti calm Dodgson. A căzut 
peste bord. 

— Eu n-am văzut nimic, spuse Baselton. 

King clatină din cap. 

— Doamne, daca vine cineva şi cercetează şi... 

— Şi ce? îl întrerupse Dodgson. Eram pe o mare 
agitată, femeia stătea pe punte, când ne-a lovit un 
val mare şi ea a fost măturată de pe punte. Nu 
putea să înoate foarte bine. Am dat ocol şi-am 
căutat-o, dar n-am avut nici o speranţă. Un accident 
nefericit. Ce te îngrijorează? 

— Ce mă îngrijorează? 

— Da, Howard. Exact, ce mă-sa te interesează 
atât? 

— Am văzut, pentru numele lui Dumnezeu... 

— Ba n-ai văzut nimic, replică Dodgson. 

— Eu n-am văzut nimic, repetă Baselton. Am stat în 
cală tot timpul. 

— Asta-i bine pentru tine, spuse Howard King. Dar 
dacă se face o investigaţie? 

Jeepul sălta pe pista de pământ, adâncindu-se în 
junglă. 

— N-o să se facă, zise Dodgson. A plecat din Africa 
în grabă şi n-a spus nimănui unde pleacă. 

— De unde ştii? scânci King. 

— Pentru că ea mi-a spus, Howard. De-aia ştiu. 
Acum scoate harta şi termină cu bocitul. Erai 
conştient ce te-aşteaptă când mi te-ai alăturat. 

— N-am ştiut c-ai să ucizi pe cineva, Isuse! 

— Howard, spuse Dodgson cu un oftat. N-o să se 
întâmple nimic. Scoate harta! 

— De unde ştii? insistă King. 

— Pentru că ştiu ce fac, spuse Dodgson. De aceea. 
Spre deosebire de Malcolm şi Thome, care se află 
undeva pe insula asta, rătăcind aiurea, făcând naiba 
ştie ce prin jungla asta blestemată. 

Menţionarea celorlalţi produse o nouă îngrijorare. 
Fremătând, King spuse: 

— Poate că dăm peste ei... 

— Nu, Howard, n-o să dăm. Nici n-or să ştie că 
suntem aici. O să stăm pe insula asta numai vreo 
patru ceasuri, îţi mai aminteşti? Coborârea la sol la 
ora unu. Întoarcerea la barcă la ora cinci. La şapte, 
înapoi în port. La miezul nopţii, înapoi la San 
Francisco. Bang! Terminat. Finito. Şi, în sfirşit, după 
atâţia ani, o să am ceea ce ar fi trebuit să am de 
mult. 

— Embrioni de dinozaur, preciză Baselton. 

— Embrioni? întrebă surprins King. 

— O, nu, nu mă mai interesează embrionii, spuse 
Dodgson. Cu ani în urmă, am încercat să capăt 
embrioni îngheţaţi, dar acum nu mai avem motiv să 
ne chinuim cu embrioni. Vreau ouă fertilizate. Şi, în 
patru ceasuri, o să le avem de la fiecare specie de 
pe insulă. 

— Cum poţi face asta În numai patru ore? 

— Pentru ca ştiu amplasarea precisă a fiecărui loc 
de împerechere al dinozaurilor de pe insulă. Harta, 
Howard! 

King  desfăcu harta. Era o descriere mare, 
topologică, a insulei, de două pe trei picioare, 
arătând elevația terenului cu contururi albastre. În 
câteva locuri din văile mai adânci, figurau câteva 
cercuri concentrice, roşii. În unele locuri, îngrămădiri 
de cercuri. 

— Ce-i asta? întrebă King. 

— De ce nu citeşti ce scrie acolo? făcu Dodgson. 

King întoarse harta şi privi legenda. 

„Sigma data Landsat/Nordstat spectru mixat 
SVFR/IRCF/VBLT”. Apoi o grămadă de numere. Nu, 
stai. Date. 

— Corect, spuse Dodgson. Date. 

— Date de trecere? Asta-i o hartă rezultată din 
combinarea mai multor treceri ale satelitului? 

— Corect. 

King se încruntă. 

— lar asta pare a fi... spectrul vizibil şi imagine 
radar în culori false şi... mai ce? 

— Infraroşii. Vedere de bandă largă termală, zâmbi 
Dodgson. Am căpătat totul în numai două ore. Am 
descărcat datele din banca de date a sateliților, am 
făcut suprapunerea şi am căpătat răspunsul pe 
care-l voiam. 

— Am înţeles, spuse King. Cercurile roşii sunt urme 
infraroşii! 

— Da, confirmă Dodgson. Animalele mari lasă 
urme mari. Am căpătat toate imaginile de satelit ale 
zonei, din ultimii ani, şi am localizat sursele de 
căldură. De asemenea, locaţiile care s-au suprapus 
de la o trecere la alta şi care au dus la cercurile 
astea concentrice. Ceea ce înseamnă că animalele 
tind să se adune în respectivele locuri. De ce? Se 
întoarse către King. Pentru că sunt cuiburi. 

— Da. Aşa trebuie să fie, spuse Baselton. 

— Poate că acolo mănâncă, fu de părere King. 

Dodgson clătină iritat din cap. 

— E limpede că cercurile nu pot fi locuri de hrană. 

— De ce nu? 

— Pentru că animalele astea cântăresc în medie 
douăzeci de tone fiecare, de aceea. Dacă ai o turmă 
de dinozauri de douăzeci de tone, ai o biomasă 
combinată, de mai mult de o jumătate de milion de 
funzi, mişcându-se prin pădure. Nişte animale atât 
de mari ar mânca o cantitate imensă de vegetale în 
cursul unei zile. Şi asta n-o pot face decât dacă se 
deplasează. Corect? 

— Cred că da... 

— Crezi? Uită-te împrejur, Howard. Vezi tu sectoare 
golite de pădure? Nu, nu vezi. Pentru că mănâncă 
doar câteva frunze din copaci şi trec mai departe. 
Crede-mă, animalele astea trebuie sa se mişte ca să 
se hrănească. Dar locul pe care nu şi-l schimba este 
cuibul. Deci, cercurile astea roşii trebuie să fie 
cuiburile lor. Arunca o privire către hartă. Şi dacă nu 
mă înşel, primul dintre cuiburi se află chiar dincolo 
de deal, în vale. 

jJeepul traversă o baltă şi se năpusti înainte, 
căţărându-se pe deal. 

Chemări de împerechere 


Richard Levine stătea în foişor, privind turmele prin 
binoclu. Malcolm plecase înapoi la trailer, împreună 
cu ceilalţi, lăsându-l pe Levine singur. De fapt, 
Levine se simţea uşurat că Malcolm plecase. 

Levine era mulţumit să facă observaţii asupra 
acestor animale extraordinare şi-şi dădea seama că 
Malcolm nu-i împărtăşea entuziasmul fără limite. 
Intr-adevăr, Malcolm parcă avusese întotdeauna alte 
gânduri. Era lipsit de răbdare faţa de actul 
observaţiei - el voia să analizeze datele, dar nu voia 
să le colecteze. 

Fireşte, printre savanţi, asta reprezenta o 
binecunoscuta diferenţă de personalitate. 

Fizica era un exemplu perfect. Experimentatorii şi 
teoreticienii trăiau în lumi complet diferite, îşi 
treceau hârtiile de la unul la altul, dar nimic mai 
mult. De parcă ar fi avut discipline diferite. 

În ceea ce-i privea pe Levine şi Malcolm, diferenţa 
dintre metodele lor ieşise repede la iveală, încă din 
perioada de la Santa Fe. Amândoi erau interesaţi de 
dispariţia speciilor, dar Malcolm aborda subiectul 
larg, dintr-un punct de vedere pur matematic. 
Detaşarea lui, formulele lui  inexorabile, îl 
fascinaseră pe Levine şi cei doi începuseră un 
schimb de informaţii în timpul meselor pe care le 
luau frecvent împreună: Levine îl învățase pe 
Malcolm,paleontologie; Malcolm îl învățase pe 
Levine matematicile neliniare. Începuseră să traga 
anumite concluzii pe care amândoi le găsiseră 
pasionante. Dar începuseră şi să nu mai fie de 
acord. 

De mai multe ori, li se ceruse să părăsească 
restaurantul; atunci ieşeau în dogoarea străzii 
Guadelupe şi se îndreptau către râu, continuând să 
strige unul la altul, în vreme ce turiştii din apropiere 
se grăbeau să treacă pe celălalt trotuar. 

Până la urmă, diferenţele dintre ei ajunseseră până 
la personalitate. Malcolm îl considera pe Levine 
pedant şi ţâfnos, preocupat de detalii mărunte. 
Levine nu vedea niciodată cadrul general. Niciodată 
nu privea consecinţele acţiunilor sale. Dinspre 
partea lui, Levine nu ezita să-l catalogheze pe 
Malcolm drept autoritar şi detaşat, indiferent fata de 
detalii. 

— Dumnezeirea zace în detalii, îi reamintise odată 
Levine. 

— Poate a ta, îi aruncase Malcolm drept replică. Nu 
a mea. A mea zace în proces. 


Stând în foişor, Levine îşi spunea că acest răspuns 
era exact cel aşteptat din partea unui matematician. 
Levine era foarte satisfăcut că detaliile însemnau 
totul, cel puţin în biologie, şi ca cea mai obişnuită 
greşeala a colegilor lui de disciplina era insuficienta 
atenţie acordată detaliilor. 

În ceea ce-l privea, Levine trăia pentru detalii şi nu 
putea renunţa la ele. Ca animalul care-l atacase pe 
el şi Diego. Levine se gândise deseori la asta, o 
răsucise pe toate părţile, retrăind evenimentele. 
Pentru ca ceva îl tulbura, o impresie pe care n-o 
putea înţelege. 

Animalul atacase iute şi Levine simţise că fusese o 
formă teropoda comună - mers pe labele din spate, 
coadă ţeapănă, craniu mare, comun - dar la scurta 
vedere a creaturii, i se păruse că zăreşte ceva 

deosebit în jurul orbitelor, lucru care-l făcuse să se 
gândească numaidecât la un Carnotauras sas trei, 
din formațiunea Gorro Frigo, din Argentina. Şi în 
plus, pielea era cu totul neobişnuită, părea să fie de 
un verde strălucitor, dar avea ceva... 

Ridică din umeri. Ideea care-l tulbura rămăsese 
undeva în urmă, dar n-o putea înţelege. 

Pur şi simplu, nu o putea înţelege. 


Fără tragere de inimă, Levine îşi concentră atenţia 
asupra turmei de parazauri, rătăcind pe lângă râu, 
alături de apatozauri. Ascultă sunetele de trompeta, 
joase, distincte, pe care le scoteau parazaurii. 
Levine observase că parazaurii emiteau cel mai 
adesea un sunet scurt, un fel de claxon răguşit. 
Uneori, câteva animale scoteau acest sunet dintr-o 
dată sau aproape simultan; părea deci un mod 
auditiv de a indica turmei unde se află toţi membrii 
ei. Mai era un şi strigăt lung, dramatic. Acesta era 
scos rareori şi numai de către două animale din 
turmă, care-şi ridicau capul şi trâmbiţau tare şi lung. 
Dar ce însemna sunetul acela? 

Stând în soarele fierbinte, Levine se hotărî să facă 
un mic experiment. Făcu mâinile căuş la gură şi 
imită sunetul de trompetă al parazaurilor. Nu era o 
imitație foarte bună, dar imediat parazaurul 
conducător al turmei ridică privirea, întorcându-şi 
capul într-o parte şi-n alta. Şi scoase un strigăt gros, 
răspunzându-i lui Levine. 

Levine mai chemă o dată. 

Din nou, parazaurul răspunse. 

Levine era mulţumit de răspunsul acesta şi notă 
ceva în carnet. Dar când ridică privirea din nou, fu 
surprins să vadă că turma de parazauri se îndepărta 

de apatozauri. Se adunară la un loc, formară un 
singur şir şi începură să se îndrepte direct către 
foişor. 

Levine începu să asude. 

Ce făcuse? Se întreba dacă nu cumva imitase 
într-un fel chemarea de împerechere. 

Atâta îi mai trebuia, să atragă un dinozaur în 
călduri! Cine ştie cum se comportau aceste animale 
în perioada rutului? Cu o nelinişte crescândă, îi privi 
apropiindu-se. Probabil ar trebui să-l cheme pe 
Malcolm şi să-l ceară sfatul. Dar în timp ce se 
gândea la asta, îşi dădu seama că, imitând 
chemarea aceea, interferase cu mediul, introdusese 
o nouă variabilă. Făcuse exact ceea ce îi spusese lui 
Thome că nu avea de gând să facă. Era un lucru 
negândit, fireşte. Şi cu siguranţă că nu conta prea 
mult în schema. Dar Malcolm avea să facă un caz 
întreg din asta. 

Levine îşi cobori binoclul şi cercetă din priviri 
locurile. Un trâmbiţat profund reverberă prin aer, 
atât de tare, încât îi răni auzul. Solul începu să 
tremure, făcând foişorul să se clatine în mod 
periculos. 

„Doamne”, gândi el. „Vin chiar spre mine”. Se 
aplecă şi, cu degete nerăbdătoare, căută în rucsac 
radioul. 

Probleme de evoluţie 


În trailer, Thorne scoase porţiile rehidratate din 
cuptorul cu microunde şi împărţi farfuriile celor din 
jurul măsuţei. Fiecare şi-o desfăcu din învelitoare şi 
începu să mănânce. 

Malcolm înfipse furculita în mâncare. 

— Ce-i asta? 

— Piept de pui copt cu ierburi, spuse Thome. 

Malcolm lua o înghiţitură şi clătină din cap. 

— Nu-i minunata tehnologia? se strâmbă el. 
Reuşeşte s-o facă să semene la gust cu cartonul. 

Malcolm privi către cei doi puşti care mâncau 
energic, aşezaţi în faţa lui. Kelly îi aruncă o privire şi 
gesticulă cu furculiţa către cărţile prinse într-un raft, 
alături de masă. 

— Un lucru nu înţeleg. 

— Ce te frământă? întrebă Malcolm. 

— Toată chestia asta despre evoluţie. Darwin şi-a 
scris cartea cu mult timp în urmă, nu? 

— Darwin a publicat Originea speciilor în 1859, 
spuse Malcolm. 

— Şi până acum, toată lumea a crezut-o, nu? 

— Cred că mai corect ar fi să spunem că toţi 
savanții din lume sunt de acord că evoluţia este o 
realitate a vieţii pe Pământ, preciza Malcolm. Şi că 
provenim din strămoşi animali. Da. 

— Bine, zise Kelly. Deci acum, care-i treaba? 

Malcolm zâmbi. 

— Treaba, spuse el, este că toată lumea 
recunoaşte faptul ca evoluţia se petrece, dar nimeni 
nu înţelege cum funcţionează. Teoria asta are mari 

probleme. Şi tot mai mulţi savanţi o recunosc 
deschis. 

Malcolm împinse farfuria deoparte. 

— Trebuie să urmăreşti teoria, spuse el, pornind de 
acum două sute de ani. Să începi cu baronul 
Georges Cu vier, anatomistul astăzi faimos în toată 
lumea, care a trăit în centrul intelectual al lumii, 
Paris. Pe la 1800, oamenii au început să scoată la 
iveală oase vechi şi Cuvier şi-a dat seama că aparţin 
unor animale care nu mai există pe Pământ. Asta 
era o problemă, pentru că în 1800 lumea era 
convinsă că toate speciile de animale create trăiau 
în continuare. Ideea părea rezonabilă, pentru că se 
credea că pământul avea doar câteva mii de ani 
vechime. Şi pentru că Dumnezeu, care crease toate 
animalele, nu ar fi lăsat vreuna dintre creaţiile sale 
sa piară. Deci dispariţia speciilor se credea a fi 
imposibilă. Cuvier s-a tot chinuit cu oasele acelea, 
dar până la urmă a tras concluzia că, din voia lui 
Dumnezeu sau nu, multe animale dispăruseră - ca 
rezultat, credea el, al catastrofelor mondiale, gen 
potopul lui Noe. 

— Bine... 

— Deci, Cuvier a început să creadă, fără să fie prea 
convins, în dispariţia speciilor, spuse Malcolm, dar 
nu a acceptat niciodată evoluţia. In mintea lui, 
evoluţia nu s-a petrecut. Unele animale mureau, 
altele supravieţuiau, dar nu evoluau, în mintea lui, 
animalele nu sufereau modificări. Atunci a apărut 
Darwin, care-a spus că animalele evoluau şi că 
oasele dezgropate aparţineau de fapt predecesorilor 
dispăruţi ai animalelor vii. Implicaţiile ideii lui Darwin 
au deranjat pe toată lumea. Nu le plăcea să creadă 
că creaţiile lui Dumnezeu se schimbau şi nici că 

maimuţele aparţineau arborelui lor genealogic. Era 
deranjant şi ofensator. Dezbaterile au fost aprinse. 
Dar Darwin a adunat o cantitate uriaşă de fapte - a 
construit un caz demolator. Aşa s-a făcut că ideea 
lui asupra evoluţiei a fost, treptat, treptat, acceptată 
de savanţi şi de întreaga lume. 

Dar întrebarea rămânea: cum se petrece evoluţia? 
Pentru asta, Darwin nu avea un răspuns bun. 

— Selecţia naturală, spuse Arby. 

— Da, asta a fost explicaţia lui Darwin. Mediul 
exercită o presiune care favorizează anumite 
animale şi ele se înmulţesc mai repede, astfel 
petrecându-se şi evoluţia. Dar mulţi şi-au dat seama 
că selecţia naturală nu este o explicaţie. E doar o 
definiţie: dacă un animal reuşeşte, trebuie să fi fost 
selectat. Dar ce caracteristică îl favorizează? Şi cum 
operează selecţia naturală? Darwin nu avea nici o 
idee. Şi nici altcineva, n-a avut, vreme de cincizeci 
de ani. 

— Dar e vorba despre gene, interveni Kelly. 

— Bine, spuse Malcolm. Bine. Am ajuns în secolul 
douăzeci. Lucrările lui Mendel asupra plantelor au 
fost redescoperite. Fischer şi Wright au făcut studii 
despre populaţie. Destul de repede am cunoscut că 
genele controlează ereditatea - orice ar fi acestea. 
Aminteşte-ţi, în prima jumătate a secolului, în tot 
timpul primului şi celui de-al doilea război mondial, 
nimeni nu ştia ce înseamnă genele. Abia după 
Watson şi Crick, în 1953, am ştiut că genele sunt 
nucleotide cu model de elice dublă. Grozav! Şi am 
aflat despre mutații. Deci pe la mijlocul secolului 
douăzeci, aveam o teorie a selecţiei naturale care 
spunea că mutatiile apar spontan în gene, că mediul 
favorizează mutaţiile binefăcătoare şi că evoluţia 

rezultă din acest proces de selecţie. Este simplu şi 
bine ţintit: Dumnezeu n-are nici un amestec. Nu 
este implicat nici un principiu superior de 
organizare. La sfirşit, evoluţia este doar rezultatul 
unei grămezi de mutații care supraviețuiesc sau 
mor. Corect? 

— Corect, acceptă Arby. 

— Dar există probleme şi pentru ideea asta, 
continuă Malcolm. Mai întâi, este problema timpului. 
O singură bacterie - prima formă de viaţă - 
înglobează două mii de enzime. Savanţii au estimat 
cât timp ar lua asamblarea la întâmplare a acestor 
enzime, în supa primordiala. Estimările au dus la un 
rezultat cuprins între patruzeci şi patru sute de 
miliarde de ani. Dar Pământul nu are decât vreo 
patru miliarde de ani. Deci, şansele par să fie 
puţine. Mai ales când ne gândim ca bacteria a 
apărut la patru sute de milioane de ani după 
naşterea Pământului. Viaţa a apărut foarte repede - 
drept pentru care unii savanţi au hotărât că viaţa pe 
Pământ trebuie să fie de origine extraterestră. Deşi 
eu cred că asta nu-i decât o evadare din problemă. 

— Bine... 

— Apoi, mai este şi problema coordonării. Dacă ar 
fi sa crezi în teoria curentă, atunci toată minunata 
complexitate a vieţii este un nimic faţa de 
acumularea de evenimente întâmplătoare - o 
grămadă de accidente genetice, adunate la un loc. 
Cu toate astea, când privim mai atenţi animalele, 
parcă multe dintre elemente au evoluat simultan. 
De exemplu liliecii, care posedă ecolocaţia - 
navighează după sunet. Ca să facă asta, multe 
structuri trebuiau să evolueze. 

Liliecii au nevoie de un aparat special pentru a 
scoate sunetele, au nevoie de urechi speciale pentru 
a auzi ecourile, au nevoie de creier special pentru a 
interpreta sunetele şi - bineânţeles - de un trup 
special pentru acrobaţii aeriene cu care să prindă 
insectele. Dacă lucrurile nu evoluează simultan, nu 
există nici un avantaj. Şi ca să-ţi imaginezi că toate 
acestea s-au petrecut din întâmplare, e ca şi cum 
ţi-ai imagina că un vârtej ar intra într-o curte cu fier 
vechi şi-ar asambla un avion 747. E foarte greu de 
crezut. 

— Bine, spuse Thome. Sunt de acord. 

— Următoarea problemă. Evoluţia nu acţionează 
întotdeauna aşa cum ar face-o o forţă oarbă. 
Anumite nişe de mediu nu se completează. Anumite 
plante nu sunt mâncate. Şi anumite animale nu prea 
evoluează. Rechinii nu s-au schimbat deloc în o sută 
şaizeci de milioane de ani. Oposumii nu s-au 
modificat de la dispariţia dinozaurilor, cu şaizeci şi 
cinci de milioane de ani în urmă. Mediul acestor 
animale s-a transformat dramatic, dar ele au rămas 
aceleaşi. Nu exact la fel, dar aproape. Cu alte 
cuvinte, se pare că nu au răspuns mediului lor. 

— Poate că sunt încă bine adaptate. 

— Poate. Sau poate că mai e ceva, pe care noi încă 
nu-l înţelegem. 

— De exemplu? 

— De exemplu, alte reguli care influenţează 
rezultatul. 

— Vrei să spui că evoluţia este dirijată? spuse 
Thome. 5 

— Nu, răspunse Malcolm. Asta-i creaţionism şi e 
greşit. Dar spun că selecția naturală care acționează 
asupra genelor nu reprezintă probabil totul. E prea 

simplu. Mai sunt şi alte forţe. Molecula de 
hemoglobină este o proteină împachetată ca un 
sandvici în jurul unui atom de fier care fixează 
oxigenul - un fel de plămân molecular minuscul. În 
prezent, cunoaştem secvenţa de aminoacizi care 
duce la crearea hemoglobinei. Dar nu ştim cum s-o 
împăturim. Din fericire, nici nu avem nevoie să ştim, 
pentru că dacă creezi molecula, ea se împachetează 
singură. Se organizează de la sine. Şi reiese, de 
fiecare data, că fiinţele vii par să aibă o calitate de 
autoorganizare. Proteinele se  împachetează. 
Enzimele interacționează. Celulele se aranjează 
singure pentru a forma organe, iar organele se 
aranjează pentru a forma un individ coerent. 
Indivizii se organizează apoi de la sine pentru a 
forma o populaţie. Şi populaţia se organizează, tot 
de la sine, pentru a crea o biosferă coerentă. De la 
teoria complexităţii, am pomit sa avem o idee 
despre cum se petrece această autoorganizare şi ce 
înseamnă ea. lar asta implica o modificare majoră în 
felul în care vedem noi evoluţia. 

— Dar, spuse Arby, până la urmă, evoluţia trebuie 
să rămână rezultatul mediului acţionând asupra 
genelor. 

— Nu cred că ajunge, Arb, spuse Malcolm. Cred că 
este implicat mult mai mult - cred că trebuie să fie 
mai mult, chiar şi pentru d explica felul în care a 
apărut specia noastră. 

— Cam cu trei milioane de ani în urmă, continuă 
Malcolm, nişte maimute africane care trăiseră până 
atunci în copaci au coborât pe sol. Nu aveau nimic 
deosebit. Creierul le era mic şi nu deosebit de 
inteligent. Nu aveau gheare sau dinţi ascuţiţi drept 
arme. Nu erau deosebit de puternice sau de rapide. 

Nu constituiau un adversar pentru leopard. Dar 
pentru că erau scunde, au început să se ridice în 
picioare ca să vadă peste înalta iarbă africană. Aşa a 
început totul. Nişte maimuțe obişnuite, care priveau 
peste ierburi! 

Pe măsură ce a trecut timpul, maimuţele au rămas 
tot mai multă vreme în picioare. Au avut mâinile 
libere pentru treburi. Ca toate maimuţele, foloseau 
unelte. Cimpanzeii, de exemplu, se folosesc de 
rămurele ca să prindă termite. Chestii din astea... Pe 
măsură ce a trecut timpul, aşadar, strămoşul nostru 
maimuţă şi-a dezvoltat unelte tot mai complexe. 
Asta le-a stimulat creierul să crească şi să devină 
mai complex. S-a pomit o spirală: unelte mai 
complexe care provoacă creiere mai complexe care 
provoacă unelte şi mai complexe... lar creierul 
nostru practic a explodat, asta în termeni evolutivi. 
Creierul nostru a crescut de mai mult de două ori în 
ultimul milion de ani. Şi asta ne-a adus o serie de 
necazuri... 

— Ca de exemplu? 

— Ca de exemplu, să ne naştem. Creierele mari nu 
pot trece prin canalul de naştere - înseamnă că şi 
mama şi copilul mor la naştere. Asta nu-i bine... 
Care-a fost răspunsul evoluţiei? Să-i facă pe copiii 
umani să se nască foarte devreme în cursul 
dezvoltării, când creierul lor este destul de mic să 
traverseze  pelvisul. Este soluţia marsupială - 
majoritatea creşterii se petrece în interiorul trupului 
mamei. Creierul unui copil uman se dublează în 
primul an de viaţă. Asta-i o soluţie bună pentru 
problema naşterii, dar creează alte probleme. 
Înseamnă că puii umani vor fi neajutoraţi multă 
vreme după naştere. Puii multor mamifere pot 

merge la câteva minute după ce s-au născut. Alţii 
merg după câteva zile sau săptămâni. Dar copiii nu 
pot păşi vreme de un an întreg. Nu se pot hrăni 
singuri încă mult timp. Deci un preţ pentru creier 
mare a fost faptul că strămoşii noştri au trebuit să 
dezvolte o organizare nouă, stabilă social, pentru a 
permite îngrijirea pe termen lung a copiilor, care să 
dureze mulţi ani. Aceşti copii cu creier mare, 
complet neajutoraţi, au schimbat societatea. Dar nu 
asta-i cea mai importanta consecinţă. 

— Nu? 

— Nu. Pentru că se nasc într-un stadiu imatur, 
copiii umani au creiere nemodelate. Nu sosesc cu 
prea mult comportament instinctiv. Din instinct, un 
nou-născut poate suge şi apuca, dar cam atât. 

Comportamenul complex uman nu este deloc 
instinctiv. Deci societăţile umane au trebuit să-şi 
dezvolte educaţia ca să antreneze creierele copiilor 
lor. Ca să-i înveţe cum să acţioneze. 

Fiecare societate umană cheltuieşte enorm de mult 
timp şi energie pentru a-şi învăţa copiii calea cea 
bună de a se purta. Uită-te la o societate mai 
simplă, undeva în jungla tropicală, şi-ai să vezi ca 
fiecare copil se naşte într-o reţea de adulţi 
responsabili de creşterea lui. Nu numai părinţi, ci şi 
mătuşi, unchi, bunici şi bătrânii tribului. Unii îl învaţă 
să vâneze sau să adune hrană ori sa ţeasă; alţii îl 
învaţă despre sex sau război. Dar responsabilităţile 
sunt clar definite, iar dacă un copil nu are, să 
spunem, o mătuşă din partea mamei care să-l 
înveţe o anumită treabă, lumea se adună şi 
desemnează un înlocuitor. 

Pentru că a creşte copii reprezintă, într-un fel, 
motivul primordial de existenţă al societăţii. Este cel 

mai important lucru care se petrece, culmea tuturor 
uneltelor, a limbajului şi a structurii sociale care a 
evoluat. Şi până la urmă, câteva milioane de ani mai 
târziu, au apărut puşti care folosesc computere... 

Acum, dacă tabloul ăsta ţi se pare coerent, 
spune-mi unde intervine selecția naturală? 
Acţionează ea asupra trupului, mărind creierul? 
Acţionează asupra secvenței de dezvoltare, 
făcându-i pe copii sa se nască mai devreme? 
Acţionează asupra comportamentului social, 
provocând cooperare şi îngrijirea copilului? Sau 
acționează peste tot deodată - asupra trupului, 
dezvoltării şi comportamentului social? 

— Peste tot dintr-o dată, decretă Arby. 

— Aşa cred şi eu, spuse Malcolm. Dar poate că 
unele părţi din această poveste se petrec automat, 
ca rezultat al autoorganizarii. De exemplu, puii 
tuturor speciilor au o înfăţişare caracteristică. Ochi 
mari, cap mare, faţă mică, mişcări necoordonate... E 
acelaşi lucru şi la copii, şi la căţeluşi, şi la puii de 
păsări. Şi pare să provoace tandreţe din partea 
adulţilor. Într-un fel, s-ar putea spune că înfăţişarea 
puiului pare să autoorganizeze comportamentul 
adulţilor. lar în cazul nostru, ăsta e un lucru benefic. 

— Ce are de-a face totuşi cu dispariția 
dinozaurilor? întrebă Thome. 

— Principiile autoorganizării pot acţiona în bine sau 
rău. Tot aşa cum autoorganizarea poate coordona 
schimbarea sau poate duce o populaţie la declin, 
făcând-o să-şi piardă vitalitatea. Pe insula asta, 
speranţa mea este să vedem adaptări de 
autoorganizare în comportamentul dinozaurilor 
adevăraţi - şi asta ne va spune de ce au dispărut. 

De fapt, sunt aproape sigur că ştim deja de ce au 
dispărut dinozaurii... 

Radioul scoase un clic. 

— Bravo, interveni Levine prin intercom. N-aş fi 
putut fi niciodată mai clar... Dar mai bine ai vedea 
ce se petrece aici. Parazaurii fac ceva foarte 
interesant, lan. 

— Ce? 

— Vino şi vezi. 

— Copii, spuse Malcolm, voi rămâneţi şi urmăriţi 
monitoarele. Apăsă butonul radio. Richard? Suntem 
pe drum. 

Parazauri 


Richard Levine se prinse de balustrada foişorului şi 
privi încordat împrejurimile. Chiar în fată, apărând 
de dincolo de o ridicătură scundă, văzu capul 
magnific al unui Parasaurolophus walkeii. Craniul cu 
bot în cioc de rată al hadrozaurului avea trei 
picioare lungime, dar părea mai mare din pricina 
unei creste lungi, ca un com, care se întindea în sus 
şi înapoi. 

Pe când animalul se apropia, Levine îi văzu pielea 
pătată cu verde a capului. Remarcă gâtul lung şi 
puternic, trupul greu, cu  pântecul de un 
verde-deschis. Parasaurolophus avea douăsprezece 
picioare înălţime şi dimensiunile unui elefant mare. 
Capul îi ajungea aproape în dreptul podelei 
foişorului. Animalul înainta fără ezitare către el, paşii 
lui făcând să duduie pământul. 

Câteva clipe mai târziu, văzu un al doilea cap 
apărând de dincolo de ridicătură - apoi al treilea şi 
al patrulea. Animalele trâmbiţară şi se îndreptară în 
şir indian către Levine. 

În câteva clipe, animalul din frunte trecu pe lângă 
foişor. Levine îşi tinu răsuflarea. Animalul îl privi, 
rostogolindu-şi ochii mari, căprui. Îşi linse buzele cu 
o limbă purpuriu-ânchis. Foişorul se clătină sub 
zdruncinăturile paşilor lui. Apoi uriaşul plecă la pas, 
continuându-şi marşul către jungla din spate. 
Curând, trecu şi al doilea animal. 

Al treilea se frecă de structura, zguduind-o uşor. 
Dar dinozaurul nu păru să remarce nimic; continua 
să meargă. La fel şi ceilalţi. Unul câte unul, 
dispărură în desişul din spatele foişorului. Pământul 

încetă să mai vibreze. Abia atunci Levine observă 
poteca, trecând pe lângă foişor şi intrând în junglă. 

Levine oftă. 

Luă binoclul şi trase puternic aer în piept, 
calmându-se. Trupul i se relaxă încet. Panica trecu. 
Incepu să se simtă mai bine. 

Apoi gândi: Ce fac ei? Unde se duc? Pentru că, 
după cum considera Levine, comportamentul 
parazaurilor părea teribil de ciudat. Păstraseră un 
grup defensiv câtă vreme se hrăniseră, dar în timp 
ce se deplasau se înşirau, ceea ce spărgea modelul 
obişnuit de turmă şi făcea ca fiecare animal să 
devină vulnerabil pentru prădători. Cu toate 
acestea, comportamentul era clar organizat. 
Mişcarea în şir indian trebuia să servească unui 
Scop. 

Dar care? 

Acum că se aflau în junglă, animalele începuseră 
să scoată sunete, scurte şi joase, de trompetă. Din 
nou avu senzaţia că auzea un fel de semnale de 
poziţie. Poate pentru ca membrii să poată ţine urma 
celorlalţi, în vreme ce se mişcau prin junglă, 
schimbându-şi permanent poziţia. 

Dar de ce-şi schimbau permanent poziţia? 

Unde se duceau? Ce făceau? 

Cu siguranţă că nu putea spune de acolo, din 
foişor. Ezită, îi ascultă. Apoi, într-un moment de 
hotărâre, îşi săltă picioarele peste balustradă şi 
cobori iute eşafodajul. 

Căldură 


Îi era cald şi era uda. Ceva aspru ca şmirghelul se 
freca de faţa ei. Apoi, mişcarea se repetă. Sarah 
Harding tuşi. Ceva îi sări de pe gât. Simti un miros 
ciudat, dulceag, ca de bere africană fermentată. 
Auzi un şuierat profund. Apoi din nou frecuşul, 
pornind de la gât şi urcând spre obraz. 

Încet, deschise ochii şi privi figura unui cal. Ochii 
mari, tâmpi, ai calului o priveau de sus, cu gene 
moi. Calul o lingea. Era aproape plăcut, gândi ea, 
aproape liniştitor. Să zacă pe spate în noroi, ca un 
cal... 

Nu era un cal. 

Capul îi era prea îngust, văzu ea brusc, botul prea 
turtit, toate proporțiile greşite. Se răsuci să 
privească şi văzu un cap mic, legat de un gât 
surprinzător de gros şi de un trup greoi... 

Sări în sus, ajungând în genunchi. 

— Doamne! 

Mişcarea ei bruscă sperie animalul care pufăi 
alarmat şi se dădu încet înapoi. Făcu câţiva paşi pe 
malul noroios şi se întoarse, privind-o plin de reproş. 

Acum putea să-l vadă bine: cap mic, gât gros, trup 
uriaş şi îndesat, cu două rânduri de placi 
pentagonale de-a lungul şirei spinării. O coadă pe 
care o târa, plină cu ţepi... 

Harding clipi. 

Nu putea să fie adevărat. 

Confuză şi uimită, se chinui să-şi amintească 
numele creaturii şi reuşi, apelând la imagini readuse 
tocmai din copilărie. 

Stegosaurus... 

Era un stegozaur adevărat! 

În uimirea ei, mintea îi fugi înapoi la o cameră albă 
de spital, atunci când îl vizitase pe lan Malcolm care 
delira,  mormăind numele câtorva dinozauri. 
Întotdeauna avusese bănuieli. 

Dar chiar şi acum, confruntată cu un dinozaur viu, 
reacția ei imediată fu aceea că trăia un soi de glumă 
proastă. Sarah privi atentă către animal, căutând o 
cusătură a costumului, încheieturile mecanice de 
sub piele. Dar pielea nu avea nici o cusătură, iar 
animalul se mişca într-un fel integrat, organic. Ochii 
lui clipiră din nou, încet. Apoi stegozaurul se 
întoarse cu spatele, se apropie de mal şi lipăi apa cu 
limba lui lată şi aspră. 

Limba îi era de culoare albastru-ânchis. 

Cum putea să fie aşa? Albastra închis din pricina 
sângelui venos? Să fi fost un animal cu sânge rece? 
Nu. Animalul ăsta se mişca prea bine; avea 
siguranţa - şi indiferența - unui animal cu sânge 
cald. Şopârlele şi reptilele întotdeauna dădeau 
atenţie temperaturii mediului. Creatura asta nu se 
comporta deloc aşa. Stătea în umbră şi lipăia apă 
rece, complet indiferent. 

Privind în jos către cămaşă, Sarah văzu saliva 
curgându-i pe gât. O atinse cu degetele. Era caldă. 

Deci un animal cu sânge cald... 

Un stegozaur. 

Se holbă la el. 

Pielea stegozaurului părea mozaicată, dar nu era 
solzoasă ca a reptilelor. Semăna mai mult cu pielea 
rinocerului, gândi ea. Sau cu a unui porc sălbatic. 
Doar că era complet lipsită de păr, fără smocurile 
porcului. 

Stegozaurul se mişca leneş. Părea paşnic, chiar 
stupid. Şi probabil că era într-adevăr stupid, gândi 
ea, privind din nou către cap. Cutia craniană era 
mult mai mică decât a unui cal. Foarte mică pentru 
restul trupului. 

Se ridică în picioare şi gemu. Trupul o durea. 
Fiecare membru şi fiecare muşchi era îndurerat. 
Picioarele îi tremurau. Trase aer în piept. 

La câţiva iarzi depărtare, stegozaurul se opri, 
privind-o, studiind noua ei înfăţişare verticală. Cum 
ea nu se mişcă, deveni din nou indiferent şi se 
reântoarse la adăpat. 

— Ei, fir-aş a naibii, spuse Sarah. 

Privi către ceas. Era unu şi jumătate după-amiază, 
soarele se afla încă deasupra capului. 

Nu putea folosi soarele ca să se orienteze, iar 
amiaza era foarte fierbinte. Se hotări ca mai bine să 
pornească şi să încerce să-i găsească pe Malcolm şi 
pe Thome. Cu picioarele goale, mişcându-se 
țeapănă, cu muşchii îndureraţi, se îndreptă către 
junglă, îndepărtându-se de râu. 


După ce merse o jumătate de oră, i se făcu foarte 
sete, dar se antrenase să meargă fără apă mult 
timp, în savana africană. Continuă, indiferentă faţă 
de propriul disconfort. 

Pe când se apropia de o creastă, ajunse lângă o 
potecă de animale, largă şi noroioasă, care 
străbătea jungla. Era mai uşor să meargă de-a 
lungul potecii şi o urma deja de un sfert de oră, 
când auzi un scheunat excitat, de undeva din faţă. 
Sunetul îi aduse aminte de cel scos de un câine şi 
Sarah îşi continuă drumul strecurându-se cu grijă. 

Câteva clipe mai târziu, un zgomot de lemn zdrobit 
răsună dinspre tufe, venind din mai multe părţi 
deodată şi, brusc, un animal aducând cu o şopârlă 
verde-ânchis cam de patru picioare înălţime ţâşni 
din desiş, cu o iuţeală îngrozitoare, ţipă şi sări peste 
ea. Sarah se aplecă instinctiv, abia având timp să-şi 
revină, când un al doilea animal apăru şi trecu pe 
lângă ea. În câteva clipe, o întreagă turmă de 
animale se prelinse pe lângă ea din toate părţile, 
scoțând ţipete speriate, apoi unul se ciocni de ea şi 
o dobori la pământ. Sarah căzu în noroi, iar celelalte 
animale se împiedicară şi se prăbuşiră alături de ea. 

La câţiva paşi înainte pe cărare, văzu un copac 
mare, cu ramuri joase. Acţionând fără să gândească, 
sări.ân picioare, se agăța de o ramură şi se căţără. 
Ajunse sus în siguranţă chiar în clipa când un alt 
dinozaur, cu gheare ascuţite, gonea prin noroiul de 
dedesubt, în urmărirea creaturilor verzi. Pe când 
animalul se îndepărtă de ea, îi zări trupul întunecat, 
de circa şase picioare înălţime, acoperit cu benzi 
roşiatice ca un tigru. Curând după aceea, un al 
doilea animal dungat apăru, apoi al treilea - un grup 
de prădători, şuierând şi mârâind, în urmărirea 
dinozaurilor verzi. 

Din experienţa de ani de zile pe teren, se descoperi 
numărând din reflex animalele care treceau pe 
lângă ea. După numărătoarea ei, erau zece 
prădători dungaţi, iar asta îi stârni pe loc interesul. 
De îndată ce ultimul prădător dispăru, se lăsă la 
pământ şi se grăbi să-i urmărească. li trecu prin 
minte că e o prostie, dar curiozitatea era mai 
puternică. 

Urmări dinozaurii-tigri pe deal, dar chiar înainte de 
a ajunge pe creastă, ştiu după mârâituri că deja 

doborâseră un animal. De pe culme, privi în jos 
către pradă. Dar asta nu semăna cu nimic din ce 
ştia din Africa. Pe câmpia Seronera, locul unde 
cădea prada era organizat într-un mod previzibil, 
aproape ca după o lege. Cei mai mari prădători, leii 
şi hienele, stăteau aproape de pradă, hrănindu-şi 
puii. Mai departe, aşteptându-şi rândul, erau vulturii 
şi berzele marabou, iar mai departe, şacalii şi alte 
animale mici, care dădeau ture atenţi. După ce 
terminau prădătorii, animalele mai mici se apropiau, 
la rândul lor. 

Animale diferite mâncau diverse părţi ale 
cadavrului: hienele şi vulturii mâncau oasele; şacalii 
curăţau complet carcasa. Asta era schema oricărei 
vânători şi de aceea în jurul prăzii rareori se 
petreceau certuri sau lupte. 

Dar acolo, Sarah văzu o înghesuială vecină cu 
frenezia. Animalul căzut era acoperit de prădătorii 
dungaţi, toţi rupând carnea cu furie, cu pauze dese 
ca sa mârâie şi să se lupte cu ceilalţi. Luptele lor 
erau violente - un prădător muşcă animalul de 
alături, făcându-i o rană adâncă în coaste. Imediat, 
alţi câţiva se aruncară la cel muşcat, care se 
îndepărtă şchiopătând, şuierând şi sângerând, grav 
rănit. O dată ajuns la periferie, animalul rănit se 
răzbună muşcând coada altei creaturi, producând 
iarăşi o rană serioasă. 

Un tânăr, având cam jumătate din înălţimea 
celorlalţi, se tot împingea înainte, încercând să 
capete şi el o bucată, dar adulţii nu-i făceau loc. Ba 
chiar mârâiau şi se repezeau la el furioşi. Puiul era 
deseori forţat să sară înapoi, ca să se ferească de 
colții ascuţiţi ai celor mari. Harding nu văzu pui mici. 
Era un grup de adulţi răi. 

Pe când privea prădătorii cei mari, cu capul şi 
trupul uns de sânge, observă modelul încrucişat al 
cicatricilor vindecate, de pe coaste şi gâturi. Părea 
limpede că erau nişte animale rapide, inteligente, şi 
cu toate astea se luptau continuu. Să fi fost vorba 
de felul în care evoluase organizarea lor socială? 
Dacă da, ăsta era un eveniment rar. 

Animalele multor specii luptau pentru hrană, 
teritoriu şi sex, dar luptele respective implicau cel 
mai adesea o agresiune rituală; rareori apăreau răni 
serioase. Fireşte, existau şi excepţii. Când masculii 
de hipopotam luptau pentru câştigarea unui harem, 
se răneau serios. Dar oricum, nimic nu semăna cu 
ceea ce vedea acum. 

Pe când privea, animalul rănit de la margine se 
aruncă înainte şi muşcă un alt adult care mârâi şi 
sări la el, sfişiindu-l cu ghearele de la picioare. Pe 
loc, prădătorul rănit fu eviscerat, rotocoale de 
intestine alburii alunecară prin despicătura largă. 
Animalul căzu mugind la pământ şi imediat trei 
adulţi se întoarseră şi se aruncară la trupul căzut, 
începând să-i sfişie carnea cu o intensitate rapace. 

Harding închise ochii şi se întoarse. Asta era o 
lume diferită, pe care nu o înţelegea defel. Ameţită, 
cobori iarăşi dealul, mişcându-se fără zgomot, 
îndepărtându-se cu grijă de măcel. 

Zgomot 


Fordul Explorer înainta fara zgomot de-a lungul 
cărării din junglă. Urmăreau o potecă făcută de 
animale pe creastă, îndreptându-se către foişorul 
din valea de dedesubt. 

Thome conducea. li spuse lui Malcolm: 

— Spuneai mai devreme că ştii de ce au dispărut 
dinozaurii... 

— Mda, sunt destul de sigur, spuse Malcolm. 
Situaţia este destul de simplă la bază. Se foi în 
scaun. Dinozaurii au apărut în triasic, cam acum 
doua sute de milioane de ani. Au proliferat în timpul 
jurasicului şi cretacicului de după aceea. Au fost 
forma de viaţă dominantă a planetei, vreme de o 
suta cincizeci de milioane de ani - ceea ce este 
foarte mult. 

— Având în vedere că noi nu suntem decât de trei 
milioane de ani, completă Eddie. 

— Hai să nu exagerăm, spuse Malcolm. De trei 
milioane de ani au fost nişte maimuțe jalnice. Nu 
noi. Fiinţele cu aspect uman există pe planeta asta 
doar de treizeci şi cinci de mii de ani, spuse el. Atât 
a trecut de când strămoşii noştri au pictat peşterile 
din Franţa şi Spania, imagini de vânătoare pentru a 
invoca succesul ei. Treizeci şi cinci de mii de ani. În 
istoria Pământului, asta nu înseamnă nimic. Abia am 
sosit. 

— Bine... 

— Şi, fireşte, chiar şi acum treizeci şi cinci de mii 
de ani, deja făceam alte specii să dispară. Oamenii 
peşterilor au ucis atât de multe animale, încât au 
eradicat specii întregi de pe unele continente. În 

Europa existau lei şi tigri. În Los Angeles erau girafe 
şi rinoceri. La naiba, acum zece mii de ani, strămoşii 
indienilor americani au vânat mamutul până la 
dispariţia lui completă. Nu-i nimic nou, tendinţa asta 
a omului... 

— lan! 

— Ei bine, e o realitate, deşi capetele voastre goale 
cred că totul e atât de curând... 

— lan! Vorbeai despre dinozauri... 

— Corect. Dinozauri. Oricum, în timpul acestor o 
sută cincizeci de milioane de ani, dinozaurii au avut 
atât de mult succes încât în cretacic existau 
douăzeci şi unu de grupuri majore. Câteva grupuri, 
precum cam ar az aurii sau fabrozaurii, au dispărut. 
Dar majoritatea  copleşitoare a grupurilor de 
dinozauri mai erau încă active în cretacic. Apoi, 
brusc, cam în urmă cu şaizeci şi cinci de milioane de 
ani, toate grupurile au dispărut. Au rămas doar 
păsările. Deci întrebarea este... Ce s-a întâmplat? 

— Credeam ca ai aflat, spuse Thome. 

— Nu, voiam să spun ce sunet a fost ăsta? Ai auzit 
ceva? 

— Nu, răspunse Thome. 

— Opreşte maşina, îi ceru Malcolm. 

Thome opri maşina şi motorul. Coborâră geamurile 
şi adulmecară căldura prânzului. 

Aproape că nu se simţea vreun vânticel. Ascultară 
o vreme. 

Thome ridică din umeri. 

— Nu aud nimic. Ce crezi că ai... 

— Şşşt, spuse Malcolm. Îşi făcu mâna cupă la 
ureche şi-şi sprijini capul de fereastră, ascultând 
încordat. După o clipă, se întoarse. Pot să jur ca am 
auzit un motor! 

— Un motor? Adică unul cu ardere internă? 

— Exact. Arătă către est. Parcă venea de acolo... 

Ascultară din nou şi nu auziră nimic. 

Thome clatină din cap. 

— Nu pot să-mi închipui ca cineva ar veni cu o 
maşina cu benzină aici, lan. Nu există benzină 
pentru ea. 

Radioul scoase un clic. 

— Doctore Malcolm? 

Era Arby, din trailer. 

— Da, Arby. 

— Cine mai e aici? Pe insula. 

— Cum adică? 

— Aprindeţi monitorul! 

Thome pomi monitorul de la bord. Văzu o imagine 
primită de la una dintre camerele de securitate. 
Camera video privea în jos, către o vale îngustă şi 
abruptă, dinspre est. Văzură panta umbrită de 
copaci. O creanga bloca mult din privelişte. Dar 
imaginea era nemişcată. Nici un semn de activitate. 

— Ce vezi, Arby? 

— Priviţi înainte! 

Printre frunze, Thome văzu o sclipire kaki, apoi 
alta. Îşi dădu seama că era o persoană, pe jumătate 
mergând, pe jumătate alunecând pe panta abruptă, 
către podeaua văii. 

Trap solid, păr scurt negru... 

— Să fiu al naibii, fluieră Malcolm şi zâmbi. 

— Ştii cine e? 

— Da, fireşte. E Sarah. 


— Ei, ar fi bine să mergem s-o luăm. Thome se 
întinse după radio, apăsă butonul. Richard, chema 
el. 

Nu veni nici un răspuns. 

— Richard? Mă auzi? 

Nici un răspuns. 

Malcolm oftă. 

— Grozav... Nu răspunde. Poate ca a plecat la vreo 
plimbare. În continuarea cercetărilor.... 

— De asta mi-e teamă, spuse Thome. Eddie, dă jos 
motocicleta şi du-te să vezi ce face Levine. la o 
puşcă Lindstradt cu tine. Noi mergem s-o luăm pe 
Sarah. 

Poteca 


Levine urma poteca, adâncindu-se în umbra 
junglei. Parazaurii erau undeva mai sus, făcând o 
mulţime de zgomot, călcând pe ferigile şi palmierii 
de la baza junglei. Cel puţin acum ştia de ce se 
aranjaseră în şir indian: nu exista alt mod mai 
practic de deplasare prin desişul pădurii tropicale. 

Sunetele pe care le scoteau nu se opriseră 
niciodată, dar Levine observă că ele căpătaseră o 
altă nuanţă - erau mai înalte, mai excitate. Se grăbi 
înainte, strecurându-se prin desişul mai înalt decât 
el, urmărind cărarea bătută. Ascultă strigătele 
animalelor din faţă, începu să simtă un miros 
distinct, dulceag. Avu impresia că mirosul devine 
mai puternic. 

Undeva, mai în faţa, se întâmpla ceva, nu era nici o 
îndoială.  Glasurile  parazaurilor erau acum 
întretăiate, deveniseră aproape nişte lătrături. Simţi 
în ele agitația. Dar ce putea agita un animal de 
douăsprezece picioare înălţime şi treizeci lungime? 

Curiozitatea îl copleşi. Levine pomi să fugă prin 
junglă, dând la o parte frunzele de palmier, sărind 
peste copaci. În frunzişul din faţă auzi un şuierat, un 
fel de plesnitură, apoi unul dintre parazauri scoase 
un trâmbiţat lung, grav. 


Eddie Carr conduse motocicleta către foişor şi opri. 
Levine nu era acolo. Cercetă solul din jurul structurii 
şi văzu multe urme adânci de animal. Urmele erau 
mari, cam de două picioare diametru şi păreau să se 
îndrepte către jungla din spate. 

Cercetă mai atent şi văzu şi urme proaspete de 
cizme. Aveau model Asolo; le recunoscu ca fiind ale 
lui Levine. În unele locuri, urmele de cizme călcau 
peste marginea urmelor de animale, ceea ce 
însemna că fuseseră făcute ulterior. Şi urmele de 
cizme se îndreptau către junglă. 

Eddie Carr înjură. Numai în junglă nu voia să intre. 
Ideea îi dădea fiori. Dar nu avea de ales. Trebuia să-l 
aducă pe Levine înapoi. Tipul ăsta, gândi el, era o 
adevărată pacoste. Eddie cobori arma de la umăr şi 
o aşeză lângă ghidonul motocicletei. Apoi răsuci 
mânerele şi, fără zgomot, motocicleta pomi înainte, 
adâncindu-se în umbră. 


Cu inima bătându-i de excitare, Levine se strecură 
pe lângă ultimul palmier. Se opri brusc. 

Chiar în faţa lui, coada unui parazaur îi trecu 
înainte şi înapoi pe deasupra capului. Animalul era 
întors cu spatele. Şi un şuvoi gros de urină ţâşni, 
stropind solul. Levine sări înapoi, evitând şuvoiul. 
Dincolo de animalul cel mai apropiat, văzu un 
luminiş bătătorit de nenumărate urme de animale. 
Parazaurii se aşezaseră în diferite locuri şi urinau 
împreună. Deci erau animale cu instinctul latrinei, 
gândi el. Ăsta era un aspect fascinant şi cu totul 
neaşteptat. 

Multe animale contemporane, inclusiv rinocerii şi 
căprioarele, preferau să se uşureze în anumite 
locuri. Şi de multe ori mişcările turmei erau 
coordonate. Comportamentul acesta fusese 
interpretat în general a fi o metodă de marcare a 
teritoriului. Dar orice motiv ar fi fost, nimeni nu ar fi 
bănuit că dinozaurii acționau în acest fel. 

Pe când Levine privea, parazaurii terminară să 
urineze şi fiecare se deplasă câţiva paşi într-o parte. 
Apoi defecară, iarăşi la unison. Fiecare parazaur 
produse o mare grămadă de balegă de culoarea 
paiului. Asta era însoţită de un trâmbiţat grav din 
partea fiecărui animal din turmă - o dată cu o 
cantitate enormă de flatulenţă, mirosind a metan. 
Înapoia lui, o voce şopti: 

— Foarte drăguţ! 

Se întoarse şi-l văzu pe Eddie Carr stând pe 
motocicletă, îşi făcea vânt cu mâna. 

— Pârţuri de dinozaur, spuse el. N-ar fi bine să 
aprinzi un chibrit aici, ai arunca locul în aer... 

— Şşşşt, şuieră Levine furios, clătinând din cap. Se 
întoarse către parazauri. Nu avea timp să fie 
întrerupt de un tânăr vulgar. Câteva animale îşi 
aplecară capetele şi începură să lingă bălțile de 
urină. Fără îndoială voiau să recupereze nutrientele 
pierdute, gândi eL Poate sarea. Sau poate hormonii. 
Sau poate era ceva legat de sezon. Sau poate... 
Levine se aplecă înainte. 

Ştiau atât de puţine despre creaturile astea! Nu le 
cunoşteau nici măcar obiceiurile de bază - cum 
mâncau, cum eliminau excreţiile, cum dormeau şi 
cum se împerecheau. O întreagă lume de 
comportamente complicate  evoluase la aceste 
animale de mult dispărute. A le înţelege acum ar fi 
putut fi munca de o viaţă a unei duzini de savanţi. 
Dar probabil că asta nu avea sa se întâmple 
niciodată. Tot ce putea să spere era să facă unele 
legături, câteva deducţii simple care să şteargă 
suprafaţa complexităţii vieţii lor. 

Parazaurii trâmbiţară şi se adânciră în pădure. 
Levine porni după ei. 

— Doctore Levine, spuse Eddie încet. Urcă pe 
motocicletă. Acum! 

Levine nu-l luă în seamă, dar de cum plecară 
animalele cele mari, văzu o duzină de dinozauri 
mici, verzi, sărind şi ciripind prin luminiş. Işi dădu 
brusc seama ce erau: Procompsognatus triassicus. 
Prădători mici descoperiţi de Fraas în 1913, în 
Bavaria. Levine se holbă, fascinat. Fireşte că ştia 
bine animalul, dar numai din reconstituiri, pentru că 
nu existau schelete complete de Procompsognatus 
nicăieri în lume. Ostrom făcuse cele mai multe 
studii, dar trebuise să lucreze cu un schelet care era 
zdrobit rău şi fragmentar. Coada, gâtul şi labele din 
fata lipseau de la animalele descrise de Ostrom. ŞI 
iată procompsognaţii aici, compleţi şi activi, ţopăind 
ca nişte găinuşe. Sub ochii lui, compii începură să 
mănânce balega proaspătă şi să bea ce mai 
rămăsese din urină. Levine se încruntă. Să facă asta 
parte din comportamentul obişnuit al unui prădător 
mic? Levine nu era sigur... 

Înaintă să-i privească mai de aproape. 

— Doctore Levine! şopti Eddie. 

Era interesant un amănunt: compii mâncau doar 
balega proaspătă, nu şi rămăşiţele uscate care 
zăceau peste tot în luminiş. Orice substanţă 
nutritivă ar fi obţinut din bălegar, ea se afla probabil 
prezenta numai în cel proaspăt. Asta ducea cu 
gândul la o proteină sau un hormon care se 
degradează în timp. Probabil ar trebui să ia o probă 
pentru analiză. Băgă mâna în buzunarul de la 
cămaşă şi scoase o pungă de plastic. Intră printre 
compi, care păreau indiferenți la prezenţa lui. 

Se ghemui lângă cea mai apropiată grămadă de 
bălegar şi întinse încet mâna. 

— Doctore Levine! 

Se uită în spate, deranjat, şi în acea clipă un compi 
făcu un salt şi-l muşcă de mână. Un altul îi sări pe 
umăr şi-l muşcă de ureche. Levine ţipă şi se ridică. 
Compii săriră jos şi fugiră. 

— La naiba! spuse el. 

Eddie veni cu motocicleta. 

— Ajunge, spuse el. Urcă naibii pe motocicletă! 
Plecăm! 

Cuib 


Jeepul roşu Wrangler se opri. Chiar în faţă, poteca 
pe care o urmăreau continua prin frunziş până într-o 
poieniţă. Poteca era largă şi noroioasă, bătătorită de 
animale mari. 

Puteau vedea urme mari, adânci, în noroi. 

Din luminiş, auziră un sunet parcă scos de o gâsca. 

— Bine, spuse Dodgson. Da-mi cutia. 

King nu răspunse. 

— Ce cutie? întrebă Baselton. 

Fără să-şi ia ochii de la luminiş, Dodgson spuse: 

— Ai o cutie neagră pe locul de alături, şi un 
acumulator. Dă-mi-le! 

Baselton icni. 

— E grea. 

— Din pricina magneţilor conici. 

Dodgson întinse mâna în spate şi luă obiectul din 
metal negru, brumat. Era de mărimea unei cutii de 
pantofi, doar că avea un capăt conic. Dedesubt avea 
un pat ca de armă. Dodgson prinse acumulatorul la 
centură şi îl conectă la cutie. Apoi ridică încet cutia, 
ţinând-o de pat. Avea un comutator în spate, către 
el şi un potenţiometru. 

— Bateriile sunt încărcate? întrebă Dodgson. 

— Încărcate, mârâi King. 

— Bine, aproba Dodgson. Am sa intru eu primul în 
zona cuibului. Am să potrivesc cutia şi-am să scap 
de animale. Voi doi mă urmaţi şi, o dată ce 
animalele au plecat, luaţi fiecare câte un ou din 
cuib. Apoi plecaţi şi le aduceţi înapoi la maşină. Am 
să mă întorc mai târziu. După care o-ntindem. Aţi 
priceput? 

— Da, spuse Baselton. 

— Bine, spuse King. Ce fel de dinozauri sunt ăştia? 

— N-am nici o idee, spuse Dodgson, ieşind din 
maşină. Şi nici n-are vreo importanţă. Urmaţi 
procedura şi-atât. 

Inchise uşa cu grijă. 

Ceilalţi coborâră încet şi porniră înainte pe poteca 
umedă. Picioarele lor storceau noroiul. Sunetul din 
luminiş continua. Lui Dodgson îi părea că sunt multe 
animale. 

Dădu la o parte ultima frunză de ferigă şi-i văzu. 

Era un cuib mare, cu patru sau cinci împrejmuiri de 
pământ acoperite cu iarbă. Valurile de pământ 
înconjurau cuiburi cam de cinci picioare lăţime şi trei 
adâncime. În jurul cuiburilor stăteau vreo douăzeci 
de adulţi de nuanţă bej - o întreagă turmă de 
dinozauri. Şi adulţii erau mari, de treizeci de picioare 
lungime şi zece înălţime, cu toţii măcăind şi 
mârâind. 

— O, Doamne, spuse Baselton, holbându-se. 

Dodgson clătină din cap. 

— Ăştia-s maiazauri, şopti el. O să fie o nimica 
toată. 


Maiazaurii fuseseră astfel numiţi de paleontologul 
Jack Homer. Înaintea lui Homer, paleontologii 
presupuneau că dinozaurii îşi abandonau ouăle, aşa 
cum fac cele mai multe reptile. 

Această presupunere se potrivea cu vechea 
imagine a dinozaurilor cu sânge rece, reptilieni. 
Asemenea reptilelor, se credea că sunt solitari; 
picturile murale de pe pereţii muzeelor rareori 
arătau mai mult de un exemplar din fiecare specie - 
un brontozaur aici, un triceratops sau un stegozaur 

acolo, rătăcind prin mlaştini. Dar excavaţiile lui 
Homer în ţinutul Montana au scos la iveală dovezi 
clare că cel puţin una dintre speciile,de hadrozauri 
se angajaseră într-un comportament de cuib şi 
parental complex. Homer  încorporase acest 
comportament în numele pe care-l dăduse acestor 
creaturi: maiazaur însemna „şopârla-mamă-bună”. 

Privindu-i acum, Dodgson vedea că maiazaurii erau 
într-adevăr părinţi grijulii: adulţii cei mari dădeau 
ocol cuiburilor, mişcându-se cu grijă, ca să nu calce 
peste valurile scunde de pământ. Maiazaurii bej 
aveau cap mare, terminat cu un bot larg, plat, 
aducând cu ciocul de rață. 

Smulgeau iarbă cu gura şi o aruncau peste ouăle 
din cuiburi. Asta era o metodă de a regla 
temperatura ouălor. Dacă animalele uriaşe s-ar fi 
aşezat pe ouă, le-ar fi zdrobit. In loc de asta, puneau 
un strat de iarbă peste ouă, care oprea căldura şi 
pastra ouăle la o temperatură mai constantă. 
Animalele munceau fără oprire. 

— Sunt uriaşe, spuse Baselton. 

— Nu-s decât nişte vaci uriaşe, spuse Dodgson. 

Deşi maiazaurii erau mari, erau ierbivori şi aveau 
felul de a se purta docil, uşor stupid, al vacilor. 

— Gata? Pornim. 

Ridică cutia ca pe o arma şi păşi înainte, la vedere. 

Dodgson se aşteptase la o reacţie puternică din 
partea maiazaurii or, dar asta nu se întâmpla. Abia 
dacă păreau să-l fi observat. Unul sau doi adulţi îşi 
îndreptară privirile spre el cu ochi umezi, apoi 
priviră în altă parte. Animalele continuară să arunce 
iarbă peste ouăle de nuanţă palidă, ovale, de 
aproape două picioare lungime. Fiecare avea cam 


320 


Micheal Crichton - Lumea pierdută 


de două ori mărimea ouălor de struţ. Niciunul nu se 
spărsese încă. 

King şi Baselton ieşiră în luminiş şi rămaseră lângă 
el. Maiazaurii continuau să nu-i bage în seamă. 

— Uimitor, spuse Baselton. 

— Un lucru bun pentru noi, spuse Dodgson şi pomi 
cutia. 

Un sunet înalt, scârţâitor umplu luminişul. 
Maiazaurii se întoarseră brusc către sursa sunetului, 
măcăind şi  ridicându-şi capul. Păreau agitaţi, 
confuzi. Dodgson răsuci potenţiometrul şi scârţâitul 
deveni mai ascuţit, să-ţi spargă urechile. Maiazaurii 
clătinară din cap şi se îndepărtară de sunetul 
dureros. Se înghesuiră la capătul îndepărtat al 
luminişului. 

Câţiva urinară de spaimă. Alţii intrară în desiş, 
abandonându-şi cuibul. Erau agitaţi, dar se ţineau 
deoparte. 

— Acum, spuse Dodgson. 

King păşi în cel mai apropiat cuib şi icni când ridică 
un ou. Braţele abia dacă îi cuprindeau ovalul uriaş. 
Maiazaurii măcăiră spre el, dar nici unul dintre adulţi 
nu se apropie. 

Apoi Baselton intră în cuib, luă un ou şi-l urmă pe 
King la maşină. Dodgson paşi înapoi, ţinând cutia 
îndreptată către adulţi. La marginea luminişului, opri 
sunetul. 

În momentul acela, maiazaurii se întoarseră, 
măcăind tare şi repetat. Dar de cum reveniră la 
cuiburi, se părea că adulţii uitaseră cele întâmplate. 
După câtva timp, încetară să mai măcăie şi se 
întoarseră la aruncatul ierbii peste ouă. Nu-l băgară 
în seamă pe Dodgson, care pleca înapoi pe potecă. 

Animale proaste, gândi Dodgson pe când se 
apropia de maşină. Baselton şi King aşezau ouăle în 
containere mari de polistiren expandat şi aranjau în 
jurul lor, cu grijă, plăcile de protecţie. Amândoi 
chicoteau ca nişte copii. 

— A fost uimitor! 

— Teribil! Fantastic! 

— Ce v-am spus eu? zise Dodgson. Floare la 
ureche. Îşi privi ceasul. În ritmul ăsta, terminăm în 
mai puţin de patru ceasuri. 

Urcă la volan şi pomi motorul. Baselton urcă pe 
locul din spate. King se aşeză pe locul pasagerului şi 
scoase harta. 

— Următorul, spuse Dodgson. 

Foişorul 


— Îți spun că e bine, făcu Levine iritat. Transpira în 
zăpuşeala de sub acoperişul de aluminiu al 
foişorului. Uite, nici măcar nu m-au zgăriat. 

întinse mâna. Avea un semn roşu, semicircular, 
acolo unde compui strânsese cu dinţii, dar atât. 

Alături de el, Eddie spuse: 

— Da, bine, dar urechea îţi sângerează puţin... 

— Nu simt nimic. Nu poate fi ceva rău. 

— Nu, nu-i rău, spuse Eddie, desfăcând trusa de 
prim-ajutor. Dar mai bine sa o curâţ. 

— Prefer să-mi continuu observaţiile. 

Dinozaurii erau abia la un sfert de milă depărtare 
şi-i putea vedea bine. În aerul calm de după-amiază, 
le putea auzi răsuflarea. 

Le putea auzi răsuflarea... 

Sau cel puţin ar fi putut, dacă tânărul l-ar fi lăsat în 
pace. 

— Uite ce-i, spuse Levine. Eu ştiu ce fac aici. Tu ai 
venit la sfirşitul unui experiment foarte interesant şi 
reuşit. Practic, eu am chemat dinozaurii, imitându-le 
strigătul. 

— Chiar? spuse Eddie. 

— Da, chiar. Asta i-a făcut să se îndrepte către 
pădure. Deci nu prea îmi vine să cred că am nevoie 
de ajutorul tău... 

— Fapt este, spuse Eddie, că ai nişte rahat de 
dinozaur pe ureche şi două înţepături. Am să ţi le 
curăţ. Muie un tampon în dezinfectant. S-ar putea să 
înţepe puţin... 

— Nu-mi pasă, am altceva... Au! 

— Nu te mai foi, spuse Eddie. Durează o clipa. 

— E absolut lipsit de necesitate... 

— Daca stai locului, termin îndată. Gata. 

Aruncă tamponul. Levine văzu o pată maronie 
slaba, dungata cu roşu. După cum se aşteptase, 
rana era banală. Îşi pipăi urechea. Nu-l durea. 

Levine scrută câmpia, în timp ce Eddie strângea 
trusa medicala. 

— Of, ce năduşeala e-aici, spuse Eddie. 

— Mda, rosti Levine, ridicând din umeri. 

— Sarah Harding a sosit şi cred că au condus-o la 
trailer. Vrei sa te întorci acolo? 

— Nu-mi imaginez care ar fi motivul, ridica din 
umeri Levine. 

— Am crezut că vrei măcar s-o saluţi, explică 
Eddie. 

— Munca mea e aici, i-o tăie Levine. Se întoarse şi 
ridica binoclul la ochi. 

— Aşa deci, zise Eddie. Nu vrei să mergi? 

— Nici prin gând nu-mi trece, spuse Levine, privind 
prin binoclu. Nici într-un milion de ani. Nici în şaizeci 
şi cinci de milioane de ani! 

Trailer 


Kelly Curtis asculta zgomotul duşului. Nu putea 
crede. Privi hainele murdare de noroi, aruncate pe 
pat. Un pantalon scurt şi o cămaşa kaki, cu mâneci 
scurte. 

Chiar hainele lui Sarah Harding! 

Nu se putea abţine. Kelly întinse mâna şi le atinse. 
Observă materialul învechit şi slăbit. Nasturii cusuţi 
a doua oară; nu se potriveau. Şi mai erau nişte pete 
roşiatice lângă buzunar pe care le crezu a fi urme 
vechi de sânge. Se aplecă şi atinse materialul. 

— Kelly? 

Sarah o striga de sub duş. 

A ţinut minte numele meu. 

— Da? răspunse Kelly cu vocea tremurând 
nervoasă. 

— Ai pe-acolo nişte şampon? 

— Mă uit acum, doctore Harding, spuse Kelly 
deschizând sertarele la repezeală. 

Toţi bărbaţii plecaseră în celălalt compartiment, 
lăsând-o singură cu Sarah, cât aceasta avea să se 
spele. Kelly căută disperată, deschizând sertare, 
apoi trântindu-le iarăşi la loc. 

— Auzi, strigă Sarah, nu-i nimic dacă nu găseşti. 

— Caut... 

— E ceva detergent de vase pe-acolo? 

Kelly făcu o pauză. Pe chiuvetă era o sticlă de 
plastic verde. 

— Da, doctore Harding, dar... 

— Dă-mi-l. E acelaşi lucru. Nu-mi pasă. 

Intinse mâna prin perdeaua de la duş. Kelly i-o 
înmână. 

— Şi mă cheamă Sarah. 

— Bine, doctore Harding. 

— Sarah. 

— Bine, Sarah. 

Sarah Harding era o persoana obişnuita. Foarte 
neconvenţională şi normală. 

Intrată în transă, Kelly se aşeză pe scaunul din 
bucătărie şi aşteptă, clătinându-şi picioarele, în 
cazul în care doctor Harding - Sarah - ar mai fi avut 
nevoie de ceva. O ascultă pe Sarah fredonând „Am 
să-l spăl pe bărbatul ăsta din părul meu”. După 
câteva clipe, duşul se opri şi mâna ei se întinse şi 
luă prosopul din cuier. Apoi ieşi de după perdea, 
învelită în prosop. 

Sarah îşi trecu degetele prin părul scurt, singurul 
gest de atenţie pentru înfăţişarea ei. 

— Acum mă simt mai bine. Băiete, ăsta-i un trailer 
de pluş. Doc a făcut treabă bună. 

— Da, spuse fata. E drăguţ. 

Sarah zâmbi către Kelly. 

— Câţi ani ai tu, Kelly? 

— Treisprezece. 

— Asta înseamnă că eşti în clasa a opta? 

— A şaptea. 

— Clasa a şaptea, spuse Sarah gânditoare. 

— Doctorul Malcolm a lăsat nişte haine pentru 
dumneavoastră, spuse Kelly. Zicea că va vin. 

Arătă către o pereche curată de pantaloni scurţi şi 
un tricou. 

— Ale cui sunt? 

— Cred că ale lui Eddie. 

Sarah le ridică. 

— S-ar putea să meargă. 

Trecu dincolo de colţ, în zona de dormit, şi începu 
sa se îmbrace. 

— Ce vrei să faci când ai să creşti? întreba ea. 

— Nu ştiu, mărturisi Kelly. 

Asta e un răspuns foarte bun. 

— Chiar? 

Mama lui Kelly îi dădea tot timpul ghes să-şi aleagă 
o meserie, să hotărască ce să facă cu viaţa ei. 

— Da, spuse Sarah. Nimeni destul de isteţ nu ştie 
ce-o să facă, decât pe la douăzeci sau treizeci de 
ani. 

— Aha! 

— Ce-ţi place să înveţi? 

— De fapt, ăă, îmi place matematica, răspunse ea 
pe un ton vinovat. 

Sarah probabil că-i auzise tonul, pentru că spuse: 

— Ce-i rău în matematică? 

— Păi, fetele nu prea se pricep la asta. Adică, ştii 
tu... 

— Nu, nu ştiu, răspunse Sarah cu voce plată. 

Kelly intră în panică. Trecuse prin sentimentul 
acela cald alături de Sarah Harding, dar acum 
simţea că îl pierde, ca şi cum ar fi dat un răspuns 
greşit unui profesor pornit împotriva ei. Se hotărî să 
nu mai spună nimic. Aşteptă în tăcere. 

După o clipă, Sarah ieşi din nou, purtând hainele lui 
Eddie. Se aşeză şi începu să-şi tragă o pereche de 
cizme. Se mişca foarte firesc. 

— Cum adică, fetele nu se pricep la matematică? 

— Păi, aşa zic toţi. 

— Toţi care? 

— Profesorii mei. 

Sarah ofta. 

— Grozav, spuse ea, clătinând din cap. Tocmai 
profesorii... 

— Şi ceilalţi copii mă strigă „căpoasa”. Chestii din 
astea. Ştii tu... 

Kelly aruncase totul din suflet. Nu putea sa creadă 
că-i spunea aşa ceva lui Sarah Harding, pe care abia 
dacă o cunoştea din articole şi fotografii, dar iată că 
era acolo şi-i destăinuia toate lucrurile astea 
personale. Toate lucrurile care o supărau. 

Sarah zâmbi înveselită. 

— Atunci, dacă zic asta, înseamnă că eşti destul de 
bună la mate, nu? 

— Aşa cred. 

Sarah zâmbi. 

— Asta-i minunat, Kelly. 

— Numai că băieţilor nu le plac fetele prea isteţe. 

Sprâncenele lui Sarah se ridicară. 

— Chiar? 

— Păi, aşa spun toţi... 

— Cine? 

— Mama. 

— Aha. Şi ea probabil ştie despre ce vorbeşte... 

— Nu ştiu, recunoscu Kelly. De fapt, mama nu se 
întâlneşte decât cu nişte nenorociţi. 

— Deci s-ar putea să se înşele? întrebă Sarah, 
aruncând o privire către Kelly, în timp ce-şi lega 
şireturile. 

— Cred că da. 

— Din experienţa mea, ştiu că unora le plac 
femeile deştepte, altora nu. Ca în toate lucrurile de 
pe pământ. Se ridică. Ai auzit de George Schaller? 

— Sigur. Studia urşii panda. 

— Aşa-i. Urşii panda, iar înainte de asta, leoparzii 
de munte şi leii şi gorilele. E cel mai important 
cercetător din secolul douăzeci - şi ştii cum lucra? 

Kelly scutură din cap. 

— Inainte să ajungă pe teren, George citea tot 
ceea ce fusese scris despre animalul pe care voia 
să-l studieze. Cărţi de popularizare a ştiinţei, articole 
de ziar, lucrări ştiinţifice, tot... Apoi se ducea şi 
observa animalul cu ochii lui. Şi ştii ce descoperea 
de obicei? 

Kelly clătină din cap, parcă neavând încredere să 
vorbească. 

— Că aproape tot ce se scrisese sau se spunea era 
greşit. Ca în cazul gorilei. George studiase gorila de 
munte cu zece ani înainte ca Dian Fossey să se fi 
gândit măcar la asta. Şi descoperise că ceea ce se 
credea despre gorile era exagerat, sau neânţeles, 
sau pură fantezie - ca ideea că nu poţi lua femei în 
expedițiile pentru studierea gorilelor, pentru că 
gorilele aveau să le violeze. Greşit. Totul... era... 
greşit. 

Sarah termină de legat şireturile şi se ridică în 
picioare. 

— Deci, Kelly, chiar şi la vârsta ta, poţi învăţa un 
lucru acum. Toată viaţa, oamenii au să-ţi spună câte 
ceva. Şi, de cele mai multe ori, poate în nouăzeci şi 
cinci la sută din cazuri, ce-au să-ţi spună o sa fie 
greşit! 

Kelly nu zise nimic. Se simţea ciudat de 
descurajată să audă asta. 

— E o realitate a vieţii, spuse Sarah. Fiinţele umane 
sunt îndopate cu dezinformare. Aşa că-ţi vine greu 
să crezi pe cineva. Ştiu cum te simţi. 

— Chiar? 

— Sigur. Mama îmi spunea că n-am să reuşesc 
niciodată să fac ceva. Zâmbi. La fel şi unii profesori. 

— Chiar? 

Nu i se părea posibil. 

— O, da, spuse Sarah. De fapt... 

Din cealaltă secţiune a caravanei, îl auzi pe 
Malcolm strigând: 

— Nu! Nu! Idioţii! Pot distruge totul! 

Sarah se întoarse imediat şi intră în cealaltă 
secţiune. Kelly sări de pe scaun şi se grăbi după ea. 

Erau adunaţi cu toţii lângă un monitor. Vorbeau toţi 
dintr-o dată şi păreau supăraţi. 

— Îngrozitor, spunea Malcolm. Îngrozitor! 

— Ăsta-i un jeep? întrebă Thome. 

— Au un jeep roşu, confirmă Harding, 
apropiindu-se să privească. 

— Atunci e Dodgson, spuse Malcolm. La naiba! 

— Ce caută el aici? 

— Pot să ghicesc. 

Kelly se strecură să privească. Pe ecran, văzu 
frunziş şi sclipiri intermitente, provenind de la un 
vehicul roşu cu negru. 

— Unde se află acum? se întoarse Malcolm către 
Arby. 

— Cred că-s lângă valea de răsărit, spuse Arby. 
Cam pe unde l-am găsit pe doctor Levine. 

Radioul scoase un semnal scurt. Se auzi vocea lui 
Levine: 

— Adică mai e cineva acum pe insula? 

— Da, Richard. 

— Ei bine, mai bine i-aţi opri, înainte să strice tot. 

— Ştiu. Vrei să te întorci? 

— Nu fără un motiv întemeiat. Dă-mi de ştire dacă 
apare vreunul. 

Radioul lui se întrerupse. 

Harding privi monitorul, urmărind jeepul. 

— Da, ei sunt, confirma ea. E prietenul tău, 
Dodgson. 

— Nu-i prietenul meu, spuse Malcolm, apoi se 
ridică, mustăcind din pricina durerii de la picior. Să 
mergem, zise el. Trebuie să-i oprim pe ticăloşii ăştia. 
Nu-i vreme de pierdut! 

Cuib 


Jeepul roşu Wrangler se opri încet. Chiar în faţă se 
înălța un zid de frunziş des. Dar prin el puteau 
vedea soarele venind dinspre luminişul de dincolo. 

Dodgson rămase liniştit în maşină, ascultând. King 
se întoarse către el, gata să vorbească, dar Dodgson 
ridică mâna, făcându-i semn să tacă. 

Apoi, auzi limpede un mârâit grav, aproape un tors. 
Venea de dincolo de desiş. Parcă era sunetul celei 
mai mari pisici din junglă care se auzise vreodată. ŞI 
intermitent, simţi o uşoară vibraţie, nimic altceva, 
dar destul pentru ca - o clipă - cheile maşinii să se 
ciocnească de butucul volanului. Pe când simţea 
vibrația, îi veni în minte: Păşeşte. 

Ceva foarte mare. Mergând. 

Alături de el, King holba ochii, uimit; gura îi era larg 
deschisa. Dodgson privi înapoi către Baselton; 
profesorul se agăţase de scaun, cu degete albe şi 
asculta. 

O umbră trecu peste ferigile din faţă. Judecând 
după umbră, animalul avea cam douăzeci de 
picioare înălţime şi patruzeci lungime. Păşea pe 
picioarele din spate şi avea un trup mare, gâtul 
scurt şi capul uriaş. 

Un tiranozaur. 

Dodgson ezită, privind către umbră. Inima îi bătea 
să-i spargă pieptul. Se gândi sa treacă la următorul 
cuib, dar avea încredere că şi aici cutia avea să-şi 
facă efectul. 

Spuse: 

— Hai să terminăm odată. Dă-mi cutia. 


332 


Micheal Crichton - Lumea pierdută 


Baselton îi înmână cutia, aşa cum făcuse şi data 
trecută. 

— Incărcată? făcu Dodgson. 

— Bateriile sunt încărcate, confirmă King. 

— Bine, spuse el. Pornim. Exact ca înainte. Eu 
merg primul, voi doi mă urmaţi şi aduceţi ouăle 
înapoi la maşină. Gata? 

— Gata, spuse Baselton. 

King nu răspunse. Încă se mai holba către umbră. 

— Ce fel de dinozaur e ăsta? 

— Un tiranozaur. 

— Dumnezeule, exclamă King. 

— Un tiranozaur? se nelinişti Baselton. 

— Nu contează ce e, făcu enervat Dodgson. Urmaţi 
planul şi atât, la fel ca data trecută. Toată lumea e 
pregătită? 

— O clipă, spuse Baselton. 

— Şi dacă nu merge? întrebă King. 

— Deja am aflat că merge, replică Dodgson. 

— S-a raportat recent un fapt curios despre 
tiranozauri, interveni Baselton. Un paleontolog pe 
nume Roxton a făcut un studiu al cutiei craniene de 
tiranozaur şi a ajuns la concluzia că aceştia nu 
aveau un creier prea deosebit de al unei broaşte, 
deşi, fireşte, mult mai mare. Asta implică ideea că 
sistemul lor nervos e adaptat numai la mişcare. Nu 
te pot vedea dacă stai nemişcat. Obiectele 
staţionare le sunt invizibile. 

— Eşti sigur? întrebă King. 

— Asta spunea raportul, răspunse Baselton. Şi pare 
să aibă sens. Nu trebuie uitat că dinozaurii, cu toată 
mărimea lor intimidantă, aveau un intelect primitiv. 
E destul de logic ca un tiranozaur să aibă 
echipamentul mintal al unei broaşte. 

— Nu văd de ce ne grăbim, spuse King nervos, 
privind ţintă înainte. E mult mai mare decât ceilalţi. 

— Şi ce dacă? spuse Dodgson. Ai auzit ce-a zis 
George. Nu-i decât o broască mare. Hai Să 
terminăm. leşiţi naibii din maşină. Şi nu trântiţi 
portierele! 

George Baselton se simţise bine, plin autoritate, 
atunci când îşi amintise de articolul acela obscur, 
apărut în ziare. Fusese în rolul cu care se obişnuise, 
împrăştiind informaţia către oameni care nu o 
aveau. Acum” că se apropiau de cuib, era uimit 
să-şi vadă genunchii tremurând. Picioarele parcă-i 
erau de gumă. Crezuse întotdeauna că asta era o 
figură de stil. Era alarmat să-şi dea seama că se 
putea realmente întâmpla. Îşi muşcă buza şi se forţă 
să se controleze. 

Nu voia să-şi arate frica. Era stăpân pe situaţie. 

Dodgson o luase deja înainte, ţinând cutia neagră 
ca pe o armă. Baselton aruncă o privire înspre King, 
care era alb ca moartea şi asuda. Părea gata să 
leşine; înainta încet. 

Baselton mergea lângă el, asigurându-se că se 
simte bine. In faţă, Dodgson aruncă o ultimă privire 
înapoi, clătinând din mână către Baselton şi King, 
să-l ajungă din urmă. Se uită la amândoi, apoi păşi 
prin hăţişuri, în luminiş. 

Baselton văzu dinozaurul. Nu - erau doi! Stăteau 
de ambele părţi ale unei împrejmuiri de pământ, doi 
adulţi de câte douăzeci de picioare înălţime, ridicaţi 
pe picioarele din spate, cu pielea de culoare 
roşie-ântunecată, cu fălci mari şi primejdioase. Ca şi 
maiazaurii, animalele se holbară o clipă la Dodgson, 
cu o privire tâmpă, ca şi cum ar fi fost uimite să 
vadă un intrus. Apoi, tiranozaurii mugiră furioşi. Un 

muget incredibil, bubuitor, care făcu aerul să 
tremure. 

Dodgson ridică încet cutia şi o îndreptă către 
animale. Imediat, un ţiuit continuu şi ascuţit umplu 
luminişul. 

Tiranozaurii mugiră drept răspuns, îşi aplecară 
capul, îşi întinseră gâturile înainte, pocniră din fălci, 
pregătindu-se să atace. Erau uriaşi - şi neafectaţi de 
sunet. 

Porniră să ocolească ridicătură de pământ, către 
Dodgson. Pământul se clătină sub mişcările lor. 

— La dracu'! răcni King. 

Dar Dodgson rămase calm. Răsuci potenţiometruL 
Baselton îşi puse iute mâinile la urechi. Ţiuitul 
deveni mai puternic, gata să spargă urechile, 
incredibil de dureros. Răspunsul fu imediat: 
tiranozaurii păşiră înapoi, ca şi cum ar fi primit o 
lovitură. Işi aplecară capetele. Clipiră iute. Sunetul 
părea să vibreze în aer. Mugiră din nou, dar mai 
slab, fără convingere. Un țipăt teribil veni dinăuntrul 
cuibului de pământ. 

Dodgson înaintă, cu cutia aţintită înspre animale. 
Tiranozaurii bătură în retragere, privind în cuib, apoi 
către Dodgson. Işi clătinară capetele cu iuţeală, ca şi 
cum ar fi încercat să-şi limpezească auzul. Dodgson 
ajustă calm potenţiometruLl Sunetul urcă şi mai 
mult. Acum era doborâtor. 

Dodgson porni să urce valul de pământ al cuibului. 
Baselton şi King se poticniră, urmându-l. Baselton se 
descoperi privind într-un cuib cu patru ouă albe, 
pestriţe şi doi pui care păreau nişte curcani uriaşi. 
Oricum, aduceau a nişte pui de pasăre gigantici. 

Cei doi tiranozauri erau la capătul îndepărtat al 
luminişului, ţinuţi la respect de sunet. Ca şi 

maiazaurii, urinară agitaţi. Bătură din picioare. Dar 
nu se apropiau. 

Acoperind ţiuitul îngrozitor al cutiei, Dodgson ţipă: 

— Luaţi ouăle! 

Ameţit, King se prăvăli în cuib şi înşfăcă oul cel mai 
apropiat. Îl ridică în mâinile care îi tremurau; oul îi 
scăpă în sus; îl prinse din nou şi se târî înapoi. 

Călcă peste piciorul unui pui care ţipă de frică şi 
durere. 

La asta, părinţii încercară să se apropie din nou, 
atraşi de ţipetele puilor. King sări la repezeală din 
cuib şi se aruncă sub frunziş. Baselton îl privi 
plecând. 

— George! strigă Dodgson, ţintind în continuare 
cutia către tiranozauri. la celălalt ou! 

Baselton se întoarse să privească tiranozaurii 
adulţi, văzându-le agitația şi furia, privindu-le fălcile 
pocnind şi avu impresia că, în pofida sunetului 
acela, animalele n-aveau să mai permită altcuiva să 
intre din nou în cuib. King fusese norocos, dar 
Baselton n-avea să fie, o putea simţi, şi... 

— George! Acum! 

Baselton spuse: 

— Nu pot! 

— Tâmpitul dracului! 

Ţinând sus arma, Dodgson porni să urce el însuşi în 
cuib. Dar când porni, îşi răsuci trupul - şi bateria se 
deconecta de la cutie. _ 

Sunetul se opri brusc. In luminiş se lăsă tăcerea. 

Baselton gemu. 

Tiranozaurii scuturară din cap pentru ultima oară şi 
mugiră. 

Baselton în văzu pe Dodgson devenind nemişcat, 
îngheţând. Şi Baselton rămăsese nemişcat. Cumva, 


336 


Micheal Crichton - Lumea pierdută 


îşi foita trupul să rămână acolo unde era. Îşi forţa 
genunchii să nu mai tremure. Işi ţinea răsuflarea. 

Şi aştepta. 

Din partea cealaltă a luminişului, tiranozaurii 
porniră către el. 


— Ce fac? strigă Arby, în caravană. Era atât de 
aproape de monitor, încât aproape îl atingea cu 
nasul. Au înnebunit? Stau acolo... 

Alături de el, Kelly nu zicea nimic. Privea tăcută 
ecranul. 

— Ai vrea să fii acum, acolo, Kel? făcu Arby. 

— Taci, îl repezi Kelly. 


— Nu, nu sunt nebuni, spuse Malcolm prin radio, 
privind la monitorul de bord. 

Explorer-ul se târa pe potecă, îndreptându-se spre 
sectorul estic al insulei. Thorne conducea. Sarah şi 
Malcolm stăteau în spate. 

Sarah spuse: 

— Ar trebui să mai activeze o dată maşina lui de 
sunet. Chiar au de gând să rămână acolo? 

— Da, zise Malcolm. 

— De ce? 

— Sunt dezinformaţi, spuse Malcolm. 


337 


Micheal Crichton - Lumea pierdută 


Dodgson 


Dodgson privea tiranozaurul conducător 
îndreptându-se spre el. Pentru nişte animale atât de 
mari, erau prevăzători. Doar unul dintre părinţi se 
apropie de ei şi, deşi se oprea să mugească puternic 
la fiecare câţiva paşi, părea ciudat de nehotărât, ca 
şi cum ar fi fost uimit de faptul că oamenii stăteau 
acolo. Sau poate că nu-i putea vedea. Poate că el şi 
Baselton dispăruseră din câmpul lui vizual. 

Celălalt părinte rămăsese în urmă, de cealaltă 
parte a cuibului. Işi clătina capul, agitat. 

Agitat, dar fără să atace. 

Fireşte, mugetele dinozaurului care se apropia erau 
îngrozitoare, îngheţau sângele în vine. Dodgson nu 
îndrăznea să privească spre Baselton, aflat la numai 
câţiva iarzi distanţă. 

Baselton probabil că făcea în pantaloni. Deci nu s-a 
întors să fugă, gândi Dodgson. Dacă fugea, era un 
om mort. Dacă rămânea perfect nemişcat, totul 
avea să fie în regulă. Stând ţeapăn, forţându-şi 
trupul să rămână rigid, Dodgson ţinea cutia în 
dreptul brâului, în mâna stingă, aproape de centură. 
Cu mâna dreaptă, încet, foarte încet, ridică cablul de 
legătură căzut. În câteva clipe avea să simtă capătul 
în mână, apoi avea să-l conecteze din nou la cutie. 

În acest timp, nu-şi desprindea ochii de la 
tiranozaurul care se apropia. Simţi pământul 
tremurându-i sub picioare. Auzi strigătele puiului 
peste care călcase King. Strigătele acelea păreau 
să-i enerveze pe amândoi părinţii, să-i stârnească. 

Nu conta. Doar câteva secunde şi avea să 
conecteze din nou bateria. Atunci... 

Tiranozaurul era acum foarte aproape. Dodgson 
putea simţi mirosul putred al carnivorului. 

Animalul mugi şi-i simţi răsuflarea fierbinte. Stătea 
chiar lângă Baselton. Dodgson întoarse încet capul 
să privească. Baselton stătea complet nemişcat. 
Tiranozaurul se apropie şi-şi aplecă capul uriaş. 
Pufni către Baselton. Îşi ridică din nou capul, parcă 
perplex. 

Chiar nu-i vede, gândi Dodgson. 

Tiranozaurul scoase un sunet bubuitor, feroce. 
Baselton reuşea cumva să rămână nemişcat. 
Tiranozaurul se aplecă, coborându-şi din nou capul. 
Fălcile i se deschiseră şi se închiseră la loc. Baselton 
privea fix înainte, fără să clipească. Cu nări uriaşe, 
tiranozaurul îl mirosi, o lungă inhalare care făcu să 
fluture pantalonii lui Baselton. 

Apoi tiranozaurul îl înghionti pe Baselton cu botul. 
În clipa aceea, Dodgson îşi dădu seama că animalul 
îl putea vedea. Tiranozaurul dădu din cap într-o 
parte, lovindu-l pe Baselton în coastă şi dându-l cu 
uşurinţă de pământ. Baselton ţipă când piciorul 
uriaş al tiranozaurului cobori, ţintuindu-l de sol. 
Ridică braţele şi strigă: „Pui de căţea!” chiar atunci 
când capul cobori, cu fălcile larg deschise, 
închizându-se peste el. Mişcarea era blândă, 
aproape delicata, dar în clipa următoare, capul îi 
zvâcni în sus, sfişiind trupul, iar Dodgson auzi un 
țipăt şi văzu ceva mic şi moale atârnându-i dintre 
fălci şi-şi dădu seama că era braţul lui Baselton. 
Mâna lui Baselton se răsucea liber, brăţara metalică 
de la ceas lucind sub ochiul uriaş al tiranozaurului. 

Baselton tipa, un sunet continuu, nediferenţiat, şi 
auzindu-l, Dodgson porni să asude ameţit. Apoi se 

întoarse şi fugi înapoi către maşină, înapoi către 
siguranţă, înapoi către orice altceva... 
Fugi. 


Kelly şi Arby îşi întoarseră faţa de la monitor în 
aceeaşi clipă. Kelly se simţea rău. Nu mai putea 
privi. Dar prin radio mai auzeau încă tipetele 
estompate ale omului zăcând pe spate, în vreme ce 
tiranozaurul îl sfirteca. 

— Închide.-l, ceru Kelly. 

O clipă mai târziu, sunetul încetă. 

Kelly oftă, îşi lăsă umerii să cadă. 

— Mulţumesc, zise ea. 

— N-am făcut nimic deosebit, spuse Arby. 

Kelly aruncă din nou o privire către ecran şi privi 
iute în altă parte. Tiranozaurul sfişia ceva roşu. Kelly 
tremură. 

În caravană era linişte. Kelly auzea ticăitul 
contoarelor electronice şi duduitul pompelor de apă 
de sub podea. Afară răsuna sunetul slab al vântului 
foşnind prin iarba înaltă. Kelly se simţi brusc foarte 
singură, foarte izolată pe această insulă. 

— Arby, murmură ea, ce-o să facem? 

Arby nu răspunse. 

Ţâşni către baie. 


— Am ştiut eu, spuse Malcolm, privind monitorul de 
la bord. Am ştiut că aşa o să se întâmple. Încercau 
să fure ouă. Acum, uite - tiranozaurii pleacă! 
Amândoi! Apăsă butonul de transmisie radio. Arby... 
Kelly... Sunteţi acolo? 

— Nu putem vorbi, spuse Kelly. 

Explorer-ul continuă să coboare panta către zona 
cuibului tiranozaurilor. Thome se agăța de volan, 
supărat. 

— Ce încurcătura dracului! 

— Kelly. Asculţi? Nu putem vedea ce s-a întâmplat 
acolo. Tiranozaurii au părăsit cuibul! Kelly? Ce se 
întâmplă? 


Dodgson sprintă către jeep. Acumulatorul îi căzu 
de la centură în fugă, dar nu-i păsa. Lângă jeep, în 
faţă, îl văzu pe King aşteptând, încordat şi palid. 

Dodgson se urcă la volan, pomi motorul. 
Tiranozaurii mugiră. 

— Unde-i Baselton? întrebă King. 

— N-a reuşit, spuse Dodgson. 

— Cum adică? 

— Adică n-a reuşit şi gata, fir-ar al dracului! ţipă 
Dodgson şi băgă brutal maşina în viteză. Jeepul 
porni, sărind către vârful dealului. Auziră tiranozaurii 
mugind în spatele lor. 

King ţinea oul, privind în urmă. 

— Poate c-ar trebui să scăpăm de ăsta, spuse el. 

— Să nu dea dracu' să-ndrăzneşti! îl ameninţă 
Dodgson. 

King cobora geamul. 

— Poate-şi vrea oul înapoi. 

— Nu, răcni Dodgson. Nu! 

Se întinse către locul pasagerului, luptându-se cu 
King, în vreme ce conducea. Cărarea era îngusta, cu 
şanţuri adânci. Jeepul sărea înainte. 

Brusc, unul dintre tiranozauri ţâşni dintre copacii 
din faţă. Animalul stătea acolo, mârâind, blocând 
drumul. 

— Doamne, spuse Dodgson, călcând frânele. 
Maşina alunecă pe pista noroioasă şi se opri. 

Tiranozaurul se aplecă spre ei, mugind. 

— Întoarce! ţipă King. Întoarce! 

Dar Dodgson nu întoarse. Porni în marşarier. 
Conducea repede, deşi drumul era îngust. 

— Ai înnebunit! spuse King. Ai să ne omori! 

Dodgson ridică mâna şi-l pocni pe King peste 
figură. 

— Taci dracului! strigă el. Avea nevoie de toată 
atenţia ca să manevreze maşina înapoi, pe cărarea 
întortocheată. Oricât de repede ar fi mers, era sigur 
că tiranozaurul putea fi şi mai rapid. Nu aveau să 
reuşească. Se aflau într-un jeep nenorocit, cu un 
acoperiş nenorocit de pânză şi aveau să crape şi... 

— Nu! strigă King. 

Inapoia lor, Dodgson văzu al doilea tiranozaur 
aruncându-se spre ei. Privi înainte, văzu primul 
tiranozaur sărind spre ei. Erau prinşi în capcană. 

Cuprins de panică, răsuci volanul şi maşina sări de 
pe drum, izbindu-se cu spatele în desiş; simţi o 
izbitura puternică. Apoi, spatele maşinii se lăsă 
brusc şi-şi dădu seama că roţile din spate atârnau 
peste marginea unei ravine. Forţă frenetic motorul, 
dar roţile se rotiră în aer. 

Nu aveau nici o speranţă. Şi lent, maşina se lăsa pe 
spate, adâncindu-se în frunzişul atât de dens încât 
nu puteau vedea prin el. Dar erau peste buza 
prăpastiei. Alături de el, King smiorcăia. Auzi 
tiranozaurii mugind, foarte aproape acum. 

Dodgson deschise portiera şi sări. Străbătu 
frunzişul, lovi un trunchi de copac şi se rostogoli pe 
panta abruptă. Simti o durere ascuţită în frunte şi 

pentru o clipă, văzu stele verzi, înainte ca bezna să-l 
învăluie. Işi pierdu cunoştinţa. 

Hotărâre 


Stăteau în Explorer, pe vârful crestei care privea 
peste valea de est, acoperită de junglă. 

Ferestrele erau coborâte. Ascultară  mugetele 
tiranozaurilor pe când animalele forţau drumul prin 
tufăriş. 

— Au părăsit amândoi cuibul, spuse Thome. 

— Mada. Tipii aceia probabil că au luat ceva, oftă 
Malcolm. 

Tăcură o vreme, ascultând. 

Auziră un băzâit uşor, apoi Eddie apăru lângă ei, pe 
motocicletă. 

— M-am gândit că poate aveţi nevoie de ajutor. 
Vreţi sa coborâţi? 

Malcolm clătină din cap. 

— Nu, sub nici o formă nu. E prea periculos - nu 
ştim unde sunt. 

— De ce stătea Dodgson aşa nemişcat? întrebă 
Sarah Harding. Nu aşa se face cu prădătorii. Dacă te 
prind leii, faci o mulţime de zgomot, dai din mâini, 
arunci în ei cu ce găseşti la îndemână. Incerci să-i 
sperii. Oricum, nu stai. 

— Probabil că a citit revista care nu trebuia, spuse 
Malcolm, clătinând din cap. A existat o teorie care 
spunea că tiranozaurii n-ar putea vedea decât 
mişcarea. Un tip pe nume Roxton a făcut nişte 
mulaje ale cutiilor craniene de tiranozaur şi a ajuns 
la concluzia că tiranozaurii aveau creier de broască. 

Radioul bâzâi. Levine spuse: 

— Roxton e un idiot. Nu ştie destulă anatomie nici 
cât să facă sex cu nevastă-sa. Lucrarea lui a fost o 
glumă. 

— Ce lucrare? întrebă Thorne. 

Radioul băzâi din nou. 

— Roxton, spuse Levine, credea că tiranozaurii 
aveau sistemul vizual asemănător amfibienilor: ca o 
broască. O broască vede mişcarea, dar nu şi 
obiectele nemişcate. Dar e imposibil ca un prădător 
ca tiranozaurul să aibă un asemenea sistem vizual. 
Chiar imposibil. Pentru că apărarea cea mai 
obişnuită a unui animal este să rămână nemişcat. 
Căprioarele, dacă simt pericolul, îngheaţă. Un 
prădător trebuie să fie în stare s-o vadă oricum. Şi 
fireşte că şi tiranozaurul a putut. 

Prin radio, Levine pufăi cu dezgust. 

— Ca şi cealaltă teorie idioată a lui Grant de acum 
câţiva ani, cum că tiranozaurii puteau să fie ameţiţi 
de furtunile tropicale pentru că nu erau adaptaţi la 
climatul umed. E la fel de absurd. Cretacicul nu era 
deosebit de uscat. Şi oricum, tiranozaurii au fost 
animale ale Americii de Nord - au fost găsiţi numai 
în Statele Unite şi Canada. Tiranozaurii trăiau pe 
ţărmul unei mări interioare, la est de Munţii 
Stâncoşi. Pe pantele montane sunt o mulţime de 
furtuni electrice. Sunt convins că tiranozaurii au 
văzut o mulţime de ploi şi au evoluat în aşa fel încât 
să se poată descurca. 

— Ar fi deci vreun motiv ca un tiranozaur să nu 
atace pe cineva? întrebă Malcolm. 

— Da, fireşte. Cel mai evident, spuse Levine. 

— Care? 

— Dacă nu-i e foame. Dacă tocmai a mâncat un alt 
animal. Orice creatură mai mare ca o capră i-ar 
potoli foamea preţ de câteva ore. Nu, nu. 
Tiranozaurul vede bine, fie obiectul aflat în mişcare, 
fie nemişcat... 


345 


Micheal Crichton - Lumea pierdută 


Ascultară răgetele venind din valea de dedesubt. 
Văzură zbuciumul tufărişului la o jumătate de milă 
către nord. Alte mugete. Cei doi dinozauri păreau 
să-şi răspundă unul altuia. 

— Ce-avem la noi? întrebă Sarah Harding. 

— Trei Lindstradt-uri. Pline, zise Thorne. 

— Bine, spuse ea. Să mergem. Radioul pocni. 

— Nu-s acolo, interveni Levine, dar v-aş sfătui să 
aşteptaţi. 

— La naiba cu aşteptatul, se răsti Malcolm. Sarah 
are dreptate. Hai jos, să vedem ce-o să fie. 

— Înmormântarea voastră, spuse Levine. 


Arby se întoarse la monitor, ştergându-şi bărbia. 
Încă părea verde la fată. 

— Ce-au de gând? 

— Doctor Malcolm şi ceilalţi merg la cuib. 

— Glumeşti? întrebă el, alarmat. 

— Nu te îngrijora, zise Kelly. Sarah se descurcă. 

— Aşa speri tu, spuse Arby. 

Cuib 


Parcară Explorer-ul chiar dincolo de luminiş. Eddie 
se dădu jos de pe motocicletă, o sprijini de trunchiul 
unui copac şi aşteptă, în vreme ce ceilalţi coborâră 
din Explorer. 

Sarah Harding simţi mirosul familiar de carne 
putredă şi excremente care marca întotdeauna 
cuibul unui carnivor. În dogoarea amiezii, mirosul îi 
producea o uşoară greață. 

Muşte băzâiau prin aer. Harding luă una dintre 
puşti şi şi-o aruncă pe umăr. Privi către cei trei 
bărbaţi. Cu toţii stăteau nemişcaţi, încordaţi. Figura 
lui Malcolm era palidă, mai ales în jurul buzelor. Îi 
amintea de vremea când Coffmann, bătrânul ei 
profesor, o vizitase în Africa. Coffmann - genul de 
individ care, asemenea lui Hemingway, rezista mult 
la băutură - avea o mulţime de afaceri acasă şi 
îndruga o mulţime de poveşti despre aventurile lui 
cu urangutanii din Sumatra sau cu lemurienii din 
Madagascar. Aşa că l-a luat cu ea la un loc de pradă 
din savană, unde bătrânul a leşinat pe loc. Cântărea 
mai mult de două sute de livre şi a trebuit să-l târâie 
de guler, cu leii împrejur, mârâind către ea. Fusese 
o lecţie bună pentru ea. 

Acum se apropie de cei trei bărbaţi şi şopti: 

— Dacă aveţi vreo reţinere, nu mergeţi. Aşteptaţi 
aici. Nu vreau să-mi fac griji din pricina voastră. Mă 
descurc şi singură. 

Porni. 

— Eşti sigură... 

— Da. Acum faceţi linişte. 


347 


Micheal Crichton - Lumea pierdută 


Se îndreptă direct către luminiş. Malcolm şi ceilalţi 
se grăbiră s-o ajungă din urmă. Ea dădu la o parte 
frunzele de palmier şi păşi în câmp deschis. 
Tiranozaurii plecaseră şi conul de pământ era 
părăsit. Către dreapta, văzu un pantof cu o bucata 
de came atârnând de ciorapul sfişiat. Atât mai 
rămăsese din Baselton. 

Din cuib, auzi un schelălăit ascuţit. Harding se 
căţără peste valul de pământ, cu Malcolm, în urmă, 
chinuindu-se să se ţină după ea. Văzu acolo doi pui 
de tiranozaur, mieunând. În apropiere, se aflau trei 
ouă mari. Urme grele de labe se întretăiau de jur 
împrejur, în noroi. 

— Au luat un ou, spuse Malcolm. La naiba! 

— Vrei ca nimic să nu strice micul tău ecosistem? 

Malcolm zâmbi chinuit. 

— Mda. Speram. 

— Păcat, zise ea şi păşi iute de-a lungul bordurii. 

Se aplecă, privind la puii de tiranozaur. Unul dintre 
ei plângea, cu gâtul tras între umeri. Dar al doilea se 
comporta foarte diferit. Nu mişcă atunci când se 
apropiară, ci rămase întins pe o parte, respirând cu 
greutate, cu ochi sticloşi. 

— Asta a fost rănit, constată ea. 

Levine stătea în foişor. Apăsă casca la ureche şi 
vorbi în microfonul de lângă obraz. 

— Am nevoie de o descriere, ceru el. 

— Sunt doi, spuse Thorne, cam de două picioare 
lungime, cântărind poate vreo patruzeci de livre. Au 
aproximativ mărimea unei păsări cazuar mici. Ochi 
mari. Bot scurt. Culoare maronie deschisă. Cu un 
inel în jurul gâtului... 

— Pot sta în picioare? 

— Ăă... dacă pot, n-o fac prea bine. Se cam zbat. 
Schelălăie întruna... 

— Atunci sunt nou-născuţi, zise Levine dând din 
cap. Probabil au câteva zile. N-au ieşit încă din cuib. 
Aş fi foarte precaut. 

— De ce? 

— Cu progenituri atât de tinere, spuse Levine, 
părinţii nu-i părăsesc prea mult timp. 

Harding se apropie de puiul rănit. Încă mieunând, 
puiul încercă să se târască spre ea, mişcându-şi 
trupul cu stângăcie. Un picior îi era îndoit sub un 
unghi ciudat. 

— Cred că e rănit la piciorul sting. 

Eddie se apropie, stând alături să vadă. 

— E rupt? 

— Mda, probabil, dar... 

— Hei, făcu Eddie. 

Puiul se întinse înainte şi se prinse cu fălcile de 
cizma lui. Eddie trase piciorul, târând puiul care se 
ţinea bine. 

— Hei! Dă drumul! 

Eddie ridică piciorul, îl scutură înainte şi înapoi, dar 
puiul refuza să se desprindă. 

Mai trase o dată, apoi renunţă. Acum puiul zăcea 
pe sol, respirând slab, dar încă strângând în dinţi 
cizma lui Eddie. 

— Măi să fie, spuse Eddie. g 

— Agresiv micuțul, nu? făcu Sarah. Incă de la 
naştere... 

Eddie privi în jos către fălcile cu dinți mici, ascuțiți. 
Nu penetraseră pielea. Puiul se ținea ferm. Cu patul 
puştii îl lovi în cap de câteva ori. Fară efect. Puiul 
zăcea pe sol, respirând greu. Ochii lui mari clipeau 

încet când privea către Eddie, fără să slăbească însă 
strânsoarea. 

Auziră răgetele depărtate ale părinţilor, undeva 
către nord. 

— Hai să plecăm de-aici, zise Malcolm. Am văzut 
ce-am avut de văzut. Trebuie să găsim locul în 
care-a plecat Dodgson. 

— Cred că am văzut nişte urme mai sus, pe potecă, 
spuse Thorne. Poate că au plecat într-acolo. 

— Ar fi bine să aruncăm o privire. 

Porniră cu toţii către maşină. 

— Staţi puţin, făcu Eddie, privind în jos către picior. 
Ce mă fac cu puiul asta? 

— Împuşcă-l, aruncă Malcolm peste umăr. 

— Adică să-l ucid? 

— Are un picior rupt, Eddie, spuse Sarah. Oricum o 
să moară. 

— Da, dar... 

— Ne întoarcem la potecă, Eddie, strigă Thome. Şi 
dacă nu-l găsim pe Dodgson, o luăm pe creastă 
către laborator. Apoi ne întoarcem la trailer. 

— Bine, Doc. Vă urmez îndeaproape. 

Eddie ridică arma, o întoarse în mâini. 

— Fă-o acum, spuse Sarah, urcând în Explorer. 
Doar nu vrei să fii aici când or să se întoarcă Mămica 
şi Tăticul... 

Ruina jucătorului de noroc 


Conducând pe potecă în sus, Malcolm privea 
monitorul de pe bord, pe când imaginea trecea de la 
o cameră video la alta. II căuta pe Dodgson şi restul 
grupului lui. 

Prin radio, Levine întrebă: 

— Cât e de rău? 

— Au luat un ou, spuse Malcolm. Şi a trebuit să 
împuşcăm unul dintre pui. 

— Deci, două pierderi. Dintr-un total de şase 
naşteri, nu? 

— Aşa-i. 

— Cinstit să fiu, aş spune că nu-i mare nenorocire, 
zise Levine. Dacă-i opriţi să mai facă vreun rău. 

— Acum îi căutăm, spuse morocănos Malcolm. 

— Aşa a fost să fie, lan, îl consolă Harding. Ştii că 
nu te poţi aştepta să observi animalele, fără să 
schimbi chiar nimic. E o imposibilitate ştiinţifică. 

— Fireşte, acceptă Malcolm. Asta e singura mare 
descoperire ştiinţifică a secolului douăzeci. Nu poţi 
cerceta nimic fără să produci modificări. 

De la Galileo încoace, savanții adoptaseră ideea că 
ei erau observatori obiectivi ai lumii. 

Asta se vedea în fiecare aspect al 
comportamentului lor, chiar şi în felul în care îşi 
scriau lucrările ştiinţifice, spunând lucruri gen „Am 
observat că...” De parcă nimeni nu mai observase 
asta până la ei. Vreme de trei sute de ani, calitatea 
impersonală fusese semnul de marcă al ştiinţei. 

Ştiinţa era obiectivă, iar observatorul nu avea nici 
o influentă asupra rezultatelor pe care le descria. 
Această obiectivitate deosebea ştiinţa de umanism 

sau religie - domenii în care punctul de vedere al 
observatorului era integral, unde observatorul era 
definitiv amestecat în rezultatele observaţiei. 

Dar în secolul douăzeci, această diferenţă a 
dispărut. Obiectivitatea ştiinţifică a dispărut, chiar şi 
la nivelele cele mai fundamentale. Fizicienii ştiau 
acum că era imposibil să măsori chiar şi o singură 
particulă subatomică fără să o afectezi în totalitate. 
Dacă îţi îndrepţi instrumentul către o particulă ca 
să-i măsori poziţia, îi schimbi viteza. Dacă-i măsori 
viteza, îi schimbi poziţia. Adevărul de bază a devenit 
principiul nedeterminării al lui Heisenberg: orice 
studiezi, modifici în acelaşi timp. Până la urmă, a 
devenit limpede că toţi savanții erau actori într-o 
piesă universală care nu permitea cuiva să fie 
simplu spectator. 

— Ştiu că obiectivitatea este imposibilă, spuse 
Malcolm nerăbdător. Nu asta mă frământă. 

— Atunci ce te frământă? 

— Ruina  Jucătorului, zise Malcolm, privind 
monitorul. 


Ruina Jucătorului era un fenomen statistic notoriu 
şi mult dezbătut, care avea consecinţe majore atât 
pentru evoluţie, cât şi pentru viaţa de zi cu zi. 

— Să spunem că eşti jucător de noroc, spuse el. Și 
joci „cap sau pajură”. De fiecare dată când moneda 
cade „cap”, câştigi un dolar. De fiecare dată când 
cade „pajură”, pierzi un dolar. 

— Bine... 

— Ce se întâmplă după mai mult timp? 

Harding ridică din umeri. 

— Şansele să capeţi una sau alta dintre poziţiile 
monedei sunt egale. Deci poţi să pierzi sau să 
câştigi. Dar până la urmă, ajungi la zero. 

— Din nefericire, nu-i aşa, spuse Malcolm. Dacă joci 
destul de mult, ajungi să pierzi - jucătorul se 
ruinează întotdeauna. De aceea mai există 
cazinouri. Întrebarea este ce se petrece în timp? Ce 
se petrece în perioada de dinainte de ruina finală a 
jucătorului? 

— Bine, spuse ea. Ce se întâmplă? 

— Dacă urmăreşti graficul norocului jucătorului în 
timp, ai să descoperi că acesta câştigă o perioada, 
apoi pierde o altă perioadă. Cu alte cuvinte, totul în 
lumea asta merge în etape. E un fenomen real şi-l 
vezi peste tot: în vreme, în curgerea apelor, în 
baseball, în ritmul cardiac, la bursa de mărfuri. O 
dată ce lucrurile merg prost, au tendinţa de a 
continua în felul ăsta. După vorba din bătrâni, o 
nenorocire nu vine niciodată singura. Teoria 
complexităţii ne spune că înţelepciunea din bătrâni 
are dreptate. Lucrurile rele se aglomerează. Toate 
se duc de râpă laolaltă. Asta-i lumea reală. 

— Ce vrei să spui? Că acum o să se ducă totul de 
râpă? 

— S-ar putea, mulţumită lui Dodgson, conchise 
Malcolm, încruntându-se spre monitor. Ce s-a 
întâmplat oare cu ticăloşii ăia? 

King 

Se auzea un bâzâit slab, ca de albină depărtată. 
Howard King abia îşi dădea seama de asta, pe când 
îşi revenea din leşin. Deschise ochii şi zări parbrizul 
maşinii şi ramurile copacilor, dincolo de acesta. 

Bâzâitul se auzea acum mai tare. 

King nu ştia unde se află. Nu-şi putea aminti cum 
ajunsese acolo, ce se întâmplase. 

Simţea durere în umeri şi în şolduri. Fruntea îi 
zvâcnea. Încercă să-şi aducă aminte, dar durerea îl 
distrăgea, îl împiedica să gândească limpede. 
Ultimul lucru pe care şi-l amintea era tiranozaurul 
din faţa lui, pe potecă. Era ultimul lucru. Apoi 
Dodgson privise în urmă şi... 

King întoarse capul şi ţipă din pricina durerii 
bruşte, tăioase, care-i străbătu gâtul până în ţeastă. 
Închise ochii, clipind strâns. Apoi îi deschise din nou. 

Dodgson nu era în maşină. Portiera şoferului era 
larg deschisă. Cheile mai erau încă în contact. 

Dodgson plecase. 

Pe porţiunea de sus a volanului se zărea o şuviţă 
de sânge. Cutia neagră zăcea pe podea, lângă 
schimbătorul de viteze. Uşa deschisă de pe partea 
şoferului scârţâi uşor şi se clătină. 

De undeva, din depărtare, King auzi din nou 
bâzâitul, ca o albină uriaşă. Era un sunet mecanic, 
acum îşi dădea seama. Ceva mecanic. 

Asta îl făcu să se gândească la barcă. Oare cât o să 
mai aştepte barca pe râu? Cât era ceasul? Privi 
cadranul. Cristalul era spart, limbile oprite la 1:54. 

Auzi din nou bâăzâitul. Se apropia. 

Cu un efort, King se târî pe scaun către bord. 
Împunsături de durere îi străbătură coloana, dar 
cedară repede. Trase puternic aer în piept. 

Sunt bine, gândi el. Cel puţin, mai sunt încă aici. 

King privi portiera deschisă, bătută de soare. 
Soarele se afla încă sus. Trebuia să fie încă amiază. 
La cât pleca barca? La patru? Nu-şi mai putea 
aminti. Dar era sigur că pescarii aceia spanioli nu 
aveau să rămână prea mult timp pe-aici, după ce 
pornea sa se întunece. 

Aveau să părăsească insula. 

Şi Howard King voia să fie pe barcă atunci când 
aceasta urma să plece. Era singura lui dorinţă. 
Încruntându-se, se ridică şi alunecă dureros către 
locul şoferului. Se aşeză, trase cu putere aer în piept 
şi se aplecă să privească prin portiera deschisă. 

Maşina atârna deasupra unui hău, susţinută de 
copaci. Văzu o pantă abruptă care ducea în adânc. 
Sub coroanele arborilor era întuneric. Se simţi 
ameţit privind în jos. Solul trebuia să fie la vreo 
douăzeci, treizeci de picioare dedesubt. Văzu ferigi 
răvăşite şi câţiva bolovani. Se răsuci să observe mai 
mult. 

Atunci îl zări. 

Dodgson zăcea pe spate, cu capul în jos, pe pantă. 
Trupul îi era boţit, cu membrele aruncate în poziţii 
stângace. Nu mişca. King nu putea distinge foarte 
bine prin frunzişul des, dar Dodgson părea mort. 

Bâzâitul deveni brusc foarte puternic, întărindu-se 
rapid şi King privi înainte, descoperind, prin frunzişul 
care acoperea parbrizul, o maşină care se apropia, 
la nici zece iarzi distanţă. O maşină! 

Apoi, maşina dispăru. După sunet, gândi el, părea 
o maşină electrică. Deci, trebuia să fie Malcolm. 

Howard King era oarecum încurajat la gândul că 
mai erau şi alţii pe insulă. Simţi forţe proaspete, în 
ciuda durerii din trup. Intinse mâna şi răsuci cheia în 
contact. Motorul pomi să toarcă. 

Băgă maşina în viteză şi apăsă uşor pe acceleraţie. 

Roţile din spate se învărtiră. Schimbă tracţiunea pe 
faţa. De îndată, jeepul se trase înainte, 
strecurându-se printre crengi. O clipa mai târziu, era 
pe drum. 

Işi amintea acum drumul. Către dreapta, ducea la 
cuibul tiranozaurilor. Maşina lui Malcolm plecase 
spre stânga. 

King făcu la stânga şi pomi pe potecă. Încercă să-şi 
aducă aminte cum să se întoarcă spre râu, înapoi la 
barcă. Işi aminti vag că era o încrucişare în Y pe 
vârful dealului. Trebuia să ajungă la încrucişarea 
aceea, hotări el, să coboare şi să plece de pe insula 
asta blestemată. 

Era singurul lui ţel. 

Să plece de pe insula asta, înainte să fie prea 
târziu. 

Veşti proaste 


Explorer-ul ajunse pe vârful dealului şi Thorne 
conduse maşina pe drumul de pe creastă. 

Drumul avea serpentine tăiate în piatră. În multe 
locuri, era foarte abrupt, însă aveau posibilitatea de 
a vedea peste întreaga insulă. Până la urmă, 
ajunseră într-un loc din care puteau observa 
întreaga vale. Zăriră foişorul către stânga şi, mai 
aproape, luminişul cu cele două caravane. Către 
dreapta era complexul de laboratoare şi, dincolo de 
el, complexul lucrătorilor. 

— Nu-l văd nicăieri pe Dodgson, spuse Malcolm cu 
un aer nefericit. Unde să fi plecat? 

Thorne apăsă butonul radio. 

— Arby? 

— Da, Doc. 

— Îi vezi? 

— Nu, dar..., ezită el. 

— Ce? 

— N-aţi vrea să veniţi până aici? E destul de ciudat. 

— Ce s-a întâmplat? întrebă Thorne. 

— Eddie, spuse Arby. Tocmai s-a întors. Şi a adus 
puiul cu el! 

Malcolm se aplecă în. faţă. 

— Ce-a făcut??? 

A CINCEA CONFIGURAȚIE 


„La marginea haosului, se petrec fenomene 
neaşteptate. Riscul supravieţuirii este sever.” 
IAN MALCOLM 

Pui 


În caravană, erau adunaţi cu toţii în jurul mesei pe 
care puiul de Tyrannosaurus rex zăcea inconştient, 
pe o tăblie de oţel, cu ochii lui mari închişi, cu botul 
acoperit de ovalul de plastic translucid al măştii de 
oxigen. Masca aproape că se potrivea peste botul 
turtit al puiului. Oxigenul şuiera încet. 

— Nu l-am putut lăsa, se scuză Eddie. Şi m-am 
gândit că-i putem drege piciorul... 

— Dar, Eddie..., începu Malcolm, clătinând din cap. 

— Aşa că l-am injectat cu morfină din trusa de 
prim-ajutor şi l-am adus aici. Vezi? Masca de oxigen 
i se potriveşte. 

— Eddie, spuse Malcolm, asta a fost o greşeală! 

— De ce? Se simte bine. O să-l oblojim şi-o să-l duc 
înapoi. 

— Dar interferezi cu sistemul, spuse Malcolm. 

Radioul băzâi. 

— Ar fi teribil de neânţelept, interveni Levine prin 
radio. Teribil! 

— Mulţumesc, Richard, spuse Thorne. 

— Mă opun categoric să se aducă vreun animal la 
caravană! 

— E prea târziu acum, faptul e consumat, observă 
Sarah Harding. 

Porni să dea ocol puiului şi să prindă senzori 
cardiaci de pieptul animalului; îi auziră bătăile inimii. 
Erau foarte iuți, cu un ritm de peste o sută cincizeci 
de bătăi pe minut. 

— Câtă morfină i-ai dat? 

— Păi, spuse Eddie, eu... ştiţi... O seringă întreagă. 

— Adică? Zece centimetri cubi? 

— Cred. Poate douăzeci. 

Malcolm privi către Harding. 

— Cât avem până se termină? 

— N-am nici o idee, ridică ea din umeri. Am sedat 
lei şi şacali pe teren, când îi marcam. Cu animalele 
astea poţi să faci o oarecare corelaţie între doză şi 
greutate. Dar la pui nu poţi prevedea. Poate câteva 
minute, poate câteva ore... Şi habar n-am despre 
puii de tiranozaur. În principiu, e în funcţie de 
metabolism şi ăsta pare rapid, ca la păsări. Inima 
pompează foarte repede. Nu pot să spun decât că 
trebuie să-l scoatem de aici cât mai iute. 

Harding luă o sondă sonar şi o ţinu lângă piciorul 
puiului. Privi peste umăr la monitor. 

Kelly şi Arby îi blocau vederea. 

— Va rog, faceţi puţin loc şi pentru noi, le ceru ea 
şi copiii se îndepărtară. Nu avem prea mult timp. Vă 
rog! Când se dădură la o parte, Sarah văzu 
contururile verzi-albe ale oaselor. Surprinzător de 
asemănătoare cu ale unei păsări. Ca un vultur sau o 
barză. Mişcă sonda. 

— Bine... acolo-s metatarsienele... aici sunt tibia şi 
fibula, cele două oase ale gambei... 

— De ce au oasele umbre diferite? întrebă Arby. 

Picioarele aveau unele secţiuni albe mai dense, cu 
contururi verzi-palide. 

— Pentru că e pui, spuse Harding. Picioarele îi sunt 
aproape cartilaginoase, cu foarte puţin os calcifiat. 
Cred că puiul ăsta nu prea putea sa meargă, cel 
puţin nu foarte bine. Uite. Priveşte rotula... Se vede 
circulaţia din capsula articulară... 

— De unde ştii atâta anatomie? întrebă Kelly. 

— A trebuit s-o învăţ. Am petrecut o mulţime de 
timp cercetând oasele rămase după prădători, 

spuse ea. Examinând bucăţile de os rămase, îmi 
imaginam ce animal fusese mâncat. Ca să faci asta, 
trebuie să cunoşti foarte bine anatomia comparată. 
Mişcă sonda de-a lungul piciorului. lar tatăl meu era 
veterinar... 

Malcolm ridică brusc privirea. 

— Tatăl tău era veterinar? 

— Da. La Gradina Zoologică din San Diego. Era 
specialist în păsări. Dar nu înţeleg... Poţi să măreşti 
imaginea asta? 

Arby răsuci un buton. Imaginea se dublă. 

— Aha. Bine. Perfect, Uite, o vezi? 

— Nu. 

— E la jumătatea fibulei. Vezi? O linie subţire 
neagră. Asta-i o fractură, chiar deasupra epifizei. 

— Liniuţa asta neagră de acolo? întrebă Arby. 

— Liniuţa asta neagră înseamnă moartea puiului 
nostru. Fibula n-o să se vindece drept, deci 
încheietura n-o să poată pivota când o să se ridice în 
picioare. Puiul n-o să poată fugi şi probabil nici 
măcar merge. O să fie olog şi o să-l prindă un 
prădător înainte să aibă câteva săptămâni. 

— Dar îl putem trata, spuse Eddie. 

— Bine, spuse Sarah. Ce folosim în loc de ghips? 

— Diesterază, spuse Eddie. Am adus un kilogram, 
în tuburi de câte o sută de centimetri cubi. Le-am 
luat să le folosesc în loc de clei. E o răşină polimer, 
se întăreşte ca oţelul. 

— Grozav, spuse Harding. Asta o să-l ucidă şi mai 
bine... 

— Chiar? 

— Puiul ăsta creşte, Eddie. În câteva săptămâni o 
să fie mult mai mare. Ne trebuie ceva rigid, dar 
biodegradabil, spuse ea. Ceva care să se 

deterioreze sau să se spargă în trei sau cinci 
săptămâni, când piciorul are să i se vindece. Există 
în bagaje aşa ceva? 

Eddie se încruntă. 

— Nu ştiu. 

— Nu avem prea mult timp, insistă Harding. 

— Doc? făcu Eddie. Asta-i ca întrebările alea 
faimoase de la testul dumitale. Cum faci un ghips 
pentru dinozauri, folosind doar agrafe şi superglue? 

— Ştiu, spuse Thorne. 

lronia situaţiei nu-i scăpase. Dăduse astfel de 
probleme studenţilor, vreme de treizeci de ani. 

Acum era pus el însuşi în faţa uneia. 

— Poate reuşim să degradăm răşina, spuse Eddie. 
S-o amestecăm cu ceva de felul zahărului. 

Thorne clătină din cap. 

— Grupurile hidroxi din zaharoză vor face răşina 
friabilă. Se întăreşte, dar se sparge ca sticla la prima 
mişcare. 

— Dar dacă o amestecăm cu pânză muiată în 
soluţie de zahăr? 

— Adică să laşi bacteriile să degradeze pânza? 

— Mda. 

— După care ghipsul se sparge? 

— Mda. 

Thorne ridică din umeri. 

— S-ar putea să meargă, spuse el. Dar fără să 
încercăm, nu putem şti cât o să reziste ghipsul. 
Poate câteva zile, poate câteva luni. 

— E prea mult, spuse Sarah. Animalul ăsta creşte 
rapid. Dacă creşterea este constrânsă, o să devină 
olog din pricina ghipsului. 

— Avem nevoie de o răşină organică care să 
formeze o legătură degradabilă, spuse Eddie. Un fel 
de gumă. 

— Gumă de mestecat? făcu Arby. Pentru că amo 
mulţime... 

— Nu, mă gândeam la altfel de gumă. Chimic 
vorbind, răşina diesteraza... 

— N-o să rezolvăm niciodată problema chimic, 
conchise Thome. Nu avem resurse. 

— Ce putem face? N-avem de ales decât... 

— Dar dacă facem ceva care se comportă diferit pe 
direcţii diferite? întrebă Arby. Puternic într-o direcţie 
şi slab în alta? 

— Nu poţi, zise Eddie. E o răşină omogenă. E 
acelaşi material, un clei care se întăreşte ca piatra 
când se usucă şi... 

— Nu, stai puţin, zise Thome, întorcându-se către 
băiat. Ce vrei să spui, Arby? 

— Păi, explică Arby, Sarah a spus că piciorul creşte. 
Asta înseamnă că o să devină mai lung, ceea ce nu 
contează pentru ghips, şi o să se îngroaşe, ceea ce 
contează, pentru că o să înceapă să strângă piciorul. 
Dar dacă îl faci slab în diametru... 

— Are dreptate, spuse Thome. O putem rezolva 
structural. 

— Cum? întrebă Eddie. 

— Îi construim o linie de fractura. Poate cu o folie 
de aluminiu. Avem câteva folii pentru bucătărie... 

— O să fie mult prea slab, se opuse Eddie. 

— Nu şi dacă o dublăm cu un strat de răşină. 
Thome se întoarse către Sarah. Putem face un ghips 
care este foarte rezistent la stresul vertical, dar slab 
la stresul lateral. E o problemă simplă de inginerie. 
Puiul poate merge cu ghipsul şi totul e bine câtă 


363 


Micheal Crichton - Lumea pierdută 


vreme forţele sunt verticale. Dar când piciorul 
creşte, va sparge linia de fractură şi ghipsul va 
cădea. 

— Da, spuse Arby, dând din cap. 

— E greu de realizat? întrebă ea. 

— Nu. Ar trebui să fie destul de uşor. Facem un 
înveliş de aluminiu şi îl tapetăm cu răşină. 

— Şi cu ce o să ţinem prins aluminiul câtă vreme îl 
tapetăm? întrebă Eddie. 

— Ce spuneţi de gumă de mestecat? insistă Arby. 

— Asta-i, spuse Thorne, zâmbind. 

În clipa aceea, puiul se foi, îşi strânse lăbuţele. 
Ridică capul, scăpă masca de oxigen şi scoase un 
scâncet slab şi gros. 

— Repede, exclamă Sarah, prinzându-l de cap. Mai 
multă morfină! _ 

Malcolm avea o seringă pregătită. Inţepă gâtul 
animalului. 

— Doar cinci centimetri cubi de data asta, ceru 
Sarah. 

— De ce să nu-i dăm mai mult? O să-l adoarmă mai 
mult timp. 

— E în stare de şoc după rănire, lan. L-ai putea 
ucide cu prea multă morfină. Ai să-i opreşti 
respiraţia. Probabil că şi glandele secretoare de 
adrenalină sunt forţate acum. 

— Asta dacă are glande secretoare de adrenalină, 
preciză Malcolm. Oare Tyrannosaurus rex are 
hormoni? Adevărul e că nu ştim nimic despre 
animalele astea. 

Radioul băzâi şi Levine spuse: 

— Vorbeşte pentru tine, lan. De fapt, bănuiesc c-o 
să descoperim că dinozaurii au hormoni. Există 
motive bune să-mi imaginez asta. De vreme ce-ai 

ajuns în nefericita situaţie de a lua puiul, ai putea 
lua şi câteva eprubete cu sânge. În timpul ăsta, Doc, 
vrei să ridici telefonul? 

Malcolm oftă. 

— Tipul ăsta începe să mă calce pe nervi! 


Thorne trecu în modulul de comunicaţii aflat în 
partea din fată a trailerului. Cererea lui Levine era 
ciudată; în caravană exista un sistem perfect de 
microfoane. Şi Levine ştia asta; doar el făcuse 
planurile. 

Thome ridica telefonul. 

— Da? 

— Doc, spuse Levine. Am să trec direct la subiect. 
A fost o greşeală să aduceţi puiul la caravană. O să 
avem necazuri. 

— Ce fel de necazuri? 

— Nu ştiu, asta-i problema. Şi nu vreau să alarmez 
pe nimeni. Dar de ce nu aduci copiii la foişor o 
vreme? Şi de ce nu veniţi şi tu cu Eddie? 

— Adică îmi spui s-o şterg de-aici? Chiar crezi că e 
necesar? 

— Intr-un cuvânt, spuse Levine, da, aşa cred. 


Când morfina fu injectată, puiul scoase un oftat şi 
se întinse înapoi pe tăblia de metal. 

Sarah îi potrivi masca de oxigen pe figură. Privi 
înapoi către monitor, să verifice ritmul cardiac, dar 
din nou Arby şi Kelly îi stăteau în cale. 

— Copii, vă rog... 

Thome păşi înainte, bătând din palme. 

— Gata, copii! Excursie! Hai să mergem. 

— Acum? făcu Arby. Dar vrem să vedem puiul... 

— Nu, nu, spuse Thome. Doctorul Malcolm şi 
doctorul Harding au nevoie de spaţiu să lucreze. A 
venit timpul să mergem la foişor. Putem privi 
dinozaurii şi de acolo, pentru restul după-amiezii. 

— Dar, Doc... 

— Nimic. Aici suntem în plus, deci plecăm, spuse 
Thorne. Eddie, vii şi tu. Să-i lăsăm pe porumbeii 
ăştia să-şi facă treaba. 

În câteva clipe, plecară. Uşa caravanei se închise 
înapoia lor. Sarah Harding auzi băzâitul uşor al 
Explorer-ului care se îndepărta. Aplecându-se peste 
pui, potrivindu-i masca de oxigen, spuse: 

— Porumbei? 

Malcolm ridică din umeri. 

— Levine... 

— Ce avea Levine în minte? Să-i alunge pe toţi de 
aici? 

— Probabil. 

— Ştie ceva ce noi nu ştim? Malcolm râse. 

— Sunt sigur ca aşa crede. 

— Atunci, hai să-i dăm drumul, spuse ea. Vreau să 
terminam repede şi să ducem puiul ăsta înapoi, 
acasă. 

Foişorul 


Soarele dispăruse dincolo de norii coborâţi, până 
ajunseră ei la foişor. Întreaga vale era scăldată 
într-o lumină blinda,  roşiatică; Eddie parcă 
Explorer-ul sub eşafodajul de aluminiu şi urcară cu 
toţii în adăpostul mic de deasupra. Levine era acolo, 
cu binocilul la ochi. Nu părea bucuros să-i vadă. 

— Nu vă mai foiţi atâta, le ceru el nervos. 

Din adăpost, aveau o vedere magnifică peste vale. 
Undeva, către nord, se auzi un tunet. Aerul se răcea 
şi părea că se încarcă electric. 

— O să fie furtună? întrebă Kelly. 

— Aşa s-ar zice, răspunse Thorne. 

Arby privi cu îndoială către acoperişul de metal al 
adăpostului. 

— Cât o să mai stăm aici? 

— O vreme, spuse Thorne. E singura noastră zi aici. 
Elicopterele ne vor lua mâine dimineaţă. M-am 
gândit că voi, copii, meritaţi să mai vedeţi o dată 
dinozaurii pe teren. 

Arby se uită chiorâş la el. 

— Ăsta să fie motivul real? 

— Eu ştiu, rosti Kelly pe un ton înţelegător. 

— Chiar? Ce? 

— Doctoral Malcolm vrea să rămână singur cu 
Sarah, prostule. 

— De ce? 

— Sunt prieteni vechi, îl lămuri Kelly. 

— Şi ce? Noi doar ne uitam. 

— Nu, spuse Kelly. Vreau să spun că sunt vechi 
prieteni. 

— Ştiu ce vrei să spui, făcu Arby. Nu sunt prost. 

— Terminati, interveni Levine, privind prin binoclu. 
Pierdeţi partea interesantă. 

— Care anume? 

—  Triceratopşii aceia, jos, la râu. Ceva îi 
deranjează... 

Turma de triceratopşi se adăpase liniştită la râu, 
dar acum pornise să facă gălăgie. 

Pentru nişte animale atât de mari, sunetele lor 
erau nepotrivit de ascuţite: păreau mai mult nişte 
schelălăituri de câini. 

Arby se întoarse să privească. 

— E ceva în copaci, spuse el, dincolo de râu. 

Se ghicea mişcare sub copacii umbriţi. 

Turma se deplasă şi pomi să dea cu spatele, până 
ce formară un soi de rozetă, toţi cu coamele lor 
curbate îndreptate în afară, împotriva amenințării 
nevăzute. Singurul pui stătea în centru, scheunând 
de frică. Unul dintre animale, probabil mama, se 
întoarse şi-l linse. 

După asta, puiul tăcu. 

— li văd, spuse Kelly privind către copaci. Sunt 
raptori. Acolo! 

Turma de triceratopşi dădu piept cu raptorii, adulţii 
lătrând şi clătinându-şi coamele ascuţite în sus şi-n 
jos. Creară un soi de barieră de ţepi mişcători. Se 
vedea clar coordonarea grupului în apărarea fată de 
prădători. 

Levine zâmbea fericit. 

— Nu au existat niciodată dovezi pentru asta, 
spuse el, brusc înveselit. De fapt, cei mai mulţi 
paleontologi nici nu cred ca s-a întâmplat. 

— Ce să se întâmple? întrebă Arby. 

— Acest fel de comportament de apărare de grup. 
Mai ales la triceratopşi - seamănă puţin cu rinocerii, 

aşa că au presupus că ar fi singuratici, asemenea 
lor. Dar acum vedem... Ah. Da... 

Din spatele copacilor, un singur velociraptor apăru. 
Se mişca iute pe picioarele din spate, balansându-şi 
coada ţeapănă. 

Turma de triceratopşi latră zgomotos la apariţia 
raptorului. Ceilalţi raptori rămăseseră ascunşi după 
copaci. Velociraptorul singuratic făcu un semicerc în 
jurul turmei, intrând în apă din partea îndepărtată. O 
traversă, înotând cu uşurinţă, şi ieşi pe malul 
celălalt. Era acum la cincizeci de iarzi în amonte faţă 
de turma lătrătoare, care se răsuci să interpună un 
front unit. Toată atenţia lor era aţintită asupra 
velociraptorului singuratic. 

Încet, ceilalţi raptori începură să iasă din 
ascunzişuri. Mergeau aplecaţi, cu trupurile ascunse 
de iarba înaltă. 

— Măi să fie, făcu Arby. Vânează! 

— În haită, spuse Levine, dând din cap. 

Luă o bucată de învelitoare de bomboană de pe 
podeaua adăpostului şi o aruncă, privind-o cum 
flutură în vânt. 

— Haita e în direcţia vântului, aşa că triceratopşii 
nu o pot simţi. 

Ridică din nou binoclul la ochi. 

— Cred, spuse el, că o să vedem o vânătoare 
încununată de succes. 

Priviră cum raptorii se apropiau de turmă. Şi brusc, 
fulgerul sfişie orizontul insulei, luminând puternic 
valea. Unul dintre raptorii care se furişau se ridică 
surprins. Capul i se văzu scurt deasupra ierbii. 

Imediat, turma se răsuci din nou, regrupându-se în 
faţa noii ameninţări. Toţi raptorii se opriră, ca şi cum 
ar fi regândit planul. 

— Ce s-a întâmplat? întrebă nedumerit Arby. De ce 
se opresc? 

— Au probleme. 

— De ce? 

— Uită-te la ei. Haita e încă dincolo de râu. Sunt 
prea departe ca să mai atace. 

— Adică renunţă? Deja? 

— Aşa se pare, spuse Levine. 

Unul câte unul, raptorii din iarbă ridicară capul, 
făcându-şi cunoscută poziţia. Pe măsură ce apăreau, 
triceratopşii lătrau tare. Raptorii păreau să ştie că 
situaţia era fără speranţă. Se retraseră spre copaci. 
Văzându-le retragerea, triceratopşii lătrară şi mai 
tare. 

Atunci, raptorul singur de la marginea apei atacă. 
Se mişcă incredibil de iute - uimitor chiar - sărind ca 
o maimuţă peste cei cincizeci de iarzi care-l 
despărţeau de turmă. Adulții nu avură timp să se 
regrupeze. Puiul era expus. Schelălăi de spaimă 
când văzu prădătorul apropiindu-se. 

Velociraptorul făcu un salt, ridicându-şi amândouă 
picioarele din spate. Fulgerul sfişie din nou cerul şi 
la lumina lui orbitoare văzură ghearele curbate 
prăvălindu-se de sus. În ultima clipă, cel mai 
apropiat adult se întoarse, aruncându-şi capul cu 
coame mari şi creastă osoasă, şi lovi raptorul, 
trimiţându-l în noroiul de pe mal. Imediat, 
triceratopsul adult atacă, cu capul ridicat. Când 
ajunse lângă raptor, se opri brusc şi-şi lasă capul în 
jos, coborându-şi coamele către animalul căzut. Dar 
raptorul era iute; şuierând, sări în picioare şi 
coarnele triceratopsului sfişiară fără rost noroiul. 
Raptorul se răsuci într-o parte şi lovi adultul peste 
bot, însângerându-şi ghearele. Adultul mugi şi încă 

doi triceratopşi atacară, în vreme ce ceilalţi 
rămaseră înapoia puiului. Raptorul fugi împiedicat, 
pierzându-se în ierburi. 

— Măiculiţă, făcu Arby. A fost grozav! 

Turma 


King scoase un oftat greu de uşurare când ajunse 
la încrucişarea în Y a drumurilor şi conduse jeepul, 
către stânga, ajungând pe un drum larg, prăfos. Il 
recunoscu de îndată: era drumul de coastă care 
ducea la barcă. Când privi către stânga, văzu valea 
de est. Barca era încă acolo! Bine! Scoase un strigăt 
şi acceleră brusc, uşurat. Pe punte, putea să-i vadă 
pe pescarii spanioli privind către cer. In ciuda 
furtunii amenințătoare, nu păreau să se pregătească 
de plecare. Probabil că îl aşteptau pe Dodgson. 

Ei, gândi el, asta e bine. King avea să ajungă acolo 
în câteva minute. După ce-şi croise drum prin 
junglă, putea în sfirşit să vadă unde se află. Culmea 
era înaltă, urmând una dintre crestele vulcanice. 
Aproape că nu erau copaci acolo şi drumul se 
răsucea, oferind priveliştea întregii insule. Către est, 
putea privi în prăpastie şi la barca de la țărm. Către 
vest, putea vedea direct laboratorul şi cele două 
caravane ale lui Malcolm parcate la marginea 
luminişului. 

Nu aflaseră ce naiba căuta acolo Malcolm, gândi el. 
Nu mai conta acum. King voia s-o şteargă de pe 
insulă. Asta era singurul lucru care conta. Aproape 
că simţea puntea sub picioare. 

Poate că unul dintre pescari avea la el bere. O bere 
rece, În vreme ce coborau râul şi părăseau insula 
asta blestemată. Ar fi ciocnit şi cu Dodgson la aşa o 
ocazie. 

Poate, gândi el, o sa beau două beri. 

King ajunse la o curbă şi văzu o turmă de animale 
înghesuindu-se pe drum. Erau un fel de dinozauri 
verzi, cam de patru picioare înălţime, cu capete 
mari, rotunde şi cu un mănunchi de coarne mici. li 
aminteau de bivolii verzi de apă. Dar erau mulţi. 
Frână scurt; maşina scârţăi. 

Dinozaurii cei verzi priviră către maşină, dar nu se 
mişcară. Turma stătea acolo, leneşă, mulţumită. 
King aşteptă, bătând darabana cu degetele pe 
volan. Nu se întâmplă nimic, claxonă şi aprinse 
farurile. 

Animalele nu făceau decât să privească. 

Erau nişte creaturi caraghioase, cu creasta aceea 
umflată pe frunte şi corniţele dimprejur. 

Îl priveau cu ochii stupizi, ca de vacă. Băgă maşina 
în viteză şi înaintă lent, aşteptându-se să-şi facă 
dram printre animale. Nu se dădură la o parte. Până 
la urmă, scutul din faţă înghionti animalul cel mai 
apropiat, care mârâi, făcu doi paşi înapoi, aplecă 
capul şi lovi botul maşinii, puternic, cu un clinchet 
metalic. 

Doamne, gândi el. Ar putea găuri radiatorul dacă 
nu avea grijă. Opri din nou maşina şi aşteptă, cu 
motorul în relanti. Animalele se potoliră iarăşi. 

Câteva stăteau întinse pe drum. Nu putea trece 
peste ele. Privi către râu şi văzu barca, la mai puţin 
de un sfert de milă depărtare. Nu-şi dăduse seama 
că era atât de aproape. Observă că pescarii erau 
foarte ocupați pe punte. Se pregăteau să plece! 

La naiba cu aşteptatul, gândi el. Deschise uşa, ieşi 
din maşină, părăsind-o în mijlocul drumului. Imediat, 
animalele săriră în picioare şi cel mai apropiat îl 
atacă. Lăsase portiera deschisă; animalul se izbi de 
ea, închizând-o, zgâriind o urmă adâncă în metal. 

King se poticni peste marginea dealului ca să 
descopere că se afla pe vârful unei pante abrupte, 
de mai mult de o sută de picioare. N-avea cum s-o 
coboare, cel puţin nu pe acolo. Ceva mai departe, 
panta nu mai era atât de abruptă. Dar acum 
animalele îl atacau. Nu avea de ales. Fugi înapoi la 
maşină, chiar când un alt animal izbea în bara din 
spate, spărgând plasticul. 

Un al treilea atacă direct spatele maşinii. King se 
căţără pe cauciucul de rezervă, în vreme ce 
animalul se lovea de tampon. Şocul îl dărâmă şi 
King căzu la pământ, rostogolindu-se, în vreme ce 
dinozaurii pufăiau în jurul lui. Se ridică în picioare şi 
fugi de partea cealaltă a drumului, unde se afla o 
cornişă; se căţără pe ea, adâncindu-se în desiş. 

Animalele nu-l urmăriră. Asta nu-i folosea la nimic - 
acum se afla de partea de care nu avea nevoie a 
drumului! 

Trebuia să se întoarcă cumva de cealaltă parte. 

Se căţără pe vârful ridicăturii şi porni în jos, 
înjurând. Se hotărâse să meargă vreo sută de iarzi, 
până avea să treacă de animale, apoi să traverseze 
drumul. Dacă reuşea asta, putea ajunge la barcă. 

Aproape imediat, se văzu înconjurat de jungla 
deasă. Alunecă, se rostogoli pe panta udă, iar când 
se ridică în picioare, nu mai ştia în ce direcţie să 
meargă. Era pe fundul unei ravine, într-un loc unde 
palmierii erau înalţi de zece picioare şi foarte deşi. 
Nu putea vedea la mai mult de câţiva paşi în orice 
direcţie. Într-o clipă de panică, îşi dădu seama că nu 
ştia încotro s-o ia. Merse înainte printre frunzele 
ude, sperând să-şi recapete orientarea. 

Puştii încă mai priveau peste balustradă, către 
raptorii care se retrăgeau. Thome îl trase pe Levine 
deoparte şi întrebă încet: 

— De ce ai vrut să venim aici? 

— Doar din spirit de prevedere, răspunse Levine. 
Ca să aduci un pui la caravană e ca şi cum ai 
căuta-o cu luminarea. 

— Cum adică? 

Levine ridică din umeri. 

— Nu ştiu, tocmai asta-i. Dar, în general, părinţilor 
nu le place când li se iau puii. Şi puiul ăsta are nişte 
părinţi foarte mari. 

Din cealaltă parte a adăpostului, Arby strigă: 

— Uite! Uite! 

— Ce e? zise Levine. 

— Un om. 


Gâfiind, King ieşi din junglă şi intră pe câmpie. Cel 
puţin aici putea să vadă unde e! Se opri, asudat şi 
mânjit cu noroi, să-şi tragă răsuflarea. 

Era dezamăgit să descopere că nu se află în 
apropierea bărcii. De fapt, părea să fie de partea 
cealaltă a drumului. Avea în faţă o câmpie largă, 
ierboasă, cu un râu curgând prin centrul ei. Câmpia 
era în cea mai mare parte pustie, deşi se zăreau 
câţiva dinozauri mai jos, pe mal. Erau dintre aceia 
cu coame: triceratopşi. Şi păreau un pic agitaţi. 
Adulții mai mari clătinau din cap în sus şi-n jos, 
lătrând. 

Evident, avea de urmat râul până să ajungă la 
barcă. Dar trebuia să treacă cu grijă pe lângă 
triceratopşi. Băgă mâna în buzunar şi scoase o 
bomboană. O desfăcu din înveliş, privind către 
triceratopşi, dorindu-şi să-i vadă plecaţi. Cât timp ar 

fi durat până să ajungă la barcă? Asta era singura 
întrebare care-l chinuia.. Se hotărî să se mişte, cu 
toată prezenţa turmei, începu să păşească prin 
iarba înaltă. 

Atunci auzi clar un şuierat reptilian. Venea din 
iarbă, de undeva din stânga. Şi remarca un miros 
deosebit, putred. Se opri. Bomboana parcă nu mai 
avea gustul atât de bun. 

Apoi, din spate, auzi un plescăit. Venea dinspre 
râu. 

King se întoarse să privească. 


— E unul dintre tipii ăia din jeep, spuse Arby din 
foişor. Dar ce aşteaptă? 

Din punctul lor de observaţie, puteau distinge 
umbrele întunecate ale raptorilor mişcându-se prin 
iarba de pe malul celălalt. Acum, doi raptori 
înaintară, traversând apa. Apropiindu-se de om... 

— Au, nu, striga Arby. 


King văzu două şopârle închise la culoare, dungate, 
care traversau râul. Mergeau pe labele din spate, cu 
un fel de ţopăit. Trupurile li se reflectau în apa 
curgătoare. Pocneau din fălci şi şuierau ameninţător 
către King. 

El privi în amonte şi văzu o altă şopârlă traversând, 
apoi alta, în spatele ei. 

Celelalte animale erau deja în apă şi începuseră să 
înoate. 

Howard King se îndepărtă de râu, adâncindu-se în 
iarba înaltă. Apoi se întoarse şi fugi. Era în iarbă 
până la piept şi fugea tare, gâfiind, când, brusc, 
capul altei şopârle se ridică în faţa lui, şuierând şi 
mârâind. Coti, schimbă direcţia, dar şopârla cea mai 

apropiată făcu un salt. Sări atât de sus, încât i se 
văzu limpede tot trupul; văzu întregul animal 
zburând prin aer, cu picioarele din spate ridicate să 
sfişie. Zări ghearele curbate, ca nişte pumnale. 

King se întoarse din nou şi şopârlă ţipă când 
ateriză pe sol, înapoia lui şi se rostogoli în iarbă. 
King fugea. Era energizat de frică. Auzi în urmă 
mârâitul şopârlei. 

Fugi tare: mai avea douăzeci de iarzi de iarbă, apoi 
începea jungla. Văzu copaci - copaci mari. Se putea 
căţăra într-unui şi să încerce să scape. Către stânga, 
văzu o altă şopârlă sărind diagonal peste luminiş, 
către el. 

King nu-i zărea decât capul ridicat deasupra ierbii. 
Şopârlă părea să mişte incredibil de iute. 

Gândi: N-am să reuşesc. 

Dar încerca. 

Gâfiind, cu plămânii aprinşi, sprintă către copaci. 
Doar zece iarzi. Braţele pompau, picioarele 
împingeau. Răsuflarea i se transformă într-un găfiit. 
Atunci, ceva greu îl lovi din spate, forțându-l să 
cadă; simţi o durere sfişietoare pe spinare şi ştiu că 
erau gheare care-i săpau în came. Lovi greu 
pământul şi încercă să se rostogolească, dar 
animalul din spate se ţinea bine, nu-l lăsa să mişte. 
Era țintuit pe burtă, auzind cum animalul mârâie 
deasupra lui. Durerea din spate era teribilă, 
ameţitoare. 

Apoi simţi în ceafa răsuflarea caldă a animalului şi 
se îngrozi. Şi, brusc, un soi de delăsare, de 
somnolenţă adâncă şi binevenită puse stăpânire pe 
el. Totul deveni lent. Ca în vis, văzu crescând firele 
de iarbă din faţa lui. Le văzu cu o intensitate 
languroasă şi aproape că nu-i mai păsa de durerea 

din spate, nu-i mai păsa ca gâtul i se zbătea între 
fălcile fierbinți ale animalului. Parcă totul se 
întâmpla altcuiva. El se afla departe. Avu o clipă de 
surpriză când îşi simţi oasele gâtului pocnind tare... 
Apoi beznă. 
Nimic. 


— Nu privi, strigă Thorne, întorcându-l pe Arby de 
lângă balustradă. Îl trase pe băiat la piept, dar Arby 
îl împinse, nerăbdător să vadă ce se întâmplă. 
Thorne întinse atunci mâinile către Kelly, dar fata se 
îndepărtă şi ea, privind fix către câmpie. 

— Nu te uita, continua Thorne să repete, în neştire. 
Nu te uita... 

Copiii se uitau însă, în tăcere. 


Levine reglă binoclul pe pradă. Acum erau cinci 
raptori mârâind în jurul trupului bărbatului, sfişiind 
cu poftă carcasa. Pe când privea, unul dintre raptori 
aruncă craniul în sus, smulgând o bucată 
însângerată de cămaşă cu gulerul sfişiat. Un altul 
scutură în dinţi capul despărţit de trup al omului, 
înainte să-l arunce la pământ. Tunetul bubui, iar 
fulgerul sclipi la orizont. Se întuneca, şi Levine avea 
greutăţi să vadă exact ce se întâmplă. 

Dar era limpede că în faţa pradei, raptorii renunţau 
la orice organizare ierarhică din timpul vânătorii. 

Fiecare individ era pentru sine; raptorii frenetici 
săreau şi-şi aplecau capul să sfişie o bucată; se 
înghionteau şi se luptau în neştire. Un animal se 
ridică cu ceva maroniu în fălci. 

În timp ce mesteca de zor, căpătă o expresie 
ciudată. Apoi se îndepărtă de turmă şi ţinu obiectul 
maroniu între labele din faţă, grijuliu. În întunericul 

tot mai dens, lui Levine îi trebui ceva timp ca să-şi 
dea seama ce făcea: mânca o acadea. Şi părea să-i 
placă... 

Raptorul se întoarse şi-şi îngropa din nou nasul 
lung în trupul însângerat. De pe câmpie, alţi raptori 
veneau să se alăture festinului, pe jumătate fugind, 
pe jumătate mergând cu paşi mari. Mârâind furioşi, 
se aruncau asupra prăzii... 

Levine lăsă jos binoclul şi privi către cei doi copii. 
Calmi şi tăcuţi, urmăreau scena cu ochi mari. 

Dodgson 


Dodgson fu trezit de un ciripit zgomotos, ca 
sunetul a sute de păsărele. Părea să vină de peste 
tot, de jur împrejur, încet, îşi dădu seama că zăcea 
răsturnat pe spate, pe o pantă cu sol umed. 

Incercă să mişte, dar trupul îi era îndurerat şi greoi. 
Un fel de greutate îl presa peste picioare, stomac şi 
braţe; apăsarea de pe piept, mai ales, îi îngreuna 
respiraţia. Şi-i era somn, incredibil de somn. Nu voia 
nimic altceva decât să adoarmă din nou. 

Dodgson pomi să alunece iarăşi în inconştientă, 
dar ceva îl trase de mână. Ciupindu-l de degete, 
unul câte unul. Ca şi cum l-ar fi împins către trezie. 
Incet, încet, trăgându-l înapoi, în lumea reală. 

Dodgson deschise ochii. Alături de el stătea un 
dinozaur mic, verde. Acesta se aplecă şi-i strânse 
degetul între fălcile lui mici. Degetele îi sângerau; 
deja, bucățele de came îi fuseseră smulse. 

Işi trase mâna deoparte, surprins, şi brusc ciripitul 
se înteţi. Se întoarse şi văzu că era înconjurat de o 
mulţime de astfel de dinozauri; îi stăteau pe piept şi 
pe picioare. Erau de mărimea găinilor şi-l ciuguleau 
aidoma lor, pişcături iuți în stomac, coapse, pulpe... 

Revoltat, Dodgson sări în picioare, împrăştiind 
şopârlele, care ţopăiră, ciripind deranjate. Micile 
animale se îndepărtară câţiva paşi, apoi se opriră. 
Se întoarseră şi-l priviră, fără să arate vreun semn 
de teamă. Dimpotrivă, păreau să aştepte. 

Atunci îşi dădu el seama ce erau: 
procompsognathizi: Compi. 

Hoitari. 

Doamne, gândi el. Au crezut că sunt mort. 

Se dădu înapoi, aproape pierzându-şi echilibrul. 
Simţi durere şi un val de ameţeală. 

Animalele cele mici ciripiră, urmărindu-i fiecare 
mişcare. 

— Plecaţi, strigă el, fluturând din mână. Plecaţi! 

Nu-l părăsiră. Rămaseră acolo, aplecându-şi capul 
într-o parte, întrebător, şi aşteptară. 

El îşi plecă privirea şi se cercetă. Cămaşa şi 
pantalonii îi erau sfişiate în sute de locuri. Sângele 
apăruse din sute de răni mici. Simţi iarăşi un val de 
ameţeală şi-şi puse mâinile pe genunchi. Trase 
puternic aer în piept şi-şi privi sângele picurând pe 
pământ. 

Doamne, îşi spuse el, îngrozit. Trase din nou aer în 
piept. 

Când nu făcea nici o mişcare, animalele porneau să 
se apropie din nou. Se ridică în picioare şi ele bătură 
în retragere. Dar, o clipa mai târziu, începură din 
nou să se apropie. 

Unul se apropie mai tare. Dodgson îl lovi răutăcios 
cu piciorul, aruncând trupul mic prin aer. Animalul 
schelălăi speriat, dar ateriza ca o pisică, în picioare, 
fără să fie rănit. 

Ceilalţi rămaseră pe locurile lor. 

Aşteptând. 


Privi împrejur şi-şi dădu seama că se întuneca. Îşi 
consultă ceasul de la mână: 6:40. Mai erau doar 
câteva minute de lumină. Sub coroanele arborilor, 
se făcuse deja destul de întuneric. 

Trebuia să ajungă în siguranţă şi asta cât mai 
repede. Cercetă busola de pe brăţara ceasului şi se 
îndreptă către sud. Era destul de sigur că râul se 
afla către sud. 

Trebuia să se întoarcă la barcă. Acolo avea să se 
afle în siguranţă. 

Pe când începu să meargă, compii ciripiră şi îl 
urmară. Rămaseră la cinci sau zece paşi înapoia lui, 
făcând o mulţime de zgomot pe când săreau şi 
foşneau prin ierburi. Erau zeci, îşi dădu el seama. Se 
lăsa întunericul şi ochii lor luceau verzi. 

Trupul îi era tot numai durere. Fiecare pas îl 
chinuia. Echilibrul nu-i era prea bun. Pierdea sânge 
şi îi era foarte, foarte somn. N-avea să reuşească 
niciodată să parcurgă drumul până la râu. Nu se 
simţea în stare să meargă mai mult de o sută de 
iarzi. Căzu, alunecând peste o rădăcină. Se ridică 
încet, cu noroiul prins de hainele muiate în sânge. 

Privi peste umăr, la ochii verzi care-l urmau şi se 
forţă să înainteze. Mai putea merge puţin, gândi el. 
Atunci, chiar în faţă, văzu o lumină prin frunziş. Să fi 
fost barca? Se deplasă mai iute, auzind compii 
cârâind în spate. 

Se strecură prin frunziş şi văzu un mic adăpost, ca 
o gheretă sau o magazie din beton, cu acoperiş de 
tablă. Avea o fereastră pătrată şi lumina strălucea 
prin fereastră. Căzu din nou, se ridică în genunchi şi 
se târî restul drumului până la casă. Ajunse la uşă, 
trase de mâner şi deschise uşa. 

înăuntru, adăpostul era gol. Câteva ţevi ieşeau din 
podea. Cu câtva timp în urmă, fuseseră conectate la 
o maşinărie, dar acum angrenajul dispăruse; 
rămăseseră doar nişte pete ruginii, acolo unde 
instalaţia fusese fixată de podeaua de beton. 

Într-un colţ al încăperii se afla o lumină electrică. 
Era conectată la un temporizator, aşa încât se 
aprindea numai pe timp de noapte. Această lumină 
o văzuse el. Aveau electricitate pe insulă? Cum? 

Nu-i păsa. Se împletici în încăpere, închise bine uşa 
dinapoia lui şi se prăbuşi pe betonul gol. Prin 
fereastra murdară văzu compii de afară, ciocănind 
în sticlă, ţopăind supăraţi. Era în siguranţă, cel puţin 
pentru moment. 

Trebuia să continue, fireşte. Trebuia să scape 
cumva de pe insula asta blestemată. Dar nu acum, 
gândi el. 

Mai târziu. 

Avea să se gândească la asta mai târziu... 

Dodgson îşi lăsă obrazul pe podeaua udă, de 
beton, şi adormi. 

Caravană 


Sarah Harding aşeză folia de aluminiu în jurul 
piciorului rănit al puiului. Puiul era încă inconştient, 
respira cu uşurinţă, fără să se mişte. Trupul îi era 
relaxat. Oxigenul şuiera blând. 

Ea termină de înfăşurat folia într-un tub de şase 
inci lungime. Folosind o perie mică, începu să ungă 
răşina. 

— Câţi raptori sunt acolo? întrebă. Eu n-aş putea 
spune sigur; când i-am văzut, mi s-a părut că erau 
vreo nouă. 

— Cred că-s mai mulţi, spuse Malcolm. Cred că 
sunt unsprezece sau doisprezece. 

— Doisprezece? întrebă Sarah, mirată, ridicând 
privirile. Pe insuliţa asta? 

— Da. 

Răşina avea un miros înţepător, ca de clei. O 
întinse peste folia de aluminiu. 

— Ştii la ce mă gândesc, continuă ea. 

— Da, răspunse Malcolm. Că sunt prea mulţi. 

— Mult prea mulţi, lan, spuse ea, fără să se 
oprească din lucru. N-are sens. În Africa, prădătorii 
activi, precum leii, sunt foarte împrăştiaţi. Găseşti 
câte un leu la fiecare zece km pătraţi. Uneori chiar 
la cincisprezece km pătraţi. Atât poate suporta 
ecologia. Pe o insulă ca asta, n-ar trebui să găseşti 
mai mult de cinci raptori... Ţine puţin, te rog! 

— Înî. Dar nu uita, prada este uriaşă... Unele 
animale au douăzeci, treizeci de tone. 

— Factorul ăsta nu mă convinge, zise Sarah, dar de 
dragul discuţiei, hai să spunem că-i aşa. Am să 
dublez estimarea şi am să-ţi dau zece raptori pentru 

insulă. Dar mi-ai confirmat că sunt doisprezece. ŞI 
mai există şi alţi prădători mari. De pildă, 
tiranozaurii... 

— Da. Sunt. 

— Atunci, sunt prea mulţi, conchise ea, clătinând 
din cap. 

— Animalele sunt destul de dense aici, spuse 
Malcolm. _ 

— Nu destul de dense, replică ea. In general, 
studiile făcute pe prădători - fie tigrii din India, fie 
leii din Africa - par să arate toate că poţi suporta un 
prădător la fiecare două sute de animale. Asta 
înseamnă că, pentru a rezista douăzeci şi cinci de 
prădători aici, ai avea nevoie pe insulă de cel puţin 
cinci mii de animale. Ai aşa ceva? 

— Nu. 

— Câte animale crezi că sunt în total? 

El ridică din umeri. 

— Vreo două sute. Cinci sute, maximum. 

— Deci depăşim cu un ordin de mărime, lan. Ţine 
asta, mă duc să aduc lampa! 

Sarah trecu lampa cu gaz pe deasupra bandajului, 
pentru a întări răşina. Potrivi masca de oxigen peste 
botul puiului. 

— Insula nu poate suporta toţi prădătorii ăştia, 
continuă ea. Şi, cu toate astea, ei sunt aici. 

— Cum îţi explici? întrebă Malcolm. 

Ea clătina din cap. 

— Trebuie să existe o sursă de hrană despre care 
noi nu ştim. 

— Adică o sursă artificială? făcu el. Nu cred să fie 
vreuna. 

— Nu, spuse ea. Sursele artificiale de hrană 
îmblânzesc animalele. Şi animalele astea nu sunt 

îmblânzite. Singura posibilitate la care mă pot gândi 
este o rată de mortalitate diferențiată între 
animalele care constituie prada. Dacă ele cresc 
foarte repede sau mor devreme, asta ar putea fi o 
sursă de hrană mai mare decât ne-am aştepta. 

— Am observat, spuse Malcolm, că animalele cele 
mai mari par mici. Ca şi cum n-ar fi ajuns la 
maturitate... Poate că sunt ucise prea devreme. 

— Poate, acceptă ea. Dar dacă există o diferenţă 
de mortalitate destul de mare ca să susţină întreaga 
populaţie, ar trebui să vedem cadavre şi o mulţime 
de schelete de animale. Tu ai văzut aşa ceva? 

Malcolm scutură din cap. 

— Nu. De fapt, acum că ai spus-o, n-am văzut 
deloc schelete. 

— Nici eu, făcu ea şi îndepărtă flacăra. E ceva 
ciudat pe insula asta, lan. 

— Ştiu, spuse Malcolm. 

— Chiar? 

— Da, zise el. Am bănuit asta încă de la început. 


Tunetul bubuia. Din foişor, câmpia de dedesubt era 
întunecată şi tăcută, exceptând  mărâiturile 
îndepărtate ale raptorilor. 

— Poate că ar trebui să ne întoarcem, spuse Eddie 
neliniştit. 

— De ce? întrebă Levine. 

Trecuse la ochelari cu vedere de noapte, mulțumit 
de sine că se gândise să-i aducă. Prin ei, lumea era 
făcută din umbre verzi. Văzu limpede raptorii la 
locul prăzii, iarba înaltă, bătătorită şi însângerată de 
jur împrejur. Cadavrul fusese devorat de mult, deşi 
din când în când se auzea pocnetul oaselor pe care 
animalele încă le mai molfăiau. 

— Mă gândesc, spuse Eddie, că acum e noapte, am 
fi mai în siguranţă în trailer. 

— De ce? se interesă Levine. 

— Păi, e întărit, e puternic şi foarte sigur. Are tot ce 
ne trebuie. Cred că ar trebui să fim acolo. Adică, 
doar n-ai de gând să stai aici toată noaptea? 

— Nu, spuse Levine. Ce, mă crezi fanatic? 

Eddie mormăi ceva. 

— Dar hai să mai stăm puţin! rosti, rugător, Levine. 

Eddie se întoarse către Thome. 

— Doc? Ce spui? O să înceapă să plouă, în 
curând... 

— Incă puţin, decise Thome. După aceea, ne 
întoarcem împreună. 


— Pe insula asta există dinozauri de cinci ani, 
poate chiar mai de mult, spuse Malcolm, dar nici 
unul nu a apărut în altă parte. Şi, brusc, în ultimul 
an, cadavre de animale au apărut pe țărmurile 
Costa Ricăi ba, din câte spun rapoartele, şi pe 
insulele din Pacific. 

— Duse de curenţi? 

— Probabil. Dar întrebarea este de ce acum? De ce 
brusc, după cinci ani? Ceva s-a schimbat şi noi nu 
ştim... la stai puţin... 

Se îndepărtă de masă, aplecându-se peste consola 
computerului. Apoi se întoarse către ecran. 

— Ce faci? întrebă Sarah. 

— Arby ne-a cuplat la reţeaua cea veche, explică 
el, prin urmare mai avem încă la dispoziţie fişierele 
din anii optzeci. Mişcă mouse-ul peste ecran. Nu 
ne-am uitat la ele... 

Văzu meniul apărând, arătând fişiere de lucru şi de 
cercetare. Începu să răsfoiască prin ecranele de 
text. 

— Cu ani în urmă, au avut necazuri cu o boală, 
spuse Malcolm. Erau o mulţime de notițe despre 
asta, în laborator... 

— Ce fel de boală? 

— Nu ştiau. 

— În sălbăticie există unele boli cu acţiune lentă, 
spuse ea. Pot trece şi cinci sau zece ani până să iasă 
la iveală. Cauza: unii viruşi sau prioni. Ştii - 
fragmente de proteine... De exemplu, boala vacilor 
nebune. 

— Da, fu de acord Malcolm, dar bolile astea apar 
numai de la hrana contaminată. 

Se făcu linişte. 

— Ce crezi că le dădeau să mănânce pe vremea 
aceea? întrebă ea. Pentru că, dacă eu aş creşte pui 
de dinozaur, mi-aş pune întrebarea asta. Ce 
mănâncă? Lapte, bănuiesc, dar... 

— Lapte, da, confirmă Malcolm, citind de pe ecran. 
În primele şase săptămâni, lapte de capră. 

— Asta-i o alegere logică, spuse ea. Intotdeauna se 
foloseşte lapte de capră în grădinile zoologice, 
pentru că este hipoalergică. Dar mai târziu? 

— Dă-mi voie un minut, ceru Malcolm. 

Harding ţinea piciorul puiului în mână, aşteptând 
ca răşina să se întărească. 

Privi ghipsul, îl mirosi. Încă mirosea puternic. 

— Sper să fie bine, spuse ea. Uneori, dacă există 
un miros distinct, animalele nu-şi mai primesc puii 
înapoi. Dar poate c-o să dispară după ce se întăreşte 
amestecul. Cât timp a trecut? 

Malcolm aruncă o privire către ceasul de la mână. 

— Zece minute. Încă zece şi-o să fie gata. 

— Mi-ar plăcea să-l duc înapoi la cuib, spuse ea. 

Tunetul bubui. Priviră pe fereastră, la noaptea 
neagră de afară. 

— Probabil că e prea târziu ca să-l ducem înapoi în 
noaptea asta, spuse Malcolm, continuând să scrie la 
tastatură şi privind ecranul. 

— Deci... cu ce-i hrăneau? Bine. În perioada 1988- 
1989... ierbivorele căpătau un macerat de plante, cu 
program, de trei ori pe zi... iar carnivorele căpătau... 

Se opri. 

— Ce căpătau carnivorele? 

— Pare un extract de proteine animale... 

— Din ce? Sursa obişnuită este curcanul sau găina, 
cu adaos de antibiotice... 

— Sarah, spuse el. Foloseau extract de oaie! 

— Nu, exclamă ea. N-au făcut asta! 

— Ba da, au făcut-o. Furnizorul care le aducea 
proviziile, întrebuința drept materie primă oile. 

— Glumeşti, spuse ea. 

— Mi-e teamă că nu, oftă Malcolm. Acum, ia să văd 
dacă pot să găsesc... 

O alarmă uşoară sună în cabină. Pe panoul de 
perete de deasupra lui, o lumină roşie pomi să 
clipească. O clipă mai târziu, luminile exterioare de 
deasupra caravanei se aprinseră, scăldând luminişul 
ierbos cu o puternică lumină de halogen. 

— Ce-i asta? rosti întrebătoare Harding. 

— Senzorii - ceva i-a declanşat. 

Malcolm se îndepărtă de computer şi privi pe 
fereastră. Nu văzu decât iarba înalta şi copacii 
întunecaţi de la marginea junglei. Era linişte şi pace. 

Sarah, încă preocupată de soarta puiului, spuse: 

— Ce s-a întâmplat? 

— Nu ştiu. Nu văd nimic. 

— Dar ceva a declanşat senzorii! 
— Aşa cred. 

— Vântul? 

— Nu e vânt afară, spuse el. 


În foişor, Kelly strigă: 

— Hei, priviţi! 

Thome se întoarse. Din poziţia lor, se puteau uita 
către nord, spre creasta înaltă din spatele lor şi 
către cele două trailere de deasupra, din luminiş. 

Luminile exterioare ale caravanei se aprinseseră. 

Thome scoase radioul de la centură. 

— lan? Eşti acolo? 

Un pocnet de moment. 

— Sunt aici, Doc. 

— Ce s-a întâmplat? 

— Nu ştiu, răspunse Malcolm. Luminile de 
perimetru tocmai s-au aprins. Cred că s-au activat 
senzorii. Dar nu vedem nimic afară... 

— Aerul se răceşte repede acum, interveni Eddie. 
S-ar putea să fi fost curenţi de convecţie, 
închideţi-le. 

— lan? chemă din nou Thome. Totul e în regulă? 

— Da. Bine. Nu vă faceţi griji. 

— Întotdeauna am spus că am reglat sensibilitatea 
la un nivel prea înalt, comentă Eddie. Asta-i tot. 

Levine se încruntă şi nu spuse nimic. 


Sarah termină cu puiul, îl înfăşură într-o pătură şi-l 
legă grijulie de masă, cu benzi de pânză. Se întoarse 
şi rămase alături de Malcolm. Privi pe fereastră. 

— Ce crezi? 

Malcolm ridica din umeri. 

— Eddie spune că sistemul e prea sensibil. 

— Şi este? 

— Nu ştiu. N-a mai fost încercat. 

Scrută copacii de la marginea luminişului, căutând 
vreo mişcare. Apoi i se păru că aude un pufăit, 
aproape un mârâit. Şi parcă i se răspundea de 
undeva, din spatele lui. Merse să se uite în cealaltă 
parte a caravanei, la copacii de pe partea opusă. 

Malcolm şi Harding priviră afară, forţându-se să 
vadă ceva în noapte. Malcolm îşi tinu răsuflarea, 
încordat. După un timp, Harding oftă. 

— Nu văd nimic, lan. 

— Nu? Nici eu. 

— Trebuie să fi fost o alarmă falsă... 

Atunci simţi vibrația, un duduit profund de parcă 
pământul ar fi intrat în rezonanţă, ajungând la ei 
prin podeaua caravanei. Privi către Sarah. Ochii ei 
se lărgiseră. 

Malcolm ştia ce este. Vibraţia reveni, de astă dată 
fără nici un dubiu. 

Sarah privi pe fereastră. Şopti: 

— lan... Îî vad! 

Malcolm se întoarse şi i se alătură. Sarah arăta pe 
fereastră către copacii cei mai apropiaţi. 

— Ce? 

Atunci zări capul uriaş ieşind din frunzişul de la 
mijlocul unui copac. Capul se întoarse încet dintr-o 
parte în alta, ca şi cum ar fi ascultat. Era un 
Tyrannosaurus rex adult. 

— lan, şopti ea. Uite... sunt doi! 

Către dreapta, văzu un al doilea animal păşind din 
spatele copacilor. Era mai mare, probabil femela din 
cuplu. 

Animalele mârâiră adânc în noapte. leşiră încet de 
la adăpostul copacilor, păşind în luminiş. Clipiră în 
lumina dură. 

— Ăştia-s părinţii? 

— Nu ştiu. Cred că da. 

Aruncă o privire către pui. Încă inconştient, respira 
liniştit, ridicând şi coborând ritmic pătura din jurul 
lui. 

— Ce fac aici? întrebă ea. 

— Nu ştiu. 

Animalele stăteau încă la marginea luminişului, în 
apropierea perdelei de copaci. Păreau sa ezite, să 
aştepte. 

— Caută puiul? 

— Sarah, te rog... 

— Sunt serioasă. 

— E ridicol! 

— De ce? Trebuie să-i fi luat urma până aici... 
Tiranozaurii ridicară capul, înălţând fălcile. Îşi 
întoarseră capul spre stânga şi spre dreapta, în 
arcuri de cerc lente. Repetară mişcarea, apoi făcură 
un pas înainte către caravană. 

— Sarah, zise el. Se află la mile distanţă de cuib. 
Nu aveau cum să-i ia urma. 

— De unde ştii? 

— Sarah... 

— Doar tu ai spus că nu ştim nimic despre 
animalele astea. Nu ştim nimic despre psihologia 
lor, despre biochimia şi sistemul lor nervos, despre 
comportament... Nu ştim nimic despre echipamentul 
lor senzorial. 

— Da, dar... 

— Sunt prădători, lan. Au o vedere bună, un auz şi 
un miros excelente. 

— Cred că da. 

— Dar nu ştim dacă nu cumva mai au şi altceva, 
spuse Sarah. 

— Ce altceva? se interesa Malcolm. 

— lan... Mai există şi alte modalităţi senzoriale. 
Şerpii simt infraroşiile. Liliecii au ecolocaţia. Păsările 
şi ţestoasele au magnetosenzori - pot detecta 
câmpul magnetic terestru, reuşind astfel să 
migreze. Dinozaurii ar putea avea alte modalităţi 
senzoriale pe care nu ni le imaginăm... 

— Sarah, e ridicol! 

— Chiar? Atunci, spune-mi şi mie: ce caută aici? 

Afară, aproape de copaci, tiranozaurii tăcuseră. Nu 
mai mârâiau, dar continuau să-şi mişte capul înainte 
şi înapoi, în arcuri lente. 

Malcolm se încruntă. 

— Parcă... se uită primprejur... 

— Cu farurile în ochi? Nu, lan. Sunt orbiti. 

Imediat ce spuse asta, Sarah îşi dădu seama că 
avea dreptate. Şi totuşi, capetele li se răsuceau în 
mod regulat. 

— Atunci ce fac? Adulmecă? 

— Nu. Ţin capul sus. Nările nu li se mişcă. 

— Ascultă? 

Sarah clătină din cap. 

— Posibil. 

— Ce ascultă? 

— Poate puiul... 

lan privi din nou. 

— Sarah! Puiul e complet inconştient... 

— Ştiu. 

— Nu face nici un zgomot. 

— Nici unul pe care să-l putem auzi noi, preciză ea 
privind către dinozauri. Dar ceva fac, lan. 

Comportamentul ăsta are sens. Numai că nu ştim 
noi care anume. 


Din înaltul punctului de observaţie, Levine privea 
prin ochelarii de noapte, către luminiş. Văzu cei doi 
tiranozauri stând la marginea pădurii. Işi mişcau 
capul într-un fel ciudat, sincronizat. 

Făcură câţiva paşi ezitanţi către caravană, ridicară 
capul, îl întoarseră dintr-o parte în alta, apoi parcă 
se hotărâră. Animalele se mişcară iute, aproape 
agresiv, traversând luminişul. 

Prin radio, îl auzi pe Malcolm spunând: 

— Luminile! Luminile îi atrag. 

O clipă mai târziu, luminile din exterior se stinseră 
şi luminişul se cufundă în întuneric. Cu toţii se 
încordară să vadă prin beznă. Îl auziră pe Malcolm 
spunând: 

— Gata! 

Thome se întoarse către Levine: 

— Ce vezi? 

— Nimic. 

— Ce fac? 

— Stau, pur şi simplu, acolo. 

Prin ochelarii de noapte, văzu că tiranozaurii se 
opriseră, ca şi cum ar fi fost nedumeriţi de 
schimbarea intensității luminii. Chiar şi de la 
distanţă le putea auzi mugetele, acum neliniştite. Işi 
clătinară capetele şi pocniră din fălci. Nu se mai 
apropiară. 

— Ce se întâmplă? întrebă Kelly. 

— Aşteaptă, spuse Levine. Cel puţin pentru 
moment. 

Levine avea impresia clară că tiranozaurii erau 
neliniştiţi. 

Caravana probabil că reprezenta o schimbare mare 
şi de temut în mediul lor. Poate că aveau să se 
întoarcă şi să plece, gândi el. In ciuda dimensiunilor 
lor enorme, erau precauţi, aproape timizi. 

Mugiră din nou. Apoi îi văzu apropiindu-se de 
caravana cuprinsă de întuneric. 


— lan... ce facem? 

— Al naibii să fiu dacă ştiu, şopti Malcolm. 

Stăteau ghemuiţi alături, în burduful dintre trailere, 
încercând să se ferească din dreptul ferestrelor. 

Tiranozaurii înaintau implacabil. Le puteau simţi 
fiecare pas, ca pe o vibraţie distinctă - două animale 
uriaşe mergând către ei. 

— Vin chiar spre noi! 

— Am observat, spuse el. 

Primul animal ajunse lângă trailer, apropiindu-se 
atât de mult încât trupul lui blocă întreaga fereastră. 
Malcolm nu-i putea zări decât picioarele musculoase 
şi pântecul. Capul se afla cu mult deasupra, în afara 
câmpului său vizual. 

Apoi sosi al doilea tiranozaur, din partea opusă. Cei 
doi începură să dea ocol caravanei, mârâind şi 
pufăind. Paşi grei scuturau podeaua de sub ei. 
Miroseau a putred, ca de altfel toţi prădători. 

Unul dintre ei se frecă de latura caravanei şi 
oamenii auziră scârţâitul solzilor pe metal. 

Malcolm se simţi brusc cuprins de panică. Asta din 
pricina mirosului, miros pe care-l mai simţise şi altă 
dată. Incepu să asude. Privi către Sarah şi o văzu 
atentă, urmărind mişcările animalelor. 

— Nu e comportament de vânătoare, şopti ea. 

— Habar n-am, spuse Malcolm. Poate că este. Ştii, 
ăştia nu-s lei... 

Unul dintre tiranozauri mugi în noapte, un sunet 
înspăimântător, asurzitor. 

— Nu e de vânătoare, repetă ea. Sunt în căutare, 
lan. 

O clipă mai târziu, al doilea tiranozaur mugi drept 
răspuns. Apoi îşi lăsă capul în jos şi privi prin 
fereastra din faţa lor. Malcolm se lăsă pe burtă, 
lipindu-se de podea, iar Sarah se aruncă peste el. 
Cizma ei îl călca peste ureche. 

— O sa fie bine, Sarah. 

Afară, se auzeau tiranozaurii adulmecând şi 
mârâind. 

— N-ai vrea să te mişti puţin? şopti Malcolm. 

Ea se dădu mai într-o parte şi el se relaxă încet, 
privind cu atenţie peste pernele de pe scaune. Zări 
o clipă un ochi uriaş, privindu-l. Ochiul se mişcă în 
orbită. Văzu fălcile deschizându-se şi închizându-se. 
Răsuflarea fierbinte a animalului aburi geamul. 

Capul tiranozaurului dispăru, îndepărtându-se de 
lângă trailer şi, preţ de o clipă, Malcolm respiră 
uşurat. Apoi însă animalul se întoarse şi izbi cu 
putere în trailer, legănându-l zdravăn. 

— Nu-ţi face griji, Sarah. Caravana e foarte solidă. 

— Nici nu ştii cât de uşurată mă simt, şopti ea. 

Din partea opusă, celălalt rex mugi şi lovi trailerul 
cu botul. Suspensia scârţâi din pricina impactului. 

Cei doi tiranozauri începură să lovească trailerul 
alternativ, ritmic, din ambele părţi. 

Malcolm şi Sarah erau aruncaţi dintr-o parte în alta. 
Sarah încercă să se stabilizeze, dar fu aruncată de 
următorul impact. Podeaua tresălta nebuneşte la 
fiecare lovitură. Echipamentul de laborator sări de 
pe mese. Sticle se sparseră. Apoi, brusc, loviturile 
încetară. Se lăsă liniştea. 

Gemând, Malcolm se ridică într-un genunchi. Privi 
pe fereastră şi văzu spatele unui tiranozaur care se 
îndepărta. 

— Ce facem? şopti el. 

Radioul pocni. Thome spuse: 

— lan, eşti acolo? lan! 

— Pentru numele lui Dumnezeu, închide drăcia aia! 
şopti Sarah. 

Malcolm întinse mâna la centură şi şopti: 

— Suntem bine. 

Apoi închise radioul. 

Sarah se târa în patru labe prin trailer, către 
laboratorul de biologie. El o urmă şi văzu 
tiranozaurul cel mare privind prin fereastră, la puiul 
prins de masă. Tiranozaurul scoase un mâărâit uşor. 

Apoi se opri, privind pe fereastră. Mârâi din nou. 

— Îşi vrea puiul, lan, şopti Sarah. 

— Dumnezeu ştie, spuse Malcolm. Eu n-am nimic 
împotrivă... 

Erau ghemuiţi pe podea, încercând să nu se arate. 

— Cum o să i-l dăm? 

— Nu ştiu. Poate să-l împingem prin uşă. 

— N-aş vrea să calce pe el, spuse Sarah. 

— Cui îi pasă? spuse Malcolm. Tiranozaurul de la 
fereastră scoase o serie de mărâituri, urmate de 
mugete lungi, amenințătoare. Era femela cea mare. 

— Sarah... 

Dar ea deja se ridicase, stând în fața 
tiranozaurului. Începu imediat să vorbească, cu voce 
blândă, liniştitoare. 

— E bine... Gata... Puiul se simte bine... am să 
slăbesc curelele astea... Poţi să te uiţi la mine... 

Capul de afară era atât de uriaş încât umplea 
fereastra. Sarah văzu muşchii puternici ai gâtului 

jucând sub piele, fălcile mişcându-i-se încet. Mâinile 
îi tremurară când desfăcură curelele. 

— Aşa... Puiul tău se simte bine... Vezi, e bine... 

Ghemuit la picioarele ei, Malcolm şopti: 

— Ce faci? 

Ea nu-şi schimbă tonul blând şi liniştitor. 

— Ştiu că pare o nebunie... Dar la lei merge... 
uneori... Gata... Puiul tău e liber. 

Sarah desfăcu pătura şi scoase masca de oxigen, 
în timp ce continua să vorbească calm: 

— Uite... nu mai trebuie decât să... 

Ridică puiul în mâini. 

— ... Să ţi-l dau... 

Brusc, capul femelei se dădu înapoi şi izbi dintr-o 
parte geamul care se crăpă cu un pocnet puternic, 
acoperindu-se cu o reţea fină ca a pânză de 
păianjen. Sarah nu mai putea vedea dincolo, dar 
zări umbra, apoi veni al doilea impact care sparse 
geamul. Sarah aruncă puiul pe masă şi sări înapoi, 
pe când capul pătrunse adânc în interiorul 
caravanei. Şiroaie de sânge curgeau peste botul 
femelei, de la cioburile de sticlă. Dar, după ce 
violenţa încetă, deveni delicată în mişcări. Adulmecă 
puiul, pornind de la cap şi deplasându-se apoi, încet, 
peste trup. _ 

Adulmecă şi ghipsul şi-l Unse scurt. In sfirşit, îşi 
sprijini mandibula de pieptul puiului. Rămase aşa 
mult timp, fără să se mişte. Numai ochii îi clipeau 
încet, privind către Sarah. 

Malcolm, întins la podea, văzu sânge picurând 
peste marginea mesei. Vru să se ridice, dar ea Îi 
împinse capul înapoi cu mâna. Şopti: 

— S333ti 

— Ce se întâmplă? 

— Îi simte pulsul. 

Tiranozaurul mormăi, deschise botul şi prinse blând 
puiul între fălci. Apoi se trase încet înapoi, prin 
geamul spart, ducând puiul afară. Aşeză puiul pe 
pământ, în afara razei lor vizuale. 

Malcolm şopti: 

— S-a trezit? Puiul e treaz? 

— Şşşt! 

Se auzea un lipăit repetat venind din afara 
trailerului, întrerupt de mârâituri blânde, guturale. 
Malcolm o văzu pe Sarah aplecându-se în faţă, 
încercând să vadă pe fereastră. El şopti: 

— Ce se întâmplă? 

— ÎI linge. Şi-l împinge cu botul. 

— Şi? 

— Asta-i tot. 

— Şi puiul? 

— Nimic. Se rostogoleşte de parc-ar fi mort. Câtă 
morfină i-aţi dat ultima dată? 

— Nu ştiu, spuse el. De unde să ştiu? 

Malcolm rămase la podea, ascultând lipăitul şi 
mârâiturile. În sfirşit, după un interval de timp care i 
se păru o eternitate, auzi un schelălăit ascuţit. 

— Se trezeşte, lan! Puiul se trezeşte! 

Malcolm se târî în genunchi şi privi pe fereastră, 
exact la timp ca să vadă adultul, care ducea puiul 
între fălci, păşind în afara luminişului. 

— Ce face? 

— Cred că-l duce înapoi. 

Al doilea adult apăru, urmându-l pe primul. 
Malcolm şi Sarah priviră cum cei doi tiranozauri se 
îndepărtează de trailer, traversând luminişul. 

Malcolm îşi lăsă umerii să-i cadă. 

— A fost cât pe ce s-o păţim, spuse el. 

— Da. A fost, oftă ea şi-şi şterse sângele de pe 
antebraţ. 


În foişor, Thorne apăsă pe butonul radio: 

— lan! Eşti acolo? lan! 

— Poate că au închis radioul, îşi dădu cu părerea 
Kelly. 

O ploaie uşoară porni să cadă, bătând darabana 
peste acoperişul de metal al adăpostului. Levine 
privea prin ochelarii de noapte către culme. Fulgerul 
sclipi şi Thorne întrebă: 

— Poţi să vezi ce fac animalele? 

— Pot eu, spuse Eddie. Parcă... parcă pleacă. 

Porniră cu toţii să aclame. 

Doar Levine rămase tăcut, privind prin ochelarii lui 
speciali. Thorne se întoarse către el. 

— Te simţi bine, Richard? E bine totul? 

— De fapt, nu prea cred, spuse Levine. Mi-e teamă 
că am făcut o greşeală serioasă. 


Malcolm privi prin fereastra spartă tiranozaurii care 
se retrăgeau. Alături de el, Sarah tăcea. 

Nu reuşea să-şi desprindă ochii de la animale. 

începu să cadă ploaia; apa picura de pe cioburile 
de sticlă, în depărtare, dudui tunetul şi fulgerul sfişie 
violent aerul, luminând animalele uriaşe care se 
îndepărtau. 

Lângă cel mai apropiat copac, adulţii se opriră şi 
puseră puiul pe pământ. 

— De ce fac asta? făcu Sarah. Ar trebui să se 
întoarcă la cuib. 

— Nu ştiu, poate că... 

— Poate că puiul a murit, spuse ea. 

Dar nu, la următorul fulger văzură puiul mişcând. 
Era încă viu. Îi putură auzi scâncetul subţire, când 
unul dintre adulţi îl luă în fălci şi-l aşeză blând în 
furca dintre crengile copacului. 

— Vai, nu, spuse Sarah, clătinând din cap. E greşit, 
lan. E complet greşit! 

Femela tiranozaur rămase câteva clipe lângă pui, 
mişcându-l, aşezându-l mai bine. Apoi se întoarse, 
deschise fălcile şi mugi. 

Masculul mugi un răspuns. 

Apoi amândouă animalele se aruncară înspre 
trailer cu cea mai mare viteză, alergând prin luminiş 
în direcţia lor. 

— O, Doamne, exclamă Sarah. 

— Ţine-te bine, Sarah! strigă Malcolm. O să fie urât 
de tot! 

Impactul fu ameţitor, aruncându-i într-o parte, prin 
aer. Sarah ţipa şi se rostogoli. 

Malcolm se lovi la cap şi căzu la podea, văzând 
stele verzi. Sub el, caravana se zguduia pe 
suspensii, cu scrâşnet metalic. Tiranozaurii mugiră 
şi izbiră din nou. Malcolm o auzi pe Sarah strigându-l 
pe nume, apoi caravana se rostogoli pe o parte. 
Malcolm se răsuci; sticlăria şi echipamentul de 
laborator erau împrăştiate de jur împrejur. Când 
ridică privirile, totul era răsturnat. Chiar deasupra lui 
se afla fereastra spartă de tiranozaur. Ploaia cădea 
pe faţa lui Malcolm. Fulgerul sclipi şi atunci văzu un 
cap mare, privind în jos spre el şi mârâind. 

Auzi zgâriatul aspru al ghearelor tiranozaurilor pe 
metalul caravanei, apoi figura dispăru. O clipă mai 
târziu, îi auzi mugind pe când împingeau caravana 
prin noroi. O strigă şi el pe Sarah şi o văzu, undeva 
în urma lui, chiar când lumea păru să se rotească 

iarăşi, iar trailerul se răsturnă cu un scrâşnet. Acum, 
caravana zăcea cu roţile în sus; Malcolm pomi să se 
târască pe tavan, încercând să ajungă lângă Sarah. 
Privi în sus, la echipamentul de laborator prins de 
mesele de laborator de deasupra capului. Din zeci 
de surse picura lichid. Ceva îl înţepă în umăr. Auzi 
un şuierat şi-şi dădu seama că era acid. 

Undeva în bezna din faţă, Sarah gemu. Fulgerul 
lumină din nou şi Malcolm o văzu zăcând ghemuită 
lângă  pasajul-acordeon care lega cele două 
caravane. joncţiunea era răsucită şi aproape 
blocată, ceea ce însemna că al doilea trailer era 
probabil încă în picioare. Adevărată nebunie... 

Afară, tiranozaurii mugiră încă o dată şi se auzi o 
explozie înăbuşită. Muşcaseră cauciucurile... 

Gândi: Păcat ca nu muşca şi de cablul bateriei. 
Asta le-ar da o surpriză adevărată! 

Brusc,  tiranozaurii  loviră din nou caravana, 
târând-o prin luminiş. De cum se opri, o loviră din 
nou. Caravana alunecă într-o parte. 

Între timp, reuşise să ajungă lângă Sarah. Ea îşi 
aruncă braţele de gâtul lui. 

— lan, şopti. 

Toată partea stângă a feţei femeii avea o culoare 
întunecată. Când fulgerul izbucni din nou, o văzu 
acoperită de sânge. 

— Te simţi bine? 

— Bine, spuse ea şi-şi şterse cu dosul palmei 
sângele de pe ochi. Vezi ce am? 

La lumina altui fulger, zări lucirea unui ciob mare 
de sticlă, înfipt lângă rădăcina părului. 

Îl scoase şi-şi apăsă palma peste şuvoiul brusc de 
sânge. Se aflau în bucătărie; Malcolm întinse mâna 

către dulap şi scoase un prosop. Îl apăsă pe capul lui 
Sarah şi privi pânza întunecându-se. 

— Doare? 

— E bine. 

— Nu cred să fie prea rău, spuse el. 

Afară, tiranozaurii mugeau în noapte. 

— Ce fac? întrebă ea cu voce plată. 

Tiranozaurii izbiră din nou trailerul. De data 
aceasta, trailerul păru să se mişte mai mult ca 
înainte, alunecând într-o parte şi în jos. 

Alunecând în jos... 

— Ne împing, spuse el. 

— Încotro, lan? 

— Către marginea luminişului. 

Tiranozaurii izbiră din nou şi trailerul se mişcă un 
pic mai departe. 

— Ne împing peste culme. 

Culmea dădea spre o ravină cu adâncimea de cinci 
sute de picioare, plină de stânci tăioase, care ducea 
tocmai în valea de dedesubt. 

În mod sigur, n-aveau să supravieţuiască şocului 
căderii. 

Sarah ţinu singură prosopul la frunte, dând mâna 
lui Malcolm la o parte. 

— Fă ceva! 

— Da, bine, spuse el. 

Se îndepărtă, încordându-se pentru următorul 
impact. Nu ştia ce să facă. 

N-avea nici o idee. Trailerul era întors cu roţile în 
sus şi totul părea o nebunie. Umărul îl ardea şi 
Malcolm putea simţi mirosul de acid de pe cămaşă. 
Sau poate că aşa mirosea carnea lui... II ardea tare. 

Caravana era cufundată în întuneric, energia era 
întreruptă, peste tot numai sticlă, iar el... 

Energia era întreruptă. 

Malcolm vru să se ridice în picioare, dar următorul 
impact îl arunca într-o parte şi căzu ca un sac, 
lovindu-se cu capul de frigider. Uşa acestuia se 
deschise larg şi cartoane întregi de lapte rece şi 
sticle de răcoritoare se răsturnară peste el. Dar în 
frigider nu se aprinse lumina. Pentru că energia era 
întreruptă... 

Zăcând pe spate, Malcolm privi pe fereastră şi văzu 
piciorul uriaş al dinozaurului, înfipt în iarbă. Fulgerul 
lumină tocmai când piciorul se ridica să lovească şi 
imediat caravana se mişcă, alunecând uşor, cu 
metalul gemând. 

— La naiba, înjură el. 

— lan... 

Dar era prea târziu, trailerul gemea şi scârţâia, 
într-un protest metalic, apoi Malcolm văzu capătul 
cel mai îndepărtat al maşinii lăsându-se în jos şi 
alunecând peste creastă. Porni încet, apoi căpătă 
viteză, tavanul pe care stăteau cădea, totul cădea, 
Sarah cădea, agăţată de el, iar tiranozaurii mugeau 
triumfători... 

O să ne zdrobim în prăpastie, gândi el. 

Neştiind ce să facă, se prinse de uşa frigiderului şi 
se ţinu bine de ea. Uşa era rece şi alunecoasă din 
pricina umezelii. Caravana se clătină şi căzu, cu un 
scrâşnet metalic, puternic. 

Malcolm îşi simţi mâinile alunecându-i pe emailul 
alb, alunecând... alunecând... Apoi scăpă priza şi 
căzu,  prăbuşindu-se  neajutorat către capătul 
îndepărtat al caravanei. Văzu scaunul şoferului 
venind înspre el, dar înainte de a ajunge acolo, lovi 
ceva prin întuneric, simţi un moment de durere 
sfişietoare, se prăbuşi ca secerat. 

Încet, blând, totul deveni negru. 

Ploaia bătea darabana pe acoperişul adăpostului, 
prelingându-se în şiroaie continue peste marginile 
acestuia. Levine şterse lentilele ochelarilor, apoi îi 
ridică din nou la ochi. Privi stâncile, prin întuneric. 

— Ce e? Ce s-a întâmplat? întrebă Arby. 

— N-aş putea să spun, făcu Levine. 

Era greu de văzut ceva în ploaie. Cu câteva clipe 
înainte, priviseră îngroziţi cum cei doi tiranozauri 
împing trailerul către prăpastie. Uriaşele animale o 
făcuseră cu uşurinţă; Levine bănuia că tiranozaurii 
aveau împreună o greutate de douăzeci de tone, pe 
când trailerul abia cântărea două tone. O dată ce 
reuşiseră să o răstoarne, caravana aluneca uşor 
peste iarba udă, împinsă cu pântecul şi lovită cu 
picioarele lor puternice. 

— De ce fac asta? zise Thome, adresându-se lui 
Levine. 

—  Bănuiesc, răspunse acesta, pentru că le-am 
schimbat teritoriul. 

— Cum aşa? 

— Trebuie să ai mereu clară în minte situaţia cu 
care suntem confruntaţi, spuse Levine. Tiranozaurii 
poate că arată un comportament complex, dar sunt 
în cea mai mare parte  instinctivi. E un 
comportament negândit, imprimat. Şi teritoriul lor 
este o parte a acestui instinct. Tiranozaurii îşi 
marchează teritoriul şi-l apără. Nu este un 
comportament gândit - nu au creiere mari - ci o fac 
din instinct. Orice comportament instinctual are şi 
nişte factori declanşatori. Şi mi-e teamă că, mişcând 
puiul, le-am redefinit teritoriul, făcându-i să includă 
în el şi luminişul în care a fost găsit puiul. Aşa că 
acum îşi apără teritoriul, îndepărtând caravana... 

Fulgerul lumină şi astfel fură martori cu toţii la 
acelaşi moment îngrozitor. Primul trailer trecuse 
dincolo de creastă. Atârna deasupra hăului, legat, 
prin burduf, de al doilea trailer, aflat încă în luminiş. 

— Conectorul n-o să reziste! strigă Eddie. Nu prea 
mult, în orice caz! 

La lumina fulgerului, văzură tiranozaurii în acţiune. 
Metodic, împingeau acum către creastă al doilea 
trailer. 

Thome se întoarse către Eddie. 

— Eu mă duc acolo! strigă el. 

— Vin cu tine! spuse Eddie. 

— Nu! Stai cu copiii! 

— Dar ai nevoie... 

— Stai cu copiii! Nu-i putem lăsa singuri! 

— Dar Levine poate să... 

— Nu, tu ai să stai! porunci Thorne. 

Deja cobora eşafodajul platformei de observaţie, 
alunecos din pricina ploii, către Explorer-ul de 
dedesubt. Îi văzu pe Kelly şi Arby privind în jos, 
către el. Sări în maşină, răsuci cheia în contact. Se 
gândea deja la distanţa până la luminiş. Erau trei 
mile, poate mai mult. Chiar şi conducând repede, 
avea să-i ia şapte sau opt minute să ajungă până 
acolo. 

Şi atunci avea să fie prea târziu. Nu va ajunge 
niciodată la timp... 

Dar trebuia să încerce. 

Sarah Harding auzi un scârţâit ritmic şi deschise 
ochii. 

Totul era  cufundat în beznă; se simțea 
dezorientată. Apoi fulgerul lumină şi ea privi în jos, 
direct către vale, la cinci sute de picioare mai jos. 
Imaginea se clătina încet, înainte şi înapoi. 

Sarah privea prin parbrizul trailerului atârnând 
peste marginea crestei. Nu mai cădeau. Dar 
spânzurau pur şi simplu în gol. 

Ea zăcea peste scaunul şoferului, care se 
desprinsese din legături şi spărsese un panou de 
control din perete; snopuri de fire atârnau în afară şi 
indicatorii clipeau. 

Avea probleme cu vederea, din pricina sângelui 
ce-i acoperea ochiul stâng. Trase de poalele tricoului 
şi rupse două fişii de pânză. Pe una o împături să 
facă o compresă, apăsând-o peste rana de pe 
frunte. Pe cea de-a doua o legă în jurul capului, ca 
să susţină compresa. Durerea fu la început intensă; 
strânse din dinţi, până cedă. 

De undeva, de deasupra, simţi o vibraţie ritmică. 
Se întoarse şi privi în sus. Văzu interiorul caravanei 
pe toată lungimea acesteia, suspendată pe 
verticală. Malcolm se afla cam la zece picioare 
deasupra ei, aplecat peste o masă de laborator, 
nemişcat. 

— lan, strigă ea. 

El nu răspunse. Nu se mişcă. 

Caravana se scutură din nou, scârţâind sub impact. 
Atunci îşi dădu Harding seama ce se întâmplă. 
Primul trailer atârna peste prăpastie. Dar era încă 
legat de cel de-al doilea, aflat sus, în luminiş. Primul 
trailer se ţinea acum doar în burduful dintre 
segmente. lar tiranozaurii de deasupra împingeau şi 
al doilea trailer peste culme! 

— lan, chemă ea, încetişor. lan! 

Se ridică în picioare, neluând în seamă durerea din 
trup. Simţi un val de ameţeală şi se întrebă cât 
sânge pierduse, începu să urce, sprijinindu-se mai 
întâi de spătarul scaunului şoferului, prinzându-se 

apoi de prima masă de biologie. Se trase în sus, 
până când reuşi să ajungă la un mâner din perete. 
Caravana se clătină. 

De la mâner, reuşi să se prindă de uşa frigiderului, 
strecurându-şi degetele prin reţeaua de sârmă a 
unui sertar. li încercă rezistenţa, apoi se lăsă pe el 
cu toată greutatea. 

Ridică piciorul, până ce reuşi să vâre cizma în 
frigider. Apoi se trase mai sus, reuşind să ajungă la 
mânerul cuptorului. 

Era ca o escaladare prin bucătărie, gândi ea. 

Curând, ajunse alături de Malcolm. La lumina 
fulgerului, îi văzu faţa lovită. lan mormăi. Ea se târî 
către el, încercând să vadă cât de tare era rănit. 

— lan, spuse ea. 

El rămase cu ochii închişi. 

— Îmi pare rău, zise. 

— Lasă asta... 

— Eu te-am băgat în necaz. 

— lan. Te poţi mişca? Te simţi bine? 

El gemu. 

— Piciorul... 

— lan... Trebuie să facem ceva! 

Din  luminişul de deasupra, auzi răgetele 
tiranozaurilor. | se părea că auzise răgetul ăsta 
întreaga ei viață. Caravana se clătină şi se balansă; 
Sarah simţi cum piciorul îi alunecă afară din frigider 
şi se văzu atârnând doar de uşa cuptorului. Capătul 
îndepărtat al caravanei se zărea la vreo douăzeci de 
picioare mai jos. 

Mânerul cuptorului nu avea să reziste, ştia bine. Nu 
mult timp. 

Harding îşi agită picioarele, lovind în toate părţile 
cu sălbăticie, până când, în cele din urmă, atinse 

ceva solid. Pipăi cu piciorul, apoi se sprijini. Privind 
în urmă, văzu că stătea pe latura unei chiuvete de 
oţel. Mişcă piciorul şi robinetul se deschise, udându-i 
piciorul. 

Tiranozaurii mugiră, izbind din greu. Caravana se 
mişcă şi mai mult, clătinându-se. 

— lan. Nu avem prea mult timp. Trebuie să facem 
ceva! 

El ridică cu greu capul şi o privi cu ochi goi, în timp 
ce fulgerul lumina din nou. Buzele i se mişcară. 

— Curent, spuse el. 

— Ce-i cu asta? 

— Curentul electric e închis. 

Sarah nu ştia despre ce vorbeşte. Fireşte că era 
întrerupt. Apoi îşi aminti: el îl închisese mai 
devreme. Când se apropiaseră tiranozaurii. Lumina 
îi deranjase mai devreme, poate că avea să-i 
deranjeze din nou. 

— Vrei să dau drumul la curent? 

El dădu cu greu din cap. 

— Da. Dă-i drumul. 

— Cum, lan? făcu ea, privind împrejur, în întuneric. 

— E un panou de comandă. 

— Unde? 

El nu răspunse. Ea întinse mâna, îl scutură de 
umăr. 

— lan, unde e panoul? 

El arătă în jos. Ea privi în jos, văzu firele smulse din 
panou. 

— Nu pot. E stricat. 

— Sus... 

Abia dacă-l putea auzi. Vag, îşi aminti că mai era 
un panou de comandă înăuntrul celui de-al doilea 

trailer. Dacă reuşea să intre, ar fi putut da drumul la 
curent. 

— Bine, lan, spuse ea. Am s-o fac. 

Se mişcă, urcând mai sus. Podeaua caravanei se 
afla acum la treizeci de picioare sub ea. Tiranozaurii 
mugiră şi loviră din nou. Sarah se bălăbăni prin 
spaţiu. Continuă să urce. 

Avusese de gând să treacă prin burduf în al doilea 
trailer, dar când ajunse în apropiere îşi dădu seama 
că nu era posibil, în lumina dură a fulgerului, văzu 
că burduful era răsucit şi blocat. 

Erau prizonieri în cel de-al doilea trailer! 

Îi auzi pe tiranozauri mugind şi izbind trailerul de 
deasupra. 

— lan! 

Sarah privi în jos. lan nu mai mişca. 

_Atârnând acolo, îşi dădu seama că fusese înfrântă. 
Incă o lovitură sau două şi aveau să se prăbuşească. 
Nu puteau face nimic. Nu mai aveau timp. Atârnau 
în beznă şi nu exista nimic în stare să... 

Sau exista? Auzi un bâzâit electric, nu departe, în 
întuneric. Să fi montat un panou electric şi la 
capătul ăsta al caravanei? Puseseră din construcţie 
câte un panou de comandă la fiecare capăt al 
caravanei? 

Atârnând acolo, cu umerii şi braţele arzând de 
încordare, privi împrejur. Era aproape de capăt. 
Dacă exista un panou, trebuia ca el să se afle foarte 
aproape. Dar unde? în lumina fulgerului, privi peste 
un umăr, apoi peste celălalt. 

Nu văzu nici un panou. 

Braţele o dureau. 

— lan, te rog... 

Nici un panou... 

Nu era posibil. Continua să audă bâzâitul. Trebuia 
să existe un panou. Doar că nu-l vedea. Trebuia să 
existe. Se răsuci spre stânga, apoi spre dreapta; 
fulgerul sclipi din nou, aruncând umbre turbate şi 
atunci îl văzu. 

Era la doar şase inci deasupra capului ei. Deşi 
răsturnat, îi putea vedea butoanele. Acum era 
întuneric. Dac-ar fi găsit butonul potrivit... 

La naiba! 

Dădu drumul mâinii drepte şi, atârnând în stânga, 
apăsă toate butoanele pe care le ajunse cu mâna. 
Imediat, caravana pomi să se lumineze, fiecare 
lumină din interior aprinzându-se. 

Continuă să apese pe butoane, unul după altul. 
Undeva, se produse un scurtcircuit; săriră scântei şi 
fum... 

Sarah continuă să apese. 

Brusc, monitorul lateral se aprinse, la câţiva inci de 
fata ei, oferind o imagine ceţoasă şi sfişiată de linii. 
Apoi se focaliză. Deşi privea dintr-o parte, îi văzu pe 
tiranozaurii din luminiş lângă a doua componentă a 
caravanei, atingând-o cu labele din fată, lovind-o şi 
împingând-o cu picioarele lor puternice. Apăsă şi 
alte butoane. Ultimul avea un înveliş argintiu; îl 
deschise şi apăsă şi acel buton. 

Pe monitor, văzu tiranozaurii dispărând într-o 
explozie bruscă de scântei şi-i auzi mugind furioşi. 
Apoi monitorul se stinse, mici explozii răsunară de 
jur împrejur şi caravana se cufundă din nou în 
întuneric. Se făcu linişte pentru mult timp. 

După care, inexorabil, loviturile reâncepură. 

Thorne 


Ştergătoarele de parbriz se mişcau dintr-o parte în 
alta. Thome lua curbele repede, în ciuda ploii 
puternice. Privi către ceas. Trecuseră deja două, 
poate chiar trei minute. Sau chiar mai mult. Nu era 
sigur. 

Drumul era o potecă noroioasă, alunecoasă şi plină 
de primejdii. Trecu prin bălți adânci, de fiecare dată 
ţinându-şi răsuflarea. Maşina fusese izolată în 
atelier, dar nu puteai fi niciodată sigur. Fiecare baltă 
însemna un nou test. Până acum era bine. 

Trei minute scurse. Cel puţin trei... 

Dramul coti, se lărgi şi, la lumina fulgerelor, Thome 
văzu în faţă o baltă adâncă. Acceleră prin ea, 
maşina aruncând aripi lichide de ambele părţi. Apoi 
trecu şi continuă să meargă. Continua! Pe când se 
îndrepta spre deal, văzu acele bordului rotindu-se 
înnebunite şi auzi şuieratul unui scurtcircuit care 
putea fi fatal. Sub capotă răsună o explozie şi un 
fum acru se ridică din radiator. Maşina se opri. 

Patru minute. 

Rămase în vehicul, ascultând ploaia care bătea în 
acoperişul metalic. Răsuci cheia în contact. Nu se 
întâmplă nimic. 

Motorul era mort. 

Ploaia cădea continuu peste parbriz. Rămase în 
scaun, oftă şi privi înainte pe drum. 

Radioul pârâi pe scaunul de alături. 

— Doc? Ai ajuns? 

Thorne se uită la drum, încercând să ghicească 
unde se află. Estimă că mai avea cel puţin o milă 
până la caravana din luminiş, poate mai mult. Prea 

departe ca să meargă pe jos. Înjură şi lovi cu 
pumnul în scaun. 

— Nu, Eddie. Am un scurt. 

— Ce ai? 

— Eddie, maşina a crăpat. Sunt... 

Thorne se opri. Observase ceva. După curba din 
fată, văzu o lucire slabă, roşie. Thome strânse ochii, 
încercând sa fie sigur. Da, nu se înşelase. Văzuse 
bine: o lucire roşie. 

— Doc? Eşti pe fir? insistă Eddie. 

Thorne nu răspunse; înşfăca radioul şi puşca 
Lindstradt, sări din maşină şi, aplecându-şi capul 
sub ploaie, începu să fugă pe deal, către intersecţie. 
Ajungând la curbă, văzu jeepul roşu stând în mijlocul 
drumului, cu luminile de poziţie aprinse. Una dintre 
măşti era spartă, iar becul lumina alb. 

Fugi înainte, încercând să vadă înăuntru. La lumina 
unui fulger văzu ca nu exista nici un şofer. Uşa 
dinspre partea acestuia nu era nici măcar închisă; 
portiera, în schimb, era zgâriată rău. Thorne se urcă, 
întinse mâna spre volan... Da, cheile erau în 
contact! Aprinse motorul, care dudui normal. 

Băgă maşina în viteză, dădu în spate şi se îndreptă 
către  luminiş. După doar câteva curbe, văzu 
acoperişul verde al laboratorului şi făcu la stânga, 
trecând cu lumina farurilor peste luminişul ierbos şi 
aţintind-o către dinozaurii care împingeau caravana. 

Confruntaţi cu această noua lumină, tiranozaurii se 
întoarseră amândoi odată şi mugiră spre jeepul lui 
Thorne. Abandonară caravana şi atacară. Thome 
băgă în marşarier şi pomi cu viteză înapoi, când 
remarcă că animalele nu veneau, de fapt, spre el. 
Alergau în diagonală prin luminiş, către un copac din 
apropierea lui Thorne. Se opriră sub copac, cu capul 

ridicat. Thorne trecu pe fază mică şi aşteptă. Acum 
vedea animalele doar intermitent, în sclipirile de 
lumină. La lumina unui fulger, le zări coborând puiul 
din copac. Apoi le văzu lingându-l. Evident, brusca 
lui sosire îi făcuse pe tiranozauri să se neliniştească 
din pricina puiului. 

La următorul fulger, tiranozaurii dispăruseră. 
Luminişul era gol. Chiar să fi plecat? Sau doar se 
ascundeau? Cobori geamul şi scoase capul afara, în 
ploaie. Atunci auzi un scârţâit ciudat - slab, dar 
continuu. Părea ţipătul întins al unui animal, deşi era 
mult prea continuu. Pe când asculta, percepu şi 
altceva. Strigătul metalului supus la efort... 

Thome aprinse din nou luminile şi pomi încet 
maşina. Tiranozaurii dispăruseră. În lumina palidă a 
farurilor, văzu al doilea trailer. 

Care, cu un scrâşnet metalic neântrerupt, continua 
să alunece peste iarba udă, către marginea 
prăpastiei... 


— Ce se întâmplă? ţipa Kelly, prin ploaie. 

— Conduce, spuse Levine, privind prin ochelari. Din 
foişor, vedea farurile maşinii lui Thome traversând 
luminişul. Conduce către caravană. Şi... 

— Şi ce? întrebă Kelly. Ce face acum? 

— Conduce în jurul unul copac, o lămuri Levine. Un 
copac mare, de lângă luminiş. 

— De ce? 

— Probabil că înfăşoară un cablu în jurul copacului, 
spuse Eddie. E singura explicaţie. 

Se lasă o clipă de tăcere. 

— Acum ce face? 

— lese din jeep. Fuge către caravană... 

Thome era în patru labe în noroi, ţinând în mâini 
cârligul mare al jeepului. Caravana aluneca, dar 
reuşi să se târască sub ea şi să prindă cârligul de 
planetara din spate. Işi trase degetele afară, exact 
când cârligul se fixă brusc, făcându-l să se 
rostogolească în lateral. Acum ţinut, trailerul sări 
într-o parte pe iarba, cauciucurile izbind cu precizie 
locul în care se aflase el, abia cu câteva clipe 
înainte. 

Cablul metalic era întins ca o coardă. Burta maşinii 
scrâşni a protest. Dar tinu... 

Thorne ieşi de sub caravană şi o cercetă, în pofida 
ploii. Privi cu atenţie cauciucurile jeepului, să vadă 
dacă mişcă. Nu mişca. Cu cablul înfăşurat în jurul 
copacului, contragreutatea jeepului era suficientă 
pentru a împiedica al doilea trailer să alunece în 
prăpastie. ' 

Se întoarse la jeep, urcă şi puse frâna de mână. Il 
auzi pe Eddie şoptind: 

— Doc... Doc! 

— Sunt aici, Eddie. 

— Ai reuşit s-o opreşti? 

— Da. Nu mai mişcă. 

Radioul pocni. 

— Grozav. Dar ascultă, Doc. Ştii că tipul ăsta de 
cablu e împletit numai în cinci. N-a fost făcut să... 

— Ştiu, Eddie. La asta mă gândesc. 

Thorne ieşi din nou din maşină. Fugi repede prin 
ploaie, către caravană. Deschise uşa laterală şi 
intră. Interiorul era cufundat în beznă. Nu putea 
distinge nimic. Toate luminile erau stinse. Căi că 
peste cioburi de sticlă. Apoi, ridică receptorul radio: 

— Eddie! 

— Da, Doc. 

— Am nevoie de o funie. 

Ştia că Eddie pitise tot felul de materiale. 

— Doc... 

— Spune-mi! 

— În celălalt trailer, Doc. 

Thorne se lovi pe întuneric de o masă. 

— Grozav... 

— S-ar putea să existe nişte nailon în dulap, spuse 
Eddie. Dar nu ştiu cât de mult. 

Nu părea prea încântat. Thome îşi croi drum prin 
caravană şi ajunse lângă dulapurile din perete. Erau 
blocate. Se izbi în ele pe întuneric, apoi se întoarse. 
Dulapul cu scule era chiar alături. Poate că acolo 
avea să găsească o funie. Acum, de asta avea 
nevoie... 

Caravană 


Sarah Harding, atârnând în continuare în mâini de 
capătul caravanei, privi în sus către burduful răsucit 
care ducea în al doilea trailer. Loviturile dinozaurilor 
încetaseră şi celălalt trailer nu mai mişca. Dar acum 
simţea apă picurându-i pe faţă. Ştia ce înseamnă 
asta. 

Burduful începea să se rupă. 

Privi în sus şi văzu o sfişietură deschizându-se în 
material, descoperind armătura de metal. Fanta era 
deocamdată mică, dar urma să se lărgească repede. 
Şi când pânza avea să cedeze, armătura de metal 
avea să se alungească şi să cedeze şi ea, în final. 

Rămâneau doar câteva minute până ce trailerul 
care atârna să se desprindă şi să cadă. Sarah cobori 
până la Malcolm, încordându-şi toate forţele ca să 
rămână la acelaşi nivel cu el. 

— lan... 

— Ştiu, spuse el, clătinând din cap. 

— lan, trebuie să ieşim de aici. 

Il apucă de subsuori şi-l trase în sus. 

— Ai să vii cu mine. 

El dădu din cap, învins. Mai văzuse gestul ăsta şi 
alte dăţi, clătinarea aceea din cap, renunţarea. O 
ura. Harding nu ceda niciodată. Niciodată. 

Malcolm gemu. 

— Nu pot. 

— Trebuie, spuse ea. 

— Sarah... 

— Nici nu vreau să aud, lan. Nu avem ce discuta. 
Hai sa mergem! 

Ea îl trase şi el gemu, dar se îndreptă. Ea trase mai 
tare şi-l dădu jos de pe masă. 

Fulgerul lumină şi atunci Malcolm păru să găsească 
o brumă de resurse. Reuşi să se aşeze pe marginea 
scaunului, cu faţa către masă. Era instabil, dar se 
putea totuşi sta. 

— Ce facem? 

— Nu ştiu, dar o să ieşim de aici... Există vreo 
funie? 

El dădu încet din cap. 

— Unde? 

El arătă în jos, către botul caravanei care acum 
atârna în gol. 

— Jos. Sub bord. 

— Haide. 

Ea se aplecă şi desfăcu picioarele ca să se fixeze 
pe podea. Stătea ca un alpinist într-un hom. La 
douăzeci de picioare deasupra bordului. 

— Bine, lan. Să mergem. 

— N-am să reuşesc, Sarah. Serios. 

— Sprijină-te pe mine. Am să te duc eu. 

— Dar... 

— Acum, la naiba! 

Malcolm se împinse în sus, se prinse de un mâner 
din perete, cu braţul tremurând. 

Îşi târâia piciorul drept. Apoi Sarah îi simţi 
greutatea, bruscă şi mare, aproape făcând-o să dea 
drumul la priză. Braţele lui îi înconjurară gâtul, 
sufocând-o. Ea gâfii, întinse mâinile, îl prinse de 
şolduri şi-l ridică în vreme ce el îşi potrivea mai bine 
braţele în jurul gâtului ei. În sfirşit, Sarah reuşi să 
respire. 

— Îmi pare rău, se scuză el. 

— Lasă, zise ea. Hai să mergem. 

Sarah pomi să-şi facă drum în jos prin pasajul 
vertical, agăţându-se de ce-i venea la îndemână. În 
unele locuri dădea peste mânere prinse în pereţi, iar 
unde nu le găsea, se prindea de sertare, de picioare 
de masă, de mânere de fereastră şi chiar de carpeta 
de pe podea, sfişiind cu degetele materialul. Într-un 
loc, mocheta se sfişie într-o fişie lungă şi Sarah 
alunecă înainte sa poată desface mai mult picioarele 
şi să se blocheze. Atârnând înapoia ei, Malcolm 
gemu şuierat; braţul din jurul gâtului ei îi tremura. 

— Eşti foarte puternică, spuse el. 

— Dar încă feminină, îi răspunse Sarah, rânjind. 

Ajunsese la doar zece picioare de bord. Apoi la 
numai cinci. Găsi un mâner în perete şi se agăţă de 
el, legănându-şi picioarele. Atinse cu talpa volanul. 
Se lăsă în jos, lăsându-l pe Malcolm pe bord. El se 
întinse pe spate, gâfiind. 

Caravana scârţâi şi se clătină. Ea cotrobăi pe sub 
bord, găsi trusa de scule şi o deschise. Scule de 
metal se împrăştiară cu zgomot. Găsi frânghia. Un 
nylon de jumătate de inci grosime, de cel puţin 
cincisprezece picioare lungime. 

Sarah se ridică şi privi prin parbriz la fundul văii de 
la sute de picioare distanţă. Chiar în lateral, văzu 
uşa şoferului. Apăsă mânerul şi o deschise. Uşa se 
lovi de exteriorul caravanei şi ea simţi ploaia pe 
figură. 

Se aplecă în afară şi privi în sus, de-a lungul 
caravanei. Văzu o suprafaţă netedă de metal, fără 
nici un loc de agăţat. Dar sub trailer trebuiau să fie 
axe şi profile de care să se poată fixa. Prinzându-se 
bine de tocul uşii, se aplecă şi privi sub caravană. 
Auzi un clinchet metalic şi o voce: 

— În sfirşit! 

Şi o formă rotundă îi apăru brusc în fată. Era 
Thome, atârnând pe o frânghie. 

— Pentru numele lui Dumnezeu, exclamă Thome. 
Ce aşteptaţi? Invitaţie? Haide! 

— lan, spuse ea. E rănit. 

Tipic, gândi Kelly, privind către Arby în foişor. Când 
lucrurile se îngroşau, nu se putea descurca. Prea 
multă emoție, prea multa tensiune îl făceau să 
tremure şi să se poarte ciudat. Arby îşi desprinsese 
de mult privirile de la culme şi acum privea de 
cealaltă parte a adăpostului, către râu. Ca şi cum 
nimic nu s-ar fi petrecut. Tipic. 

Kelly se întoarse către Levine. 

— Ce se întâmplă acum? întrebă ea. 

— Thome tocmai a intrat, zise Levine, privind prin 
ochelari. 

— A intrat? Adică, în caravană? 

— Da. Şi acum... iese cineva. 

— Cine? A 

— Cred că Sarah. li scoate pe toţi afară. 

Kelly se forţă să vadă prin noapte. Ploaia aproape 
că se oprise; abia dacă mai burniţa. 

Dincolo de vale, caravana se legăna în prăpastie. | 
se păru că vede pe cineva agăţat de frânghie. Dar 
nu putea fi sigură. 

— Ce face? 

— Urcă. 

— Singură. 

— Da, spuse Levine. Singură. 

Sarah Harding ieşi pe uşă, răsucindu-şi trupul în 
ploaie. Nu privi în jos. Ştia că valea se află la cinci 
sute de picioare sub ea. Simţea  legănarea 
caravanei. Işi înfăşurase frânghia peste umeri, şi 
acum se lăsă să atârne, cobori un picior şi se sprijini 

de cutia de viteze. O pipăi cu mâna şi simţi un 
cablu. Se săltă mai departe. 

Dinăuntrul caravanei, Thome vorbea cu ea. 

— N-o să-l putem ridica pe Malcolm fără o frânghie, 
spunea el. Te poţi urca? 

Fulgerul lumină. Sarah privi în sus către fundul 
caravanei care lucea ud. Văzu stratul alunecos de 
unsoare. Apoi din nou beznă. 

— Sarah, poţi? 

— Da, spuse ea, se întinse şi porni să urce. 

În foişor, Kelly tot punea întrebări: 

— Unde e Sarah? Ce se întâmplă? E bine? 

Levine privea prin ochelari. 

— Urcă, spuse el. 

Arby asculta distant. Se întorsese şi privea râul de 
pe câmpia cufundată în întuneric. 

Aştepta cu nerăbdare următorul fulger. Aştepta să 
vadă dacă avea dreptate, dacă văzuse bine. 

Fără să ştie cum, alunecând, reuşi cumva să 
ajungă pe vârful stâncii şi se lăsă de cealaltă parte. 
Nu avea timp de pierdut; desfăşură frânghia şi se 
târi sub al doilea trailer. Trecu frânghia pe după o 
bară de metal, o legă iute. Apoi se întoarse iarăşi la 
marginea stâncii şi aruncă frânghia. 

— Doc! strigă ea. 

Stând în uşa caravanei, Thome prinse frânghia şi o 
înnodă în jurul lui Malcolm. 

Malcolm gemu. 

— Haide, spuse Thome. 

ÎI înconjură pe Malcolm cu un brat şi se aruncă 
afară împreună cu el, oprindu-se pe cutia de viteze. 

— Dumnezeule, rosti pierit Malcolm, privind în sus. 

Dar Sarah îl trăgea deja, încordând frânghia. 

— Foloseşte-te doar de braţe, spuse Thome. 

Malcolm începu să se ridice; în câteva clipe, era cu 
zece picioare mai sus decât Thome. 

Sarah stătea sus pe stâncă, dar Thorne n-o putea 
vedea; trupul lui lan bloca perspectiva. Thome 
începu să urce, luptând cu picioarele să găsească un 
punct de sprijin. Fundul caravanei era alunecos. 
Gândi: ar fi trebuit să-l fac izolat. Dar cine izolează 
fundul unui vehicul? 

Cu ochii minţii, văzu acordeonul sfişiindu-se... 
Încet... despicându-se tot mai mult... 

Urcă. Mână după mână. Pas cu pas. 

Fulgerul lumină şi atunci îşi dădu seama că era 
aproape de margine. 

Sarah stătea pe marginea stâncii, trăgându-l pe 
Malcolm. Acesta se ajuta doar cu braţele; picioarele 
îi atârnau betege. 

Dar continua. Încă puţin... Sarah îl prinse de gulerul 
cămâşii şi-l trase sus. Malcolm trecu peste margine, 
dispărând. 

Thome continuă să urce. Picioarele îi alunecau. 
Braţele îl dureau. Urca. 

Sarah întinse mâna. 

— Haide, Doc, spuse ea. 

Mâna ei era întinsă. 

Degetele ei erau întinse spre el... 

Cu un bufnet metalic, pânza se sfişie de pe burduf 
şi caravana căzu zece picioare, cu armătura întinsă. 

Thome se căţără mai iute. Privind în sus către 
Sarah. 

Mâna ei era în continuare întinsă spre el. 

— Poţi s-o faci, Doc... 

Se săltă, închise ochii, continuă să urce, agăţat de 
frânghie, ţinând-o strâns. 

Braţele îl dureau, umerii îl dureau şi frânghia părea 
să se facă tot mai mică în mână. O înfăşură în jurul 
pumnului, încercând să o prindă. Dar în ultima clipă 
începu să alunece şi atunci simţi o durere arzătoare 
în scalp. 

— Imi pare rău, spuse Sarah pe când îl trăgea de 
păr. Durerea era intensă, dar lui nu-i păsa, abia dacă 
o lua în seamă, pentru că acum era alături de 
burduf, privind armătura cedând ca un corset şi 
caravana căzând mai jos, dar Sarah continua să-l 
tragă, ea era imens de puternică, apoi degetele lui 
atinseră iarba udă şi ajunse în siguranţă. In 
siguranţă... 

Sub ei, se auziră o serie de sunete metalice 
ascuţite şi armătura cedă, apoi, cu un geamăt final, 
caravana se desprinse din legături şi căzu peste 
stâncă, devenind tot mai mică, până ce se zdrobi de 
stâncile de dedesubt. In lucirea fulgerului, părea o 
pungă de hârtie mototolită. 

Thome se întoarse pe spate şi privi în sus către 
Sarah. 

— Mulţumesc, spuse el. 

Sarah se aşeză cu greu, pe pământ, alături de el. 
Sângele îi picura din capul bandajat. Desfăcu 
pumnul şi dădu drumul unei mâini de păr cenuşiu, 
care căzu într-o grămadă udă pe iarbă. 

— A naibii noapte, spuse ea. 

Foişorul 


Privind prin ochelarii de noapte, Levine spuse: 

— Au reuşit! 

— Toţi? întrebă Kelly. 

— Da! Au reuşit! 

Kelly începu să sară şi să strige de bucurie. 

Arb se întoarse şi înşfăcă ochelarii din mâna lui 
Levine. 

— Hei, făcu Levine. Stai puţin... 

— Am nevoie de ei, spuse Arby. 

Se întoarse şi privi peste câmpia întunecată.Pentru 
o clipă, nu văzu nimic, doar o ceaţă verde. Degetele 
lui găsiră butonul de reglaj, îl răsuciră iute şi 
imaginea apăru. 

— Ce naiba e atât de important? spuse enervat 
Levine. E o piesă scumpă... 

Atunci auziră cu toţii mârâitul. Se apropia. 


În umbre palide, de un verde-luminos, Arby văzu 
limpede raptorii. Erau doisprezece, mişcându-se prin 
iarbă într-un grup răsfirat, îndreptându-se către 
foişor. Unul dintre animale se afla cu câţiva paşi mai 
în faţă şi părea să fie conducătorul; dar era greu să 
discerni vreo organizare în cadrul turmei. Raptorii 
mârâiau cu toţii şi-şi lingeau sângele de pe boturi, 
ştergându-şi feţele cu labele - un gest ciudat de 
inteligent, aproape omenesc. Prin ochelarii de 
noapte, ochii le luceau verde-strălucitor. 

Nu păreau să fi observat foişorul. Nu ridicară 
privirile spre el. Dar se îndreptau în direcţia lor. 

Brusc, ochelarii fură smulşi din mâinile lui Arby. 

— Scuză-mă, făcu Levine. Cred c-ar fi mai bine să-i 
folosesc eu. 

— Dacă n-aş fi fost eu, n-aţi fi aflat că se apropie, 
spuse Arby. 

— Taci, spuse Levine. 

Ridică  binoclul la ochi, îl focaliză şi oftă. 
Douăsprezece animale aflate la douăzeci de iarzi 
distanţă... 

— Ne văd? întrebă şoptit Eddie. 

— Nu. În plus, suntem şi cu vântul în faţă, aşa că 
nu ne pot nici măcar mirosi. Bănuiesc că urmăresc 
poteca ce trece pe lângă adăpost. Dacă facem 
linişte, or să treacă pe lângă noi. 

Radioul lui Eddie hârâi. Întinse grăbit mâna să-l 
oprească. 

Priveau cu toţii peste câmpie. Noaptea era calmă şi 
liniştită. Ploaia se oprise şi luna se iţea printre norii 
sparţi. Zăriră animalele care se apropiau, umbre 
întunecate peste iarba argintie. 

— Ar putea urca aici? şopti Eddie. 

— Nu prea văd cum, îi răspunse Levine. Suntem la 
aproape douăzeci de picioare de pământ. Cred că o 
să ne descurcăm. 

— Dar ai spus că se pot urca în copaci... 

— Şşşt. Ăsta nu-i copac. Acum, toată lumea jos, şi 
tăceţi! 


Malcolm gemu de durere, când Thome îl întinse pe 
o masă din al doilea trailer. 

— Nu prea am noroc în expediţia asta, nu? 

— Nu prea, spuse Sarah. Nu-ţi mai face probleme, 
lan. 

Thome ţinea lanterna, în vreme ce Harding 
spinteca pantalonul lui Malcolm. Bărbatul avea o 

tăietură adâncă la piciorul drept şi pierduse mult 
sânge. 

— Avem o trusă medicală? întrebă ea. 

— Cred că este una pe-afară, acolo unde ţinem 
motocicleta, spuse Thome. 

— Du-te şi ia-o. 

Thome ieşi. Malcolm şi Harding rămaseră singuri în 
caravană. Ea îndreptă lumina către rană, privind 
atentă. 

— Cât de rău este? întrebă Malcolm. 

— Putea sa fie şi mai rău, spuse ea încetişor. Ai să 
supravieţuieşti. De fapt, rana era adâncă, aproape 
până la os. Trecuse de puţin pe lângă arteră; ăsta 
era un noroc. Dar plaga era murdară - Sarah văzu 
unsoare şi bucățele de frunze amestecate cu muşchi 
roşu sfişiat. Trebuia să o curețe, însă aştepta mai 
întâi ca morfina să-şi facă efectul. 

— Sarah, zise Malcolm, îţi datorez viaţa. 

— Lasă asta, lan. 

— Nu, nu, chiar ţi-o datorez! 

— lan, zise ea, privindu-l. Sinceritatea asta nu te 
prinde. 

— O să-mi treacă, spuse el şi zâmbi. 

Sarah ştia ca îl chinuie durerea. Thome se întoarse 
cu trusa medicala, iar ea umplu seringa, scutură 
bulele de aer şi injecta conţinutul în umărul lui 
Malcolm. 

El gemu. 

— Oh. Cât mi-ai dat? 

— Mult. 

— De ce? 

— Pentru că trebuie să curăț rana. Şi n-o să-ți 
placă. 

Malcolm ofta. Se întoarse către Thome. 

— Întotdeauna trebuie să spună ea ceva, nu? Dă-i 
bătaie, Sarah, fă ce poţi mai rău. 


Prin ochelarii de noapte, Levine privi raptorii care 
se apropiau. Se deplasau răsfiraţi, cu ţopăitul lor 
caracteristic.  Privi, sperând sa descopere o 
organizare în grup, o structură, un semn de ierarhie. 
Velociraptorii erau inteligenţi şi ar fi trebuit sa aibă o 
ierarhie care să se vadă după organizarea lor 
spaţială. Dar nu vedea nimic. Erau ca o bandă de 
tâlhari, şuierând şi clămpănind unul la altul. 

Alături de Levine, Eddie şi copiii stăteau ghemuiţi. 
Eddie îi ţinea de după umeri pe copii, încercând să-i 
liniştească. 

Băiatul era cel mai cuprins de panică. Fata era 
bine. Părea mai calmă. 

Levine nu înţelegea de ce toată lumea era aşa 
speriată. Aici, sus, se aflau în perfectă siguranţă. 
Privi turma care se apropia, cu o detaşare 
academică, încercând să discearnă un model în 
mişcările lor rapide. 

Nu era nici o îndoială că urmau poteca. Calea lor se 
suprapunea perfect peste cea folosită de parazaurii 
de mai înainte: de lângă râu, peste ridicătura de 
teren, apoi prin spatele foişorului. 

Raptorii nu dădeau nici o atenţie adăpostului. 
Păreau mai ales preocupaţi unul de celălalt. 

Animalele ajunseră alături de structură şi erau pe 
cale să-şi continue drumul, când cel mai apropiat 
dintre ele se opri. Rămase în urma turmei, 
adulmecând. Apoi se aplecă şi începu să-şi vâre 
botul în iarba de la picioarele foişorului. 

Ce făcea? se întrebă Levine. 

Raptorul singuratic mârâi. Continuă să cotrobăie 
prin iarbă. Apoi se ridică, ţinând ceva în labele din 
faţă. Levine se forţă să zărească obiectul. 

Era o bucată de hârtie de la o bomboană. 

Raptorul ridică privirea către foişor, cu ochi lucioşi. 
Privi direct către Levine. Şi mârâi. 

Malcolm 


— Te simţi bine? întrebă Thome. 

— Tot mai bine, răspunse Malcolm, oftând şi 
relaxându-se. Ştii, cred că există un motiv pentru 
care morfina place unora. Sarah Harding potrivi 
atela gonflabilă în jurul piciorului lui Malcolm. Spuse 
către Thome: 

— Cât mai e până vine elicopterul? 

Thome privi către ceasul de la mână. 

— Mai puţin de cinci ore. Mâine în zori. 

— Sigur? 

— Absolut. 

Harding dădu din cap. 

— Bine. O sa fie bine. 

— Sunt bine, rosti Malcolm cu o voce visătoare. 
Sunt doar trist că s-a terminat experimentul. Era un 
experiment atât de bun... Atât de elegant... Atât de 
unic... Darwin nici nu s-a gândit vreodată. 

Harding se întoarse către Thome: 

— Am să curâţ rana. Ţine-i piciorul, te rog. Apoi 
spuse mai tare: Ce nu s-a gândit Darwin, lan? 

— Că viaţa este un sistem complex, spuse el, şi că 
toate sunt legate între ele. Potrivire în peisaj. Căi de 
adaptare. Rețele booleene. Comportament de 
autoorganizare. Săracul de el! Au! Ce faci acolo? 

— Spune-ne, făcu Harding, aplecată asupra rănii. 
Darwin nu avea nici o idee despre... 

— Faptul că viaţa este atât de incredibil de 
complexă, continuă Malcolm. Nimeni nu şi-a dat 
seama de asta. Vreau să spun că un singur ou 
fertilizat are o sută de mii de gene care acţionează 
coordonat,  declanşându-se sau oprindu-se la 

momente specifice, ca să transforme o singură 
celulă într-o creatură vie complexă. Acea primă 
celulă începe să se dividă, dar celulele rezultate 
sunt diferite. Se specializează. Unele devin nervi. 
Unele se transformă în pântece. Altele, în membre. 
Fiecare set de celule începe să-şi urmeze propriul 
program, se dezvoltă, interacționează. Până la urmă 
ajung doua sute cincizeci de tipuri diferite de celule, 
toate dezvoltându-se împreună, la momentul 
potrivit. În clipa în care organismul are nevoie de un 
sistem circulator, inima începe să bată. Atunci când 
e nevoie de hormoni, glandele pornesc să-i producă. 
Săptămână după săptămână, această dezvoltare 
incredibil de complexă continuă perfect - perfect. E 
incredibil. Nici o activitate umană nu se poate 
apropia de această perfecţiune. 

Adică, ai construit vreodată o casă? O casă e ceva 
simplu prin comparaţie. Dar chiar şi aşa, 
constructorii greşesc scările, pun chiuveta invers, 
cel care face acoperişul nu apare la momentul 
potrivit. O mulţime de lucruri merg prost. Cu toate 
astea, musca ce se aşază pe mâncarea muncitorilor 
este perfectă. Au! Mai încet! 

— Imi pare rău, spuse ea, continuând să curețe 
rana. 

— Cel mai important este însă faptul că 
dezvoltarea extrem de complicată din celulă este un 
proces pe care abia dacă-l putem descrie, ce să mai 
vorbim despre înţelegerea lui, continuă Malcolm. 

Înţelegeţi limitele înţelegerii noastre? Din punct de 
vedere matematic, putem descrie interacţiunea 
dintre două corpuri, cum ar fi două planete în 
spaţiu. Când e vorba de trei obiecte - trei planete în 
spaţiu - începe să devină problematic. La patru sau 

cinci obiecte, începe să ne fie imposibil. lar în 
interiorul celulei sunt o sută de mii de obiecte. 
Trebuie să te predai. E atât de complex, încât te 
întrebi cum de mai e posibilă viaţa. Unii cred că 
formele vii se autoorganizează. Viaţa îşi creează 
propria ordine, aşa cum o face materia în procesul 
de cristalizare. Unii cred că viaţa se cristalizează, 
astfel operând asupra complexităţii. Pentru că, dacă 
nu ştii o boabă de chimie fizică şi priveşti un cristal, 
ajungi să-ţi pui aceleaşi întrebări. Când priveşti 
aranjamentul perfect şi faţetele geometrice, îţi vine 
să te întrebi ce anume controlează acest proces. 
Cum ajunge cristalul în forma lui perfectă - cum 
ajunge să semene atât de mult cu celelalte cristale? 
Dar se ajunge la concluzia ca forma cristalului este 
dată doar de interacţiunea dintre forţele moleculare 
care forţează un anume aranjament spaţial. Nimeni 
nu controlează procesul. Se petrece de la sine. Dacă 
întrebi prea multe despre cristale, înseamnă că nu 
ştii nimic despre natura fundamentală a proceselor 
care duc la crearea lui. 

Poate că formele de viaţă sunt numai un fel de 
cristalizare. Poate că viaţa apare pur şi simplu. ŞI 
poate că, asemenea cristalelor, există o ordine 
caracteristică generată de elementele în 
interacţiune. Bine. Unul dintre lucrurile despre care 
ne învaţă cristalele este ca ordinea poate apărea 
foarte repede. Acum ai un lichid, cu toate 
moleculele mişcându-se la întâmplare. În clipa 
următoare se formează un cristal şi toate moleculele 
se blochează în ordine. Corect? 

— Corect... 

— Bine. Gândiţi-vă la interacţiunea formelor de 
viaţă de pe o planetă pentru a forma un ecosistem. 

Asta-i un lucru şi mai complex decât un singur 
animal. Toate aranjamentele sunt foarte complicate. 

De pildă, planta yucca. Ştiaţi de ea? 

— Spune-mi. 

— Planta yucca depinde de un fluture anume, care 
adună polenul într-o bila şi îl duce la o altă plantă - 
nu la altă floare de pe aceeaşi plantă - unde îl 
freacă de plantă, fertilizând-o. 

Abia după aceea fluturele îşi depune ouăle. Planta 
yucca nu poate supravieţui fără fluturele acela. 
Fluturele nu poate supravieţui fără plantă. 
Interacțiunile complexe de acest gen te fac să 
gândeşti că poate comportamentul este şi el o 
formă de cristalizare. 

— Vorbeşti în metafore? întrebă Harding. 

— Vorbesc despre ordinea din lumea naturală, 
spuse Malcolm. Şi cum ar putea apărea repede, prin 
cristalizare. Pentru că animalele complexe îşi pot 
dezvolta rapid comportamentul. Modificările pot 
apărea foarte repede. Oamenii transformă planeta şi 
nimeni nu ştie dacă lucrurile iau sau nu o întorsătură 
proastă. Aşa că procesele comportamentale pot 
evolua mai repede decât ne închipuim noi. In zece 
mii de ani, oamenii au trecut de la vânătoare şi 
cultivarea pământului la oraşe şi cyberspaţiu. 

Comportamentul se repede înainte urlând şi s-ar 
putea să fie inadaptabil. Nimeni nu ştie. Deşi, 
personal, cred că cyberspaţiul înseamnă sfirşitul 
speciei noastre. 

— Serios? Şi de ce? 

— Pentru că înseamnă sfirşitul inovării, spuse 
Malcolm. Ideea de a conecta întreaga lume 
înseamnă moarte în masă. Orice biolog ştie că 
grupurile mici, izolate, evoluează mai rapid. Dacă 

pui o mie de păsări pe o insulă, vor evolua foarte 
rapid. Dacă pui zece mii pe un continent, evoluţia 
încetineşte. Pentru specia noastră, evoluţia se 
datorează mai ales comportamentului. Inventăm noi 
comportamente pentru a ne adapta. Şi toată lumea 
ştie că invențiile apar în grupuri mici. Trei oameni 
adunaţi într-un grup s-ar putea să scoată ceva. Cu 
zece oameni e mai greu. Cu treizeci de oameni nu 
mai obţii nimic. La treizeci de milioane, devine 
imposibil. Ăsta e efectul mass-mediei: frânează orice 
eveniment. Mass media blochează diversitatea. 
Egalizează toate zonele. Bangkok sau Tokyo sau 
Londra - ai să găseşti peste tot un McDonald's la un 
colţ de stradă, un Benneton la altul, un Gap peste 
drum. Diferenţele regionale dispar. Dispar toate 
diferenţele. Într-o lume mass-media, nu mai ai decât 
un top ten al cărţilor, filmelor, melodiilor, ideilor. 
Lumea se îngrijorează de dispariţia diversităţii 
speciilor în pădurea tropicală. Dar de diversitatea 
intelectuală - cea mai necesară resursă a noastră? 

Asta dispare mai repede decât copacii! Dar încă nu 
ne-am dat seama, aşa că plănuim să conectăm cinci 
miliarde de oameni la cyberspaţiu. Asta va îngheţa 
întreaga specie. Toţi se vor opri din drum. Toţi vor 
gândi acelaşi lucru în acelaşi timp. Uniformitate 
globală. Au, doare! Ai terminat? 

— Aproape, spuse Harding. Rezistă! 

— Şi crede-mă, asta o să se petreacă repede. Dacă 
faci legătură dintre sistemele complexe şi potrivirea 
în peisaj, ai să vezi un lucru: comportamentul poate 
evolua atât de iute, încât lasă în urmă adaptarea la 
mediu. N-ai nevoie de asteroizi sau boli. Doar de 
comportamentul care face un salt brusc şi ajunge să 
le fie fatal creaturilor. Ideea mea este că dinozaurii - 

fiind creaturi complexe - ar fi putut trece prin unele 
astfel de modificări comportamentale. Şi asta i-a 
făcut să dispară. 

— Cum, pe toţi? 

— Nu trebuie decât câţiva, spuse Malcolm. Unii 
dinozauri stau prin mlaştinile de lângă mările 
continentale, modifică circulaţia apei şi distrug 
ecologia plantelor de care depinde supraviețuirea 
altor douăzeci de specii. Bang! Dispar. Asta produce 
o dizlocare şi mai mare. Un prădător moare şi prada 
lui creşte necontrolat. Ecosistemul devine 
dezechilibrat. Mai multe lucruri pot merge prost. Mai 
multe specii mor. Şi brusc, s-a terminat. Poate că 
aşa s-a întâmplat... 

— Numai comportamentul... 

— Da, spuse Malcolm. Asta e ideea. Şi m-am gândit 
că ar fi fost frumos s-o putem dovedi... Dar acum s-a 
terminat. Trebuie să plecăm de aici. Să le spui şi 
celorlalţi. 

Thorne declanşă radioul. 

— Eddie? Aici Doc. 

Nu se auzi nici un răspuns. 

— Eddie? 

Radioul pârâi. Apoi auziră un zgomot care păru la 
început a fi zgomot static. Apoi îşi dădură seama că 
era strigătul ascuţit al unui om. 

Foişorul 


Primul dintre raptori şuieră şi începu să sară, 
lovindu-se de foişor, zguduind structura. Ghearele îi 
râcâiră metalul, apoi căzu înapoi la pământ. Eddie 
era uimit cât de sus putea să sară - animalul se 
putea înălța în salt cu opt picioare, în mod repetat, 
aparent fără efort. Salturile lui atraseră atenţia 
celorlalte animale, care se întoarseră încet şi 
încercuiră adăpostul. 

Curând, foişorul era înconjurat de raptori care 
săreau şi mârâiau. Structura se clătina de la 
loviturile animalelor. Mai prost era că învățau, 
observă Levine. Deja, unii începuseră să se 
folosească de gheare ca să se prindă de structură, 
căutând în acelaşi timp sprijin cu picioarele. Unul 
dintre raptori ajunse la câteva picioare de platformă, 
înainte să cadă înapoi. Căderea nu părea să-i 
rănească. Se ridicau imediat şi porneau iarăşi să se 
caţere. 

Eddie şi copiii săriră în picioare. 

— Înapoi! strigă Levine. Nu priviţi în jos, şi-i 
împinse pe copii către centrul podelei. 

Eddie se aplecă peste rucsac şi scoase o torţă. O 
declanşă şi o aruncă; doi raptori se prăbuşiră. Torța 
bolborosi pe pământul ud, aruncând umbre aspre, 
roşii. Dar raptorii continuau să atace. Eddie scoase 
una dintre barele de aluminiu din podea, se aplecă 
peste balustradă, folosindu-se de bară ca de o bâtă. 

Unul dintre raptori urcase deja destul de mult ca să 
sară înainte, cu fălcile deschise, către gâtul lui 
Eddie. Surprins, Eddie ţipă şi-şi trase capul în spate; 
raptorul îl rată de puţin, dar prinse în fălci cămaşa 

Apoi raptorul căzu înapoi, cu fălcile strânse, 
trăgându-l cu greutatea lui pe Eddie peste 
balustradă. 

— Ajutaţi-mă! Ajutaţi-mă! strigă el şi începu să se 
aplece peste margine. 

Levine îl prinse cu braţele, trăgându-l înapoi. 
Levine privi peste umărul lui Eddie către raptorul 
care acum atârna în gol, şuierând furios, ţinându-se 
încă strâns de cămaşă. Eddie lovi raptorul peste bot 
cu bara. Dar raptorul se ţinea în continuare, ca un 
buldog. 

Eddie se apleca periculos peste balustradă; putea 
cădea în orice clipă. 

Înfipse ţeava în ochiul animalului şi raptorul dădu 
drumul brusc. Cei doi oameni căzură pe spate în 
adăpost. Când se ridicară în picioare, văzură raptorii 
urcând pe laturile foişorului. Când apărură lângă 
balustradă, Eddie îi lovi cu bara de metal, 
aruncându-i înapoi. 

— Repede! strigă el copiilor. Pe acoperiş! Repede! 

Kelly pomi să se caţere pe unul dintre stâlpi, apoi 
se săltă cu uşurinţă pe acoperiş. 

Arby, în schimb, rămase pe loc, cu chipul golit de 
expresie. Fata privi în jos şi spuse: 

— Haide, Arb! 

Băiatul îngheţase, cu ochii mari de frică. Levine 
fugi să-l ajute, să-l ridice. Eddie răsucea ţeava în 
arcuri largi, izbind raptorii. 

Unul dintre raptori prinse bara în fălci şi smuci cu 
putere. Eddie îşi pierdu echilibrul, se răsuci şi căzu 
pe spate, peste balustradă. Strigă „Nuuuu!” în 
cădere. Imediat, animalele se aruncară la pământ. Il 
auziră pe Eddie ţipând în noapte. Raptorii mârâiau. 

Levine era îngrozit. Încă îl mai ţinea pe Arby în 
braţe, împingându-l pe acoperiş. 

— Nu te opri, continua el să spună. Nu te opri. Nu 
te opri... 

De pe acoperiş, Kelly spunea: 

— Ai să reuşeşti, Arb! 

Băiatul se prinse de acoperiş, trăgându-se în sus, 
smucind din picioare de panică. Il lovi puternic pe 
Levine peste gură şi Levine îl scăpă. Il văzu pe băiat 
alunecând şi căzând la pământ. 

— O, Doamne, urlă Levine. O, Doamne! 

Thome se afla sub trailer, desfăcând cablul cu 
cârlig. Se târî afară şi fugi către jeep. Auzi şuieratul 
unui motor şi o văzu pe Sarah pe motocicletă, 
îndepărtându-se, cu o puşcă Lindstradt la spate. 

Se urcă la volan, pomi motorul şi aşteptă 
nerăbdător să se strângă cablul, privind cârligul care 
se strecura prin iarbă. Parcă nu se mai termina. 
Acum, cablul şerpuia în jurul copacului. Aşteptă. 
Ridică privirea şi văzu lumina farului motocicletei lui 
Sarah  mişcându-se prin frunziş, îndreptându-se 
către foişor. 

În sfirşit, motorul tamburului se opri. Thome băgă 
în viteză şi ieşi din luminiş. 

Radioul pomi. 

— lan, spuse el. 

— Nu-ţi face griji din pricina mea, lălăi Malcolm cu 
glas visător. Mă simt bine. 


Kelly zăcea pe burtă pe acoperişul aplecat al 
adăpostului, privind peste margine. Îl văzuse pe 
Arby lovind pământul, de cealaltă parte a foişorului, 
fată de Eddie. Părea să se fi lovit grav. Dar nu vedea 
ce i se întâmplă, pentru că se întorsese să se prindă 

mai bine de acoperişul ud, iar când se răsucise să 
privească din nou, Arby dispăruse. 
Dispăruse... 


Sarah Harding conducea cu toată viteza pe poteca 
noroioasă a junglei. Nu ştia precis unde se află, dar 
se gândea că dacă o să continue să coboare, avea 
să ajungă până la urmă pe câmpie. Cel puţin aşa 
spera. 

Acceleră, ajunse la o curbă şi, brusc, văzu un copac 
prăbuşit peste drum. Frână, răsuci pe loc 
motocicleta şi se întoarse. Mai sus, pe drum, zări 
farurile maşinii lui Thome, ocolind către dreapta. 
Urmă jeepul, afundându-se în noapte. 


Levine stătea în mijlocul foişorului, îngheţat de 
groază. Raptorii nu mai săreau, nu mai încercau să 
escaladeze structura. li auzea la pământ, mârâind. 
Auzea pocnetul ascuţit al oaselor. Băiatul încă nu 
scosese nici un sunet... 

Sudoarea rece i se scurgea pe trup. 

Apoi îl auzi pe Arby strigând: 

— Înapoi! înapoi! 


Pe acoperiş, Kelly se răsuci, încercând să vadă ce 
se întâmplă jos, de cealaltă parte a foişorului. In 
lumina pe terminate a torţei, îl văzu pe Arby 
înăuntrul cuştii. Reuşise să închidă uşa şi întinsese 
mâna printre gratii, încercând să vâre cheia în lacăt. 
Trei raptori se aflau în apropiere; săriră spre el când 
îi văzură mâna. O trase iute înapoi. 

— Înapoi! strigă Arby. 

Raptorii porniră să muşte cuşca, întorcându-şi 
capul într-o parte ca sa mestece barele. Unul dintre 

animale îşi încurca falca în banda elastică de care 
era prinsă cheia. 

Raptorul se trase în spate, întinzând elasticul şi, 
brusc, cheia ieşi din lacăt, plesnindu-l peste gât. 
Raptorul schelălăi de surpriză şi se retrase câţiva 
paşi. Elasticul era acum agăţat strâns de falcă, 
împreună cu cheia lucind în lumină. Raptorul scurmă 
cu labele din faţă, încercând să scape de banda 
elastică, însă aceasta era prinsă dincolo de măsele 
şi eforturile animalului nu făceau decât ca ea să-l 
plesnească şi mai tare peste piele. Curând, renunţă 
şi începu să-şi frece botul în ţărână, încercând să 
scape de cheie. 

În acest timp, ceilalţi raptori reuşiră să desprindă 
cuşca de structura foişorului şi s-o răstoarne. Işi 
aplecară capul, încercând să-l prindă pe Arby printre 
gratii. Când îşi dădură seama că nu avea să meargă, 
loviră şi călcară în picioare cuşca. Mai multe alte 
animale li se alăturară. Curând, şapte raptori erau 
adunaţi în jurul cuştii. O loviră şi cuşca se rostogoli. 
Trupurile lor îl acopereau pe Arby. 

Fata auzi un sunet slab şi ridică privirile; văzu două 
lumini la distanţă. Era o maşină. 

Venea cineva. 

Arby se afla în iad. Prizonier înăuntrul cuştii, era 
înconjurat de forme întunecate, care mârâiau către 
el. Raptorii nu-şi puteau vâri boturile printre gratii, 
dar saliva lor fierbinte picura peste el, iar când 
loveau cuşca, ghearele lor ajungeau să-l zgârie pe 
mâini şi pe picioare. Trupul îi era învineţit. Capul îl 
durea de la lovituri. Lumea se rostogolea, devenind 
o încâlceală îngrozitoare. 

Ştia cu siguranţă un singur lucru: raptorii îl 
îndepărtau de foişor. 

Pe când maşina se apropia, Levine veni lângă 
balustradă şi privi în jos. În lumina torţei roşii, văzu 
trei raptori târând în junglă ceea ce mai rămăsese 
din trupul lui Eddie. 

Se opreau des ca să se lupte între ei, clămpănind 
unul către altul, reuşind însă să se îndepărteze cu 
prada. 

Apoi văzu un alt grup de raptori care izbeau şi 
rostogoleau cuşca. O duceau pe potecă, spre 
pădure. 

Acum auzea duduitul motorului jeepului. Văzu 
silueta lui Thome în spatele volanului. 

Spera că are o armă. Levine voia să ucidă toate 
animalele acelea blestemate. Voia să le ucidă pe 
toate... 

De pe acoperiş, Kelly privea raptorii lovind cuşca, 
rostogolind-o. Un raptor rămăsese în urmă, 
răsucindu-se pe loc, ca un câine enervat. Işi dădu 
seama că era raptorul care se încurcase în banda 
elastică. Cheia încă-i mai atârna la gât, lucind în 
lumina roşie. 

Raptorul smucea căpul în sus şi-n jos, încercând să 
se elibereze. 

Jeepul veni mugind şi raptorul păru confuz din 
pricina luminilor orbitoare. Thome  acceleră, 
încercând să-l lovească cu maşina. Raptorul se 
întoarse şi fugi pe câmpie. 

Kelly se dădu jos de pe acoperiş. 

Thome deschise uşa, pentru ca Levine să urce. 

— L-au prins pe puşti, spuse Levine, arătând cu 
mâna către cărare. 

Kelly, de sus, striga: 

— Aşteptaţi! 

— Urcă înapoi! spuse Thome. Vine şi Sarah! Noi o 
să plecăm după Arby! 

— Dar... 

— Nu-l putem pierde! 

Thorne ambală violent motorul şi pomi pe potecă, 
în urmărirea raptorilor. 

În trailer, lan Malcolm asculta glasurile ţipate prin 
radio. Auzea panica şi confuzia. 

Zgomot sumbru, gândi el. Totul se prăbuşeşte. 

O sută de mii de obiecte în interacţiune. 

Oftă şi închise ochii. 

Thome conducea cu viteză. Jungla dimprejur era 
densă. Poteca începea să se îngusteze, frunzişul se 
apropia, plesnind maşina. 

— O să reuşim? 

— E destul de largă, spuse Levine. Am străbătut-o 
astăzi, mai devreme. E o potecă folosită de 
parazauri. 

— Cum de s-a întâmplat? spuse Thome. Cuşca era 
prinsă de eşafodaj. 

— Nu ştiu, mărturisi Levine. S-a desprins. 

— Cum? Cum? 

— Nu ştiu. S-au întâmplat o mulţime de lucruri. 

— Şi Eddie? întrebă încruntat Thome. 

— S-a petrecut prea repede, evită Levine 
răspunsul. 

Jeepul plonja prin junglă, zguduindu-se puternic; se 
loveau continuu cu capul de acoperişul de pânză. 

Thome conducea fără milă. Ceva mai sus, raptorii 
se mişcau extrem de iute; abia dacă se puteau zări 
ultimele animale, alergând în întunericul din faţă. 

— N-au vrut să mă asculte! strigă Kelly, atunci 
când Sarah apăru cu motocicleta. 

— Despre ce? 

— Raptorul a luat cheia! Arby e încuiat în cuşcă şi 
raptorul a luat cheia! 

— Unde? întrebă Sarah. 

— Acolo! spuse ea, arătând peste câmpie. La 
lumina lunii, se vedea silueta întunecată a raptorului 
fugar. Avem nevoie de cheie! 

— uUrcă, spuse Sarah, luând puşca de la spate. 
Kelly se urcă pe motocicletă. Sarah îi încredința 
arma. 

— Ştii să tragi? 

— Nu. Adică, eu niciodată... 

— Ştii să conduci o motocicletă? 

— Nu, eu... 

— Atunci o să trebuiască să tragi, spuse Sarah. 
Uite, trăgaciul e aici. Bine? Siguranţa e aici. O 
răsuceşti aşa. Bine? O să fie un drum greu, aşa că 
nu scoţi piedica până ce nu ne apropiem. 

— Să ne apropiem de ce? 

Dar Sarah nu o mai asculta. Ambală motorul şi 
motocicleta pomi în viteză, îndreptându-se, peste 
câmpie, către raptorul care fugea. Kelly se prinse de 
Sarah cu un brat şi încercă să se tină cât mai strâns. 

Jeepul sărea pe potecă, stropind cu apă din bălti. 

— Nu-mi amintesc să fi fost atât de accidentat 
terenul, zise Levine, prinzându-se de mâner. Poate 
că ar trebui să încetineşti... 

— Ba nu, la naiba, spuse Thome. Dacă-l pierdem 
din vedere, am terminat. Nu ştim unde e cuibul 
raptorilor. Şi în jungla asta, pe timp de noapte... Ah, 
la dracu'! 

În fata lor, raptorii părăseau poteca, fugind în 
tufişuri. Cuşca dispăruse. Thome nu distingea 
terenul foarte bine, dar se părea că dealul suferise o 

alunecare de teren şi era foarte abrupt, aproape 
vertical. 

— N-ai să reuşeşti, spuse Levine. E prea abrupt. 

— Trebuie s-o fac, zise Thome. 

— Nu fi nebun, protestă Levine. Recunoaşte 
faptele. Am pierdut puştiul, Doc. E păcat, dar asta e! 

Thome aruncă o privire către Levine. 

— El nu te-a lăsat baltă, şuieră. Şi nici noi n-o s-o 
facem. 

Thome răsuci volanul şi îndreptă jeepul peste 
culme. 

Maşina se aplecă violent, prinse viteză şi pomi o 
coborâre abruptă. 

— La naiba! ţipă Levine. Ne omori! 

— Ţine-te! 

Zguduindu-se, plonjară în beznă. 

A ŞASEA CONFIGURAȚIE 


„Ordinea se prăbuşeşte în regiuni simultane. 
Supravieţuirea nu mai este probabilă nici pentru 
indivizi, nici pentru grupuri.” 

IAN MALCOLM 

Urmărire 


Motocicleta alerga peste câmpia acoperită de 
ierburi., Kelly se ţinea cu o mână de Sarah, iar în 
cealaltă ţinea arma. Puşca era grea; braţul îi 
obosea. Motocicleta sărea peste ridicături. Vântul îi 
sufla părul peste faţă. 

— Ţine-te! strigă Sarah. 

Luna ieşi dintre nori şi iarba luci argintie. Raptorul 
era la vreo patruzeci de iarzi în faţă, la marginea 
bătăii farului. Recuperau continuu terenul. Kelly nu 
văzu alt animal pe câmpie, în afară de turma de 
apatozauri, undeva la distanţă. 

Ajunseră mai aproape de raptor. Animalul fugea 
iute, cu coada ţeapănă, abia vizibil deasupra ierbii. 
Sarah aplecă motocicleta către dreapta ca să ajungă 
alături de raptor. Se apropiau continuu. Se aplecă 
spre spate, cu gura aproape de urechea lui Kelly. 

— Pregăteşte-te! strigă ea. 

— Ce să fac? 

Goneau paralel cu raptorul, puţin în urma cozii lui. 
Sarah acceleră, trecu de picioare, venind în dreptul 
capului. 

— Gâtul! strigă ea. Trage-i în gât! 

— Unde? 

— Oriunde! Gâtul! 

Kelly se încurcă în armă. 

— Acum? 

— Nu! Aşteaptă! Aşteaptă! 

Raptorul intră în panică din pricina motocicletei 
care se apropia. Işi mări viteza. 

Kelly încerca să găsească piedica. Arma îi tresărea 
în mână. Toate tresăreau. 

Degetele atinseră piedica, o scoaseră. Întinse din 
nou mâna. Trebuia să-şi folosească ambele mâini, 
dar asta însemna să-i dea drumul lui Sarah. 

— Pregăteşte-te! strigă Sarah. 

— Dar nu pot... 

— Acum! Fă-o! Acum! 

Sarah  răsuci motocicleta, înscriindu-se lângă 
raptor. Erau acum la numai trei picioare distanță. 
Kelly putea simți mirosul animalului. Acesta întoarse 
capul şi pocni din fălci către ele. Kelly trase. Arma îi 
tresări în mână; Kelly se agăţă din nou de Sarah. 
Raptorul continua să fugă. 

— Ce s-a întâmplat? 

— Ai ratat! 

Kelly clătină din cap. 

— Lasă! strigă Sarah. Ai să poţi! Mă apropii mai 
mult! înclină motocicleta din nou către raptor, 
apropiindu-se. 

Dar de această dată, lucrurile stăteau altfel: când 
ajunseră alături, raptorul le atacă, năpustindu-se cu 
capul înainte. Sarah urlă şi răsuci motocicleta, 
lărgind spaţiul dintre ei. 

— Isteţi, ticăloşii ăştia! strigă ea. Nu-ţi dau o a 
doua şansă! Raptorul le urmări o vreme, apoi se 
întoarse brusc, schimbând direcţia, îndepărtându-se 
peste câmpie. 

— Se îndreaptă către râu! strigă Kelly. 

Sarah ambală motorul. Motocicleta se aruncă 
înainte. 

— Cât e de adânc? Kelly nu răspunse. 

— Cât e de adânc? 

— Nu ştiu! strigă Kelly. 

Incercă să-şi amintească  raptorii, pe când 
traversaseră râul. Parcă înotaseră. 

Asta însemna că adâncimea era de cel puţin... 

— Mai mult de trei picioare? întrebă Sarah. 

— Da! 

— Nu-i bine! 

Acum erau la zece iarzi în spatele raptorului şi 
pierdeau teren. Animalul intrase într-o zonă marcată 
cu un hăţiş dens de cicade. Trunchiurile aspre ale 
plantelor le zgâriau mâinile şi feţele. Terenul era 
neregulat; motocicleta sărea peste ridicături. 

— Nu văd nimic! striga Sarah. Ţine-te! 

Se înclină spre stânga, îndepărtându-se de raptor, 
îndreptându-se către râu. 

Animalul dispărea în iarbă. 

— Ce faci? strigă Kelly. 

— Trebuie să-i tăiem calea! 

Ţipând ascuţit, un stol de păsări se ridică exact în 
faţa lor. Sarah trecu printre aripile care băteau 
frenetic şi Kelly îşi aplecă fruntea. Puşca îi atârna în 
mână. 

— Ai grijă! strigă Sarah. 

— Ce se întâmplă? 

— Dispare! 

— Câte focuri mai am? 

— Încă doua! Trage bine! 

Râul era în faţă, sclipind în lumina lunii. Ţâşniră 
dintre ierburi şi ajunseră pe malul noroios. Sarah se 
întoarse, motocicleta se răsuci, alunecă şi zbură 
înainte. Kelly căzu, izbindu-se de noroiul rece; Sarah 
ateriză greoi peste ea. Imediat, se ridică, fugind 
după motocicletă şi strigând: 

— Haide! 

Ameţită, Kelly o urmă. Puşca pe care o ţinea în 
mâini era plină de noroi. Se întrebă dacă mai 
funcţionează. Sarah urcase deja pe motocicletă, 

ambalând motorul şi făcându-i semn să se 
grăbească. 

Kelly sări în spatele lui Sarah şi motocicleta ţâşni 
de-a lungul malului. 

Raptorul era cam la douăzeci de iarzi înaintea lor. 
Se apropia de apă. 

— Scapă! 


Jeepul lui Thome se izbi de coasta dealului, scăpat 
de sub control. Frunze de palmier plesniră parbrizul; 
nu mai vedeau nimic, dar simțeau aplecarea pantei. 
Jeepul alunecă pe o parte. Levine ţipă. 

Thome se prinse de volan, încercă să repună 
maşina pe direcţie. Apăsă frâna; jeepul se îndreptă 
şi continuă să coboare. Printr-o gaură din frunziş 
văzură un morman de bolovani chiar în faţă. Raptorii 
săreau peste bolovani. Poate că dacă trecea prin 
stânga... 

— Nu! strigă Levine. Nu! 

— Ţine-te bine! urlă Thome şi răsuci volanul. 
Maşina pierdu priza drumului şi alunecă în jos. 
Loviră primul bolovan, spărgând un far. Maşina se 
răsuci şi continuă să coboare. 

Thome crezu că transmisia se defectase, dar 
maşina continua să meargă, înclinată pe pantă, 
deviind către stânga. Al doilea far se sparse de o 
ramură.  Continuară să coboare prin beznă, 
străpungând un alt strat de tufe, apoi se izbiră 
brutal de o porţiune de sol drept. 

Roţile jeepului se învârtiră în gol pe pământul 
moale. 

Thome opri maşina. 

Tăcere. 

Priviră pe fereastră, încercând să-şi dea seama 
unde se află. Dar era atât de întuneric, încât cu greu 
se putea distinge ceva. Păreau să fie pe fundul unei 
pâlnii adânci, cu un acoperiş de ramuri deasupra. 

— Depuneri aluvionare, constată Levine. Probabil 
că ne aflăm în albia unui râu. 

După ce se mai obişnui cu întunericul, Thome îşi 
dădu seama că avea dreptate. Raptorii fugeau prin 
mijlocul unei albii secate, mărginite de ambele părţi 
de bolovani mari. Dar albia era nisipoasă şi destul 
de largă pentru a lăsa să treacă o maşină. li urmă. 

— Nu ai nici o idee unde ne aflăm? întrebă Levine, 
privind către raptori. 

— Nu, spuse Thome. 

Maşina înainta. Albia se lărgea, deschizându-se 
într-un bazin plat. Bolovanii dispăruseră; acum, de 
ambele părţi ale albiei, erau copaci. Pete de lumină 
lunară apăreau ici şi colo. Vizibilitatea crescu. 

Dar raptorii dispăruseră. Thome opri maşina, 
cobori geamul şi ascultă. li auzea şuierând şi 
mârâind. Sunetul părea să vină dinspre stânga. 

Thome băgă maşina în viteză şi părăsi albia, 
trecând printre ferigi şi pe lângă un pin. 

— Crezi că băiatul a supravieţuit căderii de pe 
deal? întrebă Levine. 

— Nu ştiu, spuse Thome. Nu-mi dau seama. 

Conduse încet înainte. Ajunseră la o spărtură în 
frunziş şi văzură un luminiş în care ferigile fuseseră 
călcate în picioare. Dincolo de luminiş, se zărea 
malul râului, cu apa lucind în bătaia lunii. Reuşiseră 
cumva să se înapoieze la râu. Ă 

Dar luminişul le atrăgea atenţia. In spaţiul larg, 
văzură scheletele palide, uriaşe, ale câtorva 

apatozauri. Cuştile toracice uriaşe, arcuri de oase 
albe, luceau în lumina argintie. 

Grămada întunecată a unui cadavru încă 
neconsumat zăcea în centru, acoperită cu un nor de 
muşte. 

— Ce-i asta? se miră Thome. Pare un cimitir... 

— Da, spuse Levine. Darnu-i. 

Raptorii erau adunaţi cu toţii într-o parte, 
luptându-se pentru cadavrul lui Eddie. De cealaltă 
parte a luminişului văzură trei ridicături scunde de 
pământ; zidul era spart în multe locuri. În cuiburi 
văzură multe fragmente de coajă de ou. Se simţea 
un miros puternic de putreziciune. 

Levine se aplecă înainte, privind. 

— Este cuibul raptorilor, spuse el. 


În întunecimea trailerului, Malcolm se ridică, 
încruntându-se de durere. Inşfăcă radioul. 

— L-aţi găsit? Cuibul? 

Radioul pârâi. 

— Da. Aşa cred, spuse Levine. 

— Descrie-l, porunci Malcolm. 

Levine vorbi liniştit, raportând forme, estimând 
dimensiuni. Pentru Levine, cuibul velociraptorilor 
părea neângrijit, făcut de mântuială. Era surprins, 
pentru că de obicei cuiburile dinozaurilor dovedeau 
o ordine desăvârşită. Levine le tot văzuse, în 
săpăturile din Montana până în Mongolia. Ouăle din 
cuib erau aranjate în cercuri concentrice clare. 
Deseori, într-un cuib se găseau mai mult de treizeci 
de ouă, sugerând faptul că mai multe femele 
cooperau la un singur cuib. Numeroase fosile de 
adulţi fuseseră găsite în apropiere, indicând faptul 
că dinozaurii avuseseră grijă de ouă în comun, în 

câteva săpături, fusese posibil să se stabilească 
chiar şi o ordine spaţială: cuibul în mijloc, adulţii 
mişcându-se cu grijă pe margini, ca şi cum n-ar fi 
vrut să deranjeze ouăle care se cloceau. În această 
structură rigidă, dinozaurii erau  reminiscenţa 
descendenților lor, păsările, care şi ele dovedeau o 
precizie uimitoare a  curtării, împerecherii şi 
construirii cuiburilor. 

Dar velociraptorii se comportau diferit. Scena din 
fata ochilor lui dădea impresia de dezordine, de 
haos: cuiburi strâmbe; adulţi care se certau între ei; 
prea putini pui şi tineri; coji împrăştiate; margini de 
cuib dărâmate pentru că se călcase pe ele. Pe lângă 
cuiburi, Levine zări oase mici care probabil 
aparţineau puilor morţi. În luminiş nu văzu nici un 
pui. 

Erau trei tineri, dar aceştia trebuiau să se apere 
singuri şi aveau deja multe răni pe trup. Tinerii 
păreau slabi, subnutriţi. Pândind de la distantă 
prada adusă, erau atenţi, bătând în retragere de 
îndată ce adulţii îi atacau. 

— Şi apatozaurii? întrebă Malcolm. Cadavrele? 

Levine numără patru, în diferite stadii de 
descompunere. 

— Trebuie să-i spui lui Sarah, făcu Malcolm. 

Dar Levine se întreba altceva: cum ajunseseră 
acolo cadavrele acelea uriaşe? Nu muriseră 
accidental, cu siguranţă că animalele ar fi evitat 
cuibul acesta. Nu fuseseră târâte acolo, erau prea 
mari. Deci, cum ajunseseră acolo? O idee îi zăcea în 
minte, nu foarte limpede, deşi atât de logică... 

— L-au adus pe Arby? întrebă Malcolm. 

— Da, spuse Levine. L-au adus. 

Priviră către cuib, încercând să-şi închipuie ce 
urma. Apoi Thome îl înghionti. 

— Uite cuşca, spuse el, arătând cu degetul. La 
capătul îndepărtat al luminişului, zăcând pe pământ, 
parţial acoperită de tufe, Levine văzu lucirea barelor 
de aluminiu. Dar nu-l vedea pe Arby. 

— Acolo, spuse Levine. 

Raptorii nu luau în seamă cuşca, luptându-se încă 
lângă trupul lui Eddie. Thome scoase o puşcă 
Lindstradt, deschise camera încărcătorului. Văzu 
şase săgeți. 

— Nu ajung, spuse el şi închise camera. 

În luminiş erau cel puţin zece raptori. 

Levine cotrobăi pe bancheta din spate a maşinii, 
găsi rucsacul care căzuse la podea. 

Desfăcu fermoarul şi scoase un mic cilindru 
argintiu, de mărimea unei sticle de suc. Cilindrul 
avea gravate pe el craniul cu oasele încrucişate. 
Dedesubt, se putea citi: ATENŢIE, TOXIC! 
METACOLINĂ (MIVACURIUM). 

— Ce-i asta? întrebă Thome. 

— Ceva pus la cale la Los Alamos, răspunse Levine. 
E un neutralizator zonal fără efecte letale. 
Eliberează un aerosol cu colinesterază cu acţiune 
rapidă. Paralizează toate formele de viaţă preţ de 
trei minute. O să-i scoată din uz pe raptori. 

— Dar băiatul? spuse Thome. N-o poţi folosi. Ai să-l 
paralizezi şi pe el. 

Levine arătă cu degetul. 

— Dacă aruncăm canistra în dreapta cuştii, gazul o 
să fie dus în cealaltă parte, către raptori. 

— Sau nu, spuse Thome. Puştiul ar putea fi rănit 
rău de tot. 

Levine dădu din cap. Puse cilindrul înapoi în rucsac, 
apoi rămase cu privirile înainte, către raptori. 

— Deci, făcu Levine. Acum ce urmează? 

Thome privi către cuşca de aluminiu acoperită cu 
ferigi. Apoi văzu ceva care-l făcu să tresară: cuşca 
se mişcă puţin, barele lucind în lumina lunii. 

— Ai văzut? întrebă Levine. 

— O să-l scot pe puşti de-acolo, mârâi Thome. 

— Cum? 

— După moda veche, spuse Thome. 

Cobori din maşină. 


Sarah acceleră, gonind motocicleta pe malul 
noroios al râului. Raptorul era chiar în faţă, tăind în 
diagonală faţă de ele, îndreptându-se către apă. 

— Hai! strigă Kelly. Hai! 

Raptorul le văzu Şi schimbă direcţia, 
îndepărtându-se şi mai mult. Incerca să capete 
distanţă, dar motocicleta gonea mai repede pe 
malul deschis. Ajunseră alături de animal, apoi 
Sarah părăsi malul, îndreptându-se către câmpie. 
Raptorul devie către dreapta, adâncindu-se în 
câmpie. Indepărtându-se de râu. 

— Ai reuşit! strigă Kelly. 

Sarah îşi păstră viteza, apropiindu-se de raptor. 
Părea că acesta renunţase la ideea traversării râului 
şi că acum nu mai avea nici un plan. Fugea pur şi 
simplu pe câmpie. lar ele câştigau teren fără 
încetare. Kelly era entuziasmată. Incercă să şteargă 
noroiul de pe puşcă, pregătindu-se să tragă din nou. 

— La naiba! strigă Sarah. 

— Ce? 

— Priveşte! 

Kelly se aplecă înainte şi privi peste umărul lui 
Sarah. Chiar în faţă, văzu turma de apatozauri. Erau 
la numai cincizeci de iarzi de primul animal enorm, 
care mugi şi se răsuci, brusc înspăimântat. Trupurile 
lor luceau verde-cenuşiu în lumina lunii. 

Raptorul ţâşnea direct către turmă. 

— Cred c-o să-l pierdem! Sarah ambală motorul, 
apropiindu-se şi mai mult. Trage! Acum! 

Kelly ţinti şi trase. Arma tresări. Dar raptorul 
continuă să alerge. 

— Ratat! 

In faţă, apatozaurii se răsuceau, călcând pământul 
în picioare. Cozile lor groase biciuiau prin aer. Dar 
erau prea lenți ca să fugă. Raptorul, în schimb, 
fugea înainte,  năpustindu-se direct pe sub 
apatozaurii uriaşi. 

— Ce facem acum? strigă Kelly. 

— N-avem de ales! ţipă Sarah. 

Se trase paralel cu raptorul chiar atunci când intrau 
în zona de umbră de sub primul animal. 

Kelly îi zări curba pântecului atârnând la un metru 
deasupra capului lor. Labele îi erau groase ca nişte 
trunchiuri de copaci, bătând pământul şi 
răscolindu-l. 

Raptorul continuă să alerge, strecurându-se la 
iuţeală printre labele dinozaurului. Sarah manevră 
şi-l urmări. Deasupra lor, animalele mugeau şi se 
răsuceau. Trecură pe sub un alt pântec, ieşiră din 
nou în lumina lunii, apoi intrară iarăşi în umbra. Se 
aflau acum în mijlocul turmei. Parcă treceau printr-o 
pădure mişcătoare. 

Chiar în faţă, o labă uriaşă cobori cu un duduit care 
scutură pământul. Motocicleta tresari şi Sarah coti 
spre stânga; frecară pielea animalului. 

— Ţine-te! strigă ea şi coti din nou, urmărind 
raptorul. Deasupra lor, apatozaurii mugeau şi se 
foiau. Raptorul ocolea şi se întorcea, apoi scăpă, 
îndepărtându-se de turmă. 

— La naiba! spuse Sarah, răsucind motocicleta. 

O coadă biciui aproape de pământ, ratându-le de 
foarte puţin, apoi scăpară şi ele, rămânând în cursă 
numai cu raptorul. 

Motocicleta gonea din nou peste câmpie. 

— Ultima şansă! strigă Sarah. Fă-o! 

Kelly ridică puşca. Sarah conducea brutal şi 
repede, apropiindu-se mult de raptor. Animalul se 
răsuci să o înghiontească, dar ea îşi păstră poziţia 
şi-l lovi puternic cu pumnul în ţeastă. 

— Acum! 

Kelly lipi ţeava de carnea gâtului şi apăsă trăgaciul. 
Arma avu un recul puternic, lovind-o în burtă. 

Raptorul continua să fugă. 

— Nu! strigă ea. Nu! 

Deodată, raptorul căzu, rostogolindu-se în iarbă; 
Sarah răsuci motocicleta şi opri. 

Raptorul se afla la numai cinci iarzi distanţă, 
zbătându-se în iarbă. Apoi se linişti. 

Sarah luă arma şi deschise încărcătorul. Kelly văzu 
încă cinci săgeți. 

— Am crezut că asta era ultima, rosti ea. 

— Am minţit, spuse Sarah. Aşteaptă aici. 

Kelly rămase lângă motocicletă, în vreme ce Sarah 
păşea atentă prin iarbă. Sarah mai trase un foc, apoi 
aştepta câteva clipe. După care se aplecă. 

Când se întoarse, ţinea cheia în mână. 


În cuib, raptorii continuau să sfişie cadavrul, 
adunaţi cu toţii într-o parte. Dar brutalitatea lor 

scădea; unele animale se îndepărtau, frecându-şi 
botul cu labele din faţă, îndreptându-se către 
mijlocul luminişului. 

Apropiindu-se de cuşca. 

Thome urcă în spatele jeepului, dând la o parte 
acoperişul de pânză. Verifică arma pe care o ţinea în 
mână. 

Levine trecu pe scaunul şoferului. Pomi motorul. 
Thorne se potrivi mai bine şi se prinse de bara din 
spate. Se întoarse către Levine. 

— Dă-i drumul! 

Jeepul pomi către luminiş. Lângă pradă, raptorii 
ridicară privirile surprinşi, când văzură intrusul. Deja 
maşina trecuse de mijlocul luminişului, de scheletele 
enorme care-şi înălţau coastele largi mult deasupra 
capului lor; apoi Levine coti către stânga, trăgând 
lângă cuşca de aluminiu. Thome sări din maşină şi 
prinse cuşca cu ambele mâini. În beznă, nu putea 
spune cât de rău fusese rănit Arby; băiatul era întors 
cu faţa în jos. Levine cobori din maşină. Thome ţipă 
la el să urce înapoi, săltă cuşca deasupra capului şi 
o puse în spatele maşinii. Sări în spate, alături de 
cuşcă, iar Levine băgă în viteza. În urma lor, raptorii 
mârâiră şi porniră în urmărire, fugind printre 
coastele golite de came ale scheletelor gigantice. 
Traversară luminişul cu o viteză incredibilă. 

Când Levine accelera mai tare, primul dintre 
raptori făcu un salt înalt, aterizând la spatele maşinii 
şi prinzând pânza cu colții. Animalul şuieră şi se ţinu 
bine. 

Levine acceleră şi jeepul se îndepărtă, tresăltând, 
de luminiş. 

În bezna, Malcolm se cufunda înapoi în visele 
provocate de morfina. Imagini îi pluteau dinaintea 
ochilor: peisaje, afişaje multicolore de computer, 
folosite acum pentru studierea evoluţiei. 

In acea lume matematică, de piscuri şi văi, 
populaţiile erau imaginate urcând piscurile adaptării 
sau alunecând în văile neadaptării. Stu Kauffman şi 
colaboratorii lui arătaseră că organismele avansate 
aveau constrângeri interne complexe care le 
predispuneau mai degrabă la prăbuşirea de pe vârf 
şi coborârea în vale. Cu toate astea, în acelaşi timp, 
creaturile complexe erau ele însele selectate de 
către evoluţie. Pentru că fiinţele complexe erau 
capabile să se adapteze singure. Cu unelte, prin 
învăţare5 prin cooperare. 

Dar animalele complexe obţinuseră flexibilitatea 
adaptativă cu oarecare preţ - îşi vânduseră 
independenţa. Nu mai era necesar să-şi schimbe 
trupurile pentru a se adapta, pentru că acum 
adaptarea lor era comportamentală, determinată 
social. Acest comportament necesita învăţare. 
Intr-un fel, la animalele superioare adaptarea nu 
mai era transmisă generaţiei următoare prin ADN. 
Acum se transmitea prin învăţare. Cimpanzeii îşi 
învățau puii să prindă termite cu un băț. Asemenea 
acţiuni necesitau cel puţin rudimente de cultură, o 
viaţă structurată social. Dar animalele crescute în 
izolare, fără părinţi, nu erau funcţionale pe de-a- 
ntregul. Animalele de la zoo deseori nu-şi puteau 
îngriji propriile progenituri, pentru că nu văzuseră 
niciodată cum se face. Îşi ignorau puii, sau îi 
rostogoleau, sau îi zdrobeau, sau pur şi simplu se 
plictiseau de ei şi-i ucideau. 

Velociraptorii erau printre cei mai inteligenţi 
dinozauri şi cei mai feroci. Ambele trăsături cereau 
control comportamental. Cu milioane de ani în 
urmă, în lumea dispărută din jurasic, 
comportamentul lor ar fi fost determinat social, 
trecut de la bătrâni la tineri. Genele controlau 
capacitatea de a realiza asemenea structuri, dar nu 
asigurau structurile în sine. Comportamentul 
adaptativ era un fel de moralitate; se dezvoltase 
de-a lungul a multe generaţii pentru că se 
descoperise că funcţiona - comportamentul era 
acela care permitea membrilor speciilor să 
coopereze, să convieţuiască, să vâneze şi să 
crească pui. 

Dar pe această insulă, velociraptorii fuseseră 
recreaţi într-un laborator genetic. Deşi aspectul lor 
fizic era determinat de genetică, comportamentul 
lor nu. Raptorii cei noi apăruseră pe lume lipsiţi de 
bătrânii care să-i dirijeze, care să le arate felul bun 
de-a fi. Erau pe cont propriu şi în acest fel se şi 
comportau - într-o societate fără reguli, fără 
structură, fără cooperare. Trăiau într-o lume 
necontrolata, în care fiecare era pentru sine, unde 
cel mai rău şi mai pervers supravieţuia, iar toţi 
ceilalţi mureau. 


Jeepul prinse viteză, tresăltând puternic. Thome se 
ţinea de mânere, ca să nu fie aruncat afară. In urma 
lui, văzu raptorul fluturând, continuând să se ţină cu 
colții de pânză. Nu-i dădea drumul. Levine conduse 
înapoi pe malul noroios al râului şi coti spre dreapta, 
urmând firul apei. Raptorul se ţinea în continuare, 
tenace. 

Chiar în faţă, zăcând în noroi, Levine văzu un alt 
schelet. Un alt schelet? De ce erau scheletele astea 
acolo? Dar nu era vreme de cugetare - conduse 
înainte, trecând pe sub şirurile de coaste. Fără 
faruri, se apleca forţându-se să vadă la lumina lunii, 
căutând obstacolele din faţa lor. 

În spatele maşinii, raptorul se chinui să înainteze. 
Dădu drumul pânzei de acoperiş şi se prinse cu colții 
de cuşcă, începând să o tragă jos din maşină. 
Thome se aruncă înainte, prinse celălalt capăt al 
cuştii. Cuşca se răsuci, răsturnându-l pe Thome pe 
spate. 

Se văzu într-o luptă pe viaţă şi pe moarte cu 
raptorul - iar acesta din urmă câştiga. 

Thorne îşi prinse picioarele în jurul scaunului din 
fată, încercând sa reziste. Raptorul mârâi; Thome 
simţi furia animalului înnebunit ca putea pierde 
priza. 

— Uite! strigă Levine, întinzându-i o armă lui 
Thome. 

Thome era întins pe spate, ţinând cuşca cu ambele 
mâini. 

Nu putea lua arma. Levine privi în urmă, analizând 
situaţia. Se uită apoi în oglinda retrovizoare. In 
spate, văzu restul turmei încă urmărindu-i, mârâind. 
Nu putea încetini. Thome nu putea da drumul cuştii. 

Continuând să conducă repede, Levine se răsuci pe 
scaun şi ţinti cu arma în spate. 

Incercă sa manevreze arma, ştiind că i-ar fi putut 
atinge accidental pe Thome sau pe Arby. 

— Fii atent! striga Thome. Fii atent! 

Levine reuşi să scoată piedica şi îndreptă ţeava 
direct spre raptorul care încă se ţinea cu colții de 

barele cuştii. Animalul ridică privirea şi cu o mişcare 
rapidă prinse în dinţi ţeava. Ataca arma. 

Levine trase. 

Ochii raptorului se deschiseră larg când săgeata i 
se înfipse în gât. Scoase un sunet gâlgâitor, apoi 
intră în convulsii, căzând din jeep - şi smucind în 
cădere arma din mâinile lui Levine. 

Thorne se ridică în genunchi şi trase cuşca 
înăuntrul maşinii. Privi înăuntru, dar nu-şi putu da 
seama în ce stare era Arby. Uitându-se în spate, 
văzu ceilalţi raptori aflaţi încă în urmărire, dar care 
acum se aflau la douăzeci de iarzi distanţă şi 
pierdeau teren. 

Radioul de bord şuieră. 

— Doc, recunoscu Thorne vocea lui Sarah. 

— Da, Sarah. 

— Unde sunteţi? 

— Urmam albia râului, spuse Thome. 

Norii de furtună dispăruseră. Era o noapte cu luna. 
Înapoia lui, raptorii continuau să urmărească jeepul, 
dar rămâneau tot mai departe. 

— Nu vă văd farurile, spuse Sarah. 

— Nu mai avem. 

Se făcu o pauză. Radioul pârâi. Vocea ei deveni 
încordată: 

— Ce s-a întâmplat cu Arby? 

— L-am recuperat, spuse Thome. 

— Slavă Domnului. Cum se simte? 

— Nu ştiu. Trăieşte. 

Peisajul se deschise. Ajunseseră într-o vale largă, 
cu iarba argintată de lună. Thome privi împrejur, 
încercând să se orienteze. Apoi îşi dădu seama: se 
întorseseră pe câmpie, dar erau departe către sud, 
probabil de aceeaşi parte a râului cu foişorul. In 

cazul acesta, puteau ajunge până la drumul de pe 
culme, aflat undeva în stânga. 

Drumul avea să-i ducă înapoi în luminişul unde se 
afla trailerul rămas. Şi unde-ar fi putut fi în 
siguranţă. 

II înghionti pe Levine, arătând către dreapta. 

— Mergem într-acolo! 

— Da, Doc. 

— O sa ne întoarcem la trailer pe drumul de pe 
culme. 

— Bine, spuse Sarah. O să dăm de voi. 

Sarah privi către Kelly. 

— Unde e drumul de coastă? 

— Cred că e cel de-acolo, spuse Kelly, arătând 
către şira coastei, la stâncile de deasupra lor. 

— Bine, zise Sarah şi ambală motorul. 

Jeepul duduia peste câmpie, cufundat în ierburile 
înalte. Mergeau repede. Raptorii nu se mai vedeau. 

— Se pare că ne-au pierdut urma, spuse Thorne. 

— Poate, făcu Levine. 

Când ieşiseră din albie, văzuse câteva animale 
ţâşnind către stânga. Acum stăteau probabil 
ascunse în ierburi. Nu era sigur că aveau sa renunţe 
atât de uşor. 

Jeepul forţa drumul către stânci. În faţă văzură un 
drum în serpentine, urcând dinspre vale. Era drumul 
de coastă, era sigur de asta. 

Acum, ca terenul era mai blând, Thome se strecură 
printre scaune şi se aplecă peste cuşca. Privi printre 
bare la Arby care gemea uşor. 

Jumătate din faţa băiatului era patată de sânge, iar 
cămaşa îi era uda. Dar ochii îi erau deschişi şi părea 
că-şi poate mişca braţele şi picioarele. 

Thome se aplecă mai aproape de bare. 

— Hei, fiule, zise el blând. Ma auzi? 

Arby dădu din cap, gemând. 

— Cum te simţi acolo? 

— Am avut şi clipe mai bune, spuse Arby. 


Jeepul rula pe drumul noroios şi se îndrepta în sus, 
de-a lungul serpentinelor. Levine simţi un fel de 
uşurare când se ridicară pe creastă, 
îndepărtându-se de vale. Se aflau pe drumul de 
culme şi se îndreptau spre un loc sigur. 

Privi către culme. Atunci, în lumina lunii văzu 
formele întunecate, aflate deja pe vârful drumului, 
sărind în sus şi-n jos. 

Raptori. 

Aşteptându-i. 

Opri. 

— Acum ce facem? 

— Dă-te la o parte, spuse Thorne încruntat. De-aici 
conduc eu. 

Pe marginea haosului 


Thorne ajunse pe creastă şi coti spre stânga, 
accelerând. Drumul se întindea în bătaia lunii, o 
bandă îngustă între peretele de stâncă din stânga şi 
prăpastia abruptă din dreapta. La douăzeci de 
picioare deasupra văzu raptorii, sărind şi pufnind în 
fuga lor paralelă cu maşina. 

Levine îi văzu şi el. 

— Ce facem? întrebă. 

Thome clătină din cap. 

— Uită-te în trusa de scule. În torpedo. Găseşte 
ceva. 

Levine se aplecă grăbit, cotrobăind în beznă. 
Thome ştia că intraseră în necaz. Arma lor 
dispăruse. Se aflau într-un jeep cu acoperiş de 
pânză, iar raptorii îi înconjuraseră. Bănuia că se 
aflau la o jumătate de milă distanţă de luminiş şi de 
trailer încă o jumătate de milă. 

Thome încetini la curba următoare, îndepărtând 
maşina de marginea prăpastiei. 

Dincolo de curbă, văzu un raptor ghemuit în 
mijlocul drumului, aşteptându-i, cu capul aplecat 
ameninţător. Thome acceleră către el. Raptorul sări 
în sus, cu labele din spate ridicate. 

Ateriză pe capota maşinii, zgâriind cu ghearele 
tabla. Se izbi de parbriz, împrăştiind o pânză de 
crăpături fine în sticlă. Cu trupul animalului zăcând 
pe parbriz, Thome nu vedea nimic. Pentru că drumul 
era primejdios, frână. 

— Hei! strigă Levine, rostogolindu-se înainte. 

Raptorul de pe capotă alunecă într-o parte. Acum 
Thome putea să vadă iarăşi şi călcă pedala de 

acceleraţie. Levine căzu înapoi pe spate şi maşina 
ţâşni înainte. Dar trei raptori atacară maşina din 
lateral. 

Unul sări către portieră şi muşcă oglinda. Ochiul 
lucios al animalului era aproape de faţa lui Thome. 
Forţă maşina către stânga, frecând-o de peretele 
stâncos al drumului. La zece iarzi înainte, din perete 
se ivea un bolovan. Aruncă o privire către raptorul 
care continua să se ţină tenace, chiar în clipa în care 
bolovanul se izbi în oglindă, smulgând-o. Raptorul 
dispăru. 

Drumul se lărgi puţin. Acum, Thome avea mai mult 
loc să manevreze. Simţi o izbitură grea şi ridică 
privirea să vadă pânza acoperişului sfişiindu-se 
deasupra capului. Gheare îi trecură pe lângă ureche. 

Răsuci maşina către dreapta, apoi din nou către 
stânga.  Ghearele se  retraseră, dar animalul 
rămăsese deasupra, îndoind cu greutatea trupului 
pânza. Alături, Levine scoase un cuţit mare de 
vânătoare şi-l înfipse prin pânză. Imediat, alte 
gheare se iviră, sfişiind mâna lui Levine. Acesta ţipă 
de durere şi scăpă cuțitul. Thome se aplecă şi 
întinse mâna către podea, după el. 

In oglinda retrovizoare, văzu încă doi raptori pe 
drumul din urma lor, urmărind jeepul. 

Se apropiau. 

Dar drumul era mai larg acum şi Thome acceleră. 
Raptorul de pe acoperiş privi în jos, prin parbrizul 
spart. Thome strânse cuțitul în pumn şi-l înfipse în 
sus cu toată puterea, iar şi iar... Nu părea se aibă 
vreun efect. Cum drumul cotea, trase de volan către 
dreapta, apoi către stânga, clătinând maşina; 
raptorul de pe acoperiş pierdu priza şi se rostogoli 
pe spate. In cădere, sfişie aproape toată pânza. 

Animalul sări la pământ şi lovi cei doi raptori care îi 
urmăreau. Impactul îi dezechilibră pe toţi trei; 
căzură, mârâind, în prăpastie. 

— Şi cu asta, basta! strigă Levine. 

Dar, o clipă mai târziu, un alt r ap tor sări de pe 
stânci şi fugi după ei, la numai câţiva iarzi distanţă 
de maşină. 

Apoi, cu o uşurinţă înspăimântătoare, raptorul sări 
în spatele jeepului. 

De pe locul pasagerului, Levine se holbă cuprins de 
spaimă. Raptorul era cu totul în maşină, cu capul 
aplecat, cu labele din faţă ridicate, cu botul deschis, 
într-o poziţie clară de atac. Şuiera către el. 

„S-a terminat”, gândi Levine. 

Era şocat: întregul trup pomi să-i asude, se simţi 
ametit şi-şi dădu seama într-o clipă că nu putea face 
nimic, că erau ultimele clipe înainte de moarte. 
Creatura şuieră din nou, pocni din fălci, se ghemui 
să sară - şi brusc o spumă albă îi apăru la colţurile 
gurii. Dădu ochii peste cap. Balele porniră să-i curgă 
din bot. Începu să se chircească vizibil, cu trupul 
cuprins de spasme. Se prăbuşi pe o parte în spatele 
maşinii. 

Din urmă, le văzu pe Sarah pe motocicletă şi pe 
Kelly ţinând în mână arma. : 

Thome încetini şi Sarah trase lângă ei. li dădu lui 
Levine cheia. 

— Pentru cuşcă! strigă ea. 

Levine o luă cu gesturi ţepene, aproape că o scăpă 
din mână. Era şocat. Abia se mişca. 

Neândemânatic. Aproape că murise, gândi el. 

— la-i arma, spuse Thome. 

Levine privi către stânga, unde alţi raptori alergau 
paralel cu maşina. Numără şase, dar erau probabil 

mai mulţi. Încercă din nou să numere, cu mintea 
îngreunată... 

— la naibii odată arma aia! 

Levine luă puşca de la Kelly, simţindu-i în mâini 
metalul rece. 

Maşina pomi să tuşească, să încetinească, iar sa 
tuşească. Să înainteze în salturi. 

— Ce-i asta? întrebă el, întorcându-se către Thome. 

— Probleme, spuse Thome. Am rămas fără 
benzină. 

Thome scoase maşina din viteză şi o lăsă să 
meargă, pierzând viteză. Înainte, se afla o ridicătură 
mică, iar dincolo de ea, după curbă, se vedea 
drumul coborând din nou. Sarah venea pe 
motocicletă în spatele lor, scuturând din cap. 

Thome îşi dădu seama că singura lor şansă era să 
depăşească ridicătura. 

Spuse către Levine: 

— Descuie cuşca. Scoate-l de acolo. 

Levine se mişca dintr-o dată repede, aproape 
cuprins de panică, dar se târî totuşi în spate şi 
introduse cheia în lacăt. Cuşca se deschise. Levine îl 
ajută pe Arby să iasă. 

Thorne privi acul  vitezometrului coborând. 
Mergeau cu douăzeci şi cinci de mile pe oră... apoi 
douăzeci... cincisprezece. 

Raptorii, alergând alături, începură să se apropie, 
simțind că maşina avea probleme. 

Cincisprezece mile pe oră. Şi încă încetineau... 

— A ieşit, spuse Levine din spate. Inchise uşa 
cuştii. 

— Aruncă repede cuşca, spuse Thome. 

Cuşca se rostogoli în spate, sărind în vale. 

Zece mile pe oră. 

Maşina părea să se târască. 

Apoi se văzură trecuţi de ridicătură, coborând de 
cealaltă parte, prinzând din nou viteză. 
Douăsprezece mile pe oră. Cincisprezece. Douăzeci. 
Luă curbele cu grijă, încercând să nu frâneze. 

— N-o să ajungem la trailer! ţipă Levine cât îl 
ţineau plămânii, cu ochii măriţi de spaimă. 

— Ştiu. 

Thome vedea către stânga trailerul, de care erau 
separați însă printr-o uşoară ridicătură de teren. N-o 
puteau depăşi. Dar mai sus, drumul se bifurca, 
alunecând către dreapta, către laborator. Şi dacă-şi 
amintea el bine, drumul cobora continuu. 

Thome coti spre dreapta, îndepărtându-se de 
trailer. 


Văzu acoperişul larg al laboratorului, o suprafaţă 
plată în lumina lunii. Urma drumul pe lângă 
laborator, spre satul lucrătorilor. Văzu casa 
managerului în dreapta, apoi depozitul de provizii, 
cu pompele de benzină în față. Aveau oare vreo 
şansă să mai găsească benzină? 

— Uite! se bâlbâi Levine, arătând în spate. Uite! 
Uite! Thome privi peste umăr şi văzu că raptorii 
rămăseseră în urmă, renunțând la urmărire. În 
apropierea laboratorului, păreau să ezite. 

— Nu ne mai urmăresc! strigă Levine. 

— Mda, mormăi Thome. Dar unde-i Sarah? în 
spate, motocicleta lui Sarah dispăruse. 

Trailer 


Sarah Harding răsuci mânerele ghidonului şi ţâşni 
înainte, peste ridicătură din faţa. Trecu de culme şi 
începu să coboare către trailer. Patru raptori 
mârâiau în urmă. Acceleră, încercând să le-o ia 
înainte, să câştige câţiva iarzi preţioşi. 

Pentru că avea nevoie de ei. 

Se aplecă în spate şi-i strigă lui Kelly: 

— Uite ce-i! Trebuie sa te mişti repede! 

— Poftim? strigă Kelly. 

— Când ajungem la trailer, sari jos şi intri. Nu mă 
aştepţi. Ai înţeles? 

Kelly dădu din cap, încordată. 

— Orice s-ar întâmpla, nu mă aştepţi! 

— Bine. 

Harding forţa motorul şi pomi către trailer, apoi 
frână brusc. Motocicleta aluneca pe iarba udă, se 
lovi de peretele trailerului. Dar Kelly deja sărise jos, 
gonind împiedicat către uşă; intra. Sarah avusese de 
gând să tragă motocicleta înăuntru, dar raptorii erau 
foarte aproape, prea aproape. O aruncă spre ei şi 
dintr-o mişcare sări prin cadrul uşii, aterizând pe 
podea. 

Se răsuci şi trânti uşa cu piciorul, chiar în clipa în 
care primul dintre raptori se lovea de aceasta. 

înăuntrul trailerului întunecat, tinu uşa blocata pe 
când animalele izbeau în mod repetat în ea. Pipăi 
după încuietoare, dar nu o găsi. 

— lan! Uşa asta se încuie? 

Auzi vocea lui Malcolm, visătoare în întuneric. 

— Viaţa este un cristal, spuse el. 

— lan, încearcă să fii atent! 

Apoi Kelly veni lângă ea, pipăind în sus şi-n jos pe 
toc. Raptorii se izbeau în uşă. 

După un timp, spuse: 

— E aici. Lângă podea. 

Harding auzi un clinchet metalic şi se îndepărtă. 

Kelly se ridică şi o luă de mână. Raptorii băteau şi 
mârâiau. 

— O să fie totul bine, spuse liniştitor Harding. 

Se apropie de Malcolm care zăcea încă în pat. 
Raptorii pocneau din fălci la fereastra de alături şi 
zgâriau geamul cu ghearele. Malcolm îi privea calm. 

— Gălăgioşi, ticăloşii ăştia, nu? 

Alături de el, trusa medicală era deschisă, iar o 
seringă zăcea pe pernă. Probabil că se injectase din 
nou singur. 

Prin fereastră se vedeau animalele care încetaseră 
să mai atace geamul. Sarah auzi scrâşnetul 
metalului venind dinspre uşă, apoi văzu raptorii 
târând motocicleta. Săreau pe ea furioşi. În scurt 
timp, aveau să găurească cauciucurile. 

— lan! Trebuie să ne mişcăm repede... 

— Eu nu mă grăbesc, spuse el calm. 

— Ce fel de arme avem aici? întreba ea. 

— Arme... păi... nu ştiu... Oftă el. La ce ai nevoie de 
arme? 

— lan, te rog! 

— Vorbeşti atât de repede, spuse el. Ştii, Sarah, 
chiar că ar trebui să te relaxezi. 


În trailerul cufundat în întuneric, Kelly era speriată, 
dar se mai liniştise când o auzise pe Sarah vorbind 
despre arme. Şi Kelly începu să vadă că Sarah nu se 
lăsa oprită în nici un fel din cale. Voi să imite 

atitudinea ei, să creadă şi ea că poate face orice-şi 
pune în gând. 

Kelly ascultă glasul doctorului Malcolm şi îşi dădu 
seama că acesta nu avea să le fie de nici un ajutor. 
Era drogat şi nu-i păsa. lar Sarah nu cunoştea 
trailerul. Kelly însă da; mai cotrobăise odată, în 
căutarea mâncării. Parcă-şi mai amintea... 

În beznă, deschise iute sertarele. Se chinui să vadă 
ceva. Era sigură ca unul dintre sertarele de jos avea 
un pachet marcat cu semnul morţii. Poate ca 
înăuntru se afla vreo arma, gândi ea. 

O auzi pe Sarah spunând: 

— lan, încearcă să gândeşti! 

Apoi, pe doctorul Malcolm: 

— O, m-am gândit, Sarah. Arh avut cele mai 
minunate gânduri. Ştii, toate cadavrele acelea de la 
cuibul raptorilor sunt un exemplu minunat de... 

— Nu acum, lan! 

Kelly cotrobăi prin sertare, lăsându-le deschise ca 
să ştie în care căutase. Trecu mai departe şi, la un 
moment dat, simţi sub palme o pânză aspră. Se 
aplecă în faţă. Găsise. 

Kelly scoase un pachet pătrat, învelit în pânză, 
surprinzător de greu. 

— Sarah. Uite, spuse ea. 


Sarah Harding duse pachetul la fereastră, în bătaia 
lunii. Desfăcu fermoarul şi privi conţinutul. Pachetul 
era împărţit în sectoare. Văzu trei calupuri pătrate 
dintr-o substanţă cu aspect de cauciuc. Alături era 
un cilindru mic, argintiu, ca o butelie mică de 
oxigen. 

— Ce-i asta? 

— Am crezut ca e o idee bună, spuse Malcolm. Dar 
acum nu mai sunt sigur. De fapt... 

— Ce-i asta? făcu ea, întrerupându-l, încercând să-l 
ţină atent. 

— Nu sunt letale, spuse Malcolm. Trupa lui 
Alexander. Am vrut să avem... 

— Ce-i asta? spuse ea, ţinându-i dinaintea ochilor 
un calup. 

— O fumigenă de teren. Ai să faci... 

— Fum? spuse ea. Face numai fum? 

— Da, dar... 

— Ce-i asta? spuse ea, ridicând cilindrul argintiu 
care avea o inscripţie. 

— O bombă cu colinesterază. Degajează un gaz. 
Produce paralizie pe termen scurt. Sau cel puţin aşa 
se spune... 

— Cât de scurt? 

— Câteva minute, cred, dar... 

— Cum funcţionează? întrebă ea din nou, răsucind 
cilindrul în mână. 

La unul dintre capete avea un dop cu un cui. Sarah 
începu să-l scoată ca sa arunce o privire la 
mecanism. 

— Nu! zise el. Aşa o declanşezi. Tragi cuiul şi o 
arunci. Porneşte în trei secunde. 

— Bine, spuse ea. 

Grăbită, strânse trusa medicală, aruncând seringa 
înăuntru şi închizând capacul. 

— Ce faci? întrebă alarmat Malcolm. 

— Plecam de-aici, spuse Sarah în drum către uşă. 

Malcolm oftă. 

— E atât de bine să ai un bărbat pe lângă casă, 
spuse el. 

Cilindrul zbură prin aer, răsucindu-se în lumina 
lunii. Raptorii erau cam la cinci iarzi distanţă, 
adunaţi în jurul motocicletei. Unul dintre ei ridică 
privirea şi văzu cilindrul care ateriză în iarbă, la 
câţiva paşi distanţă. 

Sarah rămase lângă uşă, aşteptând. 

Nu se întâmplă nimic. 

Nici o explozie. 

Nimic. 

— lan! N-a mers! 

Curios, unul dintre raptori ţopăi către locul unde 
căzuse cilindrul. Se aplecă şi ridică în colţi obiectul 
lucios. 

Sarah ofta. 

— N-a mers... 

— Hei, lasă, spuse Malcolm calm. 

Raptorul scutură din cap, muşcând cilindrul. 

— Acum ce facem? spuse Kelly. 

Se auzi o explozie puternică şi un nor dens se 
răspândi prin luminiş. Raptorii fură înghiţiţi de ceaţă. 

Harding închise iute uşa. 

— Şi acum, ce facem? întreba Kelly. 


Cu Malcolm sprijinindu-se de umărul ei, traversară 
luminişul. Norul de gaz se disipase cu câteva minute 
în urmă. Pe primul raptor îl găsiră zăcând în iarbă, 
cu ochii deschişi, absolut nemişcat. Dar nu era mort: 
Harding îi văzu pulsând venele de la gât. Animalul 
era doar paralizat. Sarah întrebă, adresându-i-se lui 
Malcolm: 

— Cât o sa ţină efectul? 

— N-am nici o idee, spuse Malcolm. Cât vânt este? 

— Deloc, lan. 

— Atunci o să dureze un timp. 

Înaintara. Acum, raptorii zăceau împrejurul lor. 
Păşiră peste trupuri, simțind mirosul de putred al 
carnivorelor. Unul dintre ei zăcea peste motocicletă. 
Sarah îl lăsă jos pe Malcolm, iar acesta se aşeză cu 
un oftat. După o clipă, pomi să cânte: „Aş vrea să fiu 
în ţinutul bumbacului, vremurile de odinioară nu se 
uită...” 

Harding trase de ghidonul motocicletei, încercând 
să o scoată de sub raptor. Animalul era prea greu. 

— Lasă-mă pe mine, ceru Kelly şi întinse mâinile 
către ghidon. 

Harding merse în faţă. Fără să ezite, înconjură 
gâtul raptorului cu braţele şi-i săltă capul. Simţi un 
val de greață. Pielea fierbinte şi solzoasă o zgârie pe 
braţe şi pe obraji. Icni când ridică animalul de jos. 

„În Dixieland... du-du-du-du... să trăieşti şi să mori 
în Dixie...” 

— Ai reuşit? o întrebă ea pe Kelly. 

— Încă nu, spuse Kelly, trăgând de ghidon. 

Sat 


Sarah cobori cu motocicleta către satul lucrătorilor. 
Privind peste Kelly, văzu jeepul parcat la magazin, 
nu departe de staţia de benzină. Frână şi coborâră 
cu toţii. Kelly deschise uşa magazinului şi-l ajută pe 
Malcolm să intre. Sarah aduse motocicleta în 
magazin şi închise uşa. 

— Doc? spuse ea. 

— Suntem aici, răspunse Thome. Cu Arby. 

La lumina lunii care se filtra prin ferestre, 
magazinul arăta la fel cu oricare altul de pe 
marginea şoselei. Exista un frigider cu uşă de sticlă 
pentru sucuri; cutiile nu se vedeau, din pricina 
murdăriei de pe geam. Un raft avea atârnate pe el 
bomboane şi acadele cu învelitorile verzui, prin care 
mişunau larve. În raftul cu reviste, titlurile erau 
vechi de cinci ani. 

Într-o parte, erau rafturi cu provizii de bază: pastă 
de dinţi, aspirină, loţiune de bronzat, şampon, perii. 
În continuare se aflau rafturile cu haine, tricouri, 
pantaloni scurţi, ciorapi, rachete de tenis, costume 
de baie. Şi câteva suveniruri: brelocuri, scrumiere, 
pahare. 

În mijlocul încăperii, ca o insulă, tronau casa de 
marcat, un cuptor cu microunde şi un filtru de cafea. 
Uşa cuptorului stătea larg deschisă; un animal îşi 
făcuse cuib înăuntru. Filtrul de cafea era crăpat şi 
acoperit cu pânze de păianjen. 

— Ce mizerie, se îngrozi Malcolm. 

— Mie îmi convine locul, spuse Sarah. 

Ferestrele erau bătute în cuie. Pereţii păreau destul 
de solizi. Hrana din conserve mai putea fi folosită. 

Văzu un indicator care spunea „sală de odihnă”, 
ceea ce însemna că trebuia să existe şi o baie. 
Aveau să fie în siguranţă aici, cel puţin pentru o 
vreme. 

Îl ajută pe Malcolm să se întindă pe podea. Apoi 
merse către locul unde Thome şi Levine îngrijeau de 
puşti. 

— Am adus trusa medicală, anunţă ea. Cum se 
simte? 

— Cam bătut, spuse Thome. Câteva tăieturi. Însă 
nimic rupt. Capul arată cam rău. 

— Mă dor toate, spuse Arby. Chiar şi gura. 

— Să caute cineva o lumină, ceru Sarah. la să mă 
uit, Arby. Bine, îţi lipsesc vreo doi dinţi, de aceea te 
doare. Dar se rezolvă. Tăietura de la cap nu-i chiar 
atât de urâtă. O şterse cu un pansament umed, apoi 
se întoarse către Thome: 

— Cât mai este până la venirea elicopterului? 

Thome privi ceasul de la mână. 

— Două ore. 

— Şi unde aterizează? 

— Terenul e la câteva mile de aici. 

Fără să se oprească din îngrijirea lui Arby, Sarah 
dădu din cap. 

— Bine. Deci avem două ore ca să ajungem la 
terenul de aterizare. 

— Cum asta? întrebă Kelly. Maşina e în pană de 
benzină... 

— Nu-ţi face griji, spuse Sarah. Ne gândim noi la 
ceva. O să fie bine... 

— Întotdeauna spui asta, remarcă Kelly. 

— Pentru că întotdeauna e adevărat, spuse Sarah. 
Gata, Arby, acum am nevoie de ajutorul tău. Am să 
te ridic în picioare şi tu ai să-ţi scoţi tricoul... 

Thome se trase lângă Levine. Acesta avea o privire 
sălbatică şi mişcări smucite. 

Drumul cu jeepul părea să-l fi adus la limită. 

— Despre ce vorbeşte? Suntem prinşi aici. Prinşi! 
strigă el isteric. Nu putem merge nicăieri. Nu putem 
face nimic. Vă spun, o să murim cu toţii... 

— la mai taci, se răsti Thome, prinzându-l de braţ şi 
trăgându-l mai aproape. Nu supăra copiii! 

— Ce mai contează? făcu Levine. Or să afle asta 
mai devreme sau mai târziu sau... Au! Mai uşor... 

Thome îl strânse puternic de braţ. Se aplecă spre 
el. 

— Eşti prea bătrân ca să te porţi ca un măgar, 
şopti. Adună-te, Richard! Mă auzi? 

Levine dădu din cap. 

— Bine. Uite ce e. Eu o să ies, să văd dacă 
funcţionează pompele de benzină. 

— N-au cum să funcţioneze, spuse Levine. Nu, 
după cinci ani. lţi spun, asta-i pierdere de timp... 

— Richard, rosti Thome. Trebuie să verificăm 
pompele! 

Se lăsă o clipă de tăcere. Cei doi se priviră în ochi. 

— Adică vrei să ieşi? făcu Levine. 

— Da. 

Levine se încruntă. Urmă o nouă pauză. 

Ghemuită lângă Arby, Sarah întrebă: 

— Unde e lumina, băieţi? 

— O clipă, spuse Thome şi se aplecă spre Levine. 
Bine? 

— Bine, spuse Levine, trăgând aer în piept. 

Thome merse la uşa din faţă, o deschise şi păşi 
afară, în întuneric. Levine închise uşa după el. 
Thome auzi broasca închizându-se. 

Imediat se întoarse şi bătu uşor în geam. Levine 
deschise uşa de câteva degete. 

— Pentru numele lui Dumnezeu, şopti Thome. Nu 
încuia! 

— Dar m-am gândit... 

— Nu încuia uşa, fir-ar să fie! 

— Bine, bine... Îmi pare rău! 

— Doamne, făcu Thome. 

Închise din nou uşa şi se întoarse către noaptea de 
afară. 

Satul era liniştit. Thome auzea doar fişâitul 
cicadelor. Aproape prea linişte, gândi el. Dar poate 
că i se părea, prin comparaţie cu mârâiturile 
raptorilor. Thome rămase multă vreme cu spatele 
lipit de uşă, privind către terenul deschis. Nu văzu 
nimic. 

În sfirşit, merse până la jeep, deschise portiera şi 
cotrobăi după radio. Îl atinse; alunecase sub scaunul 
pasagerului. Îl scoase şi îl duse înapoi la magazin; 
bătu în uşă. 

Levine o deschise şi spuse: 

— Nu e încuiată... 

— la, făcu Thome, înmânându-i radioul, după care 
închise uşa. 

Din nou se opri să pândească. Nu se auzea nimic. 
Luna plină strălucea. Nu bătea vântul. 

Înaintă şi privi de aproape pompele de benzină. 
Minerul primeia dintre ele era ruginit şi acoperit cu 
pânze de păianjen. Scoase furtunul şi apăsă. Nu se 
petrecu nimic. Mai strânse o dată. Nici o picătură. 
Bătu în geamul care acoperea contorul şi acesta îi 
căzu în mână. Înăuntru, un păianjen se strecură 
peste cifrele de metal. 

Nu era nici un strop de benzină. 

Trebuiau să găsească benzină, altfel nu puteau 
ajunge la elicopter. Se încruntă, gândindu-se. Erau 
nişte pompe simple, de felul celor pe care le puteai 
găsi în aşezările izolate. Era şi normal, de vreme ce 
se aflau pe o insulă. 

Se opri să mediteze. 

Erau pe o insulă... Asta însemna că toate obiectele 
erau aduse cu avionul sau barca. De cele mai multe 
ori cu barca. Bărci mici, din care proviziile se 
descărcau cu mâna. Ceea ce însemna... 

La lumina lunii, se aplecă, cercetând baza pompei. 
Exact cum prevăzuse, nu existau containere 
îngropate. Văzu o ţeavă de plastic îngropată imediat 
la suprafaţă. Urmări direcţia în care se îndrepta 
teava - undeva, în partea laterală a magazinului. 

Thome o urmă, mişcându-se cu atenţie. Se opri o 
clipă să asculte, apoi îşi continuă drumul. 

Ajunse lângă perete şi văzu ceea ce se aştepta să 
vadă: butoaie de cincizeci de galoane, înşirate lângă 
zid. Erau trei, legate între ele. Probabil că toată 
benzina de pe insulă era turnată aici. 

Bătu uşurel In butoaie. Erau goale. Ridică unul, 
sperând să audă un clipocit. Nu aveau nevoie de 
mai mult de un galon sau două... 

Nimic. 

Butoaiele erau goale. 

Cu siguranţă, însă trebuiau să mai existe şi altele. 
Făcu iute un calcul. Un laborator de mărimea asta 
trebuia să aibă cel puţin vreo şase maşini, poate 
chiar mai multe. Chiar dacă mergeau cu economie, 
tot consumau treizeci, patruzeci de galoane pe 
săptămână. Ca să fie sigură, compania trebuia să 
depoziteze rezerva pe două, poate chiar pe şase 
luni. 

Ceea ce însemna între zece şi treizeci de butoaie. 
lar butoaiele de oţel erau grele, prin urmare probabil 
că fuseseră depozitate în apropiere. Poate chiar la 
numai câţiva iarzi distanţă... 

Se întoarse încet, cercetând locurile. Luna 
strălucea şi acum putea să vadă mai bine. 

Dincolo de magazin, era un spaţiu deschis, după 
care se ridicau tufe mari de rododendroni, mascând 
cărarea spre terenul de tenis. Plasa de sârmă era 
acoperită cu plante agăţătoare. 

Spre stânga, se afla prima colibă. Nu-i vedea decât 
acoperişul întunecat. În dreapta terenului, lângă 
magazin, creştea un desiş gros, deşi se zărea o 
spărtură... 

O cărare. 

Înaintă, lăsând în urmă magazinul. Apropiindu-se 
de spărtura întunecată, văzu o linie verticală şi-şi 
dădu seama că era o uşă de lemn, deschisă. Ascuns, 
în spatele desişului, se afla o magazie. Cealaltă uşă 
era închisă. Când se apropie, văzu un indicator 
ruginit, cu o inscripţie roşie, scorojită. În lumina 
lunii, literele păreau negre. 

PRECAUCION 

NON FUMARE 

INFLAMMABLE 

Se opri să asculte. Auzi raptorii mârâind în 
depărtare, dar păreau să fie foarte departe, tocmai 
sus, pe deal. Dintr-un motiv necunoscut, se ţineau la 
distantă de sat. 

Thorne aşteptă, cu inima bătându-i, privind fix 
către intrarea întunecată a magaziei. Apoi se hotări 
să intre. Aveau nevoie de benzină. Înaintă. 

Cărarea spre magazie era udă din pricina ploii, dar 
înăuntru magazia era uscată. Se obişnui cu 

întunericul. Locul era strâmt, nu mai mult de patru 
metri pe patru. La lumina lunii, văzu aranjate la un 
capăt o duzină de butoaie ruginite. Alături, încă trei 
sau patru. Thome le clătină repede, unul după altul. 
Erau goale. 

Toate, goale. 

Simţindu-se înfrânt, Thome se întoarse către 
intrare. Se opri o clipă, privind afară. Atunci auzi 
sunetul inconfundabil al unei răsuflări... 


înăuntrul magazinului, Levine trecea de la o 
fereastră la alta, încercând să-l urmărească din 
priviri pe Thome. Trupul îi era încordat. Ce făcea 
Thome? Se îndepărtase atât de mult de magazin... 
Nu era un lucru înţelept. Levine continua să arunce 
priviri uşii din faţă; ar fi vrut s-o încuie. Cu uşa 
descuiată nu se simţea în siguranţă. 

Acum Thome intrase în tufişuri, dispărând cu totul. 
Şi trecuse ceva timp, cel puţin un minut sau două... 

Levine privi pe fereastră şi-şi muşcă buzele. Auzi 
mârâitul depărtat al raptorilor şi-şi dădu seama că 
aceştia rămăseseră la intrarea laboratorului. Nu 
urmăriseră vehiculele, nici măcar acum. De ce? se 
întrebă el. Nedumerirea asta îi făcea bine. Il liniştea. 
Era o întrebare la care trebuia să răspundă. De ce 
raptorii nu înaintaseră de lângă laborator, spre sat? 

Îi veniră în minte tot felul de explicaţii. Raptorii 
aveau o teamă instinctivă faţă de laborator, locul 
naşterii lor. Îşi aminteau cuştile şi nu mai voiau să 
fie prinşi. Dar bănuia o explicaţie probabilă, mult 
mai simplă - zona constituia teritoriul altui animal. 
Era marcat şi apărat, iar raptorii se fereau să intre. 
Chiar şi tiranozaurul trecuse în grabă, fără să se 
oprească. 

Al cui să fi fost teritoriul? 

Levine privi nerăbdător pe fereastră, aşteptând. 

— Ce se aude cu lumina aia? strigă Sarah, din 
partea cealaltă a încăperii. Am nevoie de lumină. 

— Într-o clipă, spuse Levine. 


La intrarea în magazie, Thome rămase tăcut, 
ascultând. 

Auzi o răsuflare uşoară, pufăită, ca a unui cal. Un 
animal mare, care aştepta. Sunetul venea de 
undeva, din dreapta lui. Thome întoarse încet 
privirile. 

Nu văzu nimic. Luna strălucea puternic peste satul 
lucrătorilor. Distinse magazinul, pompa de benzină, 
forma întunecată a jeepului. Privind către dreapta, 
văzu un spaţiu deschis şi tufe de rododendroni. 
Dincolo de ele, terenul de tenis. 

Nimic altceva. 

Privi atent, cu urechile ciulite. 

Pufăitul continua. Abia un pic mai tare decât o 
briză slabă. Dar asta nu era briză: copacii şi tufele 
nu se mişcau. 

Sau se mişcau? 

Thome simţea că ceva nu e în regulă. Ceva aflat 
chiar sub ochii lui. Ceva ce putea fi văzut, dar pe 
care el nu reuşea să-l vadă. Forţându-se să 
privească, avu impresia că ochii îi jucau feste. | se 
păru că zăreşte o mişcare uşoară în tufele din 
dreapta. Frunzele păreau să mişte în lumina lunii. Să 
mişte, apoi să se oprească iarăşi. 

Dar nu era sigur. _ 

Thome privi înainte, chinuindu-se. Incepu să se 
gândească la faptul că nu tufele îi atrăseseră 
atenţia, ci mai degrabă gardul de sârmă. Pe mai 

toată întinderea, gardul era acoperit cu plante 
agăţătoare, dar în câteva locuri se vedea modelul 
de diamant al sârmei împletite. lar modelul ăsta 
avea ceva ciudat. Gardul părea să se mişte. 

Thome privi cu atenţie. Poate chiar mişcă, gândi el. 
Poate că este un animal, dincolo de gard, care se 
împinge în el, făcându-l să se mişte. Dar nici asta nu 
prea părea să fie explicaţia. 

Era altceva... 

Brusc, luminile din magazin se aprinseră. Lumina 
trecu prin ferestre, aruncând modele geometrice 
peste luminişul întunecat şi peste tufele de lângă 
terenul de tenis. Şi, preţ de o clipă - doar o clipă 
Thome văzu că tufele aveau o formă ciudată şi că, 
de fapt, erau doi dinozauri de şapte picioare 
înălţime, stând unul lângă altul şi privind ţintă către 
el. 

Trupurile lor păreau acoperite cu un model de 
lumini şi umbre care-i făceau să se confunde perfect 
cu frunzele din apropiere, ba chiar şi cu gardul 
terenului de tenis. Thome era nedumerit. 

Camuflajul lor fusese perfect - prea perfect - până 
ce luminile de la ferestrele magazinului îi 
surprinseseră. 

Thome privi animalele cu răsuflarea tăiată. Apoi îşi 
dădu seama că modelul de lumini şi umbre era doar 
în partea de jos a trupului lor, până la jumătatea 
toracelui. Deasupra, aveau un model diamantat care 
le făceau să se confunde cu gardul. 

Sub ochii lui Thome, modelul complex al pielii lor 
se şterse, animalele căpătară o nuanţă cretoasă şi 
începură să apară dungi verticale, potrivindu-se cu 
umbrele aruncate de ferestre. 


482 


Micheal Crichton - Lumea pierdută 


Şi, chiar sub ochii lui, dinozaurii dispărură din nou. 
Abia dacă le mai putea distinge, cu mare efort, 
conturul. Nici nu i-ar fi zărit, dacă n-ar fi ştiut că sunt 
acolo. 

Erau cameleoni. Dar cu o putere de mimare pe 
care Thome n-o mai întâlnise... 

Încet, bătu în retragere, adâncindu-se în întunericul 
din magazie. 


— Dumnezeule! exclamă Levine, privind pe 
fereastră. 

— Îmi pare rău, spuse Harding, dar a trebuit să 
aprind lumina. Băiatul ăsta are nevoie de ajutor. N-o 
pot face în întuneric. 

Levine nu-i răspunse. Privea pe fereastră, 
încercând să înţeleagă ceea ce văzuse. 

Acum îşi dădu seama ce zărise în ziua în care 
Diego fusese ucis. Clipa aceea, în care i se păruse 
că ceva nu era în regulă... Levine ştia acum. Dar 
asta  depăşea toate cunoştinţele lui despre 
animalele terestre şi... 

— Ce este? se interesa Harding, venind lângă el la 
fereastră. E Thome? 

— Priveşte, spuse Levine. 

Ea privi printre gratii. 

— La tufişuri? Unde? Ce trebuie să... 

— Priveşte, repetă el. 

Ea insistă ceva mai mult, apoi clătină din cap. 

— Îmi pare rău, nu văd nimic. 

— Porneşte de la partea de jos a tufelor, îi spuse 
Levine. Apoi ridică ochii foarte încet... Priveşte... 
Şi-ai să vezi conturul. 

Îi auzi oftatul. 

— Îmi pare rău... 

— Atunci închide lumina, insistă el. Şi ai să vezi. 

Ea stinse lumina şi, preţ de o clipă, Levine zări 
animalele distinct, cu trupurile palide cu dungi 
verticale în lumina lunii. Aproape imediat, modelul 
începu să slăbească. 

Harding se întoarse, se înghesui lângă el şi de 
această dată văzu imediat animalele, după cum se 
aşteptase Levine. 

— Măi să fie, spuse ea. Sunt doi? 

— Da. Unul lângă altul. 

— Şi... Modelul slăbeşte în intensitate? 

— Da. Slăbeşte. 

Sub ochii lor, dungile de pe piele fură înlocuite cu 
modelul frunzelor de rododendron din spate. Din 
nou, cei doi dinozauri deveniră invizibili. Dar un 
model atât de complex cerea ca straturile epidermei 
lor să fi fost aranjate în acelaşi fel cu cromatoforele 
nevertebratelor marine. Subtilitatea trecerii, 
rapiditatea schimbării... 

Harding se încrunta. 

— Ce sunt? întrebă ea. 

— Cameleoni cu un meşteşug neegalat, fireşte. 
Deşi nu sunt sigur că le-am putea spune cameleoni, 
de vreme ce, din punct de vedere tehnic, cameleonii 
au doar priceperea... 

— Ce sunt? întrebă din nou, nerăbdătoare, Sarah. 

— AŞ spune că sunt Carnotaurus sastrei. Un 
specimen din Patagonia. Doi metri înălţime, cu cap 
uşor de recunoscut - observi botul scurt, ca de 
buldog, şi o pereche de coame deasupra ochilor? 
Aproape ca nişte aripioare... 

— Sunt carnivore? 

— Da, fireşte, au... 

— Unde-i Thome? 

— A intrat în nişte tufe acum câteva timp. Nu l-am 
văzut, dar... 

— Ce facem? îl întrerupse ea. 

— Să facem? se miră Levine. Nu prea înţeleg? 

— Trebuie să facem ceva, şopti ea copilăreşte. 
Trebuie să-l ajutăm pe Thorne sa se întoarcă. 

— Nu ştiu cum, spuse Levine. Animalele astea 
cântăresc probabil cinci sute de funzi fiecare. Şi sunt 
două. l-am spus de la început să nu iasă. Acum... 

Harding se încruntă. Privind afară, porunci: 

— Du-te şi aprinde din nou lumina. 

— Aş prefera să... 

— Du-te şi aprinde din nou lumina! Levine se ridică 
nervos. Tocmai făcuse o descoperire remarcabilă, o 
caracteristică nebănuită până acum la dinozauri - 
deşi nu fără precedent printre vertebratele cu care 
se înrudeau -, şi acum femeiuşcă asta musculoasă 
lătra ordine către el. Levine se simţea ofensat. Nici 
n-o considera savant. Era o... naturalistă. Un 
cercetător de teren care uitase teoria. Unul dintre 
aceia care umblă prin rahat de animale şi-şi 
imaginează că face o cercetare adevărată. Numai o 
viaţa drăguță în natură, atât. Nu era pic de ştiinţă 
în... 

— Aprinde! strigă Harding, privind pe fereastră. 

El aprinse lumina şi pomi înapoi către fereastră. 

— Stinge! 

Grăbit, se întoarse şi-o stinse. 

— Aprinde! 

Aprinse iarăşi lumina. 

Sarah se ridică de lângă fereastră şi traversă 
încăperea. _ 

— Nu le place, spuse ea. li necăjeşte. 

— Probabil că perioada refractară... 

— Da, aşa cred. Uite. Deschide astea... 

Sarah luă o mână de lanterne de pe un raft, i le 
înmână, apoi luă baterii de pe raftul de alături. 

— Sper să mai funcţioneze. 

— Ce ai de gând să faci? se interesă Levine. 

— Sa facem, rosti ea, rânjind. Noi, amândoi. 


Thome stătea în întunericul din magazie, privind 
afară prin uşile deschise. Cineva aprinsese şi 
stinsese lumina din magazin. Apoi, un timp, 
rămăsese aprinsă. Acum se stinse din nou. 

Zona din faţa magaziei era luminată numai de 
lună. 

Auzi o mişcare, un fişâit uşor. Percepu din nou 
răsuflarea. Apoi îi văzu pe cei doi dinozauri mergând 
pe labele din spate, cu coada ţeapănă. Modelul de 
pe piele părea să se schimbe în timpul mersului şi 
erau greu de urmărit, dar se îndreptau cu siguranţă 
către magazie. 

Ajunseră la intrare, silueta trupurilor conturându-se 
în sfirşit limpede în lumina lunii. 

Semănau cu nişte tiranozauri micuţi, în afară de 
protuberantele de deasupra ochilor; aveau labele 
din faţă foarte mici, aproape ca nişte cioturi. 
Carnivorele îşi aplecară capul şi priviră înăuntru, cu 
grijă. Pufăind, adulmecând. Cozile li se legănau încet 
în spate. 

Erau prea mari ca să intre şi, preţ de o clipă, 
Thome speră să nu încerce. Apoi primul îşi aplecă 
gâtul, mărâi şi păşi înăuntru. 

Thome îşi ţinu răsuflarea. Încercă să se gândească 
la ce avea de făcut, dar nu-i venea nici o idee. 
Animalele erau metodice; primul se dădu la o parte, 
ca să-l lase şi pe celălalt să intre. 

Brusc, din latura magazinului, vreo şase spoturi 
luminoase căzură peste ei. Spoturile se mişcau, 
lovindu-le trupurile. Treceau dintr-o parte în alta, de 
parcă ar fi căutat ceva. 

Dinozaurii se vedeau limpede şi asta nu le plăcea. 
Mărâiră şi încercară să se ferească din lumină, dar 
spoturile se agitau continuu, găsindu-i, 
încrucişându-şi drumurile peste ei. Pe când lumina 
trecea de colo-colo pe torsul lor, pielea pălea drept 
răspuns,  reproducând mişcarea razelor după 
trecerea spotului. Trupurile li se dungau cu alb, se 
întunecau iarăşi, apoi se dungau din nou... 

Spoturile nu-şi încetau mişcarea, doar că acum 
băteau direct în figura dinozaurilor, în ochii lor... 
Ochii uriaşi clipiră sub corniţe; animalele îşi răsuciră 
capetele şi se aplecară, parcă încercând să se 
ferească de muşte. 

Dinozaurii deveniră agitaţi. Se întoarseră cu 
spatele şi mugiră puternic spre luminile mişcătoare. 

Spoturile se deplasau în continuare rapid, fără să 
obosească, tăind noaptea. Modelul mişcărilor era 
complex, ameţitor. Dinozaurii mugiră din nou şi 
făcură un pas ameninţător către lumini. Dar erau 
numai pe jumătate convinşi. Se vedea limpede că 
nu le plăcea să aibă în preajmă luminile acelea 
mişcătoare. După o clipă, se retraseră, cu luminile 
urmărindu-i, împingându-i către terenul de tenis... 
Thome înaintă. 

O auzi pe Harding spunând: 

— Doc? Mai bine-ai ieşi de acolo, înainte să se 
întoarcă! 

Thome înaintă repede către lumini. Ajunse lângă 
Levine şi Harding, care legănau mănunchiuri de 
lanterne minuscule. 

Se întoarseră cu toţii în magazin. 

înăuntru, Levine trânti uşa şi se sprijini cu spatele 
de ea. 

— N-am mai fost niciodată atât de speriat... 

— Richard, spuse Harding cu răceală. Abţine-te! 

Traversa încăperea şi puse lanternele pe tejghea. 

— A fost o nebunie sa ieşim, protestă Levine, 
ştergându-şi fruntea. 

Era plin de sudoare, iar cămaşa îi era pătată. 

— De fapt, a fost o nimica toată, îl puse la punct 
Harding. Apoi, întorcându-se către Thome: Ai 
observat că aveau o perioadă refractară pentru 
răspunsul  dermic? La repezeală, poţi face 
comparaţie cu caracatiţa. Presupunerea mea a 
pomit de la ideea ca dinozaurii ăştia sunt aidoma 
celorlalte animale care se bazeaza pe camuflaj. In 
principiu, atacă numai în ambuscade. Nu sunt nici 
deosebit de iuți, nici prea activi. Stau nemişcaţi ore 
întregi, într-un mediu care nu suferă schimbări, 
dispărând în fundal,  aşteptând o pradă 
întâmplătoare. Dar dacă trebuie să se adapteze 
mereu la schimbările de lumină, ştiu că nu se mai 
pot ascunde. Încep să se teamă. Şi dacă ajung să se 
teamă îndeajuns, până la urmă fug. Ceea ce s-a şi 
întâmplat... 

Levine se întoarse şi privi furios către Thome. 

— Asta numai din vina ta. Daca nu te-ai fi 
îndepărtat, să te plimbi... 

— Richard, spuse Harding, oprindu-l. Avem nevoie 
de benzina, altfel nu mai plecam de aici. Tu nu vrei 
să plecam? 

Levine nu spuse nimic. Se smiorcăi. 

— Oricum, zise Thome, în magazie nu era benzină. 

— Hei, exclamă Sarah. la uite cine-i aici! 

Arby se apropie, sprijinindu-se de Kelly. Se 
schimbase cu haine găsite în magazin: un şort de 
baie şi un tricou pe care scria „Laboratoarele de 
bioinginerie InGen”, iar dedesubt, „Noi facem 
Viitorul”. 

Arby avea un ochi învineţit, o vânătaie pe obraz şi 
o tăietură pe frunte, pe care Harding i-o bandajase. 
Braţele şi picioarele îi erau învineţite rău. Dar 
mergea şi reuşi chiar să afişeze un zâmbet 
ştrengăresc. 

— Cum te simţi, fiule? întrebă Thome. 

— Ştiţi ce-aş vrea acum cel mai mult? făcu Arby. 

— Ce? întrebă Thome. 

— O Coca-Cola dietetică, spuse Arby. Şi o mulţime 
de aspirine. 


Sarah se aplecă peste Malcolm, care mormăia 
încet, privind în tavan. 

— Cum se simte Arby? întrebă el. 

— O să fie bine. 

— Are nevoie de morfină? 

— Nu. Nu cred. 

— Bine, spuse Malcolm. 

Întinse braţul, răsucindu-şi manşeta. 

Thome scoase cuibul de pasăre din cuptorul cu 
microunde şi încălzi câteva conserve de came. Găsi 
un pachet de farfurii de carton decorate cu modele 
de Halloween - bostani decupaţi şi lilieci - şi scoase 
pe farfurii conţinutul conservelor, ajutându-se cu 
lingura. Cei doi copii mâncară hămesiţi. 

Îi întinse o farfurie şi lui Sarah, apoi se întoarse 
către Levine. 

— Tu nu vrei? 

Levine privea pe fereastră. 

— Nu. 

Thome ridică din umeri. 

Arby se apropie cu farfuria în mână. 

— Mai este? 

— Sigur, spuse Thome şi-i întinse farfuria lui. 


Levine se aşeză lângă Malcolm. 

— Ei, cel puţin am avut dreptate într-o problemă. 
Insula asta e o adevărată lume pierdută - un sistem 
ecologic neatins. Am avut dreptate încă de la 
început... 

Malcolm ridică privirea. 

— Glumeşti? spuse el. Ce te faci cu apatozaurii 
aceia morţi? 

— M-am gândit şi la asta, zise repede Levine. E 
limpede că raptorii i-au ucis. Apoi... 

— Ce-au făcut? exclamă Malcolm. Şi i-au târât la 
cuibul lor? Animalele astea cântăresc sute de tone, 
Richard. O sută de raptori n-ar putea să târască 
unul. Nu, nu, oftă el. Cadavrele trebuie să fi plutit pe 
râu şi au rămas agăţate de mal. Raptorii şi-au făcut 
cuibul acolo unde a existat o sursă convenabila de 
hrană - apatozaurii morţi. 

— Se poate... 

— Dar de ce atât de mulţi apatozauri morţi, 
Richard? De ce nu ajunge nici un animal la 
maturitate? Şi de ce sunt atât de mulţi prădători pe 
insula? 

— Avem, fireşte, nevoie de mai multe date..., 
începu Levine. 

— Nu, nu avem nevoie, spuse Malcolm. N-ai trecut 
prin laborator? Deja cunoaştem răspunsul. 

— Care e? se enervă Levine. 

— Prionii, răspunse Malcolm, închizând ochii. 

Levine se încruntă. 

— Ce sunt ăia prioni? 

Malcolm oftă. 

— lan, spuse Levine. Ce sunt ăia prioni? 
— Pleacă, spuse Malcolm, dând din mână. 


Arby era ghemuit într-un colt, aproape adormit. 
Thome răsuci un tricou şi-l puse sub capul băiatului. 
Arby mormăi ceva şi zâmbi. 

În câteva minute, începu să sforăie. 

Thome se ridică şi se apropie de Sarah, care stătea 
lângă fereastră. Afară, cerul începea să se lumineze 
deasupra copacilor, devenind de un albastru-palid. 

— Cât mai avem? întrebă ea. 

Thome îşi privi ceasul de la mână. 

— Poate o oră. 

Sarah începu să se plimbe. 

— Trebuie să găsim benzină, decise ea. Dacă avem 
benzină, putem conduce jeepul la terenul de 
aterizare al elicopterului. 

— Dar nu există benzină, spuse Thome. 

— Trebuie să fie pe undeva, continuă ea să se 
plimbe. Ai încercat la pompe... 

— Da. Sunt goale. 

— Dar înăuntrul laboratorului? 

— Nu cred. 

— Unde în altă parte? în trailer? 

Thome clătină din cap. 

— E numai o remorcă. Celălalt avea un generator 
auxiliar şi nişte rezervoare de benzină. Dar s-a 
prăbuşit de pe stânci... 

— Poate că rezervoarele nu s-au spart în cădere. 
Mai avem motocicleta. Poate ajung până acolo şi... 

— Sarah, spuse el. 

— Merită să încercăm. 

— Sarah... 

De la fereastră, Levine rosti încet: 
— Capul sus! Avem musafiri! 

Mamă bună 


În lumina de dinaintea zorilor, dinozaurii ieşiră din 
tufe şi se îndreptară direct către jeep. Erau şase, cu 
ciocuri de rață mari şi maronii, cu înălţimea de 
cincisprezece picioare, cu boturi încovoiate. 

— Maiazaurii, spuse Levine. Nu ştiam că sunt şi 
dintr-ăştia pe-aici. 

— Ce fac? 

Uriaşele animale se îngrămădiseră împrejurul 
maşinii şi începuseră să o sfişie. 

Unul rupse acoperişul de pânză. Altul lovi bara de 
direcţie, clătinând maşina înainte şi înapoi. 

— Nu înţeleg, făcu Levine. Sunt hadrozauri. 
lerbivore. Agresivitatea asta nu le e caracteristică. 

— Mda, mormăi Thome. 

Sub ochii lor, maiazaurii rostogoliră maşina. Jeepul 
se opri pe o parte. Unul dintre adulţi dădu cu spatele 
şi se urcă pe portieră. Picioarele lui uriaşe îndoiră 
tabla înăuntru. 

Dar când jeepul se rostogoli, două cutii albe de 
spumă  expandată se  rostogoliră la pământ. 
Maiazaurii păreau să fie atenţi la aceste cutii. 
Băgară botul în spumă, împrăştiind cu alb de jur 
împrejur. Păreau grăbiţi, cuprinşi parcă de frenezie. 

— Ceva de mâncare? se miră Lavine. Un fel de 
conservă de dinozauri? Ceee? 

Capacul unei cutii se deschise şi văzură înăuntru 
un ou spart. Din ou ieşea o bucăţică de carne. 
Maiazaurii încetiniră. Mişcările lor erau acum blânde, 
grijulii. 

Trâmbiţară şi mârâiră. Trupurile lor uriaşe blocau 
priveliştea. 

Se auzi un scâncet. 

— Nu-i adevărat, spuse Levine. 

Pe pământ, se foia un animal micuţ. Trupul îi era 
maroniu deschis, aproape alb. 

Incercă să se ridice în picioare, dar căzu la loc. Abia 
dacă avea o lungime de braţ, iar în jurul gâtului îi 
atârnau inele de piele încreţită. După o clipă, un al 
doilea animal se rostogoli lângă el. 

Harding oftă. 

Încet, unul dintre maiazauri îşi aplecă ţeasta uriaşă 
şi prinse cu blândeţe puiul în ciocul lat. Rămase cu 
gura deschisă şi se ridică. Puiul stătea liniştit pe 
limba adultului, privind împrejur cu capul ridicat. 

Fu ridicat şi al doilea pui. Adulții tropăiră o vreme 
prin preajmă, ca şi cum n-ar mai fi ştiut ce să facă, 
apoi, trâmbiţând puternic, se îndepărtară. 

Lăsară în urmă o maşină sfărâmată. 

— Cred că acum benzina nu mai este o problemă, 
spuse Thome. 

— Cred că nu, răspunse Sarah. 

Thome privi resturile maşinii, clătinând din cap. 

— Mai urât ca într-o ciocnire frontală, constată el. 
Parcă a trecut prin compactor. N-a fost construită 
pentru forţe atât de mari. 

Levine pufni. 

— Inginerii din Detroit nu se aşteaptă ca pe maşina 
lor să se caţere un animal de cinci tone! 

— Mi-ar fi plăcut să văd cum rezistă maşina 
noastră la aşa ceva, spuse Thome. 

— Asta pentru că am întărit-o noi? 

— Da, zise Thorne. Am construit-o ca să reziste la 
forţe uriaşe. Am testat-o cu computerul, i-am 
adăugat structurile acelea în fagure, toată... 

— Stai puţin, îl întrerupse Harding, întorcându-se 
de la fereastră. Despre ce vorbeşti? 

— Despre cealaltă maşină, spuse Thome. 

— Care cealaltă maşină? 

— Maşina pe care am adus-o noi. Explorer-ul. 

— Fireşte, făcu ea, brusc însufleţită. Mai e o 
maşină. Am uitat cu totul! Explorer-ul! 

— E de domeniul trecutului, spuse Thome. A făcut 
scurtcircuit noaptea trecută, când mă întorceam la 
trailer. Am trecut printr-o baltă şi am 
scurtcircuitat-o. 

— Şi ce? Poate că... 

— Nu, clătină Thome din cap. Un scurt ca ăsta 
distruge RV-ul. E o maşină electrică. A crăpat. 

— Sunt surprinsă că nu aveţi siguranţe pentru asta. 

— Păi, nu prea le-am pus, deşi la această ultimă 
versiune... Se opri şi clătină din cap. Nu-mi vine să 
cred. 

— Maşina are siguranţe? 

— Da. Eddie le-a pus în ultima clipă. 

— Deci maşina ar mai putea funcţiona? 

— Probabil, dacă resetezi siguranţele. 

— Unde e? întrebă ea, îndreptându-se spre 
motocicletă. 

— Am lăsat-o pe drumul acela de coastă, care 
coboară către foişor. Dar, Sarah... 

— E singura noastră şansă, i-o reteză ea. 

Scoase casca, potrivi microfonul la obraz şi duse 
motocicleta la uşă. 

— Ţineţi legătura cu mine. Mă duc să găsesc 
maşina. 

O priviră pe fereastră. În lumina din zori, ea se urcă 
pe motocicletă şi pomi pe deal în sus. 

Levine o privi îndepărtându-se. 

— Ce şanse crezi că are? 

Thome clatină din cap şi-atât. 

Radioul pârâi. 

— Doc... 

Thorne ridică receptorul. 

— Da, Sarah. 

— Urc dealul acum. Văd... sunt şase. 

— Raptori? 

— Da. Sunt... Ascultă. Am să încerc pe altă potecă. 
Văd... 

Radioul pârâi. 

— Sarah? 

Legătura se întrerupea. 

— ... fel de potecă... aici... cred că mai bine... 

— Sarah, spuse Thome. Se întrerupe legătura. 

— ... acum. Aşa că... -ţi-mi noroc. 

Se auzi bâzâitul motorului, apoi un alt sunet, care 
ar fi putut fi mârâitul unui animal sau doar un 
zgomot static. Thome se aplecă, ţinând radioul 
aproape de ureche. Apoi, brusc, radioul păcăni şi 
tăcu. 

— Sarah? 

Nici un răspuns. 

— Poate că a închis, fu de părere Levine. 

Thome clătină din cap. 

— Sarah? 

Nimic. 

— Sarah? Eşti acolo? 

Aşteptară. 

Nimic. 

— La naiba, spuse Thome. 


Timpul trecea greu. Levine stătea la fereastră şi 
privea afară. Kelly sforăia într-un colţ. Arby stătea 

lângă Malcolm, adormit. lar Malcolm mormăia o 
melodie inventată pe loc. 

Thome şedea pe podea, în mijlocul încăperii, cu 
spatele sprijinit de tejghea. Din când în când, ridica 
receptorul şi încerca să o cheme pe Sarah, dar nu 
primea nici un răspuns. 

Încercă pe toate cele şase canale. Pe nici unul 
dintre ele nu primi vreun răspuns. 

Până la urmă, renunţă să mai încerce. 


Radioul pârâi. 

— ... blestemăţiile astea. Niciodată nu funcţionează 
ca lumea, mârâi ea. Nu-mi pot da seama... chestii... 
dracu'! 

La capătul încăperii, Levine se ridică. Thome 
înşfăcă radioul. 

— Sarah? Sarah? 

— In sfirşit, rosti ea cu voce spartă. Unde naiba aţi 
fost, Doc? 

— Eşti bine? 

— Fireşte că sunt bine. 

— Ai ceva la radio. Se întrerupe... 

— Da? Şi ce să fac? 

— Incearcă să deşurubezi capacul de la baterii. 
Probabil că e un contact prost... 

— Nu. Întrebam de maşina. 

— Ce? spuse Thome. 

— Sunt în maşină, Doc. Am ajuns. Acum ce fac? 
Levine aruncă o privire către ceas, - Mai sunt 
douăzeci de minute până ajunge elicopterul, spuse 
el. Ştii, s-ar putea să reuşească. 

Dodgson 


Dodgson se trezi, îndurerat şi înţepenit, pe 
podeaua de beton a magaziei. Se ridică în picioare şi 
privi pe fereastră. Văzu dungi roşii pe fundalul palid 
al cerului. Deschise uşa magaziei şi ieşi. 

li era foarte sete şi îl durea tot trupul. Porni pe sub 
copaci. Jungla era liniştită în zori. 

Avea nevoie de apă. Mai mult decât orice, avea 
nevoie de apă. Undeva, în stânga lui, auzea 
gâlgâitul unui pârâu. Se  îndreptă într-acolo, 
grăbindu-se. 

Printre copaci, vedea cerul luminându-se. Ştia că 
Malcolm şi grupul lui mai erau încă aici. Trebuiau să 
aibă un plan ca să scape de pe insulă. Dacă ei 
puteau scăpa, atunci putea şi el. 

Ajunse pe o ridicătură şi privi în jos, către pârâu. 
Părea limpede. Se grăbi să coboare la el, 
întrebându-se dacă nu cumva era poluat. Nu-i păsa. 
Înainte să ajungă la pârâu, se împiedică de o liană şi 
căzu, înjurând. 

Se ridică în picioare şi privi în urmă. Atunci văzu că 
nu de o liană se împiedicase. 

Era o bretea verde de rucsac. 

Dodgson trase de bretea şi de sub frunze apăru 
întregul rucsac. Era sfişiat şi pătat cu sânge 
închegat. Conţinutul se răsturnă printre ferigi. 
Muştele băzâiau peste tot. Dar văzu un aparat de 
fotografiat, o cutie metalică pentru hrană şi un 
bidon de plastic pentru apă. Căută iute printre ferigi. 
Nu mai găsi mare lucru, în afară de nişte bomboane 
topite. 

Dodgson bău apa şi îşi dădu seama că îi era foarte 
foame. Deschise cutia de metal, sperând să dea 
peste nişte hrană mai acătării. Dar cutia nu conţinea 
hrană. Era plină cu polistiren. 

lar în mijloc, un radio. 

Îl deschise. Luminiţa de la baterii se aprinse 
puternic. Trecu de pe un canal pe altul, auzind doar 
zgomot static. 

Apoi, o voce de bărbat: 

— Sarah? Aici Thome. Sarah? 

După o vreme, o voce de femeie: 

— Doc. Mă auzi? Am spus că sunt în maşină. 

Dodgson ascultă şi zâmbi. 

Deci exista o maşină... 


În magazin, Thome ţinea radioul aproape de obraz. 

— Bine, spuse el. Sarah? Ascultă cu atenţie. Urcă în 
maşină şi fă exact ce-ţi spun. 

— Bine, spuse ea. Dar mai întâi spune-mi: Levine e 
acolo? 

— E aici. 

Radioul pârâi. 

— Întreabă-l dacă e vreo primejdie din partea unui 
dinozaur verde, cam de şase picioare înălţime şi cu 
frunte bombată. 

Levine dădu din cap. 

— Spune-i că da. Li se spune pachycephalozauri. 

— A spus că da, răspunse Thome. Sunt 
pachycephalo-nu-mai-ştiu-cum şi trebuie să ai grijă. 
De ce? 

— Pentru că sunt vreo cincizeci în jurul maşinii! 

Explorer 


Explorer-ul stătea în umbra din mijlocul drumului, 
sub copaci. Maşina se oprise chiar într-o depresiune, 
unde, fără îndoială, pe timpul nopţii fusese o baltă 
mare. Balta devenise însă acum o mlaştină, datorită 
unei duzini de animale care stăteau în ea, beau şi se 
rostogoleau pe marginile ei. Erau dinozaurii verzi şi 
cu frunte bombată pe care Sarah îi urmărea de 
câteva minute, gândindu-se ce să facă. Asta nu 
numai pentru că erau aproape de băltoacă, ci şi 
pentru că stăteau în faţa şi pe lateralele maşinii. 

Urmărise pachycephalozaurii cu nelinişte. Harding 
petrecuse o mulţime de timp pe teren cu animalele 
sălbatice, dar de obicei cu animale pe care le 
cunoştea. După o lungă experienţă, ştia cât de mult 
se putea apropia şi în ce condiţii. Dacă ar fi fost o 
turmă de bivoli, ar fi trecut fără nici o ezitare prin 
mijlocul ei. Daca ar fi fost o turmă de bizoni 
americani, ar fi mers cu grijă, dar tot ar fi trecut. 
Dacă ar fi fost o turmă de bivoli africani, nu s-ar fi 
apropiat. 

Trase microfonul mai aproape de gură şi întrebă: 

— Cât timp mai avem? 

— Douăzeci de minute. 

— Atunci mai bine mă duc acolo, spuse ea. Vreo 
idee? 

Se făcu pauza. Radioul pocni. 

— Levine spune că nimeni nu ştie nimic despre 
animalele astea, Sarah. 

— Grozav! 

— Levine spune că nu s-a recuperat niciodată un 
schelet complet. Aşa că nimeni nu s-a putut exprima 

fată de comportamentul lor, în afară de faptul că, 
probabil, erau animale agresive. 

— Grozav, repetă ea. 

Sarah cerceta poziţia maşinii şi crengile de 
deasupra. Era o zonă umbrită, liniştită. 

Radioul pârâi. 

— Levine spune că poţi încerca să treci printre ei. 
Dar fără mişcări bruşte... 

Sarah privi animalele şi gândi: frunţile acelea 
bombate trebuie să le folosească la ceva. 

— Nu, mersi, spuse ea. Am să încerc altceva. 

— Ce? 


În magazin, Levine întrebă: 

— Ce-a spus? 

— Că o să încerce altceva. 

— Ca de exemplu? făcu Levine. 

Se apropie de fereastră şi privi afară. Cerul se tot 
lumina. Se încruntă. Lucrul ăsta trebuia să aibă nişte 
consecinţe, gândi el. Ceva ce ştia că avea să se 
întâmple, dar la care nu se putea gândi... 

Ceva în legătură cu lumina zilei... 

Şi teritoriu. 

Teritoriu. 

Levine ridică din nou privirile către cer, încercând 
să-şi adune gândurile. Ce avea să se schimbe dacă 
venea ziua? Scutură din cap, renunțând pentru 
moment. 

— Cât durează să pună siguranţele la loc? 

— Doar un minut sau două, spuse Thome. 

— Atunci s-ar putea sa mai avem timp, rosti 
Levine. Dinspre radio se auzea zgomot static; o 
auziră pe Harding: 

— Bine. Am ajuns lângă maşină. 

— Unde? ` 
— Lângă maşină, spuse ea. Intr-un copac. 


Harding se cățără pe creangă, îndepărtându-se de 
trunchi, simţind-o aplecându-se sub greutatea ei. 
Creanga părea destul de suplă. Se afla acum la zece 
picioare deasupra maşinii, clătinându-se în jos. 
Câteva animale de dedesubt ridicaseră ochii spre 
ea, dar turma părea fără astâmpăr. Animalele care 
stăteau în noroi se ridicară şi începură să se foiască. 

Le urmări cozile biciuind agitate aerul. 

Continuă să înainteze; creanga se aplecă şi mai 
mult. Era alunecoasă din pricina ploii de peste 
noapte. Încercă să se potrivească deasupra maşinii. 
Până acum mergea destul de bine, gândi ea. 

Brusc, unul dintre animale atacă trunchiul 
copacului în care se căţărase ea, izbindu-l cu putere. 
Impactul fu surprinzător de violent. Copacul se 
clătină, ramura pe care se căţărase Sarah se clătină 
în sus şi-n jos; Sarah se forţă să se ţină bine. 

La naiba, gândi ea. 

Se ridică o dată cu creanga, cobori din nou, apoi 
pierdu priza. Mâinile îi alunecară pe frunzele şi coaja 
ude şi căzu. În ultima clipă, îşi dădu seama că avea 
să cadă lângă maşină. Apoi lovi pământul, aterizând 
în noroi. 

Chiar lângă animale. 


Radioul pârâi. 

— Sarah? strigă Thome. 

Nu veni nici un răspuns. 

— Acum ce mai face? întrebă Levine, plimbându-se 
neliniştit. Aş vrea să văd ce face. 

În colţul încăperii, Kelly se ridică, se frecă la ochi. 

— De ce nu folosiţi camerele video? 

— Ce camere video? întrebă nedumerit Thome. 
Kelly arătă cu degetul către casa de marcat. 

— Acela-i un computer. 

— Chiar? 

— Mda. Aşa cred. 


Kelly căscă şi se aşeză în scaunul din faţa casei de 
marcat. Părea să fie un terminal simplu, deci nu 
avea acces la prea multe, dar merita să încerce. 
Conectă aparatul. Nu se întâmplă nimic. Închise şi 
deschise comutatorul. Nimic. 

Fără să vrea, îşi clătină picioarele şi lovi un cablu 
de sub masă. Se aplecă şi văzu că terminalul nu era 
conectat la reţeaua electrică. Băgă ştecherul în 
priză. 

Ecranul se aprinse şi apăru un singur cuvânt: 
LOGIN. 

Ca să treacă mai departe, ştia că avea nevoie de o 
parolă. Arby avea o parola. li aruncă o privire - 
dormea. Nu voia să-l trezească. Îşi aminti că 
scrisese parola pe o bucată de hârtie pe care-o 
băgase în buzunar. Poate că mai era încă acolo, 
gândi ea. Traversă încăperea, luă legătura de haine 
ude, murdare de noroi şi începu să cotrobăie prin 
buzunare. Găsi portofelul, cheia de la casa lui şi alte 
câteva lucruşoare. In sfirşit, în buzunarul de la spate 
găsi o bucată de hârtie. Era udă şi murdară de noroi. 
Cerneala se întinsese, dar încă se mai putea citi: 

VIG/&*849/ 

Kelly luă hârtia şi se întoarse la computer. Bătu 
caracterele cu grijă şi apăsă tasta de confirmare. 
Ecranul se goli şi apăru o altă imagine. Era 

surprinsă. Imaginea înfăţişa altceva decât văzuse 
mai devreme, în trailer. 
InGen 
Site B Netwark Services 

Intrase în sistem. Dar totul părea altfel. Poate 
pentru că nu intrase în reţeaua radio, gândi ea. 
Probabil că intrase în sistemul de laborator. Avea o 
interfaţă mai accentuat grafică din pricină că 
terminalul era conectat prin cablu. Poate chiar prin 
fibre optice. 

Din cealaltă parte a încăperii, Levine spuse: 

— Kelly? Ce faci? 

— Lucrez, răspunse ea. 

Cu grijă, începu să tasteze. Şiruri de iconuri 
apărură rapid pe ecran, unul după altul. 

Ştia că priveşte un fel de interfaţă grafică, dar 
înţelesul imaginilor nu-i era limpede şi nici nu avea 
legendă la ele. Cei care lucraseră cu acest sistem 
fuseseră probabil antrenați să le cunoască. Dar Kelly 
nu le ştia. Voia să intre în sistemul video, dar nici 
una dintre imagini nu sugera această funcţie. 
Deplasă cursorul pe ecran, gândindu-se cum să 
facă. 

Se hotări să meargă pe ghicite. Alese iconul cu 
model de diamant din colţul din stânga jos şi clică 
pe el. 

— O-ho, făcu Kelly, alarmată. Levine privi spre ea. 

— S-a întâmplat ceva? 

— Nu, spuse ea. E bine. 

Clică iute pe frontispiciu şi se întoarse la ecranul de 
dinainte. De data asta, încercă unul dintre iconurile 
triunghiulare. 

Ecranul se schimbă iarăşi: 

InGen 

Video Security Network 

Asta e, gândi ea. Imediat apărură imagini video. Pe 
monitorul casei de marcat, imaginile erau 
minuscule, dar acum se obişnuise cu teritoriul şi 
manevră iute imaginile, folosind cursorul. 

— Ce căutăm? întrebă ea. 

— Explorer-ul, o lămuri Thome. 

Kelly clică pe ecran. Imaginea se mări. 

— L-am prins, exclamă ea. 

— Chiar? făcu Levine, părând surprins. 

Kelly îl privi şi spuse: 

— Da, chiar. 

Cei doi bărbaţi se apropiară şi priviră ecranul peste 
umărul ei. Vedeau Explorer-ul şi un drum umbrit. 
Vedeau pachycephalozaurii, mulţi, foindu-se în jurul 
maşinii. Animalele loveau cauciucurile şi bara de 
direcţie. 

Dar nu o vedeau nicăieri pe Sarah. 

— Unde e? întrebă Thome. 


Sarah Harding era sub maşină, cu faţa în noroi. Se 
târâse acolo după ce căzuse - era singurul refugiu - 
şi acum privea labele animalelor. 

— Doc, şopti ea. Eşti pe fir? Doc? Doc! 

Dar blestematul de radio iarăşi nu funcţiona. 
Dinozaurii tropăiau şi sforăiau, încercând să o 
scoată de sub maşină. 

Apoi îşi aminti că Thome spusese ceva despre 
deşurubatul capacului de la baterii. 

intoarse radioul şi strânse mai tare capacul. 
Imediat, în cască se auzi zgomot static. 

— Doc, spuse ea. 

— Unde eşti? întrebă Thome. 

— Sub maşină. 

— De ce? Ai încercat deja? 

— Ce să încerc? 

— Să o porneşti. Maşina... 

— Nu, spuse ea. N-am încercat s-o pornesc, am 
căzut. 

— Păi, dacă tot eşti acolo dedesubt, poţi verifica 
siguranţele, spuse Thome. 

— Siguranţele sunt sub maşină? 

— Unele. Uită-te în dreptul roţilor din faţă. Sarah se 
răsuci, alunecând în noroi. 

— Bine. Mă uit. 

— E o cutie chiar înapoia barei de direcţie. Puțin 
spre stânga. 

— O văd. 

— Poţi s-o deschizi? 

— Cred că da. 

Se târî înainte şi trase de încuietoare. Capacul 
cedă. Privea acum trei comutatoare negre. 

— Văd trei comutatoare şi toate apăsate spre 
înainte. 

— Înainte? 

— Către partea din faţă a maşinii. 

— Hmm, spuse Thome. N-are sens. Ce scrie pe ele? 

— Scrie „15VV” şi „02R” 

— Bine, spuse el. Asta e explicaţia. 

— Ce? 

— Cutia e montată pe dos. Apasă toate 
comutatoarele. Eşti uscată pe mâini? 

— Nu, Doc. Sunt fleaşcă, zac în blestemăţia asta de 
noroi. 

— Atunci foloseşte-te de mâneca de la cămaşă sau 
de altceva. Harding se trase mai aproape de bara de 
direcţie. 

Dinozaurii cei mai apropiaţi pufăiră şi loviră bara. 
Se aplecară şi-şi răsuciră gâturile, încercând să 
ajungă până la ea. 

— Le miroase rău gura, spuse Sarah. 

— Ce-ai spus? 

— Nimic, făcu ea şi anclanşă comutatoarele unul 
după altul; auzi un băzâit din maşina de deasupra. 
Bine. Am reuşit. Maşina scoate un zgomot. 

— Asta-i bine, spuse Thome. 

— Acum ce fac? 

— Nimic. Mai bine ai aştepta. 

Se lăsă pe spate în noroi, privind labele 
dinozaurilor. 

— Cât timp mai avem? întrebă. 

— Cam zece minute. 

— Eu sunt blocată aici, Doc, anunţă ea. 

— Ştiu. 

Privi animalele. Erau de jur împrejurul maşinii. 
Păreau să devină din ce în ce mai agitate. Băteau 
din picioare şi pufăiau nerăbdătoare. De ce erau 
atât de neliniştite? se întrebă ea. Apoi, brusc, toate 
o zbughiră din loc. Fugiră către partea din faţă a 
maşinii şi tot înainte pe drum. Sarah se răsuci şi le 
privi fugind. 

Se lăsă tăcerea. 

— Doc? făcu ea. 

— Da. 

— De ce-au plecat? 

— Rămâi sub maşină, spuse Thome. 

— Doc? 

— Nu vorbi. 

Radioul se întrerupse. 

Sarah aşteptă, fără să ştie ce avea să se întâmple. 
Auzise tensiunea din vocea lui Thome. Nu ştia de ce. 

Dar acum auzea un sunet uşor şi văzu două picioare 
lângă portiera şoferului. 

Două picioare cu cizme pline de noroi. 

Cizme bărbăteşti... 

Harding se  încruntă. Recunoscuse încălţările. 
Recunoscuse pantalonii kaki, chiar şi aşa, murdari 
de noroi. 

Era Dodgson. 

Cizmele se întoarseră către portieră. Auzi clinchetul 
încuietorii. 

Dodgson urca în maşină. 

Harding acţionă atât de iute încât nu avu timp să 
gândească. Icnind, se aruncă pe o parte, întinse 
mâinile, prinse gleznele şi trase cu putere. Dodgson 
căzu, scoțând un strigăt de surpriză. Căzu pe spate 
şi se răsuci furios. 

O văzu şi se încruntă. 

— Fir-ar să fie, făcu el. Am crezut că te-am 
terminat pe vas... 

Harding se înroşi de furie şi începu să se târască de 
sub maşină. Dodgson se ridică în genunchi şi ea era 
pe jumătate  ieşită, însă simţi pământul 
cutremurându-se. _ 

Imediat îşi dădu seama de ce. Il văzu pe Dodgson 
privind peste umăr şi lipindu-se de pământ. Grăbit, 
pomi să se strecoare sub maşină, lângă ea. 

Ea se răsuci în noroi, privind în lungul maşinii. Văzu 
tiranozaurul apropiindu-se pe potecă. Pământul 
vibra la fiecare pas. Dodgson se târa către centrul 
maşinii, apropiindu-se de Sarah, dar ca nu-l băgă în 
seamă. Privea labele uriaşe, cu gheare încovoiate, 
care se apropiară de maşină şi se opriră. Tălpile 
aveau trei picioare lungime. Auzi  mugetul 
tiranozaurului. 

Se uită la Dodgson. Ochii lui erau măriţi de groază. 
Tiranozaurul se opri lângă maşină. Laba uriaşă se 
întoarse. Auzi animalul uriaş adulmecând deasupra. 
Apoi, mugind din nou, îşi lăsă capul în jos. Falca îi 
atinse solul. Nu-i putea vedea ochii, doar falca. 
Tiranozaurul adulmecă iarăşi, încet. 

Îi simţea. 

Alături de ea, Dodgson tremura necontrolat. Dar 
Harding era Ciudat de calma. Ştia ce avea de făcut. 
lute, îşi schimbă poziţia, sprijinindu-se cu ceafa şi 
umerii de roata din spate a maşinii. Dodgson se 
întoarse chiar când cizmele ei începură să-i împingă 
picioarele. Să le scoată de sub maşină... 

îngrozit, Dodgson se luptă, încercând să se tragă 
înapoi, dar poziţia ei era mult mai puternică. 
Centimetru cu centimetru, cizmele lui ieşeau în 
lumina rece a dimineţii. Sarah gemea pe când 
împingea, concentrându-se asupra fiecărui strop de 
energie. Cu voce piţigăiată, Dodgson spuse: 

— Ce naiba faci? 

Auzi mârâitul tiranozaurului. Văzu laba uriaşă 
mişcându-se. 

—  Opreşte! Ai înnebunit? Opreşte-te! strigă 
Dodgson. 

Dar Harding nu se opri. Îşi sprijini cizma de umărul 
lui şi împinse încă o dată. 

Preţ de câteva clipe, Dodgson se luptă să reziste, 
apoi brusc trupul îi alunecă foarte uşor; văzu 
tiranozaurul prinzându-l de picior şi trăgându-l pe 
Dodgson de sub maşină. 

Dodgson înhăţă în mâini cizma lui Sarah, încercând 
să opună iarăşi rezistenţă, încercând s-o tragă după 
el. Ea îşi sprijini cealaltă cizmă de figura lui şi lovi cu 
putere. Bărbatul alunecă. 

Îi văzu chipul îngrozit, cenuşiu, gura deschisă. Nici 
un cuvânt nu-i ieşi de pe buze. li văzu degetele 
săpând în noroi, lăsând şanţuri adânci pe când era 
târât afară. Apoi tot trupul îi fu scos de sub maşină. 


Era ciudat de linişte. ÎI văzu pe Dodgson 
răsucindu-se pe spate şi privind în sus. Văzu umbra 
tiranozaurului  acoperindu-l. Văzu capul uriaş 


coborând, cu fălcile deschise. 

Şi-l auzi pe Dodgson începând să ţipe când fălcile 
se închideau peste trupul lui, care se ridica în aer. 

Dodgson se simţi smucit în aer, la douăzeci de 
picioare deasupra solului şi continuă să ţipe fără 
întrerupere. Ştia că în orice clipă animalul putea să 
strângă din fălci şi el avea să moară. Dar fălcile nu 
se închiseră. Dodgson simţi o durere înţepătoare în 
coaste, dar fălcile nu se închiseră. 

Continuând să tipe, Dodgson se simţi cărat în 
junglă. Crengile înalte îi biciuiau faţa. Răsuflarea 
fierbinte a animalului îi ardea trupul. Salivă îi cădea 
pe piept. Se gândi că o să leşine de groază. 

Dar fălcile nu se închiseră. 


înăuntrul magazinului, priveau cu toţii cum 
Dodgson era purtat între fălcile tiranozaurului. 

Prin radio, îi auziră tipetele îndepărtate. 

— Vezi? spuse Malcolm. Există un Dumnezeu... 

Levine se încruntă. 

— Rex-ul nu l-a ucis, arată el către ecran. Uite, încă 
mai dă din braţe. De ce nu l-a ucis? 

Sarah Harding aşteptă până ce ţipetele slăbiră. Se 
târi de sub maşină. Deschise portiera şi urcă la 
volan. Cheia era în contact; o prinse cu degetele 
murdare de noroi. O răsuci. 

Se auzi o tuse metalică, apoi un oftat. Luminile de 
bord se aprinseră. Apoi, linişte. Mergea maşina? 
Răsuci volanul şi acesta se mişcă uşor. Deci direcţia 
asistată funcţiona. 

— Doc... 

— Da, Sarah. 

— Maşina funcţionează. Mă întorc. 

— Bine, spuse el. Grăbeşte-te. 

Băgă în viteză şi simţi transmisia prinzând. Maşina 
era neobişnuit de silenţioasă. De aceea, Sarah reuşi 
să audă duduitul slab al elicopterului. 

Ziuă 

Sarah conducea pe sub coroanele dese ale 
copacilor, înapoi către sat. Auzea crescând sunetul 
elicopterului. Apoi acesta trecu mugind pe deasupra 
maşinii, nevăzut din pricina frunzişului. Sarah lăsase 
geamul în jos şi asculta. Părea să se îndrepte către 
dreapta ei, către sud. 

Radioul pârâi. 

— Sarah! 

— Da, Doc. 

— Ascultă, nu putem comunica cu elicopterul! 

— Bine, spuse ea, înțelegând ce trebuia sa facă. 
Unde e terenul de aterizare? 

— Către sud. Cam la o milă. E un luminiş. la-o pe 
drumul de coastă. 

Sarah ajunse la intersecţie. Văzu drumul de coastă 
pornind către dreapta. 

— Bine, anunţa ea. Am plecat. 

— Spune-le să ne aştepte, spuse Thome. Apoi 
întoarce-te şi ia-ne şi pe noi. 

— Toată lumea e bine? întrebă ea. 

— Bine, răspunse Thome. 

Ea urmă drumul, auzind o schimbare în sunetul 
elicopterului. Probabil că  aterizase.  Rotoarele 
continuau să funcţioneze, şuierând încet, ceea ce 
însemna că pilotul nu voia să oprească motoarele. 

Drumul cotea către stânga. Sunetul elicopterului 
răsuna acum ca un duduit înfundat. Sarah acceleră, 
luând forţat curba. Drumul era încă ud din pricina 
ploii din noaptea trecută. Maşina nu ridica nori de 
praf. Nu putea arăta nimănui că era acolo. 

— Doc! Cât or să aştepte? 


512 


Micheal Crichton - Lumea pierdută 


— Nu ştiu, răspunse Thome prin radio. Îl vezi? 
— Incă nu, spuse ea. 


Levine privi pe fereastră. Cercetă cerul care se 
lumina printre copaci. Dungile roşii dispăruseră. 

Acum era de-un albastru strălucitor. Venise 
dimineaţa. 

Ziua... 

Atunci îi veni ideea. Tremură, când îşi dădu seama. 
Se apropie de fereastra din partea cealaltă, privind 
către terenul de tenis. Urmări locul în care fuseseră 
carnotaurii noaptea trecută. Plecaseră... 

După cum se şi temea. 

— Asta-i prost, spuse el. 

— Abia acum e opt, anunţă Thome, privindu-şi 
ceasul. 

— Cât o să-i mai ia? întrebă Levine. 

— Nu ştiu. Trei, patru minute. 

— Şi ca să se întoarcă? 

— Încă cinci minute. 

— Sper să rezistăm atât de mult, zise Levine, 
încruntându-se. 

— De ce? făcu Thome. Suntem în regulă. 

— În câteva minute, o să avem aici lumina directă. 

— Ei şi? 

Radioul păcăni. _ 

— Doc, spuse Sarah. || văd. Văd elicopterul! 


Sarah ajunse dincolo de ultima curbă şi zări terenul 
de aterizare în stânga. Elicopterul era acolo, cu 
elicea în mişcare. Văzu o altă intersecţie, din care 
pomea un drumeag spre stânga, la vale, intrând în 
junglă, apoi ieşind în luminiş. Conduse pe acesta, 
coborând printr-o serie de curbe strânse, 

forţându-se să meargă încet. Se afla acum din nou 
în junglă, sub coroanele arborilor. Terenul se 
îndreptă; Sarah traversă un pârâu şi acceleră. 

Chiar în faţa exista o spărtură între copaci, prin 
care se vedea luminişul luminat. Zări elicopterul. 
Rotoarele începură să se rotească mai iute - pleca! 
Observă pilotul în cabina lui rotundă, purtând 
ochelari de soare. Pilotul verifica ceasul, întoarse 
capul către copilot şi aparatul începu să se ridice de 
la sol. 

Sarah claxona, accelerând nebuneşte. Dar ştia că 
ei n-o puteau auzi. Maşina sărea peste denivelări. 

— Ce se întâmplă? strigă Thome. Sarah! Ce se 
întâmplă? 

Ea conducea înainte, cu capul scos pe geam, 
tipând: 

— Aşteptaţi! Aşteptaţi! 

Dar elicopterul se ridica deja în aer, ieşind din 
câmpul ei vizual. Sunetul începu să slăbească. Când 
maşina se năpusti în luminiş, Sarah văzu elicopterul 
îndepărtându-se, pierzându-se dincolo de peretele 
de stâncă. 

Elicopterul dispăru. 


— Sa rămânem calmi, mormăia Levine, 
plimbându-se prin magazin. Spune-i sa se întoarcă 
imediat. Şi să rămânem calmi. 

Părea sa vorbească pentru sine. Se plimba de la un 
perete la altul, lovind scândurile cu pumnii. Clătina 
din cap nefericit. 

— Spune-i să se grăbească. Crezi că poate fi aici în 
cinci minute? 

— Da, zise Thome. De ce? Care-i problema, 
Richard? 

Levine arăta spre fereastră. 

— Ziua, spuse el. Aici suntem prinşi în capcană pe 
timp de zi. 

— Şi noaptea am fost tot în capcană, replică 
Thome. Şi ne-am descurcat! 

— Ziua e altfel, îl contrazise Levine. 

— De ce? 

— Pentru că noaptea, spuse el, aici e teritoriul 
carnotaurilor. Celelalte animale nu intră. N-am văzut 
alte creaturi prin preajmă, noaptea trecută. Dar, o 
dată cu venirea zilei, carnotaurii nu se mai pot 
ascunde. Nu în spaţii deschise, în lumină directă. 
Aşa că pleacă. Şi teritoriul nu le mai aparţine. 

— Ceea ce înseamnă...? 

Levine aruncă o privire către Kelly, care stătea 
aşezată în faţa calculatorului. Ezită şi spuse: 

— Crede-mă pe cuvânt. Trebuie să plecăm de-aici 
imediat! 

— Şi unde să mergem? 


Stând la computer, Kelly asculta discuţia dintre 
Thome şi doctorul Levine. Se juca între degete cu 
hârtia pe care Arby scrisese parola. Era foarte 
nervoasă. Felul în care vorbea doctorul Levine o 
făcea foarte nervoasă. Ar fi vrut ca Sarah să se 
înapoieze cât mai repede. Se simţea mai bine cu ea 
alături. 

Kelly nu voia să se gândească la situaţia în care se 
aflau. Se ţinuse tare până ce venise elicopterul. Dar 
acum elicopterul plecase. Şi observă că nici unul 
dintre bărbaţi nu pomenea nimic despre revenirea 
lui. Poate că ştiau ei ceva. Poate că ştiau că nu mai 
avea să se întoarcă... 

Doctorul Levine spunea că trebuie să plece din 
magazin. Thome îl întreba pe doctorul Levine unde 
să meargă. Levine spunea: 

— Aş prefera să plec de pe insulă, dar nu văd cum. 
Aşa că va trebui să ne întoarcem la trailer. Acum, 
acolo este locul cel mai sigur. 

Inapoi la trailer, gândi ea. Unde merseseră ea şi cu 
Sarah, ca să-l recupereze pe Malcolm. Kelly nu voia 
să se întoarcă la trailer. 

Voia, în schimb, să se întoarcă acasă. 

Incordată, Kelly netezi bucata de hârtie udă, 
lipind-o de masă. Doctorul Levine se apropie. 

— Lasă joaca, spuse el. Vezi dac-o poţi găsi pe 
Sarah! 

— Vreau acasă, scânci Kelly. 

Levine oftă. 

— Ştiu, Kelly, zise el. Cu toţii vrem să ajungem 
acasă. 

Şi se îndepărtă din nou, grăbit, încordat. 

Kelly dădu la o parte hârtia, o întoarse pe partea 
cealaltă şi o strecură sub tastatură, pentru cazul în 
care-ar mai fi avut nevoie de ea. Văzu ceva scris pe 
spatele hârtiei. O scoase din nou la iveală. Citi: 


ZONA B - LEGENDĂ 


ARIPA ESTICĂ ARIPA VESTICĂ CHEI DE ÎNCĂRCARE 
LABORATOR CHEI DE ASAMBLARE INTRARE 
PERIFERIC MIEZ PRINCIPAL GEO TURBINĂ 
DEPOZIT p SAT LUCRĂTORI MIEZ GEO 

STAŢIE BENZINĂ PISCINĂ/TENIS GRĂDINĂ VERDE 
CASĂ MANAGERI CĂRARE CONDUCTE GAZ 
SECURITATE UNU SECURITATE DOI CONDUCTE TERMICE 
DOC RÎU 4 DEBARCADER SOLAR UNU 

DRUM MLAŞTINĂ DRUM RÎU . DRUM CULME 

DRUM MUNTE DRUM STÎNCĂ STAUL 

Îşi dădu seama de îndată: era o copie de pe 
monitorul computerului din casa lui Levine, din 
noaptea în care Arby recuperase fişierele din 
computer. Parcă trecuse de-atunci un milion de ani, 
parcă fusese în altă viaţă. Dar trecuseră abia... cât? 
Două zile? 

Îşi aminti cât de mândru fusese Arby când 
recuperase datele. Işi aminti cum încercaseră să 
înţeleagă ceva din lista asta. Acum, fireşte, toate 
denumirile aveau un sens. 


Erau locuri: laboratorul, satul lucrătorilor, 
magazinul, staţia de benzină... 
Privi lista. 


Nu, că asta-i bună, gândi ea. 
— Doctore Thome, spuse ea. Cred c-ar fi bine să vă 
uitaţi la asta... 


Thome privi fix ceea ce indica pe listă degetul 
fetei. 

— Crezi? spuse el. 

— Asta scrie aici: debarcader. 

— ÎI poţi găsi, Kelly? 

— Adică prin video? ridică ea din umeri. Pot să 
încerc. 

— Fă-o, spuse Thome. 

Privi cum Levine, aflat în cealaltă parte a încăperii, 
loveşte iarăşi pereţii. 

Ridică receptorul. 

— Sarah? Aici Doc. 

Radioul pârâi. 

— Doc? Trebuie să opresc un minut. 

— De ce? întrebă Thome. 

Sarah Harding oprise pe marginea drumului de 
coasta. La vreo cincizeci de iarzi înainte, văzu 
tiranozaurul, coborând pe drum. Il ţinea pe Dodgson 
în bot. Şi Dodgson încă mai trăia! 

Trupul i se mişca. Crezu chiar că-l aude ţipând. 

Fu surprinsă să descopere că nu simţea nimic 
pentru el. Privi fără emoție cum tiranozaurul 
părăseşte drumul şi coboară panta spre junglă. 

Sarah pomi maşina şi înaintă cu atenţie. 


La consola computerului, Kelly rulă imaginile video, 
una după alta, până ce găsi un doc de lemn, 
acoperit de un debarcader deschis la capătul cel 
mai îndepărtat. Interiorul debarcaderului părea în 
stare bună; nu erau prea multe liane şi ierburi care 
să-l acopere. Văzu o şalupă legata de doc, 
legănându-se. Văzu trei butoaie cu benzină într-o 
parte. Si dincolo de debarcader se vedeau apa şi 
soarele; părea un râu. 

— Ce crezi? făcu ea către Thome. 

— Cred că merită să încercăm, spuse acesta, 
privind peste umărul ei. Dar unde e? Găseşti o 
hartă? 

— Poate. 

Se chinui să ajungă înapoi la afişajul principal, cel 
cu iconuri ciudate. 

Arby se trezi şi se apropie să vadă ce făcea. 

— Drăguţă grafică... Ai intrat şi tu? 

— Da, răspunse ea. Am intrat. Dar nu reuşesc să 
mă descurc. 

Levine păşea în continuare nervos, privind pe 
fereastră. 

— E bine, spuse el, dar se luminează din ce în ce 
mai tare. Nu înţelegeţi? Trebuie să scăpăm de aici. 
Clădirea asta are un singur perete. E potrivită 
pentru tropice, dar e practic o magazie! 

— O să reuşim, îl asigură Thome. 

— Încă trei minute, poate. Adică, uite, spuse 
Levine. 

Se apropie de uşă şi o izbi cu pumnul. 

— Uşa asta e... 

Cu un pocnet, lemnul din jurul încuietorii zbură în 
tăndări şi uşa se deschise brusc. Levine fu aruncat 
înăuntru, aterizând brutal pe podea. 

Un raptor stătea şuierând în prag... 

O cale de scăpare 


Aşezată la consolă, Kelly îngheţase de groază. ÎI 
privi pe Thorne aruncându-se dintr-o parte, izbind cu 
toată greutatea uşa, trântind-o peste raptor. 
Surprins, animalul fu aruncat în spate. 

Uşa îi prinse o labă. Thome se sprijini de uşă. De 
cealaltă parte, animalul mârâia şi lovea. 

— Ajutaţi-mă! strigă Thome. 

Levine se ridică clătinându-se în picioare şi fugi la 
uşă, adăugind şi greutatea lui. 

— Ţi-am spus eu! urlă el, plin de reproş. 

Brusc, magazinul fu înconjurat de raptori. Mârâind, 
atacau ferestrele, muşcau grilajul de metal. Se 
izbeau în pereţii de lemn, răsturnând rafturile, 
împrăştiind pe podea conservele şi sticlele. În 
câteva locuri, lemnul începuse să crape. 

Levine strigă în spate, către Kelly: 

— Găseşte o cale de scăpare! 

Kelly privi totul îngrozită. Uitase de computer. 

— Haide, Kel. Concentrează-te. 

Ea se întoarse din nou înspre ecran, nesigură. 
Selectă crucea din colţul stâng. Nu se întâmplă 
nimic. Selectă cercul din stânga sus. Brusc, începură 
să apară iconuri, umplând rapid tot ecranul. 

— Nu-ţi face griji, trebuie să existe o cheie, o 
încurajă Arby. Trebuie doar să ştim cum... 

Dar Kelly nu-l asculta. Apăsa alte butoane şi 
selecta la întâmplare, încercând să declanşeze ceva, 
să capete o explicaţie. Orice... 

Brusc, întreaga imagine pomi să se distorsioneze, 
sa se răsucească. 

— Ce-ai făcut? întrebă Arby alarmat. 

Kelly asuda. 

— Nu ştiu, spuse ea, retrăgându-şi mâinile de pe 
tastatură. 

— E mai rău, zise Arby. Mai mult ai stricat... 
Imaginea continua să se strângă, iconurile 
distorsionându-se sub ochii lor. 

— Haideţi, copii! strigă Levine. 

— Încercăm! răspunse Kelly. 

— Devine un cub, spuse Arby. 

Thome împinse frigiderul înalt, cu uşă de sticlă, în 
faţa intrării. Raptorul izbi din nou, răsturnând cutiile 
dinăuntru. 

— Unde sunt armele? întrebă Levine. 

— Sarah are trei în maşină. 

— Grozav! 

La ferestre, unele gratii erau atât de îndoite încât 
spărgeau sticla. Pe peretele din dreapta, lemnul era 
crăpat, deschizându-se în spărturi largi. 

— Trebuie să scăpăm de aici, strigă Levine către 
Kelly. Trebuie să găsim o cale! 

Fugi în spatele magazinului, în baie. O clipă mai 
târziu se întoarse. 

— Sunt şi în spate! 

Totul se petrecea foarte repede. 

Pe ecran, Kelly văzu un cub rotitor pe care nu ştia 
cum să-l oprească. 

— Haide, Kel, spuse Arby, privind-o cu ochii 
umflaţi. Poţi. Concentrează-te. Haide... 

Toţi cei din încăpere strigau. Kelly privi cubul de pe 
ecran, simțindu-se pierdută şi fără speranţă. Nu mai 
ştia ce să facă. Nu mai ştia de ce stă acolo. Nu mai 
ştia ce rost aveau toate. De ce nu era Sarah acolo? 

Din spatele ei, Arby spuse: 

— Haide. la iconurile pe rând, Kel. Poţi. Haide. 
Concentrează-te! 

Dar ea nu se putea concentra. Nu putea selecta 
iconurile, se roteau prea repede pe ecran. Probabil 
existau procesoare paralele care se ocupau de 
grafica afişată. Kelly rămase privind. Porni să se 
gândească la o mulţime de lucruri - lucruri care-i 
veneau întâmplător în minte. 

Cablul de sub birou... 

Legătură prin fir... 

Multă grafică... 

Sarah vorbindu-i în trailer... 

— Haide, Kel. Trebuie s-o faci. Găseşte o scăpare! 

În trailer, Sarah spunea: „Cei mai mulţi oameni îţi 
dau sfaturi greşite.” 

— E important, Kel, insista Arby, tremurând lângă 
ea. 

Kelly ştia că Arby se concentra asupra 
computerului în care vedea calea de a bloca 
evenimentele. Calea... 

Peretele se crăpă, o scândură lată de o palmă se 
rupse înspre interior şi un raptor îşi strecură capul în 
încăpere, mârâind şi pocnind din fălci. 

Nu-i ieşea din minte cablul de sub birou. Cablul de 
sub birou... Lovise cu piciorul cablul de sub birou. 

Cablul de sub birou... 

— E important, spuse Arby. 

Atunci îi veni ideea. 

— Nu, exclamă ea. Nu e important! 

Şi cobori de pe scaun, strecurându-se sub birou. 

— Ce faci? ţipă Arby. 

Dar Kelly găsise deja răspunsul. Văzu cablul 
computerului intrând în podea. Văzu o tăietură în 
lemn. Pipăi podeaua, trăgând de ea cu degetele. 
Brusc, reuşi să deschidă un panou. Privi în jos. 
Beznă. 

Da. 

Era destul loc să se târască pe acolo. Ba nu, mai 
mult. Un tunel. 

— Aici! strigă ea. 

Frigiderul se prăbuşi. Raptorii năvăliră prin uşă. Din 
lateral, alte animale forţau intrarea prin pereţi, 
răsturnând lăzile. Raptorii dădură buzna în încăpere, 
mârâind. Găsiră legătura de haine ude ale lui Arby şi 
porniră s-o sfişie furioşi. 

Vânau cu mişcări iuți. 

Dar oamenii plecaseră. 

Evadare 


Kelly era în frunte, ţinând în mâna o lanternă. 
Mergeau în şir indian printre zidurile ude de beton. 
Se aflau într-un tunel cu latura de patru picioare, 
străbătut pe latura stângă de seturi de cabluri 
metalice. Pe lângă tavan treceau ţevi de apă şi gaz. 
Tunelul mirosea a statut. Kelly auzi chiţcăitul 
şoarecilor. 

Ajunseră la o intersecţie în Y. Kelly privi cu atenţie 
în ambele părţi. Spre dreapta era un pasaj lung şi 
drept, pierdut în beznă. Ducea probabil la laborator, 
gândi ea. La stânga, tunelul era mult mai scurt, cu 
trepte la capăt. 

Se îndreptă spre stânga. 

Se târi printr-o deschizătură îngustă în beton şi 
împinse trapa de lemn de deasupra. leşi într-o 
magazie mică, plină de cabluri şi ţevi ruginite. 
Soarele se strecura prin ferestrele sparte. Ceilalţi 
urcară în urma ei. 

Privi afara pe fereastră şi o văzu pe Sarah Harding 
coborând cu maşina dealul, în direcţia lor. 


Harding conducea Explorer-ul de-a lungul râului. 
Kelly stătea lângă ea pe scaunul din faţă. Văzură un 
indicator de lemn, anunțând debarcaderul din faţă. 

— Deci grafica de pe ecran ţi-a dat ideea, Kelly? 
întrebă cu admiraţie Sarah. 

Kelly dădu din cap în semn că da. 

— Mi-am dat seama, brusc, că nu conta ce aveam 
pe ecran. Conta doar faptul că vedeam o mulţime 
de date manipulate, milioane de pixeli rotindu-se 

acolo şi asta însemna că trebuie să existe un cablu. 
lar pentru un cablu e nevoie de spaţiu. 

Destul spaţiu ca să poată umbla un instalator, în 
cazul în care era nevoie de vreo reparaţie. 

— Deci te-ai uitat sub birou. 

— Da, spuse ea. 

— Asta-i foarte bine, aprobă Harding. Cred că 
oamenii ăştia îţi datorează viaţa. 

— Nu cred, zise Kelly, ridicând din umeri. 

Sarah îi aruncă o privire scurtă. 

— Toată viaţa, ceilalţi oameni vor încerca să-ţi fure 
meritele. Nu ţi le refuza chiar tu. 

Pe lângă râu, drumul era noroios şi năpădit de 
ierburi. Auziră strigătele depărtate ale dinozaurilor, 
undeva în spatele lor. Harding coti pe lângă un 
copac prăbuşit, apoi văzură debarcaderul. 

— Hopa, spuse Levine. Am un presentiment urât. 

Văzută din afară, clădirea era ruinată şi năpădită 
de ierburi. Acoperişul se găurise în câteva locuri. 
Nimeni nu rosti nici un cuvânt, în clipa când Harding 
trase Explorer-ul în faţa unor uşi duble, încuiate cu 
un lacăt ruginit. Coborâră din maşina şi înaintară 
prin noroi până la glezne. 

— Chiar crezi că au vreo barcă pe-aici? făcu Arby 
cu îndoială în glas. 

Malcolm se sprijini de Harding, în vreme ce Thome 
izbi cu toată greutatea în uşi. Lemnul putred se 
crăpa. Lacătul căzu la pământ. 

— Ţine-l, spuse Harding şi trecu braţul lui Malcolm 
peste umărul lui Thome. 

Apoi, cu piciorul, făcu o spărtură în uşa, suficientă 
pentru a se târî înăuntru. 

Intră imediat în beznă. Kelly se grăbi s-o urmeze. 


525 


Micheal Crichton - Lumea pierdută 


— Ce vezi? întrebă Levine, trăgând de scânduri ca 
să lărgească gaura. Un păianjen păros trecu iute 
peste scânduri, fugind. 

— E o barcă aici, spuse Harding. Şi arată bine. 

Levine băgă capul prin gaură. 

— Sa fiu al naibii, exclamă el. Chiar s-ar putea să 
plecăm de aici! 

Răsplată 


Lewis Dodgson se prăbuşi. 

Căzu din gura tiranozaurului, cu capul în jos şi se 
lovi de marginea dură a unui val de pământ. | se 
tăie răsuflarea şi pe moment ameţi. Deschise ochii 
şi văzu un zid de noroi uscat. Simţi în nări un miros 
de putreziciune. Apoi auzi un sunet care-l îngheţă: 
un scâncet subţire. 

Se ridică într-un cot şi văzu că se afla în cuibul 
tiranozaurului. Zidul de pământ îl înconjura 
inaccesibil, din toate părţile. 

Erau trei pui, printre care şi acela cu piciorul învelit 
în folia de aluminiu. Puii scânceau excitaţi, 
împiedicându-se în vreme ce se îndreptau către el. 

Dodgson se ridică în picioare, nesigur. Celălalt 
tiranozaur adult se afla la capătul îndepărtat al 
cuibului, mâărâind. Cel care-l adusese stătea alături, 
profilându-se deasupra lui. 

Dodgson privi puii apropiindu-se, cu gâturile 
îndoite şi dinţii mici şi ascuţiţi. Apoi se întoarse, 
vrând să fugă. Într-o clipă, adultul apleca botul, 
răsturnându-l pe Dodgson. Apoi, ridică iarăşi capul, 
aşteptând. Veghind. 

Ce dracu' se întâmplă? gândi Dodgson. Se ridică la 
loc, cu grijă. Din nou fu răsturnat. Puii scânciră şi se 
apropiară şi mai mult. Le văzu trupurile mânjite cu 
resturi de came şi excremente. Le simţi mirosul. Se 
ridică în patru labe şi începu să se îndepărteze 
târâş. 

Fu prins de picior şi ţinut. Privi în urmă şi văzu 
tiranozaurul care-l cărase în fălci. 

Animalul îl ţinu blând un moment. Apoi muşcă şi 
oasele se rupseră şi se sfărâmară. 

Dodgson ţipă de durere. Nu se mai putea mişca. 
Nu mai putea face altceva decât să tipe. 

Puii înaintară şi mai iute. Preţ de câteva clipe, 
păstrară distanţa, zvâcnind când şi când din capete 
ca să muşte fulgerător. Când văzură că Dodgson nu 
mai mişcă, unul sări pe piciorul lui şi începu să 
muşte din carnea sângerândă. Altul i se căţără pe 
pântece şi-i înfipse dinţii în coaste. 

Al treilea i se urcă pe faţă şi-l muşcă de obraz. 
Dodgson urlă. Văzu puiul smulgându-i carnea de pe 
figură. Sângele curgea din botul animalului. Puiul îşi 
lăsă capul pe spate şi înghiţi, apoi se întoarse, 
deschise din nou fălcile şi muşcă adânc din gâtul lui 
Dodgson... 

A ŞAPTEA CONFIGURAȚIE 


„Restabilizarea parţială poate apărea după 
eliminarea elementelor distructive. Supravieţuirea 
este parţial determinata de evenimente 
întâmplătoare” 
IAN MALCOLM 

Plecare 


Barca lăsă în urmă râul din junglă şi se cufundă în 
întuneric. Pereţii peşterii întorceau ecoul motorului; 
Thome manevra prin curentul iute. Spre stânga, era 
o cascadă luminată de o rază rătăcită. Apoi ieşiră la 
lumină, între peretele înalt şi valurile violente, în plin 
ocean. Kelly scoase un strigăt de victorie şi-şi 
aruncă braţele în jurul gâtului lui Arby, care se 
încruntă şi zâmbi. 

Levine privi în urmă către insulă. 

— Trebuie să recunosc, nu m-am gândit c-o să 
reuşim. Dar cu camerele video pe care le-am 
instalat şi cu legătura în stare de funcţionare, cred 
c-o să putem aduna în continuare date, până ce 
vom avea un răspuns definitiv pentru dispariţia 
speciilor... 

Sarah Harding îl privi gânditoare. 

— Poate că da, poate că nu! 

— De ce nu? E o Lume Pierdută perfectă! 

Ea îl cercetă pieziş. 

— Ba deloc, spuse. Sunt prea mulţi prădători, îţi 
mai aminteşti? 

— Aşa se pare, dar nu ştim... 

— Richard, îl întrerupse ea. lan şi cu mine am 
verificat. Pe insula asta s-a făcut o greşeală cu mulţi 
ani în urmă. Pe când laboratorul încă mai 
producea... 

— Ce greşeală? 

— Manufacturau pui de dinozauri şi nu ştiau cu ce 
să-i hrănească. Un timp, le-au dat lapte de capră, şi 
asta-i bine. Este un produs hipoalergic. Dar când 
carnivorele au crescut, le-au dat un extract special 

cu proteine animale. lar extractul se fabrica din 
came de oaie! 

— Şi ce-i rău în asta? făcu Levine. 

— În grădinile zoologice nu se foloseşte niciodată 
came de oaie, spuse ea. Din pricina pericolului de 
infecţie. 

— Infecţie, repetă cu voce joasă Levine. Ce fel de 
infecţie? 

— Prioni, interveni Malcolm din partea cealaltă a 
bărcii. 

Levine îi privi tâmp. 

— Prionii, spuse Harding, sunt entităţile cele mai 
simple cauzatoare de boală, chiar mai simple decât 
viruşii. De fapt, sunt doar nişte fragmente de 
proteine. Sunt atât de simpli, încât nici măcar nu pot 
invada un organism, trebuie să fie mai întâi ingerati. 
Dar o dată înghiţiţi, produc boli: jigodia, la oi; boala 
vacilor nebune; şi kuru, o boală cerebrală la om. lar 
dinozaurii au căpătat o boală prionică numită DX, de 
la un lot de extract proteic infectat. Laboratorul s-a 
luptat ani de zile cu boala, încercând să scape de 
ea. 

— Şi n-a reuşit? 

— Un timp, a părut că da. Dinozaurii se dezvoltau 
bine. Dar s-a întâmplat ceva. Boala a început să se 
răspândească. Prionii sunt eliminaţi o dată cu 
fecalele, aşa că este posibil... 

— În fecale? se miră Levine. Compii mâncau 
fecale... 

— Da, compii sunt infectați cu toţii. Compii sunt 
prădători mici; ei răspândesc proteinele, infectând şi 
alte prădătoare. Până la urmă, toţi raptorii s-au 
îmbolnăvit. 

Raptorii atacă animale sănătoase, pe care nu le 
prind întotdeauna. O muşcătură şi animalul este 
infectat. Astfel, pas, cu pas, infecția s-a răspândit 
din nou pe toată insula. De aceea mor devreme 
animalele. lar decesele rapide aprovizionează un 
număr mare de prădătoare, mai mare decât ar fi de 
aşteptat... 

Levine era neliniştit. 

— Ştii, mărturisi el, unul dintre compi m-a muşcat 
şi pe mine... 

— Eu nu mi-aş face griji, spuse Harding. S-ar putea 
să faci o mică encefalită, dar probabil că n-o să fie 
decât o durere de cap. Te duc la un doctor în San 
Jose. _ 

Levine începu să asude. Işi şterse fruntea cu mâna. 
— De fapt, nu prea mă simt bine. 

— E nevoie de o săptămână, Richard, preciză 
Harding. Sunt sigură c-o să scapi cu bine. 

Levine se lăsă moale în scaun, cu un aer nefericit. 
— Dar lucrul cel mai important, spuse Sarah, este 
că insula asta n-o să ne spună nimic despre 
dispariţia speciilor... 

Malcolm privi în spate către stânci. 

— Poate că aşa trebuie să fie, interveni el. Pentru 
că dispariţia speciilor a fost întotdeauna un mare 
mister. Până acum s-a întâmplat de cinci ori pe 
planeta asta şi nu de fiecare dată din pricina vreunui 
asteroid. Toată lumea e interesată de evenimentul 
din cretacic în care au murit dinozaurii, dar mai 
există astfel de evenimente şi în jurasic şi în triasic. 
Deşi au fost severe, nu se compară cu evenimentul 
din permian, când a dispărut optzeci la sută din 
viaţa de pe planetă, în mare şi pe uscat. Nimeni nu 
ştie de ce s-a petrecut respectiva catastrofă. Dar mă 

întreb dacă nu cumva noi o să fim cauza celei ce va 
urma... 

— Cum adică? întrebă Kelly. 

— Fiinţele umane sunt atât de distrugătoare, spuse 
Malcolm. Uneori, îmi vine să cred că suntem un fel 
de ciumă ce va curăța pământul. Distrugem atât de 
bine, încât mă gândesc că asta e funcţia noastră 
principală. Poate că, o dată la câţiva eoni, unele 
animale ajung în stare să le ucidă pe toate celelalte, 
să facă curăţenie şi să lase evoluţia să treacă la o 
nouă fază. 

Kelly clătină din cap. Se întoarse cu spatele la 
Malcolm şi veni să se aşeze lângă Thome. 

— Apleci urechea la chestia asta? făcu el. Eu nu 
prea aş lua-o în serios. E doar o teorie. Oamenii nu 
se pot stăpâni să nu le inventeze, dar toate teoriile 
sunt nişte fantezii. Şi încă în stare de schimbare! 
Când America era un ţinut nou, oamenii credeau în 
ceva numit flogiston. Ştii ce-i asta? Nici nu contează, 
pentru că nu există. Mai credeau că patru umori 
controlează comportamentul. Şi mai credeau că 
Pământul are o vechime de doar câteva mii de ani. 
Acum credem că Pământul are patru miliarde de ani 
şi credem în fotoni şi electroni şi credem că întreg 
comportamentul uman este controlat de ego şi de 
respectul de sine... Aceste credinţe sunt mai bune, 
mai ştiinţifice. 

— Chiar aşa? 

Thome ridică din umeri. 

— Şi asta e tot o fantezie. Nu e adevărat. Ai văzut 
vreodată un „respect de sine”? îmi aduci şi mie unul 
pe o farfurie? Dar un foton? Poţi? 

Kelly scutură din cap. 

— Nu, dar... 

— Nici n-ai să poţi vreodată. Pentru că lucrurile 
astea nici nu există. Oricât de în serios le-ar lua 
oamenii, spuse Thome. Peste câteva sute de ani, 
oamenii se vor gândi la noi şi vor râde. Vor spune: 
„Ştii în ce credeau oamenii? Credeau în fotoni şi 
electroni. Poți să-ți imaginezi ceva atât de 
prostesc?” Şi vor râde cu poftă, pentru că atunci vor 
avea alte fantezii, mai bune, mai noi. Thome clătină 
din cap. În acelaşi timp, simţi cum mişcă barca? 
Asta-i marea. E adevărată. Simţi sarea din aer? 
Simţi lumina pe piele? Toate astea sunt adevărate. 
Ne vezi împreună. Şi asta-i adevărat. Viaţa e 
minunată. E un dar - să trăieşti, să vezi şi să respiri. 
Nu mai există nimic altceva. Acum uită-te la busolă 
şi spune-mi unde-i sudul. Vreau să merg la Puerto 
Cortes. A venit vremea să ne întoarcem acasă... 

Precizări 


Acest roman este o operă de ficţiune. M-am 
inspirat din lucrările cercetătorilor din multe 
domenii. Sunt îndatorat în special lucrărilor şi 
speculațiilor lui John Alexander, Mark Boguski, Edwin 
Colbert, John Conway, Philip Currie, Peter Dodson, 
Niles Eldredge, Stephen Jay Gould, Donald Griffin, 
John Holland, John Homer, Fred Hoyle, Stuart 
Kauffman, Christopher Langton, Emst Mayr, Mary 
Midgley, John Ostrom, Norman Packard, David Raup, 
Jeffrey Schank, Manfred Schroeder, George Gaylord 
Simpson, Bruce Weber, John Wheeler şi David 
Weishampel. 

Imi rămâne să spun doar că vederile exprimate în 
această carte sunt ale mele, nu ale lor, şi să 
reamintesc cititorilor că, la un secol şi jumătate 
după Darwin, aproape toate punctele teoriei 
evoluţiei sunt încă puternic combătute şi dezbătute. 

